
A  képviselőház  XXVIII-ik  ülése- 

(Folytatóidig.) 
—  Május  '2-í-kén.  — 

Királyi  Pál  beszéde  a  felirat  mellett : 

Tisztelt  ház!  Országunk  alkotmányos  állásának  biztosítása,  s 
nemzetjogaink  a  trón  iránti  viszonyainak  rendezése  tevén  ezen  or- 
szággyűlés egyik  vezérföladatát,  nem  csak  helyén  találom,  de  elma- 
radhatatlannak  is  tartom  az  indítványt,  mely  a  ház  előtt  megté- 
tetett. 

Tekintettel  helyzetünkre  és  különösen  az  indítvány  egyik 
pontjára  okul  szolgáló  —  s  a  ház  számára  leküldött  olmüczi  okmá- 
nyokra, akaratlanul  is  e  kérdést  látom  fölmerülni ;  miért  kellé  ezen 
okmánynak  a  nemzet  elé  terjesztésével  tizenkét  évig  várakozni  ? 
miért  kellé  a  tizenkét  éves  várakozást  a  jogtapodás,  nemzeti  le- 
alázás  ,  emberkinzás  és  hallatlan  zsarolásokkal  még  gyötrel- 
messé s  elkeseritövé  is  tenni?  s  miért  nem  merték,  vagy  miért  nem 
akarták  azt  akkor,  midőn  az  uralkodócsalád  a  trónváltozást  bár 
mily  általa  ismert  okoknál  fogva  eszközlendönek  hitte,  azonnal  az 
ország  tudomására  juttatni  ?  —  s  minthogy  az  országnak  e  cselek- 
mény meg  — ,  vagy  nem  történtéhez  jogos  és  föltétlen  hozzászólása 
is  volt  és  van :  miért  mulaszták  el  a  kötelességet,  melyet  az  illetőkre, 
ezen  tény  érvényességénél  fogva  is^  alaptörvényeink  róttak  és 
rónak  ? 

E  kérdésekre  hogy  felelettel  is  szolgálhassak,  legyen  szabad 
röviden  megállapodnom  azon  téren,  melyen  mi  annyiszor  meghurczol- 

tatánk  már,  és  még  folyvást  hurczoltatunk,  melynek  emlékét  tehát 
nem  lehet,  nem  szabad  felednünk ;  nehogy  bécsi  jóakaróink,  kik  ed- 
dig csak  örjöngöknek  hirdettek  bennünket,  még  bárgyúknak  is 
tartsanak. 

A  zavarosbani  halászat  elmélete  az  ausztriai  kormány-politi- 
kának 03  idők  óta  mintegy  éltető  eleme  lévén,  más  részről  az  alkot- 
mányos szabadságnak  mindenkit  önálló  polgárrá  jogositó  tiszta  el- 
veire fektetett  kormányrendszerben  épen  az  általa  annyi  féltékeny- 
séggel őrzött,  oly  fanaticus  rajongással  ápolt  önkénykedö  hatalom 
koporsóját  sejtvén,  ezen  politika  természete  hozta  magával,  hogy  el- 
következvén a  machiavelllstikus  fogásokkal  előidézett  rázkodási 
megdöbbentő  jelenetek,  vállalkoznia  kellé  a  bűnre,  mely  a  testvéri 
szeretetet  önmagával  meghasonlásba  ejté,  s  igen  gyakran  nemzetek 
ünneplő  örömét  országok  siránkozó  gyászává  változtatta  át,  — 
máskor,  hogy  leleplezett,  ismeretessé  vált  bűnös  szándékainak  erő 
által  szerezzen  diadalt,  szövetkeznie  kellett  a  szolgaisággal,  mely  a 
népek  régi  és  ujabb  szabadságát  a  börtönök  penészburka  alá  íojtsa, 
irtóharczot  kezdjen  eszmék  és  gondolatok  ellen,  ha  ezek  a  szabad- 
létnek országot  óhajtani  mernének,  és  végre,  hogy  a  színfalak  mögé 
nem  látható  világ  jóvéleményét  jogtipró  cselekményei-közben  se 
játszsza  el,  kezet  kellé  fognia  a  sötétséggel,  melynek  bünfátyola 
alatt  az  égbekiáltó  vétkeknek  nincsenek  tanúi. 

A  bécsi  politikának  e  merész  játéka  tán  soha  nem  űzetett  fino- 
mabb kiszámítással,  a  szerepek  mesterségesebb  és  ügyesebb  fölosz- 
tásával, mint  az  emlékezetes  1848-ban,  midőn  az  emberek,  mintha 
saját  énjöket  cserélték  volna  ki,  a  küszöbükön  csábitó  álarcz  alatt 
átlopózkodott  ellenséget  fegyveresen  is  segítek,  hogy  saját  tűzhe- 
lyeinek idő,  szokás  és  emlékezet-megszentelte  lángját  minél  köny- 
nyebben,  minél  hamarább  olthassák  ki,  s  hogy  saját  lakaik  nyugal- 
ma, öröme,  boldogsága  fölött  őrködő  házisteneit  minél  több  hamis 
látszatával  a  hazug  igazságnak  száműzhessék. 

Minden  kedvezni  látszott  e  szörnyű  merénynek,  a  félrevezetett 
fajok  tekintete  elé  hamis  szeműveget  tartva,  azok,  szabadságuknak 
álmodott  virágtavaszát  vélték  látni,  és  fölfedezhetni  ott,  hol  valólag 
egy  deres  ősz  zsibbasztó  szele  alatt  nemzetiségök  életfája  csak  el- 


sárgult  levelet  hullatott  a  tűzhelyre,  melynek  lángját  ök  maguk  ki- 
oltani, s  a  házra,  melynek  öristeneit  elűzni  segiték.  Nemzetünknek 
nem  többé  saját,  hanem  az  emberiség  szabadsága  mellett  kifejtett 
nagy  tusájában,  annyi  ellenségnek  közepette  megjelent  végre  Euró- 
pa egyik  legnagyobb  hatalma  is,  s  a  döntöerö  mérlegének  egyik  ser- 
penyőjébe oda  vftté  ellenségeinké  mellé  kardja  súlyát,  melyet  az 
■európai  kormányok  akkori  példátlan  közönye  a  másik  serpenyőben 
nem  ellensúlyozhatván,  bekövetkezett  a  költő  által  föltételesen 
«löre  megirt  gyásznap  :  „Hol  a  temetkezés  fölött  egy  ország  vér- 
ben állt." 

Ezen  emlékezetes  gyásznapok  óta  az  érintett  politika,  „tabula 
rásá^-nak  jelentve  ki  Magyarországot  Európa,  sőt  a  müveit  emberi- 
ség botrányára,  nem  létezőnek  decretált  egy  nemzetet,  melynek  ez- 
redéves európai  alkotmányos  múltja  van  ;  megszűntettnek  hirdetett 
egy  államot,  melynek  fényes  története  örök  időkre  szól,  s    melynek 
történelme  örök  időkre  szóló  jövendőjének  csiráját  rejti.  Hatalmának 
tetőfokát  elértnek  vélt  ezen  politika,  kikóldult  diadalának  tudatában, 
«zakitva  minden  emberibb  érzettel,  némaságot  parancsolt  a  nemzetre, 
melynek  már  első  királya  nemcsak  szónok,  de  a  hit  apostola  is  volt, 
s  szava  hatalmával  a  kereszténységnek  oly  hódítást  tőn,  mi  nélkül  a 
mai  európai  civilisatio  s  igy  az   ausztriai  cullura  is  pár    századdal 
hátrább  állana;  —  és  végül,  hogy  a  mű  befejezett  legyen,  levéteté 
oldaláról  a  lovagiasság  jelét,  a  díszfegyvert    is,   azon  népnek, 
mely  aczéllal  kezében  szerzé  hónát,  tartá  azt  fönn,    s   védelmezte 
benne  Európát  és  a  kereszténységet  a  dúló  pogányság  több  mint  két- 
százados   rohamai  ellen,  s  mely  harczi  áldozatainak  árán  kivivta, 
hogy  a  fölséges  habsburgi  ház  nemcsak  Európa  uralkodói,  de  a  nagy 
hatalmak  sorában  is  előkelő  helyet  foglalhatott,  s  hogy  mégis  mind- 
ezekért tán  elismerésből,  tán  hálából  eltörlek  törvényeit,  hogy  meg- 
szüntetek   alkotmányát ,    hogy    üldözék  nyelvét,    hogy    kémek-  s 
tömlöczőrökkel  vevének  körül  egyeseket  s  családokat,    hogy    egy 
nagy  kaszárnyát  alakítottak  szép  honunkból,  melyben  minden  jött- 
ment egy-egy  aranygalléros  tiszt,  minden  földönfutó  egy-egy  suj. 
tásos  káplár  volt,  s  csak  a  bennszülött  jogos  polgár  lett  a  sótalaa 
záraz  kenyér  vigasztalan  rágására  utasítva  (Igaz  1)  ;  —  ezek  oly 

dolgokj  miket  az  inditvány  értelmezésére  több  előttem  szólott  kép- 
viselö-társam  kimerítő  hűséggel  felmutatott  már ;  hanem  azt,  hogy 
aranyunkért,  ezüstünkért  adott  képespapirokat,  melyeknek  a  hitel 
fele  értékét  leszámítja  ;  hogy  jó  búzánkért,  aknáink  jó  saváért  rend- 
őröket, csendőröket  juttatott,  kik  kenyerünket  íztelenné,  ételünket 
keserűvé  tevék  ;  hogy  régi  hírű,  ős-zamatu  dohányunkért  bélyeggel, 
pénzügyőrökkel  boldogított  bennünket,  kik  a  magyar  embernek  pipája 
füstjét  is  megutáltatták ;  hogy  világhírű  borainkért  nyakunkra  küldött 
ujöntetü,  itt  eddig  ismeretlen  földkóstolókat  és  efféléket,  kik  a  prés- 
be honnét  a  törköly  kidobatott,  magát  a  termesztőt  szoriták  és  saj-, 
tolták  addig,  míg  csak  lélek  volt  —  zsebében;  hogy  szép  jogainkért 
ősi  szabadságunkért  elárasztanak  lélekhóhérló  censorokkal,  kik  nem- 
zetirodalmunkat, nemzetiségünk  akkor  egyedül  éber,  egyedül  bá- 
tor és  egyedül  tevékeny  őrét  és  védőjét,  mint  hajdan  Timur  Bajaze- 
tet  vaskalitkába  rekesztek,  rajta  éjjel  nappal  ítéletet,  végrehajtáso 
kat  tartottak,  s  az  1849  óta  szokásossá  lett  jogtalan  lefoglalásokat 
szakadatlanul  gyakorolva,  ezt  a  nemzet  és  e  ház  boszantására  máig 
is  folytatják,  —  hogy  közmondásossá  lett  vendégszeretetünkért  a 
katonakötelezettség  átalánositása,  s  a  mértékentuli  adózások  száz 
és  százféle  rovatainak  behozásával  népünk  közt  a  házasodhatást 
vé"-  nélkül  megnehezítvén,  sokszor  lehetlenitvén,  a  közerkölcstele- 
nedésre  kormányi  intézményekkel  hatott,  s  bécsi  szomszédaink  né- 
met gyarmatositási  kedvencz  terveinek  minél  gyorsabb  valósítására 
hazánk  legdúsabb  téréinek  elnépetlenitését  fajunk  kiszámított  fo- 
o-yasztásával  sietteté ;  s  mindezeket  s  ilyeneket  a  legkeresettebb  vá- 
lasztékban, idő  s  hely  szerint  s  következetesen  gyakoroltatva,  oda 
juttatá  az  országot :  hogy  csak  értelmiségében  működő  és  nyilatkozó 
isteni  Gondviselés  mentheté  meg  és  tarthatá  azt  fönn  mai  épségében. 
( Helyeslés) 

Ezt  és  ezeket  a  ház  asztalára  tett  indítvány  szomorú  íllustra- 
tiójára  fölmutatni  nekem  jutott  hálátlan  kötelességül. 

Ezek  s  ezekhez  hasonlók  szolgálhattak  elfogadható  s  ajánl- 
kozó okukul  arra,  hogy  a  magyar  király  trónváltoztatása  a  nemzet- 
nek a  kö^ös  r  tkamra  és  a  közös  erszény  másik  gazdájának  a  maga 
idejében  hírül  ne  adassék  azok  által,  kik  minden  alkonyodó  napot 


ttgy  szerétének  tekinteni,  mint  a  haldokló,  de  haldoklásában  is  rette- 
gett nagy  testnek  végóráját,  s  nemis  rajtok,  nemis  beeröszakolt  mé- 
reglabdacsaikon múlt,  hogy  a  sokat,  az  iszonyút  szenvedett  nemzet 
minden  hajnallal  uj  életre,  de  ez  iij  élettel  iij  gyötrelmekre  is  vir- 
radt. Igaz,' hogy  a  lábbadozó,  hasonlaga  sirból  kilépetthez,  halvány  és 
sápadt  volt  arczban ;  szikár,  sovány  alakban;  s  e  látványon  vigaszta- 
lódtak sanyargatói,  kik  Caesar  nemzet-  és  szabadságirtó  politikájá- 
nak csak  zsarnoki  oldalát  tanulták  be,  s  nem  sajátithaták  el  annak  egy- 
szersmind belátó  ész-  és  lélektanát,  s  igy  nemgondolhatának  arra,  hogy 
a  sovány  Cassius  halvány  alakjában  lett  a  leigázott  Hóma  elorzott 
szabadságáénak  megtorlója. 

Hanem  mint  mindennek,  ugy  elleneink  e  tizenkétéves  dobzódá- 
sa-  és  lakmározásának  is  vége  szakadt,  a  szenvedő,  melyre  ök 
jóreményben  tán  a  halál  szemfödelét  is  reáteritették  már,  fölkelt, 
hogy  mint  ur  és  gazda,  kérdőre  vonja  sáfárait  az  eltulajdonított  ta- 
lentumokért. 

S  ime,  azért  küldeténk  mi  ide,  hogy  ez  égető  kérdést  s  fölforga- 
tott, szétzilált  háztartásunk  rendezését  a  tiirvény  teljes  pontosságá- 
val, az  öntudat  kérlelhetlen  szigorával  végezzük. 

A  kezdet  nehezebbnek  látszik  nekünk,  mint  tizenkét  évvel 
ezelőtt  volt  elleneinknek,  akkor  is  azok  által  kioltatván  a  népek 
magasabbra  törő  szenvedelme,  ugy  tűnt  föl,  mintha  e  mozgó  nagy- 
világ egy  hasonló  nagyságú  jégkebel  lenne,  s  jégkeblében  fásult  ki- 
halt szivet  zárna ;  a  népjogok  pusztítói  tehát  szabad  kézzel  hordoz- 
haták  az  annyi  gonddal,  annyi  fáradsággal  beirt  ősi  táblán  a  lelket- 
lenül törlő  ruhát ;  mig  mi,  hogy  a  letörlötteket  újra  olvashatókká, 
újra  élőszinüekké  tegyük,  hallatlan,  s  történelmünkben  majd  párat- 
lanul álló  akadályokba  ütközünk. 

Itt  vagyunk,  hogy  dynastia  és  nemzet  közt  a  12  év  óta  szá- 
műzve volt  törvényes  harmóniát  visszaállítsuk,  s  midőn  e  fölada 
tünkhöz  kezdenénk,  hátunk  megélt  azokon,  kik  minket  ide  külde- 
nek, hogy  igazságot  nyerjenek,  törvénytelen  adó  behajtása  czime 
alatt  fegyveres  rablást  követnek  el  (Ugy  van !),  s  a  legembertele- 
nebb  módon  eszközlik,  hogy  a  kihirdetett  jószándék  őszinteségében 
senki  se  higyjen ;  söt  hogy  e  ház  állása  illusoriussá,  tekintélye  kér- 


désessé  tétessék,  más  szóval :   hogy  e  sokat  szenvedett  hazát  uj  for- 
radalom nyomoraiba  sülyeszszék. 

Itt  volnánk,  hogy  házi  viszonyainkat  rendbehozziik,  s  midőn 
ezt  teendők  lennénk,  elzárva  látjuk  hajdan  kiüldözött  legjobbjaink 
előtt  a  hazábajöhetés  szabad  útját,  sőt  elzárva  azok  előtt  is,  kik  — 
mint  mi  —  a  népnek  küldöttei,  törvényhozói  sérthetlenséggel  ru- 
háztattak fel,  s  mégis  kíméletlenül  utasítva  arra,  hogy  a  hazát- 
lanság keserű  fájdalma  alatt  —  Isten  tudja  —  meddig  szenvedje- 
nek még  ? ! 

Itt  lennénk,  hogy  az  eredeti  tisztaságából  kiforgatott  magyar 
igazságot  régi  jó  hírének  visszaadva,  azon  székbe  ültessük,  melyben 
azt  a  nemzet  első  alakulta  óta  csak  tisztelni  tanulta,  és  csak  tisztel- 
tetni tudta,  —  8  ime,  azt  tapasztaljuk :  hogy  az  önkény  kapzsisága 
által  a  rémkorban  elkobzott  magántulajdon  maíg  is  idegen  birtok, 
s  az  egykor  hazafias  föláldozás  erénye  ma  is  akár  koldusboton  tá- 
molyoghat, míg  törvényes  sajátjának  élvezése  a  jogtalan  usurpatiót 
boldogítja.  (Igaz  I) 

Osszejövénk,  hogy  —  mert  a  teher  összevetett  vállakon  kön- 
nyebb —  az  egybegyűlt  nagy  nemzet  vegye  kezébe  a  munkát  s  vé- 
gezné be  azt,  mi  nélkül  nincs  rend  e  hazában,  nem  lehet  béke  e  vi- 
lágrészben, s  ugy  találjuk:  hogy  a  nemzetnek  csak  része  jelenhetett 
meg  itt,  s  hogy  magával  az  egészszel  ma  is,  mint  hajdan  a  „divide 
et  vinces''  doctrina  alapján  a  legméltatlanabb,  a  legboszantóbb  já- 
tékot űzik.  (Igaz  I) 

Lennének  magas  törvényszékeink  is,  de  csak  névben  élnek, 
tettben  nincsenek  jelen. 

Sok,  igen  sok  az,  minek  mi  hiányával  vagyunk,  és  még  több 
az,  mi  jóakaratú  lépteink  elé  sziklakövet  hengerít.  Lehetlen  ré- 
szünkről a  férfias  erőt  annyira  következetességben  tartani,  hogy  — 
látva  az  irányunkban  gyakorlott  lelketlenséget,  ármányt  és  cselszö- 
vényeket,  —  a  méltó  indignatio  érzetének  föllobbanását  magunkba 
visszafojthassuk.  Oly  kevés  a  mi  helyzetünkben  a  biztató,  mint  a 
milyen  nagy  ezek  ellenkezőjének  hiánya. 

És  épen  azért,  mert  nehéz  körülmények  nemcsak  edzett  erőt 
és  öntagadást,  de  eszélyességet  is  kívánnak  (ügy  van  !),    szükséges- 


nek  vélem  válságos  helyzetünkben  egy  lehető  jó  kezdettel,  legalább 
mennyire  lehet,  biztosítania  jó  véget  s  nem  engedni,  hogy  már  a  kez- 
detnél elhamarkodást,  vagy  elfogultságot  bárki  is  vádul  ellenünk 
fölhozhasson. 

És  e  nézetből  véve  az  indítványt,  súlyosaknak,  nagyoknak  és 
rendithetleneknek  tartom  én  azon  igazságokat,  melyek  abban  ki- 
mondatnak; miként  súlyosak  és  nagyok  a  sérelmek  is,  melyek  e  ki- 
mondásra alapul  szolgálnak,  ugy  tartom,  hogy  annak  elfogadásával 
s  a  ház  általi  kimondásával  ;  ugy  benn  az  országban,  mint  kivül  an- 
nak határán,  megfogunk  értetni ;  valamint  azokból  kiindulólag  tör- 
vényhozói eljárásunk  is  minden  irányban  tájékozva  leend,  miként 
tájékozva  azon  nagy  és  fontos  eseménynél  is,  melynek  közbejöttünk- 
kel kellene  megtörténnie,  mielőtt  hozzáfoghatnánk  a  munkához,  mely 
az  Ősrégi  épület  köveiből  ujat,  időknek  éb  viszontagságoknak  na- 
gyobb erővel  ellentállhatót  lenne  emelendő. 

Nagy  baj,  hogy  az  első  lépésre,  melyet  ily  akarattal  teendök- 
lennénk,  hiányzik  a  nélkülözhetlen  alap,  a  törvényes  tér.  Az  ország- 
nak nincs  törvény-rendelte  nemzeti  felelős  kormánya,mely  trón  és  nem- 
zet közt  legális  közvetítő  lehetne.  Az  ország  koronás  fejedelme  életben 
ugyan,  de  félrevonulva,  s  az  uralkodás  tényleg  más  által  elfoglalva 
és  gyakorolva,  miről  a  nemzetnek  diplomatikai  tudomása  nincs. 

E  viszonynak  rendezése,  tisztábahozatala  tenné  a  törvényho- 
zás egyik  föladatát,  mely  munkájához  ,  hogy  hozzáfoghasson, 
elkerülhetlenül  megkivántatik,  hogy  e  törvényhozó  teremben  az  egész 
nemzet,  ugy  mint  ezt  az  1848.  5-dik  törvény  meghatározta,  kép- 
viselve le.íyen,  és  megkivántatik,  hogy  a  szükségessé  válható  köz- 
vetítésre felelős  minisztérium  álljon  a  nemzet  és  a  trón  között,  szó- 
val :  „sine  qua  non'*  föltételkint  megkivántatik,  hogy  a  nemzet  az 
1848-diki  alaptörvényének  teljes   és  háboritlan  birtokában   érezze 


Ezen  kellékek  elsője  teljesen  hiányzik,  az  ország  in  suo  in- 
tegro  nincs  se  képviselve,  se  meghiva. 

A  másodikra  nem  tudom  mit  mondjak ,  hogy  keserű  ne 
legyek. 

October  20-dikán  az  ismeretes  oklevél,  az  ország  alkotmánya- 

nak  visszaállitását  igérte,  s  ezen  fennhangon  tett  igéret  beváltásá- 
ra, a  magát  alkotmányosnak  nevező  bécsi  kormány  kihirdetteté  a 
febr.  26-ki  birodalmi  alaptörvényt,  mely  rólunk  is  nemcsak  megem- 
lékezik, de  rendelkezik  is,  midőn  a  12  esztendős  törvénytelenséget 
s  alkotmányunk  elleni  szentségtörést  mintegy  sanctiouálva,  önálló 
országunkat  császári  magtárrá ,  hazánk  kövér  földjét  birodalmi 
commune  pascuramá,  (Igaz  !)  törvényeinken  kivtil  senki  és  semmi 
egyébtől  nem  függő  nemzetünket,  egy  nem  rég  hevenyészett  uj  bi- 
rodalom semmit  jelentő,  tekintélytelen  teherhordójává  akarja  ala- 
csonyítani. (Helyes  !J 

Nem  tudom,  a  tragicum  több-e  abban,  vagy  a  comicum:  hogy 
a  szomszéd  civilisatorok  annyi  tanúságos  vereség  után  sem  szokhat- 
va el  organisatori  ábrándjaiktól,  most  ezen  legújabb  művökkel  is 
dongót,  darázst,  méhet  ug  yanazon  köpübe  akarnak  össze- s  beerö- 
szakolni '?  s  aztán  ránk  haragusznak,  hogy  a  mézet,  melyet  ezen 
quodlibet  társaság  készit,  nem  akarjuk  megemészteni. 

De  észszerüleg  nem  is  kívánható,  hogy  mi  a  birodalmi  tanács- 
ban képviseltessünk ;  tanulókorunkban  oktattak  már  reá,  hogy  a 
heterogén  számokat  nem  lehet  összeadni,  például :  kinek  egy  kar- 
valya és  egy  papagája  van,  egyik  fajról  sem  mondhatja,  hogy  ab- 
ból kettővel  bir,  már  pedig  mi,  a  Duna — Tisza  lementében  és  a 
Lajtháu-tuliak  nemcsak  törvényeink-,  szokásaink-  és  érdekeinkre, 
de  véralkatunkra,  szenvedélyeink-  és  indulatunkra,  észjárásunk 
és  politikánkra,  sőt  gyomrunkra  is  annyira  elütünk  egymástól,  hogy 
egy  törvényhozási  kalap  alatt  nagyon  is  heterogén  elemeknek  fog- 
nánk bizonyodni ;  mutatja  ezt  a  sok  komolyabb  k  özt  azon  legkön- 
nyebben felfogható  igazság  is  :  hogy  a  túl  300  esztendős  sógorság 
sem  volt  képes  bennünket  —  például  —  a  czimbalom  helyett  verk- 
lihez, a  csárdás  helyett  keringöhöz,  vagy  a  bor  helyett  a  sörhöz, 
a  tültött  káposzta  helyett  a  „Schmarn"-hoz  szoktatni.  (Derültség.) 

Hiszem,  mert  tapasztalom,  hogy  a  rózsabokor  rózsát  nyit, 
hogy  a  babérfa  babérmagot  terem,  hogy  az  erős  tölgy,  a  magas  cser, 
makkvirágról  —  makkot  hoz ;  hanem  hogy  ugyanezen  fák  letépetve 
ősgyökereikröl  s  egy  vasabroncsos  kádba  szemgyönyörködtetö  bok- 
rozatban  fedél  alatt  elhelyezve,    ugyanazon  gyümölcsökkel  örven- 


deztessék  meg  a  lelketlen  átültetöt,  már  ezt  maguknak  az  elhírhedt 
bécsi  kertészeknek,  de  még  a  Gründlíchkeit  professorainak  sem  hi- 
hetem el.  Sast  csak  sas  tud  nevelni,  és  a  sastojás,  mely  veréb  alatt 
fakad  ki,  soha  se  állítja  elé  fajának  azon  példányát,  mely  a  sütő 
nappal  szembenézve  száll  a  magasba  (Helyes !) 

Arai  küldetésünk  levén  alkotmányunkat  az  azt  megillető  tisz- 
tasága és  sérthetlen  épségében  visszaállítani,  ennek  alapján  tehát 
háztartásunkat  ngy  kell  rendeznünk,  hogy  az  európai  nagy  népcsa- 
ládban, mint  ennek  önálló  és  nagykorú  nemzettagja,  erőnk  és  szá- 
munkhoz illő  helyet  foglalhassunk. 

Ezen  törekvés  nem  alaptalan  reményével  kecsegteti  magát  a 
■sikernek,   ha  az  államnak  a  kormányformát  képező   jogviszonyai 
trón  és  nemzet  közt  ugy  rendeztetnek,   hogy  ezek,   miként  egyrész- 
ről a  tartósság  szilárd  jellegét  bírják ;  ugy  másrészről  elég  garantíá- 
val  legyeoek  ellátva  az  elnyomás  erőszakos  kísérletei  ellen. 

Mindkettőnek  alapja  egyedül  a  nemzet  jelleméből,  természete 
és  szokásaiból,  történeti  hagyományaiból  vehető;  mert  csak  ez  ala- 
pon hozhatók  oly  törvények,  melyek  a  népek  mai  politikájának  kor- 
szerű igényeivel  öszhangzásban  állanak ;  tehát  olyanok :  melyek 
benn  kielégítők,  mert  igazságosak  ;  —  künn  megnyugtatók,  mert  a 
béke  és  rend  biztosítékait  bírják. 

E  törvényhozásnak  lett  hivatása  ily  törvényről  gondoskodni, 
tehát  egyszersmind  föladata :  hogy  nagy  jelentőségű  munkájában 
a  már  korábban  hozottaktól  necsak  el  ne  térjen,  de  sőt  inkább,  — 
és  soha  inkább  mint  ma,  azoknak  nemcsak  szelleme  —  de  betűihez 
is  következetesen  ragaszkodjék. 

Háromszáz  és  néhány  éve  már  annak,  hogy  a  nemzet  alkot- 
mányos jagaiból  csak  veszít,  minden  súrlódás  a  trónnal,  repülő 
szárnyának  egy-egy  evező-tollába  került,  a  régi  megszokott  enge- 
dékenységnek ,  az  udvarias  előzékenységnek  folytatása  körülmé- 
nyünk közt,  magukat  a  szárnyakat  —  teljes  leszeléssel  fenyeget- 
hetné. 

És  ezen  alaptételekből  tekintve  a  ház  előtt  tett  indítványt,  én 
abban  ezen  országgyűlés  programmját  korunk  szellemének,  helyze- 
tünk követelésének  megfelelőleg  tisztán,    határozottan  s  egyszers- 

mind  oly  hangon  látom  kifejtve,  mely  alapszerződéseken,  történeti 
tényeken  nyugvó,  elidegenithetlen,  elévülhetlen!  függetlenségi  joga- 
ink reclamálását  megilleti.  Továbbá  ngylátom,  hogy  abban  azon 
törvényeink,  melyek  az  absolut  hatalom  jogbántalmait  ország-világ 
előtt  tiszta  fényben  elvitázhatlan  igazsággal  derítvén  föl,  lelkiisme- 
retes gondossággal  vannak  összeállitva  és  elismertetve ;  emellett  ab- 
ban e  ház  szabadelvű  politikája  is,  ugy  a  külön  nemzetiségek-  és 
vallásfelekezetek-,  mint  egyéb  teendőinkre  nézve  hü  és  szabatos  ki- 
fejezést talál. 

Pest-  belváros  érdemes  képviselőjének  a  ház  asztalára  tett  in- 
dítványát, belterjét  és  alakját  illetőleg,  pártolom.  (Helyeslés,  éljen- 
zés, zaj.)  (Helyre  !  helyre  I) 

Elnök  :  Kérem  a  tisztelt  képviselő  urakat,  hallgassuk  a  követ- 
kező szónokot  Bánó  József  urat !  (Zaj,  Halljuk !) 

Erre  Bánó  József: 

Tisztelt  képviselő  ház !  Azon  szellemi  nagy  factorok  közt,  me- 
lyek az  emberiség  ügyét  e  világon  előmozdítják,  alig  van  könnyebb 
mesterség,  mint  népeket  kormányozni.  Csak  a  kormányzandó  nép 
jellemének  ismerete  és  egy  kis  jó  akarat  szükséges,  —  egyéb  sem- 
mi. De  midőn  egy  kormány  vagy  fejedelem  ezen  tulajdonok  egyikét 
sem  birja,  akkor  az  állam  nem  hogy  biztos  alapokon  nyugodnék,  de 
sőt  örökös  rázkódtatásoknak  lesz  kitéve. 

Mert  a  kormány  a  nép  jellemének  ismeretlensége,  vagy  ismerni 
nem  akarása  által,  szembeszáll  a  Gondviselés  czéljaival,  a  termé- 
szet örök  törvényeivel;  s  így  működése  egészen  sikeretlen  marad, 
a  rósz  akarat  pedig  már  magában  bün  levén,  maga  után  vonja  a 
büntetést. 

Minden  ember  és  nép  hajlandóbb  a  nyugalomra,  a  polgári  kö- 
telességek békés  gyakorlatára  ;  de  ha  egy  nép  rósz  kormány  által 
oda  vitetett,  hogy  a  Gondviselés  által  számára  kitűzött  ösvényről 
erőszakkal  le  akarják  szorítani  :  akkor  áll  elő  azon  ünnepélyes  pil- 
lanat, midőn  a  nép  hatalmas  szava  által  Isten  hatalmas  keze  nyúl  a 
gyarló  emberek  intézkedéseibe ! 

Igen  sokáig  azon  hitben  voltam,  hogy  ezen  mondás :  „A  nép 
szava,   Isten  szava",   egyike  azon  üres  hangzású  nagy  szavaknak, 

melyek  oly  gyakran  köznyelven  szoktak  forogni  ;  de  a  történet  fi- 
gyelmesebb észlelése  által,  és  az  utóbbi  időben  azon  meggyőződésre 
jutottam,  hogy  e  mondatnak  csakugyan  mély  értelme  van  ;  mert  a 
mig  egyrészről  azt  látjuk,  hogy  az  egyes  emberek  belátása  gyönge 
és  korlátolt,  azalatt  száz  példa  bizonyítja,  hogy  nehéz  időben, 
egész  nemzetek  föllépésében  és  viseletében,  végtelen  bölcseaég 
rejlik. 

A  magyar  nemzet  sokat  tűrt  300  év  alatt,  s  az  utolsó  időben 
is  igazságának  érzetében  tiz  évig  tűrt,  de  észrevevén,  hogy  ellensé- 
gei ezen  emberfölötti  türelmet,  ezen  mozdulatlanságot,  nem  a  le- 
nyügzött  herosok  férfias  türelmének,  hanem  a  már-már  elröppenő 
élet  merevségének  nézik,  —  észrevévén^  hogy  a  Gondviselés  által 
számára  kitűzött  ösvényről  erőszakkal  le  akarják  szorítani,  szüksé- 
gesnek látta  kimutatni,  hogy  él.  Hogy  pedig  él,  nem  karját,  csak 
szellemét  emelte  föl ;  csak  ujjával  mutatott  azon  tűzoszlopra,  nemze- 
tisége- és  szentesitett  törvényeire,  mely  előtte  világított  a  pusztán ; 
csak  a  hegytetőről  a  felhők  és  villámok  közöl  mutatta  a  tízparan- 
csolatot, és  az  illetők  leborultak  előtte. 

Ezen  föllépés  szülte  nagyrészben  a  bécsi  politikának  megvál- 
toztatását. 

Ha  pedig  visszatekintünk  hazánk  hat  hónapos  életére,  mely- 
ben váltogatva  üzé  egymást  az  alkotmányosság  az  absolutísmussal; 
—  a  törvényesség  a  legdurvább  törvénysértéssel ;  —  a  méltóság 
egyrészről,  a  határozatlansággal  másrészről ;  a  nyugalom,  önhit  egy- 
részről, az  idétlen  kapkodással  másrészről,  oly  korszakát  látjuk  ha- 
zánk történetének,  melyhez  nem  hogy  hasonló  nincs,  mert  hiszen  a 
világ  eseményeiben  egymáshoz  hasonló  semmi  sincs,  de  mely  bo- 
nyolultságában, ellentétességében  fölülmúl  e  nemben  mindent. 

Az  ember  szinte  kétségbe  esnék  a  jövendő  fölött,  ha  nem  is- 
merné a  nemzet  géniuszát,  és  ha  eszébe  nem  jutna,  hogy  az  irás  sza- 
vai szerint  Isten  is  chaosból  teremte  e  szép  világot,  s  hogy  talán  e 
magyar  chaosból  is  számunkra  majd  egy  szebb  napot  fog  virasz- 
tani. 

A  midőn  az  october  20-diki  félrendszabály  került  kezünkbe, 
mely  ugylátszik  csak  azért  adatott,   hogy  e  hazában  egy  irtózatos 

zűrzavart  állítván  elÖ,  e  nemzet  ne  tudja  magát  tájékozni,  s  ezál- 
tal a  körülményeket  nem  ismerő  világnak  künn  bemutassák,  hogy  a 
nemzet  politikailag  éretlen,  és  benn  meguntassák  a  néppel  az  alkot- 
mányos formákat,  mely  valahányszor  alkotmányos  jogok  élvezetéhez 
kezd  lépni,  ezt  mindannyiszor  országos  vész  és  veszedelem  követi ; 
mondom,  midőn  ezt  kezünkbe  vettünk,  egy  tömkelegnek  végtelen 
tekervényességét  láttuk  magunk  előtt,  s  azt  hivők,  ebből  kibonta- 
kozni lehetetlen.  Igaz,  még  nem  mondhatjuk,  hogy  már  megtaláltuk 
az  Ariadné  fonalát,  mert  hiszem  mindig  uj  akadályokat  görditnek 
elénk :  de  azt  bátranmondhatjuk,  hogy  a  nemzet  közérzülete  és  ösz- 
töne oly  egyszerűen  fejté  meg  e  feladatot,  oly  dicsőségesen  diadal- 
maskodott a  bonyodalmakon,  hogy  a  jövendő  felett  kétségbe  esni 
polgári  bün  volna. 

És  miért  ?  mert  a  nemzetet  egy  eszme  melegité,  és  valamint 
hajdan  Ulysses,  midőn  a  Scylla  és  Charybdis  közt  evezett,  hogy  a 
körülte  levő  tárgyak  által  az  örvénybe  ne  sodortassék,  hajójának 
árboczához  kötteté  magát :  ugy  ölelte  át  nemzetünk  is  a  törvényes- 
ség árboczát,  és  Isten  segítségével  ki  fog  vergődni  az  örvények 
közöl. 

A  mely  ember  egy  eszmének  él,  az  benne  nagygyá  lesz,  —  a 
mely  nemzet  egy  eszméhez  hü,  az  nem  veszhet,  —  a  mely  nemzet  ma- 
gát megbecsüli,  az  nagygyá  lesz ;  mert  hiszen  a  törvényesség  utáni 
vágy,  a  törvényekhezi  hűség  nem  egyéb  mint  Önbecsülés.  (Helyes !) 

De  épen,  mert  a  nemzet  magához  hü,  és  érzi  becsét,  joga  van 
sorsa  fölött  már  egyszer  rendelkezni  is.  —  És  előttem  mindig  azon 
eszme  lebeg,  hogy  nekünk  tisztába  kell  jőni  helyzetünkkel,  —  tisz- 
tába kell  jöni,  mily  szerep  jutott  e  világon,  s  van-e  jövendőnk  az 
európai  nemzetcsalád  között,  mert  előttem  a  bizonytalan  dicstelen 
élet  roszabb  a  halálnál.  Háromszáz  év  óta  kiskorúságban  tartanak, 
járszalagon  akarnak  vezetni.  Akarhatunk-e  tovább  is  igy  maradni !? 

Ez  volna  tehát  jutalma  annyi  vérnek,  áldozatnak,  annyi  szol- 
gálatnak, melyet  Európának,  a  civilisatiónak  és  az  osztráknak  an- 
nyi Ízben  tettünk !  ? 

íme,  e  nemzet  átjött  Ázsiából  és  itt  a  Duna  és  Tisza  téréin,  a 
Kárpátok-koszoruzta  földön  —  hol  előtte  száz  nép  elveszett,   fönn- 

tartotta  magát  és  hazát  alkotott.  Miért  ?  mert  a  természet  törvényei- 
ből meritett  törvényeket  alkotott,  —  mert  az  itt  talált  népet  nem 
taszította  el  magától,  de  baráti  kezet  nyújtva  jogokkal  fölruházta  ; 
—  mert  bekalandozván  Európát,  józanul  belátta,  hogy  az  európai 
viszonyok  nem  az  ázsiaiak  többé,  alkalmazkodott  az  európaiakhoz^ 
és  fölvette  a  keresztény  vallást,  és  azáltal  megmentette  Európát, 
mert  később,  mint  keresztény,  legerősebb  védfala  volt  azon  hatalmas 
ázsiai  árnak,  mely  elboritással  fenyegette  az  európai  civilisatiót. 
Dúlt  tatár,  pusztává  tette  az  országot,  de  oly  kemény  ellenállásra 
talált,  miszerint  azt  hivén,  hogy  a  magyar  háta  mögött  is  ily  har- 
ezias  nép  van,  visszafordult  mint  a  sáska.  Százötven  esztendeig  nya- 
kunkon volt  a  török.  Ah  uraim,  ha  akarnánk  szellőztetni  történe- 
tünknek lapjait,  keserű  gúny  szállana  ajkunkra  azon  gondolatnál, 
miként  történt  az,  hogy  ily  harczias  népet  150  esztendeig  tartott 
igában  a  török.  De  hagyjuk  ezt ;  tény,  hogy  ennyi  ideig  vivtunk  el- 
lene, és  hogy  méltán  mondhatta  már  ezen  időszak  elején  Zápolya 
követe  VII.  Kelemen  pápának  1527-ben,  hogy  ez  a  nemzet  az,  mely 
egymaga  annyi  éveken  át  harczolt  saját  költségén  a  szentegyhá- 
«ért,  mely  pusztítást  és  veszélyt,  kárt,  halált  és  fogságot  egymaga 
mindnyájáért  szenvedett,  —  és  mialatt  százezrenkínt  vérzettek  a 
csatamezőn  leghűbb  fiaink,  —  a  mig  százezrenkint  fűzték  rabszíjra 
e  hon  lakosait :  azalatt  kényelmesen  rakhatta  le  hátunk  mögött  Eu- 
rópában a  modern  civílísatio  alapköveit ! 

És  mi  volt  ennek  jutalma  ?  az,  hogy  annyi  vérzivatar  között 
lépést  nem  tarthatva  az  európai  civilisatíóval,  s  ázsiai  eredetünknél 
fogva  saját  geniusunkat  követve,  minket,  kik  a  barbárok  ellen  viv- 
tunk, magunkat  nevezett  a  világ  barbároknak,  és  megvetett. 

Később  és  ezen  időben  a  reformatió  mély  gyökeret  verve  e 
hazában,  állandó  tápláléka  és  zászlóvivője  lön  az  alkotmányos  ér- 
zületnek, és  ennek  élén  a  hazának  hatalmas  fiai  állván,  visszahatott 
ez  az  európai  szabadság  előmozdítására.  De  ezt  a  vén  Európa  an- 
nyira elfeledte ,  hogy  midőn  a  balsors  szorosabb  viszonyba  ho- 
zott az  osztrákkal,  a  későbbi  időben  alig  ismerte  a  magyart  nevé- 
ről ;  és  midőn  e  hazáról  volt  a  szó,  a  diplomaták  igazán  a  térképen 
keresték,  hogy  hol  van  hát  az  a  Magyarország  !  ? 

Hogy  mi  szolgálatot  tettünk  Ausztriának,  azt  mondani  sem 
kell.  Tudja  mindenki,  hogy  a  ropogó  és  roskadozó  trónt  kétszer 
emeltük  ki  a  sárból ;  hogy  ezer  csatákat  vivtunk  az  osztrákért,  és 
hogy  ezen  csatákban  döntÖ  többnyire  a  magyar  kar  és  vér  volt.  És 
uii  volt  ennek  jutalma?  Az,  hogy  a  világ  az  osztrák  zászlónak  tu- 
lajdonította a  győzelmet ;  az  osztrák  részéről  pedig,  hogy  ennyi  ál- 
dozatért, sőt  még  harczi  dicsőségünk  föláldozásáért  is,  hagyományos 
politika  lett  a  magyart  kitörölni  az  élők  sorából ;  és  hogy  nincs  tör- 
vény törvénykönyvünkben,  melyet  már  százszor  megne  sértett  volna, 
és  a  midőn  mindig  ö  zavarj  a  föl  a  vizet,  reá  fogja  ezt  az  alatta  álló  bá- 
rányra. Ez  volt  a  szép  jutalom  !  (Helyes.) 

Hogy  mit  szenvedtünk  mint  nemzet  és  egyesek  az  utolsó  ti- 
zenkét év  alatt;  azt  ember  le  nem  Írhatja.  — Azember  lelkének  azon 
része,  melyet  égi  szikrának  neveznek,  fölháborodik  ;  ha  ezen  időre 
gondolunk  ;  csak  annyit  lehet  mondani :  annyi  sanyaruság  után  is,  ti- 
zenkét év  előtt  egy  alkotmányos,  meglehetős  jólétben  élő,  a  gaz- 
dagság soknemü  forrásaival  megáldott  nemzetet  látott  a  világ ;  tizen- 
két év  után  egy  alkotmányából  teljesen  kiforgatott,  legszentebb  ér- 
dekeiben és  érzeteiben  megsértett,  vagyonilag  tönkretett  népen  le- 
geltetheti szemeit. 

És  mi  tehát  a  magyarnak  a  bűne  ?  az,  hogy  az  adott  szó  és 
eskü  szentségéről  oly  fogalma  van,  hogy  a  ki  ezt  teszi,  azt  annak 
meg  is  kellene  tartani,  —  más  lexiconban  az  ilyen  fölfogás  erénynek 
mondatik,  a  bécsiben  a  bün  rovatába  jön,  (ügy  van.) 

Avagy  mutassa  meg  nekem  akárki,  hogy  mióta  az  osztrák 
dynastia  szorosabb  szerződésre  lépett  a  magyar  nemzettel  1723 
óta,  mikor  nem  tartotta  meg  e  nemzet  szavát,  —  és  mutassa  meg 
nekem  akárki,  hogy  ezen  idő  óta  és  ezelőtt  is  mikor  volt  azon  idő- 
szak, midőn  törvényeink  csak  egy  napig  is  nem  sértettek  volna !  ? 

Hála  istennek,  a  külföld  kedvezőbb  véleménynyel  kezd  irán- 
tunk lenni.  Jobban  ismeri-e  helyzetünket  ?  vagy  méltán  gondolja, 
hogy  itt  kell  keresni  az  annyira  nevezetes  keleti  kérdés  megol- 
dásának kulcsát  ?  vagy  némely  nagyhatalomnak  érdekei  kívánják  ? 
ezt  biztosan  meghatározni  nem  lehet.  Én  azt  hiszem,  mindhárom  fa- 
ctor  ez  ügyben.  —  De  hiszem,  épen  ezen  factoroknak  kellene  működni 

az  osztráknál  is,  és  ez  nem  történik.  Az  osztrák  politika  ma  az, 
mi  volt  Leopold  korában,  és  holnap  az  lesz :  a  mi  ma. 

De  kérdem,  maradhat-e  ez  még  soká  igy  ?  nem  érzi-e  mind  a 
két  fél,  hogy  ezen  bizonytalan  állapot  tűrhetetlen?  Az  egyik  mos- 
toha testvér  sok  ideig  akaratunk  és  törvényeink  ellen  közösen  gaz- 
dálkodott, és  ez  mindkettőnek  kárára  volt.  Nem  kell-e  osztályt  kí- 
vánni, hogy  ha  kevesebb  jnt  is  osztályrészül,  de  tudjuk  hogy  mi  ? 
hogy  azon  fölépithessük  csekély  házunkat,  szervezkessük  gazdasá- 
gunkat, hol  aztán  bár  szegényül  de  megelégedetten  élhessünk. 

Ezen  törvényeinkben  százszor  kimondott  gazdaságot  az  1848-ki 
törvény  akarta  érvényre  emelni  ;  ez  tehát  azon  alap,  melyről  letérni 
nem  lehet,  hacsak  saját  kezeinkkel  nem  akarjuk  a  gyilkot  saját  szi- 
vünkbe mártani.  —  Nem  mi  valánk  azok,  kik  e  törvényt  semmivé 
tettük,  kik  hátunk  mögött  12  év  előtt  letörtük  a  hidat.  De  300 
év  óta  átláthatta  az  osztrák,  hogy  a  magyarral  ily  politikával  nem 
boldogul. 

És  ha  nem  tenné  ezt  annyiszor  esküvel  pecsételt  törvények 
iránti  tiszteletből,  tennie  kellene  saját  érdekéből,  mert  átláthatja, 
hogy  ez  áldást  nem  hoz,  sőt  önmagának  csak  romlást  okoz. 

Igen  bátran  lehet  mondani,  hogy  ha  az  osztrák  nem  300  év 
óta,  hanem  csak  ötven  év  óta  a  magyart  geniusa  szerint  kormányoz- 
za, a  nemzet  boldog  lenne ;  és  Ausztriát  hatalmasnak,  nagynak 
szemlélné  a  világ  még  máig  is.  —  Ennek  öntudatára  vergődjék  már 
egyszer  az  osztrák,  és  a  midőn  ellensége  a  magyarnak,  ne  legyen  el- 
lensége önmagának. 

Igaz,  nem  lehet  tagadni,  hogy  ezen  fonák  eljárás  miatt  bizony 
kapott  néha  kemény  leczkéket  a  magyartól  is,  de  nem  is  csoda,  mert 
meg  kell  fenyíteni  azt,  ki  mint  gyermek  mindent  ront,  és  ki  saját 
érdekét  sem  birja  fölfogni. 

Mert  vájjon  nem  gyermekes  politika-e  az  épen  most  folytatott 
is?  hogy  épen  akkor,  a  midőn  alkotmánynyal  akarja  megajándékozni 
többi  népeit,  ezen  adandó  alkotmánynak  nem  az  országban  benn 
keresi  állandó  gyökereit,  de  föltételezi  azt  az  európai  szélrózsától, 
és  valahányszor  onnét  ö  reá  kedvezőbb  szellő  fújdogál,  ez  annyiszor 
itt  benn  a  szabadságnak  rovására  történik.   Lehet-e  ilyen  körűimé- 

nyék  között  bizalomról  csak  szó  is?  lehetnek-e  bizalommal  azon 
nemzetek,  a  kik  még  csak  most  indulnak  üdvözölni  a  nekiek  aján- 
dékba adandó  alkotmányt?  nem  fognak-e  Ök  már  a  priori  gyanús 
szemmel  nézni  ?  és  igy  nem  hogy  biztosabb  alapot  nyerne  az  osztrák 
többi  népeinél  az  adott  alkotmány  által,  de  söt  állását  bizonytalanabbá 
teszi,  mert  még  azok  is,  kik  már  alkotmánytalan  sorsukba  belenyu- 
godtak, a  megcsalatott  remények  által  ezrenkint  válnak  ellenségeivé  ! 

Ilyen  álláspontból  kívánom  én  tekinteni  a  jelen  igen  fontos 
kérdést ;  nem  a  nemzet  gyöngesége,  tehetetlensége,  hanem  a  nemzet 
önérzete  és  morális  ereje  szempontjából,  mely  méltán  követelhet 
helyet  az  európai  államcsaládban,  nem  az  osztrák  erőnek  szempont- 
jából, de  az  osztrák  hálátlanságának  és  kiskorú  politikájának  szem- 
pontjából ! 

Uraim,  nem  túlzás  az,  a  midőn  az  mondatik,  hogy  a  honfogla- 
lás nagyszerű  müve  óta  nem  volt  nevezetesebb,  fontosabb  munka 
azok  vállain,  kik  e  haza  sorsát  intézek ;  söt  egy  második  honfogla- 
lás ez.  Nekünk  is  nyomról  nyomra  újból  kell  elfoglalni  e  hont,  mely 
hét  darabra  volt  elszaggatva,  azért  nem  árt  visszatekintenünk :  mit 
tettek  őseink,  midőn  leszállottak  ez  áldott  terekre  ? 

Legelőször  is  volt  fejedelmök  lemondását  elfogadták,  — aztán 
meghatározták,  kijelölték  azon  viszonyt,  mely  őket  szabadon  vá- 
lasztott fejedelmökhöz  köti,  s  vele  szerződésre  léptek.  Aztán  meg- 
mondák,  eddig  tart  birtokunk,  eddig  van  Magyarország,  tovább  hó- 
dítani nem  akarunk.  —  Aztán  a  ki  nem  beszélt  nyelvükön,  nem 
taszították  el  maguktól,  hanem  baráti  kezet  nyújtottak  neki  s 
egyenlő  jogokkal  ruházták  föl.  Végre  megemlékeztek  azokról,  kik  a 
harczban  elestének,  megemlékeztek  azokról,  kik  ideiglenes  hazájok- 
ban  az  Etelközön  maradtak. 

Ezer  éve  múlt  el,  hogy  ez  történt,  de  megdicsőülhetnek  ama 
nagy  szellemek,  a  midőn  ezer  évnek  leforgása  után,  oly  ezer  évnek, 
melyben  a  föld  e  részén  száz  kormányforma  változott,  reájok  hivat- 
kozhatunk és  azt  mondhatjuk  ma,  hogy  bölcsebbet  mi  sem  tudunk 
cselekedni.  Adja  az  Isten,  olyan  legyen  e  nemzetnek  magatartása, 
hogy  ily  büszkén  hivatkozzék  reánk  ezer  év  múlva  a  késő  maradék. 
(Helyes.) 

íme,  nem  csodálatos  tünemény-e,  bogy  e  nemzet  eljárása  és 
az  előttünk  fekvő  remek  javaslat,  mennyiben  hasonlít  e  honalapitők 
eljárásához. 

1.  Kívánjuk  mi  is,  hogy  volt  fejedelmünk  lemondása  törvényes 
formában  állittassék  ki. 

2.  Meghatározzuk,  kijelöljük  mi  is  azon  viszonyt,  mely  minket 
fejedelmünkhöz  szabadon  tett  szerződésileg  köt,  és  kimondjuk  mi 
i3,  hogy  csak  ezen  szerződést  ismerjük  törvényeinknek,  semmi 
mást  nem,  s  tiltakozunk  minden  idegen  törvényhozás  beavatkozása 
ellen. 

3.  Kijelöljük  a  hon  határait,  s  azt  mondjuk:  a  ki  ezen  belől 
lakik,  vegyen  részt  a  közügyek  tanácsában.  Kimondjuk,  hogy  hódí- 
tani nem  akarunk,  csak  azok  sziveit,  kik  e  hon  közös  gyermekei. 
(Helyes.) 

4.  Baráti  kezet  nyújtunk  nemmagyar  ajkú  honfitársainknak 
és  egyenlő  jogot  ajánlunk. 

5.  Végre  megemlékezünk  azokról,  kik  a  harczban  elestek,  ki- 
ket a  hatalom  törvénytelenül  elitélt  s  kik  még  most  is  távol  e  hazá- 
tól, külföldön,  ideiglenes  hazájukban  eszik  az  elhagyatottság  keserű 
kenyerét. 

Egy  maradt  el  a  mit  a  honalapítók  cselekedtek :  rendezték  az 
igazság  kiszolgáltatást.  De  e  részben  is  kívánunk  segíteni,  mert  íme 
Tisza  Kálmán  követtársunk  beadta  e  részben  indítványát  és  e  ház- 
nak szent  kötelessége  ugy  cselekedni,  hogy  e  háznak  szétoszlatása 
semmi  körülmények  között  se  legyen  lehetséges,  míg  e  részben  leg- 
alább ideiglenes  határozatát  ki  nem  mondja,  mire  ma  már  az  első 
lépés  meg  is  történt. 

Hogy  ezen  javaslatban  kezelt  pontok  tárgyalásához  lényegileg 
hozzáadni  vagy  azokból  elvenni  nem  tadnék,  az  természetes.  Remeke 
ez  egy  nemzet  nyilatkozatának,  s  amig  a  nemzet  szent  jogaínak  ily 
ihletett,  fölkent  védői  vannak,  addig  én  bízom  a  haza  jobb  sorsában. 

De  egy  szigorú  kötelességet  kell  teljesítenem,  midőn  kimon- 
dom, hogy  a  mily  remeknek,  fölülmulhatlannak  tartom  ezen  javaslat 
lényegét,  épen  oly  kevéssé  pártolhatom  annak  külső  formáját. 

Elmondom  okaimat.  (Halljuk.) 
1861 -ki  or szúrj fjyüUs  11.  2 

A  mely  nemzet  kis  száma  daczára  mindent,  mivel  bir,  saját 
erejének  köszönhet,  lehetlen,  hogj'  ment  legyen  egy  nemétől  az  ön- 
és  méltóságérzetnek.  A  midőn  ezen  érzete  kihal,  elfogy  ereje  is.  Az 
ily  nemzet  nem  fog  közeledni  senkihez  addig,  a  mig  nincs  meggyő- 
ződve, hogy  közeledése  őszintén  fogadtatik,  kivált  midőn  vajmi  ke- 
serű tapasztalások  által  az  ellenkezőről  van  meggyőződve.  Emlékez- 
zünk, mi  történt  néhány  év  előtt,  midőn  Ferencz  József  császár  Ma- 
gyarországban körutat  tett.  A  nemzet  le  volt  sújtva,  törvényeitől 
megfosztva,  és  még  is  majd  minden  városban  és  megyében  összejöt- 
tek az  emberek,  petitiókat,  föliratokat  szerkesztettek ;  a  központból 
a  hazának  legünnepeltebb  emberei,  legfényesebb  családai,  legelső 
papi  méltóságai  egy  nagyszerű  föliratot  készítettek,  melynek  tar- 
talma bizony  sokkal  lágyabb  volt,  mint  lenne  a  jelen,  —  mi  volt  reá 
a  felelet  ?  gúny,  kaczaj,  megvetés,  hivatkozás  a  hatalomra,  fólségsér- 
tés  és  börtönök  emlegetése. 

Nem  mondom,  uraim,  hogy  e  miatt  a  gyűlölet  vagy  boszú  ég 
keblünkben,  ez  nem  is  természetünk  ;  de  ha  volna  is,  szívesen  meríte- 
nénk azt  a  közügyért  a  Léthe  folyamába.  Azonban  van  a  gúnyban, 
a  megvetett  megalázásban  valami  oly  sújtó,  mely  mindenkit  kétsze- 
resen óvatossá  fog  tenni.  Ezen  gúnytól,  lealázástól  szeretném  meg- 
menteni hazámat ;  mert  ki  áll  érte  jót,  hogy  ha  hódolattal  közele- 
dünk, nem  lesz-e  reá  gúny  és  megvetés  a  felelet?! 

Tudom,  sokan  azt  fogják  mondani,  hogy  hiszen  az  első  kibé- 
kítő lépés  már  megtörtént.  Én  is  ily  boldogító  mámorban  ringatám 
magam  még  múlt  öszszel,  de  a  január  16-ki  s  február  2ö-ki  páten- 
sek, Abboth  elfogatása,  Benedek  alacsony  gúnyolódása,  az  adónak 
erőszakos  behajtása,  az  1-ső  májusi  trónbeszéd  s  legközelebb  a  ha- 
ditörvényszék fölállítása  ismét  kijózanított;  és  azt  látom,  hogy  a 
hazafiúi  keserű  fájdalmat  levonva,  mint  egyes,  valamivel  jobban 
érzem  ugyan  magam,  meri  hiszen,  például,  itt  is  most  szabadon  szól- 
hatok :  de  a  nemzet  állapota  sokkal  siralmasabb  ma,  mint  két  év 
előtt,  mert  alkotmányát  oly  utón  akarják  megsemmisíteni,  mely  — 
attól  tartok  —  hogy  az  avatatlan  bámuló  közönség,  úgynevezett 
nagyvilág  tapsait  fogja  maga  után  vonni. 

Yisazautasitom   azon  netán   fölmerülhető  vádat,  mintha  itt  a 

háttérben  egy  elszakadási  eszme  lappangana.  Istenemre  nem !  E 
nemzet  kivan,  akar  kibékülni,  mi  módon  tehát  ?  A  mint  már  többen 
kimondák:  legyen  restitutio  in  integrum,  adassék  vissza  mindaz, 
mi  Isten  és  emberek  előtt  minket  illet,  akkor  fogjuk  tudni,  hogy  a 
fejedelem  szándéka  komoly,  s  fogjuk  tudni,  hogy  az  engesztelésre 
kinyújtott  kar  nem  fog  gúnyosan  visszautasittatni.  De  addig  tenni, 
fölfogásom  szerint,  nem  lehet,  mert  nem  ismerek  történetünkbeo 
példát,  hogy  a  nemzet  föliratilag  közeledett  volna  oly  fejedelemhez, 
ki  csak  néhány  napok  előtt  monda  ki  a  halálos  Ítéletet  a  magyar 
alkotmány  fölött.  Erre  példát  nem  tudok,  de  igen  is  tudok  sok  pél- 
dát, hogy  a  fejedelem  előre  biztositotta  a  nemzet  elvesztett  vagy 
meglevő  törvényeit,  s  akkor  igenis  közeledett  a  nemzet  a  kellő  tisz- 
telet hangján. 

Ehhez  még  csak  azt  adom,  hogy  magában  a  javaslatban  ez 
áll,  hogy  mindaddig,  mig  Erdély,  Tótország,  Határőrvidék,  Fiume 
és  tengermellék,  kik  törvény  szerint  az  országgyűlésre  meghívan- 
dók, meghiva  nem  lesznek,  mi  az  országgyűlést  kiegészítettnek  nem 
tekinthetjük.  Az  országgyűlésnek  fontosabb  teendője  nem  levén, 
mint  ezen  fölirat,  mert  az  a  törvényhozás  actusának  megnyitása; 
nem  látom  tehát  át,  mikép  lehessen  fölírást  ezek  nélkül  tenni.  Éa 
igy  azt  hiszem,  hogy  a  határozatnak  legerősebb  indokolása  magá- 
ban a  helyzetben  fekszik. 

Ezt  átalánosságban.  Legyen  szabad  még  a  fölirás  érvényesí- 
tésére fölhozott  néoiely  állításokra  felelni. 

Igaz,  elismerem,  hogy  a  magyar  országgyűlés  önmagától  soha 
össze  nem  jő,  s  azt  mindig  vagy  a  fejedelem  hivja  össze,  vagy  az, 
kit  a  törvény  e  joggal  fölruházott. 

Azokon  felül,  mit  e  részben  Tisza  Kálmán  mondott,  azt 
mondhatom,  hogy  a  ki  elvette  legdrágább  kincsünket,  bizony  csak 
annál  fogjuk  azt  keresni,  és  annak  kötelessége  azt  visszaadni ;  de 
ha  jogtalanul  elvette,  nem  következik,  hogy  jogosan  adja  vissza, 
mert  mi  ezen  sajátunkat  örökké  a  miénknek  tartjuk.  —  És  miután 
de  facto  törvényes  király  nincs,  nádor  sincs :  országbíró,  tárnok  az 
1848-ki  törvények  szerint  nem  lehet,  nagyon  természetes,  hogy 
ísak  annak  kellett  minket  fölhívni  összejövetelre,  ki  szükségesnek 

látta  a  hatalom  utján  minden  az  országgyűlés  meghívására  törvé- 
nyileg hivatott  dignitásokat  megsemmisíteni,  és  saját  személyében 
összpontosítva  látni,  mert  különben  most  semmi  szín  alatt  ország- 
gyűlés Magyarországon  össze  nem  jöhetett  volna. 

Hogy  pedig  ilyen  esetekről  törvényünk  nem  rendelkezett,  az 
nagyon  természetes,  mert  ilyen  eset  történetünkben  soha  nem  volt, 
és  nem  is  képzelte  volna  törvényhozás,  hogy  e  haza  valaha  ily  si- 
ralmas állapotba  jöjjön.  Véleményem  szerint  tehát  itt  a  történetre 
hivatkozni  nem  lehet. 

Mondatott  továbbá,  hogy  ha  kétségbe  vonatik  V.  Ferdinánd- 
nak lemondása,  akkor  összeütközésbe  jönnénk  az  örökös  tartomá- 
nyok kétségtelen  jogaival  és  az  összes  diplomatiával. 

Megvallom,  ez  igen  kényes  és  sikamlós  tárgy,  a  mi  viszo- 
nyunkról és  az  örökös  tartományok  viszonyáról  beszélni.  Én  reám 
nézve  mindegy,  tartják-e  az  örökös  tartományok  törvényesnek  a 
lemondást  vagy  nem  ;  nekem  csak  arra  van  gondom,  mi  törvényes 
minálunk ;  mert  ha  ennek  fejtegetésébe  bocsátkozunk,  ebböI  a  rosz- 
akarat  csakugyan  igen  könnyen  reáluniót  hozhatna  ki,  melyet  pedig 
épen  a  javaslat  oly  dicsőségesen  megczáfolt,  de  melyet  bebizonyí- 
tani a  civilizátorok  fél  év  óta  oly  nagyon  szeretnének.  Azonban 
fordítsuk  meg  a  dolgot ;  hát  ha  az  örökös  tartományok,  nem  tudom 
quo  fato,  más  fejedelmet  akarnának,  vagy  máshoz  jutnának,  kérdem  : 
kénytelenek  volnánk-e  mi  azt  elfogadni  csak  azért,mert  asanctio  prag- 
matica  azt  mondja,  hogy  a  fejedelemnek  közösnek  kell  lenni?  nem 
azt  mondanánk-e  mi,  mi  közünk  nekünk  a  ti  fejedelmetekhez?  itt  a 
kétoldalú  szerződés,  mi  ezt  tartjuk  törvényes  fejedelemnek,  mert  a 
rend  ezen  van,  —  mert  én  részemről  az  uniót  és  itt  is  csak  a  perso- 
náluniót  ugy  értelmezem,  hogy  az  addig  érvényes,  a  mig  a  mi  tör- 
vényünk az  örökös  tartományok  érdekeível  összeütközésbe  nem  jö, 
mert  ha  ez  áll  be,  akkor  mindenféle  unió  azonnal  megszűnik.  Ha 
pedig  ez  így  nem  áll,  akkor  ezen  alkotmányos  magyar  nemzet  %,z 
örökös  tartományok  szeszélyének  volna  kitéve. 

A  mi  pedig  a  diplomatiát  illeti,  ha  ez  a  régi  értelemben  véte- 
tik, akkor  semmi  gondom  reá,  mert  ez  annyi  badarságot  tett  már, 
hogy  ítéletére  nem  sokat  adok.  A  régi  diplomatiának  utjai  titkosak, 

a  mienk  nyilt;  a  fegyver  nem  egyenlő,  nem  vívhatunk;  a  titkos  ma- 
cliinatiók  ellen  legjobb  fegyver  az  egyenes  ut.  Ha  pedig  van  egy 
ujabbnemü  diplomatia,  a  mint  hiszem,  hogy  van,  mely  a  nemzet 
hangulatát  is  igénybe  szokta  venni,  ez  úgyis  érteni  fog. 

Elismerem  azt  is,  hogy  közös  egyezkedés  a  nemzet  részéről 
fölirások  —  a  fejedelem  részéről  kiíályi  válaszok  által  történik. 
De  itt  sem  egyezkedésről  szó  nem  lehet,  sem  uj  törvények  alkotá- 
sáról még  szó  nincs,  csupán  az  elvett  törvények  visszaadásáról. 

Volt  továbbá  szó  a  horvátországi  sympathiákról  és  ennek 
lehető  elvesztéséről.  Az  utolsó  hirek  szerint  ezen  sympathiák  nem 
csüngnek  még  oly  vékony  szálon,  hogy  azt  egy  határozat  megsza- 
kíthatná, de  ha  oly  vékonyak,  akkor  azt  a  fölirással  bizony  meg 
nem  erősíthetjük ;  mert  hiszen  ha  igaz,  hogy  eddig  országgyűlés  ily 
határozatot  nem  hozott,  mi  oka  a  félszázados  egyenetlenségnek.  Az 
1848-diki  törvény  csak  oly  jogokban  részesité  Horvátországot,  mint 
az  ország  többi  részeit,  s  a  reactio  talált  mégis  módot  őket  tőlünk 
elidegeníteni.  Ok  törvényeikhez  ragaszkodnak,  s  a  midőn  mi  is  azt 
teszszük,  nem  fog  semmi  gyauu  bennök  irántunk  gerjedni. 

Történt  hivatkozás  a  törvényes  szokásra  is  a  folirás  mellett; 
de  felfogásom  szerint  csak  akkor  lehet  törvényes  szokásra  hivat- 
kozni, ha  az  esetek  egyenlők ;  de  volt-e  ehhez  hasonló  állapot  törté- 
netünkben? Miért  neveztetik  tehát  egyik  irat  levélnek,  másik  föl- 
iratnak ?  hiszen  maga  azon  példa,  hogy  három  század  óta  csak 
négy  fejedelem  lépett  a  magyar  trónra,  ki  nem  elődjének  uralkodása 
alatt  lőn  megkoronázva,  mutatja,  hogy  a  még  sokkal  fontosabb  ko- 
ronázás körül  sem  volt  egyforma  eljárás,  egyszer  a  fejedelem  életé- 
ben koronáztatott  az  uj  király,  másszor  halála  után  ;  egyszer  azon- 
nal átvette  a  kormányt,  másszor  nem ;  egyszer  azonnal  megkoro- 
náztaték  halála  után,  másszor  később.  Fölfogásom  szerint  tehát  itt 
mindig  az  eset  határoz. 

Mondatott  továbbá  több  oldalról,hogyafölirásnak  óhajtott  sikere 
nem  lesz.  Ha  valaki  előre  tudja  valami  eljárásnak  sikertelenségét, 
akkor  nem  látom  át,  miként  lehet  oly  eszközhöz  nyúlnia.  A  physicaés 
psychologia  szabályai  szerint  csak  egyenlő  okoknak  lehetnek  egyenlő 
következményei,   ha    a    fölirásnak  semmi  eredménye  nem    lesz,  és 

a  fölirás  és  határozat  között  oly  végtelen  különbségnek  kell  lenni, 
következtetnem  kell,  hogy  a  határozatnak  jobb  eredménye  lesz;  és 
méltóztassanak  bennünk  annyi  hazafiságot  föltenni,  miszerint  azért 
pártoljuk  a  határozatot,  mert  annak  jó  eredményét  várjuk. 

Mondatott  továbbá  több  izben:  ha  törésre  kerül  a  dolog,  ne 
mi  legyünk  oka.  —  Azt  hiszem,  azt  már  a  történet  bebizonyította, 
hogy  nem  mi  vagyunk  oka,  mert  a  törés  nem  mai,  a  törés  1848-ban 
történt,  és  bizony  nem  a  mi  részünkről;  ez  csak  folytatása  a  törés- 
nek, és  ámbár  bizony  e  nemzetnek  keserves  okai  lehetnének  a  tö- 
résre, ez  sem  azelőtt,  sem  ma  okot  reá  nem  ad,  akár  határozat,  akár 
fölirás  győzzön. 

t848-ban  nem  volt  oka  a  nemzet  a  töre'snek,  mégis  mi  ittuk 
meg  a  levét;  a  diplomatia  nyakunkra  tolta  a  bűnt,  és  mikor  jö  el 
azon  idő,  vagy  eljő-e,  mikor  az  európai  diplomatia  vádlólag  fog  föl- 
lépni azok  ellen,  kik  itt  a  törésnek  okozói  voltak. 

Mondatott  továbbá  a  haza  sorsának  koczkáztatása.  Nehéz 
keserves  vád,  ha  e  vádnak  azokat  kell  érni,  kik  a  lényegben  igen, 
de  a  formában  egyet  nem  értenek ;  nehéz  vád  olyanoktól,  kiknek 
ajakán  csügg  egy  egész  nemzet,  kiknek  szava  tapad  minden  kebel- 
hez. Azonban  ilyen  esetben  hova  meneküljön  a  vádlott,  mint  szin- 
tén azon  kisbiróhoz,  kit  Isten  keblünkbe  ültetett.  Mert  a  hazát  szol- 
gálni több  módon  lehet,  de  szeretni  csak  egy  módon.  (Helyes ! 
Ugy  van  !) 

Azonban  miután  e  vád  többször  lön  ismételve,  különösen  teg- 
nap gr.  Széchenyi  képviselő  által,  legyen  szabad  egyet  megjegyez- 
nem. Előrebocsátom ,  hogy  hasonlítani  nem  akarok,  csak  a  történt 
dolgot  emlitem  meg.  Midőn  évtizedek  előtt  épen  a  grófnak  nagy  és 
halhatatlan  apja  fölrázá  a  nemzetet  hosszasabb  álmából,  nem  sokára 
egy  párt  alakult,  mely  kitűzte  a  haladás  és  humanitás  zászlóját,  és 
ugyanezen  ünnepelt  férfiak,  kik  közöl  többeket  még  most  is  öröm- 
mel szemlélhetünk  e  teremben,  ezen  pártnak  nemcsak  zászlóvivői, 
de  vezérei  is  voltak.  A  sors  ugy  akarta,  hogy  az  akkor  kitűzött 
elvek  végre  1848-ban  testet  kaptak.  És  ezen  törvényekért  a  nemzet 
harczra  kelt,  a  haza  lángba  borult,  melyre  következett  a  12  sanyarú 
év :   vájjon   ki   volna  e  hazában,  ki  e  miatt   vádolná  a  halhatatlan 

gróf  Széchenyit,  vagy  vádat  emelne  a  hazának  ünnepelt  fiai  ellen?! 
Hiszen  akkor  kárhoztatnunk  kellene  mindazon  nagy  szellemeket, 
kik  néha  egy  kimondott  eszme  által  forrongásba  hozták  a  félvilágot, 
kárhoztatnunk  kellene  magát  a  Megváltót.  —  A  sorsnak  szekere 
halad  előre  és  egy  porszem  által  a  vágásból  nem  szokott  kiemel- 
tetni . 

Ezek  azon  indokok,  melyek  engem  arra  birtak,  hogy  a  hatá- 
rozat mellett  nyilatkozzam  .  (Helyes  !) 

Végül  azt  kell  kimondanom,  hogy  nemsokára  eljö  az  idö,  a 
midőn  e  nyilatkozatunknak  eredményét  fogjuk  látni.  De  akár  legyen 
fölirás,  akár  határozat ;  akár  felelnek  reá,  akár  nem ;  akár  szétosz- 
latják az  országgyűlést,  akár  nem  ;  azok,  kik  a  fejedelemnek  taná- 
csokat szoktak  adni  és  fognak  adni,  mielőtt  e  lépésre  most  elhatá- 
roznák magukat,  ne  feledjék  soha,  hogy  300  éves  konok  és  termé- 
szetelleni politikájukkal  e  hazában  egy  talpalatnyi  tért  sem  foglal- 
tak, sőt  roppant  hézagot  ástak  a  fejedelem  és  nemzet  közt,  melyei 
csak  tényekkel  bizonyított  őszinte  akarat  által  lehet  betölteni. 
(Ugy  van!) 

Ne  feledjék  soha,  hogy  a  midőn  az  ágat  maguk  alatt  váír'ák, 
ha  sikerülne  is  levágni  az  ágat,  de  maguk  is  okvetlen  földre 
rogynak . 

Ne  feledjék  soha,  hogy  a  magyar  a  lefolyt  tizenkét  év  alatt 
igen  sokat  tanult,  de  nem  felejtett  semmit. 

Ne  feledjék  soha,  hogy  a  magyar  forradalmi  soha  nem  volt, 
mert  jogainak  érzetében  megveti  a  legkedvezőbb  alkalmat  is  forra- 
dalmi kísérletek  előállítására  ;  pedig  ezek  gyakran  a  dynastiákra 
nemcsak  bajt,  de  veszedelmet  is  hoznak. 

De  azért  ne  feledjék  soha,  hogy  a  magyar  nemzet  alkotmányá- 
tól, törvényeitől  csak  akkor  fog  megválni,  ha  az  utolsó  magyar  is 
sirba  dől.  Ugy  van !  Éljen  !) 

És  különösen  ne  feledjék,  hogy  a  ki  a  Gondviselés  útjainak 
akar  gáncsot  vetni,  azt  maguk  a  természet  törvényei  fogják  össze- 
tiporni, 

A  nemzet  pedig  ne  feledje,  hogy  nemsokára  ezer  éves  európai 
életének  cyclusát  fogja  betölteni ,   s  akkor  hivatva  van  megifjodott, 

megerősödött  szabadságával  ülni  meg  a  nagyszerű  ünnepet,  mert 
én  részemről  azon  másik  iszonyú  esetet  képzelni  nem  tudom,  hogy 
e  nemzet  gyávasága  által  oda  jutna,  miszerint  tombolva  ülhetnék 
meg  valaha  elleneink  sirunk  fölött  a  tort.  Ez  bekövetkezni  soha 
nem  fog. 

Egy  ezredévi  szenvedés  kér  éltet,  de  nem  halált !  (Éljenzés !) 

Erre  Tóth  Vilmos: 

Tisztelt  képviselőház !  Midőn  először  van  szerencsém  e  ház- 
lian,  mint  annak  egyik  igénytelen  tagja  szót  emelni,  mindenekelőtt 
elnézést  és  türelmet  vagyok  bátor  kérni  a  t.  háztól ;  elnézést  elfo- 
gultságomért, türelmet  azért,  mert  belátom,  miszerint  én  az  ujoncz, 
azok  után,  a  melyek  itt  a  fennforgó  kérdések  felett  annyi  bölcse- 
séggel  és  oly  ékesen  elmondattak,  bizonyára  nem  vagyok  hivatva 
az  elvek-  és  nézeteknek,  a  melyéket  magaménak  vallok,  diadalát 
elősegíteni,  s  csakis  egy  mulaszthatlan  kötelességnek  érzete  az,  a 
mely,  caczára  annak,  hogy  az  ismétlések  untató  terére  vezet,  szó- 
lásra hí  fel  engemet  akkor,  a  midőn  oly  kérdéseket  kénytelen  a 
ház  tárgyalni,  a  mely  kérdések  sikeres  vagy  szerencsétlen  megol- 
dásától a  nemzet  ujjáébredése,  léte,  jövője  vagy  balsorsa  föltételez- 
tetik.  (Halljuk !) 

Felette  könnyíti  helyzetemet  azon  körülmény,  hogy  egy  for- 
mulázott inditváuy  tétetett  le  a  ház  asztalára,  a  melyet  én  egész 
terjedelmében  és  minőségében  pártolok,  s  ha  ennek  egyes  részeihez, 
azokat  külön  fölemlítve,  hozzászólok,  ezt  csakis  azért  teszem,  hogy 
azok,  a  kiket  és  a  kikkel  együtt  minket  ezen  egyes  részekbe  fog- 
laltak, illetnek,  jelesen  a  nemzetiségek,  meggyőződhessenek  a  felöl, 
hogy  mi  nem  csak  azért  pártoljuk  ezen  indítványt  átalában,  mert 
annak  főrészével  az  ország  teljes  függetlenségét  és  önállóságát  ille- 
tőleg értünk  egyet,  hanem  annak  minden  egyes  részét  magunkévá 
téve,  azok  érvényesítésére  a  lehetőleg  közreműködni  kötelességünk- 
nek tartjuk. 

A  mi  ezen  indítvány- alakban  letett  örökbecsű  államirat  egész 
lényegét  illeti,  én  azt  olyannak  tekintem,  a  melyből  elvenni  mit 
sem  lehet,  hozzáadni  pedig  valamit,  nézetem  szerint  felesleges  ;  és 
ugy  vagyok  meggyőződve,  hogy  semmi  sem    lenne  annál  üdvösebb, 

mint  ha  a  képviselőház  egyhangúlag  elfogadná  s  kijelentené,  hogy 
^sak  akként  lehetséges  a  nemzet  kibékítését  eszközölni,  ha  mindaz, 
a  mi  ezen  indítványban  hivatkozva  jogokra  és  szentesített  törvé- 
nyekre mondva  van,  azon  fél  által,  a  mely  a  pragmatica  sanctioban 
kikötött  feltételeknek  eddig  eleget  nem  tett,  teljesíttetik  —  azt  hi- 
szem, hogy  nem  lesz  polgár  a  hazában,  a  ki  őszinte  örömmel  ne  üd- 
vözölné a  képviselőház  ezen  egyhangú  nyilatkozatát,  —  látni  fog- 
ják az  örökös  tartományok,  ha  tudniillik  látni  akarják,  hogy  mi 
szorítkozván  a  személyes  unióra,  ez  által  nem  csak  uem  válunk  el- 
lenségeikké, de  készek  vagyunk  a  birodalom  fennállása  érdekében 
a  törvényes  kötelezettségeken  tul  is,  mint  önálló  nemzet,  a  közter- 
hekben  osztozni,  és  ezen  önkénytes  hozzájárulás  által  a  hitelt  és 
ennek  következtében  a  kereskedést  és  ipart  az  anyagi  jólét  e  két 
legfőbb  tényezőjét,  előmozdítani;  a  külföld  is,  a  mely  szintén  érde- 
keltetik az  osztrák  birodalom  roncsolt  pénzállapotának  valamely 
biztos  alapra  fektetett  helyreállításában,  sokkal  inkább  biztosítva 
látandja  az  osztrák  állampapírokba  fektetett  vagyonát  egy  kielégí- 
tett Magyarországgal,  mint  ha  az  állam  napi  költségeinek  fedezésére 
szükséges  adónak  behajtását  katonai  erőhatalommal  kénytelen  siker 
nélkül  megkísérteni. 

Pártolom  én  az  indítványt  azért,  mert  míg  egyrészről  az  or- 
szág területi  és  politikai  integritását  a  pragmatica  sanctío  értelmé- 
ben sérthetlennek  nyilvánítja,  másrészről  megnyugtatására  szolgál 
az  a  nem-magyar  ajkú  nemzetiségeknek;  és  e  pontnál,  engedje  meg 
a  t.  ház,  hogy  megemlékezzem  azon  szlávajku  rokoninkról,  a  kik 
mindenkor  mint  hü  testvér  osztottak  meg  a  magyarral  jót  és  roszat, 
a  kik  tótul  beszélnek,  de  magyarul  éreznek,  magyarul  gondolkoznak, 
ezen  tótajku  magyarokról,  a  mint  ők  magukat  nevezni  szeretik,  a 
kik  a  felvidéket  lakják,  a  felvidéket,  a  melynek  csaknem  minden 
egyes  sziklája  a  magyar  történet  emlékeivel  van  összekötve,  a  fel- 
vidéket, a  mely  nemcsak  a  tatár  és  török  küzdelmek  szomorú  nap- 
jaiban, de  valamennyi  szabadsági  harczban  a  legbiztosabb  menhe- 
lyül szolgált  a  sokat  zaklatott  magyarnak,  a  felvidéket,  hol  az 
utolsó  fájdalmas  és  véres  nemzetiségi  küzdelmek  közt,  nem  szá- 
mítva azon  egynehány  százra  menő    és  jobbára   idegen  földről  be- 

hnrczolt  csapatot,  megtört  a  reactionak ,  sajnos,  sok  más  ajkú  né- 
peknél sikerrel  használt  fegyvere,  a  felvidéket,  a  mely  most  is  fel- 
fogja állását  és  azt  bátran  elmondhatom,  a  hazaszeretetben  az  ország 
bármely  vidékének  sem  áll  utána  (Éljen !) ;  az  elismerés  néhány 
szavát  kívánom  én  csak  szentelni  e  népnek,  mely  most  is  felfogja 
állását  és  nem  áll  külön  követelésekkel  elö  akkor,  midőn  a  nemzet- 
nek egyesült  erejére  van  szüksége,  hogy  kivívhassa  végre  a  közös 
haza  szabadságát,  megnyugszik  a  magyar  nagylelkűségében,  és  bí- 
zik, ha  majd  a  szabadság  zászlója  magasan  fog  lobogni  az  Adriától 
a  Kárpátokig,  a  magyar  szívesen  fogja  a  nemzetiségi  kérdéseket  a 
jogegyenlőség  alapján  kiegyenlíteni.  (Helyes!) 

Pártolom  az  indítványt  azért  is,  mert  biztosítja  Horvátorszá- 
got, hogy  mi  az  ö  közjogi  állását  elismerjük,  jogos  követeléseit,  a 
melyeket  mint  nemzet  nemzet  irányában  tesz,  nemcsak  nem  utasít- 
juk vissza,  de  azokat  teljesíteni  készek  levén,  testvéri  jobbunkat 
nyújtjuk,  szentesítésére  azon  frigynek,  a  melynek  legerősebb  alapja 
a  hosszú  századok  során  együtt  élvezett,  együtt  szenvedett  jó  és 
balsors. 

Meg  fogja  érteni  Fiume  is,  hazánk  e  szép  reménye,  hogy  a  12 
évi  erőszakos  elválás  nem  gyengítette  meg  azon  kötelékeket,  a  me- 
lyek fenntartására  a  legnagyobb  áldozatra  kész  a  magyar,  és  hogy 
azon  nap,  a  melyen  követeik  köztünk  megjelennek,  örömünnepe 
lesz  a  hazának. 

Meg  fogják  hallani  honfitársaink,  a  kik  idegen  földön  nélkülö- 
zik az  édes  haza  jótev  ő  egét,  be  fog  az  hatolni  a  börtönök  komor 
falai  közé,  hogy  a  magyar  országgyűlés  első  teendőjének  tartotta, 
az  absolut  rendszer  által  elkövetett  száműzetéseket,  elitéltetéseket 
és  elkobzásokat  törvénytelennek  nyilvánítani. 

Pártolom  végre  az  indítványt  azért,  mert  világosan  és  határo- 
zottan ki  van  mondva  benne  az,  hogy  az  országgyűlés  csak  azután 
lehet  koronázó,  ha  a  nemzet  alkotmányos  önállósága  és  független- 
sége, területe  és  politikai  integritása,  a  felelős  magyar  minisztérium 
életbeléptetése,  szóval  minden  eddig  szentesitett  törvényeink  s  jo- 
gaink helyreállítása  tett  dolgok  lesznek. 

S  ekként  az  indítvány  lényegét  tökéletesen  magamévá  tevén, 
elmondom  röviden,  miért  pártolom  azt  formájára  nézve  is. 

Tisztelt  ház  !  ha  visszapillantok  az  indítvány  lényegére ;  ha 
meggondolom,  hogy  nagy  része  annak,  a  mi  benne  foglaltatik,  jogos 
követelése  egy  szerződött  félnek  az  ellenében,  a  mely  a  szerződés 
föltételeit  meg  nem  tartotta,  de  látván,  hogy  a  sértett  fél  barátsága 
reá  nézve  életkérdés,  azt  a  szerződés  megújítására,  illetőleg  megerő- 
sítésére fölhívja,  a  sértett  fél  pedig  ezen  meghívásra  megjelenik ; 
semmi  sem  természetesebb  előttem  annál,  mint  az,  hogy  e  két  fél- 
nek, ha  dolgát  rendbe  akarja  hozni,  érintkezni  kell  egymással. 

Választóim  midőn  felhivattak,  hogy  az  apr.  hó  2-ra  összehí- 
vott koronázó  országgyűlésre  követet  válaszszanak,  bizalmukkal 
engemet  tiszteltek  meg,  s  én  megvallom,  hogy  nem  tudom  másként 
felfogni  állásomat  és  kötelességemet,  mint  hogy  kijelentsem  a  fe- 
jedelemnek, a  ki  magát  koronáztatni  kívánja,  a  feltételeket,  a  me- 
lyeknek teljesítése  után  kész  vagyok  a  koronázásba  beleegyezni. 

Ha  meggondolom  továbbá  azt,  hogy  mily  égető  szükség  a 
nemzetre  nézve  is  a  jelen  nyomasztó  helyzetnek  mielőbbi  megszün- 
tetése, mennyi  sértett  jog  vár  orvoslásra,  mennyi  millió  honpolgár 
várja  türelmetlenül  a  haza  felszabadításának  megkisértésére  irány- 
zott első  lépését  az  országgyűlésnek  :  akkor  én  egy  perczig  sem  ha- 
bozok kimondani  azt,  hogy  én  a  hatalomhoz,  a  melynek  módjában 
van  a  bajokon  segíteni,  szólani  akarok,  szólani  pedig  a  szokásban 
levő  legrövidebb  utón  és  a  végezel  elérését  nézetem  szerint  legin- 
kább eszközlö  alakban,  a  mely  nem  egyéb,  mint  az  általam  mélyen 
tisztelt  Pest-belvárosának  képviselője  által  indítványozott  felirat. 

Tisztelem  én  több  érdemes  képviselőnek  azon  hazafiúi  aggo- 
dalmát, hogy  miután  V.  Ferdinánd  Ö  Felségének  lemondásában 
formahiány  van,  addig,  míg  a  törvényesen  koronázott  király  le  nem 
mondott,  máshoz  feliratot  intézni  nem  lehet,  nem  akarok  ennek  ezá- 
folaiába  bocsátkozni_,  hisz  erre  már  az  indítványban  megvan  a  fele- 
let ;  de  csak  egy  kérdést  vagyok  bátor  .  intézni :  mit  koczkáztat  a 
képviselőház  egy  oly  felirat  által,  melyben  a  törvényes  óvás  benn- 
foglaltatik?  —  ha  siker  követi  a  föliratot^  akkor  a  jelen  nemzedék 
méltánylata  és  köszönetével  fogunk  találkozni,  az  utókor  pedig  csak 

áldhatni  fogja  bennünk  az  ősöket,  hogy  egy  fölirat  által  szereztük 
vissza  a  haza  alkotmányát ;  ha  pedig,  mitől  Isten  óvjon,  a  föliratnak 
sem  volnának  az  eddigieknél  jobb  következései  hazánkra  nézve,  ha 
a  fejedelem  visszautasítaná  a  nemzet  jogos  követeléseit,  akkor,  ha- 
bár fájdalmas  kebellel,  de  azon  lelki  nyugalommal  térünk  vissza 
küldőink  körébe,  hogy  megtettünk  mindent,  a  mit  jogaink  sértése 
nélkül  tennünk  lehetett  s  nem  mirajtunk  múlt,  hogy  fáradozásainkat 
a  béke  áldása  nem  követé.  (Éljenzés  !) 

Erre  b.  Podmaniczky  Frigyes: 

Tisztelt  képviselőház !  Ha  képesek  volnánk  az  emberiség  jö- 
vőjébe egy  biztos  pillantást  vetni,  a  mely  megnyitná  előttünk  a  tit- 
kok kétes  országának  kapuit,  széttépné  a  fátyolt,  mely  mögé  rejtő- 
zik enyészet  vagj  szebb  jövő ;  ha  e  látnoki  hatalommal  birna  a 
gyenge  emberi  lény :  vajmi  könnyű  volna  akkor  mindazok  állása, 
kik  első  tekintetre  kevés  fontosságot  mutató  tetteik  vagy  vélemé- 
nyeik nyomán  hivatvák  eldönteni  nemzetek  sorsát. 

Az  ember  egyik  legszebb  tulajdona  épen  az :  hogy  nem  birván 
e  látnoki  tehetséggel,  önokoskodása  által  vezéreltetve  tekintetbe 
vévén  s  megmérlegelvén  a  körülményeket  vagy  kínálkozó  alkalma- 
kat, irányozza  tetteit,  s  vagy  felfokozza  észerejének  okoskodásait, 
vagy  lecsillapítja  kedélyének  túláradó  hevélyeit. 

A  körülmények  vagy  kínálkozó  alkalmak  sorozata,  s  azok 
számbavétele  képezik  a  történelem  tapasztalatait,  a  mely  már  mögöt- 
tünk elzarándokolt  tényeken  s  eseményeken  okulva,  ügyekezünk, 
mennyire  gyarló  emberi  erőnk  engedi,  megmenteni  a  jövőt. 

A  magyar  nemzet  három  század  óta  hiába  ügyekszik  kivív- 
hatni azon  nyugpontot  és  támaszt,  mely  jogos,  s  alapos  reményei 
és  vágyai  valósulásában  lelné  fői  végre  megtestesülését ;  ármány  s 
roszul  értelmezett  politika  egyre  útját  állják,  a  megnyugvás  s  meg- 
elégedés kéj  érzelmei  helyett,  a  végkimulás  dicsteljes  ,  de  szomorú 
babérjaivíil  kínálván  meg  a  járom  alá  hajlani  nem  akarókat.  (He- 
lyeslés.) 

Ha  visszatekintünk  multunkba,  különösen  hatja  két  érzelem  meg 
fájdalmak-edzetté  keblünket.  Az  egyik  azon  szomorú  tapasztalás 
miszerint  vitézség  s  hűség,  s  az  oly  gyakran  saját  kárunkra  mások  ál- 

tal  felhasznált  nagylelkűség,  az  emberiség  areopagja  előtt  vajmi 
kevés  becsülésre  találnak,  feledt-etnek  pedig  azok  által,  kik  létöket 
e  tulajdonainknak  köszönik ;  (Helyeslés)  továbbá  meghatja  keblün- 
ket azon  érzelem,  hogy  a  hit  s  bizalom,  bármennyire  legyenek  is 
meggyökeresitve  az  emberiség  szivében  a  keresztyén  vallás  üdvtel- 
jes tanai  által,  végre  mégis  nyom  nélkül  kivesznek  ott,  hol  az  egy- 
mást felváltó  csalódások  éles  vésője  fáradhatlanul  működik.   (Igaz  !) 

Felhasználván  a  vitézséget  legtöbbnyire  idegen  s  épen  nem 
hazai  czélok  érdekében,  növelek  érette  a  bizalmatlanságot,  —  s  ezt 
azután  az  ész  —  a  kiskorú  fogalmak  feletti  győzelmének  szokták 
volt  mindannyiszor  mondani. 

Az  elavult  eszmék  szabadsággal!  harcza  hosszú  idő  óta  tart 
már ;  —  a  mely  nemzet  e  harez  fáradalmait  kibirandja,  az  hivatva 
van  a  szabadság  hajnalhasadtán  üdülni.  (Helyeslés.) 

Csak  öntudatteljes  kitartás  lelkesítsen  mindnyájunkat,  s  meg 
vagyok  győződve,  hogy  édes  hazánk  az  utóbbiak  sorában  leend 
majd  a  számoltatás  nagy  napján,  (ügy  van !)  E  kevés  szavakba  van 
fektetve  Magyarország  kedélyhangulata,  mióta  a  mohácsi  vész  után 
gyenge  védelem  kedveért  először  koczkáztatta  függetlenségét.  (Igaz! 
Helyes !  Éljen !) 

Áttérvén  most  már  a  tanácskozásunk  tárgyát  képező  kérdésre, 
legyen  szabad  kijelentenem,  hogy  Deák  Ferencz  képviselőtársunk 
indítványának  tartalmát  illetőleg  legtöbb  részeire  nézve  kezet  fo- 
gok, —  nem  ugy  azonban  annak  formájára  nézve.  Pártolom  tehát 
Tisza  Kálmán  képviselőtársunk  indítványát,  mindamellett  elmon- 
dom észrevételeimet  röviden  mindkét  irányban.  (Halljuk !) 

ügy  látszik,  a  müveit  Európa  nem  elégedett  még  meg  mind- 
azon tényekkel,  melyek  12  évvel  ezelőtt  Magyarország  a  törvény- 
hozás 8  harczteréni  életrevalóságát  oly  fényesen  bebizonyították.  A 
reactió  felütötte  volt  táborát,  és  segittetve  a  hatalmasok  által,  két- 
ségbeejtő harez  után  győzelemittasan  bevonult  nálunk  az  absolut 
hatalom.  —  Számtalan  megtört  kebel  elrebegé:  a  Finis  Hungariae-t, 
mig  sok  hazaszeretetet  nem  ismerő  örömittasan  rivalgá :  végre  te- 
hát eltűnt  Magyarország  Európa  színéről  ;  s  már  is  látták,  mint  tá- 
mad e  szerintök   barbár,    de  mindenesetre  nagyszerű  romokon  egy 

kényelmes,  az  ö  eszméik  szerint  értelmezett  nyugalmas  műveltség- 
nek megfelelő  palota,  melynek  syb^rita  kéjei  feledtetik  s  elnyomják 
majdan  a  szabadság  után  epedök  sóhajait  és  vérkönyeit.'(Igaz !) 

Sok  történt  ugyan,  de  a  palota  nem  épülhete  fel  véglegesen,  a 
sybarita-kényelem  pedig  végképen  elmaradt.  Egy  hatalmas  nemzeti- 
ségnek állhatatossága  s  egy  nagy  férfiú  akarata  halomra  dönté  he- 
tek alatt,  mit  zsarnoklelkek  évek  alatt  emelének,  —  s  most  új- 
ból, mint  már  annyiszor ,  kezdek  emlegetni  életrevalóságunkat 
ugyanazok,  kik  nem  rég  még  telitorokkal  végenyészetünket  hirdet- 
ték. (Helyeslés.j 

Uj-Ausztria  ingadozni  kezde ! 

Hála  az  égnek,  hogy  még  sem  vagyunk  annyira  feledékenyek, 
mint  azt  sokan  hiszik,  s  mint  azt  még  többen  képzelek  s  remélek, 
noha  gyakran  elhagyott  már  emlékezötehetségünk.  (Igaz !) 

Átláttuk,  hogy  értéke  csak  annak  lehet,  mi  nemcsak  külfény 
által  ragyogni,  de  belérték  által  e  külfénynek  erőt  is  képes  kölcsö- 
nözni. Nem  engedtünk  tehát  kiállott  szenvedéseink  daczára  semmi 
csábnak,  hanem  megállottunk,  mennyire  erőnk  engedé,  a  passiv  el- 
lenállás és  a  törvényesség  terén,  s  a  tőlünk  oly  sokszor  elragadott 
haladás  zászlóját  újból  kitűztük. 

Európa  méltányolá  ügyekezetünket  s  már-már  azon  vélemény 
kezde  előtérbe  szorulni,  mintha  a  Kelet  e  szögében  Magyarország 
volna  hivatva  egy  nagyobbszerü  szerep  átvételére. 

Alig  vevék  ezt  észre  elleneink,  midőn  felhasználtak  minden- 
nemű alattomos  és  nyilt  fegyvert  ellenünk. 

Első  sorban  az  mondatott  s  mondatik,  hogy  mi  zsarnokok  va- 
gyunk, mert  elnyomjuk  a  velünk  egy  kenyéren  és  són  élő  nemzeti- 
ségeket ;  —  továbbá,  hogy  mi  mitsem  gondolunk  a  civilisatio  köve- 
telményeivel, mint  a  melyek  a  mi  törvényes  zsibvásárunk  rongyai 
közé  nem  illenek ;  —  hogy  mi  nem  gondolunk  a  nemzetközi  jogok- 
kal, mert  financiális  végpusztulásra  akarjuk  kárhoztatni  szomszéda- 
inkat ;  —  türelmetlenek  vagyunk,  mert  nem  akarjuk  megyei  végzé- 
sek nyomán  felszabadítani  azokat,  kik  hitök  miatt  fosztattak  meg 
eddigelé  a  jogegyenlőség  pajzsának  védelmétől.  Alig  néhány  heti 
éledés,  s  már  is  annyi  vád. 

Mondották  pedig  ezt  ugyanazok,  kik  németekké  akartak  20 
millió  embert  varázsolni ;  —  kiknek  uralma  alatt  a  szellemiség  le 
volt  bilincselve,  de  fölszabadítva  a  személy-  és  vagyonbátorság, 
kik  12  év  alatt  másfél  milliárd  államadósságot  róttak  csupa  szere- 
tetből alattvalóik  nyakába,  s  végre  azok,  kik  nemrég  két  vallásfele- 
kezetet meg  akartak  fosztani  jogaiktól,  (ügy  van !)  Bár  mennyit 
szólottunk  s  irtunk  volt,  mindig  csak  az  lön  a  felelet:  egyes  em- 
ber mondja  ezt,  ki  magát  a  közvélemény  tolmácsának  tolja  fel.  (He- 
lyeslés.) 

Végre  tehát  elérkezvén  azon  pillanat,  midőn  a  magyar  király- 
ság képviselői  többsége,  nem  mint  feltolakodott  tolmácsok,  hanem 
mint  törvényesen  megválasztott  népképviselők  megjelenhetének , 
miután  végre  oda  fejlődtek  viszonyaink,  hogy  alkalmasint  most  nyi- 
iatkozhatunk  először  és  utoljára,  oda  terjed  véleményem,  hogy  em- 
lítsünk meg  mennél  több  jelen  helyzetünkre  vonatkozó  eszméket, 
vagy  teendőket. 

Politikai  külviszonyainkat  illetőleg,  kimondatni  óhajtom,  mi- 
szerint Magyarország  nem  érzi  magát  hivatva,  ezután  is  egy,  saját 
nemzeti  s  hazai  érdekeivel  ellenkező,  más  nemzetek  jogaiba  ütköző 
külpolitika  eszközévé  válni,  (ügy  van  !  helyes  !) 

Ausztria  minden,  bárminemű,  külszinre  szabadelvű  alkotmá- 
nya, mindaddig  börzejáték  fog  maradni  —  mig  a  dynasticus  magán 
politikát,  egy  nemzeti  szabadelvű,  a  többség  véleményének  hódoló 
politika  —  fölváltani  nem  fogja,  (ügy  van !  Igaz !) 

Vannak  bizonyos  nagyszerű  eszmék,  melyek  csermely  alakjá- 
ban fakadnak,  s  a  hegyi  patak  mindent  magával  ragadó  szilajsá- 
gával  tovarobognak,  —  mig  végre  csöndesen  habzó  folyamokká 
válnak,  s  mint  ilyenek  uj  életet  terjesztenek  azon  vidéken,  melyen 
végig  kígyóznak. 

Ehhez  hasonló  nagyszerű  mozgalom  volt  a  népvándorlás,  a 
keresztesháboruk,  a  reformatio,  az  ebbÖl  eredő  jogegyenlőségi  és 
szabadsági  harcz,  —  végtére  pedig  a  nemzetiségek  nagyszerű 
kérdése. 

E  kérdés  sok  régit  balomra  dönte  már,  s  még  több  ujat 
alkota. 

A  nemzetiségek  kérdése,  mint  minden  nagyszerű  mozgalom^ 
több  szakokkal  bir  —  elindulása  óta  már  nem  egyszer  meg  lön  sza- 
kítva, a  mint  épen  a  viszonyok  fejlődésére  inkább  vagy  kevésbbé 
kedvezők  valának,  de  teljes  megakasztása  most  már  alehetlenségek 
sorába  tartozik. 

Ha  tekintetbe  veszszük  azon  országok  csoportozatát,  melyből 
jelenleg  egy  ujabb  Ausztriát  akarnak  gyártani ,  lehetetlen,  hog^^ 
azon  meggyőződés  ne  támadjon  bennünk,  miszerint  Magyaror- 
szág függetlensége,  Európa  jövendőbeli  alakulására  nézve,  fölötte 
fontos. 

Mert,  mellőzve  minden  politikai  költészetet,  csak  azon  tagad- 
hatatlan körülményt  kell  tekintetbe  vennünk,  hogy  ezen  országok 
közöl  egyedül  Magyarország  bir  ilyen  állandó  maradandó  jövővel. 
A  nemzetiségek  eszméjének  hatalmától  ösztönöztetve ,  lehetetlen 
hogy  idővel  a  német  tartományok  ne  gravitáljanak  Némethon,  a  len- 
gyelek pedig  Lengyelhon  felé,  mig  Velencze  jövője  ugy  is  biztosítva 
van.  (Nagy  tetszés.) 

Tekintetbe  véve  másrészről  önálló  fajunkat  és  keleten  való 
elhelyezésünket,  százados  s  nálunk  tökéletesen  meghonosult  alkot- 
mányos intézményeinket  s  szellemünket,  hazánk  nyers  termények- 
beni  gazdagságát,  vitézségünket,  állhatatosságnnkat,  —  mindezt  te- 
kintetbe véve,  minél  valószínűbb,  hogy  oda  fognak  hajlani  rövid  idő 
alatt  az  irányadó  eszmék  :  miszerint  czélszerübb  egy  ily  állandósá- 
got igérö  országot  erkölcsileg  legalább  az  elnyomattatástól  meg- 
óvni, mintsem  egy^  az  állandóság  semmi  reményével  nem  kecsegtető 
ujat  annak  rovására  összeférczelni.  (Helyeslés.) 

S  miután  ehhez  hasonlónak  reméllem  hazánk  jövendőbeli  ál- 
lását, főfő  szükségeink  közé  sorozom,  hadügyünk  rendezését  s  visz- 
szaállitását. 

A  nemzetiségek  kérdésében  lehetőleg  világosan  akarok  szólani, 
mert  ez  azon  fegyver,  melyet  leginkább  igyekeznek  felhasználni 
elleneink.  Sokan  megígérték  már  a  nemzetiségek  egyenjogúságát  s 
mint  váltották  be  szavukat,  leginkább  mi  éreztük.  Nálunk  a  nemze- 
tiségek jogos  és  méltányos  kielégítése  leginkább  magából  a  demo- 
cratiai  elvekre  fektetett  jogegyenlőségből  kell  hogy  következzék :  a 

hol  mindenki  élvezi  e  jogegyenlőséget,  ott  mindenki  számára  meg 
van  mentve  legdrágább  ereklyéje  :  —  nyelve,  melyen  fohászait  ég 
felé,  első  oktatásait  gyermekeihez  intézi.  Az  állam  minden  fokozatá- 
ban kivánom  a  velünk  lakó  nemzetiségek  kielégítését  közös  hazánk 
területének  épségben  való  fenntartásával.  (Helyeslés.) 

A  Deák  Ferencz  szerkezetének  Horvátországra  vonatkozó 
pontját  tökéletesen  kielégítőnek  találom,  mindamellett  egy,  a  vita 
alatt  szőnyegre  került  vélemény  folytán^  kénytelen  vagyok  e  részben 
is  röviden  nyilatkozni. 

Meggyőződésem  szerint  inkább  sohasem  béküljünk  ki  horvát 
terstvéreinkkel,  semhogy  e  kibékülés  színlett  legyen,  —  azaz :  a 
kényszer  nyomásának  eredménye  (ügy  van !) ;  a  szabadságot  értő 
és  kedvelő  népek  közti  kibékülés  csak  akkor  lehet  tartós  és  ál- 
dásthozó, ha  a  kötvény  a  szabadság  és  jogérzet  tiszteletén  alapalt 
(Helyeslés !) 

Bátor  vagyok  én  is  Angliára  hivatkozni,  de  hivatkozom  a  sza- 
badelvű, az  eszélyes,  a  tapasztalásokon  okult  s  nem  a  türelmetlen 
Angliára.  Kanada  s  nem  Irhon  példáját  hozom  itt  föl.  Kanada  kap- 
csolt része  volt  ama  hatalmas  szigetbirodalomnak,  s  mint  ilyen  elé- 
gedetlen, és  a  forradalom  szélén  álló ;  Anglia  átlátván  e  szerint  fon  _ 
tosságát,  Elgin  lord  bölcs  eljárása  nyomán,  a  kapcsolt  részt  társor- 
szágra változtatá,  —  8  hogy  mint  ilyen,  mi  szellam  lengi  át  Kana- 
dát, azt  leghathatósabban  bizonyítja  az  angol  trónörökösnek  tavai  e 
társországban  tett  körútja.  (Helyeslés.) 

Ennyit  Horvátországról. 

Midőn  arról  van  szó,  hogy  vallás  ne  korlátozza  többé  a  jog- 
egyenlőséget, névleg  megemlíteni  kívánom  az  izraelitákat,  mint  a  kik 
irányában  helyrepótolandók  apáink  mulasztásai. 

Sem  a  pénz,  sem  az  értelmiség  értékei  nem  szolgálhatnak  ve- 
zérelvül ott,  hol  egyedül  az  emberiség  mindnyájunkra  nézve  közös 
jogigényei  szabhatnak  irányt  tetteinknek.  (Közhelyeslés.) 

Nem  tagadhatjuk  ugyan,   hogy  nem  ritkán  méltó  panaszaink 

lehettek  volna  a  hazánkban  lakó  izraeliták  ellen ;    —  de  vájjon  ö 

nekiek  nem  voltak  épen  oly  jogos  panaszaik   ellenünk  ?   hisz  mi 

kényszeritettük  őket,   megfosztván  őket  a  más   polgárok  által  élve- 

1861-li  országgyűlés  11.  3 

zett  jogoktól,  —  liogy  elkülönözzék  magukat  tőlünk,  hogy  érdekeik, 
foglalkozásuk  a  miénktől  eltérő  legyen.  Nekünk,  a  nemkeresztény 
vallásunk  irányában  sem  szabad  türelmetleneknek  lennünk,  miután 
mi  vagyunk  azok,  kik  tapasztaltuk,  hogy  ugyanakkor,  midőn  hazánk 
ausztriai  befolyás  alatt  álló  részében  keresztény  keresztényt,  eltérő 
hite  miatt  a  vérpadra  hurczolt,  hogy  ugyanakkor,  —  mondom  —  az 
izlam  hatalmában  levő  országrészekben  mindenki  a  maga  hite  szerint 
meneszteté  fohászait  Istenéhez.  (Közhelyeslés.) 

Az  itt  megemlített  főbb  eszmék  mellé  vélem  sorozandóknak 
anyagi  teendőinket  is.  Mindeu  jelen  lépésünk  egy-egy  történelmi 
adat,  melyből  barátaink  épen  ugy,  mint  elleneink,  anyagot  a  véde- 
lemre vagy  megtámadásra  óhajtanak  meríteni. 

Ha  a  szellem  elöretörekvését  nem  illustráljuk  anyagi  teendő- 
inkkel, akkor  ugyanazok,  kik  szellemileg  hátramaradottaknak  ne- 
veznek most,  politikai  rajongóknak  fognak  elnevezni,  kik  a  sok  szel- 
lem miatt  a  tagadhatatlanul  létező  anyagot  feledik.    (Igaz  !   helyes.) 

Hogy  pedig  anyagi  tekintetben  nagy  haladásra  van  szüksé* 
günk,  s  hogy  hazánk  és  a  müveit  világ  ezt  méltán  megvárják  tőlünk, 
—  senki  sem  fogja  tagadni. 

Sorozom  pedig  anyagi  teendőink  közé,  az  államterhek  kérdé- 
sén kivül,  az  1848-ban  megszüntetett  úrbéri  viszonyok  még  meglevő 
maradványait ;  a  közlekedési  eszközök,  a  hitel,  az  ipar  és  kereske- 
dés viszonyait,  mint  a  mely  teendőink  mindegyike,  nemcsak  hazánk- 
ra nézve  fontos,  de  fontos  azokra  nézve  is,  kiknek  szemei  akár  von- 
zódásnál, akár  auyagi  érdeknél  fogva,  reánk  függesztvék. 

Átmegyek  most  alaki  részére  a  kérdésnek.  (Halljuk !) 

Hogy  e  tekintetben  véleményemet  indokolhassan ,  futólagos 
pillanatot  kell  tennem  visszafelé. 

Megjelenvén  az  cet.  20-ki  diploma,  a  nemzet  azonnal  átlátta, 
mennyire  teljesül  a  restitutió  in  integrum,  uralkodónknak  hazánk 
irányában  felhasználható  ez  egyetlen  csillapuló  szere.  Valósággal 
semmit  sem  adtak  vissza,  hanem  megfosztanak  mindazon  jogoktól, 
melyek  egy  alkotmány  sine  qua  non-jai.  Hazánk  némi  habozás  után, 
az  úgynevezett  térfoglalási  politikát  fogadá  el,  de  irányát  egész 
Dyiltszivüséggel  kitüzé  az  által,  hogy  a  megyéket  az  1848-ki  törve- 

nyék  alapján  állította  helyre,  és  mindenütt,  hol  erőnk  engedé,  ez 
alaptörvényeinknek  szerzett  érvényt. 

Az  országgyűlés  egybehivatván,  és  a  követválasztások  elren- 
deltetvén, —  nem  a  szabályozó  rendelet,  —  de  az  1848-dik  V-  dik 
törvényczikk  értelmében  választattak  meg  a  képviselők,  —  s  igy  te- 
hát azon  pillanattól  fogva,  melyben  e  teremben  itt  Pesten,  a  korel- 
nök alatt  összeülénk,  tisztán  a  törvényes  alapra  állottunk,  s  most 
tőlünk  várja  az  ország,  hogy  megszerezzük  a  restitutiot,  —  vagy 
ezt,  vagy  semmit !  (Helyeslés.) 

Azonban  csakhamar  kitűnt,  hogy  a  Királyhágóntüli  megyék, 
hogy  Horvát-  és  Tótország  és  a  Határőrvidék,  hogy  Fiume  képvi- 
selői nincsenek  jelen ;  s  igy  tehát  hongyülésünk  —  mint  ki  nem 
egészített  törvényhozói  testület  —  törvények  alkotásába  mindaddig 
nem  bocsátkozhatik,  mig  el  nincsenek  háritva  azon  akadályok,  me- 
lyek testvéreink  megjelenhetését  gátolják, 

S  miután  szemben  velünk  tényleges  hatalom  létezik  ugyan, 
de  törvényes  nem ,  ezt  egyedül  határozatilag  vagyunk  képesek 
kijelenteni.  Nekünk  nincsen  koronázott  királyunk  ,  sem  alkot- 
mányos kormányunk,  —  kérdem,  kihez  irányozhatnók  tehát  szava- 
inkat? 

Igaz  ugyan,  hogy  régibb  országgyűléseink  közlekedtek  a  trón- 
örökösökkel, mielőtt  még  azok  Magyarország  királyaivá  lettek  volna 
a  koronázás  által.  S  e  jog,  közjogunk  értelme  szerint  meg  is  illeti  a 
trónörököst.  De  az  akori  s  a  jelenlegi  viszonyok  közt  roppant  kü- 
lönbség van  ;  mert,  mig  azon  királyok,  mint  trónörökösök,  az  al- 
kotmány talapzatára  állottak,  addig  Ferencz  József  ausztriai  csá- 
szár, ki  jelenleg  koronáztatni,  s  igy  tehát  Magyarország  királyává 
avattatni  akar,  a  törvényesség  és  alkotmányunk  terére  nem  csak 
nem  állott,  de  söt  oly  intézményeket  kivan  reánk  octroyrozni,  me- 
lyeknél fogva  a  magyar  királyság  valóban  azzá  sülyedne  le,  a  mivé 
Ausztria  már  Olaszhont  akarta  varázsolni,  földleirati  fogalommá,  a 
jelenlégi  eszmejárás  szerint,  provinciává  (Helyes !  ügy  van  \) 

Meg  vagyok  győződve,  hogy  arra  nézve  egy  véleményen  va- 
gyunk mindnyájan,  miszerint  azon  pillanattól,  melyben  Magyarország 
a  febr.  26-ki  pátens  nyomán  keletkezni  akaró  összalkotmányt  on- 

ként  elfogadná,  magyar  királyság,  és  igy  tehát  magyar  király  többé 
nem  léteznék.  (Igaz !) 

Hol  a  következményeket  tagadják,  ott  nincs  szükség  az  előz- 
ményekre. 

Továbbá  nem  szabad  felednünk,  hogy  V.  Ferdinánd  még  élö 
királyunk  Ö  Fölsége,  és  Ferencz  Károly  Föherczeg  Ö  Fönsége  le- 
mondási okmányait  még  csak  tanácskozás  tárgyává  sem  tehetjük 
mindaddig,  mig  kiegészítve  nem  vagyunk. 

A  trónlemondási  okmányok  feletti  véleményadás  s  1848-ki 
alkotmányunk  tényleges  és  tettleges  helyreállítása,  fogják  majd 
megalkotni  ama  törvényes  viszonyt ,  mely  a  felírást  lehetővé 
teszi. 

Példát  ugyan  nem  tudunk,  hogy  határozattal  kezdette  volna 
bármely  országgyűlés  működéseit ;  de  másrészről  volt-e  eset  arra 
történelmünkben,  hogy  hazánk  az  absolut  erőszak  nyomán,  a  jelen- 
hez hasonló  természetellenes  rendkívüli  állapotba  és  viszonyba  jutott 
volna  ?  (Igaz !  Helyes !) 

Rendkívüli  viszonyok  rendkívüli  formákat  igényelnek.  (Igaz 
Helyes !) 

Midőn  arról  van  a  szó,  hogy  a  határozat  nem  szól  senkihez, 
nem  is  kötelez  feleletre  senkit,  —  azt  kérdem,  vájjon  a  bécsi  kor- 
mánynak van-e  inkább  szüksége  mireánk,  vagy  pedig  nekünk  a  bé- 
csi kormányra  ?  a  12  évi  szenvedések  között  ki  nyert,  ki  veszített 
többet  kettőnk  közöl  ? 

Mi  szenvedtünk,  de  szenvedéseink  alatt,  mint  minden  életre- 
való anyag  —  megaczélozódtunk,  a  mint  ezt  tanácskozásaink  folyama 
is  bizonyltja.  —  0  élvezett  hatalmat,  korlátlan  hatalmat,  és  mosoly- 
gott szenvedéseinken,  de  a  mosoly,  a  sorvadás  fájdalomteljed  moso- 
lyává vált.  (Helyeslés.) 

Ha  Magyarország  törvényes  és  jogos,  szomszédaink  érdekeibe 
nem  ütköző  követelései  ki  nem  elégíttetnek,  Ausztria  előbb-utóbb 
véghanyatlásnak  indul.  (Igaz  !) 

Hogy  magyar  kérdés  létezik,  —  azt  tagadni  többé  már  nem  le- 
het ;  hogy  mikor  és  mint  oldatik  meg  e  kérdés  ?   az  saját  állhatatos- 

Ságunktól  és  az  események  gyorsabb  vagy  lassúbb  menetétől  függ. 
(Igaz  !  nagy  helyeslés  és  taps). 

Azon  nagy  államférfiak  föladata,  kiket  a  népek  sorsa  érdekel, 
nem  az  lehet:  siettetni  az  eseményeket,  de  egyedül  irányozni  és 
bölcseséggel  párosult  kitartással  könnyíteni  azokat.  (Tgy  van  !) 

Én  sem  a  felírástól,  sem  a  határozattól  nem  várok  ered- 
ményt ;  tagadhatatlan  továbbá,  hogy  mindazon  eszközök,  melyekkel 
elleneink  rendelkeznek,  reánk  nézve  nem  léteznek ;  de  tagadhatatlan 
az  is,  miszerint  csak  egy  fegyverünk  van,  és  ez  a  törvény ;  eme 
fegyvert,  ha  rozsdától  megóva  birjuk  majdan  választóink  kezeibe 
visszaszolgáltatni,  hazánk  bizonyára  méltányos  leend  felettünk  ho- 
zandó Ítéletében  akkor,  midőn  nem  alkotmányunk  szabta  úton,  de 
idegen  erőszak  által  kényszerítve  leendünk  kénytelenek ,  sikert 
nem  aratva  —  szétmenni.  (Helyes !) 

Nem  arról  lehet  itt  szó  t.  ház !  vájjon  vannak-e  közöttünk,  kik 
túlengedményesek,  vagy  pedig  vannak-e,  kik  forradalmi  eszmékkel 
saturáltak,  hanem  egyedül  arról,  hogy  e  válságos  pcrczben,  mind 
egyikünk  azon  lelkiismerete  s  meggyőződése  szerint  legüdvösebb 
eszközt  pártolja,  mely  által  legdrágább  kincsét,  hazáját  remélli  meg- 
menthetni. (Közhelyeslés,  éljenzés.) 

Egy  nagy  költő  egykoron  azt  monda :  „Nehéz  embernek  len- 
ni". Ha  most  élne  e  költő,  s  hazánk  háromszázados  s  jelen  viszo- 
nyait ismerné,  meg  vagyok  győződve,  velem  együtt  azt  kiáltaná : 
Dicső,  de  még  nehezebb  magyar  embernek  lenni !  (Helyeslés,  kitörő 
tetszés,  hosszas  éljenzés.) 

Erre  Olgyai  Titus: 

En  is  egyike  vagyok  azoknak,  kik  e  jelen  országgyűlés  ered- 
ménye iránt  reményeket  kebleikben  nem  táplálnak ;  mert  hitem  a 
meggyőződésem  az,  hogy  mindaddig  mig  az  osztrák  kormányférfiak- 
nak hazánk  ügyeibe  legkisebb  befolyásuk  lesz,  legjogosabb  követe- 
lésünkre nézve  is  eredményre  csak  akkor  számithatunk,  ha  a  kül- 
viszonyok  reájok  kedvezőtlenül  mutatkoznak !  —  háromszáz  évi  tör- 
ténet igazolja  ezt.  (Helyeslés.) 

Azon  időtől  fogva,  a  midőn  a  nemzet,  trónjára  a  Habsburgház 
tagjait  emelte,  és  ezután  az  osztrák  tanácsosoknak  hazánk  ügyeiben 

törvényellenes  avatkozása  kezdetét  vette,  egy  volt  azoknak  folyto- 
nos politikájuk,  mely  abból  állt,  hogy  az  ország  az  absolutisticus 
igények  érdekében  kizsákmányoltassék,  az  alkotmányunkat  szente- 
sítő törvények  gyengítésével  az  uralkodó  hatalom  hatásköre  terjesz- 
tessék ;  mi  által  az  uralkodó  érdeke  a  nemzet  érdekével  annyira  el- 
lentétbe hozatott,  hogy  az  uralkodó  azt  tartá  magára  nézve  üdvösnek, 
mit  a  nemzet  veszélyesnek,  —  és  a  naely  viszonyoktól  a  nemzet  várt, 
azoktól  az  uralkodó  tartott. 

Ezen,  az  állam  rendes  fogalmával  össze  nem  egyeztethető  ab- 
normis  állás  valódi  szerencsétlenség,  a  nemzetre  káros,  a  mennyiben 
mig  anyagi  jóléte  előmozdításában  akadályul  szolgál,  a  Fejedelemre 
is  veszélyes,  kiirtja  a  bizodalmat ;  pedig  a  trónnak  csak  ez  igazi  tá- 
masza, (ügy  van  !) 

Az  osztrák  kormány  ez  eljárásának  bizonyításául  szolgál- 
nak törvénykönyveink,  melyek  szerint  ritka  az  az  országgyűlés, 
mely  egy  már  előbb  hozott  törvény  megsértéséről  ne  emlékeznék. 

Az  1848-diki  pozsonyi  országgyűlésnek  jutott  a  dicső  feladat, 
az  alkotmányt  e  veszélytől  megmenteni,  nem  az  által,  mintha  az  or- 
szággyűlés a  nemzet  és  fejedelem  közti  viszonyt  módosította  volna, 
hanem  az  által,  hogy  az  e  viszonyt  meghatározó  törvények  megsze- 
gésének lehetőségét  akadályozza. 

Az  1848-ki  törvények  a  fejedelem  jogait  legkevésbbé  sem 
szorithaták  meg,  csak  azt  eszközlék,  hogy  a  végrehajtó  hatalom  ne 
testületi  kormányszékek  által  —  melyek  a  helyett,  hogy  a  törvé- 
nyek fölött  kötelességük  szerint  őrködtek  és  a  kormányzást  a  tör- 
vények értelmében  gyakorolták  volna  (a  felelősség  irányukban  — 
testületi  állásuknál  fogva  eszközölhető  nem  lévén)  a  törvények  meg- 
szegésénél az  osztrák  kormánynak  szolgáltak  eszközül;  hogy  — 
mondom  —  ne  ezen  testületek,  hanem  a  nemzet  többségének  bizal- 
mát bíró  és  a  nemzetnek  felelősséggel  tartozó  egyes  személyek  ál- 
tal gyakoroltassék. 

Előttem  szóló  több  igen  érdemes  képviselő  világosan  és  a  tör- 
vények idézése  mellett  megmutatta  azt,  hogy  mindazon  tárgyak, 
melyek  az  1848-ki  törvény  által  a  magyar  nemzetre  teendőül  kivet- 
tettek, a  fejedelem  kizárólagos  jogai  közé  soha  sem  tartoztak;  hogy 

azokban  a  nemzetnek  törvényes  befolyása  volt;  azért  én  ezeket  is- 
mételni nem  akarom,  a  csak  azt  jegyzem  meg,  hogy  midőn  a  nem- 
zet az  1848-ki  alapra  lépett,  korántsem  akarta  ez  által  azon  kap- 
csot, mely  közte  és  az  örökös  tartományok  közt  fennállt,  szétszak- 
gatni,  —  hanem  azt  akarta,  hogy  az  osztrák  kormány  bitorolt  s  tör- 
vényellenes befolyása  hazáijk  ügyei  elintézésében  szüntettessék  meg. 

Távolról  sem  akarta  a  pragmatica  sanctio  kötelékeit  szét- 
tépni, csak  azt  kivánta  eszközölni,  hogy  a  midőn  a  kétoldalú  szer- 
ződés föltételei  a  nemzet  részéről  teljesíttetnek,  e  szerződés  azon 
részének,  mely  a  fejedelmet  a  nemzet  irányában  kötelezi,  és  a 
nemzet  alkotmányos  jogait  biztosítja  ,  sokszor  tapasztalt  meg 
nem  tartásából  eredő  hitszegés  lehetetlenné  tétessék,  —  és  ekép  a 
birodalom  meggyengítését  okvetetlen  eredményező  törvényszegések 
akadályoztatván,  a  fejedelem  és  nemzet  közti  kapocs  még  inkább 
megszilárdittassék. 

Egy  szóval,  az  1848-ki  országgyűlés  megadta  a  fejedelemnek 
a  mi  a  fejedelemé,  és  biztosította  a  nemzetnek  a  mi  a  nemzeté  volt. 

De  nevezetes  az  1848  ki  országgyűlés  egyéb  törvényei  tekin- 
tetéből is. 

Ezen  országgyűlés,  —  mely,  nem  kell  feledni,  hogy  az  akkori 
törvények  szerint  kizárólag  a  kiváltságos  osztályból  állott  —  volt  az, 
mely  az  előbb  egyedül  a  kiváltságos  osztály  által  gyakorlott  politikai 
jogokat,  az  ország  minden  lakosaira  kiterjesztvén,  a  legközelebbi  or- 
szággyűlési követeknek  a  népképviselet  alapjáni  választását  elrendel- 
te, s  ekkép  a  törvényhozási  jogot  a  nerakiváltságos  osztálylyal  meg- 
osztotta.Ezen  országgyűlés  volt  az,mely  az  előbb  egyedül  a  nemkivált- 
ságos osztályt  nyomó  közterhek  viselését  a  kiváltságos  osztályra  is  ki- 
terjesztette. Ezen  országgyűlés  volt  az,  mely  az  nrbéri  szolgálatokat, 
dézmát  s  pénzbeli  fizetéseket,  a  földbirtokos  urak  teljes  kártalanítása 
mellett  megszűntette,  és  ekkép  nemcsak  az  oly  sokféle  érdek  által 
szétszakgatott  nemzetet  elválaszthatlanul  egybeforrasztotta ,  —  de 
különösen  az  e  téreni  állapot  megszüntetésénél  annak  lett  eszköz - 
lője,  hogy  e  viszony  a  szomszéd  örökös  tartományokban  és  Galicziá- 
ban  is  később  megszüntetett,  sőt  befolyással  volt  arra,  hogy  Oroszor- 
szágban is  az  eszme  a  közel  valósitásnak  néz  elébe  (Helyeslés) ;  egy 

szóval,  az  1848-ki  országgyűlés  volt  az,  mely  alkotmányunkat  a 
végveszélytől  megmenté,  az  uj  erők  beolvasztása  által  erösbité,  és 
az  igazi  szabadelvüség  alapjáni  haladás  által  Európának  figyelmét 
hazánkra  fölébresztette. 

Lehet-e  tehát  a  nemzetnek  e  törvényekhezi  hü  ragaszkodását 
elszakadási  és  önzési  bűnnel  vádolni  ?  — r  ezt  valóban  csak  azok  te- 
hetik, kik  állásunkat  vagy  nem  ismerik,  vagy  megrögzött  ellensé- 
geink. (Helyeslés.) 

En  tehát  az  1848-diki  törvényekre  nézve  kijelentem,  hogy 
azokat  az  egyezkedés  nélkülözhetetlen  feltételeiül  tárom  ki,  és  ha- 
bár a  békés  kiegyenlitést  szivemből  óhajtom,  de  az  1848-ki  tör- 
vénytől, közjogi  tekintetben,  ide  értve  természetesen  a  pénz-  és  had- 
ügyet, egy  hajszálnyit  sem  engedek.  (Helyes !) 

Mit  tett  az  osztrák  kormány  e  törvények  szentesítése  után, 
mennyire  megmozdított  minden  hatalmában  levő  eszközöket  e  törvé- 
nyek örökös  hatásának  meghiúsítására,  ezt  bíivebben  fejtegetni  nem 
akarom  ;  csak  azt  jegyiem  meg,  hogy  miután  azon  dicső  harezban, 
melyben  a  nemzet  fegyveres  erővel  megtámadtatva,  törvényei  s  füg- 
getlensége védelmében  előlépni  kénytelenittetett,  az  osztrák  hadse- 
reg ereje  megtört,  nem  átallott  egy  szomszéd  hatalom  segélyeért 
folyamodni,  és  nagyhatalom  létére,  annak  lekötelezettjévé  válni,  a 
minek,  habár  reánk  nézve  a  legsúlyosabb  lett  is  következése,  de 
volt  mégis  a  mi  később  némi  vigasztalásul  szolgált,  és  ez  az,  hogy 
az  egész  müveit  világ,  de  maga  azon  nagyhatalom  is,  mely  szabad- 
ságunk elnyomásában  segédkezet  nyújtott,  a  krimiai  hadjárat  alkal- 
mával meggyőződhetett  arról,  hogy  a  magyar  nemzetnek  az  osz- 
rák-hatalom  iránti  bizalmatlansága  nem  oknélküli  és  nem  túlságos, 
mert  azon  eljárásból,  melyet  az  osztrák  ö  irányában,  kinek  barátja 
volt  s  hálával  tartozott,  ideát  csinálhatott  magának,  mikép  jár  el 
azok  iránt ,  kik  ellen  esküdt  ellenséges  indulattal  viseltetik. 
(Helyes !) 

Azonban  e  segedelem  által  a  harcznak  vége  vettetvén,  hogy 
mik  történtek  ezután,  ezt  ismét  fejtegetni  nem  akarom ;  én  csak  azt 
említem  meg,  hogy  ekkor  elérkezettnek  gondolván  az  osztrák-hata- 
lom az  időpontot,  hazánk  iránt  300  éven  keresztül  folytatott  politi- 

kajának  nyilt  bevallásával,  önkezeivel  tépte  szét  azon  szent  kötelé- 
ket, mely  a  nemzetet  az  uralkodóházhoz  kötötte,  s  megsemmisitett- 
nek  nyilvánítván  alkotmányunkat,  11  évig  a  legzsarnokiabban  járt 
el  irányunkban. 

Ily  eljárás  után,  megvallom,  meglepetve  láttam  magamat  az 
october  20-ki  diploma  által,  meglepetve  különösen  azért,  mert  föl 
nem  foghattam,  miképen  történhetik  ez  okmányban  a  pragmatica 
sanctióra  hivatkozás  azon  uralkodó  részéről,  ki  11  évvel  előbb  azt 
tökéletesen  megsemmisítette,  és  még  kevésbbé  foghattam  azt  meg, 
hogy  történhetik  hivatkozás  egy  kétoldalú  szerződésre  oly  modor- 
ban, hogy  az  egyik  szerződőiéi  irányában  kötelező  erővel  birjon, 
midőn  a  másik  azt  magára  nézve  erönélkülinek  nyilvánítja;  és  pe- 
dig ez  történik  a  diplomában.  Mert  azt  hittem  s  hiszem  most  is, 
hogy  a  kétoldalú  szerződés  abbeli  természetét,  hogy  ha  az  egyik 
szerzödőfél  azt  megszegi,  az  a  másikra  nézve  is  kötelező  erővel 
birni  megszűnt,  a  miatt,  hogy  az  egyik  szerződő-fél,  az  uralkodó,  azt 
meg  nem  tartá,  el  nem  veszté. 

A  nemzet  mégis,  a  nemzet,  mondom,  —  mert  egyszer  minden- 
korra kijelentem,  hogy  a  törvényhatóságok  nyilatkozatát  én  a  nem- 
zet nyilatkozatának  tekintem,  —  e  20-ki  diplomát  az  uralkodó  ré- 
széről az  alkotmányosság  ösvénye  felé  irányzott  lépésnek  tekintvén, 
kijelenté,  a  pragmatica  sanctiohozi  további  ragaszkodást,  de  annak 
mint  kétoldalú  szerződésnek  alapján  törvényei  visszaállítását  kö- 
veteli, és  ily  alapon  az  egyezkedési  utat  elfogadta. 

Elfogadom  azt  én  is,  de  kimondom  őszintén,  nem  bízodalom- 
ból,  mert  bizodalom  csak  tetteknek  lehet  szüleménye,  a  tettek  pe- 
dig, melyek  october  20-ka  óta  léteznek,  nem  olyanok,  hogy  bizo- 
dalmat szülhessenek,  sőt  még  ahol  volt,  azt  is  kiirtották ;  de  elfoga- 
dom azért,  mert  képviselői  állásomnál  fogva  kötelesnek  érzem  ma- 
gamat, minden  alkotmányos  állásunknak  békés  utoni  visszaszerzé- 
sére vezető  utat,  mely  törvényes  állásunk,  függetlenségünk  meg- 
sértése s  jogaink  feláldozása  nélkül  megkísérthető,  megkisérleni,  de 
csak  föltételek  mellett,  melyeket  az  első  felszólalásban  kívánok 
kijelenteni,   és   miután  ezen  föltételek  a  tanácskozás  alatt  levő  in- 

ditványban  benn  foglaltatnak,  az  indítványt  egész  kiterjedésében 
elfogadom. 

A  mi  azon  előterjesztést  illeti,  hogy  e  felszólalásba  még  más 
tárgyak,  nevezetesen  az  úrbéri  viszonyokból  még  megmaradott  né- 
mely részek  a  felek  tökéletes  kármentesítése  mellett  megszüntes- 
senek, szintén  megemlittessenek  5  én  ezekre  nézve  ezúttal  is  kijelen- 
tem, hogy  azokat  kármentesség  mellett  megszüntetni  kívánom,  — 
de  e  felszólalásban  megemlíteni  szükségesnek  annál  fogva  nem 
tartom,  mert  magának  az  elvnek,  hogy  t.  í.  azok  megszüntessenek, 
kimondása,  már  törvényt  igényel,  erre  pedig  a  ki  nem  egészített  or- 
szággyűlést illetékesnek  nem  találom. 

Ez  illetéktelenségét  azonban  a  tanácskozás  alatt  levő  felszó- 
lalásra alkalmazhatónak  annál  fogva  nem  tartom,  miután  ebben  a 
meglevő  de  megszegett  törvények  visszaállítása  követeltetik,  erre 
pedig  nemcsak  e  ki  nem  egészített  országgyűlésnek,  de  minden 
egyes  törvényhatóságnak,  sőt  egyes  embernek  is  joga  van.  (He- 
lyeslés.) 

De  javasoltam  én  az  indítvány  másik  részét  ís_,  hogy  t.  i.  e 
felszólalás  a  tényleges  uralkodóhoz  intéztessék,  javasoltam  pedig 
azért,  mert  ha  törvényhatóságaink  nem  követtek  el  törvénytelensé- 
get, midőn  minket  az  uralkodó  által  összehívott  országgyűlésre  az 
ö  összehívása  következtében  elküldöttek,  már  pedig,  hogy  csak- 
ugyan ennek  következtében  küldöttek,  kitetszik  onnan  is,  hogy  az 
országgyűlést  már  novemberben  sürgették,  és  minket  mégis  csak 
april  2-kán  küldöttek  ide,  és  ha  mi  az  által,  hogy  itt  megjelentünk, 
törvénytelenséget  nem  követtünk  el,  —  az  által,  hogy  most  ugyan- 
ahhoz, kinek  meghívása  folytán  ide  jutottunk,  felszólalást  intézünk, 
törvénytelenséget  szintén  nem  követünk  el,  mert  ez  az  első  lépés 
természetes  következése.  (Helyes.) 

De  pártolom  még  azért  is,  mert  az  indítványozó  által  II.  Má- 
tyás, III.  Károly,  11.  Leopold  és  I.  Ferencz  idejére  történt  hivatko- 
zást azon  megkülönböztetés  által,  hogy  ezen  fejedelmek  mind,  már 
koronáztatásuk  elÖtt  a  törvények  szerint  kormányoztak,  meggyen- 
gitve  nem  láttam,  mert  miután  törvényes  magyar  király  csak  az,  a 
ki  törvényesen  megkoronáztatott,  annyi  áll,  hogy  valamint  e  tény- 

leg  uralkodó  jelenleg  még;  ugy  a  nevezett  fejedelmek  is  akkor, 
midőn  a  fölirás  hozzájuk  a  nemzet  részéről  tétetett,  törvényes  kirá- 
lyok nem  voltak,  és  igy  áll  az,  hogy  a  nemzet  a  nem  törvényes  ki- 
rályokkal is  érintkezett,  és  áll  azon  körülmény  is,  hogy  a  törvé- 
nyek szerint  kormányoztak,  csak  a  felszólalás  tartalmazza  tehát  a 
különbséget,  és  ezen  különbség  meg  is  van.  Mert  a  midőn  a  fönn- 
tebbi  esetekben  a  koronázási  oklevél  miképi  szerkezetéről  történik 
az  értekezés,  a  jelen  felszólalásban  egyenesen  az  mondatik  ki,  hogy 
uram,  addig,  mig  az  előszámlált  föltételeket  nem  teljesíted,  veled 
egyezkedésbe  sem  bocsátkozhatunk. 

Pártolom  végre  az  indítvány  3-ik  részét  is,  azaz,  hogy  felirás- 
alakban  terjesztessék  föl,  mert  a  mint  már  kimondám^  én  igen  való- 
színűnek tartom,  hogy  az  országgyűlés  eredmény  nélkül  fog  szét- 
oszlattatni.  De  pártolom  azért  is,  mert  én  azt  kívánom,  hogy  az 
uralkodó  első  felszólalásunkra  nyilatkozzék,  hogy  e  nyilatkozatból, 
ha  csakugyan  eredmény  nélkül  megy  szét  az  országgyűlés,  mind  a 
nemzet,  mind  az  egész  világ  lássa,  mikép  a  törés  nem  a  mi,  ha- 
nem az  uralkodó  részéről  idéztetett  elő,  és  hogy  elmondhassuk, 
Lűgy  mi  megtettünk  mindent,  mit  tennünk  szabad  volt ;  és  ha  igy 
következik  a  törés  :  legyen  következése  bár  mi,  én  nyugodt  lélek- 
kel nézek  elé,  mert  vigasztalásul  szolgál,  hogy  valami  uj  szenvedés, 
a  mit  már  e  12  év  alatt  nem  éreztünk  volna,  alig  jöhet,  —  de  ha 
jön  is,  az  12  esztendeig  nem  tart,  —  és  ha  majd  e  szenvedés  orvo- 
soltatik,  a  baj  gyökeréből  fog  orvosoltatni ;  —  és  igy  a  felirat  mel- 
lett szavazok.  (Éljenzés.) 

Elnök:  A  mai  ülés  berekesztetik ;  holnap  délelőtt  10  órakor 
a  tanácskozást  folytatni  fogjuk. 

Ezzel  az  ülés  d.  u.  2  órakor  feloszlott. 

A  képviselőház  XXIX-ik  ülése 

—  május  25-kén,  — 

Elnök  :GhyczyKálmán. 

Jegyző  :KeglevichBéla. 

A  jegyzőkönyv  felolvastatván  s  észrevétel  nem  tétetvén : 

Elnök:  A  jegyzőkönyv  tehát  meghitelesittetik.  —  Jelentést 
teszek  az  időközbeni  beadványokról.  Dobokamegye  közönsége  közli 
a  tisztelt  képviselőházzal  azon  fölírást,  melyet  legfelsőbb  helyre  inté- 
zett azért,  hogy  ő  Felsége  távolitsa  el  királyi  széke  közeléből  azon 
tanácsosokat,  kik  illetéktelen  befolyást  gyakorolván  a  magyar  szent 
korona  ügyeire,  közte  s  a  magyar  korona  alattvalói  közt  a  szent 
frigy  megszilárdítását  akadályozzák ;  alakítson  az  184 '/g-ki  III. 
tcz.  értelmében  független  magyar  minisztériumot  s  hivja  meg  Pestre 
az  országgyűlésre  a  meg  nem  hivott  törvényhatóságokat  s  arra  jo- 
gosított egyéneket  (Tetszés).  És  a  képviselőházhoz  intézett  fölirás- 
ban  azt  kéri  Dobokamegye,  hogy  a  képviselőház  ezen  kivánatait  és 
óhajtásait  rendelkezésére  álló  minden  eszközökkel  sükeresiteni,  kü- 
lönösen pedig  kieszközölni  ügyekezzék,  hogy  a  képviselőház  köré- 
ben mielébb  megjelenhessenek.  —  Ki  fog  nyomatni  s  a  többi  hason- 
lónemü  fölirásokkal  a  t.  tagok- között  kiosztatni  (Helyes.) 

Sárosmegye  közönsége  kéri,  hogy  a  kormánynak  az  adó 
behajtása  körüli  törvénytelen  intézkedései  ellenében  a  képviselőház 
törvényhozói  tekintélyével  lépjen  föl,  az  alaptörvényeinken  ejtett 
sérelmet  orvosolja,  a  helytartótanácsot  ez  ügybeni  eljárásának  tör- 
vénytelenségére figyelmeztesse,  s  azt  a  hazai  törvények  korlátai 
közé  utasítsa. 

Esztergammegye  közönsége  (Halljuk !  halljuk !)  a  képviselőház 
tudomására  juttatja,  hogy  f.  hó  17-kén  a  megyeháza  —  bizonyos  B. 
jegyű  adótáblákat  követelő  adóbizottmány  kíséretében  véletlen 
megjelent  császári  katonaság  által  —  elfoglaltatott,  a  megyei  le- 
génység lefegyvereztél ett,  a  szolgabíró  nyoloz  tiszttársával  katonai 

őrizet  alá  tétetett;  azonban  a  hivatalos  útjából  időközben  vissza- 
tért alispán  erélyes  fölszólamlására  tüstént  szabadlábra  helyeztet- 
tek, és  a  megyeháza  a  katonaság  által  kiüríttetett.  —  Másnap  ugy- 
mint  f.  hó  18-án  mindazáltal  a  központi  főbírónak  a  megyeházában 
levő  szállása  katonaság  által  ismét  elfoglaltatott,  s  az  által  —  a 
parancsnokló  katonatiszt  magát  félreértéssel  mentegetvén  —  csak 
akkor  hagyatott  el,  midőn  a  megyei  egész  tisztikar  a  megyeházat  hi- 
vatalos lakainak  lepecsétlése  után  elhagyni  készült,  s  hivatalos  mű- 
ködései folytatása  végett  a  sz.  Benedek  rendüeknek  —  általuk  szí- 
vesen ajánlott  házába  akart  vonulni. 

Hasonlókép  Esztergám  városának  polgármestere  Kollár  Antal 
—  miután  városi  gyűlés  a  kedélyek  izgatottsága  miatt  nem  tartat- 
hátik  —  a  képviselőház  tudomására  juttatni  kivánja,  hogy  folyó  hó 
17-én  a  városháza  előtt  egy  zászlóalj  katonaság  véletlenül  megje- 
lent, a  parancsoló  tiszt  az  adóbizottmány  kíséretében  a  város  tiszt- 
viselőitől az  adó  behajtását  követelte,  mi  megtagadtatván,  a  levél- 
tárban levő  könyveket  és  a  757  ftnyi  készpénzt  a  pénztárból  elvit- 
ték, 3  a  katonaság  a  városban  elszállásoltatott.  Másnap  f.  hó  18-án 
továbbá  a  zászlóaljak  30,  40,  60-ával  a  városi  tisztviselők  és  kép- 
viselők lakaiba  szállásoltattak,  ugy  hogy  ezek  istállókban  és  padlá- 
sokon kénytelenittetének  tartózkodni,  vagy  mások  irgalmasságához 
folyamodni  (Zúgás).  A  katonák  a  szállásokat  és  bútorokat  kímélet- 
lenül rongálták.  Egy  —  anyja  halála  miatt  elutazott  mérnök  viselős 
neje  két  kis  gyermekével  33  katonát  nem  levén  képes  kitartani,  a 
tiszt  szállását  lepecsételte  s  a  szüléshez  közel  levő  nő  gyermekei- 
vel ruhában  szűkölködvén  másoknál  tengődik  (Atalános  zúgás). 
Bárány  János  városi  képviselőt  a  katonaság  adófizetés  végett  sok- 
félekép zaklatta,  s  csak  akkor  hagyott  fel  vele,  midőn  öt  sok  kísérlet 
után  10  garas  adó  fizetésére  rábirta.  A  katonaság  a  belvárost  elhagy- 
ván, a  külváros  szegénységén  folytatá  eljárását,  s  a  parancsoló 
őrnagy  a  polgárokat  a  városi  tisztviselők  megverésére  és  kidobására 
nógatá.  (Atalános  roszalás.) 

Határozott  kérelem  e  fölterjesztéshez  nincs  csatolva,  ennél- 
fogva szűkségesnek  tartottam  a  ház  szabályaihoz  képest  a  t.  háznak 
kivonatban  előadni. 

Ha  normális  állapotban  volnánk,  természetes,  hogy  e  kérvé- 
nyek sürgetős  és  rögtöni  orvoslás  végett  a  minisztériumnak  lenné- 
nek kiadandók.  Minisztériumunk  azonban  nem  levén,  s  jelen  állásá- 
ban a  képviselőház  végrehajtó  hatalmat  nem  gyakorolhatván,  fáj- 
dalmas érzéssel  bár,  de  ugy  hiszem,  egyelőre  mást  nem  határozha- 
tunk, mint  hogy  az  adó  kérdésének  tüzetes  tárgyalása  alkalmával 
ez  elő  térj  észt  vények  is  figyelembe  és  kellő  tekintetbe  fognak  vé- 
tetni, és  ez  megtörténvén,  azután  talán  az  egyeseket  illető  törvény- 
sértések s  egyeseknek  imputálandó  kihágásokra  nézve  a  kérvény- 
bizottmányhoz annak  idejében  ki  fognak  adatni.  Ha  tehát  ez  hely- 
benhagyatik,  a  határozat  ugy  fog  szerkesztetni. 

Kubiuyi  Ferencz:  Azt  tartom,  hogy  addig  is  indignatión- 
kat  jelentsük  ki  jegyzőkönyvileg  fKözhelyeslés). 

Besze  János;  Midőn  honn  voltam,  láttam  magam  is,  hogy 
polgárvér  folyt  büntetlenül ;  a  katonák  éjjel  jártak  s  vagdaltak,  kit 
csak  találtak,  lökdöstek  a  polgárokat,  hogy  csak  zavarokat  idézze- 
nek elő  ;  mert  eret  akarnak  vágni  a  népen,  hogy  csak  annál  jobban 
megfélemlítsék  a  vidéket  és  fizettessenek  velők.  Azért  amaz  iudit- 
ványt  pártolom,  s  hasonlón  kivánom_,  hogy  addig  is,  mig  a  bajt  or- 
vosolhatjuk, mondjuk  ki,  hogy  a  nemzet  indignatiójának  terhe  nyomja 
őket  (Helyeslés). 

Madarász  József:  Bocsássanak  meg  a  tisztelt  képvise- 
lők, hogy  az  országos  teendő  fölötti  fontos  tanácskozás  közben  is, 
ezen,  hazánk  s  alkotmányos  törvényeink  ellen  mindenesetre  igen 
súlyos  sérelmek  irányában  a  fölszólamlás  annyira  szivemen  fekszik. 
A  képviselőház  engedelmével  az  itt  előadottakhoz  még  azt  óhajtom 
kapcsoltatni,  hogy  miután  ezen  adóbehajtásokkal  alkotmányunk 
majdnem  raegsemmisittetik,  azon  hatalom  által,  mely  ellenében  itt  e 
képviselőházban  a  legbékésebb  szellem  nyilvánult  —  mert  a  kibé- 
külés ellen  senki  sem  nyilatkozott  —  azon  esetre,  ha  törvényeink 
tökéletesen  visszaállítva  lesznek  ;  s  miután,  fájdalom,  épen  e  hatalom 
által  követtetnek  el  vagy  engedtetnek  elkövettetni  azon  tények, 
melyek  majdnem  föllazítják  még  a  legbékésebb  szellemű  polgárok 
kebelét  is,  kik  azután  a  müveit  Európa  bírálatára  fognának  hivat- 
kozni :   bizonyára   nem   lenne  csoda,   ha   akadnának   olyanok,  kik 

azt  mondanák,  hogy  a  nemzet  törvényes  jogainak  védelmére  kel  föl, 
s  a  törvényesség  terén  megismeri  azt,  miszerint  a  fejedelem  és  nem- 
zet közösen  kötelesek  megtartani  a  törvényt,  s  hogy  oly  hatalommal, 
mely  —  midőn  mi  a  kibékülést  törvényeink  alapján  kívánjuk  — 
mégis  minden  törvényeinket  majdnem  lábbal  tapodja,  kibékülnie  e 
háznak  a  három  század  óta  emlékezetes  sérelmek  után  hazánkra 
nézve  talán  kárhozatos  is  lenne.  Tehát  ezen  indokból  óhajtom,  hogy 
törvényeink  tökéletes  visszaállítása  tekintetéből  a  kibékülésre  nézve 
a  kérvénybizottmány  mielébb  készüljön  el  jelentésével,  szedje 
össze  az  adatokat,  s  terjeszsze  elÖ  véleményes  indítványát,  mely 
azután  tárgyaltatván,  kötelességünknek  tekintjük  nemcsak  ön  ha- 
zánk, nemcsak  a  ténylegesen  létező  kormány  irányában,  hanem  egy- 
úttal a  müveit  világ,  a  külföld  irányában  is  megmutatni  azt,  hogy 
midőn  mi  a  legbékésebb  szellemben  tanácskozunk,  akkor  tapodtat- 
nak azon  tényleges  hatalom  által  törvényeink,  melytől  mi  törvénye- 
ink tökéletes  visszaállítása  esetében  —  eddig  legalább  —  a  kibékü- 
lés szent  útját  nem  akartuk  elzárni.  Azért  bátor  vagyok  ez  indítvá- 
nyomat tenni.  (Közfelkiáltás :  Kubinyi  indítványát  fogadjuk  el.) 

Elnök :  Ezen  elÖterjesztvények  tehát  annak  idejében  az  adó 
tárgyának  megtörténendő  tárgyalása  után^  a  kérvénybizottmánynak 
fognak  kiadatni,  s  Kubinyi  Ferencz  képviselőtársunk  indítványá- 
hoz képest  a  ház  indignatiója  jegyzőkönyvileg  fog  kimondatni  (He- 
lyes !) 

Bemutatta  megbízó  levelét  Vasvármegye  kőszegi  kerületének 
ujonan  megválasztott  képviselője  Königsmayer  Károly,  s  az  az  iga- 
zoló bizottmánynak  fog  kiadatni. 

A  tegnap  megválasztatni  rendelt  bizottmányra  nézve  a  beadott 
szavazatok  fölolvastatván,  a  szavazásnak  eredménye  az  lett,  hogy  a 
következő  tisztelt  képviselő  urak  választattak  meg :  Klauzál  Gá- 
bor 259,  Eötvös  József  b.  256,  Szalay  László  255, 
Nyáry  Pál  254,  Lukács  György  249,  íJartal  György 
245,  Tisza  Kálmán  244,  TanárkyGedeon  230,  és  P  a  p  p 
Mór  227  szavazattal.  —  Midőn  ezen  urak  bízottmányi  ülést  fognak 
tartani,  rendelkezésükre  azon  iratok,  melyek  a  törvényhatóságoktól 

a  törvénykezés  tárgyában  érkeztek,  az  irodából  át  fognak  szolgál- 
tatni. 

Az  igazoló  bizottmány  többnemü  jelentéseket  adott  be,  melyek 
egy  része  oly  képviselő  urak  iratainak  tárgyalására  vonatkozik,  kik 
iránt  vizsgálat  volt  elrendelve.  Azt  hiszem,  hogy  ezekre  nézve  a  na- 
pirendre kitűzött  tanácskozást  félbeszakítani  —  miután  ez  hosszasb 
vitatást  igényelhetne^ —  nem  volna  czélszerü.  (Helyes  !)  — Másrész- 
ről azon  ujonan  bejelentett  képviselőkre  nézve,  kiknek  megbizó 
leveleikre  az  igazoló  bizottmány  semmi  észrevételt  nem  tett,  vájjon 
megengedi-e  a  tisztelt  ház,  hogy  fölolvastassék  a  bizottmány  jelen- 
tése ?  (Közfelkiáltás :  Halljuk !)  Kérem  tehát  az  előadó  urat,  méltóz- 
tassék a  bizottmány  azon  jelentését  felolvasni. 

Ennek  folytán  Szilágyi  Virgil  mint  az  igazoló,  bizottmány  elő- 
adója, olvassa  annak,  Popovics  János  aradmegyei  radnai  kerületbeli 
képviselőre  vonatkozó  jelentését,  mely  szerént  az  illető  igazoltnak 
tekintendő,  mi  egyértelmüleg  helybenhagyatik. 

Elnök :  E  képviselőre  nézve  bátorkodom  a  tisztelt  bizottmány 
vélményéhez  hozzátenni  —  miután  azt  veszem  észre  a  jelentésből, 
hogy  azon  kérvény,  mely  egyetlen  egy  név  alatt,  Csiky  neve  alatt 
volt  beadva  —  e  névaláírás  pedig  Csikynek  hozzám  intézett  levele 
szerint  hamis  —  talán  eziránt  az  illető  hatóság  utján  elnökségileg 
vizsgálat  lenne  elrendelendő.  —  Ezen  képviselő  úrra  nézve  meg- 
jegyzendő továbbá,  hogy  miután  a  ház  szabályai  szerint  az  időköz- 
ben történő  választások  elleni  panaszok  30  nap  alatt  még  elfogad- 
tatnak, az  igazolás  most  a  ház  szabályai  értelmében  történik,  s  ez 
jegyzőkönyvileg  kimondatik.  —  Következik  a  napirendre  kitűzött 
tárgy  folytatása. 

Erre  Beniczky  Lajos; 

Midőn  hasszabb  ideig  tartó  tanácskozás  után  alkalmam  nyilik 
e  tárgyhoz  szólani,  ugy  tekintem  magamat,  mintha  egy  mezőre  lép- 
tem volna,  melynek  egész  termése  már  eltakarittatott.  —  Nem 
maradt  tehát  egyéb  hátra,  mint  az,  hogy  mint  e  háznak  utolsó 
igénytelen  napszámosa  fogjam  meg  az  ekeszarvát,  és  kisértsem 
a  mezőt  szántani,  hogy  a  néhány  mag,  mely  elszórva  maradt,  újra 
csírázzék. 

Volna  ugyan  még  egy  tér,  hova  lépni  lehetne  —  az  a  reerimi- 
natiók  tere.  Oda  lépni  nem  akarok,  nem  pedig  azért,  mivel  a  keserű- 
ség poharából,  melylyel  a  lefolyt  12  évben  e  nemzet  folytonosan 
megkináltatott,  egy  pár  csepp  nekem  is  jutott ;  és  azért  nem  akarom 
az  akkor  történteket  felemlíteni,  nehogy  itt  is,  ott  is,  azon  gondolat 
merüljön  föl,  hogy  nem  az  igazság  érzete,  hanem  talán  bosszúvágy 
vagy  keserűség  szól  belőlem. 

A  tények  meztelensége  elegendő  arra ,  hogy  a  világ  Ítéletet 
mondjon  azok  fölött,  kik  évekig  az  emberiség  legszentebb  jogaival 
gyalázatos  üzérkedést  űzni  nem  iszonyodtak. 

Én  tényekre  fogok  szorítkozni;  —  hiszen  egyes  embernek 
fájdalma  mi  egy  egész  nemzet  fájdalmához  képest,  ez  csak  egy  csepp, 
mely  a  tenger  határtalan  víztükrébe  esik. 

Igaz,  egyes  ember  lemondhat  életörömeiről,  lemondhat  leg- 
szentebb jogairól,  lemondhat  életéről  is  akkor,  ha  már  a  remény 
szövétneke  elaludt,  ha  a  hit  oltára  az  önkény  szentségtelen  kezei  ál- 
tal leromboltatott;  hanem  a  mit  egyes  embernek  szabad  tenni,  azt 
nemzetnek  tennie  nem  szabad.  Egyes  ember  halandó,  a  nemzet  hal- 
hatatlan !  —  A  jelen  nem  a  mienk,  a  jelen  a  jövő  nemzedéké  !  mert 
ugy  kell  sáfárkodnunk  uraim,  hogy  ismét  oly  idő,  mint  ez  imént  le- 
folyt, vissza  ne  idéztethessék  azok  által,  kik  a  nép  vállain  a  forra- 
dalmi torlaszra  és  onnét  a  miniszteri  bureauba  léptek,  (Derültség) 
kik  midőn  a  torlaszon  állottak,  felszólaltak  a  népnek  jogai  mellett, 
hogy  a  népekre  való  befolyásukat  tarthassák  meg,  és  midőn  a  mi- 
niszteri bureauba  beléptek,  lábaikkal  tapodták  a  népnek  jogait, 
hogy  miniszteri  tárczájukat  tartsák  meg.  (Ugy  van !)  Ezen  mezőn 
tovább  haladni  nem  akarok. 

Szabad  legyen  nekem,  mint  a  felföld  egyik  követének,  mint  azon 
nép  képviselőjének,  mely  a  havasok  ormai  alatt  lakozik,  mint  azon 
nép  képviselőjének,  mely  mióta  a  magyar  történelem  lapjai  tele  Írat- 
tak azon  hős  tettekkel,  melyeket  a  magyar  véghezvitt,  hogy  nevét 
az  európai  civilisált  népek  könyveibe  írassa  be,  mindig  oly  érzelmit 
volt,  hogy  pártolván  a  szabadságot,  pártolta  a  törvényt,  és  nem  Is- 
mert más  tért,  mint  csak  azt,  hol  törvény  és  igazság  uralkodott.  Sza- 
bad  legyen   tehát   nekem   most  az  események  világából  leszállni  a 

földre,  és  néhány  szóval  lerajzolni,  mikép  áll  a  felföld  viszonya  az 
alföldéhez,  mi  fáj  a  felföldnek,  mit  kellene  a  törvényhozásnak  tenni, 
hogy  azon  láncz,  mely  testvért  testvérhez  köt,  még  szorosabban  fü- 
zessók. (Helyes.) 

Külföldi  befolyás  volt  az,  mely  a  mi  gondoskodásunknak  oly 
irányt  adott,  hogy  a  nyert  productumok  egyszerű  és  nagyobb  mérv- 
ben kivitelét  activ  kereskedésnek  tekintettük.  Igaz,  nekünk  száza- 
dokig annyit  kellett  küzdenünk  a  külföldi  nyomás  ellen,  hogy  törvé- 
nyeinket, szokásainkat  s  a  törvényes  szabadság  szent  érzetét  meg- 
tarthassuk, hogy  nem  volt  időnk  arra,  miszerint  materialis  dolgokról 
elmélkedhettünk  volna,  hogy  azoknak  kifejtése  azon  természetes  ös- 
vényen haladt  volna,  mint  más  nemzeteknél,  melyeknek  elé  oly  aka- 
dályok nem  gördittettek,  mint  azok  valának,  melyek  honi  iparunkra 
századokon  keresztül  folytonosan  nehezedtek ;  ily  kedvezőtlen  kö- 
rülmények közepette  épültek  vaspályáink  is.  —  Bíráljuk  meg  már 
most  az  e  részben  történteket;  számunkra  vannak-e  azok  épitve 
vagy  ellenünk  ?  azt  állitom,  hogy  érdekeink  ellen  vannak  azok 
épitve. 

Először  is  meg  kell  említenem  az  úgynevezett  északi  vasutvo- 
nalat, (Nordbahn)  mely  bár  nem  a  mi  vasutunk,  mégis  a  mi  vaspá- 
lyánkra nagy  hatást  gyakorol,  következő  okoknál  fogva  : 

Ha  a  térképet  szemléljük,  azt  találjuk,  hogy  Lembergből  Bécs- 
be, s  onnan  Stirián  keresztül  Triestbe  vonul  az,  s  félkört  képez,  mely 
által  Magyarország  be  van  kerítve. 

Tekintvén  azon  vonalakat,  melyek  összeköttetésben  vannak 
azou  vonallal,  ismét  azt  látjuk,  hogy  Bécs  Pesttel  össze  van  kötve, 
Pest  Szegeddel,  Szeged  Temesvárral.  Kérdem  a  t.  házat,  mi  ez  ?  ez 
csupán  a  határainkat  körülfutó  circulusnak  kiíebb  mássá,  majd  egy 
paralella,  mely  határaink  belsejében  építtetett.  Nézzük  a  tiszai  vas- 
utat. Ez  a  legszerencsétlenebb  vasúti  vonal,  mert  az  magában  3  nem 
sikerült  vasútvonalnak  szerencsétlen  embryoja,  melynek  jövője  nincs, 
ha  más  vonalakkal  össze  nem  köttetik. 

Ezen  vasút  be  nem  j^elégszik  azzal,  hogy  Pestet  Szolnokon, 
Debreczeneu  keresztül  Miskolczczal  akarja  összekötni,  mi  természet- 
eííenes,   hanem  még  egy  részben  is  maga  magát  paralizálja  ott,   hol 

Tokajtól  Miskolczra  fordul,  hogy  onnan  ismét  irányát  viaszafelé 
Kassára  vehesse. 

E  csak  futólag  érintett  vasutvonalak  eredménye  az,  hogy  a  fel- 
föld magyar  industviának  lehető  székhelye  az  alföldtől  mai  nap  is 
elszigetelve  áll. 

Vessünk  már  most  egy  pillantást  hazánk  geographiai  és  topo- 
gFaphiai  helyzetére.  Mindjárt  feltűnik  az,  hogy  maga  a  természet 
húzta  e  határvonalat,  mintha  mondani  akarta  volna :  Magyarország 
industriája  itt  van,  a  földmivelés  amott.  (Helyeslés.) 

Ennek  természetes  következése  ismét  az  lenne,  hogy  azon  két 
országrészt,  miket  a  felföldnek  és  alföldnek  nevezünk,  egybe  kellene 
kötni,  (Helyes.)  de  nem  egymástól  elválasztani,  mert  az  alföld  élel- 
miszereket és  nyers  termesztményeket  a  felföldnek  nyújtana  azért, 
hogy  cserébe  onnan  szükséges  gyártmányokat  nyerhessen. 

Mig  hazánkban  a  termelés  és  fogyasztás  kellő  aránybahoza- 
talából oly  belföldi  industria  nem  fejlődik  ki,  mely  szükségeink  fe- 
dezésére elégségesnem  leszen,  addig  kereskedésünk,  mint  eddig,  csak 
a  nyers  termesztmények  kivitelére  lesz  basirozva,  s  mindig  passiv 
alakban  fog  maradni. 

Ennek  létrehozását  pedig  gátolja  eddig  épitett  vasutaink  rend- 
szere, melynek  eredménye  az,  hogy  minden  nyers  termesztményein- 
ket  —  azon  olcsó  utón  viszik  országunk  határain  kivül,  melyen  a 
manufacturákat  kívülről  behozzák. 

Már  most,  hogyha  innen  a  bányavárosok  felé  tengelyen  kell 
vinni  az  élelmet,  ha  a  felföld  Pesttel  és  Gyöngyös  tájékával,  haMis- 
kolczról  a  Sajóvölgyén  át  nincs  összeköttetés  Gömörvármegyével,  ha 
onnan  ismét  a  manufactumot  szintúgy  tengelyen  kell  leszállítani,  ön- 
kényt következik,  hogy  a  pesti  piaczon  industriánk  nem  képes  con- 
eurrálni  a  külfölddel.  De  voltak  esetek,  hogy  a  Szegedről  Bécsig 
szállított  gabona  olcsóbb  volt,  mint  a  Gyöngyösről  Beszterczebá- 
nyáig  szállított. 

Ily  körülmények  között  a  honi  industria  fölvirágoztatása  merő 
lehetetlenség.  A  dolgok  efféle  állása  annál  aggasztóbb,  miután  honi 
industriánk  jelenleg  tán  egyedüli  hatalmas  tényezője  a    felföldön 

létezik,  értem  abányászatot,  és  az  azzal  összekötött  nagyszerű 
üzleteket. 

Miután  ez  iparág  eddigelé  oly  figyelem-  és  részvéttel,  — ami- 
nőt már  rég  megérdemlett  volna  —  nem  kisértetett ;  legyen  szabad 
nekem  a  t.  ház  figyelmét  e  részben  igénybe  vennem. 

A  bányászat  folytatására  tudományos  kiképzés  szükségeltetik, 

« 
a  tudomány  pedig  a  törvényes  szabadság  érzetével  karöltve  jár  ^  a 

bányászat  tehát  mindazon  üzletekkel,  melyek  vele  közvetlenül  és 
közvetve  összeköttetésben  állanak  —  oly  intézmény :  mely  a  mű- 
veltséget terjeszti ;  pedig  hol  műveltség  terjesztetik,  ott  a  szabadság 
érzete  erősödik,  ott  ragaszkodnak  azon  jogokhoz,  melyek  képesek 
hazánk  jövőjét  biztositani.  (Helyeslés.)  A  bányászat  oly  factor,  mely 
népesit.  Oly  vidéken,  hol  városokat,  gyárakat,  egy  szóval  népessé- 
get más  módon  teremteni  lehetetlen  lett  volna,  a  bányászat  ezt  le- 
hetővé tette.  A  bányászat  emésztő  factor  is ;  mert  ha  tekintjük  azon 
munkások  és  családok  számát,  mit  a  bányászati  üzlet  tart  fönn,  meg- 
győződünk :  hogy  az  oly  nagyszerű  emésztő  factor,  melynek  föntar- 
tása  nemcsak  annak,  ki  a  Kárpátok  alatt,  hanem  annak  is,  ki  a  Ti- 
sza partján  telepedett  le,  érdekében  fekszik.  (Helyes.) 

Ennek  bebizonyítására  csak  egy  számot  hozok  fel.  Csupán  a 
selmeczi  bányakerűlet  7000  munkást  foglalkodtat.  Ezeknek  élelme- 
zése, a  mennyire  ez  a  kincstártól  függ,  63,000  mérő  gabonát  igé- 
nyel, s  ez  csak  egy  kerületben  emésztetik  föl.  Ha  már  most  —  csak 
egy  kerületben  ily  nagy  a  szükséglet,  lehet  következtetni,  hogy 
mennyivel  nagyobb  az  összességben,  és  mennyire  érdekében  áll  az 
alföldnek  annak  föntartása. 

Ez  az  anyagi  kapocs,  mely  a  Kárpátok  lakóit  az  alfölddel  ösz- 
szeköti.  (Helyeslés.)  Ez  azon  kapocs,  mely  arra  inditja  azokat,  kiket 
én  képviselek,  hogy  ők  nem  tekintenek  a  hegyeken  tul  Gallicziába, 
hanem  a  magyar  rónaságot  lakó  testvérekre.  (Helyes !) 

Szóljunk  már  most  egy  keveset  a  kormány  sáfárkodásáról,  és 
vizsgáljuk  meg,  vájjon  ez  irányban  működött-e  vagy  sem  ? 

A  kormány  képes  számokkal  mindent  kimutatni ;  de  csak  an- 
nak, ki  a  körülményeket  szorosabban  nem  szokta  vizsgálni ;  mert 
azt  hiszi,  hogy  a  regula  aurea  csak  azért  találtatott  fel,  hogy  az  osz- 

trák  pénzügyi  miniszter  még  azon  regulát  is   az  absolut  egység  ér- 
dekében kiforgathassa. 

1848-ban,  midőn  még  a  mi  kezünkben  volt  a  bányászat,  az 
aranytermelés  a  selmeczi  bányakerületben  1892  markra  mgott,  en- 
nek pénzbeli  értéke:  6,941,165  fr.  Az  ezüsttermelés  tett  38,541 
markot,  ennek  pénzbeli  értéke:  924,984  fr.  Réz  4840  mázsát,  minek 
pénzbeli  értéke  :  148,400  fr.  Ólom  13,992  mázsát,  minek  pénzbeli 
értéke  13,912  fr.  —  Ezeknek  összes  pénzbeli  értéke  tehát  1848-ban 
1,906,672  frtra  rúgott. 

1848-tól  az  arany-,  ezüst-,  réz-  és  ólomtermelésnek  pénzértéke 
tehát  1860-ig  minden  évi  termelésnek  számbavétele  szerint  teszen: 
22,632,569  frtot.  Uraim !  ez  pedig  pénz,  valóságos  pénz,  nem  pedig 
papiros.  És  ez  nem  puszta  állitás,  hanem  valóság,  a  mit  a  legkisebb 
részletig  ki  lehet  mutatni. 

Ez  csak  egy  kerület  productiója.  Hasonlítsuk  össze  a  mi  ércz- 
productiónkat  az  örökös  tartományokéval  és  akkkor  át  fogjuk  látni, 
hogy  az  körülbelül  ugy  aránylik  ahhoz,  mint  1  a  20-hoz. 

1858-ban  a  financzminiszterium   minket  egy  bánya-törvény- 
könyvvel méltóztatott  boldogítani.    (Halljuk.)  Minő  következése  lön  * 
ezen  boldogitásnak  ?  az,  hogy  midőn  még  1857-ben  1432  mark  arany 
termeltetett,  ez  1858-ban  996  markra  leszállott.  Ezen  törvények  ha- 
tása az  volt,  hogy  aranyban  436  markot  vesztettek. 

Következett  az  1859-ik  és  1860-ik  év,  s  ők  azt  akarták  ki- 
mutatni, hogy  bányatörvénykönyvük  üdvös,  és  igaz,  hogy  1859-ben 
az  arany-productio  ismét  1204,  és  ISöO-ban  1746  markra  emelke- 
dett, tehát  majd  annyira  mint  1858-ban.  De  miért?  mert  a  bányá- 
szat jelenleg  nem  azon  rendszeres  munkálatok  fölkarolásával  foly- 
tattatik,  melyek  folytatása  a  bányászai  jövendőjének  biztosítására 
okvetlenül  szükséges,  és  nagyobb  erővel  csak  ott  indítható  meg,  hol 
a  jövedelem  biztos. 

A  ki  a  selmeczi  vidéket  1848  előtt  ismerte  és  történetesen  a 
kozelnoki  völgyön  keresztül-utazott,  örömmel  szemlélhette  ott  a  jő 
kedvvel  dolgozó  bányásznépnek  nagy  számát ;  de  mit  látna  ott  je- 
lenleg ?  egy  sivatagot,  hol  alig  találkozhatik  egy  élölénynyel,  de 
igen  is  düledező  épületekkel. 

Az  atyáskodó  kormány  megtudta,  midőn  pénzszűkében  volt, 
hogy  azon  szegény  munkások,  kik  azon  a  környéken  élnek,  már 
régóta  véres  verejtékük  bizonyos  részéből  oly  tokét  gyűjtöttek, 
melyből,  ha  bajba  esnek,  ha  talán  a  munkában  valami  sérvet  szen- 
vednek, onnan  pénzsegedelmet  nyerjenek ;  vagy  hogy  valami  fekvő 
vagyont  szerezni  kívánván,  ugyanonnan  tűrhető  kamatlábra  pénzt 
kölcsönözhessenek!  az  egész  tökének  végrendeltetése  pedig  az,  hogy 
az  által  a  munkások  számára  nyugdíjintézet  alakittassék. 

E  pénztár  az  úgynevezett  „Bruderlade"  név  alatt  ismeretes. 
Ha  ezen  pénztár  becsületesen  kezeltetik,  eddig  oly  czélszerü  nyug- 
díjintézetet lehetett  volna  teremteni,  mely  rendeltetésének  tökélete- 
sen megfelelt  volna.  1848-ban  e  pénztár  feletti  őrködés  becsületes 
munkás  emberekre  volt  bizva,  a  számadás  pedig  a  bányatörvény- 
szék által  ellenörködtetett ;  de  ezen  ellenörködés,  mert  alkalmatlan 
volt,  megszüntettetett  és  hódolni  kellett  a  puszta  parancsnak,  mely 
azt  rendelte,  hogy  e  pénztárnál  is,  mint  az  sok  helyütt  az  árvák 
pénzével  is  történt,  (ügy  van !  egy  hang  :  rablás  I)  a  tökének  bizo- 
nyos része,  állampapirosok  vásárlására  fordittassék,  —  és  ez  igy 
történt ;  a  380,000  pftra  rugó  tökéuek  hét  tized  része  állampapírok- 
ba beruháztatván,  a  munkások  véres  verejtékével  szerzett  vagyon- 
nak értéke,  a  börze-játékosok  ámitgatásaitól  tétetett  függővé.  Ez 
is  nyomasztólag  hat  a  bányászat  üzletére!  mert  ily  eljárás  a  mun- 
kásnál elégedetlenséget  szül  és  elöljárói  irányában  minden  bizalmát 
elveszti. 

Ezenkívül  még  az  érezek  beváltási  rendszere,  mely  már  1848 
előtt  elég  nyomasztó  volt  a  bányamüvelőkre,  és  az  uj  adóztatási 
mód,  főkép  a  magán  bányaüzletre,  nyomasztólag  hat ;  mert  a  mint 
t.  Lónyay  barátom  bebizonyította,  hogy  a  földadó  egy  százalékról 
egyszerre  10-re  ugrott,  épen  ugy  bebizonyítható  ez  a  bányászatnál 
is,  hogy  ez,  bár  más  alakban  igy  történt,  de  azért  a  dolog  lényegére 
nézve  ugyanazon  szomorú  következményeket  idézte  elö,  mint  a  többi 
czikkeknél. 

A  selmeczi  kerületben  1848-ban,  mint  a  magyar  mondja:  17 
^jó  lábon  álló"  magán  bányaüzlet  létezett,  s  jelenleg  azokból  csak 
9  áll  fönn,  s  ezen  kilencz  közül  3  olyan,  mely  máról  holnapra  teng- 

vén  —  vesztét  várja,   b  talán  csak  azért   dolgozik,   mert  reményli, 
hogy  jobbra  fordnlnak  a  dolgok. 

Ha  a  bányászat  ily  módon  évről  évre  szűkebb  körre  szoritta- 
tik,  mi  fog  végre  történni  azzal  a  néppel^  mely  a  bányászatból  él  ? 
ha  annak  nem  lesz  keresete,  érezni  fogja  azt  az  alföld  is,  mert  a 
kölcsönös  kereskedési  kapocs,  melyről  előbb  szólottam,  addig  fog 
tágulni  ez  által,  mig  végre  egészen  megszűnik,  (ügy  van !) 

Ha  valaki  a  Miksa-bányacodexet,  mely  az  országgyűléseken 
is  gyakran  tanácskozási  tárgyul  szolgált,  egyszer  átolvasta,  azt  ta- 
nulhatta belőle,  hogy  egy  nagy  terjedelmű  erdőség  a  bányászat  szá- 
mára reserváltatott,  s  bizonyos^  hogy  akkor,  mikor  az  önkény  szint- 
úgy uralkodott  mint  jelenleg  Magyarországban,  ez  a  tulajdonjog  meg- 
sértésével történt.  De  ez  is  most  megváltozott.  Miksa  császár  alatt 
a  tulajdonjog  sértetett  meg  ;  de  jelenleg  még  azon  jog  is,  mely  e  sé- 
relem által  a  magán  bánya-mivelőkre  kiterjesztetett,  tőlük  elvéte- 
tett s  a  kincstárra  ruháztatott.  Most  már  a  bányamivelőnek  az  eze- 
lőtt ingyen,  vagy  termesztményi  áron  kapott  fát,  vennie  kell.  Mind 
ezek  oly  nyomasztók,  hogy  ha  tovább  is  igy  folyt.iítatik,  a  bányá- 
szatnak 10  év  múlva  vége  lesz. 

A  bányászattal  szoros  kapcsolatban  áll  még  egy  más  üzlet, 
(Halljuk !)  mely  a  birodalom  legértékesebb  kincsét  képezi^  ez  —  a 
vasgyártás.  Nézzük  a  vasproductio  menetét  1831  óta,  midőn  az  a 
birodalomban  lábra  kezdett  kapni.  A  nyers  vasat  alapul  véve  1831- 
ben  1,503,574  mázsa  vas  termeltetett;  1847-ben  e  mennyiség  felrú- 
gott 3,124,535,  —  1858-ban  6,300,000  mázsára.  Ebből  az  látszik, 
hogy  daczára  a  nyomasztó  rendszernek,  a  vasproductio  e  birodalom- 
ban óriási  mérvben  növekedett.  De  épen  akkor,  midőn  ez  történt, 
midőn  kiki  átlátta,  hogy  csak  a  vaspályák  növekedő  szüksége  volt 
képes  e  nevezetes  iparágat  a  monarchiában  oly  magas  fokra  emelni, 
mi  történt?  A  kormány  a  nélkül,  hogy  megkérdezte  volna  avasgyá- 
rosokat :  képesek-e  a  mindig  növekedő  vasszűkségletet  fódözni,  vagy 
mikép  vélekednek  a  dolgot  elintézni,  hogy  egyszerre  e  tekintetben 
nagy  változások  ne  idéztessenek  elő,  —  a  vasuttársulatoknak  en- 
gedményeket adott,  melyeket  a  vasgyárosok  csak  Reichsgesetzblatt- 

ból  olvashattak  ki.    Hogy   ily  természetű  engedményezések  által  a 
vasgyártás  előmenetele  tetemesen  hatráltatik,  világos. 

Ha  a  vasgyártás  statistikáját  tanulmányozzuk ,  akkor  kitű- 
nik, hogy  ha  mindazon  gyárak,  melyek  most  léteznek  az  államban, 
egész  erővel  dolgoznának,  s  a  józan  államgazdászat  elvei  alkalma- 
zása szerint  e  részbeni  igyekezetük  támogattatnék,  e  gyárak  képe- 
sek volnának  azonnal  kiállitani  9,449^,000  mázsa  vasat.  És  pedig 
raár  ugy  volt  a  vasgyártás  üzlete  is  elintézve,  hogy  9,000,000  má- 
zsát lehetett  volna  elöállitani,  mi  tökéletesen  födözné  a  mostani  szük- 
ségleteket. 

Nevezetesen  képesek  lettek  volna  előállítani  1,300,000  mázsa 
railekat ;  150,000  mázsa  vasúti  egyéb  készleteket ;  pléh  és  vasta- 
gabb lemezekben  400,000;  —  aczélban  250,000;  —  egyéb  raffinált 
vasban  2,900,000  mázsát. 

De  —  mint  mondám  —  épen  akkor,  midőn  oly  virágzó  álla- 
potban állott  a  vasüzlet,  akkor  a  vasúttársulatoknak  kiosztott  en- 
gedvényei  által  a  gyáraknál  a  megrendelések  megszűntek,  és  az- 
zal együtt  megszűnt  a  nagyobb  termelési  básisra  fektetett  üzlet 
rentabilitása. 

Ez  világosan  kitűnik  abból  is,  hogy  az  első  szállítmány,  mely 
a  birodalomba  az  emiitett  engedmények  folytán  beszolgáltatott: 
1,260,000  mázsa  vasból  állott.  E  rögtönzött  engedmények  szomorú 
következései  nyomban  mutatkoztak  is  :  a  praevali  gyárak  Karinthiá- 
ban,  melyek  211,000  mázsa  vasúti  railek  termelésére  eligazítva  vol- 
tak, 1858-ban  beállittattak  és  900  munkás  eleresztetett.  A  buch- 
scheidi  gyárak,  melyek  50,000  ,  a  zeltvegiek,  melyek  200,000  mázsa 
railék  előállítására  voltak  alakítva,  szintúgy  beállittattak  1858-ban, 
A  nagy  witkoviczi  hengergyár,  mely  300,000  mázsa  railekat  képes 
volt  egy  év  alatt  kiállitani,  csak  tengődik ;  és  hasonló  állapotban 
voltak  vagy  vannak  a  stefanaui,  ziptaui,  tenniczi  és  frideczki  vas- 
gyárak is. 

Nem  természetes-e,  hogy  ha  ily  nagy  mennyiségű  vasgyárt- 
mány  —  ugy  szólván  minden  előleges  figyelmeztetés  nélkül  — 
oly  birodalomba  engedtetik  bevitetni,  melynek  iparát  eddig  a  prohi- 
bitiv-rendszerrel  majdnem  ugyanazonos  védvámreudszer  támogatta 

—  mondom :  nem  természetes-e  hogy  ezen  iparág  életereje  ez 
által  halálosan  megsértetett  ?  nem  természetes-e,  hogy  annak  rög- 
tön sülyednie  kellett?  És  mindez  a  szabad  kereskedés  ürügye  alatt 
történt ! 

Ha  e  részben  valakitől  tanulni  lehet,  ez  a  valaki  bizonyosan 
csak  Angolhon ;  az  tehát,  ki  a  szabad-kereskedés  elvét  magáénak 
vallja:  kövesse  Angolhon  példáját  és  tanulja  meg  először,  mi  a  sza- 
bad-kereskedés ,  és  mikor  lehet  azt  életbe  léptetni.  Ezeket  tekin- 
tetbe kell  venni  az  államgazdának,  és  ha  valaki  államférfiut  játszik, 
akkor  nem  elegendő,  hogy  krizis  idejében  rögtön  meghaljon,  hanem 
arról  kell  gondoskodnia,  hogy  ne  jöjjön  oly  állásba,  miszerint  reája 
egy  nemzet  átka  mondassék  ki.  (Ugy  van!  helyes!) 

De  tekintsük  még  a  dolog  másik  oldalát  is ;  ha  egy  nagyobb- 
szerü  hengergyár,  melynek  föczélja  vaspálya-railek  készítése,  ma- 
nipulatiója  életbeléptetésére  vagy  2,000,000  frtot  beruházott,  termé- 
szetes, hogy  ha  ebbeli  keresete  megszűnik,  más  iparággal,  azaz :  ki- 
sebbszerü  gyártmányok  nagyobb  mennyiségbeni  készítésével  fogla- 
latoskodik, és  nagy  productionalis  erejénél  fogva  képes  elölni  a 
kisebb  vasiparosokat  —  s  elfojtani  a  munkának  természetes  felosz- 
tását a  nép  között ;  egyes  helyekre  concentrálja  a  munkabért  és  a 
fogyasztást ;  egyes  üzérek  kezébe  juttatja  a  kereskedést ;  egyes  fő- 
helyeken központosítja  a  gazdagságot,  és  egész  vidékeket  depaupe- 
risál.  Vájjon  egypár  milliónarius  létezése  hasznosabb-e  az  államnak 
sok  ezerre  menő  és  jó  anyagi  állapotban  élő  néptömegnél?  ez,  hi- 
szem, oly  kérdés,  melyre  szükségtelen  a  felelet. 

A  mit  eddig  fölhoztam,  az  az  egész  birodalomra  alkalmazható  ; 
de  tekintsük  már  most  a  dolgot  közelebbről  'és  szóljunk  édes  ha- 
zánkról. (Halljuk!)  Felső-Magyarországra  esik  1,346,000  mázsa 
évenkinti  vastermelés ;  nevezetesen  a  Bánságra  206,121,  Erdélyre 
183,259,  Horvátországra  39,632;,  tehát  a  magyar  koronához  tartozó 
részekre  összesen  1,775,012  mázsa. 

E  productiót,  helyes  államgazdászati  elvek  alkalmazása  által 
Magyarországban  föl  lehetne  vinni  3,100,000  mázsára ;  tehát  akkor 
Felső-Magyarország  654,000  mázsával,  Bánság  293,879,  Erdély 
216,341,  Horvátország  160,368  mázsával  termelne  többet,   mint  je- 

lenleg  vagy  egészben  véve  Magyarország  a  kapcsolt  részekkel 
együtt :  1,324,988  mázsával  többet  termelhetne.  —  Kérdem,  mennyit 
veszt  minden  évben  az  ország,  ha  ezt  pénzre  redukáljuk  ?  —  Szá- 
mitásunk alapjául  csak  a  nyersvas  árát  3  ft.  25  krt  vévén,  az 
4,306,211  frtot  teszen.  E  veszteség  kettős,  mert  a  termeléshiányt 
fedezni  kell  kíilföldröl,  igy  a  pénz  kiszivárog,  a  beliizlet  pedig  ugyan- 
azon oknál  fogva  pangásnak  indul,  a  munkának  értékesitése  évről 
évre  csökken  s  azért  szegényedünk. 

A  közönség  ugy  szokta  a  vasat  tekinteni,  mintha  a  nyers  vas 
volna  a  primitív  anyag  —  ez  nem  áll ;  éhez  kettö  kívántatik :  a 
nyers  érez  és  a  kö-  vagy  faszén. 

Vegyük  már  most  azon  roppant  üzletet,  melyet  ennek  elő- 
állítása előidéz.  Az  összes  termelés  faszénben  teszen  :  27,733,006, 
kőszénben:  568,227^  tőzegben:  1803,  tehát  összesen  28,303,036 
köblábat.  Az  erre  fordított  munkabér  tesz  egy  évben  Felső-Magyar- 
országban 2,001,820  frtot;  Horvátországban  40,200  frt;  Erdélyor- 
szágban 457,200  frtot ;  ezenkívül  a  szállítási  költségek  fölrúgnak 
Felső-Magyarországban  1,961;,000;  Bánságban  122,870,  Erdélyben 
230,110;,  Horvátországban  14,215  frtra  évenkint,  mi  összesen  teszen 
5,197,279  frtot;  ez  azon  összeg,  melyet  ez  üzlet  évenkint  hozna 
forgalomba. 

Vegyük  már  most  például  Horvátországot,  ez  jelenleg  termel 
39,632  mázsa  vasat ,  ha  nyújtatnék  neki  kellő  segedelem,  termel- 
hetne 200,000  mázsát.  Jó  volna  talán  azon  urakat,  kik  a  nemzeti- 
ségi kérdés  ürügye  alatt  más  czélokat  szeretnének  elérni,  ezen 
anyagi  kérdésekre  figyelmeztetni.  Egy  nagy  lUyr-birodalom  fölállí- 
tása, melynek  Horvátország  egy  csekély  részét  képezné  csak,  tán 
nem  segítene  annyit  horvát  testvéreinken,  mint  anyagi  jólétük  ily 
mödoni  bővítése,  gyarapítása  által ;  mert  az  anyagi  jólét,  a  szellemi 
jólét  elősegitöje ;  a  koldus  rabszolga  maradhat,  de  az  anyagilag  ön- 
álló embernek  elnyomatása  sokkal  nehezebb,  ha  nem  lehetetlen. 

A  mit  most  mondtam,  azt,  midőn  a  vasutakról  szóltam,  elfeled- 
tem a  szerbekre  s  Fiúméra  nézve  megemlíteni. 

Fiume,  ezen  gyöngy,  mely  tekintetünket  a  tenger  felé  irányoz- 
ea,  Magyarországgal,    de  még  Horvátországgal  sincs  összekötve.  Je- 

lenleg  Odessából  veszi  a  gabonát,  hajón  haza  viszi,  megőrli  és  liszt 
alakjában  viszi  Braziliába,  eladni.  Pedig  Odessa  és  Brazillá  minden- 
esetre távolabb  fekszik  Fiúmétól  mint  Temesvár  vagy  Vukovár,  vagy 
Versecz ;  de  itt  ez  üzletet  nem  lehet  folytatni  azért,  mert  oly  drága 
a  közlekedés,  hogy  Odessából  hajón  a  szállitás  olcsóbb,  mint  a  Bán- 
ságból szekereken.  Talán  jó  volna  ismét  azon  szerb  férfiaknak,  a 
helyett,  hogy  külön  terület  után  sóvárognak,  a  közlekedésre  figyel- 
mezni s  azon  meggyőződést  szerezni_,  hogy  csak  Magyarországgal 
egyesülve,  azzal  testvérként  vállvetve,  együtt  működve  érhető  el 
ez ;  jobb  volna^  mondom  —  mint  eszközül  hagyni  magukat  fél- 
használtatni, nem  tudom,  mely  czélokra ;  mert  hogy  ezen  czélok 
úgyszólván  semmisek,  mutatta  a  12  év  lefolyása. 

A  mennyire  sikerült,  megmutattam,  minő  consumtionalis  té- 
nyező a  bányászat  és  vasgyártás,  mennyire  érdekében  fekszik  a 
felföldnek  ugy,  mint  az  alföldnek,  hogy  azon  anyagi  kapocs,  mely 
Őket  összeköti,  fenntartassék.  De  mindezeket  most  csak  megemli- 
leni,  csak  körvonalozni  lehetett  ;  tudom,  hogy  azok  alaposabb  tár- 
gyalását bolgogabb  időkre  kell  halasztani. 

Ha  a  törvényhozás  egyszer  oly  karban  lesz,  hogy  elősegíthetné 
a  dolgok  természetes  menetét,  ugy  fejlődhetnék  ki  a  dolog  :  hogy 
azon  vas,  mely  a  földmivelésre  szükséges,  olcsóbban  adatnék  az  al- 
földnek_,  s  a  gabona,  melyben  a  Tiszánál  bővelkednek,  olcsóbban 
adatnék  a  felföldnek.  És  ha  a  törvényhozás  meg  lesz  győződve  ar- 
ról is,  hogy  ott,  hol  a  komoly  fenyő  tenyészik,  a  Kárpátok  ormai 
alatt,  hol  későbben  nyilik  a  tavasz  s  korábban  köszön  be  a  tél, 
épen  oly  melegen  dobog  a  sziv  a  hazáért,  mint  az  alföldön,  hol  me- 
legebben süt  a  napsugár,  s  hol  a  mandula-fa  virágzik:  —  akkor 
ápolni  és  védni  fogja  a  felföld  tót  ajkú,  de  magyar  érzésű  népét ;  s 
akkor  egy  faj  a  másik  faj,  egy  osztály  a  másik  osztály  felett  ural- 
kodni nem  fog ;  de  minden  nemzetiség  a  közös  akaratból  fejlődő 
törvények  előtt  fog  meghajolni.  (Tetszés.) 

És  ha  a  jelen  pillanatban  meg  kell  gondolnom,  hogy  annyi  jó 
akarat,  jó  indulat  és  testvéri  szeretet,  mi  e  hazában  öszpontosul, 
tétlenségre  van  kárhoztatva ;  midőn  kénytelen  vagyok  kimondani, 
^ogy?  *Di3,  sok  fontos  tárgy  elintézése  csak  azért  marad  el,  mert  a 

német  kormány  a  mi  erkölcsi  éa  jogi  kifejlődésünket  akadályozza, 
és  miért  ?  akadályozza  azért,  hogy  egy  egységes  Ausztriát  alakít- 
son, mely  —  mint  barátom  Jókai  Mór  tegnap  jól  kifejté  —  nem  is 
létezik :  akkor  mély  fájdalom  tölti  keblemet ;  de  reményem  él,  hogy 
nemsokára  az  örökös  tartományokat  lakó  testvéreink  elÖtt  ismét  jó 
hire  leend  a  magyarnak. 

*  És  ha  most  önmagamat  kérdem,  melyik  az  az  ut,  melyen  ha- 
ladni kellene,  hogy  nemzeti  jogainkat  visszanyerhessük  ?  —  ezen, 
megvallom  —  megáll  az  eszem !  Ezen  állapoton  segíthet  a  véletlen, 
segíthet  a  sors,  segíthet  Isten  keze.  Oly  helyzetben  vagyunk,  hogy 
az  okoskodás  nem  képes  bennünket  azon  térre  vezetni,  hol  azt  le- 
hetne kimondani,  hogy  biztos  a  siker ;  s  ott,  hol  nem  látom,  hogy  a 
siker  bizonyos,  ott  csak  a  törvényekre  támaszkodom. 

Ezt  tovább  nem  akarom  vitatni ;  én  itt  pártot  nem  látok,  csak 
egy  hazafiúi  erős  akaratot,  s  nem  a  fölirásban,  nem  a  határozatban 
—  hanem  hazafiuságunkban  rejlik  erőnk,  s  ha  készek  leszünk  — 
bármiképen  forduljon  a  koczka  —  kiállani  arra  a  síkra,  hova  az 
igazság  szent  szava  szólit,  akkor  győzni  fogunk.  Ha  pedig  nem  le- 
szünk készek  kiállani  még  ezen  egy  krízist,  akkor  ha  elveszünk, 
jobb  sorsot  talán  nem  is  érdemeltünk;  mert  ha  oly  nemzet  vész  el, 
mely  önmagát  elhagyja:  az  sorsát  megérdemli,  (ügy  van!)  —  Sor- 
sát megérdemelte,  ha  becsületét  előbb  eltemetvén,  oly  gyáván  ki- 
múlt, hogy  az  emberiség  geniusa  sírjától  elfordul.  (Helyes !) 

Meggyőződésem,  hogy  én  a  határozat  terén  talán  érősebben 
állok,  mint  ha  a  felírás  mellett  szavazok  ;  hanem  azon  férfiakkal, 
kik  a  felírást  pártolják,  a  hazafiúi  téren  csak  ott  állok,  hol  ök. 

Egyébiránt  ha  tekintjük,  mennyi  fondorkodások  vitettek  végbe 
eddig  is  ellenünk,  és  hogy  daczára  annak  mégis  élünk  —  lehetlen- 
ségnek  tartom,  hogy  az  ármány  képes  volna  e  nemzet  erejét  megtörni. 

Azon  szuronynak  hegye,  mely  mindig  befelé  van  fordulva, 
eltompul,  midőn  azt  külellenség  felé  kellene  irányozni ;  azon  kard, 
melyet  polgári  vér  fertőztetett,  élét  elveszti,  midőn  ellenséget  támad 
meg ;  azon  kar,  melynek  oly  rendszert  kell  védeni,  mely  azt  lánczra 
fűzte,  tétlenül  esik  le  az  ellenség  előtt.  (Igaz !) 

Ez,  uraim,  nemcsak  reánk  alkalmazható,  ez  alkalmazható  az 

egész  birodalomra ;  és  ott,  hol  a  kormány  erkölcsi  erőre  nem  szá- 
molhat, ott  anyagi  erővel  sem  győzhet.  (Zajos  helyeslés.) 

Véglegesen  szabad  legyen  néhány  szót  még  mondanom.  (Hall- 
juk !)  Hallottam  itt  felemlíteni  a  horvátok  ügyét  és  a  concordatu- 
mot.  A  concordatum  mellett  az  hozatott  föl,  hogy  ha  abban  valami 
jó  van,  az  a  placetum  eltörlése ;  mivel  azáltal  a  szabad  vallási  köz- 
lekedés helyreállittatott,  melynek  a  vallás  feje  s  hivei  között  létez- 
nie kell.  —  Én,  uraim,  katholikus  vagyok,  szeretem,  tisztelem  vallá- 
somat, hanem  vallásos  elvekkel  politikai  téren  győzelmeket  kivivni 
nem  akarok,  nem  is  hozom  a  vallást  kérdésbe  ott,  hol  tisztán  csak 
politikai  dolgok  fordulnak  elő.  (Helyeslés.) 

A  placetum  nem  azért  adatott  meg  a  magyar  királynak  tör- 
vényhozás utján,  mivel  az  által  azon  tiszta,  egyházi  kedélyes  szivböl 
eredő  vallási  köteléket,  melynek  az  egyház  föpásztorai  és  hivei  közt 
léteznie  kell  —  szétszakítani,  vagy  felfüggeszteni  lehetett  volna ; 
hanem  azért  volt  a  placetum  nagyon  helyesen  a  királynak  magadva, 
hogy  ő,  ha  némelyek  a  főpásztorok  közöl  egyházi  állásuiiat  félre- 
értve, polgári  térre  léptek  és  világi  politikus  dolgokba  avatkoztak, 
ezt  akadályozhassa.  És  ha  a  placetum  oly  bullák  kihirdetését  aka- 
dályozta, minő  a  coena  domini,  csak  a  vallásnak  tett  szolgálatot, 
mert  az  ilyenek,  mint  például  a  Texel  által  Németországban  véghez 
vitt  bucsukereskedés,  a  vallásosságot  bizonyára  nem  emelik.  — 
(Helyeslés.) 

Igen  csodálkozom,  hogy  magyar  egyházi  oldalról  történnek 
ily  megjegyzések  ;  mert  a  kinek  a  placetum  nem  tetszik,  annak  nem 
szabad  tetszeni  mindazon  törvényeknek,  melyek  a  kath.  Clerus 
törvényes  állását  biztosítják ;  a  kinek  nem  tetszik  a  magyar  tör- 
vénykönyv, mondjon  le  magas  állásáról,  s  legyen  az  egyháznak  egy- 
szerű napszámosa. 

Kijelentem,  hogy  a  placetum  eltörlése  törvénytelen,  de  nem  is 
politikus ,  kijelentem ,  hogy  a  concordatum  csak  azért  volt  be- 
hozva, hogy  a  magyar  egyháznak  önállósága  porba  döntes- 
sék, (ügy  van !)  —  Magyarországoak  törvénykönyve  eltöröltetett, 
de  a  magyar  egyházat  Kriegs-Gericht  által  eltörölni  nem  lehetett: 
oda  más  kellett,  oda  kellett  a  pápa  ő  szentsége.   Hogy  ez  igy  volt 

mutatja  állapotunk,  mely  szerint  szomorúan  kellett  a  katholikusok- 
nak  Esztergom  felé  tekinteni,  mert  ha  Isten  rajtunk  nem  segített 
volna :  ott  látta  már  ez  országnak  utolsó  prímását,  s  e  szerint  a  jövő 
nemzedéknek  nem  a  magyar  prímáshoz,  hanem  más  eminentiához 
kellett  volna  folyamodnia.  (Igaz  !  ügy  van !) 

A  mi  a  horvátokat  illeti,  én  testvér-kezemet  nyújtom  minden- 
kinek, ki  azt  elfogadja ;  de  nem  haragszom,  ha  ezt  mindjárt  el  nem 
fogadja :  mig  reményem  van,  hogy  azt  majdan  elfogadandja. 

Nem  tartom  politikusnak,  hogy  annak,  kivel  barátságot  aka- 
rok kötni,  hibáit  szemére  lobbantsam,  s  azt  hiszem,  hogy  Horvátor- 
szág jövője  Magyarországéval  oly  szoros  kapcsolatban  van,  hogy  azt 
elválasztani  nem  lehet  a  nélkül,  hogy  Horvátország  jóléte,  jövője 
egy  véletlen  csapásnak  ki  ne  tétessék. 

Mellőzöm  tehát  mindazt,  mi  Horvátországot  megsérti,  de  nem 
is  mondok  olyat,  mi  nemzeti  méltóságomra  homályt  vetne. 

Álljunk  a  törvényes  alapra  és  azon  eszméket,  melyek  csak 
némelyek  által  pendittettek  meg,  s  melyeket  Horvátország  népeinek 
többsége  sem  oszt,  utasítsuk  vissza. 

Tekintsük  a  multat.  Különösen  a  nemzetiségi  kérdést.  Voltak 
e  hazának  fiai,  kik  a  hét  éves  háborúban,  Németországban  dicsősé- 
get arattak  a  vérmezőn.  Ha  azon  mezökre,  hol  apáink  tetemei  ro- 
hadtak el,  valaki  kimenne  és  azoknak  csontjait  nézné,  kik  századok 
előtt  a  magyar  név  dicsőségét  magyar  zászlók  alatt  kivívták,  képes 
volna-e  mást  mondani  mint  azt,  „hős  apáink  itt  elhullottak."  De  bi- 
zonyosan nehezen  különböztethetné  meg,  mely  nemzetiségnek  csont- 
jai azok,  melyek  ott  halomra  dőltek.  Ha  tekintjük  az  alföld  rónasá- 
gait,  a  felföld  hegyormait  —  itt  is,  ott  is  a  szomorú  múlt  sírboltjai, 
sírkövei  és  romjai  állanak.  A  horvát  és  a  magyar,  a  magyar  tótajku 
és  a  román  együtt  harczoltak  ott,  s  ha  felbontaná  valaki  a  sírbolto- 
kat, és  nézné  a  tetemeket,  látná  még  azokon  az  ellenség  fegyvercsa- 
pásainak nyomait;  de  uraim,  ki  merné  kimondani,  vájjon  román  vagy 
magyar,  vájjon  horvát  vagy  tót  volt-e  az,  ki  a  szabadság  harczában, 
a  közös  haza  védelmében  itt  elhullott.  Ha  ez  így  volt,  lehetetlen  azt 
gondolni,  hogy  ez  ismét  így  ne  lehessen. 

Apáink,  kik  közös  jogért,  közös  szabadságért  harczolván,  vé  • 

rükkel  pecsételték  testvéri  szeretetüket,  közös  sirban  feküsznek, 
egy  föld,  egy  gyep  fedi  hulláikat,  Ök  végrendeleteikben  e  szeretetet 
unokáikra  hagyományozták,  és  unokáik  megértendik  Ősapáik  vég- 
sohajokban  kijelentett  óhaját:  „legyen  valahára  a  közös  hazában 
közös  egyetértés  !" 

Hös  apáink  egy  közös  sirban  nyugodtan  egymás  mellett  fek- 
szenek :  hát  gyermekeik  egymás  ellen  harczoljanak-e  ?  Hiszen  e  ha- 
zának szive  oly  nemes,  oly  nagy,  és  e  sziv  érzései  oly  erősek,  hogy 
a  hazaszeretet  lüktető  erejével  képesek  nemzetet  nemzettel  egybe- 
füzni,  hogy  igy  a  közös  haza,  közös  gyermekeit  valahára  szivéhez 
szoríthassa !  (Zajos  éljenzés.) 

Erre  J  e  k  e  1  f  a  l  u  s  y  E  m  i  1 : 

Tisztelt  ház !  Ily  remek,  ily  dicső  felszólalások  után,  miket  itt 
habár  olykor  a  lelkesedé^  kitörései  által  félbeszakasztva  csendes 
áhítattal  valék  szerencsés  hallani,  hallgattam  volna  csekélységem 
érzetében ;  kötelességem  érzetében  azonban  meghatva  bár,  szólanom 
kell,  hogy  tudja  a  világ,  tudják  a  bécsi  népboldogító  civilizátorok ^ 
mikép  érez  széles  e  honban  statusférfiu  és  földmivelö,  nagy  és  kicsi- 
gazdag és  szegény,  magyar  és  más  ajkú,  de  magyar  szivü  hon- 
polgár. 

Midőn  e  sokat  szenvedett  nemzet  anyagi  és  politikai  lételének 
a  gyászos  világosi  nap  egy  időre  véget  vetett,  voltak,  kik  az  isteni 
gondviselésen  kétkedve  e  napon  a  gyászos  végzet  mérgező  lehelletét 
érezték,  s  kétségbeesetten  felkiáltanak :  „Minden  veszve  van."  S 
ime  láttuk,  hogy  ez  talán  a  magyarok  Istenének  müve  volt,  mert  a 
legközelebb  lefolyt  12  évi  sziv-  s  lélekdermesztő  közös  kínszenvedés 
(suum  cuique,  azért  köszönet  ezért  a  bukott  kormánynak  is,)  szilár- 
ditá  a  nemzetet,  kiirtá  az  elleneink  által  oly  ügyesen  elhintett  vi- 
szálkodás  és  egyenetlenség  magvát,  s  helyébe  csírázott  az  egyetér, 
tés  plántája,  melyet  habár  elleneink  szentségtörő  kezeikkel  ismét 
kitépni  akarnának,  fogjuk  azt  tudni  ápolni  a  hazaszeretet  melegé- 
vel, s  ha  kell,  öntözgetni  szivünk  vérével  is,  hogy  az  egy  kiirthatlan 
törzszsé  váljék. 

Köszönöm  igen  tisztelt  követtársunk  Szalay  Lászlónak,  hogy 
e  honban   lakó   német    ajkú  polgártársainkról   oly  kegyeletteljesen 

megemlékezett ;  választóim  nagyréaze  is  német  ajkú,  de  magyar  szi- 
vü,  büszkék  ök  magyarnak  nevezhetni  magukat,  s  amott  a  Kárpá- 
tok zordon  bérezel  alatt,  sebes  pulsatioval  dobogott  ezer  meg  ezer 
szív  1848-ban  a  magyar  ügyért,  (Éljen!)  s  ha  lehetaéges,  nagyobb 
hévvel  dobognak  most  is ;  de  vannak  ott  tekintélyes  számú  tótajku 
testvéreink  is,  kiket  habár  a  sors  nem  áldott  meg  gazdagon  földi 
javakkal,  minden  csábitások  daczára  nem  lehetett  magyar  ellenné 
változtatni,  kik  a  magyart  szeretik,  mert  magyar  fold  adja  nekik 
a  szerény  kivánatukhoz  illő  táplálékot,  kiket  szegénységük  daczára 
sem  lehetett  elámítani;  (Éljen!)  s  kik  most  mint  1848-ban  (midőn 
a  branyiszkói  hires  ostromnál  két  ujonan  szervezett  tót  zászlóalj 
volt  az  első  a  hegytetőn)  ott  fenn  a  Kárpátok  bérczein,  mint  lenn 
a  dús  Slavoniában  rokonszenvvel  vannak  a  magyarhoz.  (Éljen  !) 

Szenvedéseinket  elszámlálni  nem  akarom,  fájdalmas  emléké- 
ben vannak  azok  az  egész  nemzetnek,  s  szivrázólag  ecsetelték  azt 
előttem  szóló  követtársaim,  s  hogy  ismétlések  bűnébe  ne  essem, 
csak  egy  tényt  említek,  melyből  látszik,  hogy  azon  bécsi  urak,  a 
német  társadalom  azon  kórságos  rétege  organizálási  és  oetroyrozásí 
viszketegük  foganatosítására  oly  eszközhez  is  nyúltak,  mely  nem- 
csak rósz  szándékot  és  legroszabb  akaratot,  de  a  legvastagabb  tudat- 
lanságot is  tanúsítja,  s  mely  azon  esetben  is,  ha  az  absolutismus 
kormánygyeplöjének  minden  emberi  erőn  fölüli  megfeszítése  után 
kezei  között  el  nem  szakadt  volna  is,  őket,  kik  „in  propria  viscera 
saeviunt"  megfosztá  vala  egy  hatalmas  tényezőtől  czéljaík  folytatá- 
sára, az  ugy  is  majdnem  elenyésző  arany  és  ezüst  legalább  némi 
pótolhatásától.  —  Ugyanis  a  Maximilián-bánya-törvény  mellett, 
habár  ebben  némely  korszerű  változtatás  czélszerü  lett  volna  is, 
Magyarhonban  a  bányászat,  a  nemzet  kincseinek  egyik  forrása,  vi- 
rágzott ;  Felső-Magyarország  lakosai  nagyrésze  a  föld  fukarságában 
nem  bizhatva,  a  föld  alatt  nagy  áldozattal  és  elszántsággal  kereste 
és  találta  táplálékát,  s  ime  a  föld  rétegei  sem  biztosak  azon  civilisa- 
torok  romboló  kezeitől,  —  a  felső-magyarországi  összes  bánya-tár- 
sulat ellenvéleménye  daczára,  s  a«  1790,  1826,  s  1843-ki  országos 
választmányi  bányatörvény  javaslata  félretevésével,  mellőzve  min- 
den egyes  vidéki,  a  bányamivelésre  századok  által  szentesitett  élet- 

kérdéssé  vált  szokás  törvényeit,  1854-ben  octroyroznak  egy  bánya- 
törvényt, mely  nem  localis  érdekekre,  de  egy  nagy  osztrák  állam- 
egység érdekére  és  legfölebb  a  kÖszénbányamivelés,  s  abban  kimon- 
dott, de  ez  ország  által  soha  el  nem  ismert  Hoheitsrecbt  theoriájára 
alapitva,  —  a  nemzet  e  nagy  kincsének  kiaknázására  czélszerü 
lehet  talán,  de  a  nemes  érezek  bányászatát  tönkre  teszi,  s  igy  ma- 
guk kimerítik  s  kiszárítják  az  állam  gazdag  kutforrásait,  nemhogy 
szomj  haláltól  mentsék  magukat,  de  hogy  bennünket  ezen  merített 
kanál  vizben  is,  ha  lehet,  elfojtsanak ;  de  hiába,  azon  bécsi  docto- 
rok  Einheitstheoriájának  áldozatul  kell  esni  mindennek,  a  mi  Ein- 
heits-elleni,  valamint  nem  engedhetik,  hogy  a  Lajthán  túli  és  Laj- 
thán  inneni  Staatsbürger  külön  törvényekkel  kormányoztassék,  ugy 
az  Einheit  ellen  volna  az  is,  hogy  a  föld  alatti  kincsek  kikutatását 
külön  törvények  istápolják  és  biztosítsák.  Egyben  elérték  ugyan 
czéljukat  az  Einheit  érdekében,  hogy  valamint  az  egyes  Staatsbür- 
ger, ugy  a  Status  is  óriási  léptekkel  siet  a  bankrott  elébe.  (Ugy 
van !)  Ha  nem  untatom  a  t.  házat,  néhány  csekély  próbácskával 
szolgálok  ezen  octroyrozott  bányatörvény  czélszerüségéröl.  (HalljukI ) 
A  felső  magyarországi  bányák  keletkezéseinek  históriája  az  : 
hogy  többnyire  szegény  bányászok  keresvén  és  feltalálván  a  bányát, 
midőn  már  az,  a  kiaknázásra  érdemesnek  talál  egy  nagyobb  beru- 
házási összeggel  biró  társaság  kezeibe  szolgáltatott  át,  —  s  így  na- 
gyobb pénzöszletek  uj  bányák  föltalálására  ritkán  fordíttattak.  Mig 
a  szegény  bányász  a  Maximilián-bányatörvény  szerint  3.  azaz  há- 
rom pgő.  krrért  megkapta  az  engedélyt  nemes  erezet  kereshetni, 
most  szegény  ember  nem  nyithat  uj  bányát,  mert  arra  szükség,  hogy 
a  nyitandó  bánya  tájékának  egy  bányamérnök  által  készített  situa- 
tionscartáját  adja  be,  azután  négyszer  vagy  ötször  folyamodjék, 
(természetesen  stemplis  papiroson)  és  ezen  előleges  költségeket  a 
szegény  ember  nem  viselhetvén,  a  némi  pénzösszeggel  biró  bányász 
pedig  ezen  secaturákat  nem  Ízlelhetvén,  annak  végeredménye,  hogy 
uj  bánya,  vagy  épen  nem,  vagy  csak  fehérholló  gyanánt  keletkezik; 
holott  ezelőtt  évenkint  csak  a  szomolnoki  báuyakerületben  legalább 
40—50  uj  bánya  nyittatott.  De  a  létező  bányák  is  ugy  meg  vannak 
terhelve  a  sok  Marken,  Stempel,  Überschreibungs,  Protokollirungs- 
1861-ki  országgy'úléa  II.  ^ 

és  ki  tudja  minő  Gebührenekkel,  s  ugy  ki  vannak  téve  a  Bachrend- 
szer  iskolájában  tanult  bányakapitányok  secaturáinak,  hogy  ezen 
uj  törvény  keletkezése  óta  a  szomolnoki  bányakerületben  egyedül 
800  bányából  körülbelül  fele  elhagyatott,  s  több  ezer  ember  lett 
munka  és  kenyér  nélkül.  A  magyarországi  vasipart,  a  szabad-keres- 
kedelem ürügye,  s  egyszersmind  a  piszkos  önérdek  gyanúja  alatt 
miként  csapták  arczúl,  az  ismeretesebb,  mint  hogy  annak  hosszú  tag- 
lalásával untassam  a  t.  házat,  és  az  csak  egy  csepp  a  roszaknak  ezen 
árfolyamában,  melylyel  szegény  hazánkat  elárasztották. 

Nem  akarok  visszaélni  a  t.  ház  e  discussiók  folyama  alatt  oly 
fényesen  tanúsított  türelmével,  s  a  kérdésben  levő  nagyon  tisztelt, 
s  az  egész  haza  által  szeretett  követtársunk  Deák  Ferencz  indít- 
ványára áttérve,  mivel  mélyen  érzem  a  haza  e  válságos  perczébeu 
gyenge  vállaimra  nehezedett  föladatom  súlyát,  nem  mondhatok  egye- 
bet, mint  hogy  azt  mind  lényegére,  mind  formájára,  tiszta  meggyő- 
ződésem s  lelkiismeretem  sugallatát  követve,  egész  kiterjedésében 
pártolom.  —  (Éljenzés !) 

Erre  Tanárky  Gedeon: 

Fölveszem  a  fonalat,  mit  az  előttem  szólók  félbeszakítottak. 
—  De  ne  ijedjenek  meg,  tisztelt  képviselők,  mintha  én  is  a  bányá- 
szatról ohajtnék  tovább  beszélni,  ki  van  azon  tárgy  teljesen  merít- 
ve, s  én  legfelebb  homokbányákról  szólhatnék  ;  —  de  fel  akarom 
mutatni  a  képnek  másik  felét  is,  s  érinteni  röviden,  hogy  azon  kor- 
mány, mely  aranyunkat,  ezüstünket  felváltotta  bankóval,  hasonló 
működést  vitt  véghez  szellemünk  és  erkölcsünk  arany-  és  ezüstbá- 
nyáira  nézve. 

Óhajtottam  volna,  hogy  azok  fölött,  miket  mondandó  vagyok, 
más  avatottabb  vette  volna  igénybe  a  tért,  de  bocsássanak  meg 
uraim,  hogy  mielőtt  az  indítványhoz  szólanék,  röviden  megemlítsem, 
mit  szándékolt  és  mit  eredményezett  a  letűnt  kormány  a  nemzet  szel- 
lemi és  erkölcsi  életében. 

Emlékszem,  Gai  illir  iró  igy  szólott  egykor :  „Vének,  ti  nem 
értetek  meg  engemet ;  nem  törődöm  vele,  ti  a  múlté  vagytok,  de 
enyém  .-^z  ifjúság  szive,  s  igy  enyém  a  jövendő."  Ezt  gondolták,  ha 
nem  is  mondották  :  Thun,  Bach  és  azért  rendszeresítették  és  közpour 

tositották  a  magyar  ifjúság  nevelését  a  legkisebb  részletekig  Bécs- 
ben: mert  czéljok  kivitelére  szükségök  volt  arra,  hogy  önálló  és 
szabad  gondolkozásii  tudományos  férfiak  helyett,  felületes  és  szol- 
galelkü  encyclopedisták  kerüljenek  ki  a  tanodákból ;  (ügy  van !) 
azért  germanizálták  az  iskolákat,  hogy  az  ifjúság  egy  idegen,  a  ma- 
gyar geniusától  eltérő  nyelv  tanulmányozásától  lenyügözve_,  hátra- 
maradjon a  többi  tudományokban ;  —  e  czélból  hivták  be  az  idegen 
doctorokat  és  professorokat,  kik  őrködtek  silány  fontoskodással  a 
tanulmányok  betűje  felett;  —  ezért  hamisították  meg  Hellas  és  Ró- 
ma classikusait  s  törültek  ki  azokból  minden  sort,  melyből  az  ifjú- 
ság az  önálló,  a  föláldozó  republicanus  szellemet  elsajátíthatta  vol- 
na. Féltek  attól,  hogy  a  magyar  ifjúság  szivében  meg  fognak 
fogamzani  a  classikusoknak  szavai,  például  Horácznak  ama  neveze- 
tes szavai : 

„Justum  ac  tenacem 

Propositi  virum 

Non  civium  ardor 

Prava  jubentium 

Nec  vultus  instantis  tyranni"  stb. 

Azért  vetemedtek  arra,  mire  még  az  absolut  kormányok  közül 
is  kevés  merészkedett  vetemedni :  kitörölték  a  tudományok  közül 
Magyarország  történelmének  tanítását ;  —  azt  akarták,  uraim,  hogy 
a  magyar  ifjúság  ne  tudja,  kik  voltak  ősei  s  ne  ismerje  mit  tettek 
azok ;  —  hogy  a  magyar  ifjúság  ne  ismerje  Mátyást,  a  királyok  pél- 
dányát, ne  ismerje  Hunyadyt,  a  hazafiúi  önfeláldozat  mintáját,  s  ne 
ismerje  Zrínyit,  a  hősiesség  s  a  bátor  elszántság  Leonidását.  —  Azt 
akarták,  hogy  ezek  helyett  az  osztrák  históriát  tanulják,  a  Ferdi- 
nándokét és  Leopoldokét ;  mintha  annyit  akartak  volna,  hogy  felejt- 
sük el  apánkat,  anyánkat,  s  őrizzük  meg  azon  hitelezők  emlékét,  kik 
apáink  vagyonát  megrontották. 

Ok  osztrák  nemzetiséget,  osztrák  érzelmeket  akartak  teremteni ; 
teremteni,  mi  nem  létezik  ;  de  hogy  osztrák  nemzetiséget  teremthesse- 
nek, először  akartak  osztrák  történelmet  teremteni.  Erre  szükség  nem 
volt,  mert  van  osztrák  történelem  szomorú  sötét  lapokkal;  ők  e  szo- 

5* 


68 

morn  lapokat  uj  álfcnynyel  akarták  fölvilágositani ;  s  előállott  a 
történetírók  roppant  serege :  Dumler,  Büdinger,  Arnetb,  Hurter  s 
többek  a  hof- archívumból  nyert  adatokból  igyekeztek  meghamisítani 
a  históriát,  s  álfényben  tüntetni  elő  a  Ferdinándokat,  Leopoldokat, 
az  osztrák  hősöket  és  államférfiakat.  így  hatván  a  nevelésre,  azt 
remélték  kieszközölhetni^  hogy  a  tanodákban  a  paragraphusok  hal- 
maza által  eltörpült  lelkű  ifjúság  'alkalmassá  fog  tétetni  a  paragra- 
phusok bureauiban  szolgálni.  fUgy  van !) 

De  nemcsak  a  szellemet  megtörpiteni,  a  nemzet  erkölcsét  is 
megrontani,  nem  mondom,  hogy  készakarva  igyekeztek  ,  de  rend- 
szerök  által  azt  előidézték ;  itt  ugyan  czélt  nem  értek,  de  ha  a  rend- 
szer sokáig  tart,  ez  is  bekövetkezik. 

Kell-e  említenem  a  titkos  kémrendszert,  melyet  politikai  és 
financiális  czéljaik  elérése  végett  nagy  áldozatokkal  föntartottak  ; 
az  árulóknak  egész  seregét  képezték  e  hazában,  fölhasználva  erre 
még  a  hölgyeket  is,  itt  hol  a  bűnnek  e  neme  eddig  ismeretlen  volt ; 
dúsan  fizették  s  osztalékot  adtak  az  árulónak,  s  szomszéd  szomszéd- 
ját, a  cseléd  gazdáját  árulta  el,  mi  által  meglazult  az  erkölcs  s  mind- 
azon kötelék,  melyet  a  kegyelet  és  bizalomnak  kell  összekötni. 

Maga  az  általok  behozott  büntető  törvénykönyv,  mely  míg  a 
bűnöst  ügyetlenül  kímélte,  addig  az  ártatlant,  s  mindazt,  ki  e  tör- 
vényszékekkel érintkezett,  bureaucratikus  kimélytelenséggel  üldöz- 
te, —  forrásává  lön  a  bűnök  megszaporodásának. 

Majd  minden  institutiójuk  káros  hatással  volt  a  nép  erkölcsi- 
ségére ;  így  —  mint  már  itt  megemlittetett  —  az  ujonczozás,  midőn  a 
kötelezettség  hosszú  évekre  kiterjesztetett,  megakadályozván  a  há- 
zasságokat, előidézte  azon  bűnöket,  melyeket  az  ilyen  állapot  szo- 
kott eredményezni. 

Sőt  még  a  különben  jeles  polgári  törvény  is,  minthogy  nem  a 
nemzet  geniusából  eredett,  rósz  hatással  lett  volna  hosszabb  fönma- 
radás  után  erkölcseinkre;  mert  a  vagyonróli  majdnem  korlátlan 
rendelkezési  jog,  azon  jog,  hogy  még  tulajdon  gyermekeinket  is  fél 
örökségre  szoríthattuk,  a  családi  viszonyok  kötelékeit  már  is  tágí- 
tani kezdette. 

És   a  mint  már  előttem  megemlittetett,   megingattatott  a  ki- 

rályi  fölség  eszméje  iránti  kegyelet  is,  mi  monarchicus  államban, 
minő  Magyarország,  hol  a  költővel  szólva:  „a  legelső  magyar  ember 
a  király"  épen  oly  erkölcsi,  mint  politikai  bün.  De  nem  akarom  e 
rajzot  tovább  folytatni,  csak  azért  hoztam  fel,  hogy  kitűnjék,  mi- 
ként az,  ki  aranyunkat,  ezüstünket  elrabolta,  megrontotta  szelle- 
münket s  meg  akarta  rontani  erkölcseinket  is,  ugy  hogy  bár  régen 
Írattak,  de  mintha  az  ihletés  előrelátásával  ezen  időre  Írattak  volna, 
ide  illenek  a  bizanti  birodalom  hanyatlási  korszakában  mondott  sza- 
vai a  római  irónak : 

„Ac  ego  destituam  mundum  hunc  foedum  refertum  vitiis,  ubi 
nulla  salus,  nec  pietas  uUa :  ubi  reges,  honesto  nomine,  —  spoliant 
populos." 

Ezeket  elörebocsátván,  röviden  ki  akarom  fejteni  azon  néz- 
pontot,  melyből  én  a  helyzetet  és  az  indítványt  tekintem. 

Én  azon  meggyőződésben  vagyok,  uraim,  hogy  a  tényeket,  bár 
néha  óhajtanok  is,  ignorálni  nem  lehet,  és  e  szerint  elismerem,  hogy 
a  magyar  közjog  folytonosságának  fonala  1848  és  1849  időszakában 
megszakittatott,  s  hogy  azon  fonal,  ott  hol  megszakittatott,  többé  ösz- 
sze  nem  köthető,  —  mert  a  történteket  nem  történtekké  tenni,  nincs 
hatalmunkban ;  ennélfogva  mint  elkerülhetetlen  szükséget  elismerem 
azt  is,  hogy  mig  a  közjog  restituáltatik,  s  a  jogos  királyi  hatalom 
restauráltatik,  kénytelenek  vagyunk  oly  téren  kerMztülhatolni,  me- 
lyen, ha  akarnánk  is,  nem  haladhatunk,  nem  működhetünk  mindig  a 
szigorú  alkotmányosság  és  törvényesség  korlátai  közt.  Minden  lé- 
pést, mely  a  czél  elérésére  vezet,  eszköznek  tekintek,  és  mint  ilyet, 
a  hasznosság,  czélszerüség  és  opportunitás  szempontjából  Ítélek 
meg.  Ezen  szempontból  Ítéltem  meg  azon  férfiakat,  kik  a  múlt  évben 
a  Staatsrath  tanácskozásaiban  oly  dicsőséges  részt  vettek ;  ezen 
szempontból  itélem  meg  azon  magyar  kormányférfiakat,  kik  magu- 
kat áldozatul  hozták  azért,  hogy  a  kormányzat  az  idegenek  kezei 
közül  kivétethessék  ]  ezen  szempontból  Ítéltem  meg  a  megyék  eljá- 
rását, sőt  azt  is,  hogy  mi  itt  vagyunk,  és  midőn  ezen  szempontból  íté- 
lek, mindazokat,  kiket  előszámláltam,  el  nem  itélem,  el  nem  ítélhetem. 

Nem  mi  vagyunk  az  elsők  a  történelemben,  kik  hasonló  bajok- 
kal küzdöttek,  ez  eset  gyakran  előfordult,  értem  a  közjog  folytonos- 

ságának  megszakítását  és  azon  törekvést,  ho^y  az  ott  köttessék  is- 
niét  öszsze,  hol  elszakittatott. 

Midőn  Anglia  1661-ben,  épen  200  évvel  ezelőtt  a  Stuartokat 
restaurálta,  hogy  27  év  múlva  végkép  elkergesse,  hasonló  zavarban 
volt.  Miután  Monk  a  respublika  seregeit  szétverte  s  a  hosszú  parlia- 
mentet  föloszlatta,  összejött  az  úgynevezett  szabad  parliament,  s 
mivel  királyi  meghívás  nélkül  jött  össze,  az  angol  legitimista  párt  az 
úgynevezett  cavalier  párt,  a  mienkhez  csodálatosan  hasonló  vitatá- 
sokkal vesződött ;  az  hozatott  fel  ott  is,  hogy  az  tulajdonképen  nem 
is  parliament,  mert  nem  a  király  hívta  össze,  s  abban  a  legitimista 
részt  sem  vehet ;  de  a  tények  erösebbek  voltak,  mint  az  elmélet,  s 
végre  is  kénytelenek  voltak  magukat,  mint  parliament  constituálni, 
belevágtak  a  dologba  és  meghívták  II,  Károlyt,  hogy  az  ürességben 
levő  trónt  foglalja  el. 

Hasonló  eszmékkel  küzdöttek  a  franczia  legitimisták  1815- 
ben;  sőt  őseink  is  1791-ben,  midőn  az  országbíró  és  personálís  el- 
nökségeik ellen  kikeltek,  minthogy  nem  koronás  király  által  nevez- 
tettek ki. 

De  a  tények  erösebbek  levén,  mint  az  elmélet,  kénytelenek 
voltak  a  helyzethez  alkalmazkodni. 

Azért  soroltam  elő  mindezeket,  hogy  kitűnjék,  mely  szempont- 
ból tekintem  a^  indítványt ;  s  ha  kímutattatnék  az,  hogy  mi  a  föl- 
irattól  sükert  remélhetünk,  azon  perczben  a  fölíratra  szavaznék ;  de 
mivel  ezt  nem  remélem  s  ez  időt  nem  találom  alkalmasnak  arra, 
hogy  az  felküldessék,  kénytelen  vagyok  ellene  szavazni. 

Az  országgyűlés  kezdetén,  akkor  midőn  az  országgyűlési  meg- 
nyitó beszéd  elmondatott,  egész  nyugott  lelkiismerettel  a  föliratra 
szavaztam  volna,  (Halljuk  !)  mert  még  akkor  épen  a  megnyitó  be- 
széd folytán  nem  lehetett  föltenni  azt,  hogy  ugyanazon  fejedelem, 
ki  országgyűlést  hívott  össze  azért,  hogy  annak  kezeiből  sz.  István 
alkotmányos  koronáját  fejére  tétethesse,  —  mert  azt  nem  lehet,  mint 
Napóleon  a  vas  koronát,  tulajdon  kezeivel  tenni  föl,  —  ugyanazon 
fejedelem  néhány  nappal  később  a  legnagyobb  ünnepélyességgel, 
mint  itt  mondatott,  harangok  zúgása  és  ágyuk  dörgése  között,  az 
egész  európai  diplomatia  jelenlétében,  proclamálja  azt,  hogy  az  uj 

osztrák  öBszalkotmányt  (GesammtverfassuDg)  hatalma  egész  erejé- 
vel föntartandja.  Midőn  ö  ezt  kimondotta,  véleményem  szerint  ki- 
mondotta azt  is,  hogy  a  magyar  koronát  azon  föltételek  alatt, 
melyekhez  annak  birtoka  kötve  van,  fejére  tétetni  nem  akarja :  Ö 
nem  mint  a  magyar  királyok  utóda,  hanem  mint  uj  acquisitor  kivánja 
birni  a  koronát.  (Helyes !) 

Igaz,  hogy  mindazok,  mik  május  1-én  mondattak,  nem  hoz- 
zánk intézve,  hanem  igenis  ellenünk  mondattak,  mert  kérdem  én  az 
ellenvéleményben  levőket,  ha  mi  lettünk  volna  azon  szerencsések, 
kikhez  Ö  Felsége  ily  formán  szólott  volna :  „én  a  magyar  alkot- 
mányt teljes  épségben  fönn  akarom  tartani,  s  bizom  benne,  hogy  hü 
népeim  az  örökös  tartományokban  az  ügy  igazságát  láthatva,  meg 
fognak  arról  győződni,  hogy  egy  1000  éves  alkotmányt,  melyre 
annyi  őseim  megesküdtek,  eltörölni  nem  lehet,  s  én  kijelentem,  hogy 
ezen  alkotmányt  hatalmam  egész  erejével  fönn  fogom  tartani."  Kér- 
dem, ha  e  szavak  hozzánk  lettek  volna  intézve,  nem  szólottak  vol- 
na-e a  Reichsrathnak  is '?  —  igen  és  épen  ugy,  mint  a  melyek  a 
Reichsrathban  nem  nekünk,  de  ellenünk  mondattak. 

Én  tehát  néhány  nappal  ez  ünnepélyes  contestatio  atán  nem 
remélhetvén  azt  logice,  hogy  a  fölirásnak  sikere  legyen,  azt  nem 
pártolhatom;  s  különösen  azért  nem,  mert  helyzetünkben  a  sikeret- 
lenség  a  nemzet  szivében  az  érzelem  azon  nemét  ébresztené  föl,  me- 
lyet a  siker  nélküli  megalázkodás  utó  fáj  dalmának,  megszégyenülés- 
nek szoktak  nevezni ;  s  én  részemről  erre  alkalmat  nyújtani  nem 
kívánok :  óhajtanám,  hogy  0  Felsége  közelednék  a  nemzethez  s 
adna  alkalmat,  hogy  fölírhassunk.  De  én  e  reménynyel  nem  kecseg- 
tetem magamat ;  mert  jól  tudom,  hogy  Bécsben  nem  fogják  azt  föl, 
mit  tesz  az,  egy  nemzet  szivéből  kivenni  a  tövist;  nem  fogják  föl, 
hogy  vannak  nemzetek,  mint  egyének,  kik  előbb  választják  a  meg- 
semmisülést, mint  a  megaláztatást. 

Nem  pártolom  továbbá  a  fölírást  azért,  mert  bármikor  s  bár- 
mily hangon  történjék  fölirás,  Magyarország,  mint  ország  részéről 
0  Felségéhez,  azok  után,  a  mik  történtek,  az  mindenesetre  históriai 
horderejű  tény  leend.  Ha  most  küldetik  föl  a  fölirás,  annak  csak  kö- 
veteléseit,   csak    merész   hangját   mérlegelik,  de   horderejét  el  nem 

iamerendik  Bécsben.  Én  tehát  passiv  helyzetünket  oly  positiónak 
tekintem,  melyet  ingyen,  úgyszólván  a  sikeretlenség  biztos  tudatá- 
val föladni  nem  kivánok ;  oly  kártyának,  melylyel  nyerni  óhajta- 
nék ;  s  igy  a  fölirást  akkorra  óhajtanám  halasztatni,  mikor  azt  Bécs- 
ben is  méltányolnák  s  mikor  annak  sikerét  remélhetjük,  jelen- 
leg pedig  a  költővel  szólva:  „Megvert  reménynyel  indulnánk  csatá- 
ba," pedig  politikában  siker  nélkül  kezdeni  valamit  annyi,  mint 
roszat  eszközölni. 

De  azt  mondhatják  önök,  és  méltán,  hogy  ez  mind  merő  hoz- 
závetés,  hypothesis ;  —  s  valóban  az,  mert  minden  hozzávetés,  hy- 
pothesis,  mi  a  jövendőt  illeti. 

Igyekezem  röviden  a  helyzet  és  tények  psychologiájából  bizo- 
nyítani hozzávetéseimet,  óhajtva,  hogy  megczáfoltassam,  nem  any- 
nyira  itt  e  házban,  hol  a  czáfolat  hasonlólag  hozzávetés  és  elmélet 
leend,  hanem  megczáfoltatnám  tettek  által. 

Nekem  ugy  tetszik,  hogy  azon  államférfiak  Ausztriában,  kik  a 
Reichsrath  elméletét  kigondolták,  olyforma  helyzetben  vannak, 
mint  a  mesében  a  fiú,  ki  megvevén  egy  kosár  üvegedényt  s  azt 
lábai  elé  tevén,  elszunnyadt  s  álmodott  szép  álmokat,  álmodta,  hogy 
az  üvegeket  eladván  két  forintért,  azon  nyer  négyet,  s  ismét  elad- 
ván, nyolczat,  ekkor  vesz  sorsjegyet,  s  nyer  roppant  kincseket,  — 
a  mig  álmában  igy  küszködik,  fölrúgja  kosarát  s  az  összetört  csere- 
pekkel eloszlik  a  szép  álom.  (Helyeslés.)  Ily  álmokban  élnek  azon 
státusférfiak  s  ezt  álmukban  ki  is  beszélik,  mint  lapjaikból  olvas- 
hatjuk. Azt  álmodják,  hogy  a  Reichsrath  lesz  azon  bűvös  szer,  mely 
által  Magyarország  alkotmányát,  nem  a  Bachrendszer  szerint  2000 
millió  forint  adósság  csinálásával,  hanem  alkotmányos  utón  meg- 
semmisíthetik ;  —  azt  hiszik  továbbá,  hogy  az  uj  alkotmány  által 
az  osztrák  tartományokat  nemcsak  lelánezolják,  hanem  egyszers- 
mind enthusiasmirozzák ;  —  azt  hiszik,  hogy  a  nagy  Németország 
értelmiségének  szavát,  a  porosz  alkotmányos  befolyást  s  a  gothai 
pártot  elnémítván,  Németországban  egy  nagy  osztrák  pártot  terem- 
tenek ;  süt  azt  is  álmodják,  hogy  magát  Napóleon  császárt  tulajdon 
birodalmában  megszégyenítik ;  (Derültség.)  mert  az  nem  m^r  népei- 
nek annyi  szabadságot  adni,  mint  az  ausztriai  császár  a  magáéinak.;: 

s  végre  különös  súlyt  fektetnek  arra,  hogy  irott  bizonyítványt  szol- 
gáltatnak az  angol  kormány  kezeibe,  melylyel  azok  az  alkalmatlan 
Duncomb-féle  interpellatiókat  elnémíthatják  s  bebizonyíthassák,  — 
mint  Russel  lord  már  próbálta  is,  —  hogy  az  osztrák  birodalom 
szabad  s  alkotmányos  és  Magyarországot  megnyugtatván,  erős  és  ha- 
talmas lesz. 

Mindezek  folytán  azt  álmodják  az  osztrák  államférfiak,  hogy 
ennek  következései  lesznek;  először  is  roppant  hitel  a  bankárok- 
nál ;  egy  ezer  milliomos,  ha  máskép  nem  megy,  önkénytes  —  kény- 
szer-kölcsön,  minek  folytán  a  nagyhatalmi  állás  fönntartása  talán 
hossza  három,  négy  esztendeig  biztosítva  lesz,  mely  idő  alatt  sok 
történhetik ;  föltűnhetik  Ausztriának  valóban  miraculosus  szerencse- 
csillaga ;  az  olasz  egység  fölbomolhatik  ;  Németország  nagy  része  az 
osztrák  érdeknek  megnyeretik  •,  ezek  után  beáll  a  hosszú  béke  és 
dicsőség  s  ök  —  mint  Metternich  a  szent  szövetség  után  —  20 — 30 
évig  nyugodhatnak  babéraikon.  (Derültség.) 

Már  most  azt  kérdem  én,  hogy  miután  ezen  statusférfiak  az 
álmodozás  illusíóínak  kezdetén  vannak,  miután  tudják,  hogy  mi  va- 
gyunk azon  goromba  barbár  nép,  mely  ezen  illusíókat  szétoszlat- 
hatja, czélszerü-e,  politikailag  helybenhagyható-e,  fölrázni  őket 
akkor,  midőn  ellenállásra  anyagi  erőnk  nincs  s  anyagi  erőt  hasz- 
nálni nem  is  akarunk  ?  (Helyeslés)  nem  czélszerübb  lesz-e,  össze- 
tenni kezeinket  s  bevárni,  míg  az  illető  urak  fölébrednek  ábránd- 
jaikból, s  maguk  felrúgják  az  üveges  kosarat  ?  (Derültség.) 

Én  tehát  óhajtva,  hogy  ez  így  legyen,  azt  hiszem,  a  mi  teen- 
dőnk nem  lehet  más  e  perczben  s  a  jelen  körülmények  között,  mint 
a  passiv  visszavonulás ,  s  ez  okból  eltér  véleményem  azokétól,  — 
noha  a  tanácskozásnak  uj  medret  nyitni  nem  akarok,  —  kik  a  ha- 
tározatban mindazt  ki  akarják  mondatni,  mi  az  indítványozott  föl- 
írásban  foglaltatik,  sőt  ennél  még  többet  is  :  mert  ez  már  eltérés 
lenne  a  negatív  térről,  —  s  én  egy  rövid  határozatot  óhajtanék,  de 
másképen  indokolva,  mint  egy  képviselőtársam  indítványozta,  — 
mely  ily  formán  hangzanék  :  (Halljuk  !) 

„„Minthogy  a  fejedelem,  ki  ezen  országgyűlést  összehívta, 
azért  hogy  Magyarország   koronájával   megkoronáztassék,    azon  al- 

kotmány  alapját,  mely  szerint  a  magyar  király  törvényes  jogczimét 
fölvehetne,  —  megtagadja,  s  ez  által,  mint  különben  az  alkotmány 
értelmében  a  törvényhozás  egyik  kiegészítő  része,  —  ugyanazon 
törvényhozás  másik  felét  az  országgyűlést  azon  helyzetre  kénysze- 
ríti, hogy  a  törvényhozás  terén  alkotmányszerüleg  nem  működhetik  ; 
ennélfogva  a  képviselőház  szomorú,  de  alkotmányos  kötelességét 
teljesiti,  midőn  kijelenti:  hogy  sem  a  trónváltozás,  sem  a  koronázás, 
sem  egyéb  törvények  fölötti  tárgyalásba  nem  bocsátkozhatik  addig, 
mig  a  fejedelem  az  alkotmány  alaptörvényeit  el  nem  ismeri  s  ez 
által  nem  eszközli,  hogy  a  magyar  alkotmányos  törvényhozás  kiegé- 
szíttessék." 

Én  itt  a  kiegészítés  alatt  nem  a  képviselőház,  hanem  a  tör- 
vényhozás kiegészítését  értem ;  mert  hogy  Erdély  Magyarországtól 
különválasztatván,  ide  képviselőket  nem  küldhet,  ez,  fölfogásom  sze- 
rint, a  territoriális  kiegészítés  kérdése. 

Mikor  fog  azon  idő  bekövetkezni,  midőn  a  passiv  térről  le  s  a 
cselekvés  terére  fölléphetünk,  s  mikor  járulhatunk  fölírassál  0  Fel- 
ségéhez :  azon  idő  bekövetkezése  leginkább  Bécstől  függ.    ' 

Én  ugyan  nem  bizom  Ausztria  kormányférfiainak  sem  belátása 
sem  jóakaratában ;  most  is  azon  politika  traditiói  élnek  ott,  mely 
ellen  Bethlen,  Bocskai,  Rákóczy  egy  századon  át  küzdöttek,  —  azon 
politika  traditiói^  mely  Csehország  szabadságlevelét  széttépte ;  —  s 
az  osztrák  államférfiak  ma,  a  régiektől,  p.  o.  Schwarzenberg-Lob- 
kovitztól,  Haynau-Karaffától  csak  az  időben  különböznek.  (Helyes!) 
Bach  pedig  Hochetet  messze  fölülmúlja  botor  vakmerőségével. 

De  hiszem,  legalább  remélem,  hogy  az  osztrák  dynastia  ön- 
fenntartási  ösztönénél  fogva  is  belátja,  hogy  ezen  politikán  valahára 
változtatni  kell ;  hiszem  és  remélem,  hogy  a  most  uralkodó  Fölség 
meg  fogja  mutatni  a  világnak,  hogy  egy  Domitius  Nero  megfordított 
életképe  lehető,  és  ha  az  lehető,  bizonyára  dicsőséges  és  tanulságos 
jelenet  is  fog  lenni  a  történelemben.  (Derültség.) 

E  szerint,  uraim !  összevonva  beszédemet,  e  perczben  a  fól- 
irásra  nem  szavazok  azért,  mert  annak  sikerét  nem  remélhetem,  és 
továbbá  azért,  mert  az  által  nem  ugyan  jogot  vagy  törvényt,  hanem 

oly  positiót  adunk  föl,  melyet  más  helyzetben  talán  czélszerüen  föl- 
használhatnánk, s  azért  ezúttal  a  határozatra  szavazok.  (Helyeslés.) 

Erre  Mihályi  Gábor: 

Mélyen  tisztelt  képviselőház  !  Az  előttünk  levő  fontos  tárgy- 
ban azon  12  év  után,  melyek  súlya  vállaimra  is  nera  kevésbbé  ne- 
hezedett, midőn  a  nép  nevében  az  első  felszólamlás  történik,  nem 
szónoklati  szempontból,  hanem  annak  kitüntetésére,  hogy  a  külön 
nemzetiségek  is  a  haza  közügyében  velünk  egy  értelemben  vannak, 
és  azon  oláh  nép  nevében  szólok,  a  melynek  magam  is  szülötte  va- 
gyok —  8  mely,  mint  a  consti tutióval  egyidős  nép,  szent  István  ko- 
ronája palládiuma  alatt  védte  honfitársaival  ezen  szentföldet,  mely- 
nek területéből  egy  talpalatnyit  is  elszakittatni  tűrni  és  engedni 
nem  fog.  (Helyes !) 

Ezen  nép  az  időnek  hosszú  során  eddigi  institutioinknak  egy- 
oldalúsága mellett  nemzetiségét,  vallását,  és  nyelvét  megtartván,  a 
haza  szeretetét  ezeknek  érdekeivel  is  összeegyeztette. 

Azok  unokái  nevében  szólok,  uraim !  kik  azon  durva  tatárcsor-. 
dákat,  melyek  a  múlt  század  elején  1717.  esztendőben  Erdélyorszá- 
got és  a  vele  szomszédos  magyar  megyék  lakosait  kiprédálván,  a 
falukat  fölégetvén,  s  nőket  és  leányokat  nyers  marhabőrökből  vágott 
szíjakkal  összekötözve  midőn  Marmaros  hegyén  keresztül  hazájokba 
vinni  akarták,  —  minden  katonai  és  más  segély  nélkül  Borsánál 
megtámadván,  a  15  ezernyi  tatársereget  megsemmisítették,  és  a  ke- 
resztényeket megszabadítva,  kesergő  övéiknek  visszaadták.  —  Ezek, 
uraim,  világos  tények,  melyek  hogy  történeti  évkönyveinkben  oly 
kevés  helyet  foglalnak,  csak  fájlalni  kell.  És  ezen  hős  tetteikért 
mit  nyertek  és  mit  óhajtanak  jelenben?  —  egynehány  armálison 
kivül  se  anyagi,  se  szellemi  tekintetben  nem  jutalmaztattak  meg  5 
sőt  az  1840-iki  országgyűlésen  részint  királyi,  részint  fejedelmi 
adományokul  nyert  határterületükből  10  Q  mérföldnyire  terjedő 
részt  elvesztettek,  mely  a  nasveli  fennállott  határvidéknek  ítéltetett, 
mely  helyen  most  több  falu  van ;  —  és  ezen  unokák  jelenben  talán 
külön  területet  vagy  vajdát  kérnek,  ezen  —  a  históriában  példátlan 
vitézségért  ?  —  Nem,  hanem  megelégedtek  azon  Öntudattal,  hogy  a 
hazának  hasznos  szolgálatot  tettek ;  —  és  jelenben  nemzetiségöket, 

nyelvöket  és  vallásukat,  a  tiszta  egyenlőséget,  meghatározó  törvény 
által  biztosíttatni  akarják,  remélve,  hogy  ez  egyenlőség  jogán  őseink 
által  annyi  alapítványokkal  biztosított  szellemi  müvelésre  szánt  jö- 
vedelmekben ők  is  részesittetni  fognak.  (Ugy  van  1) 

Ezen  nép  nevében  nyilvánítok  köszönetet  én  addig  is,  mig  az 
ige  testté  lesz,  a  képviselőház  lelkes  fiaínak,  kik  az  egyenjogúság 
eszméjét  oly  melegen  pártolják ;  köszönetet  szavazok  Deák  Ferencz 
képviselő  társunknak,  a  ki  az  ország  jogérdekét,  a  nemzeti  kérdés 
méltányos  kiegyenlítését  oly  híven  tükrözi  indítványában,  és  a  ki- 
nek törvényhozási  bölcseségét  már  1839  évben  a  hazai  törvényho- 
zás terén  mint  követ  tisztelem. 

Ezeknek  előrebocsátása  után  nem  megyek  át  a  recriminátio 
terére,  habár  alig  lehetne  nagyobb  ok  azt  tenni  másoknak,  mint  ne- 
kem családos  apának  ;  hanem  miután  elég  is  mondatott  már  el  e 
tárgyban,  nem  fogok  annak  hosszas  taglalásába  bocsátkozni,  és 
így  én  is  őseinknek,  a  kiknél  alig  fogunk  nagyobb  hazaszeretetet 
mntathatní,  179l-ík  évi  csaknem  azonos  példájukat  követve,  az  in- 
dítványt mind  lényegére,  mind  formájára  nézve,  egész  terjedelmé- 
ben pártolom.  Az  előttem  szólt  képviselő  nrnak  azon  állítása,  me- 
lyet az  1791  évről  említ  fel,  hogy  az  országbíró  és  a  personalis 
törvényeseknek  nem  ismertettek  el,  igaz,  de  az  a  föliratban  most 
sem  ismertetik  el,  —  és  akkoron  deputátío  küldetett,  mely  több  a 
feliratnál. 

A  tisztelt  képviselőház  kegyes  engedelméből  átmegyek  most 
Erdélyországnak  a  jelen  országgyűlésre  meghívása  tárgyára,  s  azon 
ország  román  atyánkfiaínak  körülményeire.  (Halljuk !) 

Ezen  testvér  román  nép,  mely  még  többségét  teszi  az  erdélyi 
lakosságnak,  az  „Approbata  Compilata"  és  az  ezeket  megerősítő 
Leopold-féle  diploma  következtében  törvényen  kívül  állott ;  nemze- 
tiségök,  vallásuk,  magok  az  institutiók  által  gúny  tárgyává  lettek  ; 
—  de  ezeknek  fölemlitése  csak  a  múltnak  szomorú  történeteit 
tükrözné  elénk ;  mert  azon  nép  az  izgatásoknak  engedve,  az  általa 
lakott  földnek,  melyet  ő  oly  sokszor  vérével  és  könyével  áztatott- 
más  gazdát  igyekezett  keresni,  mely  vele  a  földnek  nem  csak  ke, 
serü  3  férges  gyümölcseit,  hanem  a  javát  is  megoszthassa ;  de  uraim, 

ezeknek  véget  vetett  Magyarország  nagylelkűsége,  tiszta  szabad- 
elvű igazságos  szelleme,  a  midőn  az  1848-ik  évi  Vll-ik  törvény- 
czikket,  az  unio-törvényt  alkotta,  s  a  román  nemzetiséget  a  nemze- 
tek közé,  vallását  a  vallások  szent  könyvébe  irattá ;  —  és  ezen 
tárgyról  is  pár  szót.  (Halljuk !) 

Az  onio-törvény  oly  nagy  horderejű,  hogy  ha  valaki  az  1848-ki 
törvényekről  azt  mondaná,  hogy  azok  eröszakoltatva  alkottattak, 
annak,  ezen  a  népet  felszabadító  törvények  közül,  kiválólag  az  iinio 
törvényét  azon  állítása  alól  minden  esetre  ki  kellene  venni ;  mert 
azon  törvény  a  nép  szava,  ez  meg  az  Isten  szava,  a  mit  semmi  földi 
hatalom  sem  dönthet  meg  5  —  és  uraim,  a  mikor  a  törvényekhez 
szorosan  ragaszkodunk  ,  mint  törvényhozóknak  erős  kötelességünk, 
az  unio-törvénynek  4-ik  szakaszát,  mely  az  unió  tökéletes  végrehaj- 
tását sürgeti,  s  a  felelős  minisztériumnak  kötelességévé  teszi,  hogy 
e  tárgyban  az  erdélyi  correlátiók  részint  jogi,  részint  helyi  körül- 
ményeihez idomítandó  javaslatát  formulázott  törvény czikkben  az  or- 
szággyűlés elé  terjeszsze  —  véleményem  szerint  akkint  foganato- 
sitni,  hogy  ez  jelenleg  egy,  a  nemzetiségek  arányában  kiküldendö 
országos  bizottmány  által  eszközöltessék.  (Helyeslés.) 

Tisztelt  képviselőház !  tekintve  a  multat,  szem  előtt  tartva  a 
jövőt,  midőn  az  előttünk  álló  indítvány  szerint  a  meg  nem  hívottak 
—  8  így  különösen  az  erdélyországiak  meghivatása  is  elrendelendő, 
hogy  e  tárgy,  a  mennyire  lehet,  megkönnyítve  legyen,  —  magam 
tapasztalatát  is  előterjesztem.  A  múlt  mártius  havában  Erdély  főbb 
részein  megfordulván  azt  tapasztaltam,  hogy  az  erdélyi  atyafiak  egy 
része  azonnal  kívánna  a  magyar  országgyűlésre  jönni,  a  mint  a 
példa  mutatja,  hogy  némely  részben  választások  is  töi-téntek.  A 
másik  rész  az  uniót  megtörtént  ténynek  tartja,  hanem  miután  azon 
törvény  4.  szakasza  még  teljesítve  nincs,  annak  teljesítése  eszközlé- 
sét kívánja.  A  harmadik  rész,  mely  az  unio-törvényt  el  nem  ismeri, 
melynek  látható  feje  Szebenben  székel.  És  igy,  hogy  azon  részt, 
mely  az  országos  bizottmány  kiküldetésével  meg  volna  nyugodva, 
azon  részszel,  mely  azonnal  az  országgyűlésre  kíván  jönni,  egye- 
síthessük, az  országos  választmány  kiküldetését  a  föliratban  említ- 
sük meg,  —  akkor,  ugy  hiszem,  az  unió  ellen  levők  is  áthatva  lesz- 

nek  az  igazság  erejétől,  s  könnyen  eszközölhetjük  az   erdélyi  unió 
tökéletes  végrehajtását. 

Van  még  egy,  tisztelt  képviselő  ház,  a  mi  a  testvér-hazában 
Erdélyben^  az  összes  szegényebb  sorsú,  a  legszámosb  osztályt  ér- 
dekli, —  3  ez  a  képviselő-választási  ideiglenes  kormányrendelet, 
mely,  ha  jól  emlékszem,  a  múlt  mártius  hóban  adatott  ki.  Abban  a 
választóképesség  8  frt  egyenes  földadóhoz  van  kötve,  akkor,  a  mi- 
dőn a  legtermékenyebb  helyeken  lakó  magyarországi  választó  y^ 
rész  telektől  alig  3  frtot  fizet.  Hogy  jövendőre  a  választó-censust 
meg  fogja  a  törvényhozás  változtatni,  ez  más  kérdés;  dehogy  jelen- 
ben Erdélyország,  melynek  népe  ugy  is  a  szegénység  által  zaklatva 
van,  más  törvények  mellett  válaszsza  képviselőit,  nem  volna  sem  igaz- 
ságos, sem  törvényes ;  —  már  ennek  ellenében  az  erdélyi  kormány 
nem  állithatván  azt,  hogy  az  urbériség  ott  regulázva  nincs,  miután 
a  vesztett  jobbágy  munka-kárpótlást  a  holdak  után  vett,  s  e  szerint 
ott  holdak  után  határozható  meg  a  választóképesség  is. 

Mélyen  kérem  a  tisztelt  házat,  méltóztassék  itt  is  kimondani, 
hogy  Erdély  választási  törvénye  nem  lehet  más  mint  az  1848-ik  évi.  Ez 
által  elérjük  azt,  hogy  a  közös  hazának  alkotmánya  és  szabadsága 
megvédésére  közös  lesz  a  készség,  és  biztos  lesz  a  kedvező  siker,  a 
mit,  hogy  a  nemzetek  nagy  Istenétől  elnyerjünk,  közös  óhajtásunk ! 
(Helyes !  Éljen  l) 

Erre  Domahidy  Ferencz: 

Mennél  többen  szólanak  valaki  előtt  ugyanegy  tárgyban,  s 
minél  jobban  kimerittetik  azon  tárgy  a  szónokok  által:  annál  nehe- 
zebb helyzete  a  későbben  szólónak,  hacsak  ismételésekbe  ereszkedni 
s  ez  által  a  ház  figyelmét  untatni  nem  akarja. 

Ez  helyzetem,  —  a  mely  annyival  nehezebb,  mert  több  napon 
keresztül  nemcsak  igen  számosan  szólottak  előttem,  hanem  igen 
számos  oly  remek  és  kimerítő  szónoklatok  tartattak,  melyek  Európa 
bármely  parlamentjének  diszére  szolgálnának.  S  hogy  ezen  szónok- 
latok után  én,  parliamenti  ujoncz  létemre  fölszólalni  merek,  oka  az  : 
mert  a  jelen  fontos  ügyben  kötelességemnek  tartom  meggyőződésem 
nyilvánítását  annyival  inkább  kifejezni,  mert,  mint  volt  katona,  tu- 
dom azt,  hogy  közlegények  nélkül  még  egy  tábornok  sem  nyert  csa- 

tát;  és  bár  elismerem  is  azt,  hogy  hazaszeretetüket  igen  számosan 
sokkal  ékesebb  nyelven  képesek  nyilvánítani,  de  azt,  hogy  azért  kö- 
zülök valaki  nálamnál  hazáját  jobban  szeretné,  elismerni  nem  fogom 
soha.  (Helyes.) 

Egy  tér  lenne  előttem,  mely  kimerithetlen,  s  hol  ismétlésekbe 
eséstől  nem  kellene  tartanom,  mert  erről  mindnyájan  órákig  beszél- 
hetnénk: —  ez  a  múlt  átkos  11  évi  fájdalmaink  és  gyászszenvedé- 
seink szomorú  korszaka. 

Elmondhatnám,  mit  szenvedett  azon  hosszú  évek  során  át  a 
halállal  küzdő  haza,  keblében  a  hálátlanaág  gyilkával,  melyet  abba 
épen  azon  pártfogoltjai  döfének,  kik  minden  vész  elöl  keblére  mene- 
kültek s  ott  mindig  biztos  menhelyet  találtak  ;  s  hogy  hü  fiai  még 
sebei  fájdalmát  se  enyhíthessék,  körül  volt  övezve  az  idegen  béren- 
czek  nyomorult  csoportjával,  a  kik  a  keblébe  fészkelt  gyilkot  na- 
ponkint mélyebbre  döfék,  hogy  az  abból  kipatakzó  szivvéren  táplál- 
kozzanak s  hitvány  tagjaikat  hizlalhassák.  Mi  pedig  hü  fiai  nem  te- 
heténk  érte  egyebet,  mint  balsorsán  könyszénk,  s  szorgalomszülte 
verítékünkkel  termékenyítők  földjét,  hogy  a  zsarnok-kormány  által 
reánk  rótt  iszonyú  törvénytelen  adót  képes  legyen  kiteremni. 

Elmondhatnám,  mit  szenvedénk  mi,  s  mily  jogtalanságokat 
kellé  tűrnünk  azon  kortól  kezdve,  midőn  Magyarország  napja  felleg 
alá  rejtőzött,  a  vihar  ellenállás  nélkül  kezdett  dúlni  ez  árva  hazá- 
ban, és  a  pusztítás  ördögi  szelleme,  kezében  élesre  köszörült  pallos- 
sal, féktelenkedett  szegény  hazánk  fölött,  halállal  lakoltatván  és 
fenyítvén  mindazokat,  kiknek  szívok  a  hazáért  lángolt ;  s  oly  vak- 
merőségre vetemedtek,  hogy  azt  még  nyilvánítani  is  merték  vagy 
legalább  sejtetni  engedek.  A  ki  pedig  az  üldözött  előtt,  —  volt  bár 
az  testvére  —  merészlé  megnyitni  ajtaját,  nagyon  kellé  vigyáznia ; 
mert  a  villámok  az  ajtó  nyilasa  által  okozott  léghúzamon  igen 
gyakran  átczikázának,  s  a  menekülttel  együtt  a  ház  lakóit  is  le- 
sujták. 

De  nem  czélom  ezen  kort  ecsetelni,  bárha  az  igen  tisztelt  in- 
dítványtevő képviselő  úrral  —  nem  kívánok  is  reá  fátyolt  vetni,  mi 
hasztalan  is  lenne ;  mert  az  azon  korban  kiontott  temérdek  ártatlan 
véres  fájdalomkönyek  keresztül  törnének   nem  a  vékony    fátyolon, 

de  a  legvastagabb  damaszk-szöveten  is,  s  azon  kor  borzalmai,  tüzes 
vésüvel  vésetvén  emlékeinkbe,  azok  ott  —  örökre,  kitörölhetetle- 
nek  maradnak.  Nem  czélom  pedig  ecsetelni  azért,  mert  azt  mind- 
nyájan átérezök,  s  a  fájdalmak  és  gyász-szenvedések  kíntengerén 
egy  hajóban  evezve  s  együtt  küzdve  a  felénk  tornyosuló  s  megsem- 
misítéssel fenyegető  habokkal ,  együtt  is  hatolánk  azon  térre,  hol 
most  vagyunk ;  a  hol  a  part  kezd  már  elötünedezni  a  távolban,  de 
jelenleg  szélcsend  állván  be,  bár  a  habok  kissé  elsimultak,  s  hajónk 
hányattatás  nélkül  áll,  de  nem  halad  —  s  féiö  ;  hogy  ez  azon  jel, 
melytől  a  tengerészek  tartanak,  mely  többnyire  a  vihart  szokta 
megelőzni;  és  ezen  viharnak  bekövetkezhetését  már  egyes  vészma- 
darak megjelenése  —  minő  a  törvénytelen  adónak,  még  törvényte- 
lenebb utón,  katonasággali  behajtása  —  sejteni  is  engedik. 

Részemről,  bárha  sokkal  jobban  szeretném  is  a  csendes  vizeni 
parthoz  jutást,  de  nagyon  a  vihart  sem  rettegem  ;  —  nem  rettegem 
pedig  azért,mert,  hála  az  égnek !  a  11  évi  nyomor  és  szenvedés  annyira 
egyesité  s  összeforrasztá  e  nemzetet,  s  némely  testvémépeit,  minőre 
a  történelemben  példa  alig  akad,  ennek  pedig  legnagyobb  bizonyí- 
téka a  jelen  országgyűlés,  hol  a  lényegre  és  czélra  nézve  még  csak 
véleménykülönbség  sincs.  (Helyes !) 

Nem  rettegem  továbbá  azért,  mert  miután  a  keblünkből  kisar- 
jadzott  s  szivvérünkkel  öntözött  honszerelem  virágait,  a  reánk  fa- 
gyasztólag  hatott  múlt  évtized  jégkertészete  sem  volt  képes  leher- 
vasztani, sőt  annak  daczára,  ugy  a  paloták  mint  a  kunyhók  belsei- 
ben  a  legdusabban  virul  (Helyes !) ;  bizonyosan  nem  fogja  gyökeres- 
tül kitéphetni  egy  ujabb  vihar  sem,  kivált  most ,  midőn  a  nemzet 
egyetért,  s  e  haza  más  nemzetiségeinek  is  előzékeny  békülési,  test- 
véri jobbot  nyújt.  Mert  én,  egy  nemzet  általános  erkölcsi  egyetér- 
tésére nagyobb  súlyt  fektetek^  mint  ha  egyet  nem  értve,  a  nemzet- 
nek felénél  több  fegyverben  áll.  (Ugy  van !  Helyes !)  A  természet 
törvényénél  fogva  az  erő  az  egységben  rejlik ;  s  gyakran  a  gyön- 
géknek s  jelentékteleneknek  látszó  tárgyak  összeolvadása  által 
csodák  eszközöltetnek.  Hiszen  a  hegyek  gránitsziklái  s  Egyiptom 
világcsodáit  tevő  gúlái  is,  melyek  az  idő  viszontagságaival  büszkén 
daczolnak,    csak   parányakból  s  apró    fövényszemekböl   alkotvák. 

Szilárd  hitem  tehát  az,  hogy  a  nem  általunk  előidézendő  viha- 
ron keresztül,  —  ha  az  csakugyan  kitör  —  az  egyetértés  hajóján 
feltűzvén  reá  lobogóul  ezredéves  alkotmányunkat,  iránytöül  hasz- 
nálva törvényeinket,  kormányul  jogainkat,  gözerőmüül  az  igazságos 
ügy  diadaláhozi  bizalmat  és  kitartást,  evezőkerék  gyanánt  a  szilárd 
férfias  bátorságot  —  de  nem  vakmerőséget :  —  habár  megfeszített 
küzdéssel  is,  biztos  révet  érünk.  (Helyes  !) 

Ezeket  elörebocsátva,  az  előttünk  fekvő  indítványt,  lényegére 
nézve,  —  a  trónróli  lemondásra  vonatkozó  tanács  kivételével,  s  a 
részletes  tárgyaláskor  leendő  némely  hozzátételekkel  elfogadom ; 
de  nem  —  formájára  nézve.  Nem  fogadom  el  pedig  azért,  mert  vé- 
leményem szerint  föliratot  irni  nincs  —  kinek  ?  mert  az  országgyű- 
lés csonka ;  nincs  —  ki  által  ?  mert  a  közeg,  a  minisztérium  hibá- 
zik; nincs  —  kihez?  mert  én  alkotmányos- országgyűléstől  föliratot, 
egyedül  vagy  alkotmányosan  uralkodó,  s  a  törvényeket  minden 
részben  tiszteletben  tartó  trónörököshöz,  vagy  törvényesen  megko- 
ronázott fejedelemhez  vélek  intézhetni.  Már  pedig  mi  a  kettő  közöl 
jelenleg  egyikkel  sem  birunk ;  mert  Ferdinándot  valamint  az  álta- 
lam igen  tisztelt  indítványozó,  ugy  én  sem  tartom  többé  Magyaror- 
szág jogos  királyának . 

Klauzál  Gábor,  általam  igen  tisztelt  képviselő  ur  által  monda- 
tott legközelebb :  »hogy  elsÖ  Leopold  is  a  törvények  megszegésével 
uralkodott,  mégis  irt  föl  hozzá  az  országgyűlés,  pedig  annyival  hi- 
básabb volt,  mert  megkoronáztatván,  az  esküt  is  letette ;  tehát  mért 
nem  írhatnánk  föl  a  mostani  hatalom  fejének  is,  a  kit  még  esküsze- 
géssel  sem  lehet  vádolni."  Az  igen  tisztelt  képviselő  urnák  meglehet 
igazsága  lenne,  ha  csak  azt  akarná  vele  bebizonyítani,  hogy  melyik 
érdemlené  jobban  a  föliratot ;  de  nem,  midőn  azt,  melyikhez  lehet 
törvényesen  fölírni.  Mert  egy  megkoronázott  fejedelemhez,  habár  az 
törvénysértő  is,  mindig  intézhető  törvényesen  fölirat,  míg  egy  a 
törvényeket  lábbal  tapodó  trónkövetelőhez  soha !  (Helyes  !) 

Elméletileg  több  czáfolatokba  ereszkedni  nem  kívánok;  mert 
annyira  kifejtetett  a  tárgy,  hogy  csak  ismétlésekbe  esném.  Hanem 
gyakorlati  szempontból  szabad  legyen  egypár  észrevételt  felhoznom, 
miért  nem  hiszem  én,  hogy  a  föliratnak  nagyobb  sükere  legyen,  mint 

a  határozatnak  ?  söt  megfordítva,  több  eredményt  várok  a  határo- 
zattól, mely  véleményem  szerint  törvényesebb  is,  —  habár  egyenes 
törvényt  —  mint  általam  igen  tisztelt  Somssich  Pál  képviselő  ur 
megemlité  —  véleményünk  támogatására  nem  hozhatunk  is  fel.  De 
igen  a  törvény  szellemét !  S  vájjon  a  föliratot  pártoló  tisztelt  képvi- 
selők által  hozatott-e  föl  csak  egyetlen  törvény,  vagy  csak  történeti 
adat  is,  véleményök  támogatására?  Mert  a  melyek  eddig  felhozat- 
tak, azok  nem  alkalmazhatók  a  jelen  körülményekre. 

Nézetem  szerint,  Ausztria  három  századon  keresztül  mindig 
ugyanegy  politikát  követett ;  t.  i.  az  önkény  és  kényszer  politikáját, 
a  szerint,  a  mint  erősnek,  vagy  a  külföld  s  beltartományai  pressiója 
által  gyöngének  érezte  magát ;  az  első  esetben  mindig  megkísérté 
a  kizárólagos  hatalom  magához  ragadását  s  az  önkényes  kormány- 
zatot, s  engedményeket  csakis  akkor  tett,  midön  a  második  eset 
állott  be,  t.  í.  midön  reá  kényszerülve  volt :  de  nagylelkűségből, 
vagy  saját  szivsugallatából  soha,  erre  példát  nem  mutat  a  törté- 
nelem. 

Nézzük  a  legközelebbi  kort  1849-ben,  midőn  a  legvégső  Ön- 
fenntartási  szükségletből  a  forradalom  terére  zaklatott  nemzet,  egy 
idegen  hatalmas  császár  segélyével  legyőzetett,  s  az  ország  egy  fia- 
tal uralkodó  kezeibe  esett,  a  ki  azon  időben,  épen  azon  korban 
volt,  midőn  a  szív  minden  nemesre  fogékony,  a  lélek  magasra  tör,  a 
főben  nagylelkűség  honol ;  mi  lett  volna  magasztosb,  nagylelkűség- 
re mutató  nemesebb  tett :  mint  a  bocsánat,  s  törvényeink  s  jogaink 
elismerése. 

Ezen  tett,  a  mellett,  hogy  nagylelkű,  —  eszélyes  is  lett  volna ; 
mert  biztosította  volna  számára  egy  oly  ^^nemzet  szeretetét  s  ragasz- 
kodását, melynek  segélyével  Európa  egyik  leghatalmasb  uralkodó- 
jává válandott  j  s  meg  lett  volna  kímélve  annyi  ártatlan  vér ;  nem 
hangzottak  volna  föl  oly  rémesen,  hosszú  éveken  keresztül,  a  börtö- 
nök sötét  fenekeiről  a  sóhajok;  nem  mostak  volna  barázdákat  az  ar- 
czokon  a  fájdalom  és  szenvedések  könyei.  De  ez  mind  nem  történt. 
—  E  helyett  a  hatalomkezelés  vérszomjas  hyénákra  bízatott ;  föl- 
állittattak  a  bitók  és  vérpadok,  melyeken  a  haza  virágai  vérzettek 
el ;  megteltek  a  börtönök  sötét  ürei  a  legtisztább  jellemű  férfiakkal ; 

földönfutókká  lettek  a  legnemesebb  honfiak,  s  űzött  vadként  kény- 
szerülének saját  hónukban  bujdosni,  még  számtalanokat  máig  is  kül- 
földön emészt  a  honvágy  —  egyedül  azért,  mert  hazájuk  szeretete 
mélyen  volt  sziveikbe  oltva  s  a  szabadság  volt  keblöknek  istene ! 
(Helyeslés). 

Micsoda  önkénytes  engedményeket  várhatunk  tehát  mi  most 
12  év  után  ugyanazon  uralkodótól,  kinek  szive  már  a  legfiatalabb 
korban  is  hozzáférhetlen  volt,  s  kormányférfiaitól,  a  kiknek  min- 
den tette  s  intézkedése  vérrel  és  fájdalom-sajtolta  könyekkel  van  a 
történet  lapjára  följegyezve  ? ! 

Én,  részemről,  önkénytes  engedmény  utján  mit  se  várok,  s  igy 
a  föliratnak  sem  látom  semmi  sikerét  5  mert  ha  a  kormányt  a  kö- 
rülmények nem  kényszeritik  követeléseink  magadására,  vagyis  a 
törvényes  pályárai  lépésre :  ugy  bizonyosan  a  fölirat  következtében 
sem  adnak  semmit;  —  ha  pedig  a  körülmények  kényszeritök,  — 
mit  szivemből  óhajtok  —  ugy  a  határozattal  is  czélt  érünk. 

Várok  tehát  én  egyedül  a  kényszer  politikájától,  a  melyre  már 
—  mint  látszólagos  engedményei  a  kormánynak  mutatják,  kényte- 
tett  reá  lépni ;  s  várok  azon  határozott  magatartástól,  melyet  az  or- 
szággyűlés Ausztria  irányában  elfoglal ;  s  mennél  nagyobb  erkölcsi 
erőt  fejt  ki  az  ország,  s  mennél  bátrabban  néz  farkasszemet  a  jövő 
vészeivel,  annál  biztosabbnak  tartom  én  a  sikert. 

Mert  mire  támaszkodhatik  Ausztria,  a  mi  még  hosszabb  ideig 
képessé  tehetné  igazságos  és  törvényes  követeléseink  magadásának 
ellenszegülhetni  ?  A  külföld  segélyére  ?  Nem !  mert  annak  —  egykét 
kisebb  német  államat  kivéve  —  még  csak  rokonszenvével  sem  bir. 

Népeinek  ragaszkodására  ?  Nem !  mert  minden  tettei  oda  vol- 
tak irányulva,  hogy  azoknak  ellenszenvét  kiérdemelje. 

Pénz-erejére?  Nem,  mert  ez  a  bukás  szélén  áll. 

Támaszkodhatna  tehát  egyedül  szuronyainak  százezreire,  de 
az  olasz  hadjárat  óta  tapasztalták  a  bécsi  urak  magok  is,  hogy  azon 
szuronyok  nagyrésze  oly  kezekben  van,  a  kik  az  idők  szellemétől 
áthatva,  s  a  többnyire  általok  is  átszenvedett  11  év  nyomorai  által 
föl  vannak  világosodva,  hogy  Isten  az  embert  nem  épen  azért  te- 
remtette,  hogy  csak  egyes  egyénekért  éljenek,   s  kényöknek  vakon 

6* 


84 

hódolva,  kezökben  csak  vak  eszközök  legyenek,  s  egyiket  a  másik 
elnyomására  használhassák ;  hanem  Isten  nekik  is  jogokat  és  hazát 
adott,  mit  felfogni  képesek  és  szeretnek,  s  ha  megengedé  is  azt,  hogy 
egyes  egyének  a  nép  millióin  felül  emelkedhessenek,  azt  nem  azért 
tévé,  hogy  a  kik  lábaik  alatt  vannak^  azokat  eltiporják,  hanem  hogy 
jogaikat  védjék  s  a  gyengéket  oltalmazzák.  (Helyes!  Éljen  !) 

Én  tehát  bizton  hiszem,  hogy  az  önkénynek  ezen,  sok  helyen 
igen  gyenge  szuronyfalai,  igazságos  és  törvényes  követeléseink  által 
nemcsak  keresztül  fognak  töretni,  hanem  egy  része  által  még  támo- 
gattatni  is  fog.  (Helyeslés.) 

Továbbá,  miután  Ausztriának  jelenleg  is  zsarnok  kormánya 
van,  igy  zsarnokságra  hajló  egyénekből  is  áll ;  azt  pedig  a  történe- 
lem tanúsítja,  hogy  a  zsarnokok  rendesen  gyávák  is  szoktak  lenni, 
(Derültség)  a  gyávaságnak  pedig  az  a  természete :  hogy  annyival 
dühösebb  a  kérelmezők  irányában,  mint  meghunyászkodó  ott,  a  hol 
szemben  férfias  bátorságot  lát,  (Helyes  !)  —  én  a  határozatot  férfiasb 
jellemünek  tartván  a  föliratnál,  —  ez  okból  is  pártolom.  (Helyes  ! 
Éljen !) 

Erre  Ragályi  Ferdinánd: 

Az  osztrák  kormány  széttépvén  azon  szerződést,  melyet  a  ma- 
gyar közjog  sanctio  pragmaticának  nevez,  nem  gondolta  azt  meg, 
hogy  minden  kétoldalú  szerződésnél,  ha  az  egyik  fél  azt  megszegi, 
a  másik  fél  is  megszabadul  a  kötelezettségtől.  És  mégis,  midőn  e 
vétkes  belkormányzás  és  az  ügyetlen  külpolitika  miatt  elzsibbadt 
az  önkény  karja,  mely  a  nemzetet  lenyűgözte,  és  a  nemzet  önérzetre 
jutott :  nem  a  hűtlenség  miatti  elválásra,  hanem  az  elöbbeni  állapot 
visszahelyeztetésére  kezdte  meg  a  port;  ebből  az  látszik,  hogy  a 
történeti  jog  mély  gyökeret  vert  a  magyar  nemzetben.  De  ne  bizza 
el  magát  a  kormány  a  nemzetnek  czélja  létesítésére  választott  ezen 
eljárásban,  és  ne  alapítsa  uralmát  a  nemzet  ezen  jellemére,  —  mert 
mi  mély  gyökeret  ver  egy  kétszáz  éves  tölgy,  és  mégis  egy  szél- 
vész kisodorja.  Igaz,  hogy  a  magyar  nemzet  a  végletekig  nem  örö- 
mest megy,  de  az  is  igaz,  hogy  ha  egyszer  oda  e'röszakoltatik, 
nem  retten  vissza  semmi  áldozattól ;  és  ne  feledje  a  kormány,    hogy 

az  utolsó  önvédelmi  harczban  nem  saját  erejével  győzött  le  bennün- 
ket. (Helyes !) 

Azok  pedig,  kik  azt  hiszik,  hogy  ök  Isten  kegyelméből  vari- 
nak hivatva  és  jogosítva  a  nemzetek  boldogitására,  —  tanulmányoz- 
zák a  méhek  rendszerét,  látni  fogják  mily  jól  megyén  ott  a  kor- 
mányzás ;  miért?  mert  a  kormányzó  királynénak  nincs  fulánkja. 
(Köztetszés.) 

Egy  állam  tanulta  el  Európában  a  méhektől  e  rendszert,  Nagy- 
britannia, és  ott  a  nemzetnek  az  államfővel  soha  sincs  baja. 

Ezen  őszinte,  de  jóakaratú  figyelmeztetés  után  a  multakról 
nem  szólok,  elég  volt  már  mondva ;  el  voltak  mondva  a  pátensek 
születésének  okai,  el  volt  mondva,  hogy  alakult  ezen  országgyűlés, 
szóval,  el  volt  mondva  a  pátenseknek,  vagy  mint  ök  mondják,  a  di- 
plomáknak eredete. 

Mi  lényegét  illeti,  az  szerintem  egy  csillogó  tükördarab,  me- 
lyet —  mint  az  indusoknak  —  azért  nyújtanak  cserében,  hogy  ön- 
kényt kiadjuk  kezeink  közöl  azon  termés  aranyat,  mely  e  nemzetnek 
ezer  évtől  fogva  sajátja.  (Helyes !) 

De  én  ettől  nem  félek ;  mert  a  mi  lehetetlen,  az  nem  veszedel- 
mes —  hanem  boszantó,  hogy  föltették  rólunk,  miszerint  iudusok 
leszünk,  (Derültség)  föltették,  hogy  létezik  magyar,  ki  ezen  csecse- 
becséért eláll  azon  zászlótól,  melyet  a  nemzet  300  évtől  hord  kezé- 
ben, melyet  a  függetlenség  érdemével  elődeink  ugy,  mint  a  jelen 
ivadék,  vérrel  szentesitettek.  (Helyeslés.) 

Ha  nem  egy  másodszor  adandó  tragoedia  eshetősége  lenne  ki- 
látásban, ezen  cseréajánlást  comicusnak  mondanám. 

A  tény  igy  áll :  Az  osztrák  kormány  elvevén  tőlünk  mindent, 
a  mi  előttünk  szent  s  minek  tiszteletben  tartását  eskükkel  biztosí- 
tották a  fejedelmek,  sőt  erre  még  utódaikat  is  kötelezték;  midőn  reá- 
jok  nehezedett  az  idők  súlya,  az  elvetteknek  egy  igen  kis  részét 
—  mondhatnám  az  ép  gyümölcsnek  héját  —  vissza  akarják  adni,  és 
akkor  ezt  mondják :  ,^ezen  alapokon  bizalmat  ajánlok  és  bizalmat 
követelek";  máskor  ismét  csaknem  kardjára  ütvén,  azt  mondja: 
„Nekem  reményem  van  a  kiegyenlítésre  Magyarországgal,  hanem  ou 
la  bourse  ou  la  vie,  sine  qua  non."  (Derültség.)  -  '^ 

Már,  óraim,  az  én  felfogásom  szerint,  a  javulás  első  nyilatko- 
zata, nem  a  bizalomajánlás,  hanem  a  bün  elismerése,  azután  a  jó 
cselekedetek  gyakorlása.  Tanúsítsanak  Bécsben  folytonos  jóakaratot, 
csak  akkor  lebet  aztán  bizalomról  szó,  s  ekkor  sem  lesz  azt  könnyű 
teljesen  megnyerni ;  mert  a  mint  egy  nagy  tekintélyű  hazánkfia  — 
ha  jól  jut  eszembe,  egy  pozsonyi  országgyűlésen  —  monda :  ^köny- 
nyebb  urat  cserélni,  mint  azt  az  elveszett  bizodalmat  visszanyerni," 
Ezt  mutatja  Olaszország  példája.  Ha  pedig  valaki  azon  alapokon  hisz 
a  kiegyenlitésben,  hogy  erszényemmel  és  életemmel  ö  rendelkezend, 
ebből  mást  következtetni  nem  lehet,  mint  hogy  vagy  ügyetlen,  ki  ily 
alapokon  abban  hisz  ;  vagy  kimondhatlan  gyáva  —  mondhatnám  sem- 
mirevaló —  ki  ily  alapokon  a  kiegyenlítést  elfogadja.  (Helyes !) 

De  igényelhetik-e  ök  a  bizodalmat,  midőn  már  az  uj  térre 
lépés  után  egy  köztiszteletben  és  közszeretetben  állott  polgártársun- 
kat, ki  az  önkény  vak  dühe  elöl  külföldön  tartózkodott,  bevonszol- 
ták —  mondhatnám  belopták  —  az  országba  azért,  hogy  itt  szent 
tüzében  és  az  irántoki  gyűlöletben  fölemészsze  magát,  ugy  hogy  e 
nemzetnek  nem  maradt  más  hátra,  mint  föntartani  örökre  és  hiven 
emlékét  annak,  kit  oly  fájdalommal  nélkülöz.  (Igaz!) 

Igényelhetnek-e  bizodalmat  ?  midőn  az  ország  törvényszékeit 
melyek  ugyancsak  névszerint  törvényesek,  kevés  kivétellel  a  Bach- 
rendszer  embereinek  nyugdij-intézetévé  alakították.  (Közhelyeslés, 
tetszés.)  Igényelhetnek-e  bizodalmat?  midőn  nem  régen  egy  osz- 
trák táborszernagy  —  ki,  mellesleg  legyen  mondva,  Ausztriának 
egyetlen  reménye  —  a  magyar  nemzet  egy  részét  gyávának,  a  mási- 
kat szegénynek  gúnyolta,  pedig  ezen  táborszernagy  jól  tudhatja, 
akár  mellette,  akár  ellene  állott  a  magyarnak,  hogy  a  magyar  nem 
gyáva;  ha  pedig  szegény,  szegénynyé  csak  az  osztrák  kormány 
tette ;  ez  egy  föok  a  bizalmatlanságra.  (Zajos  helyeslés.) 

Igényelhetnek-e  bizalmat,  midőn  —  a  mint  épen  felolvastatott 
—  a  törvénytelenül  kivetett  adók  beszedésénél  a  katonasággal 
vandalismust  követtetnek  el,  holott  azt  a  jelen  civilisatió  még  a  há- 
borúban is  roszalja.  (Igaz!) 

Helyesen  volt  felhozva,  hogy  a  törvénytelen  adó  behajtására 
nézve  törvényeink  még  azokat  is  hazaárulási  bün  büntetésével  sojt- 

ják,  kik  erre  segédkezet  nyújtanak  •,  és  ezt  meggondolhatta  volna 
azon  dicasterium,  —  ha  nem  hazafiságból,  legalább  okosságból  — 
melyet  törvényeink  1848-ig  királyi  helytartótanácsnak  neveztek. 
(Helyeslés.) 

Igényelhetnek-e  bizodalmat,  midőn  a  rágalmakat,  sületlen  rá- 
fogásokat  szórják  reánk ;  midőn  hivatalosan,  —  vagy,  akarám  mon- 
dani, félhivatalosan  azt  mondják,  hogy  itt  már  a  forradalom  van  a 
legalitás  mezében. 

Hát  azt  kérdem,  mi  volt  az,  midőn  ők  mindent  felforgattak 
ngy,  hogy  azon  alkotmányban,  melyre  az  államfő  megesküdött,  kő 
kövön  nem  maradt ;  ez  meg  tehát  e  szerint  a  legalitás  volt,  a  forrada- 
lom mezébe  öltözve  ?  de  azért  mégis  legalitás.  Ily  bölcscífégre  csak 
a  Lajthán-túliak  képesek  !  A  réginek,  a  jogosnak  fólforgatása  lega- 
litás, annak  visszakövetelése,  vagy  az'önkénytes  lemondás,  forrada- 
lom. De  nem  gondolnak  ők  azzal,  hogy  okosat  vagy  oktalant  be- 
szélnek-e, (Derültség)  ők  csak  a  vétkes  czélokat  követik,  s  festik 
az  ördögöt  a  falra,  mert  szeretnék,  ha  minélelőbb  megjelennék,  de 
csalatkoznak,  mert  a  magyar  embernek  is  van  egy  példabeszéde, 
mely  azt  tartja  :  „kárán  tanul  a  magyar",  és  az  ördög  nem  fog  idö 
előtt  megjelenni.  (Ugy  van !) 

Nem,  uraim,  ezen  az  utón  a  bizalom  vissza  nem  szerezhető ; 
vagy  azt  hiszi  az  osztrák  kormány,  hogy  minekutána  a  koronázást 
kilátásba  helyezte,  a  sebek  hegedve,  az  áldozatok,  a  multak  feledve 
vannak  ?  nem,  uraim,  ennyi  csalódások  után  a  kegyeletnek  vége 
van,  ily  föltételek  mellett  a  magyar  nemzet  koronázási  mániában 
nem  szenved.  (Derültség,  helyeslés.) 

Ezeknél  fogva,  mivel  az  osztrák  kormány  nyiltan  kijelentette 
szándékát,  mondjuk  ki  mi  is  nyiltan,  hogy  jogainkból  egy  hajszál- 
nyit sem  engedünk,  és  hiszszük,  hogy  midőn  ezen  magunk  iránti 
kötelességet  teljesítjük,  tekintve,  hogy  a  szabadság  az  egész  vilá- 
gon solidaris,  a  szabadságra  jutott  és  szabadságra  törekvő  nemze- 
tek rokonszenvét  birjuk. 

Ha  pedig  a  kormány  még  egyszer,  mint  egy  tékozló  kártyás, 
mindent  koczkára  akar  tenni,  ám  legyen,  mi  tűrni  megtanultunk  s 
tűrni  fogunk   mindaddig,  mig  a  megszabadulás   ideje  bekövetkezik ; 


de  reményünk  van,  hogy  akkor  azon  rendszer,  mely  magát  egy  nem- 
zet igazságos  romjain  akarja  létesiteni,  összerogyand,  mint  összero- 
gyott az  első.  A  kettő  között  csak  az  a  különbség,  hogy  az  első 
esztelen  volt,  e  második  pedig,  mivel  a  nemzetre  nézve  lealázó,  lehe- 
tetlen. — 

Hogy  kinek  és  mily  alakban  mondjuk  el  azt,  a  mit  elmonda- 
nunk kell,  erre  nézve  én  Deák  Ferencz  indítványát  elfogadom.  Én 
liem  szegy eulem  kijelenteni,  hogy  engemet  küldőim  csaknem  az  eke 
í^xarva  mellől  küldtek  ide,  —  ezt  Róma  szabad  kora  sem  szégyen- 
lelte  sokkal  magasztosabb  szerepben,  —  mint  ilyen,  valamint  sza- 
vaimat nem  latolgatom  a  diplomatia  szőrszálhasogató  mérlegén, 
ugy  gondolatimat  s  észlelésemet  sem  retortázom  a  sokszor  reám 
nézve  érthetlenné  váló  subtilitásokig.  így  most  is  egyszerűen  je- 
lentem ki,  hogy  én  nemcsak  nem  kerülöm,  de  keresem  az  alkalmat, 
hogy  már  egyszer  a  magyar  nemzet  országosan  szemébe  nézzen  an- 
nak, ki  minden  bajainak  csaknem  egyedüli  oka.  Mint  jó  keresztény, 
alkalmat  akarok  adni  még  egyszer  és  tán  utoljára  a  bünbánásra  és 
ajótevésre.  (Köztetszés,  zaj.)  Azután,  uraim,  ezen  fölirás  csak  a 
siker  esetében  fölirás ;  ellenkező  esetben  ez  egy  vádlevél,  melylyel 
az  illetőket  Európa  Ítélőszéke  elé  idézzük  és  a  következésekért, 
melyeket  akadályozni  nem  leend  hatalmunkban,  felelősekké  tesz- 
szük.  (Zajos  helyeslés.)  Ezzel  csak  azt  akarom  mondani,  hogy  én 
igy  vagyok  meggyőződve ;  az  ellen  vélem  ényüeknek  más  lehet  a  né- 
zetök  s  örülni  fogok,  ha  nekik  leend  igazságuk.  Egyik  embernek 
esze  mélyebben  hat,  szeme  messzebb  lát  mint  a  másiké.  A  vakandok 
elvesz  a  napfényen,  mig  a  sas  bele  tud  sőt  bele  szeret  nézni. 

Mind  ezt  megengedem,  —  de  engedjék  meg  nekem  is  kijelen- 
teni, —  hogy  azt  nem  látom  helyén,  miszerint  azoknak,  kik  közöl 
sokan  a  hazáért  életöket  koczkáztatták  s  tán  még  koczkáztatni  fog- 
ják, —  azok,  kik  szintolyjó  hazafiak,  azt  mondják:  „ti  ezen  lépéssel 
a  hazát  leigázzátok.''  (Helyeslés,  zaj.) 

Elfogadom  az  indítványozó  azon  nézeteit,  melyeket  a  nemze- 
tiség és  valláskülönbségre  nézve,  az  igazságra  és  méltányosságra 
fektetett.  Pártolom  a  mozdulatlanságot  a  törvényhozásban  mindad- 
dig, mig  a  kiegészítésre  nézve  az  akadályok  elhárítva  nem  lesznek. 

—  A  mi  pedig  a  súlyos  terheket  illeti,  melyeket  lehet,  hogy  vétkek 
és  ügyetlenség  szaporítottak,  de  hitel-vesztésig  mégis  csak  a  dy- 
nastia  mindig  absolutismusra  törekvő  hajlama  emelt ;  ezekben  csak 
akkor  kivánok  részt  venni,  ha  —  a  mint  mondám  —  igazságos 
ügyünk  elébb-utóbb  Európa  Ítélőszéke  elé  kerülvén,  ezen  rendkívüli 
áldozatért  valóvá  leend  azon  óhajtás,  melyet  nemcsak  én,  hanem 
igen  sok  magyar  ember  táplál  keblében.  (Helyeslés,  éljenzés.) 

Erre  TiszaLászló: 

Tisztelt  ház  !  Nehéz  feladatom,  annyi  jeles  szónok  után  felál- 
lani  most,  midőn  a  kérdés  annyira  ki  van  meritve  s  elmondva  sok, 
mit  talán  én  is  mondhattam  s  mondani  is  akartam  volna.  Csak  is  a 
tisztelt  ház  elnézésébe  vetett  reményem  bátorít  elmondani,  az  előt- 
tünk levő  tárgyról,  meggyőzödés-sugalta  nézeteimet. 

Nincs  erőm,  t.  ház,  vázlani  történetünk  utolsó  12  évét.  Nincs, 
mert  már  a  bevezetésnél  könyek  tolulnak  szemembe,  elfulad  han- 
gom, ha  a  Komárom  megadását  követett  —  s  a  legroszabb  várako- 
zásokat is  megszégyenítő  —  aradi  és  pesti  vérnapokra  gondolok  ;  ha 
eszembe  jut,  hogy  kiket  a  szent  ügy  diadalteljes  csatáiban  megvé- 
dett az  örök  igazság  Istene,  azoknak  —  miután  fegyveröket  önkényt 
letéve  s  nem  élve  a  külföldre  menekvés  óvatosságával,  már  ártal- 
matlan hadifoglyok  voltak  —  a  zsarnokság  állította  bitókat  kellé 
hős  vérök  omlásával  megszentelni. 

Ne  kívánja  a  t.  ház,  hogy  a  szerény,  de  hü  tanítvány,  szóljon 
elkeseredés,  elérzékenyülés  nélkül  a  hazaszeretet  nagy  példányai- 
ról, kik  kiküzdték  már  a  diadalt,  midőn  egy  szomszéd  zsarnok  bé- 
renczei  lánczba  verték  a  hazát.  A  legnemesb  fők  porba  hullottak,  a 
honért  oly  híven  lángolt  keblek  utolsó  dobbanását  dobpergés  guny- 
kaczaja,  de  egyszersmind  a  nemzet  óriás  jaja  viszhangozta ! ! 

Szent  meggyőződésem,  300  év  óta  gyötrött,  imádott  nemze- 
tem !  hogy  e  jajod  fölhatott  a  magyarok  sz.  Istenéhez,  ki  miután  a 
hosszas  szenvedés  által  megtisztított  minden  salaktól,  s  összefor- 
rasztá  mi  benned  nemes  van,  nem  késend  az  elégtétellel,  megadja 
nagyságodat,  meg  a  szerencsét,  hogy  azt  az  emberiség  közjavának, 
szabadságának  s  az  igazi  civilisatíonak  érdekeért,  ugylátszik,  állandó 
osztályrészül  jutott  sikeres  küzdelmeiddel  érdemeld  ki.  Megszégye- 

ntilnek  ellenid  s  Enrópa  hálája  hirdetendi,  hogy  a  magyar  ha  volt 
is  eddig  • —  mit,  nézetein  szerint,  meg  nem  tagadhatunk,  —  igazán 
még  csak  ezután  lesz,  —  mert : 

A  porba  omlott  szép  haza 

Fel  fog  virulni  még  ; 
Van  Isten  a  felhők  felett, 

Áll  a  villamos  ég ! 

Az  utókor  a  borzalom  és  hála  érzelmeivel  fog  zarándokolni  a 
8Írokhoz,melyekbe  alegyilkolttak  hamvai  vettettek  s  mindegyikre  fel- 
metszi siriratul  halhatlan  költőnk  amaz  ide  oly  igen  illő  verseit : 

Ha  él,  virágzik  nemzeted, 
Az  véren  szerzett  érdemed. 
Dicsőség  hamvidon ! 

Borzasztók  voltak  e  12  év  gyötrelmei ;  nem  tagadhatom  el 
azonban  azon  sejtelmemet,  hogy  ez  évek  nekünk  praedestinálva  vol- 
tak, s  hogy  ezen  alig  elviselhető  nehéz  leczke  tán  szükséges  is  volt 
egyesítésünkre.  Az  érdemet  ellenemben  is  elismervén,  nem  mellőz- 
hetem, hogy  alázatos  köszönetet  ne  mondjak  a  bécsi  rendszer  orgá- 
numainak azon  eljárásukért,  (Halljuk !)  melylyel  nálunk  tudtokon 
kivül  az  egységet  előmozditák  a  12  évi  korszakban,  félretéve  telje- 
sen saját  érdekeiket.  (Köztetszés.) 

Hogy  mi  —  miután  Horvátország,  Slavonia,  a  Részek,  Fiume, 
Erdély  általunk  tárt  karokkal  várt  képviselői  a  tényleges  hatalom 
által  gátoltatva  köztünk  meg  nem  jelenhettek,  csak  az  ország  egy  ré- 
szének törvényesen  egybegyűlt  képviselői  vagyunk,  —  abban  senki 
sem  kétkedik.  Valamint  abban  sem,  hogy  választatásunk  az  1848 -ki 
törvények  szerint  történve,  mi  az  184B-ki  törvények  alapján  ál- 
lunk itt. 

Támaszunk  azon  tudat,  hogy  a  választásban  nem  gátolt  kerü- 
letek mind  felküldék  képviselőiket  s  hogy  a  választók  fényesen  ki- 
tüntették az  1848.  törvények  iránti  hü  ragaszkodásukat,  s  azon 
meggyőzödésüket,  hogy  még  talán  nem  teljesített  óhajtásaikat  is 
csak  az  1848-ki  törvények  elismerése  s  tovább  fejlesztése  utján  ér- 

hetik  el,  fényesen  kitüntették,  mondom,  ezt  az  által,  hogy  választot- 
taiknál  nem  nézve  sem  nemzetiségre,  sem  valláskülönbségre,  azoktól 
főkéllékül  követelték  az  1848-diki  törvényekhezi  hü  tántoríthatat- 
lan ragaszkodást. 

Anyagi  hatalommal  a  ház  nem  rendelkezhetik,  megvan  azon- 
ban akarata,  meg  tiszta  öntudata  arra,  hogy  azonnal  a  passiv,  de 
hajthatlan  ellenállási  politikát  léptesse  életbe ,  mihelyt  —  Isten 
mentsen  tőle  —  civilisatoraink  uj  kísérletet  akarnának  tenni  ve- 
lünk, akár  az  alkotmányosság  álmezében,  mely  ignotos  fallit,  notís 
est  derisui,  akár  az  önuralom  undorító  teljes  meztelenségében.  Le- 
het, hogy  nagyon  tévedek,  t.  ház,  de  máig  is  sajnálom,  hogy  néhány 
kormányférfiaink  bemenve  előbb  a  verstarkter  Reichsrathba,  meg 
hagyták  magokat  szédittetni  az  october  20-diki  diploma  által,  el- 
hagyták az  addig  oly  jó  sikerrel  folytatott  bevárási  politikát  s 
okozói  lőnek  a  jelen  anomáliákban  bővelkedő  kornak.  (Igaz  ! 
helyeslés.) 

Hogy  e  lépésöket  a  nemzet  áldása  vagy  átka  követendi-e_,  nem 
tudom ;  annyi  azonban  bizonyos,  hogy  minden  előleges  reményeik, 
fényes  állásuk  daczára,  —  legalább  a  maguk  módja  szerinti  jóakara- 
tukban kételkedni  nem  kívánok, —  a  legégrekiáltóbb  törvénytelensé- 
geket sem  képesek  meggátolni,  s  ha  lépésük  a  hazát  vészbe  nem 
dönti,  az  érdem  nem  övék,  (ügy  van !)  de  a  helyhatóságoké,  melyek 
kivétel  nélkül  october  20-dika  után  rögtön  leplezetlenül  kimondták, 
miszerint  megkezdik  ugyan  működésüket,  hogy  a  rémuralomnak  a 
népet  pióczaként  szívó  ínsolens  orgánumaitól  szabadulhassanak,  min- 
den házban  a  szemét  kiseprése  levén  ugy  is  első  teendő,  midőn  a 
rendezéshez  fognak,  de  kiindulási  alapul  az  október  20-diki  diplo- 
mát egyátalában  nem,  hanem  csak  is  az  1848-ki  törvényeket  fogad- 
ják el.  E  nyilatkozatot,  a  képviselők  választása  előtt  is,  megujitá 
minden  megye.  (Igaz !) 

Szellemi  erőnk  nagysága,  függetlenségünknek  európai  fontos- 
sága több  képviselőtársam  által  igen  helyesen  fejtegettetvén 
már,  e  téren  részletezésbe  nem  bocsátkozom,  egyszerűen  idézem 
saját  meggyőződésem  jellemzéséül  nagy  Telekink  búcsúszavait, 
hogy  t.  i. 

„Mi  az  osztrák  hatalommal  szemben,  ha  bár  mit  űzne  is  az, 
hatalom,  s  a  két  hatalom  közt  az  erösebb  vagyunk."  (ügy  van !) 

Tudják  ezt  elleneink  is,  s  nem  mellőznek  el  semmit,  mivel  er- 
kölcsi hatásunkat,  tekintélyünket  kül-  és  belföldön  gyengithetni 
remélik ;  teljes  éberségre  van  szükségünk,  hogy  a  nemzet  kincsét 
megőrizzük,  elleneinket  szóval  tettel  megszégyenithessük^  s  a  fe- 
jünkre tódult  nehéz  időben  igen  könnyüknek  ne  találtassunk. 

A  külföld  előtt  két  állítással  akarnak  nekünk  ártani.  Egyik 
az,  miként  a  végből,  hogy  minket  forradalmároknak  nevezhessenek, 
és  velünk  ijeszthessék  a  külföldet,  de  kivált  az  örökös  tartományok 
hiszékeny  békebálványzó  lakóit,  azzal  állnak  elő,  hogy  az  általunk 
védett  1848-ki  törvények  csak  néhány  akkori  forrradalmár  lázas 
agyának  szüleményei,  s  nem  folynak  természetszerűleg  hazánk  régi 
törvényeiből,  nem  egyeznek  a  nemzet  geniusával,  sőt  a  szükséges  jogi 
kellékekkel  sem  bírnak. 

Hogy  e  törvényeket  a  törvényesen  egybehitt  országgyűlés  vi- 
tatta meg,  az  ország  törvényesen  megkoronázott  apostoli  királya  V. 
Ferdinánd  szentesitette,  azok  kihirdettettek,  s  igy  minden  jogi  kel- 
lékeik megvannak,  ezt  tudja  minden  ember  Bécsben  is,  s  az  egész 
állitás  csak  készakarvai  ferdítés.  Hogy  régi  törvényeinknek  termé- 
szetszerű kifolyásai,  ezt  óhajtottam  volna  —  főként  a  külföldrei  te- 
kintetből —  bővebben  kifejteni ;  miután  azonban  már  az  ide  vonat- 
kozó törvények  nagyrészének  lajstroma  a  ház  előtt  elmondatott,  a 
türelmet  ismétléssel  fárasztani  nem  akarva,  pótlólag  csak  azt  jegy- 
zem meg,  hogy  a  külügyek  vezetésében  is  vett  részt  hazánk  a  leg- 
régibb időkben  is;  igy  1550-ben  I.  Ferdinánd,  tehát  az  osztrák  ura- 
lom alatt,  követet  küldött  az  országgyűlés  a  római  szent  székhez ; 
1613-ban  II.  Mátyás  alatt  a  német  tartományi  gyűléshez;  az  1618. 
XXXVII.  t.  ez.  1647.  LXXIV.  t.  ez.  és  1649.  VII.  t.  ez.  stb.  rende- 
lik, hogy  a  török  udvarnál  állandóan  legyen  magyar  követ  is,  s  az 
1655.  L.  t.  ez.  szerint  a  magyar  ügyeket  ott  csak  az  kezelje.  1606- 
ban  a  zsitva-toroki  béke  megkötésénél  az  országgyűlés  megbízottai 
Thurzó  György,  Istvánfy  Miklós,  Batthyányi  Ferencz,  Erdődy  Kris- 
tóf voltak,  majd  1790/1.  LXV.  t.  ez.  szerint  a  sistovi  béke  megkötés- 
nél,  a  német  követtel  egyenjogú  magyar  követ  volt  Eszterházy  Fe- 

rencz.  Hogy  a  sajtóróli  rendelkezés  joga  1848  előtt  is  az  országgyű- 
lést illette,  abban  nem  kétkedhetünk,  ha  tudjuk,  hogy :  1553-ban  ki- 
jelenti I.  Ferdinándnak  az  országgyűlés,  hogy  az,  annak  hite  sze- 
rint, káros  könyvek  elpusztítására  nem  foly  be.  1599.  XLV.  t.  ez.  el- 
tiltja az  ó  Kalendáriumok  kiadását,  használatát;  az  1790/1-ki  or- 
szággyűlés LXXVII.  t.  ezikke  a  sajtóügyet  is  átadja  a  bizottmány- 
nak tárgyalás  végett. 

A  művelt  külföld  előtt  ártalmasb  lehetne,  de  még  alaptalanabb 
elleneinknek  azon  badar  beszéde,  hogy  históriai  jogaink  körüli  kö- 
veteléseink retrográd  jellemüek,  nem  egyeznek  a  mai  korszellemmel, 
s  azokat  a  népboldogító  civilisáló  Neu-Österreich  nem  adhatja  meg. 
Ha  a  külföld  elfogulatlan  fia  csak  egyszer  olvassa  is  el  1848-ki  tör- 
vényeinket, melyeket  visszakövetelünk,  lehetlen  azonnal  be  nem  lát- 
nia a  vád  alaptalanságát.  Ha  még  felemiitjük  ama  számtalan  tör- 
vényezikkeinket,  melyek  régebben  is  a  nép  védelmére  hozattak,  ka- 
tonák, harminczadosok,  vámosok,  dézsmálok  kihágásai  ellen,  a  sza- 
bad költözés  mellett,  ha  nem  mutathatnak  elleneink  egy  nemzetet 
is,  melynek  kiváltságos  osztálya  oly  nagylelkűn  igazságos  lett  volna 
volt  jobbágyaihoz,  mint  a  magyar  nemesség,  —  ha  nem  tagadhat- 
ják, hogy  épen  az  örökös  tartományi  jobbágyság  felszabadulása  is 
a  mi  kezdeményezésünk  eredménye  volt :  ugy  hiszem,  eléggé  meg- 
mutattam, hogy  e  vád  nem  más,    mint  alacsony  rágalom.    (Helyes !) 

Hogy  a  magyar  ezredeket,  törvényeink  ellenére,  külföldön  is, 
főkép  a  szabadságért  küzdő  népek  ellen  használják,  a  nemes  magyar 
vért  a  legnemtelenebb  czélokra  fecsérelve,  oda  kényszerítve  e  sze- 
gény hazát,  hogy  vitéz  fiai  megveretésén,  mint  a  szabadság  diada- 
lán, örüljön,  részben  ez  is  nemzetiségünknek  más  szabad  népekkeli 
meggyűlöltetésére  számított  terv.  De  a  magyar  katonaság  magyar 
polgárok  fiaiból  áll,  s  a  jogosan  elégületlen  nemzet  fiai  —  kiknek 
szüleit  otthon  vérig  kínozzák,  bírva  bár  a  régi  vitézséggel,  de  nem 
birva  a  lelkesedéssel,  melylyel  régebben  az  alkotmányos  Magyarhon 
fiai  koronás  királyukhoz  viseltettek,  s  átértve,  hogy  minden  elnyo- 
mott népek  testvéreink,  —  nem  sok  diadalt  fognak  ezután  az  abso- 
lutismus  számára  kivívni.  (Ugy  van !) 

Az   absolutismus   gyűlölt   orgánumainak :    a  financzoknak   és 

gen'sdarmoknak  mindeddigi  fentartása,  söt  azoknak,  s  a  disponibili- 
tásbani  civilisatoroknak  az  államban  egy  külön  állammá  alakítása,  az 
elviselhetlen  törvénytelen  adónak  vérlázító  és  a  katonaságot  hitvány 
poroszlóvá  aljasitó  erőszakos  behajtásának  megkísértése  most,  midőn 
a  koronázás  végett  egybehítt  országgyűlés  együtt  ül,  egyenesen  arra 
van  számítva,  hogy  tekintélyünket  a  nép  előtt  lerontsák,  vele  elhi- 
tessék, hogy  mi  a  fUggetlenségünkérti  vita  közben  érdekeiről  meg- 
feledkeztünk, s  a  népet  az  íntelligentia  ellen  lázítsák. 

Nem  érendnek  czélt ;  épeszű,  felvilágosodott  népünk  nem  lesz 
eszközük  a  galicziai  vérfürdőnek  nálunki  ismétlésére ;  érti  az,  hogy 
mi  nem  nem  akarunk  tenni  érdekében,  de  nem  tudunk  tenni 
semmit  épen  a  tényleges  hatalom  által  gátoltatva,  mely  az  elmúlt 
rémkorszakban  valóban  nem  szerzett  annyi  rokonszenvet  magának, 
hogy  miatta  e  nép  legyilkolja  íntelligentíáját,  vagy  csak  kétkedjék 
abban,  mely  magát  soha  tőle  el  nem  különzé,  de  a  néppel  tűrt,  a 
néppel  szenvedett,  segítette,  tanácsával  éltette  azt,  hol  csak  lehetett, 
(ügy  van !) 

Nem  érik  el  sem  az  adó  erőszakos  behajtása,  sem  a  Reichs- 
rathba  erőltetés  által  másik  czéljukat,  az  ország  végelszegényitését 
sem.  E  requisitio  czélhoz  nem  vezet ;  mert  egyfelől  igen  sokba  kerül, 
másfelől  adóhátralék  nemcsak  az  ujabb  időből  a  törvényesség  önér- 
zetének kifolyásaként  levén,  de  folyton  gyűlvén  az  1858.  év  —  és 
így  azon  idő  —  óta,  mikor  a  nép,  ha  bírt  volna,  már  csak  a  még  tel- 
jes erejében  levő  rémuralomtóli  féltében  is  bevitte  volna  adóját,  — 
a  nemzet  nemcsak  nem  akar,  de  valóban  nem  is  képes  fizetni,  s  így 
vagy  egészen  le  kell  vetkeztetni  a  szegény  népet,  megfosztani  dol- 
gozó marháitól  a  földbirtokost,  mi  uj  Ausztria  líberalismusa  mellett 
igen  szép  tüntetés  lesz,  vagy  lemondani  a  restantiák  felvételéről. 
Bármelyik  ut  választatik  azonban,  a  requisitio  meghozá  már  eddig 
jó  hatását ;  ugyanis  a  nép,  melynek  kezéből  ez  az  utolsó  falat  ke- 
nyeret, s  házából  az  utolsó  párnát  rabolja  el,  nagyobb  gyűlölettel 
viseltetik  a  törvénytelen  kormány  ellen,  mint  valaha. 

Nem  tudom  képzelni,  hogy  Magyarhon  bármi  utón  képviselve 
lehessen  a  Reiehsrathban,  hogy  ez  még  csak  színleg,  kötelezöleg  is 
szólhasson  adónkhoz,  s  még   tovább   gyötörjön  az  elviselhetlen  ter- 

hekkel ;  vessenek  azonban  bármi  terheket  ránk,  as  ország  meg  fog 
emlékezni  ama  régi  ellenséges  tanácsról :  „Faciamus  Hungáriám  men- 
dicam,  deinde  germanicam"  —  és  inkább  daróczban  járandnak  an- 
nak fiai,  mint  hajdan  Amerika  derék  polgárai,  nélkülözendnek  min- 
dent, de  az  osztrák  kormány  tervbe  vett  elszegényitésiinket  kivinni 
képes  nem  leend  soha.  (Helyes !)      « 

Áttérve  az  előttünk  fekvő  indítványra,  ennek  azon  részét^  mely 
a  kormánynyali  viszonyunkat  fejti  ki,  mely  különösen  magyarázza 
azon  pragmatica  sanctiót,  melynek  kötésekor  is  egyedül  nyertes 
csak  a  dynastia  volt,  semmit  nem  adva,  csakis  régi  törvényeit  ujitva 
meg  hazánknak  azért,  hogy  az  a  leányág  javára  fejedelemválasz- 
tási, ös,  szent  jogáról  lemondott,  —  oly  tökéletesnek  találom,  hogy 
azt  tartalmára  nézve  örömmel,  s  nagy  hazánkfia  iránti  hálával  te- 
szem magamévá ;  ha  valamely  kitétel  ellen  kifogásom  lenne,  ezt  a 
részletes  tárgyaláskor  jelentendem  ki.  Az  integritás  kérdését  is 
szépen  fejtegeti  az  indítvány  ;  ehhez  azonban  bátor  leszek  néhány 
szóval  járulni :  megemlitni  Erdély  állását  hazánk  irányában,  s  kife- 
jezni, miszerint  ez  ügy  talán  magában  az  okiratban  is  kissé  jobban 
kimerítendő  lenne.  (Halljuk !) 

Én  az  ország  területi  a  politikai  integritását  legfontosb  tekin- 
tetnek, annak  helyreállítását  fökötelességünknek  tartom.  Ha  együtt 
van  az  ország,  még  a  sanyarúságot  is  könnyebben  tűri,  mint  részle- 
tekre szakgatva_,  mindenesetre  pedig  hamarabb  megszabadul  attól, 
mint  széttépetve,  s  jgy  az  integritás  megléte  már  maga  nagy  erö, 
míg  a  szétszakadt  részek  jogosulva  síncsenek  a  kormány  részéről 
elfogadni  oly  adományokat,  melyek  társaiktól  megvonattak ;  de  ha 
bár  a  legszabadabb  alkotmányt  nyernék  is,  nem  lehetnének  perczig 
sem  nyugodtak  birtokában,  nem  levén  sem  szellemi,  sem  kellő  anyagi 
erejük  annak  megvédésére.  Az  integritás  legbíztosb  fegyver  a  divi- 
de  et  impera  gyalázatos  elv  életbeléptetése  ellen. 

Ha  ezek  nézeteim  általánosan  az  integritásról,  mennyivel  buz- 
góbban kell  óhajtanom,  hazám  Királyhágón  túl  levő  részének,  az 
úgynevezett  Erdélynek  visszacsatolását,  vagyis  tőlünki  törvénytelen 
elszakittatása  megsemmisítését!  Erdélyt,  tisztelt  ház,  Magyaror- 
szághoz nem  az  1848-iki  törvények,  nem  a  régi  törvények  csak,  de 

az  összes  közhaza  s  nemzetiség  iránti  érdemei,  históriai  múltja,  tel- 
jes rokonszenve  köti.  (Helyeslés.)  Erdély  nem  társország,  mint 
Croatia,  Erdély  egy  test,  egy  lélek  velünk,  azon  édes  ikertestvér, 
mely  minden  fájdalmainkat  velünk  érezte,  s  melyet  ha  vész  környezé, 
fájdalmasan  feljajdult  rá  hazánk.  Az  unió  nem  1848  müve^  egyenes  kö- 
vetkezménye ez  a  múlt  eseményeinek  ;  minek  itt  igen  sok  időt  foglaló 
kifejtését  a  t.  ház  engedelmével  a  részletes  tárgyalásra  halasztóm. 

Óhajtanám  most  az  ékesszólás  hatalmát  magamnak,  hogy  raj- 
zolhassam méltólag  Erdély  érdemeit,  elsóhajthassam  annak  számta- 
lan szenvedéseit,  jellemezhessem  méltólag  azt  elszakadásában,  kü- 
lönállása s  isméti  csatlakozásában,  ébreszszek  iránta  kiolthatatlan 
rokonszenvet,  nem  e  tisztelt  házban,  melynek  Erdély  iránti  testvéri 
hü  ragaszkodása  minden  beszédet  feleslegessé  tesz,  de  egész  Euró- 
pában. Erdély  története,  tisztelt  ház,  hasonló  természeti  alkotásához, 
kitünö  fénypontok,  nagy  erősen  álló  ingatlan  bérezek,  nagy  fiai 
sziklajelleme,  s  mély  sötét  völgyek,  a  siralom  völgyei,  fondor  ellenei 
alacsony  eljárásának  képei,  jellemzik  azt.  Változatossága  páratlan, 
minden  egyes  magaslatról  ujabb  és  ujabb  ismeretlen^  szokatlan  ki- 
látások nyilnak  meg  előttünk,  néha  szépek,  megragadok,  mint  a 
honfiúi  áldozat,  a  nemzetnagyság  képei ;  máskor  borzasztók,  miktől 
az  erős  férfi  is  iszonyodva  fordul  el. 

Mily  irtóztató  képet  mutat  Erdély  1848/9-ben  tisztelt  ház!  Nem 
akarom  ecsetelni  a  nyomort,  az  Ínséget,  mit  Erdélynek  ez  években  tűr- 
ni kellett.  A  leperzselt  városok,  halomra  ölt  ártatlan  nők,  gyermekek, 
legyilkolt  aggastyánok  boszúért,  véres  boszúért  kiáltnak  az  éghez,  nem 
ez  iszonyok  közvetlen  végrehajtói  ellen,  mert  hiszen  azok  nagy  rész- 
ben nem  tudták  mit  csinálnak,  s  azUr  megbocsát  nekik ;  de  azok  ellen 
kik  túlságos,  soha  megtartatni  nem  is  akart  ígéretekkel  s  a  büntet- 
lenségrőli  biztosítással  ingerlék  a  fanaticus  népet,  vezéreket  adván 
közibök.  Azokra  szálljon  a  legyilkolt  ezrek  átka,  kik  ezen  emléké- 
ben is  megdöbbentő  mozgalom  föszálait  átkos  kezeikben  tárták. 
Számoljanak  ők  tetteikért,  emberi  bőszünk  ne  előzze  meg  az  igazsá- 
gos égi  ítéletet.  Fátyolt  vetek  én  e  testvérgyílkolás  iszonyú  korsza- 
kára, azon  biztos  reményben,  hogy  e  rémnapok  örökre  elmultak,  s 
tekintetemet  átviszem  azon  eseményekre,  melyek  az  így  nemzett  for- 

radalom   legyőzetését   követték    Erdélyben,   Bécs  civilisátorai  meg- 
kezdvén működésüket. 

Ránk  zuditá  a  kormány  Bakovina  s  Galliczia  minden  szeme- 
tét; pinczérek,  livrees  jágerek,  borbélyok  foglalták  el  az  administra- 
tionalis  hivatalokat;  kijárás-,  vagy  megyefönökéröl  tndta,  hogy  az 
azelőtt  káplár  volt,  szerencsésnek  érzé  magát,  ily  kitűnően  képzett 
egyén  felügyelete  alatt  lehetni.  A  finánczok,  gensdarmok  özöne, 
becslöbiztosok  tábora,  §§-ok  milliárdjai  egyszerre  özönUk  el  e  sze- 
gény kis  hazát  ;  az  adót  kirótták,  ha  a  biztosok  nagyrészint  szobá- 
ban készült  munkálatai,  melyhez  senki  nem  járulhatott,  már  csak  a 
Verordnungok  kétes  tengeréveli  ismeretlensége  miatt  is,  elég  maga- 
saknak netn  találtattak,  a  nélkül,  hogy  végire  járnának,  lehet-e  az^ 
a  tételek  felemeltettek,  az  adó,  mig  volt  honnan  fizetni,  erővel  fel- 
vétetett :  ha  nem  fizettetett,  kiment  az  executio,  s  annak,  ki  50  krral 
tartozott_,  ha  ingója  —  az  már  elébb  el  levén  kótyavetyéltetve  —  nem 
volt,  eladták  V,o  áron  egész  fekvő  birtokát,  s  földönfutóvá  tették 
családjával ;  ha  a  szegény  román  parasztnak  nem  volt  semmije,  be-', 
hnrczolták  városra,  ott  felette  licitatiót  tartottak,  s  ki  napszámáért 
legtöbbet  igért,  annak  odaítélték  személyét  a  liberális  ci vilisátorok 
rabszolgául;  (Felkiáltások:  Borzasztó!  zúgás.)  s  ingyen  kellett  dol-- 
g  óznia,  mig  vevője  adóját  kifizette.  Ha  a  birtokos  panaszolt,  hogy 
szalmáját  felgyújtották,  a  megyefónük  azzal  vigasztalta,  hogy  a  gyúj- 
togató jóindulatú  volt,  különben  a  szénát  s  nem  a  szalmát  gyújtotta 
volna  meg.  ^Derültség !)  Néha  eszökbe  jutott,  néhány  Vertrauens- 
mannt  összehívni,  s  ha  kaptak  oly  jó  bolondot,  ki  előre  tudva,  hogy 
minoritásban  marad,  kivette  magát  házi  békéjéből,  őket  hetekig  ok- 
tatta, a  tanácskozmányok  után  félévvel  irták  meg  neki,  hogy  aján- 
lataiból egyet  sem  fogadnak  el.  A  faluk  adóját  az  általuk  kinevezett 
collector  elköltvén,  a  falukon  azt  másodszor  vették  meg. 

Mind  ez  nem  adoma,  tisztelt  ház,  de   fájdalom,  teljesen    igaz, 
megtörtént  dolog.  (Elhiszszük !) 

Azon  kis  ország,  mely  1848  elÖtt  is  szegény  volt,  a   polgárhá- 
borúban annyit  szenvedett,  legntoljára  kapta  ki  úrbéri    kárpótlását, 
dézma-kárpótlását  máig  sem  ;  a  német  nyelv  minden  iskolába  beérői - 
tettetett;  a  bezirkerek  hadát  3  hóval  tovább  hagyták  nyakán,  a  nem 
J86 í -ki  országgyűlés,  1 1.  7 

zetiségek  egymás  elleni  lazítására,  söt  máig  is  ott  van  a  volt  kor- 
mányzó, kinek  magas  pártfogására  Szebenben  minden  fondorlat  biz- 
ton számithat.  (Zaj.)  Ki  tudná  e  töméntelen  nyomort  leírni,  mely 
alatt  családok  lettek  semmivé,  az  erkölcsiség  teljesen  aláásatott  és 
a  legszentebb  törekvés  sem  volt  képes  bármely  téren  is  valamit  esz- 
közölni. Ha  semmi  nem,  e  szenvedések  igényelnék,  tisztelt  ház,  hogy 
Erdély  visszacsatolását  életkérdéssé  tegyük  ;  de  ott  van  elismerést 
parancsolólag  Erdély  megújult  öntudata  is  :  az  elcsigázott  kis  haza 
rövid  idÖ  alatt  fölállitá  múzeumát,  s  több  más  egyleteit,  melyek 
erejükhöz  mérve  férfiasan  igyekeznek  megfelelni  hivatásuknak,  a  az 
ország  ezen  része,  filléreivel  a  magyarhoni  nemzeti  vállalatokban  is 
részt  vett.  Mi  tárt  karokkal  várjuk  e  hü  testvért.  Ö  sietne  ölelésünk- 
re, de  máig  is  letartja  a  zsarnokság.  Hogy  mint  érez  Erdély,  mutat- 
ják e  házhoz  jött  feliratai,  ö  akár  élni,  akár  halni  velünk  óhajt,  (Él- 
jen !)  nincs  nagyobb  kívánsága,  mint  ugy  egybeforrni  az  anyahon- 
nal, hogy  pár  generatio  azt  is  feledje,  a  honnak  melyik  megyéi  ké- 
pezték valaha  Erdélyt,  mely  hazánk  természetes  várerössége,  óhaj- 
tásaink tárgya,  elszakittatása  a  legnagyobb  sérelem,  az  egyesülés 
életbeléptetése  pedig  legszebb  nemzeti  ünnepünk  leend,  mely  hogy 
mielőbb  bekövetkezhessek  ,  arra  mindent  elkövetni  legszentebb 
kötelességünk  ,  melyet  férfiasan  be  is  fogunk  váltani.  (Adja 
Isten !) 

Az  integritás  után  következik  fontosságban  a  nemzetiségi  kér- 
dés, melynek  mindent  áldozatul  hozhatunk,  csak  magát  az  integri- 
tást nem.  E  tekintetben  óhajtásaim  ezek  : 

Az  1848-ban  már  kimondott  jogegyenlőség  úgy  értelmeztes- 
őék,  mint  az  akkor  értve  volt,  hogy  semmi  hivatal_,  javadalomosz- 
tásnál e  hazában  senkinek  nemzetisége  se  előny,  se  hátrány  ne  le- 
gyen. (Közhelyeslés.) 

A  politikai  képesség  kulcsa  ugy  állittassék  meg  njból  is,  hogy 
abban  a  nemzetiség  tekintetbe  ne  vétessék,  a  választások,  mint  ed- 
dig, ezután  is  legyenek  teljesen  szabadok,  kiki  adhassa  szavát,  kire 
tetszik,  és  a  kit  a  többség  akarata  megválasztott,  az  bármely  nemze- 
tiség  tagja,   okvetlen  nyerje   el   a  hivatalt,   ha  az  ahhoz  kellő  ké< 

pesBéggel  bir,  s  az  azzal  járó  kötelezettségnek  megfelelni  akar.  (He- 
lyes !) 

A  nemzetiség  legfőbb  kifejezését,  a  minden  becsületes  ember 
előtt  szent  anyanyelvet  illetőleg,  legyen  annak  használata  a  tanács- 
kozási 8  törvénykezési  téren  teljesen  szabad,  adassék  meg  minden 
nemzetiségnek  a  természetes  jog,  söt  ha  országos  pénzügyállásunk 
rendbe  jönne,  adassék  segély  is,  hogy  nyelvét  művelhesse,  e  végre 
társulatot  alakithasson.  (Helyeslés !) 

Minden  nemzetiség  s  vallásfelekezetnek  egyházi  személyei 
rangúkhoz  mért  méltó  fizethetésére,  az  iskolák  jókarba  tételére  ta- 
láltassák oly  mód,  mely  a  különböző  vallások  autonómiájának  tel- 
jes épségben  hagyása,  vagy  az  azt  nélkülözök  kifejtése  mellett,  mó- 
dot nyújtson  mindenkinek  gyermekeit  saját  nemzeti  irányban  nevel- 
tetni. (Helyeslés !) 

El  kell  végre  törleni  mindazon  törvényeket,  melyek  ellen- 
keznek a  jogegyenlőségnek  a  nemzetiségek  irányábani  ily  értelme- 
zésével. (Helyeslés ;) 

Mindezeket  röviden  bennfoglalva  találván  az  indítvány  illető 
pontjában,  azt  szívesen  elfogadom. 

Ha  ezekről  kiegészíttetése  után  megalkotja  a  törvényt  az  or- 
szággyűlés s  életbeléptettetjük  azt,  nem  hiszem,  hogy  lehessen  va- 
laki, ki  azt  mondja,  hogy  kevesebb  jogot  adtunk  nemzeti  testvére- 
inknek, mint  mivel  magunk  bírunk,  azt  pedig  felteszem  méltányos- 
ságuk 8  belátásukról,  hogy  midőn  jogkörüket  tágittatni  akarják,  nem 
kívánják  megszoritní  a  másét,  nem  épen  azokét,  kik  czéljuk  eléré- 
sében legbuzgóbban  segítek  elő.  (Ugy  van !) 

Ha  ez  meglesz,  nem  lévén  többet  mit  várniok  tőle,  elveszti  a 
kormány  rósz  befolyását  rájuk,  kik  ugy  sem  feledhetik,  hogy  a  dy- 
nastiaért  rajongva,  sokszor  vitézül  ömlött  vérükből  fajuk  rabsága, 
nyelvük  eltípratása  nőtt  ki^  ^s  jutalmuk  gúny,  mellőzés  lön ;  végkép 
elűzik  maguktól  az  absolutismus  ama  álpróféta  bérenczeit,  kik  most 
sem  félnek,  —  bár  senki  sem  hallgat  —  hála  Istennek  !  —  rájuk, 
szítni  a  nemzeti  bizalmatlanság  tüzét. 

Helyre  levén  állítva  az  integritás  s  a  testvéri  szeretet  a  nem- 
zetiségek közt,  a  tényleges  hatalom,    ha  még  hatalom  akar  maradni, 

kénytelen  lesz  Őszintén  az  alkotmányos  térre  lépni,  ha  pedig  ezt  nem 
tenné,  ha  az  integrált  egyetértő  országgal  szemben  sem  engedne, 
hogy  akkor  mi  történendik?  engedje  a  tisztelt  ház,  hogy  e  kérdésre 
adós  maradjak  a  felelettel,  s  bizzam  azt  az  események  vaskövetke- 
zetességére. 

Az  indítvány  vallás-szabadságára  vonatkozó  pontját  is  teljesen 
elfogadom,  csak  egy  előttem  szólott  képviselő-társam  szavára  kívá- 
nom megjegyezni^  hogy  korunkban  a  vallási  jogok  zászlójára  irt,  a 
16-ik  században  illÖ  tolerantia  kielégítés  helyett  épen  sért,  felvilá- 
gosult napjainkban  már  e  zászlón  is  csak  jogegyenlőség  állhat  jel- 
szóul. 

Pestbelváros  érdemes  követe  indítványához  kívánom  csatol- 
tatni mind  azt,  mit  Tisza  Kálmán  ajánlott,  kinek  a  formát  illető  né- 
zeteit is  teljesen  osztom,  csak  pár  a  határozat  ellen  vagy  felirat  mel- 
letti érv  meggyengítését  kísértve  még  meg.  (Halljuk  !) 

Hogy  a  meghívás  nem  jogot,  csak  alkalmat  ad  az  országgyű- 
lésen megjelenni,  mutatja  a  bánáti  megyék  esete,  melyek  1790 — 91- 
ben  meghivatlan  jöttek  az  országgyűlésre,  s  vettek  részt  abban. 

A  békés  kiegyenlítést  gátolni  én  sem  akarom,  de  csak  ugy,  ha  ez^ 
megaláztatásunk  nélkül  lehet.  (Helyes !)  Hogy  a  nemzet  a  békülé- 
kenységnek  sok  jelét  adá,  a  kormány  pedig  a  törvényes  térrei  lépés- 
re tán  még  nem  is  gondol,  itt  sokszor  elmondott  axióma,  —  én  ebből 
indulva  ki,  nem  hiszem,  hogy  a  nemzet  önmegalázás  nélkül  adhatná 
ujabb  jelét  békülékenységének ,  mielőtt  a  másik  fél ,  bár  egy,  de 
őszinte  lépéssel  közelednék  felé.  Véges  elmém  ezt  meghunyászko- 
dásnak látja,  s  istenemre,  meghunyászkodásra  nem  a  nemzetnek  van 
oka.  (Igaz !  Helyes!) 

Nem  áll,  hogy  mi  kerüljük  a  hatalommali  találkozást^  lépjen 
az  a  törvényes  térre,  a  magyar  nemzettel  ott,  de  csak  is  ott  mindig 
bizton  találkozhatni. 

A  fejedelem  iránti  hódolat  más  népeknél  is  feliratot  hozott 
szokásba.  Igaz  !  Nincs  nép,  mely  törvényes  fejedelmét  jobban  tisz- 
telné, szivesebben  hódolna  annak,    mint  a  magyar :    de  épen  felkent 

koronás  apostoli  fejedelmeink  emléke,  s  a  törvényesség  iránt  lenne 
tiszteletlenség  a  felirat  által  velök  egy  rangba  állítani  azt,  kiről 
tisztán  még  azt  sem  tudjuk,  a  nemzetre  nézve  kicsoda  ?  Elzt  a  ma- 
gyar hűség  nem  engedi. 

üjitva  kijelentem  tehát,  hogy  teljes  megfontolás  után  azon 
nyugodt  meggyőződéssel  szavazok  a  határozatra,  hogy  kötelessége- 
met csak  ez  által  teljesítem.  Nem  tagadhatja  ugyanis  azt  senki,  hogy 
ha  nem  veszélyezteti  is  nézete  szerint  a  fölirat  a  törvényes  alapot, 
a  határozat  minden  esetre  még  kevésbé  teszi  azt.  Fökötelességünk 
pedig  a  jövőnek  a  jogalapot  épen  átadni,  mit  a  határozattal  inkább 
érünk  el.  (Zaj.  Halljuk!) 

Ha  ezeket  kimondtuk,  történjék  bár  mi,  t.  ház,  oszlattassék  el 
az  országgyűlés,  én  helyzetünket  biztosnak  látom,  ügy  képzelem 
magunkat,  mint  Hollandia  lakosait ;  iszonyú  erejökbe,  kitartásuk, 
szenvedésükbe  került  nekik,  a  tenger  felőli  erős  gátakat  megcsi- 
nálni, gond  kell  fentartásukra,  de  jutalmul  belül  rajtok  boldogan  él- 
nek, levegöjöket  javítják  mocsaraik  kiszárításával,  s  országuk  a  gaz- 
dászat  kis  paradicsoma.  Ügy  nekünk  is  sok  erő,  szenvedés,  önioeg- 
tagadásba  kerül  körUlövedzni  magunkat  törvényeink  szentségével,  de 
ha  ezen  minden  vész  ellen  biztosító  gátunk  egyszer  erősen  áll,  csap- 
kodjanak körülünk  bármi  magasan  a  gyűlölet,  roszakarat,  ármány 
habjai,  ha  a  gátat  fentartjuk,  csendesen  lehetünk  azon  belől,  s  Ka 
nem  terjeszkedhetünk  is,  e  téren,  nyugton  várhatjuk  a  szebb  jövőt, 
rendezve  beldolgainkat.  (Éljenzés.  Halljuk  az  elnököt!) 

Elnök:  Holnapután  délelőtti  10  órakor  a  tanácskozást  foly- 
tatni fogjuk.  — 

Ezzel  a  mai  ölés  d.  u.  1  és  ^/^  órakor  feloszlott. 

A  képviselőház  XXX-ik  ülése- 

—  Május  21 -kén.  — 

Elnök:  Ghyczy  Kálmán. 

Jegyző :  Révész  Imre. 

Keglevich  Béla  gr.  jegyző  felolvassa  a  XXIX-ik  ülés  jegyzö- 
könyvét. 

KubinyiFerencz:  A  múlt  ülés  alkalmával  volt  szeren- 
csém a  tisztelt  ház  előtt  indítványozni,  miszerint  az  adóbehajtás^ 
felett  „indignatiónk"  jegyzőkönyvileg  fejeztessék  ki ;  erre  nézve  van 
szerencsém  kijelenteni,  miszerint  e  szó :  „indignatio''  helyett  — 
jközbotránykozás"  kifejezéssel  lehetne  élni. 

Ürményi  József;  A  közbotránykozás  tény,  s  az  nem  le- 
het tulajdona  sem  egyes  embernek,  sem  a  háznak,  sem  a  nemzetnek. 
Azt  tartom,  hogy  a  közbotránykozás  szónak  egészen  más  értelme  le- 
vén, mint  az  indignatio  szónak,  s  miután  különben  is  az  utolsó  ülés- 
ben az  indignatio  szóban  állapodtunk  meg,  nem  volna  helyes  azt 
most  más  szóval  cserélni  fel. 

Patay  István:  Azon  kérésem  volna  előttem  szóló  követ- 
társunkhoz, méltóztassék  az  indignatio  szót  magyarra  fordítani. 

Ürményi  József:  Neheztelés.  (Zaj.) 

Beöthy  Zsigmond:  Magam  is  osztom  Ürményi  képvi- 
selő-társam véleményét,  hogy  a  közbotránykozás  nem  fejezi  ki  tö- 
kéletesen az  indignatiot,  de  mivel  az  latin  szó,  óhajtanám  helyette 
e  szavakat  tenni :  „a  nemzet  roszalását  vonta  maga  után." 

Madarász  József:  Tisztelt  Ürményi  képviselő  ur  azon 
előadása,  hogy  a  közbotránykozásnak  egy  olyan  ténynek  kellene 
alapjául  szolgálni,  melyet  ....  (Közbeszólás :  Nem  ugy  volt 
mondva!) 

Ürményi  József:  Nem  ugy  mondtam. 

Madarász  József:  Tehát  roszul  értettem  és  visszavonom 
szavamat  és  szólok  csak  azon  tárgyra,  váljon  a  tegnapelőtti  ülés- 
ben használt  indignatio  szót  kifejezi-e  ezen  szóró  szál  ás,  vagy 
pedig  közbotránykozás?  Miután  arra  igen  helyesen  emlékez- 
hetünk, hogy  a  tegnapelőtti  ülésben  az  indignatio  szó  volt  tökélete- 
sen elfogadva ;  s  miután  azt  nem  vagyunk  képesek  magyar  szóval 
tökéletesen  kifejezni,  én  az  indignatio  szót  megtartani  óhajtanám ; 
melynél  „r o s z a  1  á s"  kissé  szelídebb,  a  „közbotránykozás* 
pedig  valamivel  erösebb  ;  (zaj  ;  helyeslés  ;  —  maradjon  !) 

Bónis  Samu:  Én  is  azt  tartom,  hogy  a  „roszalás**  kissé 
szelídebb  mint  az  „indignatio",  tehát  ajánlanám  helyette  a  „közkár- 
hoztatás ^  szót. 

Deák  Ferencz:  Sokkal  több  és  fontosabb  dolog  áll  előt- 
tünk, mintsem  hogy  egyes  kifejezés  felett,  mely  az  eszmét  gyöngéb- 
ben vagy  keményebben  fejezi  ki,  hosszasb  vitatkozásba  ereszkedhet- 
nénk. Egyesítsük  mind  a  két  eszmét  és  mondjuk  ki,  hogy:  „ezen 
közbotránykozást  okozó  tényeket  a  képviselő  ház  átalános  nehezte- 
léssel  fogadta".  (Helyes !) 

Elnök:  Azalatt  mig  a  jegyző  ur  a  határozatot  ehhezképest 
ki  fogja  igazítani,  jelentést  teszek  az  időközben  hozzám  érkezett 
iratokról :  Szepesmegye  közönsége  fájdalmát  fejezi  ki  a  képviselő 
ház  előtt  néhai  képviselőtársunk  gróf  Teleki  László  halála  felett, 
feliratát  ezzel  zárván  be :  „„Honatyák!  fájdalmatok  nagy  és  méltó, 
mi  hiven  osztozunk  abban  ;  de  nektek  nem  szabad  megrendülni,  el- 
csüggedni, mert  felkent  bajnokai  vagytok  azon  nagy  erkölcsi  harcz- 
nak,  melytől  a  nemzet  létele  függ. 

A  fájdalom  keserű  ital,  de  csak  a  gyöngét  lankasztja,  az  erős- 
nek lelkét  uj  bátorsággal  edzi  meg.  Folytassátok  azért  csüggedetlen 
kitartással  a  honlétele  mellett  magasztos  küzdelmeteket,  és  legyetek 
meggyőződve,  hogy  veletek^ van  a  mindenható  Isten  és  az  egész  nem- 
zet, mely  hazafiságtokra  bizván  legdrágább  ereklyéinek  megőrzését, 
bölcs  föllépéstöket  osztatlan  helyeslésével  tájnogatandja.""  (Él- 
jenzés.) 

Gyula  város  közönsége  panaszt  emel  az  iránt,  hogy  az  adó  be- 

hajtására  kinevezett  bizottmány  katonai  fedezettel  a  városban  taeg- 
jelenvén,  annak  lakosságát  adófizetésre  szólította  fel,  és  katonai 
executióvai  fenyegette ;  sérelmének  orvoslását  kéri.  —  A  többi  ha- 
sonnemü  iratokkal  annak  idejében  ha  az  adó  kérdése  tárgyaltatni 
fog,  lenne  figyelembe  veendő.  (Helyeslés.) 

Nyírmedgyes  lakosai,  Szathmármegyéböl,  bizonyos  tagosztály 
feletti  panaszok  végett,  kivannak  a  képviselőháztól  orvoslást.  A 
kérvénybizottmánynak  lesz  kiadandó.  (Helyes.) 

Időközben  kétpetitió  érkezett  a  legközelebb  igazolt  képviselő 
nrak  választása  iránt,  jelesen  :  Fridetzky  Timót  ur  megválasztatása 
ellen,  a  galgóczi  választó-kerület  részéről;  Petrovics  Emmánuel  rad- 
nai  képviselő  megválasztatása  ellen,  több  szabadheiyi  lakosok  ré- 
széről. —  Minthogy  ezen  petitiok  a  30  nap  letelte  után  a  bizott- 
mány által  tárgyalás  alá  fognak  vétetni,  talán  ezen  igazoló-bizott- 
mánynak lennének  addig  is  kiadandók.  (Helyeslés.)  —  Zilah  város- 
közönsége már  korábbam  beadván  panaszát,  Bánfíy  Elek  b.  ország- 
gyűlési képviselő  megválasztatása  ellen;  most  ezen  kérvénye  iga- 
zolása végett  egy  ujabb  okiratot  nyújt  be.  Az  igazoló-bizottmánynak 
fog  kiadatni.  (Helyeslés.)  Méltóztassék  most  a  jegyző  urnák  a  kija- 
vított jegyzőkönyvet  felolvasni. 

Keglevich  Béla  gróf  jegyző  felolvassa  a  kiigazított  jegyzököny- 
vet. (Helyeslés.) 

Elnök:  A  jegyzőkönyv  meghitelesitve  lévén,  a  napirend 
folytatása  következik.  Méltóztassék  jegyző  úr  a  következő  szólót 
felszólítani. 

Széchenyi  Dénes  gróf:  Tisztelt  képviselőház !  A  mi- 
nap hallottom  egy  díszes  szónoklatban  például  felhozni  néhány 
szót,  mely  annak  idejében  a  franczia  conventben  mondatott  el,  t.  i. 
„Perdons  plutot  les  colonies,  mais  sauvons  le  principe"  vagyis,  ve- 
szitsük  el  inkább  a  gyarmatot,  de  mentsük  meg  az  elvet.  Könyörül- 
jön rajtunk  az  Úristen  és  engedje,  hogy  mi  e  példát  soha  ne  köves- 
sük. (Felkiáltások:  Helyes!)  Elveszett  akkoron  az  illető  gyarmat, 
elveszett  az  elv,  elveszett  a  convent  és  elveszett  a  szabadság  is. 

Tisztelek  minden  nemzetet ;  a  francziához  még  különös  sym- 
pathiát  érezek,  ö  a  legjobb  katona  a  világon,  industr iájának,  Ízlésé- 

nek,  miivtltségéüek  alig  van  párja,  és  nem  ismerek  vígabb  pajtást; 
de  politikában  solia  nem  kivánom  példáját  követni. 

A  szabadság  Francziaországban  csak  elv  volt  és  czégér ,  de 
soha  ténynyé  nem  vált,  és  nincs  az  a  franczia,  a  ki  őszintén  mond- 
hatná, hogy  élvezte  a  szabadságot. 

A  régi  absolutismus  után  jött  a  terrorismus,  azután  egy  katona 
uralkodott,  később  meg  úgynevezett  felelős  ministeriumok  szabták  a 
törvényt,  támaszkodva  a  bureaucraticus  centralisatióra,  mely  minden 
alkotmányt  illusióvá  tesz  és  minden  szabadságot  elfojt. 

Azóta  pedig,  hogy  a  suflFrage  universel-hez  menekedtek,  csak- 
nem mindig  a  kormány  jelöltei  választatnak  a  képviselőházban.  Nem 
hiában  mondja  Guizot,  mikor  saját  részéről  szól :  „Les  peuples,  qui 
aspirent  á  étre  libres,  courent  un  grand  danger,  le  danger  de  se 
tromper  en  fait  de  tyrannie",  a  mi  annyit  jelent,  hogy  a  népek,  me- 
lyek szabadság  után  vágyódnak,  azon  veszedelemben  forognak,  hogy 
egyik  zsarnokságot  a  másikkal  cserélhetik  föl. 

Inkább  szeretek  én  az  angol  népre  tekinteni,  mely  soha  nem 
foglalatoskodott  azzal,  hogy  elveket  az  utolsó  consequentiáig  üldöz- 
zön ;  hanem  cselekvényeit  az  ildomosságra  szokta  alapítani. 

Hogy  pedig  áttérjek  a  napirenden  lévő  kérdésre : 

Mindenki  tudja,  hogy  ez  egyszer  nemcsak  azért  vagyunk  itt, 
hogy  uj  törvénykönyveket  hozzunk  és  azokat  a  már  fennállókhoz 
■csatolva  beigtassuk  a  törvényvbe,  hanem  azért,  hogy  két  rémitö  nagy 
szakadásnak  orvoslást  keressünk. 

És  pedig  először,  össze  kell  kötnünk  a  jövőt  a  múlttal ;  és  má- 
sodszor, igyekeznünk  kell  helyrehozni  a  viszonyt  az  ország  és  a  fe- 
jedelem közt. 

Mi  különös  abuorm  időket  élünk :  ezen  kitünőleg  monarchicus 
érzelmű  országnak  jelenleg  nincsen  törvényes  és  koronázott  kirá- 
lya ;  a  vármegyékben  idegen  adóhivatalok  léteznek,  pőréink  függő- 
ben vannak  ;  a  pandúrok  mellett  zsandárok  működnek  és  a  katonai 
erő  törvénytelen  adókat  hajt  be,  egy  szóval,  törvénytelen  rendeletek 
folytán  benne  vagyunk  a  csöndes  anarchiában.  (Igaz !) 

Ez  tűrhetetlen  állapot,   mindamellett  hogy  még  most  csöndes. 

Nyughatatlanul  tekint  mireánk  az  egész    ország  és  orvoslást 

vár ;  azt  akarja,  hogy  mentül  előbb  állitsuk  heljre  a  rendet  és  a 
törvényes  állapotot,  és  ha  az  Úristen  sikerrel  meg  nem  áldaná  mű- 
ködéseinket, azt  követeli  a  nemzet,  hogy  kövessünk  el  mindent,  a 
mi  erőnktől  kitelik. 

Hála  Istennek  I  végre  szólni  kezdettünk  a  teendő  első  lépés- 
ről, s  ez  hogy  mikép  történjék,  azt  mélyen  tisztelt  Deák  Ferencz, 
kit  hogy  szerencsém  van  követtársamnak  nevezhetni  és  vele  egy  pa- 
don ülhetni,  még  gyermekeim  s  unokáim  is  említeni  fogják,  —  mon- 
dom, tisztelt  Deák  követtársam  ugy  magyarázta,  hogy  csekély  néze- 
teim általa  kimerítve  levén,  tökéletesen  hozzájárulok. 

Hogy  az  indítványozott  nyilatkozvány  mily  formába  öntessék  ? 
ezen  kérdésnek  van  törvényes  és  van  gyakorlati  oldala.  Én  nagy 
törvénytudó  nem  vagyok  ;  de  még  is  jól  ludom  azt,  hogy  valahány- 
szor olyan  eset  adja  magát  elö,  melyre  a  törvényhozó  nem  számolt, 
a  törvényt  többnyire  igy  is  meg  ugy  is  lehet  magyarázni,  annyira, 
hogy  csaknem  mindig  összevesznek  a  tudósok  a  szegény  patiens  fö- 
lött, az  árva  publicum  meg  irányt  nem  kapván,  a  vita  árát  rendesen 
ö  szokta  megfizetni;  azonban,  mi  a  javaslott  gyógyszernek,  t.  i.  a 
föliratnak  törvényességét  illeti,  a  mélyen  tisztelt  indítványozó  előt- 
tem oly  auctoritás  éd  indokai  oly  világosak  és  hathatósak,  hogy  tö- 
kéletesen meg  vagyok  nyugtatva.  A  kérdés  gyakorlati  oldalát  tekint- 
ve, azt  hiszem  és  valamennyien  azt  hiszszük,  hogy  ha  mi  a  jövőt  a 
múlttal  összekötni  akarjuk,  vagyis  a  törvényes  ösvényre  lépni  és 
az  alkotmányos  életet  folytatni  kívánjuk,  ezt  koronás  király  nélkül 
nem  érhetjük  el. 

Hogy  pedig  elébb,  —  vagy  több  valószínűséggel  érhessünk 
czélt,  ha  a  fejedelemmel  érintkezésbe  nem  jövünk,  azt  szerény  fa- 
lusi logicámmal  ép  oly  kevéssé  értem,  mint  ha  valaki  törött  karját 
gyógyitatni  kívánja,  de  nem  gngedi  az  orvosnak,  hogy  a  csontnak 
két  végét  egymáshoz  közelebb  hozza.  (Zúgás  ;  Halljuk  1) 

Ferencz  József  császár  Ö  Felsége  vagy  lesz  koronázott  ma- 
gyar király,  vagy  nem?  ha  lesz,  sohasem  fogjuk  bánni,  hogy  illő 
tisztelettel  viseltettünk  irányában  ;  ha  nem  lesz,  akkor  nem  fogjuk 
sajnálni  azt,  hogy  mi  mindent  elkövettünk,  a  mit  csak  lelietett,  és 

hogy  az  egész  világ  máshol  fogja  keresni  a  rósz  sikernek  okát,  mint 
mÍDálunk. 

Hallottam  ugyan  itt  említeni  valamit,  a  minek  következtében 
alig  mernék  szép  szóval  adósomnak  írni,  emlékeztetendő  öt  arra, 
hogy  fizessen,  mért  ebből  egy  igen  tisztelt  követtársam  mindjárt  azt 
következtetné,  hogy  folyamodtam.  (Derültség.  Helyeslés.)  Ezt  pedig 
nem  igen  szoktam.  Ha  valaki  szerződésileg  irányomban  lekötötte 
magát,  és  Ígéretével  késik,  akkor  én  szóval,  írással  és  akármi  úton- 
módon  intem  öt,  de  mégis  rósz  néven  venném,  ha  valaki  ezt  folya- 
modásnak magyarázná.  (Helyeslés.) 

Erősen  hiszem,  hogy  küldőink,  kiknek  túlnyomó  része  1848 
óta  munkás  emberekből  áll,  kik  az  idővel  gazdálkodni  szoktak, 
mondom,  hogy  küldőink,  ha  maguk  nyilatkozhatnának,  a  tisztelt 
indítványozó  véleményét  tökéletesen  pártolnák,  mint  én  azt  lelkem 
teljes  meggyőződéséből  teszem.  (Éljen!) 

Erre  Károlyi  Ede  gróf : 

Bocsásson  meg  a  tisztelt  ház,  hogy  már  eddig  is  tüzpróbára 
tett  türelmét  én  is  igénybe  veszem;  de  a  szőnyegen  levő  ügy 
fontosságáról  meggyőződve,  kötelességemnek  tartom  erre  vonat- 
kozó egyéni  csekély  nézeteimet  a  tisztelt  képviselőház  elé  ter- 
jeszteni. 

Mindenek  előtt  egy  futó  pillanatot  vetve  tul  határainkon ;  — 
ott  nagy  harczot  látok,  mely  a  civilizált  világot  két  táborba  oszlatja. 
Nem  értem  azon  harczot,  melyet  szurony  és  ágyú  dönt ;  de  azon  ne- 
héz küzdést,  melyben  eszme  eszmét  fejt. 

A  világ  korazakait  a  nagy  eszmék  vezérlik. 

A  múlt  századokban  a  vallás  vala  azon  nagy  tüzes  üszök, 
mely  a  nemzetek  kebleit  gyujtogatá,  és  a  világot  lángba  boritá.  E 
szabad  vallási  eszme  százados  küzdése  után  a  tolerantiában  meg- 
testesülvén, vallásszabadsággá  lőn,  mit  mi  is  a  haladás  zászlójára 
egyik  jelszavul  kitűztünk.  A  mi  századunk  eszméje:  a  szabadság- 
gal párosult  nemzetiség,  mely  most  az  absolutismus  elleni  küzdés- 
ben áll. 

Egy  nagy  nemzet  már  lerázta  gyötrő  igáját  —  ez  az  olasz, 
mely  dicsöaégesen   emeli  fejét,   mint  szabad  nemzet,  és  példa  gya- 

nánt  áll  a  világ  előtt,  meutö  jobbját  a  még  lenyügzött  testvéreinek 
nyújtva.  Még  ugyan  be  nem  fejezte  harczát,  de  annak  eredménye 
kétségtelen. 

Ezen  eszmeküzdésnek  az  a  sikere  lett,  hogy  a  világ  népei 
egyetértve,  nemzetiség  és  szabadság  után  törekszenek;  ki  e  nemes 
törekvésnek  ellenáll ,  azt  elébb-utóbb  az  események  porba  suj- 
tandják. 

Sokakra  nézve  közel  van  a  küzdés  órája,  az  bizonyos  ;  de  ki- 
nek nevét  buzandja  ki  elébb  az  eshetőségek  urnájából  a  sors  keze? 
ez  az,  mit  csak  a  Mindenható  tud.  Annyi  bizonyos,  hogy  ezen  még 
lenyügzött  nemzetek  hűséget  esküdtek  egymásnak,  mely  hűséget 
meg  fogják  tartani  és  megtartaniok  is  kell,  ha  többi  testvéreiktől 
elhagyatni  nem  akarnak. 

ügy  látszik  a  sors  keze  közel  jár  felénk,  ébrednünk  kell.  De 
ezen  tudat  egy  nagy  nemzeti  kötelességet  is  költ  keblünkben,  s  e 
kötelesség  :  a  testvériség  és  nemzetiség  iránti  rokonszenv. 

Ezen  érzelmünket  nyilvánitani ,  szabadabb  mozzanatunk  első 
kötelessége. 

Tudják  meg  a  velünk  nem  szorosabb  viszonyban  levő  nemze- 
tek, mikép  nemzetellenes  politikát  követni  soha  nem  fogunk ;  tud- 
ják meg,  mikép  kormányuk  tetteit  soha  öntetteiknek  nem  magya- 
ráztuk, (Helyeslés.)  Tudják  meg,  mikép  testvéreink,  kik  ellenök 
Olasz-,  Lengyel-  és  Németországban  vivtak,  oda  erőszakkal  hur- 
czoltattak  és  ott  csak  kényszertől  erőszakolva  ütköztek  azokkal, 
kiket  testvéri  karjaikba  fogadni  óhajtottak.  —  Tudják  meg  az  osz- 
trák császárság  népei,  hogy  nem  a  nemzetek,  de  csak  a  zsarnok 
kormány  iránt  van  keblünk  ellenszenvvel  megtelve,  és  hogy  részükre 
egy,  a  mi  alkotmányunkkal  azonos  szabad  alkotmányt  eszközölni  kívá- 
nunk, mely  mindnyájunkat  jövőben  az  absolutismus  ármányaitól  meg- 
óvni bírjon.  Csak  ily  alapon  találandunk  biztosítást  egymásban,  óhajt- 
ván ekkor  mind  pénzügyi,  mind  kereskedelmi  és  más  lehető  közös 
ügyeinket  testvériesen  internationalis  utón,  mint  nemzetek  közötti 
ügyeket  ugy  rendezni,  hogy  ez  által  a  kölcsönös  méltányosság  alapján 
közös  érdekeink  előmozdittassanak   és   biztosíttassanak ;    csak   igy 

győzhetjük  le  közös  ellenünket  az  absolntismust  (ügy  van !)  ;  mert 
mig  seregeink  határaikat ,  —  az  övék  ellenben  a  mienket  lepik  el, 
addig  minden  törekvéseink  hasztalanok  leendenek,  mert  az  önkény 
kezében  leend  a  hatalom,  a  nemzetek  kezében  pedig  a  törvények 
holt  betűje.  (Helyes !) 

Ily  felszólalásunk  után  tudom  rokonszenvünk  s  testvériségünk, 

—  melyet  a  tetszhalálbóli  első  felébredéskor  baráti  kézzel  nyújtunk, 

—  sem  a  közel,  sem  a  távoli  nemzetektől  visszautasittatnj  nem  fog, 
mert  a  nemzetek  jobbjai  jól  tudják,  hogy  a  nemzetek  testvérek,  hogy 
egy  sors  sújtja  azokat,  és  hogy  egy  a  megváltó  ige  :  a  szabadság  ! 
(Helyes !) 

Ezen  testvéri  érzelmeink  és  rokonszenvünk,  valamint  haladó 
politikánk  tolmácsolása  után,  áttérek  a  részletes  külpolitikára,  hogy 
annak  tüzetes  taglalása  után,  annál  következetesebben  és  indokol- 
tabban Ítélhessük  meg  belkörülményeinket  és  teendőinket. 

Az  európai  hatalmak  —  mint  emlitém  —  egy  óriási  de  még 
általánosan  csak  szellemi  harczba  merültek  s  két  táborra  szakadtak, 
egyik  az  absolutismus,  másik  a  szabadelvű.  Mindkét  tábornak  hatá- 
rozott vezérei  vannak,  az  egyiké  III.  Napóleon  és  Victor  Emánuel, 
a  másiké  pedig  a  reactio,  melynek  tűzhelyéül  az  uj  egységes  ausz- 
triai monarchiát  készíteni  törekszenek,  (ügy  van  !) 

E  határozott  ellenektől  eltérve,  az  eseményileg  egyik  vagy 
másik  párthoz  csatlakozandókhoz  fordulandok. 

Poroszország  csak  a  válság  perczében,  a  kebelében  mindin- 
kább fejlődő  szabadelvű  párt  győzelme  vagy  vesztesége  következ- 
tében, fog  az  egyik  vagy  a  másik  párthoz  csatlakozni.  Ezen  biroda- 
lomnak, ugy  a  többi  német  birodalomnak  és  kisebb,  nagyobb  orszá- 
gainak szabadelvű  törekvései  czélja  —  a  nagy  német-egység.  Ennek 
igazolásául  elégségesnek  tartom  fölemlíteni,  miszerint  Németország 
egyik  jeles  férfia  Wincke,  a  képviselőház  mártius  2-ki  ülésében  tar- 
tott hathatós  beszédével  kitárta  a  német  nemzet  karjait,  hogy  Ausz- 
tria hét  millió  német  polgárai  keserű  tapasztalásaik  után  visszatér- 
jenek Németország  ölébe. 

De  miután  erről  igen  tisztelt  barátom  s  képviselő-társam  b. 
Eötvös  május  17-én   oly   kimeritőleg  és  alaposan  szólott,  szerénysé- 

gem  sem  engedné  e  tárgyhoz  —  ha  ahhoz   tehetségem  is  volna,  még 
csak  egy  szóval  is  járulni. 

Mi  Angolhont  illeti,  annak  nemzete  és  közvéleménye  elömoz- 
ditója  a  szabadelvű  pártnak,  kormánya  ellenben  inkább  a  túlságos 
anyagi  érdekekhez ,  elavult  és  túlélt  hagyományos  politikájához 
ragaszkodva,  időszakonként  a  nemzet  akaratával  is  ellentétben  áll.  Itt 
is  a  népszabadságot  elösegitö  közvéleménynek  győzelme  vagy  vesz- 
tesége döntendi  el  a  koczkát.  De  bár  hová  csatlakozandik,  irányunk- 
ban, még  a  legroszabb  esetben  is,  parlamentaris  kormánya,  a  nem- 
zeties közvéleménytől  megzsibbasztva,  csak  is  semleges  ellenünkké 
válhatik,  de  tengeri  nagyhatalmi  állása  és  anyagi  continentalis  tá- 
volsága is  alig  engedik  a  szárazföldi  viszonyokba,  mást,  mint  sem- 
leges politikát  követni. 

De  legjobban  jellemzi  bel-  és  külpolitikájának  ellentétét  lord 
John  Russel  utolsó  felszólalása,  midőn  hivatva  érzi  magát  megitélni, 
mi  azon  jóniai  szigetek  lakosainak  valódi  boldogítása,  kik  Görögor- 
szághoz akarnak  csatlakozni.  Mit  azonban  a  nemes  lord,  mint  az  an- 
gol birodalom  anyagi  érdekeivel  meg  nem  egyezőt,  maga  ellenez. 

Nyugatról  —  Keletfelé  vetvén  szemeimet,  (Halljuk  !j  egy  haj- 
dan leghatalmasabb  világbirodalmat  látok  aggkórságban  sinlődve 
sirja  felé  közeledni.  E  birodalom  nemzete  százados  ellenségünk  vala, 
de  egy  fájdalmas  emlékű  tágas  tizedév  előtt  az  ellenséges  indulatot 
a  lovagiság  egyik  legnemesebb  tettével  váltotta  föl,  midőn  üldözött 
testvéreinket  oly  lovagias  és  valódi  keleti  vendégszeretettel  és  ön- 
feláldozó nemes  szívvel  fogadá,  mely  tetteért  hazánk  részéről  hálás 
elismerést  és  köszönetet  érdemel,  —  ez  a  török  birodalom. 

Nagy  események  fejlödnek  ott!!  Európa  nagyhatalmai  ott 
kétségtelenül  összeütközésbe  jöendenek,  mert  nemzeti  ellenszenv- 
től fokozott  ellentétes  érdekeik  egy  békés  kiegyenlítésre  kevés  re- 
ményt nyújtanak. 

Nem  tudni  előnyünkre  vagy  kárunkra  fejlendenek-e  ezen  ese- 
mények ;  de  annyi  bizonyos,  hogy  azokra  megrendül  a  magyar  föld 
is.  Azért  szükséges,  hogy  készek  és  egyetértésben  erősek  legyünk, 
nehogy  az  események  árja  által  elsodortassunk.  (Helyes !) 

Ily   körülmények   között  jelszavunk    legyen   a  legszabadabb 

nemzetiségi  elvekkel  párosult  integritás.  Mert  ezen  elv  valósítása 
ntáu  és  annak  sértetlenségével  bátran  szembeszállbatunk  bármely' 
fölmerülő  politikai  eszmével,  mely  tán  azon  mozgalmaknak  irány- 
adóul szolgáland.  Értem  a  foederalismust. 

E  keleti  kérdés  megoldásának  két  módja  van :  fölosztás  és 
földarabolás,  a  mint  ezt  e  nagy  mü  vezetője  és  irányadója  III.  Napó- 
leon maga  kifejezte;  ,La  solution  ou  la  partition."  Az  első  esetben 
a  szabadság  és  nemzetiség  győzelmével  a  homogén  népfaju  foedera- 
tiókban  és  homogén  tömegesítésekben  leendő  szövetség,  a  második 
esetben  pedig,  t.  i.  az  absolutismus  győzelmével  a  szétdarabolás 
vagyis  a  nagyhatalmak  közti  fölosztás  (partítion)  következendik  be, 
mint  ez  hajdan  Lengyelhonnal  történt.  (Igaz.) 

Ez  utóbbi  esetben  keresik  és  lelhttik  fel  anyagi  előnyüket  az 
osztrák,  orosz  és  lehetőleg  Angolhon  is,  ha  lovagias  nemzete  a  kor- 
mány érdekeit  nem  fogja  ellensúlyozni ;  az  első  esetben  pedig  Fran- 
cziaország  nyerend  túlsúlyú  befolyást.  Ez  utóbbi  hatalom  jelenleg 
előnyben  van ;  mert  övé  volt  az  első  siker,  az  ő  gyámsága  alatt 
emelkedtek  a  Dunafejedelemségek,  Szerbia  és  Montenegró  a  jelen, 
majdnem  független  állásukra. 

A  párisi  congressusba  gyűlt  Európa,  Napóleonnak  tetőpontján 
álló  befolyása  alatt,  a  krimiai  babérkoszorúk  aratása  idejekor  dönté 
el  e  reánk  nézve  oly  fontos  kérdést,  és  ugyanott  dönté  el  a  reánk 
nézve  majd  oly  fontos  ügyet  a  Duna  európai  szabad-hajózás  ügyét 
is ;  mely  ugyan  a  bécsi  kormány  szükkeblüsége  miatt  tökéletesen 
mind  e  mai  napig  sem  valósittatott.  E  nagy  horderejű  —  az  osztrák 
kormány  ellenére  eldöntött  —  ügy  valódi  kivitele.  Pestet  egy  ten- 
geri kikötővé  tenné  s  az  európai  kereskedelem  nagy  élet-erét  hazán- 
kon keresztülvezetvén,  reánk  nézve  kiszámithatlan  anyagi  és  szel- 
lemi előnyöket  eredményezne,  e  nagy  folyam  európai  tulajdonná 
válván ,  torkolatánál  és  a  Vaskapunál  mihamar  ut  nyittatnék 
a  tengeri  hajóknak,  minek  következtében  azok  tengeri  rakományuk- 
kal saját  lobogóik  alatt  egész  Pestig  jöhetnének.  (Helyes !)  —  Ez 
ügyben  törvényes  minisztérium  megalakítása  után  egy  javaslat  be- 
nyújtását tartom  fenn  magamnak. 

A   keleti  kérdés  ez  utóbbi   eseményei   képezik  ama  politikai 

iránytűt,  mely  nekÜDk  e  jelen,  végtelenül  válfoaó  és  hullámzó  politi- 
kai tengeren  irányadó  csillagul  szolgálhat. 

Többet  azonban  ez  igen  fontos  de  annál  kényesebb  tárgyakról 
itt  nem  említek  fel. 

Észak-keletnek  fordulva  (Halljuk  ! !)  ott  igen  rokon  jelen?égü 
események  tárulnak  fel.  Ott  látjuk  a  belküzdelmeibe  merült  északi 
óriást,  kinek  hatalma  főleg  a  jelen  küleseményekre  nézve  leginkább 
csak  nagy  nevében  és  múltjában  áll. 

Ott  van  előttünk  e  nagy  Góliát,  kit  egy  kis  Dávid  már  köhaji- 
tással  fenyeget,  s  ez  Lengyelország.  (Tetszés.) 

De  e  fenyegető  Dávidon  kívül  létezik  saját  kebelében  egy  oly 
párt,  mely  Öí,  ha  még  eddig  a  szabadelvű  ösvényre  téríteni  nem 
bírta  is,  mindenesetre  naponként  növekedő  ereje  és  befolyása  által 
bármely  nemzetellenies  kül-beavatkozástól  visszatartani  képes.  Eh- 
hez járul  még  az  is,  mi  e  belpártot  erösiti,  hogy  e  birodalom  a  keleti 
és  lengyel-kérdés  ellentétes  érdekeitől  hányatva,  megállapodni  nem 
tud,  mert  vagy  a  reactióhoz  közeledik  Lengyelhon  elszakadásátóli 
félelmében,  vagy  a  szabadelvüség  pártjához  simul  a  keleti  ügyben 
a  nemzetiségi  szabadság  örve  alatt  előidézhető  izgatottság  által 
neki  Ígért  vallási  és  politikai  befolyás  és  anyagi  foglalás  re- 
ményében. 

Futólag  jellemezem  a  hazánkat  környező  hatalmas  szomszédo- 
kat, és  az  aggkoruságban  sinlödö  egykori  nagyhatalmat  is,  de  a  ha- 
lálos beteget,  a  sok  reményvesztett  kuruzsolóktól  is  már  elhagyot- 
tat, —  még  nem,  —  ez  pedig  nem  más,  mint  azon  ábnuid-birodalom, 
melybe  minket  is  be  akarnak  olvasztani,  —  az  egységes  Ausztria. 
(Tetszés.)  Sokat  lehet  e  birodalomról  mondani,  de  annál  kevesebbet 
felmutatni.  Nagysága  képzeletben,  valódisága  pedig  csak  néhány 
kis  províncziában  létezik,  s  ezek  támogatására  is  csak  föltételesen 
számíthat,  (ügy  van !) 

De  erről  már  előttem  annyi  kitűnő  egyén  szólott,  hogy  csupán 
néhány  szavakra  kell  szorítkoznom. 

Minden  birodalom  boltozata  három  föoázlopon  nyugszik  :  as 
1-8Ö  a  gyámolító  külpolitikai  viszony;  —  2-dik  a  pénzügy  rendaze- 

res  állapota;  —  3-dik  a  hadügy,  vagyis  a  hadsereg  s  annak  szel- 
leme. 

De  ha  e  három  a  birodalom  támoszlopa,  ugy  mindenesetre 
legnélkülözhetlenebb  kelléke  a  boltozat  zár-  vagy  kötköve,  mely  az 
egészet  összetartja,  s  ez  a  nemzet  gyámolító  akarata  s  őszinte  bizo- 
dalma, e  nélkül  a  birodalom  alapja  megrendül,  s  léte  lehetlenné  vá- 
lik. (Helyes !) 

Ily  birodalom  kormánya  hiába  keres  küldiplomatiai  segélyt  s 
hiába  kér  interventiót,  —  mert  a  politika  legszorosabb  értelemben 
önérdekű  ellentéte  azon  mesés  pelikánnak,  mely  önfiait  vérével  táp- 
lálja, ez  pedig  saját  legdrágább  szüleményeit  naponkint  fölemészti, 
a  fuldoklón  soha  sem  segit,  tartván,  hogy  a  fuldoklóval  maga  is  el- 
merül, —  az  ily  birodalom  hiába  rendezendi  pénzügyeit,  mert  a  bi- 
zalmatlanságból eredő  állam  és  pénzérték-  csökkenést  ellensúlyozni 
még  a  papírgyárak  sem  képesek,  és  hiába  öntend  ágyukat,  szere- 
lendi  fel  várait,  ha  azokat  érdekeiért  használni,  ezeket  pedig  védeni 
nem  akarja  a  nemzet.  (Helyes !) 

Szívszaggató,  de  intő  például  szolgál  erre  a  solferinói  csaták 
utáni  eset,  midőn  a  nemzet  elvérzett  fiaiért  öntött  keserű  könyeit 
a  győzőre  emelt  poharába  hullatta. 

Ily  feneketlen  ingoványra  és  örült  lázban  épül  ezen  egységes 
Ausztria,  mely  ephemer  létében  még  annyi  éltető  anyagot  sem  talál, 
hogy  önlételct  constatirozhassa  s  alakithassa.  Mert  minden  alakulás  al- 
kalmával csakis  az  egésznek  többsége  alakithatja  magát,  de  soha  ki- 
sebbséget alkotmányilag  még  nem  alakított,  pedig  Ausztriának 
csak  egy  kisebb  feléből  alakult  a  birodalmi  tanács,  s  annak  is  nagy 
része  mindenféle  ármánytól  kényszerítve,  és  még  ezen  kisebb  rész- 
nek nagyobb  fele  is  maholnap  tagadni  fogja  az  ábrándegységet  és 
concret  elvet,  vagyis  létét  az  uj  egységes  Ausztriának,  midőn  a  biro- 
dalom nagyobb  része  azt  már  is  kereken  tagadja,  igy  tehát  egy  ne- 
gyed, három  negyedrészt  nem  kényszeríthet  egy  octroyrozott  ala- 
kítás elfogadására. 

De  ezen  nagy  belgyengeséget  egy  nagy  szó  palástjába  akar- 
ják burkolni,  e  szó  az  európai  egyensúly,  melynek  fenntartására 
az  osztrák  birodalom  szükséges. 

1861-lci  országgyülén  II.  8 

Igaz,  de  midőn  egy  határozott  számú  auly  megfelelő  szükséges 
nehezékét  elveszti,   akkor   megszüaik  a  sulyegyea  kiegészítő  lenni, 

—  mert  ellensúlyozni  nem  bir,  ily  hamis  sulynehezék  csak  a  népet 
ámitó  eröbüvészek  (akrobaták)  kezeibe,  de  a  világ  politikai  mérle- 
gébe, Európa  egyensúlyának  fentartására  már  nem  való. 

Tehát  Ausztriának  vagy  újra  nagy  birodalommá  kell  válni,  és 
a  korhoz  idomított  régire,  a  szabadelvüségre  és  a  personalis  unióra 
alapított  dualismusra  visszatérni ;  vagy  megszűnni,  lenni,  s  ezen  öt 
nem  illető  helyet  annak  átengedni,  ki  ezen  hely  betöltésére  geogra- 
phiai,  históriai  és  államdiplomatikai  helyzeténél  fogva  hivatva  van 

—  ez  pedig  nem  más,  mint  egy  integritásban  sértetlen  s  a  Dunafe- 
jedelemségekkel szövetséges  Magyarország.  (Helyes !) 

A  sanctio  pragmatica,  vagyis  a  personalis  unió  az  egyetlen 
kapocs  levén,  mely  a  többi  provincziáknak  egykori  gravitatiójok 
fentarthatlan  következményeit  békés  utón  megoldani  engedi,  min- 
den, bármely  más ,  a  birodalom  egységét  létrehozható  lánczolat 
kétségtelenül  háborút,  vagy  forradalmat,  —  annak  raínd  reájok,  — 
mind  reánk  nézve  gyászos  következményeivel  —  idézne  elő,  és  igy 
az  egész  birodalom  és  nemzetei  önérdekén  kivül,  még  az  emberiség 
szempontjából  is  kettős  kötelességünkké  válik,  bármely  más  kapocs 
létrehozatalát  határozottan  ellenezni. 

Hogy  a  külpolitikai  viszonyokról  terjedelmesebben  szólottam, 
oka  nem  más,  mint  azon  óhajtásom,  miszerint  értesítve  legyen  Eu- 
rópa, hogy  mi  nem  ábrándokban  és  hiu  reményekben  élünk,  hanem 
hogy  határozott  öntartásunk,  önerőnk  érzetében  és  higgadt  elhatá- 
rozásunkon nyugszik,  hogy  Európától  csak  azt  várjuk,  mi  valódi 
önérdekeivel  összhangzásban  van,  s  hogy  ennél  többre  nem  is  szá- 
mítunk, 

E  tágas  térről  hazánkra  tekintve,  valóban  Carthago  romjai- 
val találkoznak  könyezö  szemeim  s  keserűség  fogja  el  keblemet  I 

A  mohácsi  vész,  sőt  a  tatár-járat  pusztításai  sem  ejtették  ha- 
zánkat oly  szivrázó  helyzetbe,  mint  minőbe  a  12  éves  zsarnoki  ön- 
kény sodorta ;  —  mert  akkor  azon  keveset,  mit  a  nemzet  megmen- 
teni birt,  azt  legalább  anyagilag  és  jogilag  buta.   Most  azonban  ha- 

zánk  integritása  megcsonkítva,   törvényeink   lábbal  tiporva  s  alkot- 
mányunk alapjából  kiforgatva  van. 

Midőn  II.  József  önkényes  uralkodása  vívmányait  mindinkább 
veszni  látta,  lelke  megtört  fájdalmában  és  egy  nehéz  küzdés  után 
meggyőzve  önmagát,  engedett  a  kényszerítő  szükségnek.  S  annyi  sze- 
retettel, annyi  föláldozással  alkotott  müvét,  koporsója  szélén  egy 
tollvonással  megsemmisítette ;  ugyanis  az  1790-ki  január  28-kán 
kibocsátott  rendelete  által  az  országot  régi  állapotába  visszahelyezte. 
—  Nem  ugy  mint  most,  midőn  ősi  alkotmányunk  helyett  egy  oct. 
20-diki  diploma,  törvényeink  ezen  ünnepélyes  negatiója,  eröszakol- 
tatik  a  nemzetre. 

Ily  körülmények  között,  tisztelt  .ház !  igen  nehéz  a  mi  fölada- 
tunk, és  pedig  annál  nehezebb,  mert  ezen  föladatot  üres,  védtelen 
kezekkel  kell  megoldanunk. 

Ezen  föladatunknak,  nézetem  szerint,  három  része  van : 

Az  első  a  lefolyt  12  év  alatti  törvénytelenségek  megsemmisí- 
tése, mert  csak  ezután  lehet  a  törvényes  múlt  utolsó  perczét  a  tör- 
vényesitendö  jelennel  kapcsolatba  hozni ; 

a  2-ik  a  12  évi  törvénytelenségek  megsemmisítése  után  az 
t848-ki  jogi  és  anyagi  törvényes  állapotnak  megtestesitése ; 

a  3-ik  ezen  megtestesített  törvényesitésnek  a  koronázási  ok- 
mány, a  királyi  hitlevél  által  leendő  minden  tekíntetbeni  biztosítás* 
és  az  ily  szomorú  események  megujulhatásának  ujabb  biztosító  tör- 
vények általi  lehetlenitése. 

Ez  alkalommal  csupán  az  első  részre  szorítkozván,  a  2-ik  és 
3-ik  részről  szólani  nem  fogok. 

Minden  állampolitikai  tény  három  inditó  okból  szokott  eredni, 
melyek  korszakonként  és  az  események  szerint  változó  sulylyal 
szoktak  működni. 

Ezen  inditó  okok  következők : 

1)  a  külbefolyás  és  közvélemény ; 

2)  a  nemzet  akarata 

és  3)  a  tényleges  hatalom  ; 

e  három  szokta   előidézni   &  politikai   eseményeket^  e  há- 

rom  tehát  azon  ténjezö,  melyhez  fordulnunk  kell,  hogy  eredményt 
várhassunk. 

A  külbefolyást  és  közvéleményt,  vagyis  a  külföldet,  már  tag- 
laltam. 

A  nemzet  akaratát  keblünkben  érezzük,  mert  küldöttei  és  kép- 
viselői vagyunk. 

Marad  tehát  a  tettleges  hatalom,  melynek  a  hozzánk  való  je- 
len állását  jogi  és  anyagi  tekintetből  taglalni  akarom.  Tekintve  jogi 
helyzetünket : 

A  tettleges  hatalom,  az  országgyűlés  e  jelen  első  törvényesi- 
tési  phasisában  és  annak  teljes  lefolyásáig  törvénytelen. 

Mert  e  hosszú  évtized  előtt,  midőn  az  erőszak  és  törvénytelen- 
ség kettészakita  minden  törvényes  kapcsot,  visszaszállott  a  souve- 
rainitás  joga  a  nemzetre,  mely  kortól  e  mai  napig  nem  vala  törvé- 
nyes kötelék,  de  hóditás  ;  nem  jog,  de  szuronyerő  az,  mi  kormány- 
zott s  igy  a  hatalom  törvényes  korszaka  csak  akkor  kezdődhetik, 
midőn  a  nemzet  a  souverainitás  jogát  az  1848  törvények  megteste- 
flitése  alatt  a  törvényes  fejedelemmel  újra  osztandja. 

Ennyi  jogi  helyzetünkről. 

Tekintve  anyagi  helyzetünket,  azt  is  egy  abnormis  viszonyra 
alapultnak  látom,  és  pedig  két  okból. 

1  ör.  Mert  van  szentesitett  1848-ki  törvényünk,  melyet  a  tett- 
leges hatalom  még  elvileg  sem  akar  elismerni,  sőt  azokat  ünnepélye- 
sen tagadja. 

2-or.  Mert  a  törvényes  jog  és  a  hatalom  nem  egy  és  ugyan- 
azon személyben  van  összepontositva,  de  két  különböző  személy 
által  képviselve,  melynek  egyike,  t.  i.  a  jog,  Prágában,  a  másik,  t.  i. 
a  hatalom,  Bécsben  létezik. 

Ezen  jogilag  és  anyagilag  abnormis  állapot  constatirozva  lé- 
vén ha  a  törvényes  téren  akarunk  maradni,  minden  fontosabb  moz- 
zanatunk előtt  két  kérdés  lép  előtérbe,  mennyire  törvényes  t.  i.  azon 
tér  melyről  működni,  és  mennyire  törvényesek  azon  eszközök,  me- 
lyeket igé:  ybe  venni  akarunk? 

Egy  törvényes   téren,  midőn  kétoldalú   (bilaterális)  szerződés 

egyik  vagy  másik  fél  általi  megszegése  esetében  orvoslást  keresünk, 
kettős  ut  áll  előttünk. 

Az  egyik  a  teljesítésre,  a  másik  a  szakításra  vezet. 

Választanunk  lehet  tehát  kettő  között,  de  ha  idöelöttinek  lát- 
nók e  választást,  melynek  következtében  mindenesetre  egyik  vagy 
másikról  lemondanunk  kellene,  a  mennyiben  actív  téren  csakis  egy 
utat  választhatunk,  ugy  még  hátramarad  e  választást  a  körülmények 
kifejlődéséig  halasztani,  mit  teendünk,  ha  t.  i.  az  activ  föllépés  he- 
lyett, a  passivitást  választandjuk. 

Activ  működés  által  ^a  hatalom  törvényesitésének  eléi'ésében 
az  első  törvényes  térről  egészen  lemondunk,  s  annak  fenyegető  sú- 
lyát nem  használjuk  többé,  ellenben  a  passivitás  által  a  szerződés 
megsemmisítési  súlyt  is  használjuk  ,  a  teljesítéshez  kényszerítő 
passivitás  fölhasználásával,  mi  a  jelen  körülményekben,  hol  a  ki- 
békülés időszaka  az  ellenfélre  életkérdés,  activ  föllépésnél  is  hatha- 
tósabb. 

A  legnagyobb  súlyt  kívánom  fektetni  a  kíbékülési  időszakra, 
mert  ez  az,  mi  nemzetünknek  legnagyobb  előnyt  nyújt  s  igy  leghat- 
batósabb  fegyvere,  —  igaz,  hogy  ily  szenvedésmeghosszabitás  kinos 
reánk  nézve,  de  a  tényleges  hatalomra  lehetetlen.  — 

Ugyanis  a  hatalom  azon  ponton  áll,  hol  naponkínt  sülyed,  míg 
ellenben  mi  sülyedésünkben  már  megállapodtunk  —  s  igy  suprema- 
tiánk  naponkínt  növekszik  —  e  kettő  a  pasaivitás  föindoka.  —  (He- 
lyes !) 

Midőn  a  passivitásnak  minden  activ  föllépéstől  tartózkodva 
nyilatkozni  kell,  azt  közvetett  formában  teszi,  s  ilyen  a  „határozat", 
mely  ugyan  csak  magának  szól,  de  oly  hangosan,  hogy  mindenki 
meghallja.  (Igaz !)  Ez  által  érintkezésbe  nem  jöendünk  azon  hata- 
lommal, mely  irányában  törvényesitéseig  —  passivitásban  maradni 
érdekünk.  —  Ezek  folytán,  minthogy  szólanunk  kell,  azt  „határo- 
zat* alakjában  tenni  kívánom. 

A  határozat  melletti  indokaimat,  t.  i.  az  időt  és  a  passivitás 
kettős  súlyát  előadván,  engedje  a  tiszt,  ház,  hogy  a  felirat  elleni 
észrevételemet  röviden  közölhessem.  —  (Halljuk!) 

Két  elv  közötti  választásunkra  két  indok  bír  befolyással,   t.  i. 

a  választott  elv  érvényessége  és  a  nem  választott  comparativ  gyen- 
gesége. Ez  utóbbit  akarom  a  felirat  mellett  felhozott  döntő  okokból 
bizonyítani. 

Lónyay  Menyhért  képviselő  úr  az  eszményi  egységes  Ausztria 
pénzügyi  viszonyait  oly  kimerítően  festé,  hogy  annak  tarthatlansá- 
gán  senki  sem  kétkedhetik  ; 

Klauzál  tagtársam  ép  oly  tüzetesen  bizonyitá  be  azt,  hogy  e 
birodalom  a  kereskedelem  minden  ágainak  tönkretétele  által  oly 
depauperationális  systemát  hozott  létre,  a  minőt  még  soha  senki 
más ;  s  hogy  e  miatt  az  inség  küszöbére  jutott ; 

Eötvös  b.  ezen  egység  politikai  kivíhetlenségét  czáfolhatlanul 
igazolta ; 

Somssich  Pál  úr  pedig  nagyhatású  beszédében  —  a  hatalom 
orgánumai  roszlelküsége  vagy  tehetetlenségéből  következtette  tart- 
hatlanságát. 

Andrássy  gróf,  Gorove,  és  több  képviselő-társaim  ezen  ephe- 
mer  egységes  birodalom  külpolitikai  viszonyait  oly  hü  színben  állí- 
tották elő,  hogy  azok  után  külgyámolitást  vagy  segélyt  reménylenie 
épen  nem  lehet ;  végre  — 

majdnem  mindnyájan,  kik  a  felirat  mellett  szólottak,  velünk 
egyetértöleg  ünnepélyesen  törvénytelennek  nyilvánították  azon  tért, 
melyen  a  tettleges  hatalom  jelenleg  áll ;  —  szóval,  ha  összeszedem 
az  eddig  elmondott  kitűnő  beszédek  velejét ,  azt  kell  következtet- 
nem, hogy  ezen  új  egységes  birodalom  csakugyan  merő  lehetlenség, 
mely  öngyengeségénél  és  semmiségénél  fogva  önmagától  összedől. 
S  ezt  egyformán  óhajtják  velünk,  tudván  hogy  csak  a  képzelt  egység 
romjain  emelkedhetik  a  birodalom  összes  népeinek  törvényes  és  al- 
kotmányos szabadsága. 

Kérdem  most  már,  —  váljon  érdekünkben  áll-e,  egy  ily 
birodalmat  lehetővé  tenni  vagy  sem?  én  azt  hiszem,  uraim, — 
hogy  nem,  —  mert  ha  most  összedől,  helyét  az  foglalandja  el,  a  mit 
mindnyájan  egyenlően  óhajtunk,  t.  i.  a  personal-unióra  alapított  du- 
alísmus.  (Helyes !) 

Ha  tehát  nem  áll  érdekünkben  e  roskadozó  állam  léte,   minek 

támogassuk  azt,  hacsak    formabelileg  is  „feliraf  által?  mit  előnyé- 
re kizsákmányolni  el  nem  mulasztana. 

Vagy  tán  elismerést  vagy  hálát  várhatunk  ?  —  azt  senki  sem 
hiszi.  — 

Vagy  érdekeinkkel  összeférö-e,  oly  hatalomnak  bármi  segély- 
nyújtás is,  mely  mintegy  erőszakkal  akarja  a  nemzetet  az  1848-ki 
törvényes  térről  ismét  az  1849.  önvédelmi  térre  szorítani.  — 

Vagy  talán  azért,  mert  a  határozatra  az  országgyűlés  szétosz- 
lása  következend  ?  mig  a  föliratra  nem  ?  ez  sem  hihető,  jól  tudjuk 
azt  mindnyájan,  hogy  mindennél  nagyobb  indok  az,  mi  a  hatalmat 
engedékenységre  vagy  szakításra  inditandja. 

Nem  ^fölirattal"  uraim,  de  „petitióval"  járultak  már  e  hata- 
lomhoz, de  az  el  sem  fogadtatott.  Sőt  az  osztrák  császár  magyaror- 
szági helytartója  Albrecht  főherczeg,  midőn  a  sárosmegyei  küldött- 
ség általa  kérelemmel  kívánt  járulni  e  hatalomhoz,  azt  felelte  :  „nem 
tudják,  uraim,  hogy  fejőkkel  játszanak  ?"  megczáfolhatatlau  tények 
ezek.  —  És  valamint  akkor,  úgy  hiszem  most  sem  szolgálna  sem 
fölirat,  sem  határozat  e  hatalom  elhatározására  indokul.   (Ugy  van!) 

Tehát  legfölebb  is  annyi  előnye  lehet  a  fölíratnak,  hogy 
a  más  okból  eredhető  szétoszlást  talán  a  határozatra  foghatják,  mit 
a  föliratra  tenni  nem  lehetne,  de  az  is  csak  negatív  és  igen  fölté- 
teles oly  ok,  mely  csak  egyéni  felfogáshoz  képest  nyeri  vagy  veszíti 
siilyát.  — 

Megvallom,  ezen  aggodalom  lelkemben  visszhangra  nem  talál 
—  de  talál  mindenesetre  azon  meggyőződés,  hogy  akár  szellemi, 
akár  anyagi,  akár  csak  formabeli  segély  is  az,  mit  e  hatalomnak 
nyújtunk,  az  mindenesetre  ellenségünknek  lesz  nyújtva,  melyet  mi 
fognánk  gyámolítani  azért,  hogy  erőre  kapva,  minket  annál  köny- 
nyebben  újra  legyőzhessen.  (Helyes  !  Éljen !) 

Miért  is  a  föliratot  nem  pártolhatom.  (Éljen !) 

Erre  Kazinczy  Gábor: 

Midőn  napirendünk  egyszerű  igéit  látva:  ^az  országgyűlés  te- 
endőiről,'^ e  feladat  nagyszerűségét,  a  tért  a  hol  állunk  ;  a  viszo- 
nyokat, mik  közé  ékelteténk ;  a  látpontok  magasságát  —  honnan 
ez  idö  szerint  hazánknak  házi  ügyeit  is  tekinteni  szükség  —  enér- 

zéaemnek  szerénységre  utaló  mértékével  egybevetem :  csakis  a  kö- 
telesség parancsa  az,  mely  némán  maradnom  tilt.  Mig  a  szív  érzése 
arra  vonzaná,  hogy  Mariusként  Carthago  döledékein,  a  fájdalomnak 
üljük  gyászünnepét,  megadással  várva  az  igazságos  Isten  itélösza- 
vát :  a  polgár  tartozása :  egy  évezred  feldúlt  creatióinak  romai  kö- 
zött az  új  élet  jelenségeit  buvárlani,  fáradalmait  keresni,  kitörleni 
szemeiből  a  könyüt,  hogy  látását  ne  fátyolozza  el,  és  megállni  és 
kiállni  a  gyötrelmes  tusát  a  politikai  ész  és  a  hazafias  szív  között ; 
korlátokat  vonni  egyéni  hajlamai  és  szenvedelmei  köré,  hogy  a  köz- 
szabadság majdan  annál  tágabb  téren  mozogjon. 

Mig  a  törvényhozás  teendőit,  a  saját  tűzhely  körül,  a  pillanat 
szükségei  tűzék  ki,  s  körét  a  történelmi  jogtér  meghatározá  :  az 
iránytűt,  merre  és  miként,  keblében  és  agyában  hordozá  kiki.  De 
mióta  a  forradalmak  zászlóját,  e  hadjáratot  a  létező  jogalapok  el- 
len, felzendült  tömegektől  fejedelmi  kezek  ragadák  ki,  jelszavúl 
ezt,  8  nem  semmi  mást_,  tűzve  föl  reá;  Vae  victis  ! ;  mióta  a  süker, 
nemcsak  a  társadalmi,  hanem  a  közélet  merényeinek  is  szentesítő 
pecsété  lön,  s  a  jog  és  törvény  ellenében  vivófélül  az  erő  és  hatalom 
állíttatott :  népek  és  egyesekre  nézve  veszendőbe  ment  azon  tarta- 
lék, mely  mindent  megilletni  óvakodik,  A  tények  íjolltikdja  ez  ;  fél 
és  biró  együtt;  nem  respectál  semmit,  csak  a  mi  erősebb ;  az  egyet- 
len a  mit  ahit,  a  hatalom,  az  egyetlen,  a  miért  pirul,  ha  játékában 
megbukott.  Igen,  játékában,  mit  csatatéren  és  diplomatiai  jegyzé- 
kekben, elvek  és  törvények,  élet  és  halál  felett  üzöget.  Népek  és 
kormányok  —  két  hatalom,  két  tábor,  szemben  egymással ;  ha 
szünetel ,  hadjáratának  tervezetét  tanulmányozza ;  szövetségeket 
köt  és  bont,  a  jelentkező  plus  és  minus  szerint.  Törvény  az  érdek ; 
jog  a  hatalom.  Úttalan  éj  ez,  mit  koronként,  mint  felgyuladt  tűz- 
vész, a  szenvedelmek  kitörése  világit  át,  háborgó  tenger,  min  rengő 
naszádként,  messze  a  révtől,  viv  és  küzd  a  mi  mindenünk  is :  — 
Magyarország  ügye.  Ki  felel  a  következő  pillanatról,  melyben  min- 
den hullám  egyegy  bérczczé  tornyosulhat?  s  vészszé  dagadhat  a 
szélcsönd V  ki  tudja,  van-e,  8  hol  van,    rév,    mely  megpihenni  hagy? 

De  azt  tudja  a  nemzet,  hogy  —  legyen  hála  Istenének  —  ki 
síty  kire  megnyugvó  bizalommal  tekint;  mert  e  jellem  szent  vértjén. 

mint   tUndérregéink   hőseinek   gyémánt  paizsán  „nec  civium  ardor, 
nec  vultua  instantis  tyranni*  csorbát  nem  bír  ejteni,  és  : 

médium  non  deserit  unquam 

Coeli  Phoebus  iter,  radiis  tamen  omnia  lustrat. 

És  ha  végigtekintek  a  tanácskozás  eddigi  folyamán,  min  előt- 
tem, miként  megilleté,  terhelt  hajókül  azonegy  rév  felé  annyi  kincset 
vitt  már  a  mély  ügyismeret  és  hazafiúi  hűség :  hiúságom  a  hallgatást 
tanácslaná.  Azonban  a  gazdagnak  aratása  után  a  takarékos  kalász- 
szedő  számára  is  fenmarad,  ha  más  nem,  a  remény ;  és  mert  azok- 
nak, kikről  szót  teendek,  gondjuk  vala,  nehogy  emlékezetünk  lapjai 
üresen  maradjanak,  s  a  magyar  ember  lelkében  megapadjon  az  az 
érzés,  mely  —  miként  a  Rhone  folyam,  koronként  a  föld  alá  merül, 
de  futását  folytatja  ott  is,  addig  is,  mig  ismét  meg  ismét  a  fölszinre 
tör :  szabadjon  merénylenem,  hogy  azok  közé  soroztassam,  kiket  Sz. 
Ágoston  „venditores  verborum"-nak  nevezett.  Elvtársaim  ékes  és 
kimerítő  előadásai  nemcsak  helyzetünket  deriték  fel,  sőt  a  mi  „be- 
teg emberünk"  (Ausztria)  számára  is  megjelölék  a  gyógyszereket ; 
ök  a  dologról  beszéltek,  szabadjon  immár  nekem  a  dolog  körül  ej- 
tenem néhány  szót.  (Közfelkiáltás:  Halljuk!) 

Táblabírói  őszinteséggel  azzal  kezdem  azt,  hogy  elmondjam 
önöknek  nyilt  bitvallásomat  : 

Valamint  az  alkotmányos  monarchiát,  nem  annyira  elméleti 
meggyőződésből,  mint  történelmi  okoknál  fogva,  azon  szükséges^ 
formának  tartom,  mely  áthidazó  kapcsot  sző  a  múlt  hagyományai  s 
a  jövő  fejleményei  közt ;  s  miként  a  természetben,  ügy  a  népek  éle- 
tében is  vannak  időszakok,  midőn  a  történelmi  fejlődés  mintegy 
szünetelni  látszik,  de  Isten  által  kijelölt  ösvényéről,  mielőtt  befe- 
jezte, le  nem  lép  soha :  úgy  múltunk  megtagadása,  a  jövőről  gyáva 
lemondás  lenne,  ha  a  magyar  szemei  előtt,  végczélként,  más  egyéb 
lebegne,  mint  édes  hazánk  ügyét  azon  ösvényre  vezérleni,  mit  tör- 
nelmének  első  fél  ezrede  kijelölt.  (Helyes!)  Úgy  viszont:  a  perzsák 
példabeszéde  szerint :  ha  saját  házad  fedele  üvegből  van,  ne  dobál- 
gass kővel  a  szomszéd  ház  födelére.  *) 

*)  A  múzeumi  terem,  hol  a  képviselőház  üléseit  tartja,  köítudomás 
szerént,  üveggel  van  födve.  A  k  i  a  d  ó. 

Mióta  a  habsburgi  szerény  vár  urát,  688  év  előtt,  a  római 
aaent  birodalom  élére  állitá  a  sors  egyik  véletlene,  s  valamint  ö  élet- 
feladásaul,  úgy  utódai  hagyományos  köteleztetésökként  tárták  szem 
előtt,  e  véletlen  örökséget  biztosítani  s  gyarapítani:  két  jellemvonás 
az,  mely  veres  fonálként  szövődik  át  e  ház  történetén  :  a  családi  ér- 
dek és  az  absolutísticus  irány.  S  valljuk  be,  hogy  a  hűség,  mit  ez 
ösvényről  sem  a  változó  sors,  sem  annyi  nemzedék  különböző  egyé- 
nisége leteríteni  nem  birt ;  hogy  azon  szívós  kitartás,  mely  annyiszor 
kiállta_,  fülélte  a  sülyedést,  a  megalázást ;  az  a  hitszerü  ragaszko- 
dás, mit  a  kétségbeesés  sem  birt  megtörni  soha,  s  hü  maradt  magá- 
hoz egyiránt,  midőn  a  Habsburgok  öröksége  fölött  a  nap  le  nem 
szállt  soha,  s  midőn  I.  Lipót  halálakor  900  mérföldnyi  területre 
apadt  le :  mindez,  valljuk  be,  e  ház  rideg  történelmét,  bizonyos  meg- 
lepő, mondhatnók  mysticus  világításban  tünteti  fel.  Azonban,  köze- 
lebbről elemezve,  e  politika  a  rövidlátásé,  minek  teendőit,  napról 
napra  a  közvetlen  siker  tűzi  ki ;  a  kísszerüségé,  mely  önérdekének 
szűk  gyürüzetéből  kiemelkedni  nem  bír,  tehát,  végeredményeiben,  az 
öngyilkosságé.  (Helyes  I) 

I.  Péter  czár  kezében  az  absolut  hatalom  korbácsa  ösvényt  tört 
magas  czélok  felé,  s  népe  nyers  tömegét  egy  nagy  eszme  eszközeivé 
akarta  képzeni.  Mit  a  Romanov-ház  tőle  öröklött,  az  nem  szűk  csa- 
ládi —  az  állami  politika  volt.  Ennek  bizományosául  tekint i  magát 
minden  atóda ;  ez  a  nagy  czél,  mit  megközelitni  tör  5  ezen  és  a  mesz- 
8ze  jövőn  8  nem  a  pillanat  vívmányain  csüggnek  szemei. 

A  Caesarok  utódai  patrimoniumként  tekintek  a  koronát.  Mi- 
dőn I.  Ferdinándot,  ismét  a  kedvező  véletlen,  mely,  ugy  látszik,  e  dy- 
nastia  védangyala,  sz,  István  birodalmához  juttatá  :  egy  szcrzeUk- 
kel  többnek  tekinté  azt,  s  érzék  nélkül  azon  történelmi  momentum- 
ra, mit  ez  „országok  szövetkezése"  mutat :  elégnek  tartá,  nemét  a 
haszonbérrendszernek  alkalmazni  reá. 

Ha  ö  és  utódai  elég  bátrak  szakitni  a  múlttal,  s  elég  bölcsek 
követni  az  ösvényt,  mit  eléjök  nemzeti  nagy  királyaink  politikája 
kitűzött;  ha  a  kereszténység  ügyének  élére  állanak,  s  Magyarország 
missióját  Kelet  felé,  fölértve,  hatalmuk  természetes  súlypontját  Ma- 
gyarországra helyezik  (Helyes  \)  :   döntő  álláspontot  vivnak  ki  a  je- 

lenben,  uraivá  lesznek  a  jövőnek,   s  a  hofburgi  kufár  politika  világ- 
történeti magasságra  emelkedik.  (Helyeslés.) 

Nem  birtak,  nem  mertek,  nem  akartak.  Az  önzés  sysiphusi  ko- 
nokságával.  Nyugaton,  Spanyol-  és  Olaszország  harcztérein  pazariák 
el  az  erőt,  mely  Kelet  uraivá  teendé,  s  inkább  gyűlölve  az  alkotmá- 
nyosságot, mint  a  hogy  még  házuk  érdekeit  is  szeretek,  (Igaz  !)  kocz- 
kára  tevék  vajmi  gyakran  ezt  is,  hogy  amazt  e  nemzet  szivéből, 
vagy  legalább  intézményeiből  kiirtsák.  Pusztitni  hagytak  az  ellen- 
ségnek, pusztítottak  magok,  hogy  majd  a  kétségbeesésig  zaklatott 
nemzettel,  mint  meghódítottál,  a  Jus  armorum"  szerint  bánhassa- 
nak el,  s  ha  nem  sikerült,  —  a  minthogy  akkor  sem  sikerült,  midőn 
Magyarországot  néhány  nagy  úr  képviselte  —  a  nemzetlenités  mér- 
gező s  a  zsibbasztás  halk  vagy  erőszakos  politikáját  követék.  Kife- 
lé a  haza  törvényes  határait  elvesztegetve,  benn  az  előre  törő  nem- 
zet jogos  követelményei  ellenében  a  concessiók  morzsalékait  nyúj- 
togatva, s  egyszersmind  a  belső  feloszlás  sárkányfogait  vetemé- 
nyezve,  feluszitva  az  anarchiát  s  a  létező  és  ujontereratett  nemzeti- 
ségek igényeit,  —  zila  népfajokból,  a  történelem  meghazudtolásával, 
politikai  individualitásokat  gyártván. 

Mi  gondjuk  reá,  hogy  mindez  izgatás  nem  egyéb,  mint  egy 
élethalálharcz  manifestuma  az  összes  Ausztria  ellen,  s  hogy  Magyar- 
országot fogyasztva,  metélve,  azon  hatalom  kezére  játsznak  öngyil- 
kosán, melynek  zászlóján  a  kettős  kereszt  ragyog,  s  mit,  Constan- 
tinként,  azon  hit  vezérel  előre,  mindig  előre  :  In  hoc  signo  vinces  ! 
(Helyes!) 

Mint  a  kertész,  kést  és  karót  használ,  hogy  fiatal  csemetéinek 
túlgazdag  növényzetét  csélszerüen  szabályozza;  de  tudja,  hogy  az 
agg  törzsre  nézve  más  választása  nincs,  mint  szabadon  hagyni  szá- 
zados koronáját,  mit  a  balta  megdönthet  ugyan,  de  kés  és  olló  többé 
nem  idomit :  Ausztria  eme  hagyományos  rendszerének  és  állásának 
az  tehát  hibája  —  s  tudjuk,  hogy  a  politika  hét  halálos  bűne  egy- 
üttleg  hibának  neveztetik  —  hogy  a  nemzet  jellemét,  történelmét  és 
jogait  ignorálva,  szintoly  természetlen  és  elkésett,  mint  önkényes  s 
igazságtalan.  Innen  az  az  ellentétei  viszony  és  benső  szakadás  a 
nép  és  trón  között,  mit,  az  eddig  járt  ösvényen  áthidazni  nem  volt,  és 

nincs  és  nem  lesz,  mert  nevi  lehet  semmi  mód  mindaddig,  mig  Ansz- 
triának  mind  politikája,  mind  positiója  meg  nem  változik. 

S  eme  benső  háborúnak  egyik  momentumát  képezi  az  1848 
alkotmányos  küzdelem  s  azon  11  évig  tartott  forradalom,  mely  reá 
következett.  Sebhelyeit  nem  illetem.  Hiszen  a  szó  elhaloványodnék, 
ha  ecsetelni  merészlené,  a  sziv  megszakadna  véres  emlékeinek  súlya 
alatt.  „Auferre,  trucidare,  rapere,  falsis  nominibus  impérium,  et  ubi 
solitudinem  fecerint,  pacem  appellant."  Hadjárat  volt  Isten  és  ember 
ellen ;  pusztita  lelket  és  vagyont.  Si  aerarium  ambitione  exhauseris, 
per  scelera  supplendum  sit,  mit  bánta !  mi  gondja,  hogy  e  pietas  ér- 
zelme a  trón  iránt  egy  tükörlap,  min  borulatot  hagy  egy  lehellet  is, 
sérelme  pedig  helyrehozhatatlan  !  (Közhelyeslés  ;  szóló  szédül.) 

(Elnök:  Néhány  per  ezre  pihenjen !) 

(Kevés  szünet  után :  Szóló:  Már  jobban  vagyok  ;  —  foly- 
tatja.) 

Mit  gondolt  vele,  mit  gondolt  bármivel!  A  leghatalmasb 
forradalmár-,  a  „tények  logikájának"  vaskarja  kellett  hogy  útjába 
álljon. 

Mint  az  orvos,  ki  tanulmányozása  tárgyává  teszi  a  gyötrel- 
meket :  szabadjon,  visszapillantásként,  pár  szóval  érintenem :  mit 
nyerénk  mi  mind  e  veszteséggel,  mit  vesztettek  ök  mind  e  diadallal  ? 

Poetai  hajlamaink  a  politikában,  Párisország  mozgalmas  népe- 
felé vonzanak,  mentséget  találva  balfogásainak,  fátyolt  borítva  ered- 
ményeikre, s  analógiákat  keresve,  a  mik  nincsenek. 

A  mi  1848-diki  forradalmunk  —  ha  annak  nevezhető,  én 
ugyan  legfőbb  dicsőségét  abban  látom,  hogy  nem  az  vala,  —  nem 
socialis  volt  mint  a  franczia,  hanem  politikai.  Nem  a  nép  ténye  volt, 
hanem  az  értelmiség  cselekvénye',  bilincseket  tépett  el,  azoA;  által, 
kik  arra  jogosítva  voltak.  Midőn  a  törvény  igéit  a  harczok  riadója 
akarta  elnémítani :  nem  socialis  rétegek  és  felekezetek  álltak  szem- 
ben egymással,  a  legázolt  önérdek  gyűlöletével  s  az  erőszak  diadal- 
mának bősz  érzetével  az  egykori  positiok  felett:  hanem  az  összes 
nemzet  alakult  egy  táborrá,  tudván,  hogy  a  véres  koczka  az  ö  sorsa 
felett  vettetett  el. 

A  koczka  perdült,  vesztett,    egyelőre.   Miként  Ilium  csatáiban 

a  vivók  segélyére  alászálltak  az  Istenek :  a  Gondviselés  akarta, 
hogy  reánk  nézve  —  miként  a  csigának  sebhelyén  fakad  fel  a  drága 
gyöngy  —  e  vesztésben  légyen  a  diadal  (s  a  diadalmaknak  ára 
nincs) ;  mig  a  Danaus  utódai  elmondhaták  :  még  egy  ily  győzelem 
és  veszve  vagyunk.  (Igaz  !) 

A  mi  veszteségünk  gazdag  jutalma  lön  :  az  áldozás  patriotis- 
musa,  melynek  gyökérszálai  az  ephemer  érdekek  fölszinén  túl,  le  a 
szív  mélységéig  nyúlnak  alá.  Áldozva  megtanultuk  szeretni  a  hazát. 
És  megtanultuk,  bármi  drága  áron :  hogy  szenvedjen  a  nemzet  bár- 
mit is  —  hagyján !  meg  nem  bukott,  ha  meg  nem  hajlott  elohh,  mig 
ki  nem  merité  minden  erejét.  ('Helyes!) 

E  két  nagy  eredmény  okozta,  hogy  mig  máshol  ily  csapások 
folytán,  a  legjobbak  is  fájó  resignatióval  vonulnak  énjökbe  vissza, 
s  a  bukást  gyógyithatlannak,  vagy  csak  úgy  eltürhetönek  tartják,  ha 
azt,  söt  magát  a  hont  is,  elfeledni  törekednek :  mi,  kikről  a  világ, 
Isten  maga  elfeledkezni  látszott,  meg  nem  feledkezénk  sem  a  hazá- 
ról, sem  magunkról.  Antaeus  csatája  volt  ez  Heraklessel.  Az  öntudat 
s  a  kötelesség  érzete  fentartott  gyötrelmeink  súlya  alatt.  Sujtolta- 
tánk ;  miként  a  vasból  a  kalapács  ütései  alatt  a  salak  az  a  mi  ki- 
porlik :  minden  csapás  tisztita,  erősbite.  „Aláhullott  a  mi  fejünk  ko- 
ronája", soraink  meggyérültek,  néhol  pótolhatlanul :  de  a  nagy 
egyesek  helyeire  tömör  tömegek  tolonganak  ihlett  lelkesedéssel  szi- 
veikben —  csöppek ,  mikből  az  Ocean  habverése  alakul.  (Közhe- 
lyeslés.) 

Adjuk  meg  mindenkinek  a  magáét,  a  réactiónak  is.  Bősz  dü- 
hében nem  látta^  hogy  a  Gondviselés  eszköze  lön  a  mi  javunkra.  Mig 
máshol  a  régi  ellentétek  visszaállítását  megkisértve,  a  nemzet  egye- 
temét rétegekre,  mikre  támaszkodhassék,  ügyekvék  forgácsolni :  itt 
szemben  foglala  állást  a  történelemmel,  a  jelen  törvényes  vívmá- 
nyaival, a  jövő  jogosult  reményeivel.  Mind  az  a  mit  cselekvék,  egy 
hadüzenet  vala  mindenkinek  külön  ,  az  egyetemnek  összesen. 
(Igaz!) 

S  ime,  anyagilag  kimerülve,  erkölcsileg  megtöretve,  kísérletei- 
ben eljutva  a  „világ  végéig"  :  a  béesi  kormány  „megfordulásról"  gon- 
dolkozott.  Nyilatkozása  —  político-financiale   operatum  együtt  — 

alamizsnával  kínált  kifosztogatott  tulajdonunkból.  S  mégia  a  nemzet 
bölcs  volt ;  tudta^  satis  cito  incipis  victoriam,  ubi  provisum  fuerit  ne 
vincare ;  fegyvernyugvásnak  tekinté  a  békekötés  tárgyalása  előtt. 
S  aztán  sz.  Ágoston  ildomos  oktatása:  Cui  licentia  iniquitatis  eripi- 
tur,  utiliter  vincitur. 

Mik  történtek  october  20-dika  után,  ismerjük  ;  tanúi  voltunk 
ezen  alkotmányos  mozgolódásnak  túl  a  határokon ;  láttuk  merre  ka- 
csint az,  s  tudtuk  hová  akarna  ütni.  A  hímes  palást  alól  kífeketéltek 
a  mephistoi  attribútumok  —  a  régi  bécsi  nóta,  némi  uj  „verstárkt" 
varíatiókkal,  nem  egyéb, 

A  horog  nem  fogott :  a  léphez  nyúlnak;  kezet  nyújtanak,  ke- 
gyelemmel, mely  elfuíamló  mint  az  árny,  kínálnak  a  jog  helyett, 
mely  örökkévaló  mint  az  Isten.  Nem  birtak  elnyelni  mint  egészt : 
szeletekre  akarnak  metélni ;  nem  tudtak  megölni :  akarják,  legyünk, 
az  ö  kedvökért,  öngyilkosok;  megkísérték  e  hazát  megsemmisí- 
teni: nem  sükerült;  akarják,  tagadjuk  meg  önszántunkból.  Dy- 
nastiai  érdekeket  állítottak  volt  szemben  velünk  :  a  fogás  elkopott, 
most  a  népekét  akarják,  s  az  uj  frigy  foglalójául,  Magyarországot 
ígérgetik. 

Minden  jelenség  mutatja,  hogy  aa  alku  ialenék  ;  egyéb  hibája 
nincs  is  talán,  mint  hogy  gazda  nélkül  köttetett.  Jóltevöink  akarnak 
lenni  minden  áron  ;  nyakunkra  tolják  nagylelkűségüket.  Hiába  tilta- 
kozunk, hogy  nem  kívánunk  egyebet,  mint  hagyjanak  bennünket  a 
-magunk  módja  szerint"  üdvözülni,  miként  mi  hagyjuk  Őket.  (Köz- 
helyeslés.) Oly  annyira  nem  irigyeljük  a  vasárfiát  a  mit  kaptak, 
hogy  részt  sem  óhajtunk  belőle.  S  ha  Isten  addig  élteti  őket,  hogy 
egyszer  a  „magok  lábán"  járni  megtanulnak  :  örömmel  üdvözlend- 
jük  a  férfias  cselekvés  versenyterén.  Addig  hadd  „dobzódjunk  mi 
alkotmányos  orgiáinkban"  —  az  osztrák  szabadelvüség  stylu- 
sa  ez  —  hiszen  a  haragos  csehek,  a  duzzogó  lengyelek  s  mit  én 
tudom  még  kik,  ott  ülnek  velők,  együtt,  szép  rendben  és  csend- 
ben és  testvériségben,  az  ideális  összbirodalom  támoszlopai;  ne- 
künk elég,  ha  azt  hiszik,  hogy  mi  nem  odavalók  vagyunk.  (De- 
rültség.) 

\  an-e  kinézés^  hogy  —  egyesek  jóakaratú  uyilatkoíványain 

túl  —  mi  ott  megérteasünk,  hol  a  történelmi  jogállás  ellenében 
a  tényleges  hatalom,  természeténél  fogva,  vajmi  nehezen  hall, 
8  a  balul  értelmezett  Önérdek  hallani  nem  akar  ?  s  az  anomáliák 
mind  e  tömkelege  nem  lépteti-e  életbe,  ideiglen  bár^  azon  természet- 
ellenes frigykötést,  mely  a  szélzetek  között  koronként  szövetkezik  ? 

E  napokban  érkezett  meg  „pünkösdi  ajánkodul*  —  s  mint 
hitelesen  állíttatik,  —  az  osztrák  alkotmányosság  jelenlegi  képvi- 
selője, Schmerling  úr  közvetlen  auspiciumai  alatt,  egy  bécsi  nyilat- 
kozat a  „Pillanat  kérdése"  fölött*),  ügy  látszik,  édes  testvére  az 
1848-diki  hires  Staatsschriftnek,  hasonló  szándokkal,  mint  amaz: 
pressiot  gyakorolni ;  óhajtom,  nehogy  hasonló  eredmény  nyel  mint 
amaz.  Nyájasan  nyújtja  felénk  egyik  kezét,  ökölbe  szorítva  a  mási- 
kat, ha  azt  netalán  elfogadnunk  nem  tetszenék.  A  szeretet  öröm- 
könyüí  ragyognak  egyik  szemében_,  míg  a  másik  jó  előre  már  a  fe- 
lett keserg,  a  mivel  ő  maga  fenyeget.  Legyen  Schmerling  úr  nyu- 
godt. E  nemzet,  ha  kell,  hallgatni  fog  megint,  de  a  törvény  szavai- 
nál egyebet  nem  mondand  soha.  (Közhelyeslés.)  Az  insultatiók  szu- 
nyogcsipdelései,  a  méltatlanság  fulánkja,  az  erőszak  tőrdöfései  egy- 
iránt  nem  fognak  rajta.  (Közhelyeslés.)  Az  a  gúny,  melylyel  „lo- 
yalitása  rongyos  köpenyét„  Schmerling  úr  tépdeli  (köztetszés)  ,  szint- 
úgy nem  téríti  el,  mint  fenyegetőzése  le  nem  riasztja  azon  ösvény- 
ről, mit  a  törvény  eléje  tűzött,  habár  Schmerling  úr  feledni  látszik, 
hogy  azon  tülmenni  szintoly  tilalmas,  mint  meg  nem  maradni  rajta. 

És  e  bécsi  nyilatkozat  vádírat  akart  lenni  nemzetünk  ellen, 
s  lön  akaratlanul  a  legfényesb  „diploma",  mit  onnan  nyerheténk  : 
elismervén  hogy  egy  zászló  alatt  látja  az  összes  nemzetet  minden 
réteg-,  minden  színezetében.  Ily  egy  zászló  az,  min  nem  fog  a  fegy- 
ver, mert  rajta  e  jelszó  ragyog:  „Ha  isten  velünk,  ki  ellenünk?" 
Ily  zászlót  csak  követni  vagy  széttépni  lehet.  (Közhelyeslés,  köz- 
tetszés, éljenzés,  taps.) 

Az  idősb  Pitt  egy  interpellatióra  ekként  válaszolt :  „A  tisztelt 
gentleman  azt  mondja,  hogy  Amerika  daczol,  majdnem  nyílt  láza- 
dásban van.  Örvendek ,   hogy  Amerika   ellenszegült.  Három  millió 


*)  Die  Frage  dcá  Augeublicks.  Pfiagstea,  1860,  Bécs. 

ember,  kinek  keblében  a  szabadság  minden  érzelme  oly  annyira  ki- 
halt, hogy  önkényt  rabszolgává  hagyná  magát  tétetni,  a  legalkal- 
masb  eszköz  leendne  arra,  hogy  mi  is  leigáztassnnk." 

Pittet,  gondolnám,  Schmerling  ur  sem  igen  vádolhatja  akár  for- 
radalmi intentiókkal,  akár  korlátolt  nézetekkel  (Derültség)  ;  birand-e 
Schmerling  azokig  emelkedni?  A  példa  nincs  minden  tanulság 
nélkül. 

S  végre,  szemben  mind  e  világával  az  akadályoknak,  lesz-e 
azon  hontársainknak,  kik  ez  idö  szerint  ügyeink  élén  állanak,  elég 
erejök,  a  jogtért,  mely  megilleti,  megtartani  ?  Ki  tudja  ;  de  azt  igen, 
hogy  feladni  azt  —  hazaárulás.  (Zajos  helyeslés.)  Nagy  időkben 
Róma  akként  utasitá  consulait :  „videant  ne  quid  respublica  detri- 
menti  capiat."  Mi  méltányosak  voltunk  s  vagyunk  állásaik  nehéz- 
ségei iránt,  tudván,  hogy  az  erkölcsi  támogatás  mit  nekik  nyújtunk, 
egyszersmind  önvédelem  ;  ok  ne  feledjék,  hogy  kivételes  állásuk 
az,  mely  a  közérzületnek  gyakran  roszalását,  néha  indignatióját 
hallgatásra  birta,  s  hogy  a  nemzet  nem  a  positiók,  hanem  az  egyé- 
niségek iránt  viseltetik  e  bizalommal;  a  mily  megtisztelő  e  bizalom, 
egyszersmind  az  erkölcsi  felelőség  egész  súlyát  háritja  reájuk. 
(Ugy  van !) 

S  még  egyet  az  urakhoz  ott  a  Lajtán  tul. 

Az  ó  világ  kerekzetét  a  fejedelmek  intézek;  ök  szabták  meg  a 
hadviselés  tárgyait,  határait  ök  tűzék  ki.  A  nép  vivott,  győzött,  bu- 
kott ;  teendője  ez  volt,  nem  egyéb.  Egyetemes  conflagratio  lehetetlen 
vala.  Az  idő  e  szolga-csoportokat  uraik  segédeivé,  majd  ellenőreivé 
tette ;  eszmélkedni  készté  az  elnyomottakat,  a  magokban  gyöngéket 
de  számosakat  egymáshoz  utalta,  s  kapcsolatot  szőtt  a  hadviselés  s 
a  polgárisodás  között. 

S  ime,  mintha  a  csatarendek  mögött  egy  második  tábor  állana 
—  az  eszméké,  az  ügyeké.  Minden  küzdelemben  részt  vesz  minden 
nép,  tettleg,  vagy  elvei,  reményei  és  aggodalmai  által.  A  föld  termé- 
kei, az  agy  eszméi,  a  közjó  érdekei  egyiránt  a  „világ  piaczára" 
özönlenek.  Egy  pillanat  eszméket  érlel  meg,  mik  századokon  át 
pihentek,  mint  a  mag,  mig  a  tavasz  napsugara  megjő  ;  döntő  tények 
lépnek,  pánczélos  Minervaként,  előtérbe,  miket   egykor  oly  könnyű 

s  kényelmes  volt  el-elholnapozni ;  az  „örökre"  számított  kapcsola- 
tok bomladoznak,  miként  a  népek  valódi  érdekeinek  szövödése  kö- 
veteli. (Szóló  szédül.  Elnök:  Kérjük,  üljön  le  és  pihenjen !  Zaj.  10 
percznyi  szünet  után  szóló  ismét  folytatja.  Halljuk!) 

Mi  nem  mystificáljuk  magunkat.  Él-e  még  vagy  meghalt-e 
már  a  magyarok  hazája:  hogy  e  his  kérdéssel  nem  törődik  a  nagy 
világ,  s  börzéjén  a  mi  elavult  diaetalis  artikulusaink,  elpendült  feje- 
delmi esküink  —  mint  az  osztrák  papirok  —  nem  tartoznak  a 
„keresett"  czikkek  közé:  vajmi  bölcsen  tudjuk  mi  ezt!  De  tudunk 
ám  többet  is.  (Halljuk !)  Azt,  hogy  e  kis  „magyar  kérdést"  még 
Schmerling  ur  „Seineparti  békecsászáránál"  is  nagyobb  hatalom: 
az  idü  vette  patrociniuma  alá,  s  mögötte  mind  inkább  színeződik  egy 
második,  mely  egy  kis  fejtörést,  még  a  nagytekintetü  Reichsrath 
daczára  is  megérdemel,  s  mely  azt  a  bires  „beteg  embert"  nem 
illeti  közelebbről,  mint  mindazon  területet,  melyen  e  kérdés  szálai, 
megannyi  kanóczként,  tovább  szövődnek. 

Életnek  és  halálnak  kérdése  az  a  Nyugat  és  Kelet  között,  s  az 
első  sorban  az  osztrák  birodalom  létezése  fölött,  (ügy  van!) 

A  németekről  tevén  szót,  szabadjon  azt  „egy  füst  alatt"  meg- 
toldanom. (Halljuk !) 

Tisztelt  társaink  Szalay  és  Eötvös  szellemdús  szónoklata  disz- 
palástot  szőtt  a  német-magyar  ügy  fölé,  elfödözni  képest  e  kérdés- 
nek —  ha  volna  —  gyönge  oldalait  is.  De  a  német  alatt  nem  az  ö 
németjeiket  oda  künn,  s  nem  a  magunkéit  ide  benn ,  szoktam  én, 
például,  érteni.  (Derültség)  Kalapot  emelek  magam  is  a  Grosz- 
Deutschland  derék  és  tudós  népe  előtt,  habár  megnyugszom,  hogy 
nem  tartozom  közé;  (Derültség)  teljes  méltánylattal  viseltetem  mind 
az  iránt,  a  mit  tett  vagyis  a  mit  nyomtattatott ;  habár  ez  irodalmi  tö- 
meg koronként  az  alexandriai  könyvtárra  és  Omárra  emlékeztet  isj 
(Derültség)  s  szivem  mélyéből  elismerem,  hogy  e  hazának  áldoza- 
tosb,  nemzetiesb  érzésű  gyermekei  nincsenek,  mint  a  mi  németajkú 
társaink.  (Ugy  van!  Igaz!)  Ott  van,  például,  Szepes,  Géza  királyunk 
óta  valódi  telepe  a  patriotismusnak  a  harcz,  a  közélet  és  az  iroda- 
lom terén  egyiránt ;  ott  a  Bánság  németéi,  (Ugy  van !  Igaz  !)  eme 
hősei  a  magyar  névnek  és  martyrai  a  magyar  ügynek  ;  és  szemtanú 
1861 -ki  onzág gyűlés.  11.  9 

valók,  mint  üdvözölte  mámoros  diadallal  eme  székvároauuk  aémet- 
ajka  polgársága  a  tricolort,  mit  lerombolt  háza  romai  fölé  örömtől 
reszkető  kézzel  tűzött,  (ügy  van  !  Éljen  !) 

De  van  a  németnek  egy  saját  külön  fajtája,  uraim,  (Halljuk  I 
Halljuk !)  mely  ex  officio  születik,  ''zajos  tetszés ;  taps)  bureaukban 
él  8  acták  közé  temetkezik  (viharos  tetszés ;  taps,  éljenzés)  :  a  civi- 
lisatio  missionariusának  hirdetvén  magát  barbár  földeken :  miként 
a  hernyó,  ha  saját  erdejét  elpusztitá,  seregestöl  indul  vándorutnak 
megélni,  emészteni  ('nagy  derültség).  Fölajánlja  Jó  szolgálatait" 
minden  ügynek,  minden  országnak  a  Tajótól  a  Neváig  (zajos  tetszés 
és  helyeslése  mert  karját  és  tollát,  szivét  és  eszét  áruként  hordozza 
a  világ  piaczára  (Derültség).  Mind  ez  azé,  ki  többet  ad  (zajos  de- 
rültség). Minden  kitelik  belőle :  barricadhös  és  miniszter,  (nagy  tet- 
szés) pórvezér  és  altér  ego,  a  mint  jö,  a  mint  kell.  Adj  a  kezébe  egy 
nemzetet,  ö  praeparálja  ugy  mint  kívántatik  •,  rombol  és  szervez : 
rombolja  a  históriát  s  az  életet,  hogy  botor  agyának  kísérleteit  szer- 
vezze. (Helyeslés ;  derültség.)  És  ha,  mit  Isten  egyesite,  neki  fel- 
dúlni sikerült,  ha  a  romlás,  eszeveszettség  és  enyészet  magvait  a 
szivekbe,  az  agyakba,  az  institutiókba  lerakta,  midőn  elmondhatja, 
8  méltán:  „utánnam  az  özönvíz:"  —  akkor  uraim,  no  akkor  háta 
mögé  veszi  a  mit  csinált,  Rómába  megy,  symbolumaul  választja  a 
keresztet,  mint  „unica  spes  mea"-t.  (Nagy  derültség.)  És  méltán. 
Mert  hiszen  egy  üdvözítő  Isten  az  csak,  ki  az  ö  bűneit  megbocsát- 
hatja ;  megváltani  nem  képes  ö  sem.  (Köztetszés ;  taps.) 

Ez  a  faj,  s  ennek  száz  meg  száz,  nagy  és  kicsiny  neme  az,  mit 
csendes  vérrel  megnevezni  sem  bir  a  magyar,  mert  rz  ostorozza,  mint 
Isten  egykor  Egyptoraot,  de  ezernyi  formában,  és  három  század  óta. 
(TTgy  van  !  Helyes  !)  Ez  a  faj  az,  mely  századról  századra,  nemzedék- 
ről nemzedékre  bösz  kitartással  kongatja  barbár  fajunk  fölött  a  ha- 
lálharangot, és  azt  tudományos,  emberiségi  s  politikai  okoknál  fogva 
szükségesnek  hirdeti  —  mert  hiszen  harczos  apáink  emlékezetét 
különben  is  fenntartják  majd  az  Ö  történelmi  .Handbiich^-jaik  ;  —  ez 
a  faj  az,  mely  —  miként  a  római  triuraphátort  bérlett  csőcselék 
insultálta  útjában  a  Capitol  felé  —  nemzetünk  legmagasztosb  tetteit, 
az  augsburgi  csata   óta  a  mai   napig,   gonynyal   és   epével  dobálni 

meg  nem  szűnt,  és  mivel  calumniare  audacter,  tamen  aliquid  haeret^ 
tolla  örök  mozdonyával  Örli|le  a  magyar  becsületes  nevét.  (Közhe- 
lyeslés.) 

És  e  faj  tartá  föl  öshagyományként  a  uép  ajkain :  midőn  Le- 
hel vezért  Konrád    császár   kezébe    adá  a  balszerencse :  a  vérpadon 

—  nem!  a  bitó  előtt,  mert  a  német  azt,  kit  megöl,  meg  is  akarja 
becsteleniteni  (zajos  helyeslés)  —  csatakürtjét  kérte  még  egyszer 
elÖ,  8  midőn  rajta  az  utolsó  riadót  elharsogá,  a  császárt  sujtá  agyon 
vele,  mondván :  „menj  előttem  az  alvilágba,  hogy  ott  is  szolgám 
leendj !"  (Helyeslés,  tetszés.) 

Visszaélek,  érzem,  az  önök  türelmével,  uraim  (Halljuk  !)  ;  mind 
a  mellett  kénytelen  vagyok  azt  kikérni,  egy  kérdést  illetvén  még, 
mit  a  jelenkor  bonyodalmai  az  elméleti  vitatás  szerény  hátteréből^ 
hol  nyugovék,  a  fölszinre,  de  söt  az  előtérbe  sodrottak. 

Az  ugy  nevezett  „nemzetiségek*  kérdéséi  értem.  (Halljuk !) 
Minden  kor  teremt  magának  egy  jelszót,  melyben  a  jogos  igény  s  az 
ábránd  egyiránt  formulázva  találja  mind  azt,  mit  a  létező  állapotok 
ellenében,  fegyverül  sikerrel  felhasználhatni  vél.  Miként  egykor  a 
fejedelmek  isteni  joga,  majd  a  vallás  és  hit  eszméi  egész  világré- 
szeket hoztak  mozgalomba,  s  gyakran  öntudatos  irány  nélkül  sod- ■ 
rótták  tova  magukkal,  uj  ösvényeken  uj  czélok  felé,  s  dúlva  és  irtva 
uj  alakulások  magvetői  lőnek:  ugy  látszik,  hogy  korunk  keresztes- 
háborúi  a  „nemzetiségek"  zászlói  alatt  vivandják  meg  hadjáratukat 
a  történelmi  állam  és  társadalom  alapjai  ellen, 

Chaoticus  bonyodalom,  melyben  jogosult  igények  és  vakmerő 
követelések,  az  ábránd  jóhiszemű  lelkesedése  s  a  léha  önhit  együtt 
tolong  a  szereplő  előtérbe.  „A  hódítás  ó  szelleme,  az  erőszak  ural- 
ma," 3 viszont:  „a  történelmi  jog",  az  „álladalom  életföltétele"  meg- 
annyi jelszó,  ott  a  hol  és  miként  a  politikai  érdekek  sugallják. 

Legyen  igy  vagy  ugy:  a  kérdés  van]  tehát  nem  ignorálható.  S 
eltekintve  a  roppant   szintéren,   mit  —  tovaharapozó    gyuladásként 

—  elfoglal;  3  azon  tömegek  nagy  számán,  mik  már  cselekvöleg  vagy 
w€^  szenvedőleg  rajta  helyt  foglalnak,  elmondhatjuk:  oly  mozgalom- 
nak nyiltak  meg  zsilipjei,  milyen  ez  agg  világrészt  a  népvándorlások 
korszaka  óta  meg  nem  rengeté. 

9* 

A  fogalmak  bábeli  zavara  csatárlánczként  nyomul  elüre  ;  a 
puszta  erőt  állítni  ellenébe,  konokság  ;  gyöngeségböl  hátrálni  előtte, 
helytelenség,  sőt  veszély.  Salus  reipublicae  suprema  lex,  le-  és 
/ö/felé. 

Kétségtelen,  hogy  a  nyelv  analógiája,  s  még  inkább  identitása, 
hatalmas  kötelék  a  népek  között,  és,  miként  a  physicai  conformatio, 
a  fajrokonság  jellegeinek  egyike  :  de  döntő  politikai  súlyát,  a  hogy 
némely  oldalról  állittatik,  el  nem  ismerem.  Van  ennél  egy  csalhatat- 
lanabb eriterium  :  a  történelmi  együttélet  által  kifejlesztett  közös 
szellem  és  a  geographiai  fekvés,  mely  a  határokat  kijelöli  s  az  ezek 
közti  elemeket  fusióra  utalja.  E.  két  kapcsolat  hatalmasb  minden 
egyébnél,  mert  alapja  a  vér,  a  föld,  a  történelem. 

Af  aj  rokonságnak  ethnologiai, 

a  nemzetiségnek  történelmi  alapja  van, 

8  a  g  eographiai  positio  :  egy  az  emberi  intézmények  fe- 
lett álló  törvény. 

Ha  egy  nemzetben  elég  életösztön  van,  hogy  egy  államnak 
léteit  adjon  s  maradandóságot  biztosítson  :  kell,  hogy  lelkéc  és  jel- 
lemét az  egyetem  szellemi  médiumává  tegye.  A  politikai  nép  (nem- 
zet) s  a  népiségek  közti  ezen  küzdelmet  végig  vltta  valamennyi  na- 
gyobb nemzet,  s  büszkén  utal  eredményeire. 

A  franczia  „szabadság,  testvériség  s  egyenlőség"  zászlóját  né- 
hány sebhely  lyukgatá  meg;  most  fennen  hirdeti,  hogy  „az  ö  kardja 
tárta  föl  a  jövőt  a  nemzetiségi  jogok  számára",  kevélyen  utalván  ho- 
nára, mely  az  -unitas  példányszerü  typusát  mutatja",  A  nemzetisé- 
gi eszme,  fegyver  az  ö  kezében,  miután  benn  nincs  mit  tartania 
tőle ;  apostola  lőn  diadalmas  harczok  után.  Nyelve  a  világé,  mig 
Lothringen  és  Elsass  lakossága  ma  is  tolmácsok  által  közlekedik 
biróságaival ;  s  mig  tudósai  Július  Caesar  tanúságára  hivatkozva^ 
tartogatják  emlékezetben,  hogy  az  egykori  Gallia  a  Rajnáig  és  Al- 
pokig (beleértve  Schweizot  is)  terjedett. 

A  Pyréneken  át  nyúlt  a  celta  és  gallus  faj ;  geographiai  helyzete 
folytán  beolvadt  az  iberekbe. 

S  Wales  és  Scótia  (az  egykori  Caledonia)  celta  népségeinek 

semmi  fajanalogiája  Anglia  szász  és  angol,  ibér  és  gallns  lakosai- 
val ;  az  alaptypus  körvonalait  nem  birták  elmosni  a  századok :  sime 
az  angol  államélet  és  tudomány,  „népiségek  rom-  és  maradványául" 
tekinti,  miknek  „nincs  joguk  követelni  bogy  éljenek." 

S  miként  bántak  el  a  mi  kedélyes  atyánkfiai  s  tudós  tanáraink, 
a  németek,  a  maguk  szlávjai  irányában  ?  Felelet :  a  hol  „^ssimilál- 
niok"  nem  sikerült:  kiirtották  őket  a  „polgárisodás  javára.- 

Nem  tudjuk-e,  hogy  Hannover  és  Meklenburg,  Holstein  és  An- 
talt, Poroszhon  és  Ausztria  nagy  részének  lakossága  tót  volt,  hogy 
Hamburg  és  Lübek_,  Rostock  és  Schwerin  szláv  knézek  tót  nevű 
székhelyei  voltak ;  szlávok  alapiták  Lipcsét  és  Dresdát,  s  hogy 
az  egykori  linónoknak  egy  század  előtt  még  saját  nyelvű  papjok 
vala  ? 

Nem  tudjuk-e,  hogy  Albert  a  Medve,  valódi  kereszteshábo- 
rút viselt  Brandenburg  szlávjai  ellen  ;  hogy  egyik  utóda  halálos  bün- 
tetést decretált  a  szláv  nyelv  tanítóira,  s  a  Fridrikek  vértelen,  de 
irtó  hadviselését  Pommern,  Silésia,  Posen  nem  német  ajkú,  tót,  nem 
jövevény  s  ^bekéredzett'*  lakossága  ellen  fennen  magasztalja  jelen- 
leg is  a  higgadt  „közvélemény"  s  áldja  a  német  tudomány  és  haza- 
fiság? Hiszen  mind  az,  a  mi  történt,  a  nagy  „einiges  Deutschland" 
érdekében  vagyon. 

S  vájjon,  miként  járt  el  a  mi  parányi  „barbár"  nemzetünk,  s 
nem  kivételesen,  egyes  korszakok  nyomása  folytán,  hanem  egy  egész 
ezred  folyama  alatt  ? 

Mióta  az  első  magyar  király,  hagyoa3ányként  öröklé  utódaira 
szent  tévedését :  „ünius  linguae  uniusque  moris  regnum  imbecille  et 
fragile  est:"  a  magyar  állam  egyik  életkérdése,  megfejtés  helyett, 
kímélettel  utaltatott  tova,  a  latin  nyelv  uralma  fölöslegessé  tevén 
azon  népiségek  egybeolvadását  egy  magyar  állammá,  miknek  fejedel- 
meink, előbb  vallási,  majd  közgazdászati  tekinteteknél  fogva,  tárt 
kaput  nyitottak. 

S  kiket  közénk  hozott  az  inség  vagy  reménykedés :  e  ^hospe- 
.-sek*  iránt  mutat-e  föl  bármely  nemzet  e  földön  oly  nagylelkűséget 
inint  a  magyar  ?  Feleljenek  azon  törvények  és  kiváltságok,  mik  két 

századon  át  mind  e  betolnlt  népcsoportnak  autonóm  állást  biztositá* 
nak,  söt  statust  in  statu  engedményezőnek. 

Mutasson  fel  országot  a  világtörténelem,  melynek  székvárosá- 
ban a  „hospes"  lakosság  hivaíalképtelenné  decretálhatá  a  baza 
fiait;  melynek  törvényhozása  egy  bemenekült  idegen  faj  irányában 
századok  előtt  már  kedvezőbben  nyilatkozott  saját  polgárainál ;  de 
sőt  mutasson  fel  valaki  a  pusztaszeri  alkotmányozó  gyűléstől  az 
utolsó  szegedi  országgyűlésig  egyetlen  egy  törvényczikkelyt,  mely 
egy  népiséget,  ra'int  olyat,  sérelmesen  illete  1 

S  ime !  épen  hazánk  kebelében,  előbb  a  sajtó  halk  terén, 
az  osztrák  censura  sasszárnyai  alatt,  iudulí  meg  az  a  mozgalom, 
mely  most  Pozsonytól  Belgrádig,  Varasdtól  Brassóig  veti  el  lükte- 
téseit. 

Magyarország  alkotmányos  institutióinak  védelme  alatt,  a  köz- 
hatalomnak —  mondhatnók  —szemeláttára,  ,,nemzeti8égi"  törekvé- 
sek palástja  alatt  egész  hálózata  szövődött  a  magyar  állodalmat  lé- 
telében megtámadó  fondorlatoknak. 

A  cseh-tót  párt  az  egykori  marahan  birodalom  területét  „fog- 
lalta  le"  magának, 

Az  illyr  egy  Déli-Slávia  magkövét  képezgeté, 

Az  oláh  Dacoromania  Váradtól  a  Dniszterig  fogna  nyúlni,  mig 
mind  ezt  bekoronázná  a  nagy  Panslavia,  a  földteke  lakosságának 
V,„  részével,  hivatva  egy  birodalmat  alkotni  az  Athos  hegye  és 
Pommern,  Síerbia  és  Boroszló,  Stambul  és  Pétervár,  Kamcsatka  és 
Japán  között. 

Mindez  nem  volt  titok  előttünk,  s  mindezzel  szemben  megosz- 
tok a  szabadságot,  nemzeti  lételünket  testvérileg,  hogy  a  termé- 
szet, a  történelem  s  a  törvény  kapcsolatát  a  jog  és  hála  áldása  szen- 
tesítse. 

Ml  védtük  a  szabadság  közös  tulajdonát  azok  ellen,  a  kik 
el  akarták  rablani,  hogy  megtartsuk  azok  számára  is,  a  kik  elutasi- 
ták.  (Közhelyeslés), 

Együtt  buktunk  mindannyian.  És  mi  nem  néztük  sebeink 
helyeit,  midőn  a  testvérek  szenvedése  szóla :  megosztottuk  fillé- 
reinket,  miként  jogainkat   megosztok ;   szivünk   résztveve  a  jelen 

fájdalmában,    részt  ada  a  jövő  reményeiből.    Egyebünk  nem  vala. 
^^Úgy  van !) 

S  most? 

Sülyedezo  hajóban  feledje  önmagát  kiki,  mert  menekvése 
az  egésztől  föltételeztetik.  Mentsük  meg,  tartsuk  meg  magánk- 
nak, e  hazát ;  hiszen  az  olyan  mint  a  sziv :  szeretetéből  egyenlő 
osztalékot  nyújt  egy  világnak,  de  ő  maga  meyoszthdtatlnn.  (Közhe- 
lyeslés). 

Jó  és  bal  szerencse  közt,  künn  és  benn,  egy  ezred  óta  viv  a 
magyar ;  elveszite  .koronként  mindent,  csak  e  hazát  nem,  és  mig 
maga  él,  nem  fogja  soha.  (Úgy  van !)  Egy  maroknyi  por  szent  földé- 
ből, mint  áru,  elharácsolása  volna  őseink  szent  hamvainak,  mik  ott 
pihennek,  árulás  volna  a  természet  ellen,  mely  egy  országgá  tévé  e 
bont,  s  nemzetünk  Istene  ellen,  ki  a  múlt  fejében  fenntartá  számunk- 
ra a  jövőt.  (Közhelyeslés,  éljenzés^ 

Európa  és  Ázsia  tusai  közé,  előőrsül  állitá  ki  egykor ;  a  ke- 
reszténység védbástyája  volt  a  keleti  barbárság  ellen  ;  most  az  északi 
ellenében,  a  nyugoti  polgárisodásé  Ion;  szirtfok,  mely  a  szlávság 
nagy  tengerét  egybeáradni  nem  engedi ;  hullámverése  nemcsak  öt, 
de  elnyelné  mind  a  tért,  minek  védbástyája  ö. 

De  nemzetünk  egy  más  eszmét  is  képvisel,  s  ellenében  a  nyu- 
gati subversiv  irányoknak.  A  legitimitás  magas  eszméjét. 

A  forradalom,  mint  a  tűzvész  háborog  tova ;  irt  és  hódit,  esz- 
méket és  országokat.  Mi  vagyunk  a  jogalapok  csatárai  egyedül ; 
nem  kell  sem  több  sem  kevesebb. 

Pártütő  zászlók  alatt  csatáznak  a  népek  és  fejedelmek :  a  mi 
zászlónk  az  egyetlen,  min  e  jelszó  áll :  a  törvény  !  Nem  több,  nem 
kevesebb.  (Zajos  helyeslés). 

Jöhet  idő,  midőn  még  egyszer  meg  kell  hóditnunk  e  hont ;  a 
föloszlás  eszméinek  hadjárata  ellenében. 

£  küzdelemtől  sem  riadunk  vissza,  mert  igazságunk  érzetében 
erősek  vagyunk  —  tehát  méltányosak. 

Hadd  jöjjön  tehát,  a  minek  jönni  kell.  (Közhelyeslés.)  Megká- 
romlása  volna  Istennek,  hinni^  hogy  az  élet  könyvéből  e  nemzet  ki- 
törölve lön,   mcdyuek  egész  élete  egy  lovagregény  vala  magas  esz- 

mék  és  idegen  érdekek  nagylelkű  védelmében  ;  s  kitörölve  lön  azért, 
mert  az  örök  igazság  és  jog  elveit  közös  tulajdonná  tévé ;  s  kitöröl- 
ve lön  most,  mikor  az  absolutismus  mennykövezése  közt  a  népek  és 
világok  urának  itélö-szava  mennydörög. 

Nem!  —  E  nemzetnek  itt,  e  liaza  földén,  „melyen kívül enagy 
világon  nincsen  számára  hely"  hivatása  van,  szenvedésekben  gaz- 
dag, mint  a  vértanuké,  de  magas,  mint  az  örök  dicsőség.  (Közhe- 
lyeslés, éljenzés,  taps.)  Hiszszük  és  valljuk  ezt,  E  hit  az,  mely  a  ros- 
kadó erőt  felvillanyozza,  a  lelkesedésnek  szárnyakat  fűz,  a  szenve- 
désre megadó  ihletet  harmatoz ;  delej,  mely  az  események  éjeién  át- 
vezérel ;  hatalom,  mely  megleli  mindig  választottait,  s  egyest  és 
egyetemet  bűbájos  hatalommal  tesz  eszközévé. 

Ki  oly  gyakran  illeti  szivünk  legbensőbb  húrjait,  mert  néma 
érzéseit  édes  dallá  szövi,  mondja  : 

_Áz  ég  egy  kincset  ad  minden  hazának, 
S  a  nép  megőrzi  hiven  birtokát." 

Ez  a  kincs,  uraim  —  a  magyar  álladalom  eszméje.  (Köztet- 
szés, taps.) 

Történelmi  szükség  volt-e  vagy  ábrándos  ösztön,  nem  tudom, 
de  hiszem,  hogy  egy  megnevezhetlen  hatalom  volt,  mely  őseinket 
hazájukból  meginditá,  el  az  ismeretlen  nagy  világ  felé ;  vitte  diadal- 
mak  és  veszteségek  közt,  csaták  és  eszmék  harczosait.  Társ-  és 
rokontalan  ,  e  nemzet  tudta  egyedüliségét,  de  hitte,  hogy  vele  van 
hatalmas  Istene,  s  ö  vezérli  előre,  mindig  előre  a  czél  felé,  mely 
mint  az  elfutamló  látkör,  előtte  lebeg.  (Szóló  ismét  szédül;  Felkiál- 
tások: pihenjen!  üljön  le!  —  2  percznyi  szünet  után  folytatja.) 

S  földet  hódított,  s  hazát  teremte  magának.  Csatár  és  apostol : 
kezében  fegyver  ,  mely  véd  és  öl ;  agyában  bölcseség,  mely  számit 
és  mérlegel;  kebelében  gyermeteg  becsületesség,  mely  hinni  és 
megbocsátni  tud,  s  az  ármány  és  árulás  szövedékei  közt  azon  egye- 
nességgel járdái,  mit  az  erő  önérzete  nyújt. 

S  ime  a  kornak,  mely  egy  íij  világ  szülemlési  fájdalmaival  vi- 
-vóHott,  minden  nyoma  elsöpörve  lön,  mint  a  fergeteg,  mely  fönn  a 
lavegöt  megtisztítja  ugyan,  de  lenn  a  földön  csak  romokat  hagy; 
országok   és  népek  a  régészet  rejtelmes  feladványaivá  mosódtak  el 

—  a  magyar  álladalom  az  egyetlen,    mit  mind  e  vész  megrengetni 
igen,  de  elsöpörni  nem  birt  soha.  (Közhelyeslés.) 

Az  áradat,  mely  a  Konstantin  világbirodalma  fejé  torult,  s  el- 
temette Hellást  és  Bizanczot ;  mely  elé  gátat  vetni  a  Haemus  bérezel 
nem  birának;  mely  a  Duna,  Dráva  és  Száva  partjainak  szláv  és 
oláh  népiségeit  elsöpörte ;  s  mely  ugy  látszott,  hivatva  van,  végre- 
hajtani azt,  min  két  évezred  előtt  a  persa  világhatalom  megtörött,  s 
Európát  Ázsiává  tenni  fenyegeté  :  az  ozmán  erőnek  a  7ni  fajunk 
monda  netovábbat.  A  mi  parányi  fajunk  egyedül,  mert  hiszen  segéd- 
kező barátaink  a  „kereszténység  básti/djávd^  keresztelek  ugyan 
e  hont,  de  tekintek  a  kereszténység  Jcözzsdknidnydid.  (Ugy  van !) 

És  immár  három  százada,  hogy  nemzetünk  élete  egy  más,  ál- 
landó hadjárat  történelméből  áll :  azon  hagyományos  politika  nyilt 
támadásai  s  titkos  ármányai  ellen,  mely  Mátyás  király  palotáját  a 
német  császárság  szállodájává,  s  szent  István  birodalmát  a  szűk 
Ausztria  provinciájává  akará  sülyeszteni.  S  eltekintve  e  három  szá- 
zad gyötrelmein  :  sem  pirulni  nincs  okunk,  sem  kétségbeesni.  (Helyes.) 
A  fegyveres  szellem  tusai,  miket,  kül-  és  befelé,  vivott  —  mert  hiszen 
a  magyar  királynak  legernyedetlenebb  ellenfele  az  osztrák  császár 
vala  (Derültség)  —  a  szabadság  történelmének  örökké  ragyogó  lap- 
jai maradnak. 

Közben  szép  hazánk  elpusztíttatott;  nemzetünk  némely  réte- 
geinekjelleme megmérgezve  lőn;  elszegényedve,  megfogyva,  vérez- 
ve, eldarabolva;  nekik,  annyi  hála  fejében,  csak  is  bűneinket  kö- 
szönve, —  egy  sajátunk  maradt  megtörhetlenül :  ihlett  hitünk  Ma- 
gyarország jövőjében.  Ez  volt  a  zászló,  mit  a  diadal  igen,  de  a  be- 
csület el  nem  hagyott  soha ;  mert  az  összes  nemzet  övezé  körül : 
a  nép,  mely  tömeges  hatalmát  az  értelmi  felsőség  vezérletének  adja 
bizalommal,  tudván,  hogy  a  magyar  aristocratiának  elsőséget  az 
adott,  mert  vagyon  és  véráldozatban  meghaladni  nem  hagyá  magát, 
s  midőn  a  fegyver  kihullt  kezeiből,  az  eszmék  zászlaját  ragadta 
meg;  3  e  hadaorokban  is  első  megint,  miket  egykor  fegyvere  ki- 
vitt, kiváltságaival  tölte  be  ömaga  a  szakadást  a  nemzet  osztályai 
közt.  (Helyes  !)  •: 

S  ilt  állunk,  nagy  és  sötét  idők  s  óriási  feladásunk  kü- 
szöbén, az  összes  nemzet  képviselői  „megfogyva  bár,  de  törve  nem**, 
lépteink  alatt  érezve  az  üszköket  „impositos  cineri  doloso*  s  keb- 
lünkben a  múltnak  sebeivel  és  —  tanulságaival. 

A  politikát  egykor  az  exigentiák  tudományának  mondák  :  le- 
gyen erőnk  ez  utalást  követni.  A  positióí,  a  hol  állunk,  nem  mi 
adók,  de  elfogadtuk,  hazafiúi  kötelességből ;  óvjuk  meg  mint  szent 
bizományt,  „nihil  eredendő  et  omnia  cavendo."  Legyünk  hiv  védei 
az  igaz  ügynek,  szilárd  csatárai  a  méltó  igényeknek,  higgadt  vezetői 
a  bonyolult  fogalmaknak,  s  őszinte  tolmácsai  a  jognak,  mely  soha 
méltóbban  mint  most,  általunk,  e  trón  irányában,  nem  nyilatkozott. 
(Igaz!) 

Viszont  bizony itsuk  be,  hogy  e  nemzet  ismeri  magát  és  hely- 
zetét ;  ez  ismeret  szilárddá  és  méltányossá  teszi.  Nem  provocál,  de 
nem  tagit.  Mandata  fortius  urget  imperiosa  quies.  Magyarország  csak 
mint  állam  mérközhefíA: 

Uraim,  soha  nemzet  képviselőin  siilyosb  felelősség,  mint  a  mi 
vállainkon,  nem  feküdt.  Kérdésbe  hozva  a  nemzet  élete  8  egye- 
sek eiistentiája  egyiránt.  Mennyi  bonyodalom,  mely  e  12  évi  rend- 
szeres anarchia  után  megoldást,  mennyi  kérdés,  mely  (s  ily  előz- 
mények után!)  kiegyenlítést,  mennyi  szenvedés,  mely  enyhületet, 
mennyi  remény,  mely  teljesedést  vár  ! 

A  magán- viszonyok  ezernyi  életkérdése  az,  mik  felett  damo- 
clesi  kardként  csügg  a  bizonytalanság,  mely  ólomsúlylyal  nyommaszt 
a  közélet  felett ;  az  egyes,  mint  a  nemzet,  ingatag  alapokon  érzi 
lételét,  mit  a  legközelebbi  perez  esetlegei  megrendíthetnek:  meg- 
szokja, mának  és  mában  élni  a  holnapra  gOAdolatlanul ;  s  a  stabili- 
tás azon  érzéke^  mit  az  államélet  szintúgy  nem  nélkülözhet  mint  a 
családiság,  mindinkább  eltompul,  s  gyakran  az  anyagi  és  erkölcsi 
lét  árán.  Aztán  ne  mystifícáljuk  magunkat.  (Halljuk  !)  A  uegatio, 
ha  túlmegy  bizonyos  határokon,  rohadássá  lesz  (helyeslés) ;  nincs 
türhetlenebb  állapot,  mint,  hosszabb  időre,  a  chaoticus ;  a  rendezett- 
ség, a  köz-  és  magánállapotok  biztonsága  szintoly  ösztönszerű  kö- 
vetelménye az  emberi  kebelnek,  mint  a  szabadság  ;  s  ki  azt  bármi 
oknál  fogva  hátráltatja,  jóhiszemüleg  is  a  reactio  kezfcie  játszik. 

És  ha  ez  országgyűlés  eredmény  nélkül  oszlanék  el,  utána 
más  alig  következhetik,  mint  a  ohaos,  vagy  oly  rend,  a  mi  ennél  nem 
kisebb  csapás,  mert  ezt  az  önkény,  számunkra,  nélkülünk  szerve- 
zendi. 

S  a  szépelgés  gyanúja  nélkül  mondhatom,  hogy  egy  testületet, 
hol  az  elv  egységét  csupán  az  árnyalatok  különbözése  szinezi ,  te- 
hetségekben fényesebb  iitódok  követhetnek ;  de  jóakaratban,  hazafiai 
érzésben  meghaladók  nem. 

Miként  van  rideg  kötelesség,  mely  az  egyént  oda  utasítja, 
hogy  ne  akarja  megmenteni,  söt  dobja  oda,  ha  kell,  életét :  e  tarto- 
zás sújthat  néha  egy  nemzetet  is.  Vannak  kérdések,  miken  megtör- 
hetik, söt  ha  kell,  törjék  meg  ez  országgyűlés :  de  bölcsen  tanit 
Thucidides,  hogy  a  közügyek  legvészesb  baja:  az  elsietés  és  harag. 
Ne  minket  sújtson  a  felelősség.  Nincs  magasztosb  föladás,  mint  Ta- 
citus-ként  j,victoriam  consiliis  et  ratione  perfici,  —  ne  mulaszszunk 
el  semmit,  mit  a  törvény  nem  tilt,  s  kötelességünk  megenged.  ítél- 
jen aztán  fölöttünk  Isten  és  a  világ ! 

A  nemzet  felsége  fölütt  csak  Isten  van ;  melldte  csak  a  feje- 
delmi hatalom.  Közügyeinknek  történelmileg  megállapított  vitel- 
rende,  s  a  magyar  birodalmat  képviselő  eme  ház  méltósága  egyiránt 
igényli,  e  hatalommal  lépni  érintkezésbe  közvetlenül,  s  tőle  köve- 
telui  vissza  elidegenithetlen  tulajdonát:  őseinek  1848-ban  csak  for- 
mulázott örökségét. 

Áldozatokat  kivan  a  rideg  jelen,  —  e  nemzet  nem  fiUérezett 
soha,  —  a jöüó'  Isten  kezében  van;  áa  a,  miíltat  megtagadni,  a& 
több  volna  mint  honárulás  —  az  becstelenség  volna. 

Követeljük  tehát: 

hogy  a  pragmatica  sanctio,  mely  a  dynastiának ,  a  nemzet 
liberuoQ  votuma  által,  szent  István  koronáját  adá  ,  két  oldalú 
szerződésként  legyen  kötelező  (1723:  I.  II.  HL);  hogy  az 
1715  :  II.  t.  czikkben  megállapított  eskü  ,  mely  a  magyar 
királyt  arra  kötelezi,  hogy  az  állani  területét  semmi  részeiben  el 
nem  idegeníti,  nem  csökkenti,  söt  lehetőleg  gyarapítja,  terjeszti,  ne 
legyen  irott  malaszt,  bár  kül,  bár    bel    támadások  ellenében ;    hogy 

a  nemzet  birodalmának  csonkitatlan  területén  oly  függetlenül  kezel- 
je saját  ügyeit,  miként  Ö  tartózkodik  minden  avatkozástól  más  orszá- 
gok intézkedéseibe,  (1791  :  XII.)  — Ennek  folytán  követeljük: 
hogy  az  egész  magyar  állam  összes  fegyveres  ereje,  mint  alkotmá- 
nyos életének  főbiztosítéka,  felett  is  csak  saját  törvényhozása  ren- 
delkezhessék érvényesen^  Lipót  koronázási  oklevelének  13-ik,  az 
1681 :  YIII.  t.  czikk  által  megújított  pontja,  s  a  rendes  katonaságot 
szervező  1715:  VIII.  az  1791 :  XIX.  s  1640:  II.  t.  czikkek  értelmé- 
ben; —  követeljük,  hogy  a  nemzet  vállaira  nehezülő,  szükségesnek 
elismert  teher,  s  annak  hová  fordítása  fölött  jogérvényesen  ne  egy 
idegen  érdekeknek  szolgáló  külhatóság,  hanem  a  nemzet  a  ki  vi- 
seli, intézkedjék,  az  1790:Js:iX.,  1808:  II.  1827:  IV.  t.  ez.  szerint, 
a  pénz  és  kereskedelmi  ügyeit  saját  jóléte  igényei  szerint  rendez- 
hesse (1741 :  XIV.,  1791 :  XXII.)  ;  —  követeljük^  hogy  a  magyar 
apostoli  királynak  a  nemzeti  anyaszentegyház  fölötti  —  jogérvény- 
telen „egyezkedés"  utján  elharácsolt  —  véduri  jogai  teljes  épségök- 
ben  visszaállitassanak;  —  hogy  szent  koronánk  azon  birtokai,  mik 
kezdet  óta  (szent  István  II.  könyve  6.  szak.)  a  királyi  udvar  méltó- 
ságának fenntartására  szánvák,  s  már  Albert  Decretumának  XVI.  t. 
ez.,  Ulászló  1514-ki  VII.  Decr.  1.,  2.,  3.  §-sa  elidegenithetleneknek 
nyilvánít,  s  az  1713  :  XVI.  t.  ez,  2.  §-a  mint  ^nemzeti  javakat  küJön'ós 
figydmi^  alá  vészen,  az  1608.-  XXII.  t.  ez.  1.  §-sa  1609:  LIV.  ren- 
delete folytán  jelenlegi  bitor  (s  jövedelmeikben  elmarasztalandó) 
tulajdonosaik  kezeiből  egyszerűen  visszafoglaltassanak  ;  —  követel- 
jük, hogy  az  1559:  XLIII.,  1723:  V.,  1741:  XXVI.,  1791:  LVI.  t. 
•czikkek  ellenére,  hazánk  annyi  fia  ellen,  illetéktelen  birák  által, 
idegen  törvények  szerint  követett  jog-  és  érvénytelen  eljárásnak 
eredményei  megszüntessenek.  —  És  hogy  mind  e  jog-  és  törvény- 
tapodás  lehetőségének  jövőre  legalább  eleje  vetessék:  követeljük, 
hogy  az  ősi  törvényeink  szellemén  végig  vonuló,  s  Ulászló  VI.  Decre- 
tnma  Vll-ik  czikkében  tisztán  formulázott  feldössége  a  kormányi 
hatalomnak  ujolag  és  határozottan  kimondattassék.  .  .  .  Szóval :  kö- 
veteljük vissza  mindazt,  mibÖl  szegény  hazánkat  a  12  évi  dülöngött 
önkény  a  bosszú  méltatlanságával,  s  az  irtó  gyűlölet  logikai  követ- 
kezetességével kifosztogatta.  (Közhelyeslés.) 

ÉS;  ha  mind  ezt  visszaszereztük  is  j  ha  a  jogállapotot,  min 
tovább  épithetend  a  jövő,  megnyerénk  is  hány  élet,  mennyi  köny  : 
és  mennyi  vér  marad  fenn,  mely  az  igazság  nagy  Istenétől  várhat 
csak  Ítéletet !  Várjuk  be  azt,  szent  megadással  hajolva  meg  végzései 
előtt.  A  sirok  fölött  mint  örökzöld  koszorú  virul  a  föltámadás  szent 
hite :  gyarló  korlátolt  emberekül,  tőlünk  elég,  hü  tolmácsa  lenni 
annak,  mit  a  törvény  parancsol,  a  nemzet  jogos  igényei  kivannak,  a 
múltnak  keserves  tapasztalása  követel,  s  a  jövő  biztosítása  föl- 
tételez. 

És  lenni  hü  tolmácsa  azon  érzületnek,  mely  —  őseink  hagyomá- 
nyaként —  a  Kárpátoktól  Adriáig  kunyhók-  s  palotákban,  az  összes 
nemzetnek  Isten  után  legszentebb  hitvallása,  mely  mind  e  szenvedés 
között  —  mint  kohában  az  arany  —  mindinkább  megszilárdult : 
hogy  „vagyunk  a  kik  voltunk,  s  leszünk  a  kik  vagyunk,^  és  vesse 
így  vagy  ugy  fölöttünk  koczkáit  a  végzet :  lehet,  hogy  a  magyar 
nemzet  veszni  fog,  de  hogy  osztrákká  legyen,  az  nem  lehet  soha ! 
(Viharos  közhelyeslés  ;  zajos  éljenzés.) 

Ez  azon  egy  hitvallás,  uraim,  mit  osztunk  mindannyian,  és 
mely,  mivel  osztjuk,  e  házat  a  nemzet  kéjjviselöjévé  teszi ;  s  a  hazánk 
nagy  fia  által  kijelölt  ösvény  az,  mely,  ez  irányban,  közügyünknek,  e 
hányatott  hajónak,  annyi  szirt  között,  legbiztosabbnak  mutatkozik. 
Versenyezzünk,  ki  szereti  inkább  a  hazát,  de  kövessük  öt  mindany- 
nyian,  együtt  egységes  bizalommal,  mely  egységes  erÖt,  egységes- 
hatályt  nyújt ,  mint  a  villanysodrony,  egi/  kapcsot  szőve  milliók 
szive  és  karja  közt.  —  Egyébiránt:  (Szóló  szédülés  miatt  beszédét 
ismét  megszakasztja,  felkiáltások :  pihenjen !  2  percznyi  pihenés- 
után  szónok  ismét  folytatja.)  Demosthenes  magasztalva  irja  Spártá- 
ról,  (Halljuk !)  hogy  ott  tanácskozás  közben  a  közügyek  fölött,  tar- 
talék nélkül  nyilvánítja  ki-ki  véleményét ;  de  ha  valami  megálla- 
pítva lön,  fennmagasztalják  mindannyian,  s  támogatják  azok  is,  a 
kik  ellenezték,  (Felkiáltások  :  ügy  van  !)  Legyünk  szintoly  haza- 
fiak ;  legünk  hívebbek  a  hazához,  mint  véleményeinkhez.  Gyakran 
nem  kisebb  Szolgálatot  tesz  a  szó,  mint  a  fegyver.  Az  ige  öl  és  te- 
remt. (Helyeslés.) 

Ha  a  nemzet  és  trón  közé  válfalul  nem  tolakodnék  az  elévül- 

hetién  jognak  3  a  pillanat  követelményeinek  balértése,  8  a  közeledni 
kényszerült  érdekeket  tovább  és  tovább  nem  távolitauá;  ha  az  igaz- 
ság szózata  a  trón  messzeségéig  clzendülni  birna  :  e  válságos  pilla- 
natok küszöbén  ekként  szólalna  a  fejedelemhez : 

Midőn  e  nemzet  14  év  előtt  téged,  gyermekül  még,  jó  remény 
fejében,  oly  részvevéssel  üdvözölt  mint  egy  diadalmas  királyt :  nem 
álmodátok,  sem  ö  sem  te,  hogy  a  végzet  egy  évvel  utóbb  kezeidbe 
adandja  a  szilaj  események  gyeplőjét.  Megragadád,  gyönge  gyakorlat- 
lankézzel. Hogy  vezetőjük  helyett  uruk  lehetsz,  elhitetek  veled  azok, 
kik  fiatal  szived  bizalmát,  önérdekeik  martalékául,  ellesek ;  (Igaz  !) 
nemes  szenvedelmeidet  csalképekkel  izgaták,  s  a  hitet  erőd-  és  ha- 
talmadban azon  fokig  húrozák,  hol  a  gyarló  ember  elé  a  lehetlenség 
von  korlátokat.  Kiket  kormányzásod  élére  állitál ,  nem  szolgái  vol- 
tak a  trónod  érdekével  egy  közügynek,  sőt  szembe  álliták ;  csatára 
szálltak  nemcsak  a  nemzettQl,  barczra  keltek  a  gondviseléssel,  mely 
a  népek  történelmét  vezéreli.  A  legitimitást  proclamálták  árulólag, 
ignorálva  nemcsak  azt  a  mi  van,  hanem  azt  is,  a  mi  volt.  E  legitim 
császári  kormány  volt,  mely,  pártot  ütve  a  magyar  király  esküje 
ellen,  tábort  alakita  entestvéreinkböl ;  hazánk  szent  földét,  mint  hat 
század  előtt,  mongol  csordák  által  egy  nagy  temetővé  pusztittatá,  s 
kik  a  törvény  parancsára,  a  hon  védelméül  fegyvert  ragadának,  s 
a  becsület  és  hűség  eltiltá,  hogy  azt  —  mert  a  veszély,  mint  Hanni- 
bál, közelgett  —  eldobják  gyáván  s  hitszegőn  —  mint  pártütőket,  Ö 
maga  a  pártütő  !  a  bün  és  gyalázat  halálával  gyilkoltatá  le.  (Közhe- 
lyeslés,) Irtott  és  pusztított,  bitón,  a  börtönök  fenekén,  s  a  mi  mind- 
ezeknél több,  a  száműzés  s  a  lélek  gyötrelmeinek  kinpadán.  (Igaz !) 
—  És  midőn  a  hóhér  kifáradott,  kitörlé  az  élet  könyvéből  e  nemze- 
tet, „geographiai  fogalommá"  tette  e  hazát,  8  a  megalázás  hadjára- 
tát inditá  meg  ellene  hontalan  zsoldosainak  sáskatábora  által. 
(Közhelyeslés.)  Mint  a  római  Caesarok  korában,  kiknek  nevét  meg- 
bélyegezte a  történelem,  oly  magasra  függesztetett  föl  a  törvény, 
hogy  tudomást  ne  vehessen  róla  a  nép :  a  bitor  kény  nemértett 
nyelven  rendelkezett  vér  és  vagyon  fölött,  hogy  ez  európai  Kánaán 
népe,  mint  a  Basták   korában,   saját   gyermekeit   bocsátá  áruba,  s 

családok,  kiknek   nevéhez  a  nemzeti  hála  bogiárait  tiizte  a  história, 
a  tönkrejutás  örvénye  felé  sodortatának,  (ügy  van !) 

Elmondhatók  a  kesergő  prófétával :  „Örökségünk  idegenekre 
szállott,  házaink  a  kivül  valókra,  idegenek  és  szolgáink  uralkodtak 
rajtunk!-  .  .  .  (Igaz!) 

És  l«Jn,  hogy  a  sir,  mely  e  nemzetet  volt  elnyelendő ,  nem  azt, 
hanem  a  vérrel  és  könyüvel  épitett  „uj  nagy  és  egységes  Ausztria*' 
anyagi  hatalmát,  hírnevét  s  erkölcsi  hitelét,  künn  és  benn  egyiránt, 
nyelte  el,  s  a  koronát  eddigelé  is  már  egy  országtól  fosztotta  meg, 
e  vereséget  tizszerezve  az  által,  hogy  miként  fosztotta  meg. 

És  ime,  oh  fejedelem,  künn  a  látkör  elborítva  vészjelekkel; 
benn  megrázva  és  rengve  alapjaiban  minden,  a  sziv  dobbanásától  a 
velők  oszlásáig,  s  a  kény  ephemer  creatiói  fölött  a  Nemesis  halo- 
vány arcza  rémlik ;  (Szónok  :  szédül,  kis  szünet  után)  csak  egy  van, 
a  mi  rendületlenül  maradt^  mint  a  kőszál,  min  ki  nem  fognak  a  po- 
kol kapui  —  a  hit :  ,,hogy  Magyarország  van  és  lesz/^  (Közhelyes- 
lés ;  éljenzés,  taps.j 

Védangyalod  sugalma  volt  az,  oh  fejedelem,  mely  felmutatá  az 
ösvényt,  mely  az  enyészethez  vezet.  ... 

Hallani  akarád  a  nemzet  szózatát,  mely  —  mint  a  hit  vérta- 
núit a  hóhér  bárdja  szentesité  meg  —  soha  dicsőbb  nem  vala,  mint 
gyötrelmeinek  némaságában.  (Közhelyeslés.) 

És  ime.  a  népek  igazsága  hasonló  Istenéhez  :  türö  és  megbo- 
csátó. Nem  idézi  fel  a  halottakat,  hogy  halvány  árnyaik  érczfalként 
sorakozzanak  a  nemzet  és  trón  közé ;  a  megemlékezés  méltó  vádsza- 
vai nélkül  ajkain,  szivében  a  kötelesség  nyugodt,  meg  nem  rendit- 
hetö  érzetével,  mint  Tarquin  elé  a  Sybilla,  lép  t?rónodhoz,  egyszer 
még  8  utoljára,  a  törvény  szent  könyvével  kezében,  mondván  az 
irás  szavai  szerint :  „nem  kell  nekünk  kegyelem ,  csak  igazság." 
(Közhelyeelés.) 

Szicziliának  egy  bölcs  királya  szerint :  a  fejedelmek  legjobb 
tanácsadói  a  halottak.  A  mi  halottaink  vére,  a  mi  szenvedéseink 
könyüje  lön  azon  törvény  pecsété,  a  mi  mellett  e  nemzet  felszólal 
—  értsd  meg,  oh  király :  felszólal,  nyugodtan,  türelmesen,  mig  keb- 
lében,  mint  bősz  Óceán,  háborog  mindez  égő  emlékezet,  Saük  egy 

ember  „engedményezése'^  e  tengernyi  mozgalomnak,  mely  fölött, 
mint  egykoron,  az  Urnák  lelke  lebeg.  (Helyes !)  Hajtsd  alá  előtte  a 
föld  poráig  homlokod,  oh  fejedelem,  nehogy  megdördüljenek  az  írás 
szavai :  „Magamra  öltöm  a  haragot  mint  egy  palástot,  mert  nem  bé- 
két jöttem  én  hirdetni,  hanem  harczot  és  halált!^  (Viharos  helyes- 
lés ;  taps  és  éljenzés.) 

Vannak  a  trónok  történelmében  pillanatok,  válpontok  lét  éS" 
nemlét  között  ,  mikben  a  végzet  intő  szózata  nyilatkozik.  Ne 
hagyd  elzendülni,  oh  fejedelem!  Kormányod,  a  multhan  három  szá- 
zadig vivott  e  nemzet  szive  ellen :  ne  kelj  te  uj  csatára  az  örök  igaz- 
ság elveivel ;  ez  a  harcz  egy  véges  ember  tusája  volna  a  végtelen 
jövővel ;  ez  harcz  leendene  egy  király  és  Isten  között !  (Szűnni  nem 
akaró  éljenzés  és  taps.) 

Elnök:  Figyelmet  kérek  I  Tessék  helyre  menni.  Most  szólni 
fog  Ballagi  Mór  ur. 

Erre  Ballagi  Mór: 

Tisztelt  képviselőház !  Midőn  e  perezben  fölszólalni  akarok, 
önkénytelenül  jutnak  Cornelius  Neposnak  hires  szavai  eszembe  : 
„Venio  nunc  ad  fortissimum  virum,"  annyiban,  s  oly  értelemben, 
hogy  nekem  jutott,  e  háznak  legékesebben  szóló  férfia  után  felszó- 
lalni, s  alig  lehetne  reményem  a  ház  elnézésével  találkozni,  ha  föl- 
szólalásomnak  egy  érdeme  nem  leendne,  az  t.  i.  hogy  rövid  és  a 
tárgyhoz  ragaszkodó  lesz.  (Helyeslés.) 

Ha  csak  perczig  is  abban  a  jámbor  hiszemben  éltem  volna, 
hogy  nem  kizárólag  a  dynastia  megmentésére,  hanem  tán  jog-  és 
igazságra  is  volt  némi  tekintet,  midőn  Bécsben  az  október  20-diki 
diplomát  kiadták :  e  gyűlésünk  kiegészitetlen  volta  egymaga  is 
tökéletesen  meggyőzhetett  volna  az  ellenkezőről. 

Azonban  szemünk  előtt  mindennap  történő  más  törvényrontó 
hatalomtények  is  váltig  bizonyítják,  hogy  a  bécsi  udvarnál  ma  sem 
mondtak  le  ama  hagyományos  házi  politikáról,  mely  a  körülmények 
szerint  fölváltva,  sújt  és  csábit,  s  ehhezképest  jelenleg  is  csak  ugy 
játszák  irányunkban  a  constitutionalismust,  mint  midőn  haditün- 
tetések alkalmával  az  ellenséges  sereghez  közelednek,  majd  elvonu- 

lást  színiének,  csupán  a  végből,   hogy   azt  biztos   positiojából   ki- 
esalják. 

A  nemzet  ezt  igen  jól  tudja,  de  tudja  azt  is,  még  pedig  a  hi- 
stória csalhatatlan  tanulsága  szerint,  hogy  soha  az  absolut  hatalom 
a  színlett  szabadság  és  alkotmányosság  játékát  ugy  nem  játszhatta, 
hogy  utoljára  is  nem  a  szabadság  ügye  ült  volna  diadalt. 

Ezt  tudva,  mi  nyugodtan  nézünk  a  jövőnek  elébe  és  ugy  ha- 
ladunk a  törvény  által  elébünk  tűzött  ösvényen  előre,  mintha  oda- 
fenn minden  egészen  bona  fide  történnék. 

Nyíltabban  szólok,  hogy  azok  is,  kikoek  az  igazság  elnyomása, 
utóbb  gyanúsítás  a  dolguk,  —  megértsék,  mikép  érez  és  gondolko- 
dik a  törvényességnek  e  hazájában  egyike  azoknak,  kiket  Bécsben 
fölforgatóknak  szeretnek  czimezni.  (Halljuk !) 

Ha  az  volna  a  vitatkozás  tárgya :  szakítani  kell-e  a  dynastíával, 
vagy  nyitva  hagyni  az  utat  a  kibékülésre  —  és  ha  a  kibékülés,  ter- 
mészetesen a  törvény  alapján  történendő  kibékülés  eszközlése  raj- 
tunk állana,  tőlünk  függne ;  akkor  mindnyájan  egyértelmüleg  az 
utolsót  választanok  minden  utógondolat,  minden  mellékszándék 
nélkül.  Megmondom,  miért?  (Halljuk!) 

Alkotmányos  kormányformának  legfelségesb  előnye  az,  hogy 
annak  szerencsés  alkalmazása  csak  igen  csekély  mértékben  függ  az 
uralkodó  személyiségétől ;  alkotmányos  nemzet  nem  annyira  a  feje- 
delem jogakaratától  várja  jogai  biztosítását,  mint  azon  áthághatlan 
korlátoktól,  melyeket  a  törvény  von  a  hatalom  közé,  s  midőn  az  al- 
kotmány élére  állított  fejedelem  személyét  sérthetlennek  mondja  ki, 
egyszersmind  eleve  gondoskodott  arról,  hogy  az  csak  jót  tenni,  de 
roszat  művelni  ne  bírjon. 

Ez  a  mi  alkotmányunknak  is  jelleme,  s  ha  egyszer  ennek  sán- 
czain  belül  mi  leszünk  az  urak,  a  többire  nézve  szívesen  engedünk. 

„Suís  stat  viribus  libertás"  ez  a  római  történetíróval  a  mi  jel- 
szavunk, melyhez  képest  szabadságunk,  jogaink  és  igazaink  meg- 
védését senki  mástól,  hanem  törvényeinktől  —  s  ha  kell  —  kar- 
jainktól várjuk.  (Helyes !) 

Azzal  szeretnek  vádolni  bennünket  elleneink,  hogy  mi  érzelmi 
politikát  űzünk. 

1861-ki  országgyűlés  11.  10 

Ha  vülnának  köztünk,  kik  az  ész  helyett  inkább  szivük  sugal- 
latára hallgatva  képesek  lennének  az  indulatok  izgalmának  vetni 
martalékul  a  haza  kétes  jövendőjét :  akkor  bizonyára  nem  a  törvé- 
nyesség szelíd  sürgetését,  hanem  vajmi  egészen  mást,  egy  nemzet 
12  évig  elfojtva  tartott  haragjának  menydörgö  kitörését  kellett 
volna  már  eddig  is  hallani  e  házban,  (Ugy  van  !)  annyival  inkább, 
miután,  valljuk  be  őszintén,  csak  is  agy  adnánk  szót  küldőink  s  ál- 
talában a  nemzet  valóságos  hangulatának  ;  mert  bácsmegyei  t.  kül- 
dött-társam kétségkívül  nagyon  csalatkozott,  midőn  a  minap  itten  azt 
állitá,  hogy  ha  küldőinknek  eleve  megmondtuk  volna,  hogy  mi  a 
tényleges  hatalommal  szóba  sem  állunk,  érintkezni  nem  akarunk, 
akkor  kevesen  ülnénk  itt.  Ez  épen  megfordítva  áll. 

Az  uralkodóház  iránti  bizalom  az  utolsó  12  év  fonák  kormány- 
rendszerének istentelenségei  által  oly  mélyen  megrendült,  hogy 
semmi  jobban  nem  ajánlhatja  az  embert  a  nép  bizalmába,  mint  an- 
nak kijelentése ,  hogy  szenvedéseinek  okozója  iránti  gyűlöletét 
osztva,  a  tényleg  uralkodó  hatalomról  tudni  sem  akar,  azzal  érint- 
kezni nem  fog. 

A  mi  több,  —  soha  az  ösi  alkotmány  iránti  tisztelet  és  szere- 
tet is  a  társaság  legalsóbb  rétegeibe  ugy  el  nem  hat,  a  nép  vérébe 
ugy  át  nem  megy^  ha  az  utolsó  12  év  nyomorú  kísérletei  amannak  ál- 
dásait oly  fényesen  ki  nem  emelik. 

A  mely  mértékben  pedig  nöttön  nŐtt  országszerte  a  gyűlölet 
az  Önkény  poroszlói  ellen,  azon  mértékben  mind  jobban-jobban  gyö- 
kerezett meg  a  szeretet  nemzeti  institutioink,  hazai  törvényeink,  és 
hatóságaink  iránt. 

És  —  annyira  szent  nemzetünk  előtt  a  törvényes  alkotmány, 
hogy  éu  merem  még  azt  is  állítani,  hogy  ha  ma  körülövezi  a  hazai 
alkotmány  fénykoszorujával  homlokát  a  hatalom  kezelője,  ha  tény- 
leges biztosítékokat  nyújt  a  nemzetnek  arról,  hogy  ez  nem  múló  en- 
gedmény akar  lenni,  hanem  a  törvény  szentségének  visszavonhat- 
lan  elismerése :  nemsokára,  s  tán  épen  a  döntő  pillanatban,  a  nem- 
zet képes  lenne,  méltó  haragjának  érzelmeit  az  alkotmányos  jog  ol- 
tárára íUdozatul  vinni. 

Ezekből  látható,  mennyire  minden  értelem  nélkül  való  beszé- 

dek  azok,  melyeket  elleneink  e  honban  léteaö  felforgató,  mindent 
koczkára  vetni  akaró  pártról  a  világba  szórnak. 

Ha  a  jogtalanság  uralmának  véget  vetni  törekvő  szándék  — 
felforgatás  ;  ha  a  törvénytől  semmi  áron  tágitni  nemakarás  —  kocz- 
káztató  játék  :  akkor  igenis,  mi  felforgatók,  mindent  koczkáztatók 
vagyunk ;  de  akkor  mi  velünk  együtt,  felforgató  nem  csak  egy  párt 
e  hazában,  hanem  az  egész  nen^zet.  (ügy  van !  Helyes !) 

Avvagy  létezik-e  igaz  ember  e  honban,  ki  a  12  év  óta  rajtunk 
garázdálkodott  önkényt  s  proteusi  változatú  azon  kormányzást, 
mely  a  rendszert  kezelöket  csak  ugy  békétlenitette,  mint  az  alatta 
nyögöket  —  emezeket,  mert  szenvedtek,  amazokat,  mert  hatalmuk 
birtokában  perczig  sem  voltak  biztosak  —  szivböl  nem  utálta,  s 
annak  megsemmisítésére,  ha  módjában  vala,  szívesen  nem  töreke- 
dett volna  ? 

Én  részemről  nyíltan  bevallom,  hogy  arra  törekedni  mindig 
hazafiúi  kötelességnek  tartottam,  de  igaz  lelkemre  mondhatom  azt 
is,  hogy  a  mi  előttem  az  utolsó  12  év  alatt  gyakorlott  uralkodást 
utálatossá  tette,  nem  annyira  az,  a  mit  alatta  szenvedtem,  —  s  ki 
volt  e  honban  hazafi,  ki  alatta  nem  szenvedett  —  mint  inkább  amaz 
erőszakos  forradalmi  jellem,  mely  annak  minden  intézkedésein  vé- 
gig vonult,  mely  ma  lerontotta  azt,  a  mit  tegnap  épített  s  mely  előtt 
semmi  kötelék,  semmi  szokás,  intézmény  vagy  jogviszony,  lett  lé- 
gyen az  bár  köznemzeti,  polgári  vagy  vallásbeli,  elég  szent  nem  volt^ 
hogy  azon  keresztülkasul  ne  gázoljon  s  azt  a  maga  kaptájára  ütni 
ne  akarta  volna. 

Ez  által  az  egész  nyilvános  élet  —  ha  ugyan  egy  gépezet 
mozgása,  bár  emberekből  áll  is  az,  életnek  mondható  —  minden  ci- 
vílísatori  igény  mellett  oly  valóságos  középkori  barbarismusba 
sülyedt,  hogy  minden  müveit  jóra  való  ember  kénytelen  volt  elvo- 
nulni és  kerülni  épen  azon  kört,  mely  egészséges  államszerkezetben 
a  polgárok  legjavából,  színéből  szokott  alakulni. 

Valóban  ideje,  nagy  ideje  is  volt,  hogy  ama  rendszeresített 
rendbontás,  ama  szemfényvesztő  állapot  megszűnjék,  már  csak  azon 
humanitási  tekintetből  is,  mért  már-már  félteni  lehetett  a  nemzet 
ifjabb  ivadékát,  nem  attól,  hogy  a  Schulinspectorok  által  röf  számra 

kiszabott  és  zsandárok  által  erőszakolt  ferde  bölcseséget  sajátjává 
tegye,  mert  arra, hálaistennek,  semmi  kilátás  nem  volt,  hanem  attól, 
hogy  a  visszautasított  álmüveltséggel  szellemének  természetes  mü- 
velését is  elhanyagolandja,  nem  levén  számára  semmi  tér,  melyen 
kifejtett  tehetségeit  érvényesíthesse. 

Azon  jó  láttatja  azonban  mégis  volt  a  12  évi  szenvedésnek, 
hogy  megtanultunk  igazságosak  lenni  enmagunk  s  egymás  iránt  s 
megtanultuk  másodszor,  hogy  felfordult  politikával  szemben  nincs 
üdvösebb  bölcseség  a  béketűrő  várakozás-  és  kitartásnál.  Mert  csak 
időt  kell  engedni  a  fonákságnak,  hogy  következményeit  kifejtse,  és 
—  maga  magát  megöli.  (Nagy  helyeslés.) 

Ebben  rejlett  a  nemzet  12  évi  viseletének  kulcsa,  s  ha  Európa 
figyelme  némi  részben  felénk  fordult,  azt  valóban  nem  annyira 
annak  köszönhetjük  a  mit  tettünk,  mint  inkább  annak,  mit  az  erő- 
szakos hatalommal  szemben  nemes  resignatioval  —  nem  tettünk. 

A  nemtevés  az,  miben  senki  bennünket  nem  gátolhatott,  s 
azért  mint  legbiztosabb,  reánk  nézve  legüdvösebb  is  volt. 

S  most  kimondom  egyenesen,  hogy  én  a  febr.  26-iki  pátens 
után  ma  sem  látok  részünkre  a  tényleges  hatalommal  szemben 
más  politikát  biztos  sükerrel  lehetőnek,  mint,  jó  méltóztassanak 
figyelni  (derültség),  az  annak  irányában  folytatandó  semmit  nem 
tevést  mindaddig  ,  míg  alkotmányunk  teljes  restitutiöja  szabad 
tért  nem  nyit  a  törvény  teljes  tökéletes  gyakorlatára,  jogérvé- 
nyes cselekvésre.  (Helyes !) 

Ezt  a  multak  tapasztalatai,  s  a  jelen  helyzetének  elfogulatlan 
megfontolása  egyiránt  javallják. 

Bécsben  évek  óta  máról  holnapra  gazdálkodnak.  Minden  em- 
ber, ki  az  ügyek  élére  áll,  a  jövendő  nevében  emészti  fel  a  jelent 
és  mikor  a  maga  részét  kivette,  odább  áll,  utódjára  bízván  a  mes- 
terséget, hogy  uj  délibáb  feltüntetése  által  a  figyelmet  a  sivár  jelen- 
től elvonja,  a  multat  elfelejtesse.  (Helyeslés.) 

„Aprés  moi  de  déluge"  vagy  magyarul  szólva:  „a  ki  hátul 
maradt,  tegye  be  az  ajtót"  ez  azon  férfiak  jelszava,  kik  még  az  uj 
Ausztriát  a  ji.ipiroson  megalkották,  a  valóságos  birodalmat  kigázol- 
hatlan  bajokba,  végveszedelembe  döntötték. 

Lelkiismeretlenaég  viszás  politikával  kapcsolatban,  hallatlan 
megaláztatásokat  és  szerencsétlenségeket  hoztak  ezen  még  csak  két 
évtizeddel  ezelőtt  büszke  birodalomra. 

Utoljára  kénytelenek  voltak  belátni,  hogy  a  követett  politika, 
ha  tovább  ugy  folytattatik,  egyenesen  megsemmisüléshez  vezet,  és 
felhagytak  egyelőre  mindennel,  csak  azon  egygyel  nem,  hogy  minket 
tovább  is,  akaratunk  ellen,  az  ö  módjuk  szerint  boldogítsanak,  azon 
egyszerű  okból,  mivel  nélkülünk  ők  nem  boldogulhatnak. 

Febr.  26-ka  után  —  12  év  óta  hatodszor  —  minden  megváltozott, 
minden  más  lett  Bécsben,  egyedül  az  ellenünk  követett  beolvasztási 
politika  maradt  a  régi,  s  ugyanazon  emberek,  kik  tegnap  még  a 
legridegebb  absolutismus  nevében  parancsoltak  ,  ma  mint  a  rögtön- 
zött Reichsconstitution  bajnokai  lépnek  fel  ellenünk,  és  követelik  a 
szabadság  nevében,  —  nem  tudom,  mi  jogon  —  ugyanazt,  a  mit 
rajtunk  12  évig  az  önkény  követett  el,  jure  fortioris. 

Ha  a  tárgy  oly  komoly  nem  volna,  nevetni  lehetne  azon,  hogy 
a  tegnapról  való  constitutionálisták,  mily  praeceptori  hangon  be- 
szélnek alkotmányról  oly  nemzetnek,  melynek  nyolcz  századon  ke- 
resztül a  volt  mindene  s  akkor  sem  tágitott,  mikor  a  többi  Európa 
az  absolutismus  bálványa  előtt  oltározott. 

Azonban  készek  ők  még  is  sokban  engedni,  csak  mi  is  enged- 
jük meg  nekik  azt  a  csekélységet,  hogy  vérünkkel,  vagyonúnkkal 
ők  rendelkezzenek. 

Ily  naiv  politikával  szemben,  mely,  mellékesen  mondva,  csak 
annyiban  különbözik  az  elöbbenitöl,  hogy  elébb  mások  vetették  a 
kötelet  nyakunkba,  most  meg  azt  kívánják,  hogy  magunk  végezzük 
magunkon  e  nobile  officiumot;  (Ugy  van!)  valóban  kevés  okunk 
van  felhagyni  azon  eljárással,  melyet  az  utolsó  12  év  alatt  oly  vilá- 
gos sikerrel  követtünk,  annyival  inkább,  miután  oly  hosszú,  mint 
volt,  várakozási  időnk  ezentúl  bizonyára  nem  lesz. 

Mi  nem  törünk  senki  ellen,  mi  nem  kívánjuk  senki  vesztét ; 
de  ha  Bécsben  meg  nem  szűnnek  a  mi  vesztünket  keresni;  e  nemzet 
bizonyosan  nem  fogja  többé  idétlen  nagylelkűséggel  vérét  oly  érde- 
kek szolgálatában  ontani,  melyek  lételét  folyvást  fenyegetik. 

S  vájjon  mire számitnak  Bécsben?  A  német-szláv  elem, minde- 
nik másfelé  gravitálva,  azon  álomkép  kedveért,  melyet  egységes 
Ausztriának  neveznek,  soká  együtt  karöltve  haladni  nem  fog;  s  ha 
ama  szövetség  felboralik,  Magyarország,  még  pedig  kibékített  Ma- 
gyarország nélkül,  az  épület,  mely  azon  szövetségre  támaszkodott, 
utána  döl. 

Ilyennek  látván  a  helyzetet  Bécsben,  ismervén  a  hangulatot 
hazánkban,  és  tapasztalván,  hogy  kinek  kezébe  adta  a  Gondviselés 
az  ügyek  jobbra  fordithatását,  azt  balvégzet  a  nemzet  igazaival 
annyira  ellenkező  irányba  sodorja,  hogy  maga  rúgja  el  lába  alól  az 
alapot,  melyen  a  nemzet  képviselői  vele  törvényesen  érintkezhetné- 
nek, nekünk;,  véleményem  szerint,  nem  marad  egyéb  teendőnk,  mint 
országvilág  előtt  határozatilag  kijelenteni,  hogy  mi  a  pragmatica 
sanctio  határozataihoz  ugyan  szilárdul  ragaszkodunk,  de  azon  szer- 
ződés minket  illető  pontjaira  csak  akkor  és  annyiban  érezzük  ma- 
gunkat kötelezve,  a  mikor  és  mennyiben  a  másik  szerződő  fél  annak 
őt  illető  pontjait  is  egytől  egyig  beteljesiti.  (Helyeslés.) 

Magyarország  semmi  más  országtól  nem  függő,  önálló  király- 
ság volt,  e  minőségben  akar  megmaradni;  Magyarországnak  meg- 
volt törvényesen  meghatározott  területe,  ezt  kívánja  tovább  is  osz- 
tatlanul birni;  Magyarország  1848-ig  bírt  önálló  törvényhozással 
annak  szentesített  törvényeit  csonkítatlan  meg  akarja  tartani. 

S  midőn  maga  részére  annyi  boszút  kiáltó  tettek  után  is  nem 
követel  egyebet  a  szoros  igazságnál,  meg  azt,  hogy  hagyják  ma- 
gára: ő  viszont  mások,  különösen  a  testvérnépek  irányában  több 
mint  igazságos,  —  méltányos  és  a  szükségben  kisegítő  akar  lenni. 
(Helyes !) 

Ha  azok,  kik  a  tényleg  uralkodó  fejedelemhez  felírni  akar- 
nak, azt  kérdik  talán  tőlem :  mi  haszna  mindezeket  határozatilag 
kijelenteni,  ha  az  illetővel  nem  közöljük  ?  —  Hogy  feleljen  az  ural- 
kodó, ha  mi  hozzá  nem  is  szólunk  ?  Erre  feleletem  egyszerűen  ez : 
mi  nem  is  szót  várunk  a  tényleg  uralkodótól  —  ez  a  törvényben 
ott  van,  s  nem  szükséges  újra  elmondani,  —  hanem  tetteket,  hatá- 
rozatunkat megelőző  tetteket.  (Kitörő  nagy  helyeslés.) 

Avagy  mire  való  volna   törvényre   tanítani  azt,  kinek,  mint  a 

törvényhozás  egyik  tényezőjének,  a  törvényt  ngy  is  ismernie  kell  ? 
(Helyes !) 

Ha  tenni  akar,  jól  tudja,  mi  a  teendője  ;  tudhatja  azt  is,  hogy 
az  országnak  mi  a  kívánsága,  mert  ennek  más  kívánalma  nem  le- 
het, mint  a  mit  a  törvény  rendel. 

ÁUitsa  vissza  az  1848-ki  törvényeket  egész  terjedelmükben, 
nevezze  ki  a  minisztereket,  hijja  meg  az  ország  minden  részeit  a 
hongyülésre  —  szóval,  lépjen  a  törvény  terére  határozottan,  —  és 
biztos  lehet,  hogy  a  magyar  nemzet  képviselői  nem  fogják  utánozni 
Bécs  statusférfiainak  bölcseségét,  és  a  kétes  jövendőért  nem  fogják 
feláldozni  a  bizonyos  törvényes  jelent. 

Ha  a  dualismustól  irtózik,  hatalmában  áll  attól  is  meg- 
szabadulni, és  a  határozás  pillanatában  annak  is  véget  vetni. 

Csak  kijvesse  a  természet  rendjét,  hol  mindenütt  a  kisebb 
testek  mozognak  a  nagyobbak  körül.  AUitsa  vissza  nagy  Corvinus 
trónusát  Budán,  és  boldogítsa  többi  tartományait  azon  szabad  alkot- 
mánynyal, mely  az  1848-ki  stádiumában  az  európai  szabadelvek 
színvonalára  lépett;  de  már  nyolczszáz  évvel  ez  előtt  kimondta: 
„Omnes  homines  nnins  sünt  conditionis."  (Helyes  !) 

Nem  szólok  tovább  az  előttünk  fekvő  nagy  kérdéshez,  mely- 
nek mind  törvényes,  mint  történeti  oldalait  előttem  már  annyian  és 
oly  fényes  ékesszólással  fejtegették,  hogy  vissza  kellene  élnem  a 
t.  ház  türelmével,  ha  gyönge  tehetségemmel  én  is  e  terekre  lépnék. 

Csak  annyit  mondok  még  :  meglehet,  sőt  valószínű,  hogy  min- 
den jó  szándékunk  porba  esik;  hogy  Bécsben  a  l2-ik  órát  is  elmu- 
lasztják ;  de  akkor  prófétai  lélek  nélkül  mondhatjuk,  hogy  a  felírás- 
nak sem  leendett volna  cséppel  különb  eredményeimért  ha  Béesben 
a  tények  logikájára  nem  hallgattak :  vájjon  liihetö-e,  hogy  a  felírás 
bár  jeles  logikájára  a  követett  irányt  megváltoztassák. 

Én  legalább  nem  hiszem  s  ennélfogva  nem  a  felírásra,  hanem 
a  határozatra  szavazok.  (Helyeslés  5  éljenzések.) 

Erre  HunkárAntal: 

Tisztelt  képviselőház !  Magyarország  állami  életét  nagy  ve- 
szély fenyegeti. 

Az  ausztriai  ház  kormánya  alatt  történtek  ugyan  már  hajdan 

is  sok  törvényellenes  és  kegyetlen  merények,  de  azok  még  sem  vol- 
tak annyira  veszedelmesek,  mert  csak  az  erőszak  uralgott,  mely  az 
alkotmányt  lényegében  annyira  nem  sértette ;  —  de  mit  a  török 
uralom  sem  cselekedett,  az  most  a  fődolog,  hogy  t.  i.  Magyarországra 
német  törvény  erőszakoltatott. 

így  első  Lipót  király  idejéből  még  most  is  fennmaradott  ama 
szomorú  emléke  az  eperjesi  mészárlásnak,  és  ezen  tisztelt  házban  is 
léteznek  közöttünk  oly  nagyérdemű  férfiak,  kiknek  dicső  elődei 
vagy  Eperjesen,  vagy  a  pozsonyi  piaczon  törvénytelen  Ítélet  által 
elvérzettek  és  ott  hős  szivük  a  hazáért  dobogni  megszűnt. 

Il-dik  József  császár,  kit  a  magyarok  hatalma  még  bölcsőjé- 
ben tartott  meg  a  trónon,  s  kik  a  pragmatica  sanctiora  adott  szavu- 
kat oly  hősiesen  váltották  be,  azzal  hálálta  meg  ezen  nemes  nemzet 
hűségét,  hogy  Nagy  Lajos  hatalmas,  és  Corvin  Mátyás  király  fényes 
birodalmát  Ausztria  tartományává  igyekezett  lealacsonyitni,  és  a 
magyar  nemzetet  németté  akarta  változtatni. 

Mennyi  sebet  ejtett  első  Ferencz  királyunk  az  alkotmányon, 
azt  mi  élők  még  igen  is  éreztük,  holott  első  Napóleon  1809-ben, 
midőn  a  magyar  hadak  itthon,  és  az  egész  nemesség  fegyverben 
állott  —  a  magyar  nemzetet  két  izben  felszólította,  hogy  itt  Ráko- 
son országgyűlést  tartva,  magának  más  királyt  válaszszon.  —  Na- 
póleon akkori  szavát  erőhatalommal  is  érvényessé  tehette  volna,  és 
kérdem,  hajlott-e  az  ország  ezen  felhívásra?  és  tett-e  válaszul  arra 
csak  legkisebb  mozdulatot  is?  Nem,  —  senki  sem;  —  sőt  újra  meg 
újra  fegyverkezett  ellene  és  több  következő  háborúban,  melyek  ha- 
zánkat épen  nem  érdekelték,  egész  elszántsággal  hadakozott,  — 
csak  hogy  koronás  királyát  semmi  kűlhatalom  meg  ne  alázza. 

Azonban  ezen  most  elősorolt  három  fejedelem  megbánva  ferde 
politikáját,  nyilván  és  rögtön  viaszaállitott  mindent  a  régi  törvényes 
állapotba,  I-&Ő  Lipót  ugy  mint  Il-dik  József  császár,  —  Ferencz  ki- 
rályunk pedig  az  1827-ki  diaetán  magvallotta,  hogy  törvénytelen 
tettei  az  ö  atyai  szivére  kellemetlenül  hatottak.  De  Ferencz  József 
császár,  ámbátor  1848-ban  Magyarország  alkotmányát  egy  toll  vo- 
nással megsemmisítette  és  az  ausztriai  tartományok  constitutióját 
.is  eltörölte,  azt  mondván :    hogy  az  Istennek  számol,  és  népeinek  ö 

fog  törvényt  szabni,  azaz:  más  szavakkal  azt  monda,  hogy  32  mil- 
liónyi népességében  csak  egy  ember  szabad,  úgymint  ö  maga  a  feje- 
delem, a  többiek  pedig  mindnyájan  szolgaságra  itélvék.  Kormánya  az 
országot  fegyveres  erővel  elárasztotta,  b  azt  egy  sírkertté,  és  ugy  a 
magyar,  mint  a  velünk  mindég  barátságban  élő  szomszédnépek 
vérétől  párolgó  temetövé  változtatta ;  de  azon  fölül  még  a  magyarra 
egy  német  törvényt,  egy  megemészthetetlen  törvényt  erőszakolt,  sőt 
a  magyart  még  németté  is  akarta  változtatni ;  —  már  ebben,  uraim, 
én  semmi  logikát  nem  találok  (Helyes  !j ;  —  egy  oly  ausztriai  nyel- 
vet, melyet  magok  a  felső  országi  németek  is  alig  értenek  és  melyet 
gyakran  leirni  is  alig  lehet,  és  melyet  Adelungban  hiában  keresünk, 
minek  a  magyarra  tukmálni,  midőn  magától  is  több  nyelvet  jól  be- 
szél :  ilyen  erőszak  tartott  vagy  tizenegy  évig,  és  midőn  a  császár 
észrevette,  hogy  ezen  improvizálás  hatalmát  mint  künn  ugy  benn 
egészen  tönkre  juttatta :  —  akkor  jobbját  nyújtja  a  magyar  nem- 
zetnek, és  mintha  sem  Temesvárott,  sem  Aradon,  sem  Pesten,  Po- 
zsonyban, sem  Bécsben  semmi  törvénytelenség  sem  történt  volna, 
ezeken  csak  ugy  könnyeden  átsurranva  még  azt  állitja,  hogy  a  mi 
történt,  annak  ugy  kellett  megtörténni,  —  félig-meddig  az  alkotmá- 
nyos ösvényre  lépni  látszatik  ;  —  de  megbánását,  vagyis  a  törvény- 
telenségek rögtöni  visszavonását,  ugy  mint  azt  eldődei  tették, 
semmiben  sem  nyilvánítja,  és  ennek  nyomát  seholsem  is  találom,  — 
és  itt  eszembe  jutnak  néhai  Kleinman,  az  itteni  református  templom- 
ban mondott  szavai :  „Sei  Mensch^  sei  Christ,  sei  ganz  was  dubist;" 
mert  félszeg  rendeletek  a  tökéletességre  soha,  de  igen  a  legnagyobb 
bonyodalmakra  bizonyosan  vezetnek ;  itt  tehát  az  ily  állásban  levő 
fejedelemmel  a  kibékülés  ha  nehéz  is,  de  azért  minthogy  most  már 
Ausztria  is  nyert  constitutiót,  talán  még  sem  lehetetlen. 

Véleményem  tehát  az,  hogy  mindenek  előtt  irjuk  meg  Ö  Fel- 
ségének, ugy  a  mint  azt  nagyon  tisztelt  képviselőtársunk  Deák  Fe- 
rencz  ur  beadott  iratában  oly  bölcsen  földeritette,  miszerint  Magyar- 
ország az  1848-iki  törvény  alapján  egészen  joggal  követeli  a  restitu- 
tiót  in  integrum,  és  ezúttal  nevezzen  Ö  Felsége  egy  független  felelős 
magyar  minisztériumot,  mely  magát  a  fejedelemmel  érintkezésbe 
helyezve,  öt  ferde  politikájától  az  igazi  constitutionalis  törvényes 

térre  vezérelje,  —  de  egyúttal  meggyőzze  öt  arról  is  —  hogy :  a 
mit  a  bécsi  congressus  1815-ben  Európára  nézve  határozott,  azt  az 
idö  rohama,  mint  egyoldalú  kötést,  ma  már  lerontotta;  példája  ennek 
az  egészen  szabad  és  boldog  kis  Belgium,  a  szegény  kis  Görögor- 
szág, és  a  csak  tegnap  királyságra  felemelkedett  ifjú  Olaszország  ; 
és  ezek  eleven  tanúi  annak,  hogy  most  Európa  politikai  terén  egy 
egészen  uj  —  és  más  elem  kezd  uralkodni  —  ez  pedig  a  népképvise- 
let, és  ugy  látszik,  mintha  csak  Árpád  constitutioját  óhajtanák  utá- 
nozni, mely  magában  azt  foglalja:  hogy  a  fejedelmet,  kit  népe  egész 
kényelemmel  és  fénynyel  ellát,  vérével  és  pénzével  védelmez  :  csak 
népe  szeretete  teszi  boldoggá,  teszi  hatalmassá. 

De  a  mi  még  legfontosabb  és  az  ennyire  sülyedett  ausztriai 
hatalmon  egyedül  segíthet,  az,  hogy  most  Parisban  létez  amaz  im- 
perátio,  mely  a  népeket  a  már  régen  elvesztett,  de  soha  el  nem 
évülhető  jogaik  visszakövetelésére  buzdítja;  a  mely  hatalom  tehát 
Napóleon  császárral  kezet  fogva,  ezen  eszmét  minél  hamarább  fel- 
karolja, az  leend  a  boldogabb,  az  leend  az  erősebb.  Adja  tehát  Fe- 
rencz  Jósef  Magyarhonnak  egészen  vissza  azt,  a  melytől  öt  1848ban 
megfosztotta,  adja  vissza  Ausztriának  azt,  melyet  tőle  elődei  1418- 
ban  elvettek,  Cseh,  Morva,  és  Slcziának  pedig  azt,  melyet  ők  1G23- 
ban  a  Fehérhegyen  elvesztettek  :  akkor,  mint  igazi  tekintélyes  nagy- 
hatalom, Európa  mérlegébe  Brennus  kardját  bizvást  beleteheti  és 
semmi  külhatalora  meg  nem  fogja  alázni ;  de  mindenekelőtt  lépjen 
ki  a  tripleallianceból,  mely  a  népeknek  a  mit  igért,  meg  nem  tartá, 
és  az  a  szomorú  forrása  a  mai  napig  történteknek,  —  és  lépjen  egy 
quadruple  alliancera  —  mert:  ha  Francziaország,  Anglia,  Ausztria 
és  Olaszország  összetartanak,  a  világbékét  is  fenntarthatják,  s  mi- 
után igy  a  háborutóli  félelem  megszűnik,  a  minden  nemzetek  legna- 
gyobb szerencsétlenségét,  a  hadseregek  fölöttes  számát  leszállítva  : 
kevesebb  leend  az  adó,  a  hitel  helyre  áll,  és  a  mi  fegyveres,  folyto- 
nosan emésztő  állásunk  elmarad,  és  Ö  Felsége  a  béke  olajágát  tart- 
va kezében,  egész  csendben  kormányozhatja  megelégedett  és  elcsen- 
desült népeit !  de  ezt  rögtönözni  kellene,  mert  a  keleti  kérdés  a  kü- 
szöbön áll,  (Halljuk  !)  és  akkor  Ö  Felsége  —  valamint  Mária  The- 
rezia  Lengyelország  fölosztásánál  maga  részét,  úgymint  Galliciát,  a 

magyar  korona  jogával  követelte  vissza :  ugy  azon  tartományokat^ 
mint  Moldva,  Oláh,  Servia,  Bosnia,  Rascia  és  Bulgáriát,  szinte  a 
szent  korona  jogával  visszakövetelheti,  és  kereskedésünk  a  fekete- 
tengerig  terjedend,  melyért  már  II.  József  császár  a  török  háborút 
kezdette.  És  e  szerint  lenne  csak  0  Felsége  egy  uj  Ausztria  alapi- 
tója, —  de  addig,  mig  ezen  fennkittízött  térre  lépni  nem  fog,  addig 
kibékülésről,  coronátióról  szó  sem  lehet,  mert  csak  ezen  az  úton  te- 
endi  a  szent  korona  Ferencz  József  császárt  igazi  törvényes  apostoli 
királylyá,  és  a  hatalmas  magyar  nemzetnek  csak  ez  által  adná  visz- 
sza  újból  hazáját  (Helyeslés ;  éljenzés.) 

Elnök:  (zaj,  morgás)  Tessék  helyet  foglalni,  halljuk  Zsarnay 
képviselő  urat ! 

Erre  Zsarnay  Imre: 

Tisztelt  képviselőház  !  Hazánk  múltját  előttem  szóló  Kazin- 
czy Gábor  képviselő  barátom  lelkes  szónoklatával  festé  le ;  a  min 
én  örültem,  mert  a  régi  magyar  alkotmáayozók  és  törvényhozók, 
mivel  az  ember  csak  a  multat  tudhatja,  és  csak  a  jelent  ismerheti, 
mindenkor  e  kettőnek  egymással  összehasonlítása,  megfontolása 
után  intézkedtek,  a  jövendőt  ugy  nézték,  mint  a  jelennek  biráját, 
tudván,  hogy  az  ő  művökben  benn  van  a  csirája  az  áldásnak  vagy 
átoknak,  melyet  a  későbbi  maradék  fog  arra  mondani.  —  Az  ö  szó- 
noklata oly  nagyszerű  volt,  hogy  én  nyilatkozatomat  hazánk  füg- 
getlenségének fontos  kérdésében  nem  akarom  szóval  kezdeni,  ugyan- 
azért követvén  őseim  példáját,  kik  mikor  a  szent  korona  jogai  s 
birtokai  bárki  által  megtámadtattak,  nem  szóval,  nem  beszédekkel, 
hanem  tettekkel  léptek  fel,  én  is  tettellépek  fel.  (Halljuk!)  E  vég- 
ből én  1861-ik  esztendőben  a  magyar  képviselőháznak  tagja,  itt  ün- 
nepélyesen ezennel  a  legmélyebb  hála  és  tisztelettel  meghajlok  és 
leborulok,  de  nem  Ferencz  József  0  Felsége  a  császár  előtt,  hanem 
minden  volt  koronázott  királyainknak  szelleme,  s  különösen  azon 
szent  Istvánnak  isteni  ihletettsége  előtt,  kinek  ezredik  évi  augustus 
15-kén  először  tétetett  fejére  a  szent  korona,  ki  alkotmányunkat, 
melyet  az  Isten  a  magyarnak  e  szavakban  adott :  légy  szabad,  in- 
kább halj,  mint  rabszolga  légy;  leborulok,  de  nem  a  Lajthán  túli 
törvényiró  bölcsesége  előtt,  hanem  hazánk  mindazon  nagy  emberei- 

nek  szelleme  előtt,  kik  a  magyar  törvényhozásba  tettleg  befolytak  ; 
leborulok,  nem  az  osztrák  absolut  hatalom  s  annak  őrei  előtt,  kik 
között  a  geheime  Polizei,  ha  másként  czélt  nem  érnek,  —  a  hóhér 
játsza  a  főszerepet ;  hanem  az  ébredő  nemzetiségek,  és  azon  euró- 
pai hatalmak  előtt,  kik  a  nemzetiségek  ügyét,  a  szabadságot  pártol- 
ják, így  vélem  valósulhatónak  a  remény  teljesülését  mind  a  keresz- 
tény világnak,  mind  a  Mózes  követőinek,  kiknek  hitök  különbözők, 
de  sorsuk  egy;  egyik  hiszi  hogy  eljött,  másik  várja  a  Messiást.  Igaz, 
született  a  megváltó ;  de  az  ő  országa  a  felebaráti  szeretet  és  sza- 
badság országa,  még  el  nem  érkezett,  mert  az  ellen  működnek  azok, 
kik  a  hatalmat  bírják  az  emberiség  felett. 

Fölemelem  két  kezemet,  hálát  adva  Istennek,  hogy  a  népben 
a  szeretet  és  ragaszkodás  alkotmányunk  s  törvényünkhöz  nem  gyön- 
gült, hanem  növekedett  a  nyomor  ideje  alatt ;  az  october  20-ki  pá- 
tens sehol  sem  pártoltatott  az  országban,  itt  pedig  nem  csak  e  ház- 
ban, hanem  ugy  hiszem  a  főrendeknél  is,  anathema  alá  vettetik, 
(ügy  van !) 

Hazánk  függetlenségének  ellenségeiről  többek  szóltak,  de 
ezeknek  sorát  némelyek  12  évre,  mások  III.  Károly,  legtöbbek  Fer- 
dinánd korára  —  ki  az  osztrák  házbóli  királyok  folyvásti  sorát  kez- 
di —  viszik;  pedig  ezen  ellenségek  sora  megkezdődött  mindjárt  első 
királyunk  sz.  István  korában.  (Halljuk !)  Igaz,  hogy  mint  sok  bűnt, 
ugy  ezt  is  némi  homály  fedi,  de  akkoron  a  nép  véleménye,  később 
több  történetíróink  ugy  nyilatkoztak,  hogy  azon  orgyilkosok,  kik  sz. 
Istvánt  éjjel  ágyában  fekvőt  megölni  akarták,  egy  nőnek,  Gizella 
bajor  herczegnő  sz.  István  feleségének  tudtával  tevék  e  merény- 
letet, melynek  czélja  volt,  hogy  Endre  és  Béla  magyar  berezegek  a 
koronát  meg  ne  nyerhessék,  idegen  királya  legyen  a  nemzetnek,  és 
a  mi  Péter  király  alatt  tervbe  vétetett,  Magyarország  hűbéres  or- 
szággá tétessék.  —  Adja  az  ég,  hogy  miképen  a  hazánk  független- 
sége elleni  első  ármány  nőkezek  által  szövetett,  s  az  megbukott,  ugy 
a  korunkbeli  ármány  is^  mely  miatt  most  bajunk  van,  bukjék  meg  3 
legyen  utolsó. 

Tisztelt  ház  !  Alielött  elleneinkről  bővebben  szólanék,  hazánk 
múltjának  figyelmes  átnézete  után  arról  győződtem  meg,   hogy  ne- 

künk  ez  ügyben  törvénytelenebb,  igaztalanabb  s  gyengébb  ellensé- 
günk soha  sem  volt,  mint  jelenleg ;  valamint  megfordítva,  ügyünk 
igazságosabb  s  biztosabb  soha  sem  volt  mint  most ;  —  a  mit  igazol 
leginkább  azon  körülmény,  hogy  nekünk  1848  óta  nincs  bajunk  a 
haza  népével,  mely  szabad,  nincs  bajunk  enmagunkkal.  A  IV.  Béla 
korát,  midőn  a  tatárok  jöttek  be,  és  az  ülászló-ét,  mikor  a  törökök 
támadták  meg  hazánkat,  kivéve,  alig  volt  általánosabb  egyetértés, 
mint  most,  legalább  bizonyosan  országgyűlésünkben  ily  egyetértés 
nem  volt  mint  most.  (ügy  van !)  Én  kerestem  a  történetben  hasonló 
példát.  Szerintem  ezen  országgyűlésünk  hasonlít  a  keresztényeknek 
első  conciliumaikhoz,  melyekben  a  keletről  nyugatról  összejött  püs- 
pökök s  egyházatyák  sokáig  s  hevesen  vitatkoztak,  holott  a  lé- 
nyegre köztök  semmi  különbség  nem  volt,  az  evangéliumot  egyfor- 
mán fogadták  el,  a  keresztény  hitért  készek  voltak  martyrok  lenni, 
a  küzdelemnek  oka  csak  az  volt,  mert  egyik  a  másiknál  buzgóbb 
követője  akart  lenni  Krisztusnak  s  evangéliumának. 

Nincs  bajunk  azon  társországok  lakóival,  kiknek  képviselői  itt 
meg  nem  jelenhettek,  mert  az  anyaország  irányukban  méltányos  és 
igazságos  lenni  kész.  (ügy  van !)  Ez  ügyben  a  történelemre  vissza- 
emlékezés különös  képeket  tüntet  fel.  Hajdanában  azon  nemzetiségek 
a  magyar  korona  alatt,  melyek  a  közelebbi  időkben  egymás  ellenei 
voltak;  de  a  birodalomnak  más  tartományaiban  élők  is,  egymás  kö- 
zött mint  testvérek,  a  legbarátságosabb  viszonyban  éltek,  a  mint 
ezt  Beniczky  és  Mihályi  képviselők  igen  érzéstelve  adták  elő,  együtt 
harczoltak,  csontjaik  a  Kárpát,  Tisza,  és  Duna  vidékein  együtt 
porlanak.  Igen,  de  tisztelt  ház !  ezen  hajdan  egy  ügyért  küzdő  nem- 
zetek csontjai  nemcsak  hazánkban,  hanem  más  idegen  földön  is 
együtt  fekszenek ;  igen,  ott  fekszenek  a  Lajthán,  Wiener  Neustadt 
határában,  hol  1246-ik  évben  Frigyes  herczeg  a  Babenbergi  család 
utolsó  ivadéka,  meggyőzetett  a  magyaroktól,  s  a  csata  terén  Fran- 
gepán  által  elejtetett.  Mely  eset  az  akkori  európai  országok  és  nem- 
zetek sorsára  rendkívüli  befolyással  volt.  Mert  ha  ez  nem  történik, 
Prága  a  hatalom  főhelye  marad.  Bécs,  melyben  a  hatalom  az  em- 
beriség nyomorára  oly  sokat  tett,  egy  uj  dynastia  székhelyévé  nem 
emelkedik.   Ott  fekszenek  a  magyar  csontok  a  többi  nemzetekével 

Bécs  alatt,  hol  1273-ik  évben,  miután  a  habsburgi  családból  Rudolf 
berezeg  a  magyarok  királyát  részére  hódította,  az  által  megszakadt 
a  százados  egyetértés  a  magyar  és  cseh  nemzet  között ;  Kun  László 
.ilatt  a  magyar  sereg  Ottokár  ellen  a  Habsburg  föherczeget,  már  ak- 
kor német  császárt  segítette,  mely  ütközetben  elesik  Ottokár,  s  a 
Habsburg  ház  Stájer,  Karantán  és  Ausztria  állandó  urává  lesz^  és 
későbbi  hatalmának  s  dicsőségének  alapja  megvettetik.  Ezek  után 
ki  vélte  volna  akkor,  hogy  majd  425  év  múlva,  I.  Lipót  ugyanazon 
Frangepán  család  utolsó  ivadékát  épen  ott  Wiener  Neustadtban  le 
fogja  fejeztetni,  mely  családnak  egyik  elődje  a  Babenbergiek  utolsó 
ivadékának  levágásával,  azon  osztrák  ház  jövőjének  alapját  vetette 
meg ;  ki  hitte  volna,  hogy  600  év  múlva  e  család,  ugyanazon  népe- 
ket fogja  nemzetiségöktől  és  szabadságuktól  megfosztani,  melyek 
hajdan  vérüket  s  vagyonukat  áldozák  érdekeért. 

Tisztelt  ház!  miután  ezen  eseményekben  szereplöknek  a  ma- 
gyarokat emiitettem,  ne  vélje,  mintha  nem  tudnám,  hogy  ott  Ma- 
gyarország minden  régi  nemzetiségei,  magyar,  horvát,  dalmát,  szláv, 
s  román,  együtt  küzdöttek.  Magyaroknak  neveztem,  mert  a  magyar 
közjog  szerint  minden,  a  szent  korona  birtokában  lakó  népfaj,  kü- 
lönbség nélkül  nyelvre,  magyarnak  neveztetett,  s  mint  ilyen  bírta  a 
képességet,  tagjává  lenni  azon  szent  koronának,  mely  „Embléma 
totius  territorii  Hungáriáé  et  jurium  majestaticorum  ei  inhaeren- 
tium."  A  nyelvtudás  ahhoz,  hogy  valaki  magyar  legyen,  nem  köt- 
tetett ;  így  a  világ  bármi  részéből  jött  ember,  ha  keresztény  volt, 
itt  lakott,  a  köz  terheket  viselte,  azonnal  magyar  lett,  —  a  Venéták 
és  Lengyelekre  nézve  kivételt  egyszer  tett  a  törvény,  de  már  az  ré- 
gen eltöröltetett. 

Az  első  meghasonlás  a  társországokkal,  a  vallás,  adó  és  nyelv 
kérdése  miatt  történt ;  de  az  országgyűlési  naplók  igazolják,  hogy  a 
nyelvkérdés  feletti  viták,  akkor  a  nemzetiségi  kérdésekkel  ugyan - 
azonosak  nem  voltak.  A  magyarhoni  követek  a  diák  nyelv  ellen 
vívtak,  melyet  a  társországiak  védelmeztek,  s  megtartani  akartak ; 
1848-ban  a  bécsi  ármány  ezt  fölhasználva  elhitette  a  néppel,  hogy 
a  magyarok  el  akarják  törölni  nemzetiségüket.  Ha  összejövünk  hor- 
vát testvéreinkkel,  mi  barátságosan   megmondhatjuk   nekik,   miért 

védték  annyira  a  diák  nyelvet,  s  nem  a  magukét,  ok  viszont  meg- 
mondhatják nekünk,  iiogy  20 — 30  évvel  ez  előtt  nem  tudtuk,  hogy 
a  nemzetiségi  kérdések  korunkban  ily  fontosakká  lesznek. 

Nekünk  nincs  bajunk  az  örökös  tartományok  lakóival,  — 
hogy  Ferdinánd  és  Mátyás  alatt  a  bécsi  pacificatio,  melyért  a  német, 
cseh,  morva,  együtt  küzdött  velünk,  reájokiskinem  terjesztetett,  az 
bűne  az  osztrák  kormánynak,  de  nem  a  mienk. 

Nekünk  nincs  bajunk  még  a  katonákkal  sem,  —  ök  gyerme- 
keink és  rokonaink,  a  tisztek  nem  azt  szégyenlik,  hogy  Szolferino- 
nál  megverettek,  —  ez  Hannibál  seregével  is  megtörtént ;  —  hanem 
azt,  hogy  ök  a  szabadságnak  nem  védelmére,  de  elnyomására,  söt 
most  már  adóbehajtásokra  használtatnak. 

A  polgári  jogokat  a  nemzet  még  a  zsidókra  is  politikai  hitval- 
lásánál fogva  kiterjeszteni  kész  levén,  már  többek  még  a  török 
iránt  is  rokonszeuvöket  nyilvánították.  De  közvetlenül  az  uralkodó 
családdal  sincs  bajunk;  —  mert  ez  jól  ismeri  régi  állapotát. 

Köztudomás,  hogy  az  Eus  folyamnak  egyik  oldalán  fekvÖ  vi- 
dék, mely,  mivel  az  akkor  már  hatalmas  bajor  herczegség  irányá- 
ban keletre  feküdt,  Ostland  —  Ostreich  nevet  kapott.  Nagy  Károly 
által  az  Avaroktól  foglaltatván  el,  a  római  birodalomnak  hűbéres 
tartománya  volt,  —  ennek  urai,  mint  más  véghelyekeu,  Markgrófok- 
nak neveztettek,  később  a  babenbergi  család  berezegi,  majd  mivel 
ransya  a  Churfürstök  után  volt,  föherczegi  czimmel,  de  mint  hűbé- 
res birta  ezt.  Mikor  már  Magyarország  és  ennek  királyai  Európa 
államai  és  királyai  között  főszerepet  játszottak,  még  akkor  a  habs- 
burgi  családnak  itt  semmije  sem  volt.  Helvetiában  volt  családi  vára, 
melynek  romjai  körül  Teli  Vilmos  esetét  a  Sweicziak  az  ott  utazók- 
nak borzalommal  adják  elő,  —  ez  osztrák  herczegség  Magyarország 
királyainak  jó  viszonya  által  lett  e  háznak  tulajdona,  mint  már  em- 
lítem, —  igy  lett  Rudolf  1273.  Némethon  fejedelme.  —  Albert,  első 
a  habsburgi  családból,  nejét  Magyarország  királyát  (mert  Zsigmond 
leánya,  Mária  Rex  —  király  volt)  igy  nyerte  el,  véle  kapta  a  ma- 
gyar koronát ,  igy  jutott  egyszerre  3  koronához ,  —  melyek 
közt  a  magyar  korona  oly  fontos  volt  előtte,  —  hogy  Ígéretet 
tett  a  nemzetnek  a  német  koronát  el  nem  fogadni^  s  meg  ia  tartott* 

igéretét,  csak  akkor  koronáztatta  meg  magát  német  caászárnak, 
mikor  a  baseli  zsinat  kívánságára  a  magyar  rendek  ebbe  bele  nyu- 
godtak. 

Ezek  történeti  igazságok  levén,  nem  lehet  a  családról  föltenni, 
hogy  hazánk  ellensége  legyen. 

Tisztelt  ház,  minél  nagyobb  volt  fénye  hajdan  a  magyar  koro- 
nának, annál  hatalmasabbak  voltak  annak  ellenségei.  Európa  leg- 
nagyobb királyai,  császárai  kivánták  azt  megnyerni,  mert  királyaink, 
a  két  császár  s  az  angol  és  franczia  király  után  elsök  voltak  ran- 
gúkra nézve ;  csak  a  régi  korban  legnagyobb  hatalom,  a  római  pápa 
törekedett  ellene ;  volt  idö,  midőn  egyszerre  kelet  császára  Manuel, 
nyugotról  Ottokár  a  cseh  király  ostromlotta  ezt,  de  mindezeknek 
daczára  ugy  a  római  pápa  törekvése  meghiúsult,  midőn  Európa 
csaknem  minden  királyai  hűbéresek  lettek,  a  német  császárok  meg- 
koronáztatván, kénytelenek  voltak  Romába  menni,  hogy  hatalmuk- 
kal élhessenek ;  a  magyar  király  független  volt ;  egyik  európai  ki- 
rály sem  védte  ugy  meg  országa  függetlenségét  e  hierarchia  hatal- 
mától, mint  Magyarország  királyai:  Kun  László,  Zsigmond,  Hunya- 
dy  Mátyás  (Helyeslés),  és  épen  ez  világos  bizonyság  arra,  hogy  a 
placetum  és  investitura  kérdése  Magyarországon  nem  vallásos  kér- 
dés ;  mert  akkoron,  midőn  a  korona  függetlensége  a  pápai  törekvés 
ellen  mindenkor  oly  hatalmasan  védetett  eleink  által,  a  protestáns 
vallásnak  nem  hazánkban,  de  egész  Európában  még  hire  sem  volt. 
Azonban  meg  kell  vallanom,  hogy  régi  és  mostani  hatalmas  ellenei 
közt  lényeges  különbség  van,  p.  o.  a  pápai  hatalom  irányában  sok 
ország  elvesztette  függetlenségét ;  de  ez  az  ö  boldogságukra  rósz 
hatással  nem  volt ;  midőn  jelenlegi  ellenségünk  nem  csak  független- 
ségünk, hanem  boldogságunk,  kifejlődésünk  ellen  is  törekszik. 
(Ugy  van !) 

Jelenlegi  ellenségeink  már  mások  által  is  neveztettek ;  jelle- 
meztettek ;  szerintem  ezek  azon  egyéniségek,  kiket  udvariak,  Hof- 
mannok  neve  alatt  már  régebben  ott  Bécsben,  hol  működnek,  egy 
nevezetes  egyházi  szónok,  Abrahamus  de  sancta  Clara,  igy  rajzol 
le :  „mint  más  embereknek,  ugy  a  Hofmannoknak  is  adott  Isten 
lelket,  szivet,  két  szemet,  két  fület  és  egy  nyelvet ;   de  azért  ők,    ha 

valami  hasznos  elömozditást  remélnek,  szívtelenek  és  lelketlenek  ;  ha 
vélik,hogy  ebből  reájok  egy  kis  kegyelem  háromolhat,minden  perczben 
vakok,  süketek,  némák  tudnak  lenni;  ezek  közt  voltak  eleitől  óta  töb- 
bek, kiknek  elv-,  vagy  szükségből  életszabályuk :  ubi  bene,ibi  patria  — 
quid  mihi  refert,  cui  serviara ;  ezek  hálózták  be  az  egyes  országokat,- 
kiszemelve  azokból  az  oly  férfiakat,  kikről  gyanították,  hogy  go- 
nosz terveiket  egy  vagy  más  országban  megakadályozhatnák;  mivel 
az  emberek  nagy  része  hiú  és  önző,  a  puszta  czimeknek,  kulcsok- 
nak, sarkantyúknak,  kisebb  nagyobb  kereszteknek  egész  gyárát  ál- 
lították fel,  hogy  azoknak  ajándékozása  által  a  magok  pártját  ne- 
veljék, a  független  lelkű  honfiak  számát  pedig  kevesitsék  ;  így  bu- 
kott meg  egyes  tartományoknak  joga,  szabadsága.  De  a  körülmé- 
nyek változtak ;  —  hazánkban  már  régebben  ismertem  egy  honfit, 
kinek  egy  német  munka,  —  azért,  mert  a  consiliariusi  diplomát  el 
nem  fogadta,  —  e  ezimet  adja  :  „Der  würdige  Cato  unserer  Zeit"  ; 
egyik  grófunk  nevetségessé  tette  az  excellenciás  cziraet,  másik  csak 
azért  fogadta  el,  mert  remélette,  hogy  így  köztök  levén,  gonosz  ter- 
veiket gátolhatja ;  —  hála  az  égnek  !  —  a  viszonyok  változtak  ;  most 
már  egyéb  országok  s  nemzetek  jelesbjei  is  ott  hagyák  Bécset,  ud- 
variak lenni  szégyenlenek,  mert  hazájok  s  nemzetük  ügye  előttük 
legszentebb.  A  főrendek,  egyháziak,  világiak  itt  vannak,  és  nem- 
csak testtel,  mi  eddig  is  megtörtént,  hanem  lélekkel  is,  többek  kö- 
zölök, mint  apostolai  egy  új  kornak,  nem  a  születési,  hanem  a  nép- 
fenségi  jognál  fogva  velünk  együtt  mint  képviselők  jelentek  meg 
ez  országgyűlésen.  Nagyrészbeu  ily  körülmények  idézték  azt  elö, 
hogy  meggyérülvén  az  eddigi  udvariak  sorsa ,  újakról  kellett 
gondoskodni,  —  igy  lettek  a  régiekből  a  Reichsrathok,  és  a  Reichs- 
rath,  —  én  erről  azt  hiszem,  hogy  mi  esztelenül  tennénk,  ha  bele 
mennénk; —  de  ha  a  csehek  s  mások  belemennek,  nem  kárhoztatjuk 
őket ;  előttem  igy  áll  ez  ügy  :  ha  egy  ember  sötét  tömlöczéböl  az  ál- 
tal, ki  őt  bezárta,  egy  kevés  világú  szobába  hivatiks  bemegy,  nem 
hibázik,  —  de  az  sem  hibázik,  ki  saját  házában  önszabadságával, 
élvén,  a  kis  ablakú  tömlő czbe  bemenni  nem  akar. 

Én  ugyan  minden  rósz  koholóinak,  végrehajtóinak  az  emiitett 
udvariakat  tartom;  de  ha  a  kormányzás  hibáinak  minden  okait  meg 

kell  emlitenem,  —  a  felséges  uralkodó  családnak  is  megvan  azon 
hibája  (Halljuk !),  —  hogy  bár  kevés  Nagy-Sándor  van  benne,  — 
nekik  is  el  lehet  mondani,  mit  a  Scithák  mondottak  Nagy-Sándor- 
nak :  Si  dii  habitum  corporis  tui,  .  .  .  vagy :  ha  az  istenek  tested 
hasonlóra  tették  volna  hóditási  vágyóddal,  a  világban  meg  nem 
férnél,  —  e  vonás  a  család  életén  keresztül  szövődik. 

A  bajnak  eredeti  kútfeje  itt  van.  Az  udvari  tanácsosok  e  gyen- 
geséget használva  föl,  —  hogy  mikép  lehetne  valamit  szerezni,  osz- 
tani: fejőket  abban  törik,  s  tervökkel  kedveskednek.  így  állottak 
elő  az  örökösödési  háborúk,  igy  a  törvényeknek,  szerződéseknek 
megszegése.  Igaz,  más  dynasták  is  szereztek  országot,  koronát;  — ■ 
de  a  különbség  az,  —  hogy  ezek  az  országot  azután  is  az  ország 
lakosai  tulajdonának,  —  a  habsburgi  uralkodók  saját  tulajdonuknak, 
patrimoniumnak  tartják,  —  mindaddig  meg  nem  nyugszanak,  mig 
azzá  nem  teszik.  Jelenlegi  birtokaik  között  az  olasz  tartományok 
elvesztése  után,  csak  a  magyar  korona  birtokaival  nem  tehették  ezt. 
A  társországoknak  elszakitását  e  czélból  kívánják,  folytatandók  a 
régit.  Azért  én  nem  a  megtörténhető  lehetőség  s  conjecturák,  — 
hanem  a  múltnak  és  jelennek  megfontolása  után  állítom,  hogy  a  régi 
kormányzat  nem  maradhat,  —  in  membris  et  in  visceribus  kell  nagy- 
szerű reformnak  lenni,  (ügy  van !) 

A  kérdést  illetőleg,  fölirás  legyen-e  vagy  határozat?  helyze- 
tem kellemetlen;  ugy  a  mint  terveztetik,  egyiket  sem  pártolhatom; 
más  alakban  mind  a  kettőt,  mert  a  határozatban  látom  a  magyar- 
nak szilárd,  nyilt  és  önkény-hatalmat  nem  ismerő  jellemét  —  nekem 
ezzel  ellenkezőt  tennem  lehetetlen ;  a  feliratban  tisztelem  Deák  Fe- 
rencz  képviselő-társamnak  hazafiságát,  mély  tudományát,  bölcsesé- 
gét,  óvatosságát.  0  ez  eljárásában  hasonlít  Bethlen  Gráborhoz,  —  ki 
midőn  a  koronát  neki  kínálták,  II.  Ferdinándot  megsemmisíthette 
volna;  amazt  nem  fogadta  el,  ezt  nem  tette,  sőt  Colalto  II.  Ferdinánd 
király  biztosa  beszédét,  süvegét  levéve,  fedetlen  fővel  hallgatta ; 
hatalmas  volt,  s  mégis  engedelmes ;  de  az  indítványozó  méltó  érde- 
meinek elismerése  mellett  e  nagyszerű  munkára  nézve  két  észrevé- 
telem van.  (Halljuk !) 

Nem  tudom  okát  kigondolni,   hogy  e  nevezetes  diplomaticus 
műben    miért   emliti  oly  sokszor  a  pragmatica  sanctiót  (Halljuk !) ; 

—  az  egész  corpus  juriaban  egyetlen  articulus  sincs,  melyben  a 
pragmatica  sanctio  megemlittetnék,  és  ez  nem  történetből,  hanem  a 
magyar  közjog  elve  szerint  történt  igy  (Fölkiáitások":  Igaz  !)  ;  mert 
a  corpus  jurisban  csak  az  lett  törvényczikk  —  articulus  —  mit  a 
rendek  a  koronás  királylyal  együtt  készítettek ;  a  mi  nem  igy  ké- 
szült, arról  nem  tudott,  nem  akart  tudni  az  orazág  soha  semmit,  s 
kötelező  erővel  nem  birt ;  ez  állításomat  az,  hogy  az  1741-ki  tör- 
vény élőbeszédében,  mely  nem  törvény^  a  pragmatica  sanctio  beszö- 
vetett, nem  czáfolja  meg.  Maga  Ö  Felsége  az  octoberi  pátensben  az 
1713.  september  19-dikén  kelt  pragmatica  sanctiora  hivatkozik;  az 
akkor  készült,  de  csak  ugy  mint  most  a  trónróli  lemondás,  családi 
körben ;  itt  és  ekkor  terveztetett  a  szövetség,  mit  némelyek  házas- 
ságnak neveznek :  Magyarország  a  menyasszony  és  a  habsburgi  csa- 
lád a  vőlegény  között;  de  a  valóságos  szerződés  1723-ban  köttetett 
meg,  (ügy  van  !  Helyes  !)  erről  már  akkor  úgy  beszéltek  :  a  meny- 
asszony sirt,  a  vőlegény  nevetett,  gondolván  magában,  csak  összeköt- 
tessünk, én  leszek  a  gazda.  Azonban  az  mindegy,  akárhogy  készült, 
megköttetett  a  szerződés,  ezt  az  országgyűlésen  őseink  elfogadták ; 
emlékezzünk  Várnára :  a  magyar  nemzet  őseinek  kötését  tisztelte ; 
hitszegő  soha  sem  volt.  III.  Károly  király,  a  mint  emlékezem,  föl 
sem  mutatta  a  pragmatica  sanctiót  a  diaetának ;    ha  azt    felmutatja 

—  miután  abban  az  országok  mint  családi  Jószágok  adatnak  elő, 
mert  egy  senioratus  alapítása  terveztetett,  —  leányörökösödés  alig 
fogadtatott  volna  el ;  csak  ez  után,  1724-ik  évben,  közöltetett  Eu- 
rópa hatalmival  a  pragmatica  sanctio ;  de  a  mint  kelletett  volna 
ennek  történnie,  az  1723  :  I.  II.  t.  czikkekről  aligha  értesíttetett  a 
világ;  a  pragmatica  görög  szónak  tulaj donképeni  értelmét  magunk 
sem  tudjuk,  az  otthoniak  még  kevésbé,  azért  én  a  pragmatica  sanc- 
tiót csak  egyszer  vélem  említendőnek,  mert  a  pragmatica  sanctio 
unilateralis,  de  az  1723 :  I.  II.  t,  ez.  bilaterális.  Már  IV.  Béla  és  a 
német  fejedelem  között  épen  magyar  korona  miatt,  épen  a  bilaterá- 
lis contractus  értelmezése  fölött  volt  vita,  ezt  a  római  pápa  döntötte 
el.    Ha  a  felséges  uralkodó  az  egész  világ  törvénytudói  véleményét, 

mely  mellettünk  szól,  figyelembe  nem  veszi,  hódoljon  a  római  pápa 
ítéletének. 

Másik  észrevételem  a  lemondási  okiratról  szóló  szakra  van. 
Nem  az  a  kérdés,  hogy  ki  vette  le  a  magyar  király  V.  Ferdinánd  Ö 
Felségének  fejéről  a  szent  koronát,  mely  fölött  a  magyar  nemzet 
tudta  nélkül  senki  sem  rendelkezhetett  jogosan,  ki  készítette  azon 
okmányokat;  hanem  az,  hogy  bár  ki  tette  azt,  az  ránk  nézve  sem- 
mi kötelező  erővel  nem  bir ;  én  jogilag  Magyarország  királyát  0  Fel- 
sége V.  Ferdinánd  személyében  tisztelem  —  ezt  elvileg  az  indít- 
ványban is  látom ;  —  a  különbség  az,  hogy  én  az  elkövetett  hiba 
kijavítását,  ha  0  Felsége  V.  Ferdinánd  király  csakugyan  lemondott, 
s  lemond  a  trónról,  úgy  kívánom  eszközöltetni,  hogy  addig,  míg  ez 
történnék,  legyen  a  nemzet  in  possessorio,  az  indítvány  szerint  az 
ország  extra  possessorium  lesz.  Szerintem  e  miatt  zavarok  nem  áll- 
hatnak elö,  voltak  ílyforma  esetek ;  a  meg  nem  koronázott  király 
intézkedéseit  megerősítette  koronázása  után,  s  tetteit  helyben  hagyta 
a  diaeta;  első  tévlépés  sok  roszat  szülhet;  emlékezzünk  az  1830. 
diaetára,  mikor  kérdés  volt  Ferdinánd  czime  felett,  hogy  I-ső  vagy 
V-ik  legyen-e? 

Én  meggyőződésem  szerint  a  felírást  pártolom,  de  nem  Fe- 
rencz  József,  hanem  törvényes  királyunk  V.  Ferdiuánd  0  Felségé- 
hez ;  de  nem  oly  alakban  és  modorban,  mint  az  asztalra  tett  felírás 
van  szerkesztve.  A  magyar  nemzet,  még  ha  némi  félreértés  volt  is 
közte  és  királya  között,  törvényesen  megkoronázott  királyához 
mindig  legnagyobb  tisztelettel  és  hódolattal  szokott  szólani ;  —  hogy 
ezt  tegyük,  épen  azon  törvény  és  a  történethez  hü  ragaszkodás  pa- 
rancsolja, melyre  itt  mindenki  hivatkozott.  (Fölkiáltások:  mi  nem!) 
—  Uraim,  engemet  egyesek  véleményei  nem  ingatnak  meg,  én  nem 
áldozom  fel  meggyőződésemet  pártérdekeknek.  (Zaj !)  Ismerem  a 
pártok  működését  Angol  és  Franczia  honban,  —  ott  lehetnek  pár- 
tok, —  elbukik  egy  párt,  a  haza  el  nem  vész ;  —  de  ki  itt  pártokat 
teremt,  megöli  a  hazát;  mindazt,  mi  12  év  alatt  történt,  hogy  mos- 
tani a  bajunk,  e  felírásban  terjeszteném  elö  —  együtt  óhajtásunk- 
kal: mit  kívánunk  tenni  e  diaetán.  Ha  ily  értelemben  a^felirás  nem 
pártoltatik  —  mivel  én  is  a    törvény  s  alkotmányunkhozí  ragaszko- 

dást  tartom  egyedül  védpaizsunknak,  ha  azt,  a  mi  meggyőződésem 
szerint  egyedül  törvényes,  nem  tehetem :  azt,  a  minek  törvényessé- 
gét nem  látom,  kivált  mikor  haszon  sem  néz  ki  belőle,  —  nem  te- 
szem ;  —  a  határozatot  pártolom,  de  ugy,  hogy  bármi  utón  és  mó- 
don közöltessék  a  tettleges  hatalommal ;  hogy  ily  rendkívüli  hely- 
zetében a  hazának  —  miért  kell  magunkat  megkötnünk,  hogy  csak 
egy  vagy  más  módot  válaszszunk,  okát  nem  találhatom  ki ;  a  haza 
oly  állapotban  van,  mit  a  régi  juristák  :  „moderamen  inculpatae  tu- 
telae-"nek  neveztek;  ilyenkor  minden  lehető  módokat,  utakat  meg 
kell  próbálnunk,  kivált  ha  több  ut  választása  nem  szakadást,  ha- 
nem —  a  mi  legfontosabb,  köztünk  és  a  hazában  —  egyesülést 
szül ;  én  tehát  —  mint  ezt  Somssich  Pál  képviselő  barátunk  tévé 
—  felhívom  a  házat,  fogadtassék  el  véleményem^  vagy  ha  —  a  mit 
én  sajnálnék  —  V.  Ferdinándhoz  nem  pártoltatik  a  felirat,  a  mi 
szerintem  a  restitutio  in  integrum  és  az  184"/g  törvények  tettleges 
életbeléptetése  lenne,  —  nyugodjunk  meg  abban,  hogy  a  határo- 
zat elfogadtatván,  az  a  tettleges  hatalommal  közöltessék.  Hogy  po- 
litikai jellemem,  nyilatkozatom  iránya  megismertessék  :  a  nagymél- 
tóságú Sokcsevics  (Halljuk !)  horvátországi  bán  beigtatási  beszé- 
dére emlékezve,  kivánom,  hogy  száradjon  el  karom,  ha  régi  jogokat 
és  állam-alaptörvényi  szerződéseket  megsemmisíteni  akarok,  —  de 
száradjon  el  karja  annak  is,  ki  bármi  czélból  akár  egyes  emberek- 
nek, akár  egy  nemzetnek  legszentebb  jogát,  hogy  szabad  s  boldog 
legyen,  megsemmisíteni  törekszik,  s  működik  az  ellen,  s  miért  e  sza- 
vakban:  „Jöjjön  el  a  te  országod!",  minden  nap  milliók  imádkoz- 
nak. (Helyeslés ;  éljenzés.) 

Elnök:  A  tanácskozást  mai  nap  talán  bezárnók ;  holnap  azt 
folytatni  fogjuk. 

Ezzel  a  mai  ülés  d.  u.  2y^  órakor  feloszlott. 

A  képviselőház  XXXI-ik  ülése 

—  május  28-kán,  — 

Elnök :  GhyczyKálmán. 

Jegyző :  Csengeri  Imre. 

Kévész  Imre  jegyző  úr  felolvassa  a  XXX-ik  ülés  jegyzökönyvét, 
melyre  nézve  észrevétel  fenn  nem  forog. 

Elnök:  A  jegyzőkönyv  meghitelesittetvén,  bejelentem  a  t. 
háznak  az  időközben  hozzám  érkezett  iratokat.  (Halljuk !) 

A  Hajdúkerület  közönsége  mélyen  érzett  fájdalmát  tudatja  a 
t.  házzal  néhai  Palóczy  László  és  Teleki  László  gróf  elhunyt  ha- 
zánkfiai haláluk  felett.  Fájdalmas  részvéttel  tudomásul  vétetik. 

Szintén  azon  Hajdúkerület  közönsége,  a  törvénytelen  adó  erő- 
hatalommali  behajtása  tárgyában  a  cs.  adó  bizottmány  feloszlatásá- 
nak kieszközlése  iránt  folyamodik  a  t.  házhoz.  Ezen  folyamodvány  an- 
nak idején  a  hasonnemü  kérvényekkel,  az  adó  kérdésének  tárgyalása 
alkalmával  fog  figyelembe  vétetni. 

Győr  város  közönsége  kéri  a  t.  házat,  miszerint  a  pozsonyi 
vagy  sopronyi  kerületben  felállitandó  váltó-törvényszék  Győr  váro- 
sába tétessék  át,  úgy  szintén  a  Dunán-túli  kerületi  tábla  székhelyé- 
ül Győr  tűzessék  ki.  Méltóztattak  egy  kilenczes  bizottmányt  a  tör- 
vénykezés rendezése  tárgyában  kiküldeni ;  a  beadott  kérvények  te- 
hát ezen  bizottmányhoz  utasitandók.  (Helyes  !) 

Középszolnok  Nagyebed  Szilágycsehi  választó  kerület  képvi- 
selője Vécsey  László  úr  bemutatja  a  t.  háznak  megbízó  levelét.  Az 
igazoló  bizottmánynak  lesz  kiadandó. 

Horeczky  István  nyitra-szerdahelyi  lakos  és  volt  kerületi 
jegyző  panaszt  emel  a  nyitramegyei  állandó  bizottmány  állítólagos 
önkényes  eljárása  ellen.  A  kérvényi  bizottmánynak  adatik  ki. 

Ezek  után  még  van  szerencsém  a  t.  háznak  jelenteni :  hogy 
Prímás  ö  herczegsége  vezérlete  alatt  folyó  hó  30-kán  tartandó  úr- 
napi  ájtatosságra  a  képviselö-házat  a  belvárosi  plébános  és  prépost 
úr  tisztelettel  meghívja. 

Ezek  után,  —  más  beadvány  nem  lévén,  —  folytatandó 'a  napi- 
rendre kitűzött  tárgy  iránti  tanácskozás.  Felkérem  a  jegyző  urat, 
méltóztassék  a  következő  szónok  urat  felszólítani. 

Erre  Tolnay  Károly: 

A  jelen  hongyülés  egyike  azoknak,  melyek  nyom  nélkül  nem 
merülhetnek  el  az  idö  mélyébe.  Egyike  azoknak,  melyek  által  vagy 
sikert  aratunk,  vagy  ha  nem,  legalább  a  késő  unokák  tettre  hevül- 
jenek, hogy  méltó  utódainak  tartassanak  azon  ősöknek,  kik  múlé- 
kony jóllétnek,  és  önkényből  eredett  alkotmányoknak  a  jogot,  és 
törvényt  feláldozni  hajlandók  nem  valának. 

Minő  cselekvények  igényeltetnek  ezen  czélra,  az  iránt  a  nem- 
zeti közvélemény  és  országos  közakarat  oly  hathatósan  nyilatkoz- 
tak, hogy  követek,  utasításuk  daczára  is,  valaha  ugy  kötve  nem  va- 
lának, mint  kötelezve  vagyunk  mi  jelenleg.  Minket  tehát  a  haza 
közjavát  érdeklő  főelvekre  nézve  a  szó  ereje  és  a  pillanat  hatalm.a 
nem  vezérelhetnek,  —  az  elhatározás  órája  reánk  nézve  ütött,  mikor 
a  követi  állomást  elfoglaltuk. 

Ennek  érzetében,  midőn  én  Pest-belváros  követének  jeles  in- 
dítványában ragyogó  tükrét  látom  a  haza  közjavát  érdeklő  főelvek- 
nek,  egyúttal  azon  meggyőződésemet  fejezem  ki,  hogy  a  ház  minden 
tagja  azt  lényegében  és  szellemében  osztatlanul  magáévá  teszi,  és 
benne  oly  okmányra  ismer,  mely  ausztriai  császár  0  Felségének 
okulásul,  a  mivelt  Európának  értesítésül  és  a  szigorú  történelemnek 
hagyományul  minden  kétkedés  nélkül  átbocsáttathatik.  —  Ha  az  in- 
dítvány pártolásánál,  a  sors  nehéz  csapásitól  megingatott,  de  meg 
nem  tört  magyar  nemzet  képviselői  beszélni  kezdenek  gyászdolgo- 
kat a  múltból ;  ha  hallatják  a  nemzeti  haragnak  kitörő  szózatát  :  ki 
veheti  rósz  néven  ?  hiszen  már  oda  jutottunk,  hogy  hullámot  hányt 
alattunk  a  föld,  és  szégyen  és  gyalázat  miatt  reszketni  érezök 
gyászhalmait  apáinknak,  mert  sejtették  bukásunkat,  mert  látták, 
hogy  a  miért  annyi  század  folytán  híven  fáradt  a  magyar,    azt  ide- 

gen  hadak  és  szilaj  önkénynek  dagálya  pusztítják  el  fájóan.  (He- 
lyes !)  —  Oh  volnék  bár  én  is  a  szavaknak  oly  lélekadó  ura,  hogy  a 
méltó  panasznak  kiömlesztésével  feledség  fátyolát  vonhatnám  min- 
den keserüre^,  mit  a  magyar  sziv  éreze  ;  de  gyengeségem  érzetében 
inkább  kívánom  a  hullámzó  indulatok  árját  keblembe  visszafojtani, 
mintsem  unalmas  és  ismételt  előadásokkal  a  tiszt,  ház  tagjainak  bé- 
ketiirését  fárasztani. 

Az  indítvány,  törvényszerű  állapotunknak  az  1715:  II.  és 
172-' :  I,  II,  III.  t.  ez.  alapjain  visszaállítását,  és  minden  sarkalatos, 
főképen  az  1848-iki  törvények  uj  erőre  juttatását  föfeltételül  tűzi  ki, 
melyek  mellett  Magyarhon  megnyugtatása  eszközölhető.  És  az  in- 
dítványnak óriási  ereje,  fényoldala  épen  itt  rejlik.  Nem  francomani- 
ából  eredett  theoriai  ábrándok,  vagy  politikai  rajongások  azok,  me- 
lyek az  indítványt  átlengík,  positív  tételek  azok,  melyekkel  a  koro- 
nának ugy,  mint  a  nemzetnek  jogai  egyíránt  óvatnak  meg.  —  Nem- 
zetek, melyek  a  szigorú  törvényszerű  állapothozi  ragaszkodásnak 
adák  jeleit,  a  rázkodtatás  mély  hullámain  nem  egy  könnyen  szen- 
vedtek hajótörést.  S  habár  Békésmegye  érdemes  követe  tagadásba 
vévé  is  az  Angolhon  történelméből  húzott  hasonlatot,  míg  én  épen 
azon  korból,  melyből  ő  tagadását  merítette,  t.  i.  King  James  korából, 
legfényesebb  példáit  állíthatom  fel  a  törvényhezi  szoros  ragaszko- 
dásnak. Lord  Babíngton  Macaulay,  kit  az  irigy  halál  az  angol  tör- 
ténelem legnagyobb  hátrányára  elég  korán  ragadott  el  a  vágyó  szem 
elöl,  de  kinek  Westminsterabbey  sötét  boltozati  alatt  emelendő  sír- 
kövén a  halhatatlanságnak  örök  füzére  fog  virulni,  gyönyörű  törté- 
nelmében lord  Charles  Seymour  jellemét  emeli  ki^  kit  a  londoniak 
közönségesen  a  büszke  Somerset  berezegnek  hívtak.  Jelesen  írja  le 
beszédét,  melyet  az  angol  parlament  törvénytelen  alakítása  iránt 
tartott,  s  idézi  szavait,  melyek  így  hangzanak  :  „tudjuk  átalában, 
hogy  a  testactat,  és  habeas  Corpusactat,  az  elsőt  mint  a  vallás,  a 
másodikat  mint  a  szabadság  egyedüli  biztosítékait  földhöz  kívánják 
sújtani."  De  mielőtt  bármi  lényeges  tárgyalásba  bocsátkozik  a  par- 
lament, azt  rendes  választások  által  törvényes  alakba  kívánjuk  ön- 
tetni, és  semmi,  a  király  részére  teendő  pénz  megajánlásokba  bo- 
csátkozni nem  fogunk."  Urak  !  e  szavak  a  jelen  magyar  parlamentbe 

is  illenek.  Míg  az  ország  határai  azon  vonalokra  nem  helyeztetnek, 
melyeket  azoknak  számára  a  törvények  megszabnak,  semmi  ünne- 
pélyes törvénytárgyalásba  nem  bocsátkozhatunk.  Ott,  hol  az  adriai 
tenger  hullámai  mossák  Fiume  kikötőjének  partjait,  ott,  hol  Erdély 
sötétlő  bérczein  túl  Moldva  rónája  kezdődik  :  ott  kell  lenni  a  hatá- 
roknak ;  s  a  népeknek,  melyek  ezek  közt  helyezvék  ,  itt  képvisel- 
tetniök,  vagy  legalább  ide  meghivatniok,  hogy  fölserdülvén  újra  a 
magyar,  és  visszanyervén  ősi  erélyét,  az  ötét  illető  tágas  körben 
haladhasson,  mint  szellem  szabadon,  és  utjának  a  tenger  vessen  ha- 
tárt. Ide  illenek  Somerset  szavai,  mik  szerint  nagyobbszerü  dolgokat 
nem  tárgyalhatunk,  tehát  pénzbeli-,  vagy  adóajánlást,továbbá  koronát 
zást  nem  vihetünk  végbe,  mig  sarkalatos,  főkép  az  1848-ki  törvé- 
nyeink uj  életre,  erőre  nem  juttatnak.  Igen,  ezen  törvényeken  a  ter- 
vezett revisio  által  lehet  alárendelt,  és  alaki  módosításokat,  változ- 
tatásokat végbevinni,  de  azokat  lényegekben,  szellemökben  meg- 
rendíteni annyit  tenne,  mint  a  követnek  kerületéhez,  megyéjéhez 
és  hazájához  hűtlennek  lenni.  (Igazság !  Ugy  van !)  A  nemzetiségeknek 
saját  nemzetiségünkhözi  jogos,  méltányos  viszonyát,  ugy  a  külön 
hitfelekezeteitknek  a  polgári  jogokbani  részesítését  az  indítvány 
szinte  megérintvén,  mindazokat,  miket  én  törvényhozói  kötelessé- 
geim érzetében  közvetlenül  teendőknek,  és  0  Felsége  az  ausztriai 
császár  által  telj  esi tendőknek  kitüzetni  véltem,  benne  foglaltatnak, 
s  alakját  is,  t.  i.  a  felírást,  —  törvényes  és  gyakorlati  levén  az,  — 
legjobb  eszköznek  tartom  a  czél  elérésére.  Vannak,  kik  sikert  hisz- 
nek. Léteznek,  kik  tulpessimisták.  Annyi  azonban  bizonyos,  misze- 
rint Ausztriának  érdekében  fekszik,  hogy  Ö  Felsége  körültekintvén 
Magyarországban,  s  nem  látván  különben  semmi  békés  jövendőt, 
nem  látván  semmi  lehetséget,  mely  a  birodalmat  a  végső  örvénytől 
megmentse,  a  magyarnak  méltányos  és  jogos  kívánatait  teljesedésbe 
vegye.  Voltak  időszakok  Magyarhonban,  midőn  annyi  érdek  tolon- 
gott a  honfiak  közé,  hogy  elébb  távol  estek,  utóbb  elidegenedtek 
egymástól.  Időszakok,  midőn  mindenik  külön,  egymástól  nem  értett 
nyelven  szólt,  mindenik  különös,  egymástól  utált  reményeknek  örült, 
mindenik  erős  hittel  ragaszkodott  különös  meggyőződéséhez,  mely 
neki  mintegy  vallásává  lön.  Ilyen  időszakok  voltak ;  de  most  a  nem- 

zet  a  sors  súlyos  csapásai  alatt  összeforrott,  s  el  kell  jöni  az  időnek, 
mikor  Isten  és  Európa  Ítélőszéke  az  igaz  jog  felett  megitélendi  a 
siker  rég  szomjúhozott  koronáját ;  mert  a  függetlenség  hajnalcsil- 
laga sokkal  messzebb  lövellé  el  már  ragyogó  fényét,  mintsem  azt 
egyes  kormányok^  melyek  magukat  a  felelősség  és  nyilvánosság 
elől  elvonni  óhajtanák,  elhomályosítani  képesek  lennének ;  mert  egy 
erős  nemzet  vas  akaratát  önkény  hatalma  darab  időre  megakaszt- 
hatja ugyan,  tüzét  mérsékelheti  némileg,  de  meg  nem  törheti  soha; 
mert  végre  egy  megcsalt  nemzetnek  törvényhozását  mindenkor, 
mikor  tetszeni  fog,  összealakitani  lehető  nem  lesz.  Igenis,  az  őszi 
szél  által  lombjaiktól  megfosztott  fák  a  tavaszszal  uj  zöldet  öltenek 
ujolag  ;  a  lealkonyodott  nap  holnap  uj  sugárokat  hint  ismét :  de  egy 
reményében  ma  megcsalt  nemzetet  holnap  uj  bizalomra  gerjeszteni 
nem  rendszeres  dolog. 

Az  indítványt  lényegében  s  formájában  pártolom.  (Éljenzés.) 

Erre  Bónis  Sámuel: 

Tisztelt  ház  !  Azt  mondja  a  római  történetíró  :  a  történelem 
tükör,  melyben  megláthatod  a  jót,  mit  kövess,  és  a  roszat,  mit  ke- 
rülnöd kelletik.  Soha  nemzet,  mely  múltját  könnyen  feledé,  s  mely 
a  nagy  eseményeket,  mik  sorsára  döntő  befolyást  gyakoroltak,  a 
szemlélődés  üvege  alá  nem  veszi  s  annak  fokozatos  világánál  a  té- 
nyező okokat  ki  nem  keresve,  ezeket  örök  tanúságul  történelme 
táblájára  nem  vési :  szabad,  s  igy  nagy  és  boldog  nem  lehet;  mert  a 
múlt  által  termékeny íttetik  meg  a  jelen,  mely  a  jövőnek  hordja 
magvát  méhében.  Ezen  szemlélődésnek,  igaz,  hogy  higgadtnak  s 
óvatosnak  kell  lenni,  de  fátyolt  vetnie  a  legkisebb  dolgokra  sem 
szabad,  mert  gyakran  egy  kis  eltakart  kerék  hajtja  a  gépet,  mely 
zúz  és  lapít,  vagy  idomít  és  teremt. 

Engedje  meg  a  ház,  hogy  én  is  néhány  pillantást  vetve  a 
múltra  s  jelenre,  mondhassam  meg,  mit  tartok  szükségesnek  követni 
jövőnk  biztosítására. 

A  múlt  legrégibb  történelemből  csak  annyit  említek  föl,  hogy 
e  nemzet  már  őseink  kijövetelekor  szabad  alkotmánynak  örvendett, 
s  ez  alkotmány  oly  féltett  ikincse  volt,  s  ennek  megőrzését  oly  emi- 
nens polgári  kötelességének    tartotta,   miszerint   azokat,  kik  a  haza 


171 

ügyét  tárgyaló  üléseken  meg  nem  jelentek,  nemcsak  kiváltságuktól 
megfosztá,  hanem  szolgákká  tette. 

S  ezt  csak  azért  hoztam  föl,  mivel  belőle  azon  vigasztaló  kö- 
vetkeztetést húzom,  hogy  egy  nemzet,  mely  —  hogy  ugy  mondjam 
—  alkotmányával  összeforrott,  ha  Isten  reá  a  kisértetek  még  hosz- 
szasabb  sorát  is  szánta,  elég  erővel  fog  birni  annak  férfiasan  s  kitar- 
tólag  elébe  állani. 

A  régibb  történelem  részleteiről  nem  szólok,  csupán  néme- 
lyekről, mik  az  osztrák  házzali  személyes  összeköttetésünk  óta  tör- 
téntek. 

I.  Ferdinánd  alatt,  —  kinek  elválasztatását  ugy  indokolták, 
mint  megmaradhatásunk  exigentiáját,  de  mely  indokolást  én  nem 
tartok  másnak,  mint  nagyjaink  a  trón  birhatása  fölötti  viszálykodá- 
saik  politikai  köpönyegének  (Helyes!  Ugy  van!),  —  mindjárt  meg- 
kezdetett a  beolvasztási  kísérlet.  Ezen  időben  a  népek,  a  fejedelem 
8  nép  közti  viszonyt  tekintve,  nagy  részben  még  azon  elvet  vallák, 
hogy  a  népek  csak  mint  hatalom  eszközei  tekintettek,  a  fejedelem 
hatalma  fokozására  az  eszközöket  lehető  összhangzásba  hozni  töre- 
kedett, nem  csodálom. 

A  reformatio  elvei,  melyek  hazánkban  is  tetemes  tért  nyertek, 
lényegesen  megváltoztaták  az  országlás  elveit  is  5  —  azonban  két- 
lem, hogy  Krisztus  felebaráti  szeretetére  alkotott  tanainak  az  or- 
száglásban  is  megtestesitése  annyi  pártolókra  talált  volna,  ha  nem- 
zetünk függetlensége  szabad  vallásgyakorlatunkkal  egyszerre  meg 
nem  támadtatott  volna ;  —  azonban  Isten  ugy  akarta,  hogy  ki  sze- 
reti hazáját,  szeresse  egyszersmind  vallásos  hitét  is,  s  mi  természe- 
tesebb, minthogy  e  nemzet,  mely  függetlenségeért  mérlegbe  vetette 
mindenét,  midőn  vele  egyszersmind  szabad  vallásgyakorlata  is  meg- 
támadtatott, vére  hullásával  is  oltalmazta  azt.  Ki  ne  tudná,  hány 
ezerén  hullottak  el  a  hóhér  pallosa  s  a  háború  dühe  által  eldődeink 
közöl  hazájok  s  vallásuk  szabadsága  oltalmában ,  és  mi  csodálatos, 
egyetlen  esetet  sem  mutat  föl  a  történelem,  hogy  azokat,  kik  e  moz- 
galmakat vezették,  haszon  vagy  dics  vágy  vezérelte  volna.  (Igaz  !) 
Bethlen  Gábor,  Bocskay  s  a  Rákóczyak  harczai  nem  a  hatalom  meg- 
nyerésének,  hanem    megtámadott  jogai    oltalmának   harczai   vol- 

tak  (Úgy  van  !)  ;  nem  egy  tehette  volna  fel  köziilök  e  nemzetnek 
terhes  de  csillogó  koronáját,  s  ök  ezt  nem  tevék,  ök  kardjaikat  hü- 
velybe dugák,  mihelyt  az  ok,  mely  azt  kihúzni  parancsolta,  meg- 
szűnt ;  ök  inkább  akartak  a  történelem  előtt  úgy  állani,  mint  nem- 
zetek szabadságáért  küzdő  hősök,  mintsem  úgy,  mint  nagy  hóditók ; 
ök  készek  valának  az  ok  megszűntével  a  törvénynek  s  a  törvényt 
tisztelő  fejedelemnek  ismét  hü  lekötelezettéivé  lenni,  —  ök,  kik  a 
jog  védelmére  felállottak,  következetesek  voltak,  midőn  mások  jo- 
gait is  tisztelék. 

Sőt,  tisztelt  képviselőház !  többet  tett  e  nemzet ;  megmenté 
mindenkor  azon  dynastiát,  mely  megsemmisítésére  törekedett,  mert 
nem  tartá  magát  jogosítottnak  megszegni  hitét  azért,  mivel  szerződő 
fele  meg  nem  tartá  azt. 

A  török  háborúkról  nem  szólok,  mivel  e  téren  lehetne  fel- 
hozni ellenem  azt,  hogy  ezen  harczok  a  keresztyénség,  s  így  a 
magyar  nemzet  harczai  is  valának ;  szorítkozom  tisztán  azon  hadvi- 
selésekre, melyek  nem  nemzetünk,  hanem  a  dynastia  ellenei  ellen 
folytattattak. 

Midőn  Mária  Teréziának  trónja  ingott,  s  már  már  porba  dőlt, 
ki  menté  meg  más  mint  a  magyar  ?  azon  magyar,  melynek  szemei- 
ről még  le  sem  száradtak  a  könyek,  melyeket  belőlük  a  Kopp  és 
KaraíFa  vandalismusaí  csavartak  ;  azon  magyar,  kinek  a  delegatum 
judicium  törvénytelen  ítélete  által  elkobzott  javaiból  egynek  sem 
adatott  vissza  csak  egy  dénár  is  ;  mit  kaptunk  érte  ?  Mária  Teré- 
ziának 1743-ban  július  13-kán  gróf  Pálffy  János  nádorhoz  írott  egy 
elismerő  levelét ;  —  s  mi  következett  ezekre  ?  megkísértetett,  hogy 
mit  a  16.  és  17-ik  században  erőszak  s  csel  által  kivinni  nem  lehe- 
tett, t.  i.  megsemmisittetésünket,  keresztülviteték  az  Mária  Terézia 
és  József  alatt  socialis  utón,  donationalisáló  modorban. 

Azonban  a  nemzet  ébren  volt,  Mária  Terézia  elaltató  politikája 
épen  ugy  nem  ért  czélt,  mint  Jósef  császár  germanisáló  törekvése ; 
ezen  időkben,  azon  urak  kezei  működtek,  kiknek  politikáját  a  jelen 
kormány  követi ;  ezen  időben  épen  ugy  mint  most,  nem  a  fejedelem 
személyének,  hanem  tanácsosaik  fondorkodásaiknak  lehet  a  történ- 
teket felróni ;  kitetszik  ez  onnan,  mert  Mária  Teréziának  szive  volt, 

mint  azt  mutatja  a  dicső  lengyel  nemzet  feloszlatásakor  berezeg 
Kaunitzhoz  irt  levele,  mely  igy  szól :  „In  dieser  Sache,  wo  niclit  nur 
das  offenbare  Recbt  bimmelschreiend  gegen  uns  :  sondern  allé  Biliig - 
keit  und  die  gesunde  Vernunft  gegen  uns  ist,  —  muss  bekennen  : 
dass  zeitlebens  nicht  so  beanstigt  mich  befunden,  und  mich  schon 
sehen  lassen  schame.  Bedenke  der  Fürst,  was  wir  aller  Welt  für 
Exempl  gebén,  wenn  wir  um  ein  elendes  Stiick  Pohlen,  unser  Éhre 
und  Reputation  in  die  cbance  schlagen."  Mutatják  ezt  az  okirat  aláí- 
rását, mely  1772-ben  történt,  kisérö  ezen  szavai:  ^Place,  weil  so 
viele  grosse  und  gelehrte  Manner  es  wollen,  wenn  ich  aber  langst 
todt  bin,  wird  man  erfahren,  was  aus  dieser  Verletzung  an  allén, 
was  bisher  heilig  und  gerecht  war,  bevorgehen  wird."  Kitetszik, 
mert  József  császár,  ki  különben  nemcsak  mint  fejedelem,  de  mint 
ember  is  nagy  volt,  környezete  által  azon  tévútra  vezettetvén,  i,hogy 
a  magyar  nemzetisége  iránt  közönbös,  mihelyt  a  nemzet  magatartá- 
sából az  ellenkezőről  meggyőződött,  önmaga  húzta  vissza  törvény- 
telen rendeleteit,  még  pedig  az  első  magyar  uyelven  szerkesztetett 
leirat  által. 

I.  Ferencz  alatt  ismét  magyar  vér  menté  meg  a  dynastiát, 
még  pedig  oly  harczban,  mely  ismét  nem  e  nemzet  ellen  irányzott 
harcz  vala,  mint  az  a  nagy  hóditó  a  nemzethez  intézett  s  Hunkár 
Antal  képviselő-társam  által  felhozott  kiáltványából  kitetszik ;  s  mit 
nyert  érte?  az  1823-ki  törvénytelen  kísérleteket.  V,  Ferdinánd  alatt 
végre,  —  kinek  országlását  —  megvallom  —  én  nem  nézem  oly 
rózsaszínű  üvegen,  mint  Zsarnay  Imre  képviselő-társam,  de  kinek 
országlása  mégis  hasonlított  a  tavaszi  időhöz,  melyben  a  zivatart 
napfény  váltja  föl  —  létrejöttek  az  1848-ki  törvények.  Azon  tör- 
vények, melyek  mellett  a  jogegyenlőségre  alapított  önkormányza- 
tunk alatt,  nagy  és  erős  lett  volna  e  nemzet  s  általa  hatalmassá  lett 
volna  a  dynastia.  Azonban  a  reactio  felütötte  hydrafejét,  megtá- 
madtattak törvényeink  ;  mondatott,  hogy  V.  Ferdinándnak  nem  volt 
joga  szentesíteni  ezen  törvényeket ;  mondatott,  hogy  ezen  törvények 
ki  voltak  erőltetve ;  pedig  ki  ne  tudná,  hogy  nálunk  a  törvények 
kötelező  erőre  akkor  emelkednek,  midőn  azok  fejedelmi  szóval  meg- 
szentesitetnek ;   a   szentesítésre    a  fejedelem    vagy  önszemélyében 

szokott  lejönni  az  országgyűlésre,  vagy  képviselője  teljesiti  azt,  ha 
már  meg  lehetne  is  engedni,  hogy  egy  pár  százból  álló  küldöttség  a 
hatalom  székhelyén  képes  volt  valamit  kierőltetni,  ki  lesz  képes 
bennünket  arról  meggyőzni,  hogy  a  dynastia  majdnem  minden  tag- 
jait Pozsonyba  oda  erőszakolni  képesek  valánk,  hogy  Bécsből  kö- 
zénkbe  a  sanctióra  megjelenjenek  ?  (Helyes  !) 

Fegyverrel  támadtatánk  meg,  s  a  magyar  alkotmánya  mellett 
bátran  szembeállt ;  de  harcza,  még  ekkor  is,  csak  önvédelem  harcza 
volt.  —  Követeket  küldött  Jellachich  bánhoz,  Auersperghez  s  ber- 
ezeg Windischgratzhez  megkísérteni  a  törvények  nyomán  az  egyez- 
kedést. Mint  tiszteltettek  küldötteink  személyében  a  nemzeti  köz- 
jogok, kiki  tudja:  —  az  egyik  börtönre  hurczoltatott,  a  másik  kivé- 
geztetett. 

Végre  idegen  segítséggel  győzött  a  beolvasztás  politikája,  le- 
győzetett a  magyar ;,  hontalan  lett  honában,  s  méltán  fölkiálthatott  a 
Trója  vesztét  kesergő  Aeneassal:  „Oh  terque,  quaterque beatos  qui- 
bus  sub  moenia  Budae  contigit  oppetere."  S  kérdem,  viseltetett-e  a 
más  segedelmével  győző  a  legyőzetett  iránt  legkisebb  lovagiasság- 
gal V  volt-e  a  szerencsétlen  iránt  egy  körömnyi  pietas  szivében?  ül- 
dözteténk  mint  vadak  ;  legjobbjaink  kivágattak,  de  roszul  fejezem 
ki  magamat,  lelövettek  mint  vadállatok,  s  felakasztattak  mint  go- 
nosztevők (ügy  van !  Gyalázat !)  ;  mások  számkivettettek,  pedig  tud- 
ták, kik  ezt  tették,  hogy  valamint  a  hal  csak  a  vizben:  ugy  a  ma- 
gyar csak  szeretett  hazájában  élhet  meg  ;  szétszakgattattak  a  leg- 
erősebb kötelékek,  melyek  egyedül  valának  képesek  a  szerencsét- 
len embernek  vigaszt  nyújtani,  —  a  családi  kötelékek ;  mások  kato-* 
nai  törvényszékek  által  nem  ismert  törvények  szerint  fogságra  Ítél- 
tettek. Mit  szóljak  ezen  szellemileg  s  testileg  sanyarú  fogságról, 
melyből  magamnak  is  nagy  rész  juta  ?  nem  szólok,  mivel  ez  önsze- 
mélyemet  is  illeti.  (Éljen  !) 

Nem  szólok  azon  átkos  12  évi  kormányzatról  sem,  melye  nem- 
zetet anarchia  ölébe  dobta,  s  melyből  hogy  kimenekedett^  nem  a  ci- 
vilisatorok  bölcseségének ,  hanem  öu  józan  eszének  köszönheti. 
(Ugy  van!) 

Nem  szólok  arról  sem,    mint  szegényedett  el  tizenkét  év  alatt 

a  monarchia,  mint  sülyedt  le  tekintélye,  —  ezt  nálam  avatottabb 
szónokok  már  kifejtették.  Egyet  azonban  ezen  tizenkét  évi  kormány- 
zal  tettei  közöl  el  nem  hallgathatok :  megkísértetett  megbecstelenit- 
tetésünk,  kigunyoltatásank.  A  magyarnak  néha  bűne,  de  mindenkor 
ereje  volt  büszkesége,  ezt  megtörni  igyekezni  annyit  tett,  mint  a 
magyar  királyt  legjobb  erejétől  megfosztani ;  —  bizony  bizony  mon- 
dom, kik  ezt  cselekedték,  nem  jó  szolgálatot  tettek  azoknak ;  mert 
mi  az  osztrák  császár  hatalma,  ha  Ö  nem  egyszersmind  egy  erős 
magyar  nemzet  királya  is  ? !  Én  gyermekkorom  óta  kiválólag  sze- 
rettem a  történelmet,  kivált  a  római  történelmet,  egy  azonban  benne 
nekem  soha  nem  tetszett,  t.  i.  az,  hogy  a  gyözö  győzelmi  menetet 
tartott,  maga  után  hurczolva  a  legyőzötteket.  Ámde  a  római  győzők 
kocsiját  voltak  kik  körülvevék,  s  időnként  a  győzőnek  fülébe  kiál- 
ták  a  mementó  mórit :  ezen  más  segítségével  győző  urak  is  diadal- 
menetet tartottak  s  nem  volt  ki  őket  rá  emlékeztesse,  hogy  Ők  is 
ólihaland!  Megkészíttetett  önmagunk  általi  megszégyenítésünk,  a 
katalom  szolgáit  díszpolgárokká  neveztették  ki,  azokat,  kik  ben- 
nünket legyőztek ;  hasonlóul  ahhoz,  midőn  a  cseheket  oda  kénysze- 
riték,  hogy  processióval  járjanak  a  Fehérhegyre  köszönni  Istennek, 
hogy  szabadságukat,  függetlenségüket  s  mindent,  mi  embernek  ked- 
ves e  földön,  ott  veszitek  el.  (ügy  van !) 

Végre  a  tények  logicája  szerint  bekövetkezett  azon  bölcs 
államférfiak  tanácsának  következménye,  kik  a  barikádokon  a  sturm- 
petitióval  kezdek,  a  gleiche  Berechtigunggal  folytaták  s  az  absolu- 
tismus  leggyülöltebb  nemével  végezek  (Ugy  van!);  Ausztria  tekin- 
télye leromboltatott,  forrásai  kiapadtak,  nem  volt  frigyes  kivül,  nem 
erő  mire  támaszkodhatott  volna  benn,  s  mit  tettek  ezen  bölcs  urak  ? 
a  helyett,  hogy  a  kibékülést  teljes  mérvben  megkísértették  volna, 
ide  dobták  az  october  20-ki  diplomát,  egy  morzsát  a  kenyérből,  mit 
tőlünk  eleröszakoltak ;  a  számítás  valóban  machiavellistikus  volt : 
ha  felkapja  a  nemzet  a  morzsát,  teljesedik  mit  300  évig  erőszak-  s 
csellel  elérniük  nem  lehetett,  mert  önmaga  magát  olvasztja  be,  vagy 
ha,  mire  hiszem  szintén  számítva  volt,  idö  előtt  kitör,  újra  legyőzetik  ; 
de  mert  Isten  ugy  akarta,  hogy  e  nép  választott  népe  legyen,  mindez 

nem  történt,  elfoglalta  a  kinyílt  tért  s  egy  akarattal  kimondá,  hogy 
az  1848-ki  törvényekből  egy  talpalatnyit  sem  enged. 

Ezen  törvények  alapján  gyűlt  össze  ezen  képviselőház,  ezen 
törvényeket  vallják  magukéinak  annak  minden  egyes  tagjai.  Ezen 
törvényekre  van  fektetve  az  indítvány  is,  s  mint  ilyet  lényegében, 
némely  módosításokkal,  melyeket  a  részletes  tárgyalásoknál  elö- 
adandok,  pártolom. 

Mi  annak  formáját  illeti,  itt  először  ez  életben  e  pályán  nem 
lehetek  egy  vélekedésben  az  indítványozóval,  nem,  mert:  1-ör.  Az 
abdicatio  actája  nincs  a  maga  törvényes  formájában,  törvényes  ma- 
gyar miniszter  által  ellenjegyezve  s  a  ház  asztalára  letéve ;  mert 
2-or.  Ha  ezen  lemondási  okmány  törvény  formájában,  törvényes 
magyar  miniszter  által  ellenjegyezve  közöltetett  volna  is  a  magyar 
nemzettel,  s  ha  elismerném  is,  hogy  Ferencz  József  császár  törvé- 
nyes és  közvetlen  trónutód,  —  még  azon  esetben  is  tudni  kívánom 
soká,  miért  a  törvény  azon  rendeletének,  miszerint  a  trónutód 
hat  hónap  alatt  magát  megkoronáztatni  tartozik,  s  mely  törvény 
azt  czélozta,  nehogy  az  interregnum  alatt  ilyen  12  évi  kísérletek 
tétessenek,  elég  nem  tétetett  (Nagy  helyeslés) ;  de  3-or.  Vélemé- 
nyem szerint,  mielőtt  a  magyar  trónutódjához  szól,  ki  kell  lenni 
egészítve  országgyűlésünknek  s  helyre  kell  lenni  állítva  teljes  kiter- 
jedésben eleröszakolt  jogainknak  s  törvényeinknek. 

Én  is  szeretem  hazámat  jobban,  mint  gyűlölöm  elleneit,  sőt 
jobban  mint  magamat,  jobban  mint  családomat;  nem  vezet  engemet 
sem  a  multak  sérelme  által  felzaklatott  indulat,  bátran  állok  legjobb 
barátom,  enlelkiismeretem  elé,  bátran  mondom  szemébe,  hogy  ha 
akkor,  midőn  a  hóhér  kötele  nyakam  körül  volt,  teljesítettem  hazám 
irányában  parancsait ,  teljesítendem  azokat  ezután  is.  (Éljen !) 
Örömmel  feledem  azokat,  mik  személyemet  illetik ;  —  bár  nekem 
is  jutott  a  keserűség  poharából  egy  adag; —  de  hol  hazám  sorsa 
forog  kérdésben,  —  miután  egy  a  római  császárságróli  lemondást  a 
megyékkel  tudató  iratnak  egyes  kitételeit ,  a  német  cívilisator 
urak  már  képesek  voltak ,  mint  a  birodalmi  egység  melletti 
érvet   felhozni,  —  óvatos   leszek    s    nem   nevezek    királynak    sen- 

kit  a  fölirásban,  mielőtt  követelése  törvényességéről  a  maga  ntján 
meg  nem  győzött. 

Egyet  bátor  vagyok  még  megjegyezni.  E  hazában  a  teljesitett 
polgári  kötelességek,  Istennek  hála,  respectáltatnak  s  tekintélyt  ad- 
nak ;  annál  nagyobb  súly  nehezedik  az  ellenvéleményüekre,  midőn 
a  tisztelt  indítványozó,  kinek  kitűnő  érdemeiért  első  helyet  mutatott 
ki  a  közvélemény,  indítványa  érvéül  azt  hozza  föl,  hogy  azért  is 
fölírást  kivan,  mivel  a  siker  hiánya  esetében  a  törés  vádja,  ha  az 
országgyűlés  eloszlatik,  nem  a  nemzetet  fogja  illetni.  Ámde  sikert  a 
fölirók  közöl  is,  kivéve  egyetlenegyet,  senkit  sem  hallottam,  hogy  re- 
mélene ;  a  törés  vádja  tehát  nem  minket,  de  azokat  fogja  snjtani, 
kik  eleröszakolt  jogainkat  visszaadni  nem  akarják.  Én  bizva  nem- 
zetemnek 12  év  alatt  tanúsított  józan  értelmében,  bátran  megyek 
a  jövő  elé,  —  s  azt  hiszem,  hogy  ha  ezen  országgyűlés  eredmény 
nélkül  szétoszlatik,  e  ház  minden  egyes  tagja  apostola  lesz  elnyo- 
matásunknak mindenfelé,  valamerre  a  magyar  nyelv  zengedez  s 
meddig  e  hon  határa  terjed.  Én  tehát  a  határozat  mellett  szavazok. 
(Zajos  éljenzés.) 

Erre  ZichyAntal: 

Tisztelt  ház !  Ezen  ünnepélyes  alkalommal  mindnyájan  mint- 
egy felhíva  levén,  hogy  azt,  a  mi  leginkább  szivünkön  fekszik,  ki- 
mondjuk, s  az  ország  összes  állapotáról  s  a  jelen  helyzetről  a  köz- 
véleményt, részint  a  mint  az  tudomásunkra  van,  hiven  s  leplezetle- 
nül tolmácsoljuk,  részint  annak  némi  irányt  is  adjunk :  —  engedjék 
meg  önök  nekem  is,  hogy  némelyeket,  tőlem  kitelhető  rövidséggel 
előadhassak.  (Halljuk !) 

Mennyi  kárt  tett  ama  minden  fogalmat  íeiülhaladó,  s  elég  erős 
szavakkal  nem  bélyegezhető  szerencsétlen  „rendszer",  mely  hiu 
theoreticusok  elméjéből  születve,  vaskaru  exequensek  által  végre- 
hajtva, a  despotismus  legundokabb  nemét  állandósította  meg  közöt- 
tünk, mignem  —  benső  tartalom  hiánya  miatt  —  a  kor  szellemének 
egy  fuvallatára  összeroskadott,  s  mit  hagyott  hátra  egyebet,  mint 
romokat,  gyűlöletet,  összezavarását  minden  fogalomnak,  s  egy  egész 
nemzetnek  véghetetlen  nyomorát ;  mindezt  fejtegetni,  nehogy  gyó- 
gyithatlan  sebeket  érintsek,  nem  akarom  ;  de  emlitetlenül  hagynom 

lehetetlen,  (Halljuk!)  mert  a  ki  ignorálja  vagy  csekélyebbnek  veszi 
a  bajt,  az  annak  orvoslója  nem  lehet. 

El  nem  mulaszthatom,  hogy  Tisza  tagtársunk  kifakadása! 
ellenében  elismerésemet  ki  ne  fejezzem  azon  jeles  hazánkfiai  iránt, 
kiknek  hazafisága,  kitartása  s  értelmi  felsöbbsége  a  zsarnokság  ama 
bitor-templomát  halomra  dönté  s  ugy  szélnek  ereszté,  hogy  ember 
legyen,  a  ki  annak  omladványait  újra  összeszedi  s  azokból  egy  egé- 
szet alkot,  (Zaj  ;  Zúgás  ;  Halljuk !) 

Ök,  kiket  mi  korábban  sokszor  félreismertünk,  ki  merem  mon- 
dani, a  haza  hálájára  érdemesek  s  maguknak  oly  emléket  emeltek, 
mely  Horatiusként : 

Monumentum  aere  perennius ! 

Regalique  situ  pyramidum  altius  ! 

De  ha  ök  a  baj  fökutforrását  bedugták  is :  s  a  kezdeményezés 
dicsőségét  elölünk  elvették,  az  utóbajak  még  fönnmaradtak.  Ezeket 
enyhíteni,  megszüntetni,  s  a  romok  helyén  ujat  épiteni  most  már  a 
mi  feladatunk. 

Nem  adok  tehát  szót  a  honfikebel  fájdalmának,  mert  hisz  az 
ilyen  fájdalomnak  ugy  sem  lehet  elég  méltó  szavakat  találni !  nem 
emlitem  a  kárt,  mit  nekünk  tettek.  „Él  még  nemzetem  Istene",  ki 
fogjuk  nyögni  idővel  azt  is,  mint  annyi  mást,  mit  a  sors  keze  száza- 
dok alatt  reánk  mért ;  mert  ki  mérné  nemzetek  életét  évek  szerint, 
hol  nem  évtizedek,  csak  századok  határoznak!  nem  szólok  tehát 
erről.  De  felpanaszlom,  nem  az  indulat,  hanem  a  higgadt  megfonto- 
lás, nem  a  káröröm,  hanem  a  jóakarat  hangján  azon  kárt,  mit  az 
osztrák  birodalomnak,  — r  azon  kárt,  mit  a  civilisatio  ügyének,  — 
azon  kárt,  mit  az  uralkodó  dynastiának  tettek,  tehát  azon  ügynek, 
melynek  zászlaját  önhittségök  diadalmámorában  egy  nemzet  romjai 
fölött  tűzték  ki. 

Részemről  soha  sem  átallottam  népszerűtlen  eszméket  is  fej- 
tegetni, s  igy  most  is  ki  merem  mondani  azon  régi  s  ujabb  időben 
sem  változott  meggyőződésemet,  miszerint  én  mint  magyar  ember 
SLZ  osztrák  birodalom  felbomlását  egyátalában  nem  óhajtom.  (Zaj ; 
Zúgás ;  Halljuk !) 

Én  ugy  látom,  hogy  ha  mi  magyarok  a  birodalom  felbomlásán 

dolgozunk,  akkor  a  tékozló  fiúhoz  basonlitunk,  ki  a  reá  nézÖ  gaz- 
dag örökséget  még  apja  életében  prédálja  el.  Előbb  utóbb  Ausztria 
be  fogja  látni  régi  hires  hadvezére,  s  legnagyobb  államférfia,  a  sa- 
Toyai  Eugen  jóslatának  alaposságát,  —  s  a  birodalom  súlypontját 
ott  fogja  keresni,  a  hol  van,  t.  i.  Magyarországban,  s  ha  későn  nem 
lesz,  keserűen  meg  fogja  siratni  mind  azon  balfogásait,  melyek  által 
Magyarországot  s  ez  által  saját  sziverét  oktalanul  gyengité.  —  Mi 
pedig  nyugodtan  elvárhatjuk  a  jövőt,  mely  a  miénk  ! 

Én  ugy  látom,  hogy  a  világ  e  pontján,  melyen  mi  lakunk,  ok- 
vetlen szükséges  egy  nagyhatalom,  mely  a  nyugati  civilisatio,  s  a 
keleti  indolentia,  a  nagy  múltú  németség  s  a  nagy  jövőjű  Slavismus 
között  mintegy  közvetítő  kapcsul  s  mérséklő  elemül  szolgáljon.  — 
Ezt  elnémetesiteni  szintoly  politikai  hiba  volna,  mint  eloroszositani 
vagy  tótositani. 

Már,  hogy  ezen,  szerintem  szükséges,  nagyhatalmat  Ausztriá- 
nak hiják-e,  vagy  Hunniának  ?  ez  reánk  nézve,  specifice,  nagyobb 
érdekű  kérdés,  mint  Európára.  Szerintem  Ferencz  császár  nagy  po- 
litikai hibát  követett  el,  midőn  a  római  szent  birodalomnak,  —  mely 
Voltaire  szerint  se  római,  se  szent  nem  volt,  —  összekorhadásakor 
a  szilárd  alap  nélküli  ausztriai  császár  czimet  vette  föl,  a  helyett, 
hogy  az  ezer  éves  magyar  birodalmat ,  melynek  Árpád  vére  s  a 
nemzeti  akarat  jogánál  fogva  alkotmányos  királya  volt,  iktatta 
volna  be  diplomatice  is  az  őtet  megillető  európai  nagyhatalmi  rangba 
és  állásba. 

De  fölfogásom  szerint  annyi  kétségtelenül  áll,  hogy  ha  a  most 
létező  s  oly  sok  heterogén  elemekből  nem  véletlenül,  hanem  egy 
magasb  végzet  következtében,  s  a  helyzet  parancsoló  kényszerűsé- 
génél fogva  összeállott  ausztriai  birodalom  fölbomlanék  is,  helyébe 
azonnal,  —  más  név-  és  formacsoportosulás  alatt  tán,  —  de  min- 
denesetre egy  hasonló  nagyságú  és  erejű  birodalomnak  kellene 
alakulni. 

Ugy  látom  továbbá,  hogy  a  históriai  jog,  mely  Ausztria  fön- 
állásának  alapját  képezi,  egyúttal  azon  alap,  melyen  a  mi  nemzeti 
letelünk  is  nyugszik,  hogy  ezen  elv  közösségénél  fogva  mi  nekünk 
bai'átokká  kellett  volna   válnunk,  nem  pedig,  mint  az  osztrák  poU- 

tika  következtében  történt,  ellenségekké,  mert,  tiszta  meggyőződé- 
sem szerint,  mi  magyarok  a  forradalmi  elvtől,  melyet  én  a  szabad- 
ság elvével  épen  nem  tartok  azonosnak,  szinte  oly  kevés  jót  várha- 
tunk 8  remélhetünk  mint  Ausztria. 

S  az,  hogy  a  forradalom  most  már  átalános  jellemet  vett  föl, 
8  Európa  ujjáalakitása  s  egész  térképei  megváltoztatásának  tervével 
foglalkozik,  fölfogásom  szeriut,  ügyünket  inkább  hátra,  mint  elÖre 
löki.  (Zaj.) 

Lengyelország  miatt ,  —  mely  név  minden  érzÖ  kebelben  fájó 
viszhangot  kelt,  s  mely  élű  halottnak  föltámadását  lehetetlen  nem 
óhajtanunk  (Helyes),  —  a  szerencsétlen  élve  eltemetett  Lengyelor- 
szág miatt  —  mely  e  küzdelemben  első  szövetségesünk,  —  gyana- 
kodóvá,  sőt  ellenségünkké  teszi  az  oroszt;  a  dnnai  tartományok 
végett  a  még  meg  nem  halt  törököt  is,  s  a  Horvátországban  mutat- 
kozó déli  szláv  mozgalmakkal  egyesülten,  földarabolja  hazánk  ter- 
ritóriumát s  politikánkat  európaivá  s  szabadelvűvé  teszi  ugyan,  de 
magyaratlanná  is. 

Éq  a  régi  magyar  iskola  növendéke  vagyok,  melynek  elöhar- 
czosait,  néhány  jeleseit,  most  is  soraink  közt  s  vezéreink  gyanánt 
tisztelhetjük,  s  ök  a  régi  oppositio  korszakában,  minden  alkalommal 
fennhangon  tiltakoztak  azon  insinnatio  ellen,  mintha  ök  Ausztriától 
elszakadni  akarnának. 

S  hogy  e  tiltakozások  őszinték  voltak,  azt  a  történetírás  fel- 
adata leend  minden  kétségen  fölül  emelni. 

Miért  van  tehát,  hogy  e  nézet,  mely  akkor  axióma  gyanánt 
ismertetett  el,  napjainkban  oly  népszerűtlenné  vált? 

Ez  ama  Schwarzenberg- Bach-rendszer  szerencsétlen  egyik 
eredménye,  melyért  feleljenek  a  világtörténetnek. 

Másik  eredménye  azon  ellenszenv,  azon  szenvedélyes  reactio, 
m^elyet  minden  ellen  keltett  a  mi  német. 

A  nemzet  felvilágosodott  része  jól  tudja,  mennyivel  tartozik 
a  világ,  az  emberiség  s  különösen  magyar  hazánk  is  a  német  mű- 
veltségnek. 

Első  szentkirályunk  alatta  kereszténységet  s  vele  a  polgá- 
risodást  plántálták  át  hozzánk,    majd  a  reformatiót  s  a  tudományok 

vele  járó  újjászületését^  végre  az  irodalmat,  az  ipart  és  kereskedést. 
Mi  tudjuk  s  elismerjük  ezt.  Valamint  a  német  irodalmat  az  angol  és 
franczia  jóval  megelőzte,  s  nemcsak  Fridrik  udvarában,  hanem  még 
egy  Göthe-,  Schiller-korszak  előtt  is  csak  franczia  könyveket  olvasni 
tartott  bontonnak,  s  folytonos  erőltetésre,  rábeszélésre,  hazafiságra 
való  hivatkozásokra^  majd  a  gúny  visszataszitó  s  végre  a  genie  hó- 
dító fegyvereire  volt  szükség,  miszerint  a  német  nyelv  és  literatura 
Németország  áldott  téréin  a  Rajnától  a  Dunáig  átalánosan  elterjed- 
hessen :  szintén  azon  arányban  előztek  meg  viszont  minket  a  néme- 
tek. Első  mestereink,  példányaink  voltak,  majd  zsarnokaink,  kiknek 
suprematiája  alól  végre  mi  is  ugyanazon  szellemi  fegyverekkel 
emancipáltuk  magunkat,  melyekkel  ok  éltek  előttünk  az  őket 
megelőzött  angolok  és  francziák  ellen.  S  ez  igen  rendén  volt. 

De  midőn  a  németség  a  lélekölő  bureaucratia,  a  zsandár,  a 
financzőr  s  minden  utált  s  gyűlölt  —  mert  törvénytelen  —  kormány- 
közleg  alakjában  tolta  fel  magát  ránk,  s  azt  a  nélkül,  hogy  szellemi 
felsőbbségét  velünk  többé  elismertetni  képes  lett  volna;  — ekkor 
mindazon  jót,  mit  valaha  velünk  tett,  letörlé  emlékezetünk  táblájá- 
ról, s  valóban  alig  hinné  az  ember_,  hogy  a  szelid,  a  philosoph,  a 
költői  Németország  nemzett  ily  fiakat,  kiket  még  fölül  rá  —  a  civi- 
lisatio  apostolainak  gúnyolt ! 

A  „német"  e  fajáról  tegnap  nagyérdemű  barátunk  Kazinczy 
G-ábor  (Éljen  !)  utánozhatlan,  kétségbeejtő  genialitásü  ecsettel  (Hall- 
juk !)  oly  képet  állita  elénk,  hogy  kontárkodó  retovehirozások  által 
azon  csak  ronthatnék.  < 

Hogy  ezen  eljárás  bárki  ellenszenvét  is  felkölté,  s  a  nemzettel 
íélrevetteti  a  jót  is,  sőt  lehetetlennek  láttatja,  hogy  bármi  jó  lehes- 
sen, mihelyt  német :  ez  oly  természetes,  melyen  az,  a  ki  az  emberi 
természetet  ismeri,  legkevésbbé  sem  csodálkozhatik,  s  melyért  is- 
mét azt  mondom  :  ama  szerencsétlen  kormányrendszer  koholói  és 
végrehajtói  feleljenek  majd  a  nagy  Ítélőszék  előtt,  melyről  oly  ta- 
lálóan monda  ama  nagy  német,  a  ki  ha  élne,  utálattal  taszítaná 
el  őket  magától,  a  halhatatlan  Schiller :  „die  Weltgeschichte  ist  das 
Weltgericht!" 

Végre  emlitsem-e  a  kárt,  melyet  az  nralkodó  dynastíának 
tettek  ? 

Ezen  egész  tárgyalás,  ezen  idegeinket  reszkettető  fájó  indn- 
latvihar,  melyet  csak  mindnyájunk  hazafi  hűsége  tart  féken,  hogy 
minden  perczben  ki  ne  törjék,  ez  a  tikkasztó  hangulat,  mely  kö- 
zöttünk s  az  egész  országban  uralkodik,  s  mely  elmérgesiti  úgyszól- 
ván a  levegőt  is,  mely  csak  az  imént  gr.  Teleki  László  ravatala  kö- 
rül is  eléggé  nyilatkozott,  mind  ez  hangosan  beszél ;  qui  habét  aures 
audiendi,  audiat! 

S  mi  hozhatna  e  fekélyre  is  irt? 

Hogyha  nem  a  magyar  hazafiság  érzete,  mely  nem  képes  an- 
nyira gyűlölni  ellenét,  mint  tudja  szeretni  a  hazát:  ugy  bizonynyal 
azon  szintén  magyar,  mint  alkotmányos  elv,  miszerint  mi  mindig  el 
tudjuk  s  el  akarjuk  választani  a  fejedelem  személyét,  melyről  l848-ki 
alkotmányunk  legelső  szava  is  azt  mondja,  hogy :  „szent  és  sérthe- 
tetlen", —  a  kormánytól,  mely  felett  ország,  világ  szine  előtt,  ama 
6-ik  nagyhatalom  :  a  közvélemény,  s  ama  világitélet :- az  utókor.elött 
eltörjük  a  pálczát,  s  utána  küldjük  egy  vérig  sanyargatott  nemzet 
sorvasztó  átokszavát.  * 

S  ezen  alapelvnek,  —  melyet  minden  alkotmányos  nemzet  el- 
ismer és  széntől  követ,  bárcsak  pillanatnyi  mellőzése  is  az  alkot- 
mányos kormányzatot  s  valódi  polgári  szabadságot,  hozzá  merem 
tenni :  a  köz  boldogságot  is  —  nem  csak  megzavarja,  hanem  lehe- 
tetlenné is  teszi;  —  ezen  alapelvet  nekünk  szem  elől  téveszteni  vagy 
föláldozni  még  akkor  sem  szabad,  ha  más  oldalról  azt  teszik,  s  ha  a 
fejedelem  és  kormány  magukat  egymással,  szánandó  elvakultsággal, 
azonosítják. 

Ezen  elv  az,  mely  egyrészt  a  népfelségnek  a  koronában  sym- 
bolumot  ad  s  az  országnak  biztosítja  ama  stabilismust,  melyre  szük- 
sége van,  s  mely  nélkül  anyagi  és  szellemi  felvirágzása  merőben  le- 
hetetlen  ;  más  részt  életbelépteti  a  többséggel  kormányzást,  a  felelős- 
séget, hatalommá  emeli  a  közvéleményt,  s  szárnya  alá  veszi  a  hala- 
dás, a  szabadság  életrevaló  eszméit. 

S  épen  az  alkotmányosság  ezen  alphája,  ezen  kezdő  betűje  ve- 
zet engemet  oda,   hogy  az  indítványozott  felírást,    melyet  nem  csak 

abban  tartok  tökéletesnek,  a  mit  elmond,  hanem  abban  ie,  a  mit 
elhallgat  vagy  csak  érint,  mind  tartalmára  mind  formájára  nézve 
pártolom. 

S  e  szavazatomat  legkevésbbé  sem  gyengiti  az,  a  mit  Jókai 
tagtársunk,  —  kit  nemcsak  tisztelek,  de  szeretek  is,  —  e  napokban 
nagyszépségü  szónoklatában  ellenvetett,  hogy  azon  fejedelmet,  a 
kihez  feliratunk  szól,  egy  idegen,  söt  egy  nem  létező,  ország  minisz- 
terei veszik  körül.  —  Mert  hisz  nem  ezen  urak  kezébe  teszszük  mi 
férfias  nyilatkozatunkat ;  hanem  épen  azok  jogtalan  beavatkozása 
ellen  a  leghangosabban  tiltakozva,  egyenesen  Ferencz  József  Ö  Fel- 
ségéhez, a  leendő  magyar  királyhoz  fordulunk  (Nagy  zaj  ;  zúgás), 
a  kit,  s  bármely  fejedelmet,  hogy  népe  óhajtásának  teljesítése  lea- 
lázna, ez  eszme  oly  ujonan  felfedezett  üstökös  volna  az.alkotmányos 
élet  egén,  (Zaj  ;  Elnök:  Halljuk  !  Halljuk !)  mely  jót  nem,  hanem 
csak  véres  polgárháborúkat  jóslana,  de  a  mely,  közelebbről  megte- 
kintve, ködként  enyészik  el,  s  fényes  hüvelyének  magva  nin- 
csen. 

Nem  az  alázza  meg  a  trónt,  ha  a  nép  óhajtását  teljesiti ;  sut 
csak  ez  az  egy  mód  az,  mely  azt  megszilárdítja. 

S  azok  compromittálták  a  trón  tekintélyét,  kik  a  nemzet  leg- 
szentebb jogait  galádul  lábbal  taposták  ! 

Lesz-e  e  lépésnek  óhajtott  sükere?  azt  nem  tudom. 

Részemről  ugy  vagyok  meggyőződve,  hogy  a  pessimismus  több 
kárt  tett  az  emberiségnek,  mint  az  optimismus.  Ez  fölteszi  előre  a 
legjobbat ;  amaz  a  legroszabbat ,  s  vajmi  sokszor  mind  a  kettő 
azt,  a  mit  feltett,  elő  is  idézi  vagy  legalább  elösegiti.  (Zaj  ;  Halljuk  !) 

Mert  az  akarat :  —  erő. 

A  mint  szorongó  kebellel  látom  azon  csüggedést,  azon  levert 
—  majdnem  kétségbeejtő  hangulatot,  mely  hazánk  annyi  jelesei  ke- 
délyén uralkodni  látszik,  s  őket  pessimistákká  teszi:  úgy  nem  cse- 
kély megnyugvásomul  szolgált,  hogy  e  háznak^  a  hazának  egyik 
oszlopa  s  első  ragyogású  csillaga  Somogy  lelkes  fia  s  büszkesége, 
Somssich  Pál,  az  ellenkező  nézetnek  volt  tolmácsolója  s  classicus 
szónoklatában  kissé  derültebb  szinben  láttatá  velünk  a  helyzetet. 

Ha  tudjuk  mindnyájan,  mit  akarunk,  tehát  akarjuk  azt  komo- 

lyan  és  igazán,  ne  csak  félig  meddig,  vagy  pro  forma.  Ellenünk 
észre  fogja  venni,  ha  magunknak  sincs  bizodalmunk  önakaratunk 
sikerében,  s  ez  esetben,  higyjük  el,  imponálni  bizonynyal  nem  fo- 
gunk neki.  Viszont  a  mit  nem  akarunk,  ne  is  tegyük  fel  mint  lehe- 
tőt. Ne  beszéljünk  mindig  ugy,  de  ne  is  gondolkodjunk  ügy,  mert 
hisz  politikában  a  gondolat,  az  irány  szó  nélkül  is  elég  világosan  el- 
árulja magát !  —  azért  mondom,  ne  is  gondolkodjunk  úgy,  mint- 
lia  tulajdonképen  már  mindegy  volna  nekünk.  (Zaj,  Halljuk  !) 

Én  a  ki  modern  dogmatikusaink  irányában  ki  merem  mondani 
}«  nagy  Széchenyinktöl  eltanult  szót :  „taktika*  s  a  Horatiusi  „im- 
pavidum  ferient  ruinae"  jelszót,  mintegy  monopolizálok  ellenében 
ismételni  bátorkodom  azt,  a  mit  bármely  színezetűek  is  gyakorolni 
inkább  szeretnek  mint  mondogatni,  hogy  t.  i.  „a  politika  az  exigen- 
tiák  tudománya"^  ú  e  szerint  a  mi  ma  helyes  és  czélszerü,  az  holnap 
képtelenség  lehet  s  viszont ;  mind  a  mellett  én  a  politikában,  mint 
minden  komoly  dologban,  az  őszinteség  embere  vagyok. 

A  mit  mondok,  azt  komolyan  mondom  és  őszintén  értem ; 
viszont  a  mit  más  mond,  komolyan  kell  vennem  és  őszintének 
hinnem. 

Embert  a  szavánál ! 

Ha  azt  mondom,  hogy  az  idegen  nemzetiségek  jogos  viszo- 
nyait ki  akarom  elégíteni,  ezzel  mind  azt  elfogadtam,  a  mit,  hogy 
ezt  tehessem,  elfogadnom  kell.  Ha  viszont  a  horvátok  azt  mondják, 
hogy  nem  a  reactionak  akarnak  szolgálni,  s  hogy  nem  ellenséges  in- 
dulat vezérli  őket  ellenünk,  ugy  e  kijelentést  őszintének  kell  ven- 
nünk s  föltennünk,  hogy  a  kik  azt  kimondották,  következetesek 
lesznek,  s  nem  fogják  további  eljárásuk  által  önmagukat  megha- 
zudtolni. 

Akarjuk-e  az  országgyűlést,  melyet  jelen  csonka  alakjában 
bármely  határozat  hozatalára  illetéktelennek  kell  tartanunk,  kiegé- 
szíteni? —  Akarjuk  e  kérdem,  komolyan  és  igazán? 

Kell  tehát  a  módot  is  akarnunk,  mely  e  czélra  vezet. 

E  mód  nem  lehet  más,  mint  azon  „tényleges  hatalmat",  —  ám 
nevezzük  addig  igy,  ha  tetszik  —  a  melynek  hívására  a  ^  csonka"* 
országgyűlés  összejött,  felszólítani,  hogy  ugy,   a  mint  minket  össze- 

hivott,  —  ^agy  hogy  egy  uj,  előttem  megvallom,  érthetetlen  phra- 
seologiával  éljek,  —  hogy  a  mint  mi  elölünk  az  , akadályokat  elhá- 
rította", miszerint  itt  Pesten,  mint  országgyűlés  összejöhessünk  a 
üléseket  tarthassunk,  most  hát  ugyanazt  tegye  mindazokra  nézve  is, 
a  kik  még  nincsenek  itt,  de  a  kiknek,  hogy  határozataink  érvé- 
nyesek lehessenek,  ha  nem  is  jelen,  de  meghiva  mindenesetre  kell 
lenniök. 

Azt  az  akadályhárítási  phrasist ,  vagy  argumentumot  értem, 
ha  a  megyéről,  —  de  nem  értem,  ha  országgyűlésről  van  szó.  E  ket 
tü  közt  igen  nagy  a  különbség.  A  mi  helyhatósági  autonómiánk  oly 
permanens  valami,  hogy  itt  joggal  lehet  mondani,  miszerint  meg- 
szűnvén a  tényleges  akadály,  mely  alkotmányos  jogainknak  e  téreni 
gyakorlatában  gátolt,  azt  azonnal  a  régi  mód  szerint  folytattuk,  az- 
az :  restauráltunk,  gyűléseztünk  mint  mindig.  Nem  igy  az  ország- 
gyűlés. Ez  nem  permanens,  ez  össze  nem  jöhet,  csak  ha  összehívják^ 
miként  ezt  nagyérdemű  követtársunk  Deák  Ferencz  kifejté,  —  ha- 
nem ha  forradalmi  utón. 

De  menjünk  tovább. 

A  „tényleges  hatalom"  ország,  világ  előtt  ünnepélyesen  kije- 
lenti, hogy  nem  akar  többé  tényleges,  hanem  akar  jogos  és  alkot- 
mányos lenni.  Kijelenti  azt  nemcsak  az  oct.  20-ki  pátens  által,  mely- 
nek azon  részét,  mely  régi  alkotmányos  alapelvünket  Corpus  Juri- 
sunkból  kivett  szavakkal,  —  miszerint  törvényt  hozni,  változtatni, 
megszüntetni  csak  országgyűlésen  lehet,  —  újra  kimondja,  sőt  az 
osztrák  örökös  tartományokra  is  kiterjeszti,  s  ez  által  nemzetünk 
egy  régi  óhajtását  legalább  in  thesi  teljesiti,  nem  látom  át,  miért  re- 
pudiálnók?  (Zaj)  Oct.  20-ka  a  Lajthán  túl  mindenesetre  epochát 
képez,  mit  figyelem  nélkül  nem  hagyhatunk.  Igaz,  hogy  a  mit  kap- 
tak, az  árnyéka  csak  a  szabadságnak ;  igaz,  hogy  ráillik  Aesop  me- 
séjének ama  jelmondata,  melyet  Tisza  képviselőtársunk  idézett,  de 
végre  egy  tökéletlen  alkotmány  is  jobb,  mint  serami  alkotmány. 
(Nagy  zaj.  Halljuk !)  Ám  lássák  ők,  miként  boldogulnak  vele,  miként 
fejlesztik  tovább  azon  alapot,  melyet  Corpus  Jurisunk  kölcsönze  né- 
kiek.  De  ha  mi  az  oct.  20-ki  pátenst  alkotmányos  szempontokból  egy- 

iltaljában   tadomásul  nem  veszszük,   igoorálhatjuk-e  az  országgyű- 
lésre meghívó  királyi  levelet  ? 

Nem  ignorálhatjuk  mert  nem  ignoráltuk. 

Ha  valaki  azt  mondja,  hogy  ö  a  tényleges  hatalmat  nem  ismeri 
el  mindaddig,  mig  az  1848-ki  törvényezikkek  minden  §-át  nem  tel- 
jesiti ;  ha  valaki  azt  mondja,  hogy  a  meghivólevél  nélkülözi  egy  fe- 
lelős magyar  miniszter  ellenjegyzését,  ergo  érvénytelen  ;  s  ha  ennél- 
fogva sem  választónak  be  nem  irattá  magát,  sem  követjelöltnek 
fel  nem  lépett :  ezt  értem  és  meghajlok  ugy  jellemszilárdsága,  mint 
logikája  előtt. 

De  ha  valaki  túltette  magát  ama  formaságokon,  s  eljött  mint 
tagja  a  még  csonka  országgyűlésnek  s  most,  miután  itt  van,  nem 
akar  s  nem  tad  a  tényleges  hatalommal  érintkezésbe  jönni,  ezt  nem 
értem. 

Az  országgyűlés  egybehivása,  a  koronázási  eskü-  s  diplomá- 
nak legmagasb  helyről  történt  indítványozása  oly  tények,  melyek 
mindegyike  az  eddig  követett  absolutisticus  rendszernek  határozott 
megtagadását  s  az  egyedül  üdvre  vezető  útra,  az  alkotmányosság, 
törvényesség  útjára  lépés  szándokának  világos,  tiszta,  s  szerintem 
visszavonhatlan  kijelentését  foglalja  magában. 

Czélra  vezethet-e,  bármi  jót  eredményezhet  e  a  megtagadás, 
és  e  megtérés  őszinteségét  kétségbe  vonni  ?  titkos  indokait  kutatni  ? 

Hogy  van  reactio,  tudjuk  ;  de  hallgat ;  kényszeritsük  további, 
söt  örökös  hallgatásra.  Ne  segítsük  elő  titkos  czéljai  kivitelében 
azon  hitnek  terjesztése  által,  hogy  ö  desavouálva  csakugyan  nin- 
csen, hogy  ő  még  lehetséges,  hogy  övé,  habár  csak  a  legközelebbi 
jövő,  habár  csak  egy  kis  tünékeny  pünkösdi  királyság. 

Ez  a  javithatlan,  kérlelhetetlen  reactio,  mely  forradalomnak 
bélyegzi  az  önfenntartást  s  lázadóknak  a  jog  embereit,  mely  az  idők 
folyamában  nem  tanul  semmit,  nem  felejt  semmit,  mely  készebb  volt 
egy  véres  polgárháború  iszonyait  fölidézni,  semmint  egy  büszke  s 
jogaira  féltékeny,  de  hü  és  lovagias  nemzettel  alkudozásra  lépett 
volna,  mely  inkább  egy  gőgös  idegen  hatalomnak  lábaihoz  boralva 
eompromittálta  a  birodalom  nagyhatalmi  állását,  melyet  később,  a 
TÜágot  bámulatba   ejtő  s  rút   háládatlanság   által  ügyekvék  vissza- 

szerezni,  e/  a  reactio,  mely  mindnyájunk  élénk  emlékezetében  van, 
félek  e  rövid  idö  alatt  is  megint  annyi  kárt  tehetne  nekünk,  a  meny- 
■yit  tiz  országgyűlés  sem  birna  helyre  hozni.  (Halljuk !) 

Én  tehát  azt  mondom,  t.  ház !  fogjuk  szavánál  ezt  a  „tényle- 
ges hatalmat"  s  vegyük  komolyan  és  őszintén  a  szót,  mit  az  komo- 
lyan és  őszintén  —  vagy  ha  nem  is  ugy  —  de  intéz  hozzánk. 

Én  tehát  a  felírást  mind  alakjára  mind  formájára  nézve  párto- 
lom. (Helyeslés,  éljenzés,  pisszegés,  zaj). 

Erre  Madách  Imre: 

Tisztelt  képviselőház !  Gibbon  a  nagy  angol  történetíró  azt 
mondja:  „Ha  Alarich  a  ravennai  tanácsban  jelen  lett  volna,  való- 
színűleg ugyanazon  rendszabályokat  javasolja,  melyekhez  Honorius 
miniszterei,  az  ö  ellenében  valóban  nyúltak."  E  jelenet  ismétlődik 
mindenütt  a  világtörténetben,  hol  államok  indulnak  bomlásnak, 
mert  országokat  nem  intézményeik  jósága,  de  a  közszellem,  nem 
theoriák  ragyogó  volta,  de  a  polgárerény  tartja  fel,  s  mint  koszorús 
költőnk  mondja : 

„Minden  országnak  támasza  talpköve 

A  tiszta  erkölcs,  mely  ha  megvesz  : 

Róma  ledől  s  rabigába  görnyed."  (Ugy  van  !) 

S  miket  Gibbon  a  romladozó  római  birodalomról  ír,  mind  azt 
szemeinkkel  látjuk  megújulni  a  bécsi  urak  tanácsában,  mint  meg- 
döbbentő jelét  az  időnek,  mert  valamint  Cincinnatusokat,  és  Aristi- 
deseket,  Perényieket  és  Csányiakat  csak  nagyjövöjü  nemzet  szül- 
het: ugy  Helíogabalusok  és  Cleandesek,  Bruckok  és  Eynattenek 
csak  ott  teremhetnek,  hol  Hamlet  szerint  valami  rothadás  van  az 
álladalomban.  (Ugy  van !) 

E  rothadást  12  éven  keresztül  mindnyájan  keserűen  érezök ; 
azon  12  év  alatt,  melyről  Tacitussal  méltán  elmondhatjuk  :  „Mag- 
num  profecto  dedimus  patientiae  documentum",  de  melynek  borza- 
dalmait  oly  remekül  ecsetelték  már  előttem,  hogy  halovány  szinnel 
hozzájárulni  nem  akarok,  s  csak  annak  vizsgálatába  bocsátkozom, 
ha  vájjon  azon  osztrák  status  férfiakat,  kik  oly  szentségsértö  kezek- 
kel merészeltek  a  történeti  fejlődés  és  emberi  jog  kerekébe  bele- 
kapni,  s   kiknek   politikáját    a   siker,  a  kormánytudomány  örökös " 

mérő  serpenyője  régen  elitélte,  birtak-e  legalább  eszményképül  oly 
nagy,  oly  lelkesítő  ideát,  mely  eljárásuk  mentségéül  szolgálhat? 

Ez  eszmék  egyike,  melyek  e  statusférfiakat  vezették,  a  biro- 
dalom egysége  volt.  Az  osztrák  dynastia  alatt  conglomerált  hetero- 
gén országokból  egy  homogén  államot  alkotni,  mint  az  Spanyol-, 
Francziaországban  vagy  Nagybrittaniában  történt,  szép  és  nagy 
eszme  volna,  csakhogy  1400  esztendővel  késett  el,  és  mintán  du 
sublime  au  ridicule  il  n'y  a  qu'  un  pas,  valóban  e  nagynak  látszó 
eszme  is  nevetségessé  vált,  épen  ugy,  mint  Don  Quixot  törekvése  a 
lovagkor  visszaállitásában,  mi  pedig  nem  is  14,  csak  egy  félszá- 
zaddal késett  el,  mint  nevetségessé  válnék  a  keresztes  hadak  maga 
idejében  magasztos  ideájának  napjainkban  felmelegítése,  (ügy  van  ! 
belyes  \) 

Mielőtt  még  a  nemzetek  és  államok  egyéni  kifejlődést  nyertek, 
midőn  még  egy  zür  volt  az  egész,  akkor  az  elemek  egyesülhettek 
nagyobb  organismusokká ;  de  akkor  sem  egyes  intéző  bölcsek  sza- 
vára, de  önmaguknak  készítve  életprincipiumot,  a  históriát,  rejtek- 
ben halkan,  mint  az  organizáló  természetben  minden  és  mindég.  Ki 
azonban  már  meglevő  életvidor  organismusok  közé  lép,  s  azokat 
akarja  összeolvasztani :  annak  gyilkolással  kell  kezdeni,  és  romlást, 
rothadást  igen,  de  életet  előidézni  soha  sem  fog.  (Helyes !) 

Tudniok  kellene  azonkívül  azon  igen  tudós  doctoroknak,  kik 
mindenhez  értenek,  azt  is,  hogy  külön  népcsaládokhoz  tartozó  nem- 
zetek, még  azon  organizáló  századokban  sem  olvadtak  össze  soha, 
s  hogy  csak  két  példát  említsek  fel,  mint  az  amerikai  faj  soha  az 
európaival  nem  egyesül,  de  inkább  kivesz,  mint  a  vegyest  lakó 
török  és  görög  nem  olvadt  össze  :  ugy  az  altáji  magyar  sem  olvad- 
hat össze  az  indogermán  népekkel  soha ;  de  uraim,  kiveszni  sem 
fog,  mert  világtörténeti  hivatása  van,  melynek  még  csak  első  felvo- 
nását játszotta  el,  (Helyes !) 

Ezért  tehát  az  osztrák  államférfiak  egységes  Ausztriáj okkal  a 
legenda  hit  alvójaként  tűnnek  fel  nekem ,  kik  nagykésöre  föl- 
ébredve, olyan  pénzzel  kínálták  a  világot,  melynek  már  régen  nem 
volt  keleté.  (Ugy  van  !) 

Másik    vezéreszméjök   az    osztrák   statusférfiaknak   az   volt, 

hogy  bennünket  civilizáljanak,  mint  olyanok,  kik  hivatvák  a  civi- 
lizátiót  keletre  terjeszteni. 

Ezen  egész  kiindulási  pont  részint  vastag  ignorantián,  részint 
malitiosus  ámításon  alapszik,  (Ugy  van  !) 

A  magyar  nemzet  Szt.  István  korától  kezdve  mindég  a  többi 
Európa  civilizatiójának  szinvonalán,  söt  sok  esetben  azon  felül  is, 
állott,  mire  hogy  a  részletezéssel  a  ház  türelmét  ne  fárasszam,  csak 
néhány  példát  kapok  ki.  Ott  áll  a  legbabonásabb  századokban  Kál- 
mán királyunk  törvénye  a  boszorkányok  nem  létéről  (Helyes!);  ott 
áll  az  első  keresztes  hadak  idejében  nemzetünk  felvilágosodott  ma- 
gatartása. Ott  azon  tény,  hogy  a  feudalismns  nálunk  soha  oly  virág- 
zásra nem  juthatott,  mint  az  állam  egész  megsemmisítésével  jutott 
szomszédainknál.  Ott  van  végre  mint  fényes  lap  a  protestantismus 
első  idejéből  vallási  türelmünk  akkor:  midőn  Európaszerte  az  eret- 
nekek máglyái  lobogtak.  (Közhelyeslés.) 

De  honnan  merített  tudományosságunk  is  uj  táplálékokat  ?  az 
első  időkben ,  a  konstantinápolyi  bölcsektől,  később  az  Anjouház- 
beli  királyok  alatt  Olasz-  és  Francziaországból,  melyeknek  egye- 
temeit látogatá  túlnyomó  számmal  ifjúságunk,  s  csak  midőn  a  kor- 
szükséggé  vált  vallásreformatio  szavát  épen  Németországban  emelte 
fel':  kezdtük  a  német  tudományt  felkeresni,  és  akkor  is,  kérdem, 
nem-e  épen  a  mostani  osztrák  államférfiak  elődei  szellemben  és  ha- 
talomban voltak  azok,  kik  ez  eszmék  áldásos  hatását  a  legújabb 
időkig  hazánkban  mindig  gátolni,  parallelizálni  igyekeztek.  Litte- 
raturánk  újra  teremtője  végre  Kazinczy,  nem-e  latin,  görög  és  fran- 
czia  mintákat  honosított,  németek  helyett?  (Helyeslés.) 

Hol  keressük  tehát  a  német  civilizáló  hivatás  eredményét  ke- 
leten? A  dunai  fejedelemségekben,  Lengyel ,  Oroszországban  fran- 
czia  mivelödés,  franczia  eszmék  virulnak. 

A  hozzánk  költözött  német  vendégek  nem  csak  kenyeret  és 
sót,  nemcsak  örömet  és  veszélyt,  de  szokásokat,  művelődést  és  haza- 
fiérzetet osztanak  velünk. 

Vagy  forduljunk  másfelé?  Amerikába,  hol  a  német  a  nagy  an- 
gol nemzet  szabad   intézményeiért   szívesen    felejti  nemzetiségét  és 


3zolga8ága  emlékeit,  vagy  Afrikába,  hol  ismét  angol  missionáriasok 
hirdetik  kiválólag  az  igét. 

Hogy  terjesztek  az  utolsó  12  év  alatt  köztünk  a  civilizatiót, 
—  az  ismét  el  volt  mondva  fényes  szónoklatokban ;  én  csak  még 
azt  jegyzem  meg,  hogy  midőn  Bach  a  democratico-absolut  kormány- 
forma  feltalálója  Rückblikjében  civilizatori  eredményeit  tálalta  vi- 
lág elé,  az  részint  szemtelen  elcsavarása  volt  a  tényeknek,  mint 
például  az,  midőn  elősorolja  mennyi  3 — 4  osztályú  tanintézettel 
ajándékozá  meg  hazánkat ;  mert  azt  elhallgatja,  hogy  ezeknél  sok- 
kal több  6 — 8  osztályú  tanintézetünket  törült  el  (Igaz !  Helyes !)  — 
Elhallgatja,  hogy  mig  a  mi  volt  intézeteinkben  a  birtoktalan  tudni- 
vágy  ingyen  képezheté  magát :  addig  az  Övének  súlyos  terheit  a 
vagyonos  is  alig  birja  el.  (Helyes  !) 

Részint  pedig  oly  eredmények  felmutatása,  melyek  korán  sem 
a  kormány  pártolása    által,  sőt  a  kormánynak  is  ellenére,  az  előre- 
törő nemzeti   genius    termékenyítő   fuvalma   alatt  keletkeztek,  —  s 
igy  ö  azon  kakas   nevetséges  szerepét  játsza,  mely  kukorikolásának 
tulajdonitá  a  hajnal  hasadtát  (köztetszés;  taps.)  Valóban  ennyi  ar- 
rogantia  eszembe  juttatja  a  német  költő  eme  szavait: 
„ Wo  ist  des  deutschen  Vaterland  ? 
Wo's  Pulver  einer  einst  erf'and, 
Und  heut'  noch  jeder  denkt  dabei : 
Dass  er  der  Mitterfinder  sei."  (Tetszés.) 

Mindezeknél  azonban  még  igazabb  hévmérője  a  civilizátiónak 
a  politikai  érettség  és  szabadság,  s  e  tekintetben  önérzettel  kérd- 
hetjük Európa  népeit,  kérdhetjük  szétzilált  szerencsétlen  szomszé- 
dainkat, kiknek  szivböl  kiváojuk  állapotaik  javulását :  ki  állt  szá- 
zadról századra  elébb  mint  mi,  s  kiáll  jelenleg  is  jogban  és  érze- 
lemben erősben  nálunk,  ha  szerencsében  s  anyagi  erőben  nem  is. 
(Helyes !) 

Magna  chartánk  az  angolokéval  egyidejű ;  mit  a  genfi  bölcs 
csak  a  múlt  században  elméletként  birt  fölállítani  a  „Contract  so- 
ciale"-ról,  —  az  államunk  alakulásában  már  egy  ezredév  előtt 
históriai  tény  volt.  Mit  a  világrenditő  franczia  forradalom  véres  kilt- 
delraek  közt  birt  csak  kimondani  —  a  nép   felségről,  az    1790-bett 

törvényül  lett  nálunk  formulázva,  hogy  minden  majestaa  a  nemzet- 
nél van,  8  mi  törvényben  kimondatott,  azt  a  gyakorlat  életbe  lép- 
teté,  8  már  akkor  a  vegyes  ülések  igy  lÖnek  szólítva  :  „Fölséges 
haza."  (Igaz !) 

S  minket,  kik  ily  előzményekkel  birunk,  akartak  12  évi  sa- 
nyargatással, melyben  a  római  iróval  szólva:  „vidimus  quod  ulti- 
mum  esset  in  servitute",  mint  Izrael  népét  a  babilóniai  fogságban 
rákényszeríteni,  hogy  Isten  ujjával  irt  törvényeinktől  elpártolva  egy 
Baalboz  szegődjünk,  kinek  Istenségét  más  nem  bizonyítja,  mint  tel- 
hetlen  oltárán  fíistbemenö  vagyona  millió  szegénynek,  s  elfolyó 
vére  ember-áldozatoknak.  (Helyes!) 

De  bár  e  12  év  alatt  cselekvésük  korlátot  nem  ismert,  hogy 
reája  illettek  szent  Bernát  szavai  „facitis  quia  potestis,  an  antem 
oportebat  quaestio  est,"  —  végre  kisült,  hogy  non  oportebat ;  (De- 
rültség) villámaik,  melyeket  reánk  szórtak,  épen  ugy  nem  ártottak, 
mint  egykor  a  pápa  egyházi  átka,  melyet  egyszerre  az  Európába  törő 
törökök,  az  égen  feltűnt  üstökös  és  a  sáskák  ellen  kimondott.  (De- 
rültség). A  kísérlet  nem  sükerült,  gyöngébb  volt  az  erőszak,  mint  a 
szellem. 

Mi  a  democratico-absolutísticus  kormányforma  (Derültség) 
feltalálójának  nem  sikerült,  azt  Schmerling  az  absolutistico-demo- 
cratía  feltalálója  kísérti  meg  újra,  még  pedig  az  alkotmány  zászlói 
alatt,  mert  az  alkotmányos  eszmék  legnagyobb  győzelme  az,  hogy  a 
mai  korban  ellenük  is  csak  a  szabadság  színe  alatt  lehet  har- 
czolni. 

Ott  állunk  tehát  ismét,  hol  18oO-ben  álltunk,  csakhogy  a  tér 
még  szégyenletesebb  ;  most  velünk,  általunk,  törvényes  utón  száu- 
dokoltatík  a  nemzetgyilkolás  végbevitetni ,  mi  az  erőszaknak  nem 
sikerült ;  s  míg  az  országot  dragonade-ok  rémülete  járja  végig, 
utolsó  filléreinktől  fosztogatva,  hogy  azokkal  a  modenai  berezeg 
hadseregét  fizessék  (Zajos  tetszés) ;  míg  nem  ismert  hatalom  béren- 
czeí  visznek  ijedelmet  a  békés  lakokba  ;  mig  ugyanazon  hatalom 
tisztviselői,  fölmentetve  törvényeink  alul,  intézkednek  fölöttünk; 
(Ugy  van !)  mig  e  ház  lépcsőin  lelépve,  elhagytuk  egyszersmind  a 
tért,  melyen   ősi  törvényeink  respectáltatnak ;  (Helyes !)   addig  mi 

Magyarország   törvényhozótestülete,   mint   tengeri   rabló  álzászlója 
vagyunk  a  külföld  elámitására,  pellengérre  állitva.  (Helyes !) 

Azonban  hiszem  erősen,  hogy  az  eredmény  ugyanaz  fog  lenni ; 
mert  nemzetem  politikai  érettsége  sokkal  nagyobb,  hogysem  át  ne 
lássa,  miként  a  Bach-  és  Schmerling-rendszer,  hogy  egy  triviális 
spanyol  közmondással  éljek,  —  ugyanazon  kutya,  csak  más  nyakra- 
valóval. (Zajos  derültségi  taps!) 

Hiszem,   hogy  az  eredmény  ugyanaz  fog  lenni,  ha  mi  is,  mint 
a   római   senátus  Brennus  barbárjainak  betörése   alatt,   tógáinkba 
burkolózva  törvényes  helyeinken  várjuk  be  mozdulatlanul  csapásai 
kat.  (Helyes  !) 

E  törvényes  tért  látom  én  mélyen  tisztelt  Deák  Ferencz  kép- 
viselő ur  inditványának  legtöbb  pontjában  elfoglalva,  azért  szava- 
zatommal én  is  hozzájok  járulok. 

De  épen  mivel  ily  rendkivül  kétes  állásban  vagyunk,  legkisebb 
oly  tér  feladásától  is  félek,  mire  a  rósz  akarat  későbbi  lépéseknél 
utalhat. 

£z  óvatosságra  példa  int  a  legközelebbi  napokból. 

A  megyék  organizálták  magukat,  a  megyék  felírtak,  bár  jól 
tudták,  hogy  egészen  törvényes  téren  nem  állanak,  —  csak  azért, 
hogy  lehetségessé  tegyék  az  országgyűlést,  melyben  a  nemzet,  mint 
ilyen,  nyilatkozhassék,  s  nyilatkozhassék  a  törvény,  az  alkotmány 
legszigorúbb  megtartása  mellett. 

S  ime,  már  a  megyék  felírásait  érvekül  halljuk  felhozni  a 
mellett,  hogy  Írjunk  fel  mi  is ;  —  az  első  engedő  lépést  halljuk  okul 
felhozni,  hogy  tegyük  meg  a  másodikat  is.  (Ugy  van !} 

Rajta  vagyunk  a  szoros  jogtól  való  eltérés  lejtőjén,  melyet 
csakhamar  arra  használandnak  elleneink,  hogy  belőle  az  egyezke 
dés  harmadik  lépésének  logicáját  következtessék  (Helyes!),  miről 
pedig  a  szó  valódi  értelmét  véve,  ugy  hiszem,  e  házban  senki  nem 
álmodik;  mert  egyezkedni  annyit  tesz  —  ,  mint  követeléséből  en- 
gedni is  akarni,  a  mi  követeléseink  pedig  épen  ugy  nem  lehetnek 
engedés  tárgyai,  mint  a  lenni  vagy  nem  lenni,  mint  az  élet  és  halál. 
(Helyes!) 

Kerüljük  tehát  annak  látszatát  is,  a  felirás  választ,  ez  yiszon> 

választ  feltételez  ;  mind  ebből  a  rósz  akarat  —  pedig  nem  jó  bará- 
tokkal van  dolgunk  —  egyezkedést  magyarázhat  ki,  s  valóban,  ki 
nekem  ultimátumát  beadja,  de  az  előszobában  marad,  az  némi  gya- 
nút méltán  is  költhet  fel  bennem,  hogy  még  ez  nem  volt  utolsó  szava. 
(Helyes !) 

Azért  pártolom  én  Tisza  Kálmán,  tisztelt  képviselő  ur  módo- 
sitványát,  s  a  határozat  formáját ;  mert  ezt  tartom  jogaink  védel- 
mében óvatos  politikának. 

Mondják^  hogy  minden  antecedentia  a  felirat  mellett  van  ;  de 
azon  álláshoz,  melyen  vagyunk,  még  antecedentiát  nem  hallottam  a 
történetből  idézni ;  s  igy  mindaddig,  mig  azt  nem  hallom,  én  sem 
keresek  antecedentiát  a  határozatra. 

Mondják,  hogy  a  határozat  magunkon  kivül  senkit  sem  köte- 
lez. S  vájjon  kit  kötelez  a  jogaiban  megsértett  gyöngének  protestá- 
tioja,  kit  az  összeroskadó  harczos  jajkiáltása  ?  ugy-e  bár  senkit,  és 
még  is  mindenkit,  kinek  keblében  nemes  érzés  lakik,  sőt  azt  is,  ki 
pirulva  érzi,  hogy  ő  e  jajkiáltás  okozója.  ('Helyes!  Igaz  !) 

S  most  midőn  a  szó  perczek  alatt  körüljárja  a  világot,  ne  fél. 
jünk,  hogy  süketen  hangzik  el  szavunk,  ne  féljünk,  liogy  azon  hata- 
lom fülébe  nem  hat,  mely  okozója,  hogy  köztünk  törvényes  kormány 
nincs,  mely  a  vele  való  közlekedés  egyetlen  törvényes  eszköze  le- 
hetne, mely  okozója,  ha  csonka  parliament  vagyunk,  s  igy  képtele- 
nek azon  kitűnő  törvényhozási  cselekvény  gyakorlatára,  hogy  felír- 
hassunk. (Ugy  van!) 

S  ha  e  hatalom  oly  térre  kívánna  lépni,  melyen  lehetséges, 
hogy  kezet  foghassunk,  ne  mondja  senki,  hogy  azt  felirás  nélkül 
nem  teheti,  ott  van  törvénykönyvünkben  megirva  az  ut,  mely  e 
térre  vezet.  —  Addig  folyamodást  Írhatunk  a  hóditónak,  kérve  kér- 
hetjük :  uram !  már  sok  a  sanyargatás,  a  nyomor,  melyet  reánk  kül- 
desz, könnyits  terhünkön;  de  felírást,  mint  nemzet  fejedelméhez; 
addig  nem  küldhetünk.  (Helyeslés.) 

Épen  azért  tehát,  mert  tudom,  hogy  szavunk  határozat  formá- 
jában is  végig  fogja  rezegni   a    világot,    hiszem  én  is,  mit  igen  tisz- 
telt képviselők  mondottak,    hogy    országgyűlésünk    nem    lesz  ered- 
ménytelen ;  mert  most  a  jelenben  más  eredményt  nem  is  várok,  mint 
1861 -ki  országgijidéa  11.  13 

azt,  hogy  megértsen  a  világ,  s  hiszek  letelünk  biztos  voltá- 
ban a  jövőben,  mert,  e  megértett  szó  a  jog,  az  igazság  és  haladás 
szava  leend. 

Összecsaphatnak  még  egyszer  fölöttünk  a  keserűség  setét  hul- 
lámi; de  a  mi  győzelmünk  csak  idő  kérdése,  a  durva  erőszak  csak 
ephemer  győzelmet  arathat,  az  eszme  fölkél  és  közvagyonná  lesz, 
melyért  első  kiraondói  elvérezének. 

Még  csak  néhány,  részint  a  házban,  részint  szomszédainknál 
fölmerült  eszmére  kivánok  reflectálni, 

A  placetum  iránt  az  előttem  mondottak  után  szólni,  halottak 
elleni  küzdés  volna,  csak  azt  akarom  még  megjegyezni,  hogy  a  pla- 
cetum joga  soha  a  magyar  catholica  egyház  függetlensége  ellen  nem 
volt  irányozva,  csak  egy  politikai  külhatalom  befolyása  ellen ;  —  s 
valamint  hazánk  Mátyás  király  alatt  legjobban  virágzott,  ki  a  pla- 
cetum jogát  vas  marokkal  tartá  fenn :  ugy  Ulászló  alatt  a  placetum 
joga  megsértetvén,  tudjuk  siralmas  következményeit.  (Igaz !) 

Igen  tisztelt  szónokok  fényesen  bebizonyiták,,  hogy  Ausztria 
nagyhatalmi  volta  nem  az  egységes  Ausztria,  sőt  épen  a  dualismus 
feltétele.  Én  erre  csak  azt  jegyzem  meg,  hogy  ha  az  ellenkezőleg 
volna  is,  az  opportunitas  elvét  soha  érvül  el  nem  fogadhatnók,  a 
nélkül,  hogy  egyszersmind  minden  rablást ,  minden  elnyomását  a 
gyengébbnek,  ne  szentesítsük,  hogy  vele  el  ne  ismerjük,  miként 
annak,  ki  saját  vagyonából  ur  nem  lehet,  joga  van  emberfele  zse- 
bére. De  különben  is,  tartozik-e  az  boldogságunkhoz,  hogy  nagyha- 
talmasság legyünk  ?  hallottuk-e  valaha,  hogy  egy  belga  azért  meg- 
irigyelt volna  egy  orosz  alattvalót?  (Helyes!  köztetszés.) 

Végre  azt  mondják  szomszédaink,  hogy  mi  forradalmi  téren 
állunk.  Ha  forradalmi  téren  az  áll,  ki  a  történeti  jogokat  lábbal 
tapodja  ;  ha  az  áll,  ki  minden  kegyeletet  levetkőzve,  erőszakosan 
ültet  uj  intézményeket  elrombolt  régiek  helyére :  ugy  a  forradalmi 
téren  ők  vannak,  a  conservativ  magyar  nemzet  ellenében,  —  8  Eu- 
rópa érdeke  minket  irányokban  győzelemre  vezetni,  nehogy  elbir- 
hatlan  zaklatások  után  azon  térre  szorítva,  egygyel  szaporítsuk 
azon  meggyilkolt  nemzetek  sorát,  melyek  egyike  tavaly  megifjulva 
és  fenyegetve  kelt  fel  halottaiból ;  másikának  véres  kísértete  pedig 

Banquo  szellemeként  még   folyvást   rémiti  az  európai   diplomatiát. 
(Közhelyeslés,  tetszés,  taps,  zajos  éljenzés.) 

Erre  Eötvös  Tamás: 

Tisztelt  képviselő  ház!  Nagyon  tisztelt  képviselő-társunk 
Deák  Ferencz  által  a  ház  asztalára  letett  indítványt  valamint  tartal- 
mára, ugy  formájára  nézve  is  pártolom. 

Pártolom  tartalmára,  mert  mindent  magában  foglal,  mit  a 
nemzet  jogosan  követel. 

Pártolom  formájára,  mert  a  képviselőháznak  a  nemzet  óhajtá- 
sait, akaratát  kell  képviselni ;  a  nemzet,  hogy  óhajtotta  magát  a 
tényleg  uralkodó  hatalommal  Ferencz  József  ausztriai  császár  Ö 
Felségével  érintkezésbe  tenni,  saját  nézetem  szerint  abból  követ- 
keztetem,  mert  20- ik  októbertől  nem  volt  a  nemzetnek  forróbb  s 
általánosabb  vágya,  mint  az  országgyűlés,  —  épen  azért,  hogy  ma- 
gát érintkezésbe  tehetvén  a  tényleges  hatalommal,  jogait  attól  visz- 
szakivánhassa,  e  ciél  elérésére  én  pedig  más  módot  nem  tudok 
mint  a  feliiást,  és  ha  meg  nem  volnék  győződve  a  felirás  helyessé- 
géről, akkor  a  határozatot  sem  pártolnám,  mert  nézetem  szerint  ha- 
tározatot csak  az  hozhat,  ki  hatalommal bir  azt  vé^e  is  hajtatni*  de 
itt  az  jelenleg  lehetlen  levén,  ha,  mint  mondám,  a  felirat  ki  nem 
elégítne,  ugy  inkább  nyilatkozatra  szavaznék,  a  határozat  sem  levén 
egj'éb,  mint  nyilatkozat  szelídebb  név  alatt. 

Pártolom  még  azért  is  a  feliratot,  mert  mint  tisztelt  barátunk 
Jiépviselötársunk  Sorassich  Pál  megemlítette,  ősikért  is  vár  a  felirat- 
tól, én  is  várok,  még  pedig  teljes  sikert,  azt  t.  i.,  hogy  minden  tör- 
vényes kivánataink  megadatnak,  melyek  az  1848-ki  törvények  teljes 
életbeléptetésén  öszpontosulnak,  ha  csak  a  bécsi  államférfiak  az 
összes  Ausztria  ábránd  eszméitől  nem  annyira  elfogultak,  hogy  nem 
látják  előre  a  vészt,  mi  a  birodalmat  fenyegeti  a  megtagadás  ese- 
tére ;  de  ezt  a  bécsi  kormánynak  lehetlen  nem  látni,  hiszen  egész 
Európa  látja,  az  egész  európai  sajtó  legtekintélyesebb  kormányokat, 
népeket  képviselő  része  hirdeti. 

Hiszem  tehát  a  sikert,  mert  a  felséges  ausztriai  ház  miniszté- 
riumával együtt  századokon  át  nemcsak  mindig  pártolta  a  legitimitás 
eszméjét,  de  valóságos  zászlóvivője  s   elöharczosa  volt  a  legitimi- 

tásnak ;  sok  példát  lehetne  előhozni,  de  szükségtelen ,  mert  ha 
csak  a  legutolsó  idöböl  emiitünk  is  egy  párt,  a  francziarestauratiót, 
s  Carlos  harczait  Spanyolországban,  eléggé  meggyőzhetnek  ez  álli- 
tásról ;  lehet-e  tehát  képzelni,  ha  előrelátás  van,  hogy  ezen  száza- 
dokig vallott  elvet,  mely  annyi  jó  szolgálatot  tett,  most  oly  válságos 
időben,  mikor  Ausztria  nagyobb  rázkódtatásnak  néz  elébe,  mint 
valaha,  megtagadja. 

Lehet-e  képzelni,  hogy  azon  egyetlen  legitim  kapcsot,  a  prag- 
matica  sanctio  Corpus  Jurisba  iktatott  1723-ki  törvényeit,  melyet 
1849-ik  mart.  4-én  széttépett,  ha  a  magyar  nemzet  felejtve  ennek 
következtében  11  évi  súlyos  szenvedését,  össze  akarja  csatolni  az 
egyedüli  törvényes  kapcsot,  mely  Magyarországot  sz.  István  koro- 
nájával a  fels.  ausztriai  császár  személyéhez  csatolja,  hogy  ezt, 
mondom,  most,  ily  válságos  időben  ne  igyekezzék  még  szorosabbra 
fűzni,  8  midőn  egy  megbántott,  nagy,  15  millióból  álló,  katonai  és 
lovagias  szellemű  nemzet,  —  mint  e  tény  is  mutatja,  —  békejobb- 
ját nyújtja,  el  ne  fogadja  azt,  ha  csak  a  bécsi  államférfiak  elfogult- 
ságukban nem  akarják  látni  a  közel  fenyegető  vészt  akkor,  midőn 
a  közeljövőben  már  látható  keletről  ugy,  mint  nyugatról  a  zivatar. 
Ezek  közé,  mint  ék  szorítva,  miként  állhat  meg  Ausztria  elégedet- 
len népeivel,  pedig  ha  a  magyar  nemzetnek  megadja  azt,  a  mi  a 
nemzeté  —  s  ez  nem  sok,  ennél  a  nemzet  kevesebbet  nem  követel- 
het t.  i.  törvényeit ,  —  boldog  fejedelem  lenne.  Kinek  leghatalma- 
sabb népe  oly  conservativ,  hogy  csak  ős  törvényeit  kivánja,  s  ezt 
megkapva  ki  van  elégítve,  akkor  Ausztria  a  nagy,  rövid  időn  bekö- 
vetkezendő eseményekre  eddig  nem  birt  sulylyal  fog  befolyhatni, 
mindenkor  a  mérlegbe  vetheti  kardját,  ellenkező  esetben  egy  szép 
bolygó  tűz  utáni  kapkodásért  bomlásnak  indulhat,  a  mennyiben,  ha 
a  legitim  kapocs  össze  nem  füzetik,  nem  marad  az  ausztriai  császár 
Ö  Felsége  és  Magyarország  közt  más  viszony,  mint  a  mi  van  az  el- 
nyomó és  elnyomott  közt,  ez  pedig  a  leggyengébb  kapocs,  mint  a 
legközelebbi  európai  események  igazolják,  mert  a  természet  törvé- 
nyénél fogva  az  elnyomott  az  elnyomót  minden  alkalommal  igyek- 
szik leráitui  1.  \  akarói.  Már  petTig,  uraim,  lehetlen  nem  tudni,  hogy 
az  utolsó  évtizedben  az  események  váratlanul  és  villámsebességgel 

rohantak ;  ki  hihette  a  keleti  háború  kezdetén,  hogy  négy  év  múlva 
azon  olasz  nép,  mely  a  római  birodalom  bukása  óta  apró  zsarnokok 
alatt  nyögött,  egy  nagy  összes  királysággá  alakul,  egy  király  alatt? 
pedig  igy  történt. 

Ki  hihette,  hogy  az  akkor  még  biztosan,  és  századok  óta  fé- 
nyesen juralkodó  Bourbonok,  különösen  a  nápolyi  király,  ki  oly 
biztosnak  hitte  helyzetét,  valamint  eldöde,  hogy  bár  Európa  csak- 
nem összes  diplomatiája  intette,  —  valamint  [eldödét,  —  adnák 
visáza  nemzetüknek  alkotmányát,  elégítsék  ki  a  nemzetet,  elbizott- 
ságukban  nemcsak  nem  tették,  de  készebbek  voltak  a  diplomatiai 
összeköttetéseket  megszüntetni,  mint  a  nemzet  óhajtását  megadni  ? 
S  ime,  pár  hónap  alatt  a  nápolyi  király  Európa  paradicsomát  a  két 
Szicziliát  elvesztette,  s  most  ország,  korona,  s  haza  nélkül  bolyong  ; 
pedig  ez  igy  történt ! 

Ki  hihette,  hogy  III.  Napóleon,  akkor  még  a  zsarnok  a  szó 
teljes  értelmében,  eszköz  leszen,  hogy  egy  hatalmas,  szabad  elveken 
kormányzott  Olaszország  alakuljon  tőszomszédságában  ;  ime  pedig 
ez  igy  történt.  Ezek  mind  élö  tanúságok  arra,  hogy  egy  uralkodó 
csak  akkor  biztos,  ha  népei  elégedettek,  mert  akkor  azok  ragaszko- 
dását birja,  8  ha  azt  birja,  gyözhetlen,  a  história  tanúsítja  ezt,  bi- 
zonyosan átlátják  a  bécsi  államférfiak. 

De  ha  mind  ezen  állitásaimtol  el  is  térek,  Ausztria  pénzügye, 
kényszeríti  a  bécsi  kormányt  Magyarország  törvényes  lábraállitásá- 
ra,  mert  azt,  hogy  az  ausztriai  pénzügy  gyenge  lábon  áll^  egész  vi- 
lág tudja.  Plener,  mikor  a  pénzügyek  kezelését  átvette,  —  ha  a  la- 
poknak hinni  lehet,  —  azt  monda :  Ausztria  pénzügyén  csak  a  né- 
pek bizalma  s  kormányhozi  csatlakozása  által  lehet  segitni.  De  akár 
monda  ezt  Plener,  akár  nem,  az  elv  örök  igazság,  mert  ugyan  hogy 
lehessen  a  külföldnek  bizalma  oly  kormány  papírjaihoz,  s  hogy  hi- 
telezhessen oly  kormánynak,  melynek  jövedelme,  s  hadereje  nagy 
részét  népei  fékentartására  kell  fordítani.  De  pénzviszonyait  azért 
sem  hozhatja  Magyarország  törvényes  lábraállitása  nélkül  jobb  ál- 
lapotra, mert  mint  több  előttem  szólók  mondák:  ha  nemzetünk  ki 
lesz  elégítve,  s  törvényes  személyes  kapcsolatban  leszünk  az  osz- 
trák császárral,  a  nemzet,  bár  törvényesen  nem  tartoznék,    —  a  bi- 

rodalom  megszilárdítása  tekintetéből,  nem  lenne  idegen  —  figye- 
lembe vévén  a  külföldi  viszonyokat  Ausztriához  —  a  terhekben 
méltányos  részvéttől,  de  ezt  addig,  —  föltéve,  de  meg  nem  engedve, 
—  ha  akarná  is  ez  országgyűlés,  nem  tehetné.  Soknak  kell  ezt  mege- 
lőzni, az  1848-iki  törvények  életbeléptetésének,  s  igy  az  országgyű- 
lés törvényes  állásba  tételének,  az  ausztriai  császár  magyarországi 
királylyá  koronáztatásának,  mert  csak  mint  olyan  országgyűlés, 
ilyen  király  beleegyezésével  hozhat  a  memzetre  kötelező  törvényt, 
már  pedig  csak  az  öntene  bizalmat  a  külföldbe  is  Ausztria  pénzvi- 
szonyához, s  lehetetlen,  hogy  ezt  a  bécsi  államférfiak  át  ne  lássák. 
De  ha  még  is  ezen  szerencsétlenség  léteznék,  akkor  Ausztria  a 
legelső  európai  nagyobbb  eseménynél  az  örvény  szélére  sodor- 
tatnék. 

Mi  csak  törvényt  kívánunk,  s  a  bécsi  ellenséges  lapok  mégis 
forradalmi  tendentiákkal  vádolnak,  ugyanazon  lapoknak  némelyek 
által  tisztelt  szerkesztői  gondolkoztak-e  azon  valaha,  meddig  me- 
het egy  alkotmányos  állam  törvényes  követelése,  a  min  túl  kezdőd- 
nek a  forradalmi  lépések  ?  Én  azt  gondolom,  mi  magyarok  sokat 
gondolkoztunk,  mielőtt  lépéseinket  elhatároztuk,  de  ők  nem  gondol- 
koztak, különben  oly  tekintélyeknek,  milyenek  a  civilizáló  hírlapok 
szerkesztői,  lehetetlen  lett  volna  azon  meggyőződésre  nem  jönni, 
hogy  bizony  azon  nemzet,  mely  a  kormánya  által  széttépett  legitim 
kapcsot  ismét  össze  akarja  kapcsolni,  csak  törvényes  koronás  kirá- 
lya által  szentesített  törvényeit  kivánja  életbe  léptetni,  s  azon  esetre 
maga  akarja  a  koronát  királya  fejére  tenni,  nem  lehet  forradalmi 
téren,  de  ezen  kivánatainkat  mulhatlanul  meg  kell  kapnunk,  mert 
különben  a  birodalom  jelen  súlyos  helyzetén  még  akkor  sem  lehetne 
segíteni,  ha  a  föllebbí  okok  nem  léteznének.  Ugyanis  ha  törvénye- 
ink meg  nem  adatnak,  mit  tesz  a  kormány  ?  egy  alternatíva  áll 
előtte :  vagy  feloszlatja  a  jelen  képviselőházat,  s  uj  választást  ren- 
del, azon  reményben,  hogy  az  uj  választásnál  többsége  lesz,  de  a  ki 
ezt  hinné,  az  nem  ismeri  a  nemzet  hangulatát,  még  kevésbé  mennyi- 
re fokozódnék  az  ingerültség,  ha  a  képviselőház  minden  törvényes 
utat  megpróbált  a  nemzet  jogai   visszanyerésére,   mégis  sükeretlen 

oszlanék  el  a  gyűlés,  — vagy  eloszlatja  a  jelen  országgyűlést,  3 
provisoriumot  hoz  be. 

Ezt  megtelieti,  de  akkor  mi  fog  történni?  a  jelenlegi  főispá- 
nok nem  fognak  szolgálhatni  provisoriumban,  a  megyei  tisztviselők 
példájokat  fogják  követni  s  lemondanak,  no,  de  hagyján,  mondja  a 
bécsi  minisztérium,  küldünk  cs.  biztosokat,  s  hogy  alkotmányos  szí- 
nezet is  legyen,  azok  befolyása  alatt  fognak  új  megyei  tisztikart  vá- 
lasztatni. Ez  meglehet,  de  mi  történik  akkor  ?  egy  nemzet  összeforrt 
közvéleménye  ellen  ki  fog  merni  hivatalt  vállalni,  kiben  a  hazafi  ér- 
zésnek csak  valami  árnyéka  is  van?  bizonyosan  senki  sem  !  Ezt 
gyaníthatja  a  kormány,  de  szinte  tudja  tapasztalásból,  vannak  pro- 
letariusok,  kiket  bizony  nem  lehet  hazafi  buzgósággal  vádolni,  ezek 
fizetésért  elvállalnak  mindent,  de  nem  olyan  fizetésért,  milyen  a  me- 
gyei tisztviselők  jelenlegi  fizetése,  mert  abból  élni  nem  lehet,  ezek- 
nek pedig  abból  kell  élni,  tehát  oly  fizetést  fog  adni  a  kormány, 
mint  october  20-a  előtt,  akkor  az  administratio  szintoly  kíUtséges 
lesz^  mint  october  20-ka  előtt,  s  igy  a  nagy  adót,  mit  a  nép  már 
most  is  alig  bir,  a  kormányzat,  s  a  nép  fékezésére  szükséges  kato- 
naság fölemészti,  —  s  mi  történik  akkor  ?  a  milliárdok  kamatai  nem 
fizettethetnek,  s  mi  akkor?  a  hitel  elvész  teljesen,  s  mi  akkor?  ál- 
lambanquerot,  és  mi  ebből?  pénz  és  hitel  nélkül  kormányozni  nem 
lehetvén,  a  birodalom  feloszlása.  Hol  egy  dynastia  s  birodalom 
fennállásáról  van  szó,  ott  nem  néhány  évre,  de  századokra  kell  előre 
gondolni,  mert  más  egy  birodalmat  néhány  évre  fenntartani,  —  ezt 
lehet  kellő  erővel,  —  de  más  századokig,  ezt  csupa  erőszakkal  nem 
lehet. 

Ha  ezektől  is  eltérek  —  az  osztrák  birodalom  két  részből  áll, 
Magyarország  és  a  német-szláv  tartományokból,  de  a  nemet- szláv 
tartományok  meghasonlottak,  a  szlávok  épen  ugy  nem  centralisták, 
mint  mi,  a  németek  vannak  7 — 8  millióan,  a  szlávok  13  — 14  mil- 
lióan, de  több  csoportozatban,  Magyarország  számol  14  —  15  millió- 
nyi egy  compact  testet,  s  mivel  a  szláv  párt  is  foederalista,  a  ma- 
gyar personalis  uniót  akar,  csak  a  német  centralista,  s  a  8  millió 
német  akar  szinte  30  millió  más  fajt  germanisalni,  igy  8  millióhoz 
kellene  szabni  magát  30  milliónak,  de  ez  csak  ugy  lehet,  ha  a  8  mii- 

lió  oly  pénz  és  katoaai  erővel  fog  birni,  hogy  bizonyos  esetlegessé- 
geknél kitartólag  imponálhasson  a  30  milliónak,  — ez  lehetetlen, — 
ezért  is  tehát  mulhatlan  azon  kell  a  bécsi  kormánynak  igyekezni, 
ha  a  birodalmat  századokig  fenn  akarja  tartani,  hogy  Magyarorszá- 
got megnyugtassa ,  akkor  mi  a  törvényes  personalunio  mellett 
oly  hatalmassá  tesszük  az  osztrák  birodalmat,  milyen  soha  sem  volt. 
(Éljen!) 

Erre  Bánó  Miklós: 

Mélyen  tisztelt  ház  !  Az  1849-ki  év  egy  nagyszerű  drámát  fe- 
jezett be.  Világosnál  egy  függetlenségért  és  szabadságért  küzdő 
nemzet  lett  földre  teritve ;  mellette  két  hatalmas  ellen,  mindkettő  a 
szív  felé  irányzott  sebekkel,  az  egyiké  halálos,  a  másiké  genyedés 
következtében  lett  azzá.  Nem  maga  bukott  a  nemzet,  mellé  rogyott 
nyomban  Ausztria,  s  érezvén  a  halálos  tőrt  kebelében,  dúlt  és  dü- 
höngött, mint  egy  bőszült  vad  a  kiterített  ifjú  testén ;  vérpadra  czi- 
pelteté  ennek  legjobbjait  csak  azért,  mert  e  nemzet  nem  tartá  ne- 
mességéhez illőnek  kegyelemre  megadni  magát  annak,  ki  e  caatában 
nálánál  gyöngébb  vala,  s  inkább  elvérzett. 

De  Ausztria  segédtársa  irányában  is  méltatlan  volt.  A  katonai 
interventio  által  érezvén  megaláztatását,  jónak  vélte  fölhasználni  az 
első  alkalmat,  függetlensége  bebizonyítására ;  ez  alkalom  a  krimi 
hadjáratnál  ajánlkozott.  Ausztria  elpártolt,  a  szent  alliance  fölbom- 
lott. A  muszkák  katonai  főparancsnoka  dölyfös  hangon  monda  czár- 
jának:  Magyarország  lábaidnál  fekszik.  De  mi  válaszul  öntudatosan 
elmondhatjuk :  az  európai  rém,  a  szent  alliance,  Világosnál  kapta 
haláldöfését.  Világosnál  mellénk  rogyott  Ausztria,  s  később  össze- 
rogyott a  szent  alliance.  Az  igazságos  Nemesis  nagyszerűen  megbo- 
szulta  e  nemzetgyilkolást.  De  a  mindenható  kegyelme  e  halálcsapá- 
sért megjutalmazá  e  nemzetet ;  mert  ez  megifjodott  s  megkettőzött 
erővel  támadt  föl  újra,  de  a  szent  alliance  aligha  fog  többé  föltá- 
madni, s  az  absolut  Ausztria  soha. 

Igeuiá,  a  13  évvel  ezelőtt  e  két  nagyhatalommal  párbajba  erő- 
szakolt nemzet  újra  föltámadt,  s  most  Európa  láttára  Isten  és  ember 
szine  előtt,  követeli  törvényes  apai  örökségét,  mely  igy  hangzik  : 
az  1848-ki  jogos    vagyonomat   kivánom   vissza,    hogy    egyformán 

megoszthassam  azt  testvéreimmel.  Én  nem  akarok  majorátust,  én 
testvéri  osztályt  kívánok. 

Bevégzett  miivészi  gyakorlottsággal  s  igazi  statusbölcseséggel 
emeli  ki  e  testvéri  osztályt  is  a  ház  elé  tett  javaslat.  A  vallás  s  nem- 
zetiségek egyenjogúsága  ez.  Csupán  azért  érintem,  hadd  lássa  a  ha- 
zának minden  polgára,  hogy  e  házban  e  két  szent  kincset  minden 
képviselő,  mint  közvagyont,  egyformán  sürgeti  fölosztani. 

Visszatérek  előbbi  álláspontomra.  Midőn  Világosnál  földre- 
terittetett,  ifjú  és  tapasztalatlan  volt  e  nemzet,  s  ha  voltak  botlásai, 
ezek  szive  hevének,  vére  ingerlékenységének  rovandók  föl ;  de  e 
nagy  csapás  meghüté  a  vért,  előtérbe  lépteté  az  észt,  s  e  nemzet 
most  szivét  esze  által  megzabolázva,  férfias  erővel  állott  újra  a  so- 
rompókba. 

Ha  az  1848 — 49-ki  esemény  a  sziv  forradalma  volt,  ez  pár  év- 
vel később,  az  uj  élet  lüktetésének  beálltával,  az  ész  mozgalma  lőn. 
Igenis,  mi  az  ész  uralmát  fogadók  el.  A  forradalomban  megtanultuk 
a  támadást,  de  most  megtanultuk  a  védelmet ;  egyik  kezünkben  a 
törvényes  szabadság  zászlóját  lengetjük,  másikban  az  észnek  paj- 
zsát tartjuk,  ezzel  fedve  testünket  azon  csapások  ellen,  melyeket  re- 
ánk irányoznak. 

De  az  1848 — 49  után  következő  évek,  bár  az  ész  uralmát  sve 
zérségét  állapiták  meg  köztünk,  —  mit  ellenségeink  jól  jegyezzenek 
meg,  —  8  bár  ez  idő  után  egy  nagy  vivmánynyal  gazdagodánk,  hogy 
t.  i,  ez  utolsó  évtizedben  érettebbek  levénk,  mint  ezelőtt  egy  szá- 
zad -alatt,  —  8  bár  ez  időszak  bizonyos  tekintetben  áldásdüs  volt, 
mint  áldásdús  néha  egy  halálos  betegség,  mely  egészen  reorgani- 
sálja  a  testet:  mégis  visszatekintve  e  szenvedésekre,  melyeket  kiál- 
lánk,  lehetetlen  föl  nem  jajdulnunk,  el  nem  borzadnunk.  « 

A  Haynau-vérpad  mellé  a  Bach-féle  szellemi  életet  ölő  vérpad 
állíttatott :  hogy  mit  annak  vadászai  ki  nem  irthattak,  azt  végezzék 
be  ennek  huszárjai.  A  Bach-huszárok  szerencsénkre  nem  magyar 
huszárok  voltak,  (Derültség)  mert  ezek  még  a  rósz  ügyet  is  jobban 
tudták  volna  védeni,  hanem  volt  összeszedett  csőcselék,  a  monar- 
chia hulladéka,  a  forradalom  szemete.  És  most  megkezdetett  a  szel- 
lemi  irtogatás.    Szétszaggatták   országunkat,    elválaszták   tőlünk  a        , 


202 

Vajdaságot  és  a  testvér  horvátokat,  letépték  szivünkről  Erdélyt  az 
ikerhazát,  eltépték  alkotmányankat,  törvénykönyvünket,  kiírták 
nemzetiségünket,  s  hogy  a  gyermek  elfeledje  a  hangot,  melyet  anyjá- 
tól hallott,  behozták  iskoláinkba  a  német  nyelvet ;  —  a  hogy  e  di- 
cső mivöket  megkoronázzák,  behozták  ezekbe  a  jezsuitákat,  kikről 
a  históriából  tudjuk,  hogy  ilyforma  nemzeti  operatióknál  a  legügye- 
sebb assistensek.  —  Nem  czélom  e  garázdaságokat  fejtegetni,  gyö- 
nyörűen fejték  ezt  ki  többen,  röviden  csak  azt  mondom  :  a  halál 
angyala  egyformán  fojtogatá  és  ölé  mint  anyagi  ugy  szellemi  éle- 
tünket, és  gázoltak  a  nemzet  testén,  mint  nem  gázolt  elöttök 
a  török,  nem  a  tatár,  de  még  a  német  sem.  (ügy  van !  Igaz !) 

És  e  dúlás  után  hagytak-e  némi  emlékeket  maguk  után  ?  A 
spanyol  mórokat  barbároknak  tartá  az  európai  civilisatio,  s  olyanok- 
nak Egyptom  volt  Pharaóít.  De  a  mórok  örök  emlékül  hagyák  a 
művészetet,  egy  Alhambrát ;  az  egypfomi  zsarnokok  itt  hagyák  a 
késő  századoknak  a  pyramisokat.  És  ők,  örök  emlékül  itt  hagyák 
az  uj  épületnek,  ama  magyar  Bastille-nak  véres  udvarait,  az  aradi 
várnak  szent  sánczait.  De  akaratlanul  itt  hagyának  még  egy  nagy 
kincset,  és  ez  az  egyetértés ;  (Helyes !)  s  mit  az  ifjú  szabadság  nem 
vala  képes  összeforrasztani  ,  azon  részeket  most  összeenyvezé 
a  közfájdalom,  köznyomor  !  Mert  az  egész  ország  egy  siralomház- 
zá lön. 

A  Schwarzenberg-Bach-féle  rendszernek  tarthatlanságáí,  főleg 
az  olaszországi  csapások  után,  be  kellett  látnia  az  uralkodónak,  be 
kellett  látnia,  hogy  ha  a  státus  végbomlását  ki  akarja  kerülni,-  ezt 
más  alapokra  kell  fektetnie  mint  a  szuronyokra  és  paragraphusok- 
ra;  mert  a  bajonettek  csak  sebeket  ütnek,  de  sebeket  nem  gyógyi- 
•tanak  (Helyes!)  s  a  német  paragraphusoknak  csak  negatív  pólusok 
van,  csak  büntettek,  csak  kötelességeket  szabtak  a  polgárokra,  de  nem 
adtak  egyszersmind  jogokat  is,  nem  adták  meg  azon  jóltevő,  vonzó, 
éltető  meleget,  melyet  a  fejedelemnek,  mint  napnak,  bírnia  kell,  bírnia 
főként  e  birodalomban,  hogy  e  sok  csillagok,  az  egyes  országok,  egy 
systhemába  csoportosuljanak  körüle.  Sokan  azt  hívék :  ez  uj  alap  az 
october  20-ki  diplomába  tétetett  le,  s  bár  a  február  26-ki  leira 
legalább  a  szent  István  korona  alá  tartozó  népekre  leveröleg  hatott, 

mert  ebből  Ausztriába  való  beolvasztási  szándokot  olvasának  ki,  — 
mégis  látván  az  utálatos  zsarnoki  Bachrendszernek  naponkénti 
bomlását,  azt  hivék,  hogy  a  tettleges  hatalom  talán  mégis  az  alkot- 
mányosság terére  akar  visszalépni,  a  kibékülési  politikát  követendi, 
s  visszaállítja  a  törvényességet. 

De  alig  jövénk  össze,  már  is  mindünnenhallánk  és  láttuk,  mint 
működik  ellenünk  a  mesterségesen  táplált  reactionarius  szellem ; 
tudtunkra  esett  a  katonai  főparancsnok  ellenséges  és  sértő  napipa- 
rancsa; fájdalmasan  olvasánk  a  cseh  országgyűlés  elnökének  elle- 
nünk irányzott  szavait ,  midön  apáink  tróntmentő  mondásával 
„Moriamur  pro  rege  nostro"  a  magyarok  leigázására  izgatott.  Most 
kérdem ,  lebet-e  ezt  másnak  venni ,  mint  ugyanannyi  provoca- 
tiónak  ? 

Vagy  midön  a  bécsi  trónbeszédben  egy  szóval  sem  látjuk  em- 
lítve a  pragmatica  sanctiónak  minket  biztosító  pontjait;  de  említve 
látjuk  a  február  26-ki  leiratot,  mint  reánk  octroyrozott  alaptörvényt, 
s  említve  az  egységes  és  oszthatlan  Ausztriát,  melyet  a  császár  min- 
den hatalmával  összetartani  akar ;  akkor  kérdem  :  lehet-e  itt  föltenni 
kibékülési  hajlamot  ? 

És  midőn  a  legnagyobb  részben  bureaucratákból  összeállított 
bécsi  Reichsrath  válaszföliratában  semmi  egyebet  nem  olvasunk, 
mint  a  trónbeszéd  viszhangját,  semmit,  mint  fölséges,  dicső  Ausz- 
triát, —  mely  dicső  szóra,  raelleslegesen  legyen  mondva,  mi  lelke- 
sülni nem  tudunk,  —  (ügy  van !)  semmit,  mint  beolvasztási  szándé- 
kot, és  ezt  halljuk  azon  népek  képviselőinek  szájából,  kik  ha  csak- 
ugyan szabadok  lesznek,  főleg  nekünk  mint  úttörőknek  köszönhetik 
alkotmányukat,  és  most  jutalomban  azon  tüskekorouáért,  melyet  12 
évig  megváltó  gyanánt  értök  is  viselénk,  most  a  trónbeszéd  vála- 
szában azzal  felelnek,  hogy  minket  beolvasztanak.  Akkor  kérdem, 
nem  szükség-e,  nem  kötelesség-e,  hogy  mi  e  keztyüdobás  után  szin- 
tén határozott  jellemet  oltsunk  magunkra,  s  nekik  röviden  azt  vá- 
laszoljuk :  jöjjetek  és  próbáljátok  ?  ! 

És  Ők  ezt  kimondák  azon  perczben,  midőn  százados  nyojmás 
után  legelőször  fejezhetvén  ki  fájdalmaikat,  különben  is  oly  lá^, 
oly  békülékeny   szokott  lenni  a  kedély.    Uram,  bocsásd  meg  téve- 

déseiket,  mert  nem  tudják  mit  cselekesznek !  Mert  ha  tudnák,  nem 
ásnák  a  magyarok  beolvasztása  által  önszabadságuk  sírját,  mit  már 
is  több  szónok  oly  jelesül  mutatott  ki.  És  ezért  még  egyszer  nyíltan 
kimondom:  e  válaszfölírat  nem  a  Lajthántuli  népek  hangja,  mert  a 
nép  mindenütt  igazságos,  de  dignitáriusok  és  bureaucraták  hangja. 
(ügy  van  !) 

A  válaszfölirat  beolvasztásunkat  kívánja;  de  kérdem,  mi  jo- 
gon? Mig  a  Lajthántuli  országok  absolut  hatalommal  kormányoztat- 
tak ,  addig  a  magyar  országgyűléseket  tartott,  s  intézé  dolgait  füg- 
getlenül, Ausztria  minden  befolyása  nélkül ;  miért  ?  mert  független 
volt  ettől:  mi  ha  nem  lett  volna,  ugyanazon  alsolut  rendszernek  kel- 
eti volna  itt  is  léteznie.  Ez  világosan  mutatja,  hogy  azzal  semmi 
legkisebb  reálunio  nem  köté  össze.  És  a  státusösszeg  fönnállóit  s 
hatalmaá  volt.  Nem  a  lenni  vagy  nem  lenniröl  van  itt  tehát  szó 
Ausztria  részéről  —  midőn  a  Reichsrathba  akarnak  erőszakolni,  sőt 
inkább  nemzetünk  megsemmisítéséről  constítutionális  utón,  mi  336 
évig  absolutisticus  utón  nem  sikerült. 

Ha  340  évvel  ezelőtt  a  fölségesen  uralkodó  habsburgi  ház  ki- 
alszik, 8  a  Lajthántulíak  jönek  királyainkhoz,  hozván  koronát  —  s 
ezért  viszont  ajándékul  csak  üldözést,  csak  több  mint  300  évi  nyo- 
mást kapnak,  s  most  mi  azt  mondanók:  fejedelmünk  adott  számunk- 
ra valami  octroyrozott  consitutiót,  mi  ezt  megosztjuk  veletek,  de 
olvadjatok  belénk ;  vájjon  elfogadnák-e  ezt  Ausztria  népei  ?  ügy  hi- 
szem, nem.  —  Sokkal  természetesebb,  hogy  mi  is  azt  mondjuk: 
Tartsátok  meg  az  újra  festett  kremsiri  gyermekjátékot,  mulassatok 
vele,  mig  újra  el  nem  veszik,  mi  addig  azon  tölgyfa  erdőnek  alkot- 
mányos árnyékában  akarunk  pihenni,  melynek  magvait  apáink  egy 
ezred  év  előtt,  még  Etelközről,  a  Bugh  és  Szered  partjairól  hozának 
magukkal.  (Helyes  !  Ugyvan  !) 

De  legfájdalmasabban  hatott  az,  midőn  panaszképen  min- 
dennap s  mindünnen  azon  boszantó  tényeket  kell  registrálni  e  ház- 
nak, azon  panaszos  jelentéseket  olvasni,  hogy  mig  mi  alkotmányos 
utón  azon  tanácskozunk,  miként  fűzhessük  össze  nemzet  és  fejede- 
lem közt  a  bizalom  kapcsait ;  addig  ugyanazon  hatalom,  mely  ne- 
künk azt  monda,  hogy  velünk  kibékülni  akar,  —  legtörvényteleneb- 

bül,  legkiméletlenebbül,  a  valóságos  keleti  önkénynyel,  dnrva  kato- 
nai executiókkal  zsarolja  népünk  minden  osztályait,  ön  családainkat. 
Kérdem,  van-e  erre  példa  alkotmányos  kormányok  életében?  Nem 
valóságos  Faustnak  ördöge-e  ez,  mely  a  bécsi  kormány  által  e  te- 
rembe dobatott,  hogy  mig  mi  nagyszerű  kérdéseket  tárgyalunk :  ad- 
dig e  mephisto  velünk  ingerkedjék,  minket  gúnyoljon  s  letereljen 
azon  dicső  útról,  melyet  követni  mi  magunknak  kitüzénk.  Azt  hivők 
a  Mynothaurusok  ideje  lejárt,  de  most  látjuk,  hogy  élnek  azok,  nem- 
csak a  mythosban,  —  hazájok  Ausztria,  itt  élnek  e  fél  ember-,  fél  ál- 
lat-szörnyek, ez  absolut  alkotmányos  országban. 

Igenis,  ily  körülmények  közt,  főkép  a  tényleges  hatalommal 
szemben,  határozott  jellemet  kell  öltenünk;  ki  kell  mondanunk,  hogy 
mi  ily  körülmények  között  nem  bírhatunk  annyi  lelkierővel,  tanács- 
kozásainkat folytathatni  s  inkább  itt  hagyjuk  e  termeket.  Elbírtuk 
az  önkényt,  de  a  metsző  gúnyt  nem  tűrhetjük;  mert  ennek  sebei 
még  kinzóbbak,  mint  a  legdurvább  önkényé.  Ki  kell  mondanunk, 
hogy  a  magyar  király  nem  lehet  az  ausztriai  császár  satellese,  a 
szent  István  palástja  nem  lehet  a  császárság  palástjának  foltja.  fHe- 
lyes !)  Ki  kell  mondanunk,  hogy  Ausztria  mint  központ  egy  emele- 
tes ház,  melynek  alapja  nincsen,  —  s  ki  homokra  épit :  kártyavárat 
épit.  S  bár  egy  előttem  szóló  szónok  emlité  is  Magyarországot  mint 
súlypontot,  az  én  véleményem  az,  hogy  nekünk  foederatio  kell,  nem 
alárendeltség ;  de  ha  csakugyan  nem  állhatna  meg  egy  birodalom 
súlypont  nélkül,  akkor  megegyezem  a  tisztelt  szónokkal,  hogy  ez 
csupán  Magyarország  lehet,  mert  ezredéves  alkotmányunknál  fogva 
ez  egy  gránit  alap,  melyre  pyramidokat  lehet  építeni,  melyeknek 
csúcsán  az  európai  uj  constellatio  közepette,  ezredekig  ragyoghat 
még  szent  István  koronája,  mindig  nagyobb  fényben,  nagyobb  gló- 
riában. (Ugy  van !) 

Méltóságos  de  határozott  nyilatkozatunkkal  mondjuk  ki  azt, 
mi  nemzetünk  lovagias  jelleméhez  illik  ;  mondjuk  ki  egyszerre  ulti- 
matámunkat  egy  határozatban,  s  csak  azért  nem  fölirásban,  mert  ez 
formájánál  fogva  lágyabb  levén,  bele  van  értve  az  alkudozási  térnek 
fogalma ;  alku  csak  uj  törvényeknél  lehetséges ;  de  meglevő  törvé- 
nyek fölött  nem  alkudhatunk,  s  csak  annak  fejére  tehetjük  mi  szent 

István  koronáját,  ki  azon  törvényeket  megtartja,  melyeket  a  szent 
István  koronával  ékitett  elődök  szentesitettek.  —  Nyilatkozzunk 
azért  határozatban  s  nem  fölirásban,  mert  mi  az  abdicationális  di- 
plománál fogva  önhibánk  ellenére  azon  kellemetlen  helyzetbe 
tétetéok,  hogy  voltaképen  nem  tudjuk  kinek  és  hova  Írhatnánk  föl. 

Tegnap  egy  tagtársunk  azt  inditványozá,  hogy  Írjunk  Prágá- 
ba, de  oda  alig  írhatunk,  mert  mint  tudjuk,  bár  nem  rendes  utón,  s 
nem  rendes  kellékekkel  ellátott  módon  a  lemondás  megtörtént,  s  igy 
a  tényleges  hatalom  ellen  látszanánk  demonstrálni  akarni,  s  €zért 
talán  eszélytelenséget  követnénk  el. 

Bécsbe  szinte  nem  tudom  mi  utón  Írhatnánk  föl,  miután  a  ma- 
gyar csak  törvényes  királyának  vagy  legfolebb  világos  koronaörö- 
kösének szokott  fölírni ;  olyannak,  ki  az  179%  törvények  azon  sza- 
kaszainak tesz  eleget,  melyeket  teljesíteni  mint  koronaörökös  tarto- 
zik. Tudjuk  ugyan,  hogy  Bécsben  honol  az  ausztriai  császár,  kinek 
a  pragmatica^sanctio  alapján  igényei  vannak  a  magyar  koronára :  de 
uralkodásának  reánk  nézve  oly  nehéz  12  éve  alatt  soha  jelét  nem 
adá  annak,  hogy  ö  a  magyar  trónörökös,  vagy  hogy  ö  magyar  ki- 
rály akar  lenni,  pedig  ezt  uralkodásának  első  6  hónapjában  kellé 
vala  tudnunk,  s  mindjárt,  a  lemondásba  s  ezen  átruházásba  belee- 
gyeznünk. 

Van  tehát  ausztriai  császár,  de  se  magyar  király,  se  törvé- 
nyes magyar  trónörökös  nincs ;  már  pedig  a  magyar  ember  Isten 
után  a  magyar  királyt  tartja  legnagyobb  urnák,  s  csak  is  ennek  szo- 
kott felírni;  már  pedig  ha  az  ausztriai  császárnak  írnánk  föl,  mi 
maradna  azután  a  magyar  királynak  ? 

Jól  megkülönböztették  ezt  már  apáink  is  az  1790-kí  ország- 
gyűlésen. Még  a  világos  trónörökösnek  is  három  ízben  csak  egysze- 
rű leveleket  küldenek ;  s  csak  midőn  törvényesen  visszahelyeztetett 
a  statusquo,  s  csak  midőn  ez  visszaállíttatván,  nyugodtan  tanács- 
kozhattak a  koronázási  okmány  mikénti  kiadásáról,  csak  akkor 
nyilatkoztak  föliratilag.  De  azért  sehol  sem  látjuk  nyomát,  hogy  e 
levél-forma  miatt  Leopold  sértve  lett  volna ;  pedig  az  egész  világ 
tudja  mennyivel  jogosultabbak  vagyunk  mi  még  azon  ösvénytől  is 
eltérni,  melylyel  apáink  Leopolddal  érintkeztek.  (Helyeslés.) 


207 

És  ne  feledjük  a  fö  érveket,  ne  feledjük,  hogy  még  akkor  az 
179°/,  :  III.  t.  ez.  meg  sem  vala  hozva,  t.  i.  a  hat  hónap  alatti  koro- 
názási  kötelezettség,  mely  törvényczikk  azért  hozatott  meg,  hogy 
egy  József  császár  törvénytelen  korszaka  többé  ne  ismételtessék. 
Ök  levélben  tevék  magukat  összeköttetésbe,  az  1790-ki  törvény 
előtt  a  törvényes  trónörökössel,  —  s  mi  fölírjunk  a  törvény  hoza- 
tala után,  reánk  nézve  egy  fönnséges  ausztriai  föherczeghez,  kinek 
még  koronás  nagybátyja  él,  kiről  diplomatice  nem  tudjuk,  s  hibás 
forma  miatt  nem  szabad  tudnunk,  hogy  a  magyar  koronáról  lekö- 
szönt, melyről  a  nemzet  beleegyezése  nélkül  leköszönnie  nem  is 
szabad  ;  kinek  fönnséges  édes  atyja  él ;  fölírjunk  csak  azért,  mert  a 
tényleges  hatalom,  talán  titkos  cselszövény  vagy  valami  titkos  ház- 
szabályok szerint,  jelenleg  az  ö  kezében  van.  Uraim!  az  abdicatio 
maga  a  pragmatica  sanctio  legmélyebb  sérelme ;  hiszen  ha  a  csa- 
ládnak magának  meg  szabad  változtatni  az  örökösödési  fonalat,  a 
nemzet  beleegyezése  nélkül :  akkor  lehet  eset,  hogy  minden  trón- 
változásnál megkísértetnék  a  korlátlan  uralkodás,  folytattatnék 
12 — 20  évig  is,  ha  sikerülne  jó,  ha  nem,  mindig  fönnmaradna  egy  ki- 
búvó ajtócska  —  a  koronázás ;  lehetne  eset,  hog^'  valamint  most 
testvérről  testvérre  és  erről  ennek  fijára  szállíttatott  által  a  hata- 
lom :jövő  alkalommal  5 — 6iz  mellőztethetnék.  S  vájjon  hova  vinne  a 
dolog  ?  okvetlen  családi  forradalomra,  mely  magával  rántaná  a  nem- 
zeteket is.  Midőn  tehát  az  ily  esetek  ellen  határozottan  tiltakozunk, 
8  ily  eshetőségek  ellen  magunkat  szigorú  törvények  által  akarjuk 
biztosítani,  azt  nem  csak  magunk  érdekében,  de  főleg  a  magas  dy- 
nastia  érdekében  teszszük. 

Röviden  tehát,  ha  áll  a  sanctio  pragmatica,  nem  áll  az  önkény, 
nem  állhat  az  erőszakoskodás  s  kell,  hogy  mielébb  megszüntessék 
azon  sértő  kormányzási  rendszer,  mely  legközelebb  is  használtatik 
irányunkban.  S  ha  a  história  leghasonlóbb  esetét,  Leopold  korát  a 
mienkkel  vetjük  össze,  akkor  nem  tudom  minek  választanok  e  fel- 
írási formát,  minekutána  akkor  levél  által  érintkeztek.  Jelen  perez - 
ben  azonban  csak  felírás,  és  határozat  között  lehet  választanom, 
én  a  határozatot  pártolom ;  de  ha  arról  lesz  szó,  miként  közöltessék 

ez  a  tényleges  hatalommal^    akkorára   föltartom  nyilatkozhatási  jo 
gomat.  (Helyeslés,  éljenzés.) 

Elnök:  (Halljuk  !)  Több  oldalról  azon  panaszt  hallottam, 
hogy  a  lég  ma  e  teremben  különösen  nyomasztó,  s  kénytelen  vagyok 
bevallani,  hogy  ezt  én  magam  is  ugy  érzem.  Rendelés  van  téve, 
hogy  holnapi  ülésünk  alkalmával  nagyobb  rések  nyittassanak  fel 
a  felső  ablakokon.  Ez  okból  mai  napon  talán  bevégezhetnök  a  ta- 
nácskozást. (Helyes !).  Holnap  d.  e.  10  órakor  az  ülést  folytatni 
fogjuk. 

Ezzel  a  mai  ülés  d.  e.  12^^  órakor  feloszlott. 


A  képviselőház  XXXII-ik  ülése. 

—  Május  29 -kén.  — 

Elnök :  Ghyczy  Kálmán. 

Jegyző :  Jura  György: 

Csengeri  jegyző  ur  felolvassa  a  XXXI.  ülés  jegyzökönyvét, 
melyre  nézve  észrevétel  nem  volt. 

Elnök:  A  jegyzőkönyv  meghitelesitve  lévén,  bemutatom  a 
t,  háznak  Hunyad-megye  bizottmányának  feliratát,  mely  szerint 
Teleki  László  gróf  emlékét  örökíteni  kívánván  elhatározta^  hogy 
az  elhunyt  nemes  gróf  iránti  kegyeletből  fájdalmas  érzéseit  jegyző- 
könyvileg kifejezze,  s  ezen  jegyzőkönyvnek  kivonatát  a  t.  házzal 
közli.  Tudomásul  vétetik.  (Helyes !)  —  Miskolcz  városa  déli  kerü- 
letében megválasztott  képviselő  idősebb  Szathmáry  Királyi  József 
bemutatja  megbizó  levelét,  mely  az  igazoló  bizottmánynak  lészen 
kiadandó.  Egyéb  beadvány  nem  érkezvén  folytatni  fogjuk  a  napi 
renden  levő  tanácskozást. 

Erre  V  a  d  n  a  y  L  a  j  0  s  : 

Tisztelt  képviselőház !  A  közelebbi  szerencsétlen  kormány- 
rendszer változtával    oly    élénken  s  erélyesen  nyilvánult  hazai  köz- 

hangulatból  tudjuk,  hogy  midőn  az  annyiszor  emiitett  október  20-ki 
diplomát  országszerte  közzétették,  az  nem  termetté  meg  azon  gyü- 
mölcsöt, melyre  felsőbb  körökben  számítottak ;  a  hol  —  ugy  látszik 
—  igen  hajlandók  voltak  magukkal  elhitetni  azt,  hogy  tizenkét  évi 
kinos  szenvedés,  és  a  haza  anyagi  és  szellemi  erejének  önkényes 
lenyügözése  után,  a  hevenyében  megváltoztatott  politikai  ég  eme 
hulló  csillagának  hideg  fényét  is,  éltető  napsugár  gyanánt  fogja  üd- 
vözölni a  magyar.  Hitték  ezt  elannyira,  hogy  az  osztrák  birodalom 
képzelt  érdekében  túlbuzgó  tanácsosok,  kik  ezen  alkotmányszinü 
hálózatot  készítették  a  magyar  nemzet  számára,  nem  számítva  a 
nemzetnek  hosszas  szenvedések  után  is  kitartó  szilárd  jellemére, 
előre  kimondatták  az  uralkodó  fejedelemmel  azt  is,  hogy  ezen  alkot- 
mányféle engedélyre,  a  királyi  esküt  is  letenni  s  magát  megkoro- 
náztatni kivánja;  s  ezt  kimondatták  akképen,  mintha  csupán  egy- 
oldalú, feltétlenül  szabatos  tetszéstől  függne  a  koronázás.  —  Hiedel- 
mükben mindazáltal  igen  megcsalatkoztak ;  mert  öröm  helyett 
aggodalom,  s  a  várt  bizalom  helyett  gyanú  s  kétkedés  szállotta  meg 
minden  igaz  honfi  kebelét,  —  nem  látva  s  nem  tapasztalva  azon 
akarat  teljességet,  mely  biztos  reményt  nyújthatott  \  olna  a  magyar 
alkotmány  visszaállítására  nézve.  Jól  látta  ugyanis  mindenki,  hogy 
az  emiitettem  oklevél  tartalma  merőben  ellenkezik  az  alkotmányos 
érzületű  nemzet  törvényes  követelményeivel ;  —  jól  látta  mindenki, 
hogy  alkotmányunk  legsarkalatosabb  jogainak  s  biztositékainak, 
minő  a  pénz  —  s  hadügy,  egy  —  az  ország  határain  kivül,  nagyobb- 
részt idegen  elemekből  összealkoíni  szándoklott  törvényhozó  testü- 
let számárai  fenntartása,  hazánk  törvénybiztositotta  önállását,  füg- 
getlenségét s  alkotmányos  lételünket  semmisítené  meg;  — jól  látta 
mindenki  azt  is,  hogy  ezen  fenntartás  nyomaszfó  idegen  elemek  ha- 
tása alatt  nem  lenne  más,  mint  a  birodalmi  egység  kedvencz  eszméje 
valósításának,  —  az  ellenünk  oly  buzgón  czélba  vett  reális  unió 
érvényesítésének  ujabb  megkísérlése  —  s  az  által  hazánk  ügyeire 
nézve  az  eddigi  absolut  befolyásnak  alkotmányos  formák  közötti 
megdzilárditása.  Azért  nem  is  találkozott  senki  e  hazában,  —  leg- 
alább nyiltan  nem,  —  s  remélem,  ennekutánna  még  kevésbbé  fog 
találkozni,  a  ki  ezen  alkotmányellenes  kikötések  elfogadását  lehetö- 
1861-ki  országgyiilés.  II.  14 

nek  hinné,  avvagy  hihetné.  De  más  réazröl  a  komolyan  vizsgálódó 
feltalálhatta  a  kérdéses  oklevélben  azon  alapelvet  is,  mely  kilencz 
század  óta  az  alkotmányos  szabadsággal  felruházott  magyar  nem- 
zetnek elidegenithetlen  tulajdona;  feltalálhatta  különösen  azon 
alapelvet,  melynél  fogva  maga  az  uralkodó  fejedelem  ünnepélyes 
ígéretet  tön  a  nemzetnek  Európa  szine  előtt :  hogy  ö  a  pragmatica 
sanctio,  —  vagy  is  hazánk  jogviszonyai  szerint,  —  máskép  értel- 
mezni nem  is  lehetvén  —  az  1723-ki  I.  és  II.  t.  ezikknek  alapján  a 
maga  teljes  erejében  vissza  akarja  állítani  a  magyar  ösi  alkotmányt. 
Nézetem  szerint,  valamint  a  protestánsok  ügyében  kiadott  pátens- 
ben az  1790:  XXVL  t.  ezikknek  nyíltan  történt  megismerése  dönté 
el  a  kérdést :  ugy  itt  is  az  oklevélben  fölhívott  pragmatica  sanctio 
kétoldalú  természetéből  önként  foly  azon  elv,  mely  egyszersmind 
magában  foglalja  teljes  czáfolatát  azon  alkotmányellenes  kikötések- 
nek. Ez  azon  alapelv,  melynél  fogva  siettek  a  törvényhatóságok  az 
előttük  megnyílt  alkotmányos  tért,  nem  mint  engedményt  s  kegyelmi 
adományt  elfogadni,  hanem  mint  a  nemzetnek  elidegenített  tulajdo- 
nát tettleg  visszafoglalni ;  —  siettek  magukat  szervezni  részint 
azért,  hogy  a  nemzet  által  gyűlölt  idegen  elemek  kormányzati  be- 
folyásától megszabadíthassák  a  népet ;  részint  pedig  s  főképen  azért, 
hogy  mentül  előbb  létesülhessen  az  országgyűlés.  A  jelen  országgyű- 
lés volt  tehát  a  nemzet  legforróbb  óhajainak  s  egyike.  Ohajtá  pedig 
nem  épen  azért,  mintha  biztos  sikert  s  csalhatlan  eredményt  várna 
ezen  országgyűlés  munkás  tevékenységétől,  mert  jól  tudja,  hogy  az 
országgyűlésnek  egyoldalulag,  a  felsőbb  őszinte  akarat  hozzájáru- 
lása nélkül,  nem  állhat  hatalmában  eljutni  az  ígéret  földére ;  —  ha- 
nem ohajtá  különösen  azért,  hogy  az  uralkodó  fejedelemmel  szem- 
ben, elfoglalva  a  törvényhozási  tért,  híven  s  őszintén  előadhassa 
a  nemzet  törvényes  és  igazságos  követeléseit ;  —  hogy  minden  sza- 
bados ut  s  eszköz  felhasználásával  igyekezzék  kivívni  a  nemzet  al- 
kotmányos szabadságát ;  és  így  a  haza  jelen  kétes  és  válságos  álla- 
potában, a  nemzetben  felébresztett  reményeknek  valósulását ;  —  ha 
pedig  minden  buzgó  törekvései  mellett  sem  hallgattatnék  meg,  akkor 
törvényes  magatartása  által  a  mivelt  világ  rokonszenvét  kiérde- 
melve, egy  ujabb   keserű   csalódás   esetében,    igyekezzék   legalább 

erkölcsi  megnyugvást  szerezni  a  nemzetnek.  S  ez  azon  szempont, 
mely  oly  nagy  fontosságuakká  teszi  a  jelen  országgyűlés  első  teen- 
dőit; ebben  rejlik  azon  felelősség  is,  melyet  oly  mélyen  érezünk 
mindnyájan  -e  képviselőházban.  S  e  ponthoz  érve,  tisztelettel  kell 
meghajolnom  azon  egyetértés  előtt,  mely  teendőink  lényegére  nézve 
jellemzi  az  eddigi  hazafias  nyilatkozatokat;  de  tisztelettel  hajlok 
meg  azon  véleménykülönbség  előtt  is,  mely  a  mód  megválasztásá- 
ban kissé  aggodalmasabban  nyilatkozik,  mert  ebben  is  csupán  a 
haza  javára  s  boldogitására  intézett  magasztos  hazafiai  buzgalom- 
nak és  lelkesedésnek  látom  világos  tanúbizonyságát.  (Tetszés.)  Le- 
gyen tehát  megengedve,  hogy  képviselői  állásomnál  fogva  én  is  sa- 
ját nézeteimmel  támogathassam  meggyőződésemet  teendőinknek  ugy 
lényegére,  mint  alakjára  nézve  is.  (Halljuk  !)  Mélyen  érzem  ugyan, 
hogy  a  remek  tollból  kifolyt  indítvány,  s  a  már  előttem  nyilatko'zott 
kitűnő  tehetségek  sokoldalú  fejtegetései  után,  én  ujat  nem  mondha- 
tok, ismételni  pedig  nem  szeretek;  ezúttal  szükségesnek  látom  azon- 
ban részemről  a  teendőink  lényegére  tartozókat  —  habár  ismétlö- 
leg  is  —  röviden  megemlíteni,  egyrészről  azért,  hogy  véleményem 
tiszta  színezetét  megismertessem  -,  másrészről  pedig  különösen  azért 
mivel  egyéni  felfogásom  szerint  a  jelen  kérdésben  a  tárgyak  határo- 
zott körvonalozása,  a  czél  és  az  alak  elválaszthatlan  logicai  kapcso- 
latban állanak  egymással. 

Három  fö  körülmény  az,  mi  alapját  teszi  e  tárgybani  meggyő- 
ződésemnek : 

első:  a  tárgy,  vagy  is  azon  követeléseknek  szabatos  meg- 
határozása, melyeket  a  nemzet  érdekében  mnlhatlanul  elsorolandók- 
nak  vélek ; 

második:  a  modor,  melyet  az  elsorolandó  tárgyak  minősége 
és  természete  igényel ; 

harmadik:  a  czél,  melyet  elérni  óhajtok,  s  melyből  némi' 
leg  önként  foly  az  alak  is,  mint  az  általam  fölvett  czélnak  leginkább 
megfelelni  látszó  eszköz. 

A  mi  a  tárgyakat  illeti  általában: 

Véleményem  szerint  is,  követelöleg  elmondandónak  tartom 
mindazt,  a  mi  a  magyar   alkotmány,  s  hazánk  önálló:jága  közjogi 

alapelveit  s  biztosítékait  képezi,  hogy  abban  az  esetben,  ha  az  al- 
kotmány visszaállittathatnék,  —  jövendőben  a  mostanihoz  hasonló 
csapások  egykönynyen  ne  érhessék  a  nemzetet.  —  E  tekintetben 
io^en  sokat  és  nagyszerű  érveket  foglal  magában  a  jeles  indilvány, 
melyeket  gyöngébb  színekkel  ecsetelni  akarni  szerénytelenség  volna 
részemről ;  szorítkozom  tehát  csupán  a  főbb  elvek  rövid  megemlítésére. 

Pártolom  és  követelem  tehát :  Hogy  az  ország  ugy  anyagi, 
mint  szellemi  erejének  csökkentése  végett  szándékosan  megcsonkí- 
tott területe,  a  magyar  szent  korona  jogainál  fogva  mentül  előbb 
kiegészíttessék,  annak  világos  kimondásával,  hogy  mindaddig,  mig 
Horvát-  és  Tótország,  a  véghelyek,  a  lelkes  Fiume  és  a  velünk  már 
törvényileg  egyesitett  Erdélyország  meg  nem  líivatnak,  ezen  csonka 
országgyűlés  magát  illetéktelennek  tartva,  semminemű  törvényho- 
zási rendszeres  működésbe  nem  ereszkedhetik  ; 

hogy  a  kormány  ezen  mulasztása  miatt,  sajnosán  érzi  az  or- 
szággyűlés, hogy  hazánk  különböző  ajkú  népeinek  jogos  és  méltá- 
nyos igényeit,  azoknak  jelenléte  s  meghallgatása  nélkül  azon  test- 
véries készséggel,  melylyel  óhajtaná,  ki  nem  elégítheti; 

hogy  hazánk  azon  szülötteit  is,  kik  eddigelé  valláskülönbség 
s  más  tekinteteknél  fogva  az  alkotmány  jóvoltiból,  s  a  polgári  jo- 
gok közös  gyakorlatából  ki  voltak  zárva,  s  kiktől  —  itt  értem  kü- 
lönösebben a  magyar  izraelitákat  —  a  haza  iránti  szorosabb  ragasz- 
"kodást  s  közszellemet  némileg  csak  ugy  várhatjuk,  ha  az  alkotmá- 
nyos jogokat  velők  is  megosztjuk,  —  hozandó  törvények  által  meg- 
nyugtathatja. Különösebben  —  pártolom  és  követelem: 

hogy  az  l848-ki  törvények ,  —  azon  törvények  tudniillik, 
melyeket  a  törvényes  magyar  országgyűlés  alkotott,  s  a  törvényes 
magyar  király  szentesített,  —  s  melyek  a  legújabb  tapasztalatok 
szerint  is  a  nemzet  egyetemes  akaratának  valódi  kifolyásai,  —  mi- 
nél előbb  teljesen  visszaállíttassanak,  oly  világos  kijelentéssel, 
hogy  ezen  fönálló  törvényeknek  semminemű  discussiójába  és  revi- 
siójába  nem  fog  ereszkedni  az  országgyűlés ;  fönntartja  azonban 
magának,  —  miképen  az  1848-kí  törvényhozás  is  kimondotta,  — 
"hogy  mostai::  jajátságos  helyzetünknél  fogva,  az  alkotmány  teljes 
visszaállítása  és  a  koronázás  megtörténte  után,  azokat  akur  kivána 


213 

taihoz  képest  nézete  szerint  szabadon  fejleszthesse  s  tökéletesíthesse  ; 

hogy  továbbá:  a  magyar  felelős  minisztérium  a  maga  teljes- 
ségében, s  különösen  a  pénz-  és  hadügyi  osztálylyal  együtt,  ismét 
helyreállittassék,  még  pedig  az  1848.  III.  t.  ez,  26-dik  §-árai  tekin- 
tettel, vagyis  a  megyehatóságoknak  s  más  önálló  testületeknek, 
mint  az  alkotmányosság  százados  védbástyáinak  önkormányzati  jo- 
gához mért  illő  hatáskörrel,  és  : 

hogy  az  alkotmányos  élet  leghathatósabb  szellemi  eszközei : 
a  szólás-  és  sajtószabadság  is  sértetlenül  fönntartassék,  melyek 
nélkül  szabad  alkotmányos  nemzeti  fejlődés  nem  is  képzelhető. 

Határozottan  kimondandonak  tartom  azt  is,  hogy  Magyaror- 
szágnak az  1790.  X.  XII.  és  XIX.  az  1827.  III.  t.  czikkelyek,  és 
más  hazai  törvények  által  biztosított,  s  fejedelmi  eskük  által  szen- 
tesitett önállásához  s  függetlenségéhez  szorosan  ragaszkodva  az 
országgyűlés,  a  haza  törvényes  határain  kívül,  fölöttünk  rendelkezni 
akaró  bárminemű  testületeknek  felállításában  vagy  működésében,  és 
igy  különösen  a  birodalmi  országgyűlésben  is,  se  közvetve  se  köz- 
vetlenül nem  fog  részt  venni  soha ;  meg  levén  győződve  a  magyar 
nemzet  jelleméről,  hogy  az  a  hit  malasztaiban  vetett  bizalommal, 
egy  jobb  jövő  reménye  fejében  kész  lenne  inkább  a  lehető  legna- 
gyobb szenvedéseknek  magát  ujolag  alávetni,  mint  a  haza  szabad- 
ságát s  önállását  könnyelműen  eljátszani. 

És  mivel  a  nemzetek  közerkölcsisége  és  kegyelete  egyik  leg- 
biztosabb támasza  az  országok  fennállásának,  hazánk  azon  nemes- 
keblü  kintanuiról  sem  feledkezhetik  meg  az  országgyűlés,  kik  az 
1848-ki  korszak  miatt  a  világ  különböző  részeiben  elszéledve,  mél- 
tatlanul Szenvednek  és  sanyarognak ;  követelendönek  vélem  tehát, 
hogy  azok  mint  különben  is  se  nem  törvényes  magyar  bírák  által, 
se  nem  magyar  törvények  szerint  elitéltek,  és  igy  már,  vagy  csak 
ennélfogva  is,  szerintünk  teljesen  ártatlanok,  minél  előbb  szabadon 
és  bántatlanul  térhessenek  vissza  a  hazába,  s  illetőleg  jogtalanul 
elkobzott  javaik  is  adassanak  vissza.  Végre  ünnepélyesen  kinyilat- 
koztatandónak  vélem :  hogy  mindaddig,  mig  a  sanctio  pragmatica, 
ezen  a  nemzet  és  az  uralkodó  ház  között  törvényesen  köttetett  két- 
oldalú szerződés  alapján,  a  magyar  alkotmány  teljesen  visszaállítva 

és  biztosítva^  míg  a  sanyarú  absolut-rendszernek  még  maiglan  is  né- 
mileg fennálló  törvénytelen  rendeletei,  az  alkotmányellenes  adórend- 
szer, s  az  adónak,  már  ezen  országgyűlés  alatt,  ennek  méltósága  és 
tekintélye  tetemes  sérelmével, fegyveres  erö  által  parancsolt  behajtása 
iránti  szigorú  intézkedések  tettleg  megszüntetve,  e  fölött  az  indít- 
ványban kifejtett  alapos  okok  szerint  a  trónörökösödés  rendje  is  a 
nemzet  és  dynastia  érdekében  kellőleg  tisztába  hozva  nem  leend,  — 
addig  a  koronázási  hitlevél  készítésébe  sem  avatkozhatík  az  ország- 
gyűlés. (Helyes !) 

S  ezeknek  ily  határozott  alakbaní  elsorolása  után^ 
A  mi  a  modort  illeti :  maga  az  eképen  elsorolt  tárgyak  minő- 
sége és  természete  is  mutatja,  hogy  az  nem  lehet  más,  mint  egysze- 
rűen követelő;  illedelmes  ugyan,  s  a  kiállott  nagy  szenvedések  után 
is  a  nemzet  jelleméhez  és  méltóságához  illő,  de  őszintén  és  határo- 
zottan kijelentő,  hogy  az  alkotmány  ezen  alapelveire  nézve  semmi 
további  alkudozásba  nem  fog  ereszkedni  az  országgyűlés.  Végre 

A  czél  szerintem  az,  hogy  a  nemzet  forró  óhajához  képest,  a 
jnagyar  alkotmány  —  a  mennyire  lehet  s  tőlünk  függ  —  minél  előbb 
teljesen  visszaállittassék,  természetesnek  látom  tehát,  hogy  a  nem- 
zet törvényes  és  igazságos  követelései  egyenesen  ahhoz  intézendők, 
a  ki  ezen  országgyűlést  pacificatio  szine  alatt  egybehívta,  a  ki  meg- 
ígérte, s  a  kinek  tettleg  hatalmában  is  áll  visszaállítani  az  alkot- 
mányt. S  e  lépés  se  nem  törvényellenes,  se  nem  megalázó,  nem  tör- 
vényellenes, mert  nincs  oly  törvény,  melylyel  ellenkeznék,  nem  is 
megalázó,  mert  a  kért  kegyelem  megtagadása  lehet  —  bár  nem 
mindig  —  megalázó ;  a  jogkövetelés  megtagadása  ellenben  csak 
igazságtalan  lehet,  sohase  megalázó.  (Helyes !)  Sőt  még  szükséges- 
nek is  látom  ezt  különösen  azért,  mert  akarom,  legyen  megnyug- 
tatva a  nemzet,  hogy  törvényes  és  igazságos  követelései  híven  és 
őszintén  tudattak  az  uralkodó  fejedelemmel;  mert  akarom,  hogy 
tudja  8  nem  tudnia  ne  lehessen  az  uralkodó  fejedelemnek,  hogy  mit 
vár  s  mit  követel  tőle  ígéreténél  fogva  a  nemzet;  mert  akarom^ 
hogy  kifogás  nélküli  alakban  tudhassa  a  külföld  is,  hogy  a  magyar 
országgyűlés  szorosan  ragaszkodva  az  alkotmányhoz,  csupán  azt 
követelte,  a  mit  a  nemzetnek  visszakövetelnie  joga  van ;  mert  aka- 

rom_,  hogy  elleneinknek,  az  úgynevezett  reactiónak  formakérdés  se 
szolgálhasson  ürügyül  a  nemzet  törvényes  és  igazságos  követelései 
mellőzésére  ;  és  végre  mert  akarom,  hogy  ha  az  országgyűlés,  min- 
den buzgó  törekvése  mellett  is,  csakugyan  eredmény  nélkül  lenne 
kénytelen  eloszlani :  a  felelősség  ne  az  országgyűlésre  s  közvetöleg 
a  nemzetre,  hanem  azokra  háromoljék,  kik  a  nemzet  törvényes  és 
igazságos  követeléseit  megtagadták.  (Helyeslés.) 

És  mivel  ebbeli  nézeteimnek  az  igen  tisztelt  képviselőtársunk 
Deák  Ferencz  politikai  mély  bölcsescggel  kifejtett  indítványa  telje- 
sen megfelel  s  az  által  még  csak  egyetlen  egy  elvét  sem  látom  ve- 
szélyeztetve az  alkotmánynak ;  a  határozatot  ellenben  nem  tekint- 
hetem egészen  oly  eszköznek,  mely  fölfelé  biztositiiatna,  czélom 
azon  kijelölt  ágára  nézve,  hogy  t.  i.  tudja  s  nem  tudnia  ne  lehessen 
az  uralkodó  fejedelemnek  a  nemzet  törvényes  követeléseit ;  és  mivel 
végre  óhajtom,  hogy  az  osztrák  kormány  a  positiviías  terére  szo- 
ríttatva, kénytelen  legyen  határozottan  nyilatkozni,  s  követelésein- 
ket vagy  megadni,  vagy  egyszerűen  megtagadni,  és  igy  ha  szakí- 
tani akarna,  szakítsanak  fönt,  de  mi  ne  adjunk  semmi  okot,  melyet 
elleneink  felhasználhatnának  :  annálfogva  az  indítvány  minden  pont- 
jaihoz szorosan  ragaszkodva,  pártolom  a  határozottan  követelő,  s 
az  alkotmány  ezen  alapelveire  nézve  a  további  alkudozást  teljesen 
kizáró  fölírást,  (Helyes  !  Éljen '.) 

Erre  Bernáth  Zsigmond: 

Felszólalásom  t.  ház !  photogrammja  lesz  igénytelen  egyéni- 
ségemnek. Odonszerii  lesz  !  mint  vagyok  magam.  Régi  modor  sze- 
rint, véleményem  irányadójául  elemezem  a  napi  renden  lévő  tár- 
gyat :  közös  czélunk,  eldűlt  alkotmányunk  visszaszerzése.  Ennek 
elérésére  indítvány  terjesztetett  elő,  és  írásba  foglalt  javaslat  téte- 
tett a  ház  asztalára.  Az  iaditvány  felirat-menesztést  tartalmazott 
azon  tényleges  hatalommal  biró  fejedelemhez,  ki  ezen  országgyű- 
lést összehívta.  A  javaslat  nagy  gonddal  és  bölcseséggel  fogalma- 
zott felírási  példány.  Az  indítvány  indokoltatott  1-ször  azzal :  hogy 
azon  tényleges  hatalommal  biró  fejedelemmel,  ki  az  országgyűlést 
összehívta,  tudatni  kell  követelményeinket.  2-szor  indokoltatott  a 
hason  esetekben  történelmünkből    és    törvényeinkből    merített  gya- 

korlattal ;  és  3-szor  legnagyobb  súly  fektettetett  a  törvényhozásban 
megkívántató  óvatosságra. 

A  javaslat  indokokat  tartalmaz,  eszmetani  következetü  er- 
kölcsi érveket  —  hivatkozik  ezeréves  történelmünkre,  királyi  köt- 
leveleinkre,  s  alkotmányos  alaptörvényeinkre. 

Ezen  elemezésemmel  kezességet  akarok  nyújtani  a  mélyen  t. 
háznak,  hogy  a  tárgytól  véleményem  nyilvánitásában  kitéréseket 
se  jobbra,  se  balra  tenni  nem  fogok  —  biztosítani  a  t.  házat,  hogy 
azoknak  ismétlésével,  mik  e  házban  oly  buzgó  lelkesedéssel  elmon- 
dattak, s  miket  mi  élvezettel  hallottunk,  becses  figyelmöket  fárasz- 
tani nem  fogom  —  még  kevésbbé  fogok  polémiákba  bocsátkozni  — 
legkevésbbé  akarhatok  pedig  a  szónoklati  pályán  versenyezni ;  hi- 
szen tudom  én,  mert  már  érzem  is:  hogy  én  az  egykor  neki  szilajo- 
dott  rakonczátlaukodó  sajtó  által  (talán  kissé  méltatlanul  és  igaz- 
ságtalanul) gúny  tárgyává  tett  hajdani  táblabírói  karnak  egyik 
hamvadó  reliqaiája  vagyok.  (Éljen  !) 

El  fogom  hát  igénytelen  véleményemet  mondani  táblabírói 
modoromban,  egyszerűen,  szárazan,  és  minthogy  ily  egyén  környe- 
zetében már  a  szóvirágok  is  hervadoznak,  el  fogom  azt  mondani 
olyan  parlagi  nyelven,  miként  azt  tisztelt  választóimnak  mindenike 
megérthetné.  (Éljen!)  El  fogom  azt  mondani  az  elnökileg  is  kimon- 
dott szabály  szerint  jelenleg  általánosságban. 

Mi  az  indítvány  indokait  illeti,  azok  között  előtérben  van  az, 
hogy  azon  tényleges  hatalommal  bíró  fejedelemhez  kell  írnunk,  ki 
ezen  országgyűlést  összehívta;  megjegyzem,  hogy  ha  császár  O 
Felsége  ezen  országgyűlést  a  szó  betűszerinti  értelmében  összehívta 
volna;  bizonyára  saját  kijelentett  czélját  —  t.  i.  megkoronáztatá- 
sáí,  e  napig  valószínűleg  megközelítette,  vagy  el  is  érte  volna,  a 
nemzetet  pedig  megörvendeztette  volna  országunk  területi  épségé- 
nek 8  törvényhozásunk  törvényrendelte  kiegészítésének  vigaszával. 
Ámde  0  Felsége  ezen  országgyűlését  nem  összehívta  hanem 
épen  ellenkezőleg  széjjelparancsolta  a  midőn  Királyhágón 
túli  testvéreinknek  külön  országgyűlést,  nálunk  is  megcsonkítottat 
méltóztatott  meghívni.  így  az  által,  hogy  a  Királyhágón-túli  vá- 
lasztókerületeket meghívni  elmulasztotta,   1-ször  sérelmet  követett 

el,  s  minket  ismét  épen  azon  útra  akar  visszaterelni,  melytől  az 
184"^ g -ki  törvények  által  hittük  menekülésünket.  2-or,  az  pedig, 
hogy  a  velünk  —  mindkét  részről  hozott  és  mindkét  részre  koro- 
názott királyunk  által  szentesitett  törvények  nyomán  egyesitett 
testvéreinket,  tőlünk  épen  ezen  meghívása  által  elszakítani  szándé- 
kozik, —  ha  a  legszelídebb  kifejezést  használom  is,  —  alkotmány- 
ellenes államcsinnak  nevezhető.  (^Helyes  !)  És  ezen  indokra  nézve 
ez  átalánosságban  véleményem. 

A  mi  a  második  indokot  illeti,  t.  i.  a  gyakorlatot,  igaz  az, 
hogy  a  gyakorlat,  kivált  ha  a  maga  idejében  sikeres  volt  —  a  bo- 
nyolódott kérdések  megoldására  igen  kényelmes  és  rövid  ut:  ámde 
elengedhetlenül  megkívántatik,  hogy  az  eset  kifogás  nélkül  analóg 
legyen,  mert  ha  nem  tökéletesen  analóg  —  ugy  az  állításnak  csak 
hátrányára  van  és  a  bizonyítás  szüksége  kettőztetik ;  s  igy  van  a 
jelen  eset  is.  A  t.  ház  engedelmével  előhozom  az  egyetlen  esetet, 
mely  akár  országgyűléseink  irataiban,  akár  történelmi  búváraink 
irodalmábífia,  akár  törvénykönyveinkben  található.  Ez  a  Rudolf  király 
és  testvéröcscse  Il-dik  Mátyás  története.  Ezen  esetben  is  azonban 
csak  egy  parányi  árnyéka  mutatkozik  a  hasonlatosságnak :  t.  i.  az, 
hogy  ezen  természet  rendén  kívül  végbe  ment  trónváltozás  is  palota- 
revolutióval  eszközöltetett,  valamint  a  jelen  V.  Ferdinánd  király  és 
Ferencz  Józsefé  is  szintén  palotaforradalom  által  követtetett  el. 
Azonban  a  különbség  nagy  az  elsö  és  az  utóbbi  közt.  —  Rudolf  ki- 
rály szenvedélyesen  űzte  kedvencztudományát  a  csillagászatot  Prá- 
gában, mig  a  férfi  korának  teljességében  lévő  Mátyás  testvére  — 
idejét,  vérét,  életét  szeníelé  hazánk  védelmére  a  százados  török 
megszállás  közt,  orázágunk  nagyjainak  és  az  egész  nemzetnek  sze- 
retetét kiérdemlette,  és  ezek  által  indíttatva  a  Nagy-Szombatban 
tanácskozott  nagyjaink  reá  birták  a  királyt  a  korona- átengedésre, 
ki  is  teljhatalommal  ruházta  fel  Mátyás  testvérét  országgyűlés 
összehívására,  mely  Pozsonyban  meg  is  tartatott,  a  királyi  le- 
mondó okirat  elfogadtatott,  és  a  koronázási  előtti  articulusokra  esküt 
tön  Il-ik  Mátyás. 

Másként  történt  ez  jelen  esetben  :    egy  bécsi  zugprocator,    és 
egy  rakonczátlankodó  osztrák  hadvezér  vitték  végbe  Olmüczben 


218 

a  palotaforradalmat ,  még  akkor  nem  is  teljeskoru  helyesitett  trón- 
örökös nagykorúnak  nyilvánitatott,  és  szinházi  heroldok  által  ural- 
kodónak kikiáltatott. 

Ugy  hiszem  t.  ház,  hogy  ezen  két  esetben  alig  van  valami  ha- 
sonlatosság —  döntő  épen  nincs.  (Helyes  !) 

Mi  a  3-ik  indokot  illeti,  mire  legnagyobb  súly  nehezül,  álta- 
lános véleményem  ez  : 

Az  óvatosság  a  mérséklettségnek,  higgadtságnak  és  bölcse- 
ségnek  kifolyása.  Az  óvatosság  minden  ember  fiának  üdvös.  A  leg- 
több esetben  előnyös,  a  legritkább  esetben  szokta  követni  megbá- 
nás. Törvényhozónak  pedig  lélekismeretbe  járó  kötelessége. 

Egyéni  nézetem  szerint  szintén  óvatosság,  nyugottan  várni  bé 
a  törvényes  téren  azokat,  miknek  jogszerüleg  ugy  is  be  kell  követ- 
kezniök,  —  mielőtt  maga  a  jog  is  a  megadás  vagy  meg  nem  adás 
kételyeinek  tétessék  ki,  mert  a  megadás  amott  octroynak  tartatnék, 
a  megtagadás  reánk  nézve  uj  sérelem  lenne.  —  De  van  még  egy  te- 
kintet, mi  szinte  óvatosságra  int,  —  tudva  van  a  császári  pátensek- 
ből, tudva  van  a  közelebb  tartott  trónbeszédböl  :  miként  0  Felsége 
alkotmányozó  terveit  hatalmának  teljes  svilyával  érvényesíteni  eltö- 
kéllette.  —  Most  a  birodalmi  tanács  egybe  van  gyűlve  — jelenleg 
ha  felírás  menesztetnék  —  ezen  gyűlöletes  hatalom  súlyt  gyakorol- 
na és  felesleges  lenne  a  felirás,  egyszerűen  átküldethetnék  az  a  bi- 
rodalmi tanácshoz  (Nagyzíigás)  —  és  mi  nem  ö  Felségétől,  hanem 
a  birodalmi  tanácstól  veendenénk  válását. 

Ln  uraim  az  ilyen  választ  el  nem  fogadnám,  én  ily  válasz 
nyerhetésre  működni  magamban  nem  érzek  hivatást.  Uraim !  az 
óvatosság,  ha  túlzott  volna  is,  figyelemre  mélcó.  Óvakodnunk  kell 
még  attól  is,  hogy  a  tények,  miktől  óvakodunk,  ellenünk  mint  gya- 
korlat, érvül  ne  használtathassanak,  mert  magyar  hazánkban  a  gya- 
korlat nagy  hatalom  —  az  törvényeket  alkot,  és  még  csak  királyi 
szentesítést  sem  kér  reájuk;  ellenkezőleg:  irott  és  királyi  szentesí- 
tést nyert  törvényeket  holt  betűkké  tesz,  —  példát  mondok  mindkét 
esetre :  a  Verböczy  Hármas  törvény  könyvét  gyakorlat  tette  tör- 
vénynyé  —  és  lám  felek  és  birák  kötelezve  érzik  magukat  általa, 
—  a  „curiales  decisiones^t  is  gyakorlat  tette  törvénynyé  —  és  én 

tudok  ítéletet^  miként  a  „Landesgericht"  is  ezekre  hivatkozva  itélt, 
—  mondok  példát  arra  is :  hogy  irott  s  király  által  szentesitett  tör- 
vényt törölt  el  agyakorlat.  Az  1525-ik  évi  4-ik  törvényczikkben  ezen 
szavak  olvashatók  : 

„Lutherani  etiam  omnes  ubicunque  in  Regno  reperti  fuerint 
non  solum  per  Ecclesiasticas,  sed  etiam  per  saeculares  personas  li- 
bere  capiantur, et  comburantur",  és  ime,  uraim;  agyakorlat  ezen  tör- 
vényt is  legalább  annak  a  súlyosabb  részit  eltörlötte ;  mert  igaz 
ugyan,  hogy  Thun  osztrák  miniszter  elfogdostatta  a  lutheránu- 
sokat, hanem  csakugyan  egyet  sem  comburaltatott ,  hanem  in- 
kább törvénytelen  pátensek  contrasignatiójára  alkalmazta.  (Éljen- 
zés, taps.) 

Ezek  az  indítványra  nézve  átalános  észrevételeim. 

Mi  az  avatott  tollal  fogalmazott  felírási  javaslatot  illeti,  ez 
mindnyájunknak  érzelmeit  tolmácsolja;  átalánosságban  véleményem 
felöle  ez : 

Én  olyas  országgyűlésnek,  mely  egyetlen  egy  okirattal  meg- 
kezdődött és  be  is  végeztetett  volna,  sem  a  középkorban,  sem  egyéb 
ujabb  időkben  nyomára  nem  akadtam.  És  azt  hiszem  ezen  ország- 
gyűlés sem  végeztethetik  egyetlen  okmánynyal  be.  —  A  javallat- 
felirás  is  a  maga  idejében  t.  i.  mikor  a  nemzetnek  mindazon  jogos 
követelései  tettlegesen  teljesítve  lesziíek,  mi  mellözhetlenek  arra  : 
hogy  törvényhozó  testület  magát  illetékesnek  érezze  alkotmányos, 
jelesen  oly  nagy  horderejű  okmány  szerkeztésére  és  menesztésére, 
minő  azon  irat,  melylyel  a  szoros  értelemben  vett  országgyűlési  ta- 
nácskozmányok  megkezdődnek,  akkor  azt  hiszem,  ezen  felirat  mó- 
dosított kiengesztelt  alakban  t.  i.  bevezetésénél  méltánylásul,  s  a 
berekesztésnél  jó  remények  kifejezésével  fog  illető  helyére  meiiesz- 
tetni ;  a  mikor  azután  a  részletes  tárgyalásnál  szavazatomra  igénye- 
met fenntartom. 

Ezzel  be  van  rekesztve  a  napirenden  lévő  tárgy  iránti  átalá- 
ban  értett  nyilatkozatom,  —  most  már  könyörögnön  kell  még  né- 
hány percznyi  türelméért  a  mélyen  tisztelt  háznak,  hogy  azon 
méltó  indignatiónak,  mi  bensőmben  van,  némi  elégtételt  szerezzek. 
(Halljuk !) 

A  közelebb  múlt  napokban  némely  osztrákminiszterium  által 
inspirált  bécsi  lapok  széles  jó  kedvükben  tetszettek  maguknak,  or- 
szággyűlési tanácskozmányainkat  rágalmakkal  illetni,  hogy  azok 
valótlanok,  alaptalanok,  ábrándos  túlzó  merényletek  —  forradal- 
miak —  ezt  űzték  átalánosságban,  —  közelebb  már  kihívóbbakká 
lettek,  nemcsak  a  lapokban,  hanem  röpiratokban  legjelesbbjeinket 
névszerint  megnevezve  rágalmazták  —  rágalmazták  Deákot  a  ma- 
gyar politika  tiszta  lelkületű  bölcs  veteránját,  rágalmazták  báró 
Eötvöst  alkotmányosságunk  és  irodalmunk  koszorúzott  kedvenczét, 
rágalmazták  Somssichot  a  vész  perczeiben  a  legitim  jogok  egyedüli 
bajnokát,  rágalmazták  jobbra  balra  sok  más  jeleseinket,  (Igaz!) 

Ezek  az  aljasságok  ugyan  csak  azon  érdemesekre  voltak  czé- 
lozva,  kik  már  felszólamlottak  —  hanem  uraim  !  érzékenyen  hatot- 
tak ezek  azon  testületi  karszellemre,  mely  a  t.  ház  minden  tagjainak 
kebelében  él,  és  a  mely  ebben  az  aggkebelben  sem  fog  magamnál 
elébb  elhalni. 

Minthogy  annyira  tanulmányozzák  tanácskozmányaink  lapjait, 
lehet,  hogy  igénytelen  nyilatkozatunk  szemök  elébe  kerül ;  — hogy- 
hát  olvashassák  minő  volt  a  magyar  alkotmányosság  becsületes  po- 
litikája? és  minő  az  osztrák  minisztérium  ferde  politikája?  —  ekét 
ellentétet  megkísértem  párvonalozva  rajzolni:  és  hogy  annál  szem- 
beszökőbb legyen  —  itt-ott  a  kebellázitó  tények  halmazából  markolt 
illustrátiókkal  is  fogok  szolgálni.  (Halljuk  !) 

Kezdem  tehát  amúgy  miniszteri  tárczák  sora  szerint  mindjárt 
a  külügyi  politikán.  A  magyar  alkotmányosság  külügyi  politikája 
volt:  minden  államakkal  őszinte  barátságos  viszony  eszközlése 
minden  nemzetekkel  ,  különösen  a  szomszédokkali  —  szellemi 
és  anyagi  nem  korlátozott  érintkezés  ,  —  más  nemzetek  bel- 
ügyeibe nemavatkozás. 

Ilyen  volt,  uraim !  a  magyar  alkotmányosság  külügyi  becsüle- 
tes politikája!  Lássuk  már  most,  minő  az  osztrák  minisztérium  kül- 
ügyi politikája?  Minden  államokban  berendezett  titkos  kémek  tar- 
tása —  útlevelek  megtagadása,  —  külföldi  beutazók,  és  belföldi  ha- 
zaigyekezök  letartóztatása,  bebörtönözése,  megmotoztatása.  Activ 
és  paasivinterventio. 

Ilyen,  uraim !  az  osztrák  minisztérium  külügyi  politikája  ;  — 
szolgálok  hozzá  illustrátiókkal.  (Halljuk !)  A  külországokban  tartott 
kémek  illustrátiójánal  vérző  szivvel  felemlítem  Gróf  Teleki  László 
kimultát,  ki  ennek  következtében  nyugodja  ősei  hamvai  közt  örök 
álmát !  —  nevezhetnék  e  ház  tagjai  közöl  is  tekintélyes  egyént, 
ki  hazautazásában  ártatlan  nejével  úgy  tartóztatott  fel,  mint  csa- 
vargó bitang. 

Megmotoztattak,  visszautasitattak  idegenek  is.  Felmutatom  az 
aetiv  interventio  illustrátiójára  a  dániai  eleven  példát,  felmutatom 
a  passiv  interventio  kísérleteit,  a  tepliczi  és  varsói  legmagasabb  ta- 
lálkozásokat. 

De  menjünk  tovább  és  lássuk,  minő  volt  példávil  a  magyar  al- 
kotmányosság hadügyi  hecsületes  politikája:  külmegtámadások  el- 
leni biztosság  —  mindenben  éber  —  és  közös  feláldozássali  honvé- 
delem. Ilyen  volt  a  magyar  alkotmányosság  egyszerű  becsületes  hadi 
politikája  • 

Lássuk  minő  az  osztrák  minisztérium  hadügy  politikája:  ka- 
tona uralom  --  ostromállapot  —  vérbíróság  —  örökös  zsarolás  — 
nemzetek  lánczon  tartása,  —  fegyveres  adózsarolás. 

Ennek  vannak  azután  kebellázitó  illustrátiói :  illustrálja  ezt 
ezen  városnak  szemétdombja,  hol  legyilkolt  jobbjaink  véres  emléke 
van,  —  illustrálják  e  városban  az  egykori  törvényhozó  palota  égbe 
meredező  romjai  —  illustrálja  a  velenczei  örökös  megszállás ;  —  de 
haladjunk  a  párhuzamozásban ! 

Következnék  a  magyar  alkotmányosság  pénzügyi  politikája, 
mely  egyszerűen  a  legnagyobb  költségkímélés,  legtisztább  keze- 
lés —  és  az  állam  vagyonainak  fenntartása  és  jó  értékű  pénz  for- 
galomba bocsájtása  ;  ilyen  volt  a  magyar  alkotmányosság  becsületes 
politikája. 

Most  már  következnék  bemutatni  és  illustrálni  az  osztrák  mi- 
nisztérium pénzügyi  politikáját,  —  ezt  azonban  képviselő  társunk 
Lónyai  Menyhért  oly  szakavatottan  fejtette  ki,  és  azt  a  számok 
dönthetlen  logicájával  annyira  bebizonyította,  miként  ennél  nem 
képzelhető  világosabb  illustratio;  óhajtottam  volna  ugyan,  hogy  a 
t.    képviselő    világosította    volna    fel  az    osztrák    politikának  azou 

financiális  perfidiáját  is,  melylyel  az  úgynevezett  önkéntes,  de  kény- 
szerítve bezsarolt  államkölcsönt  kezelte ;  —  és  én  a  t.  ház  engedel- 
mével felszólitom  a  képviselő  urat,  szíveskedjék  pótlólag  azt  is 
napfényre  hozni.  (Derültség.) 

Lássuk  továbbá  a  magyar  alkotmányosság  vallásügyi  politi- 
káját. —  Ez  volt  minden  vallásnak  az  állam  irányában!  autonómiá- 
ja. Minden  lelekezet  egyraáshozi  viszonyának  jogegyenlősége.  —  A 
tanintézeteknek  a  haladó  kor  igényeihez  okszerű  rendezése  —  ilyen 
volt  a  magyar  alkotmányosság  vallásügyi  becsületes  politikája,  mely- 
nek kezelője  a  rágalmazott  b.  Eötvös  volt!  (Éljen!) 

Lássuk  hát  minő  az  osztrák  minisztérium  vallásügyi  politi- 
kája? A  magyar  király  apostoli  jogainak  eltikkasztása,  a  magyar 
evangélikusok  autonómiájának  caesareo  pápaivá  átváltoztatása.  Az 
alapítványok  idegen  czélokrael  harácsolása,  —  tanintézeteinknek 
eltörpitése;  —  ilyen  volt  az  osztrák  minisztérium  vallás- politikája. 

Ezt  pedig  ugyan  könnyű  ám  illustrálni.  Ott  van  a  Corcor- 
datum,  —  ott  az  evangelicusok  ellen  kibocsátott  pátens  —  ott 
az  oktatási  Entwurf  —  ott  volt  a  számtalan  idegen  tanár ;  éa  bere- 
kesztésül : 

Lássuk  minő  volt  a  magyar  alkotmányosság  igazságügyi  be- 
csületes politikája?  Középkori  classicus  törvényeinknek  legújabb  in- 
tézményeinkhez idomítása,  folytatása.  Az  életből  merített  humán 
büntető  törvények  behozatala  —  válogatott  független  bíróságok, 
kellőleg  biztosított  kihallgattatás,  és  védelem,  lehetőleg  legolcsóbb 
és  gyorsabb  igazság  szolgáltatás,  —  ilyen  volt  a  magyar  alkotmá- 
nyosság igazságügyi  politikája,  és  ezen  becsületes  politikának  mél- 
tó kezelője  volt  Deák  Ferencz !  (Éljen  !) 

Lássuk  uraim,  az  osztrák  minisztérium  ezzel  homlokegyenest 
ellenkező  igazságügyi  ferde  politikáját!  Gyárilag  készült  sok  ezer 
paragraphus  halmaza,  melyeknek  foliantjairól  csak  az  hiányzik  :  ^ge- 
druckt  in  der  patentirten  Ministerial-Paragraphen-Fabrik  zu  Wien" 
(Nagy  derültség)  s  politikája  volt  a  paragraphusok  rendeltetését  — 
kivételes  esetekben  miniszteri  kibocsájtványok  által  meghiúsító  re- 
serváta.  Miniszteri  kinevezéstől  függő  livererozott  bíróságok.  (De- 
rültség.) Az  igazság  kiszolgáltatásának,  a  társadalom  ezen  primitív 

kötelességének  bélyegadó  behozatalávali  eltorzitása.  Ilyen  volt  &z 
osztrák  minisztérium  igarzságügyi  politikája,  mely  maga  magát  il- 
lustrálta. 

Ezen  párhuzamos  vonalzatban,  mint  tükörben  láthatja  az  osz- 
trák napisajtó  a  magyar  becsületes  politikát,  láthatja  az  osztrák 
politika  moustrositását ;  — bár  minden  gonosz  politikának  olyan 
lenne  ez,  mint  a  mesés  Basiliscusnak  a  tükör. 

Végre  még  egy  parányi  türelemért  esedezem.  Somssich  Pál 
képviselő-társunk  lelkesitö  felszólalásával ,  söt  kérésével  megren- 
dítette a  szivek  húrjait  egyetértésre  szólitván  fel  a  ház  minden  tag- 
jait. 

Miután  már  belejöttem  az  illustratiókba,  kivánom  ezen  felszó- 
lít ás  értekét  is  illustrálni.  (Halljuk!) 

Mutatkozott  édes  hazánkban  a  közelmúlt  időben  egy  jele- 
net, mely  ujjal  mutatja  azon  biztos  eszközt,  melynek  sikeressége 
álladalmi  bonyolódott  kérdések  megoldásában  fényesei*  bebizo- 
nyult. 

Ezen  eszköz  a  véleményekbeni  solidáritás. 

Alig  lebbent  le  e  magas  állású  férfiúnak,  kinek  jelleméhez  szép 
reményeket  köt  a  nemzet,  alig  lebbent  le  mondom  ezen  férfiú  ajkai- 
ról ezen  jelmondat :  „Véleménybeni  solidáritás-,  legazonnal  —  a  mi- 
niszteri teljhatalomból  kelt  parancsolatokkal  —  bureaucratiai  izga- 
tásokkal —  katonai  karhatalommali  fenyegetésekbei,  a  mammon  al- 
jas Ígéreteivel  támogatott  császári  nyiltparancs  villámként  sújtó  sza- 
vai is  lágyulni  kezdettek. 

Nem  szükség  az  egyetértés  ezen  szülöttjét  keresztelnem,  — 
mindnyájunk  előtt  ösmért  az  evangélikusok  vallásos  ügye,  mely  vé- 
leményekbeni solidáritás  és  minden  felekezetű  honfitársaink  melegen 
tanusitott  részvéte  által  szerencsés  megoldását  ünnepelte. 

A  t.  ház  érdemes  tagjai  bölcsen  tudják  a  latin  közmondás 
alaposságát:  „Concordia  res  ^parvae  crescunt,  discordia  maximae 
dilabuntur." 

Végre  sajnálatomat  vagyok  kénytelen  kifejezni,  hogy  két 
t.  képviselőtársam  jelen  nincs,  kiket  Horac  azon  szavaira  kíván- 
tam viöszaemlékeztetui :    „Virtus   repulsae   nescia  sordidae  intami- 

natis  fulget  honoribus,   nee  sumit  aut  ponit  secures  arbitrio  popula- 
ris aurae," 

Ösmért  jellemünknél  fogva  hiszem,  hogy  a  latin  mondat 
szerint  őket  —  „Haec  contumelia  nonfregit,  verum  erexit."  (Éljen  !) 

Erre  Csengeti  Imre: 

Azt  Írják  némelyek,  hogy  a  harczok  óriása  I.  Napóleon,  olykor 
a  csata  zajgása  közben  szunnyadásba  szokott  merülni :  mintegy  ön- 
magára hagyva  a  dolgok  fejlődését,  s  engedve  történni  az  eseménye- 
ket, melyeket  aztán  lángeszének  mindent  áttekintő  s  átölelő  hatal- 
mával mesterileg  használt  föl  a  diadal  kivivására. 

A  küzdelemben,  melyet  alkotmányos  függetlenségéhez  ragasz- 
kodó nemzetünk  s  a  mindent  leromboló  önkényes  hatalom  között 
még  az  1848 -ki  év  nyitott  meg,  ily  szunnyadás  korszaka  volt  a  kö- 
zelebbi néhány  év :  mi  alatt  nemzetünk  a  bevárási  politika  állásába 
helyezkedve,  saját  folyásuknak  engedte  a  körülményeket,  és  magá- 
ra az  események  kibontakozására  bizta  kimutatását  az  időnek  és 
módnak,  mely  bennünket  jogaink  visszaszerzésére  vezéreljen.  S 
vajha  e  korszakot  is  minél  korábban  kövesse  a  kivánt  győzelem  ! 
Vajha  mindjárt  az  első  lépés,  melyet  országosan  teszünk,  ne  hát- 
ráltassa, hanem  közelebb  hozza  reményeink  valósulását. 

S  e  tekintet  az,  melyből  kiindulva,  a  képviselőház  legelső 
fölszólalásának  alakjául    részemről  a  felírást  kívánom    elfogadtatni. 

Legfőbb  ok  erre  előttem  az :  mivel  én  e  részben  is  szorosan  a 
törvnéyes.ség  terén,  s  a  gyakorlati  parlamentáris  forma  ösvényén 
való  maradást  látom  czélszerünek.  —  Némelyek  e  tért  a  mérséklet 
terének  nevezik.  De  én  nem  tudom  feledni,  hogy  már  magának  az 
ügy  igazságának  természetében  fekszik  bizonyos  mérséklet.  Nem  tu- 
dom feledni,  hogy  épen  a  mérsékletben  rejlik  gyakran  a  legnagyobb 
erő.  Engem  arra  tanított  a  történet,  hogy  a  népek,  a  legkinálkozóbh 
perczekben  is,  nemesebb  lelkűek,  mérsékeltebbek  s  e  miatt  tartó- 
sabb életűek  is,  mint  a  hatalom  vágyától  elragadtatni  szokott  önké 
nyes  kormányok.  (Helyeslés.)  S  épen  azért,  mert  a  jelenlegi  helyzet 
oly  rendkívüli,  s  mert  a  reánk  vállalt  felelősség  terhe  súlyosabb 
most,  mint  yalaha,  épen  pz  elhatározó  pillanatban  nem  kívánok  leg- 
kisebben is  eltérni  a  tíJrvényesség  teréről,  melyen  annyi  országgyü- 

léseink  járdaltak,  s  a  szokásos  parlamenti  formától ,   melyen  őseink 
állambölcseségének  ódon  zamata  érezhető. 

A  fölirási  indítványt  pártolom  továbbá  azon  okból,  melyet  or- 
szággyűlésünk jelenlegi  szerkezetéből  meritek.  —  Országunk  gyűlé- 
sét a  főrendek  és  képviselők  házai  együtt  alkotják.  És  én  szivemből 
óhajtom,  hogy  e  két  ház  fölszólalásában,  lényegre  és  alakra  nézve, 
teljes  egyetértés  létezzék.  (Helyes!  Halljuk  !)  S  távol  attól,  misze- 
rint akár  a  főrendek  szabad  tanácskozási  jogát  illetni  akarnám, 
akár  e  részben  jóslói  szerepet  követelni  bátor  volnék,  én  leg- 
alább ugy  hiszem,  hogy  az  egység,  az  egyetértés,  a  két  ház  eljárá- 
sában, könnyebben  elérhető  fölirás  utján,  mint  határozat  által.  (Zaj  ; 
Halljuk !) 

S  ha  meggondolom  végre,  miképen  mi  egészen  magunkra  ha- 
gyatva ugy,  mint  még  soha  országgyűlés  nem  volt,  nélkülözünk  min- 
den törvényes  kormányt,  melyet  egy  s  más  tekintetben  megkérd- 
hetnénk, s  mely  nekünk  irányára  és  czélzataira  nézve  fölvilágosí- 
tást adhatván,  közöttünk  és  a  tényleg  uralkodó  fólség  között  törvé- 
nyes közegül  szolgálhatna  ;  ha  meggondolom,  miképen  velünk,  kü- 
lönösen a  birodalmi  összalkotmány  reánkerőszakolása  tekintetében, 
nem  is  magyar,  hanem  tisztán  osztrák  kormány  áll  szemben;  és  ha 
meggondolom,  miképen  ily  helyzetben,  senki  mással  nem  lehet,  de 
viszont  azzal  elkerülhetlenül  kell  közlekednünk,  ki  nemzetünkkel  a 
koronázási  hitlevél  alapján  szerződni  kivan :  —  én  részemről  sem- 
mit nem  kétkedem,  hogy  a  fölírást  egyenesen  az  uralkodó  fólség- 
hez  kell  intéznünk,  mint  a  ki  a  nemzethez  már  szólt,  sl  a  kinek  sza- 
vaira felelnünk,  küldetésünknél  fogva  is,  mind  íér^as  nyíltságunk, 
mind  hazánk  iránti  kötelességeink  kívánják. 

És  most  legyen  szabad  nekem  is  egy  'keveset  böngésznem  a. 
mezőn,  melyen  jelesnél  jelesb  szónokok  előttem  már  csaknem  min- 
dent learattak.  Legyen  szabad,  bár  egészségi  változásaim  miatt  más 
alakban,  mint  különben  tenni  száüdékozám,  néhány  szavat,  mint 
megannyi  porszemet,  vetnem  a  mérlegbe,  melyben  hazánk  sorsának 
életkérdése  van  függőben.  (Halljuk  !) 

Az  osztrák  kormánynyal  mindnyájan  tisztában  vagyunk.  Tud- 
juk,  hogy  ennek  szakadatlan    törekvése  nem  más,   mint  Magyaror- 
1661-ki  országgyűlés  II.  16 

szagnak,  mint  ilyennek  megsemmisítése,  és  osztrák  gyarmattá  ala- 
kítása. Tudjuk,  hogy  e  politika  századok  óta  soha  meg  nem  szűnt, 
8  nemcsak  akkor  létezett,  midőn  az  tettleges  működésekben  nyilat- 
kozhatott, hanem  fönntartatott  folytonos  reservátákban  és  terveze- 
tekben is,  melyeknek  azonban  kivitelét,  vagy  megkísérlését  is,  vé- 
letlen körülmények  gátolták  meg.  S  mi  kisszerűek,  mi  számításon 
kívül  esők  voltak  olykor  e  gátló  események ! 

III.  Károly  király  idejében,  midőn  az  országot  a  szathmári  bé- 
kekötés már  több  évi  nyugalomban  tartotta,  az  osztrák  kormány  is- 
mét szabadabban  lélegezhetett,  s  azonnal  hagyományos  rendszeré- 
nek létesítéséhez  látott.  Terv  készült  volt,  miszerint  spanyol  és  né- 
metalföldi önkéntesekből  40 — 50  ezernyi  zsoldos  volt  fogadandó,  és 
Magyarországban,  ennek  katonai  megszállatása  és  sanyargatása  vé- 
gett, elárasztandó  :  „ut  gens  haec  libertatis  amans,  jugique  impati- 
ens,  sponte  ad  rebellionem  concitetur,"  és,  miként  a  terv  tovább  ki- 
fejti, aztán  elnyomathassék,  E  szép  terv  végrehajtása,  az  összesze- 
dett hadsereg  élén,  Eugen  herczegre  bízatott ;  ki  Bécsből  már  el  is 
indult,  de  —  ugy  akarta  a  gondviselés !  —  elutazásának  czélját  egy 
főrangú  hölgy  előtt,  kinek  bájai  iránt  nem  volt  érzéketlen,  ajkán 
kiröppentette.  E  hölgy  egy  másik  barátnéjával  közié  a  dolgot,  ki 
viszont  Károlynak  állott  kegyeiben.  És  most  mindketten  egy  spa- 
nyol és  egy  magyar  eredetű  hölgy,  sötét  gyászszal  kűlsejökön,  a  ki- 
rály elébe  járultak.  És  esdekléseiknek,  könyeiknek  sikerült,  a  ki- 
rályt Eugen  berezegnek  visszahívására  és  a  terv  félbenhagyására 
bírni. 

Nem  azért  hozom  föl  e  tényt,  mintha  az  egyedül  állana  ha- 
zánk történetében ;  de  fölhozom  azért,  hogy  kitűnjék,  mily  titkos 
utakon  munkál  gyakran  a  gondviselés  keze.  Fölhozom,  hogy  a  ke- 
gyeletes érzelmekből,  melyekkel  hazánk  megvédésének  munkásai 
iránt  tartozunk,  derék  hölgyeinknek  osztályrészét  is  adjuk  meg. 
Fölhozom,  hogy  hitelt  és  vigasztalást  merítsünk  e  körülményből  is 
arra  nézve,  miszerint  e  nemzet,  melynek  hölgyei  is  így  tudnak  lel- 
kesülni a  legszentebbért,  a  hazáért,  —  e  nemzet,  melynek  földe 
idegen  éghajlatok  leányaira  is  ily  varázszsal  bir,  a  miként  erre  nap- 
jainkban sem  hiányzanak  példák,  —  e  nemzet,  melynek  férfíaitól,  a 

honszeretet  legnehezebb  kötelességeiben  is,  a  nök  alig  engedik  ma- 
gukat tulhaladtatni,  —  e  nemzet  nem  veszhet  el,  e  nemzetben  élet- 
erő van,  e  nemzetnek  homlokára  Istenkéz  irta  a  biztositéklevelet, 
melyben  egy  szebb  jövendő  iránti  igényei  alapnlnak  (Tetszés). 

De  bármily  vas  következetességgel  űzetett  is  irányunkban  az 
osztrák  politika :  Isten  áldása  soha  nem  volt  azon.  A  siker  soha  nem 
lépett  azzal  állandó  frigybe.  Midőn  mármár  czéljai  kivitelénél  lát- 
szott lenni  az  osztrák  kormány,  akkor  csaptak  fölötte  össze  a  hul- 
lámok, s  akkor  szenvedtek  hajótörést  eröködései.  Sőt  rendesen  az 
történt,  hogy  tetteivel  épen  az  ellenkező  eredményt  idézte  elő,  mint 
a  mit  elérni  akart. 

Lássuk  e  részben  csak  a  közelebbi  évek  kísérleteit,  és  csak 
néhány  mozzanatait. 

Az  osztrák  kormány,  az  1849-ki  év  óta,  a  hatalomnak  min- 
dennemű eszközeivel  rendelkezett  hazánkban.  Fölfüggesztette  ősi 
intézményeinket,  megszüntette  önálló  alkotmányunkat,  bilincsbe 
verte  szabadságunkat  és  a  gondolatot.  Valahára  teljesen  úrrá  lőn  a 
házban,  melyben  már  oly  rég  óta  vágyott  gazdálkodni.  Minden  jól 
ment  a  §§-sok  szerint.  Minden  ugy  történt,  mint  a  bureaucratia  ki- 
számította papíron.  És  íme  egy  zord  reggelen  vége  volt  a  szép 
álomnak  !  Az  osztrák  kormány  kényteleníttetett  Magyarországnak 
történeti  jogait,  habár  csak  töredékekben,  önként  visszaadni  vagy 
vísszaigérní.  Kényteleníttetett  megérni,  hogy  e  nemzet,  mint  egy 
férfi,  egy  szívvel  s  lélekkel  követelje  vissza  teljes  alkotmányát,  tel- 
jes épségét.  Söt  kényteleníttetett  az  alkotmányosságot  plántálni  be 
még  az  örökös  tartományokba  is,  melyekben  e  növény  meghonosul- 
va  soha  nem  volt.  Ausztria,  mely  korábban  a  szabadság  szűz  höl- 
gye iránt  nemcsak  vonzalmat  nem  érzett,  de  azzal  még  csak  nem  is 
kaczérkodott,  kénytelen  most  egyszerre  kezét  ígérni  e  keserű  hölgy- 
nek :  kit  azonban,  míg  megszokott  ágyasát  a  merev  absolutismust 
végkép  el  nem  hagyja,  nem  fog  elcsábíthatni. 

Hasonló  történt  a  németesítés  ügyével.  Az  osztrák  kormány 
és  ennek  hivatalnoki  serege,  mely  magáról  tudhatta  legjobban,  mi 
nagy  szerencse  németnek  lenni,  németesitni  s  ez  által  boldogítani 
akarta  az  országot.  A  néraetesitési  törekvés  vonult  keresztül  az  ok- 

tatatás,  a  törvénykezés,  a  közigazgatás  minden  rétegein.  S  a  jelen- 
tések erre  nézve  is  jól  hangzottak.  Az  osztrák  kormány  mármár 
hitte,  hogy  nem  meszsze  az  idö,  midőn  Magyarország  összes  lakosai 
német  nyelven  fognak,  felsöbbségi  engedély  mellett,  imádkozni  az 
Őket  boldogító  kormányért.  Ez  ime  mi  történt?  A  magyar  szorosab- 
ban forrott  össze  nemzetiségével.  Nemcsak  nyelvét  nem  feledte,  de 
felöltötte  elvetett  ösi  ruháját  is.  És  most  magyarabb,  mint  valaha 
nyelvben,  magyarabb  öltözetben,  magyarabb  szívben  és  lélekben, 
(ügy  van !) 

A  protestáns  vallás  autonómiája  soha  nem  tetszett  a  bécsi 
kormánynak.  Uralma  kezdetén  azonnal  el  is  fojtotta  azt,  és  meg- 
szüntette az  egyházi  igazgatás  szabadságát.  Utóbb  szebbnél  szebb, 
s  a  német  rendszerességet  ismét  meg  nem  hazudtoló  czikkelyek  hir- 
dettettek ki :  melyek  a  protestáns  egyházat  biztosítani  látszottak 
ugyan,  de  valóságban  a  kormányzatnak  minden  szálait  a  kormány 
kezeiben  összpontosítván,  az  egész  protestáns  önkormányzatot,  és 
így  a  protestáns  vallás  ügyét  a  bécsi  kormánytól  tették  volna  füg- 
gővé. És  az  eredmény  itt  is  ellenkező  lön.  Luther  és  Calvin  korának 
buzgóságával  keltek  föl  a  hit  bajnokai  a  hit  védelmére,  nem  rettegve 
semmitől;  nem  még  a  rabságnak  megizeltetett  fekete  kenyerétől  se. 
S  a  bécsi  kormány  kénytelen  volt  visszalépni  és  a  protestáns  vallás 
autonómiájának  szabad  tért  engedni. 

A  magyar  katonasággal  is,  —  kivált  annak  1848, — 1849-ben 
mutatkozott  szelleme  után,  —  többféle  kísérleteket  tön  a  bécsi  kor- 
mány. Első  lépése  volt,  miszerint  a  honvédeket  az  ezredekbe  beso- 
roztatta.  Mi  lön  ennek  eredménye,  s  mennyire  ellenkező  a  kormány 
számításával?  nem  szükség  fejtegetnem.  Majd  itt  is  a  beolvasztás 
elve  hozatott  be.  Az  idegen  ezredek  magyar  ujonczokkal,  s  viszont 
a  magyar  ezredek,  még  a  tős  gyökeres  magyar  eredetű  huszárok  is, 
idegen  fiakkal  vegyittettek.  Utóbb  előkerültek  a  Benedekféle  pro- 
clamatiók,  s  a  hajdani  Dom-Miguel  ezredhez,  a  saját  megyém  által 
is  nagyszámú  illetékkel  elláttatni  szokott  derék  Dom-Miguel  ezred- 
hez bocsátott  napiparancs  félék  :  melyek  azt  akarták  elhitetni  a  ma- 
gyar katonasággal,  hogy  a  törvényesség  ügye,  melyért  mi  küzdünk, 
vétkes  törvénytelenség,  s  a  szent   igazság   ügye,  melynek  bivei  va- 

gynnk,  az  igaztalanságnál  is  több.  S  mi  lett  itt  az  eredmény  ?  Az, 
hogy  a  magyar  katona  lényegileg  ugyan  most  is  az,  de  az  osztrák 
kormány  kezeiben,  s  ennek  czéljaira,  többé  aligha  az,  a  mi  volt. 
Absolut  hatalomnak,  vagy  legalább  az  absolutismussal  szakítani 
nem  biró  hatalomnak  veszélyes  dolog  a  katonaságot  gondolkodásra 
szoktatnia,  (Helyes !)  és  a  politikai  küzdelmek  rejtélyébe  avatnia.  A 
betii  és  az  eszme  erösebb  a  fegyvernél  és  a  hadi  fegyelemnél.  (He- 
lyes!) S  ily  eljárások  daczára,  söt  egy  részt  épen  ily  eljárások  kö- 
vetkeztében, meg  lehetünk  győződve,  hogy  azon  férfiaknak  utódai, 
kiket  több  napi  bujdosás  éhség  és  szomj  nem  tartott  vissza,  hogy  a 
veszélyben  forgott  édes  anyának,  a  hazának  szent  földére  siessenek, 
—  azon  hősöknek  testvérei,  kik  a  világosi  mezőn  önkezökből  vették 
a  halált,  ágyúikra  borulva,  melyeket  élve  átadni  nem  akartak,  — 
azon  bátraknak  rokonai,  kik  a  fegyverlerakás  előtt  szertetépték 
zászlójukat  s  annak  rongyait,  mint  becses  osztályrészt,  hurczolták 
szét  magukkal,  ezeknek  vérei  és  rokonai  szentebbet,  mint  a  magyar 
haza  3  drágábbat,  mint  a  magyar  szabadság,  többé  nem  ismerende- 
nek.  (Helyes !) 

De  nem  részletezem  tovább  a  rendesen  ellenkező  eredményekre 
vezető  osztrák  politikát.  E  politika,  mely  irányunkban  folyvást  oly 
ellenséges  vala,  alkalmasint  lejárt  már,  s  ha  fönntarthatja  is  magát 
még  egy  ideig,  de  hosszabb  jövendőre  annál  kevésbbé  számithat, 
mivel  az  uralkodó  dynastiának  érdekeivel  is  ellentétben  áll.  Hisz  a 
királyok  gazdagsága,  egyik  elhunyt  királyunk  jelszava  szerint  is,  az 
alattvalók  sziveiben  van,  S  ha  ez  örökség  könnyelműen  eltékozol- 
tatnék,  ha  a  királyi  bibor  megszűnnék  a  népek  szeretetének  vissza- 
sugárzása  lenni,  ha  a  veszélyek  napjaiban,  melyek  Európa  láthatárát 
s  abban  Ausztriát  mindünnen  fenyegetik,  a  támaszpontját  eddig 
Magyarországban  talált  dynastia,  e  vérig  üldözött  országban  tá- 
maszpontra többé  nem  számithatna :  az  a  kormány,  mely  a  dolgokat 
idáig  juttatá,  a  trónt  megmenteni  bizonyára  nem  lenne  képes. 
(Helyes  l) 

És  igy  a  hagyományos  osztrák  politikának  szükségképeni  meg- 
szűnése reánk  nézve  csak   idő   kérdése    levén :  előttem  ennél,  meg- 

vallom,  komolyabb  színben  tűnik  föl  a  viszony,  melynek  kötelékei 
közöttünk  és  a  testvér  nemzetiségek  közt,  egy  idö  óta  megtágultak. 

Én  a  magyar  koronához  tartozó  minden  népfajjal  és  nemzeti- 
séggel, nem  szükségből,  nem  kénytelen  kelletlen,  hanem  Őszintén, 
testvéri  legtisztább  érzelemmel  óhajtok  egyetértésre  jutni.  Én  velők 
a  holtig  tartó  béke  áldomását  ugy  akarom  ^meginni,  hogy  a  keserű- 
ségnek még  utóíze  se  maradjon  egyikünknél  is,  (Helyes !)  S  hogy  ez 
megtörténhetik,  teljes  reményben  vagyok. 

Tudjuk,  hogy  az,  a  ki  e  viszálkodásokat  1848-ban  lángra 
lobbantotta  s  most  is  szitogatja,  és  a  ki  magát  a  külön  nemzetisé- 
gek pártfogójául  mutatja  föl,  nem  más  mint  az  osztrák  kormány. 
Kérdés  tehát :  mit  várhatnak  a  külön  nemzetiségek  e  kormánytól  ? 
s  mire  számithatnak,  ha  továbbra  is  ebbe  vetik  bizodalmukat  ?  A 
múlt  feleljen  meg  a  jövőért  s  a  történelem  a  várhatókért. 

Soha  senki  azok  iránt,  kiknek  hasznukat  elvette,  hálátlanabb 
nem  volt  mint  az  osztrák  kormány,  melynek  politikáját  a  folytonos 
hálátlanság  bélyegezi.  Avagy  mi  volt  a  hála  a  hős  lengyel  nemzet 
segélyeért,  mely  1683.  évben  Bécset  a  török  ostrom  alól  fölszabadí- 
totta? E  fölmentés  nélkül,  miként  már  a  szent  emlékezetű  Kölcsey 
monda,  Bécsnek  tornyai  most  romokban  hevernének,  s  császári  pa- 
lotáját szintúgy  hiában  keresné  a  vándor,  mint  Buda  várában  Mátyás 
termeit.  És  még  is  az  osztrák  kormány  volt  az,  mely  későbben  Len- 
gyelország íöldarabolásában  részt  vett,  és  szabaditóinak  örökségé- 
ben osztozott.  Avagy  mi  volt  a  hála  az  orosz  beavatkozásért,  mely 
1849-ben  védelmi  harczunknak  véget  vetett  s  az  addig  győztes  Ma- 
gyarországot az  osztrák  kormánynak  rendelkezése  alá  adta?  Néhány 
év  múlva  az  orosz  czár  ellenségeinek  szövetségesévé  vált  e  kormány 
is,  8  róla  teljes  joggal  mondhatá  a  czár  a  történeti  szavakat :  et  tu 
mifilíBrute!?  (ügy  van!)  Avagy  mi  volt  a  hála  a  legelszántabb 
föláldozásért  s  a  legvéresb  küzdelmekért,  melyeket  a  horvát,  szerb, 
és  román  népiségek  ellenünk  és  az  osztrák  kormány  védelmében, 
1848 — 49  évben  folytattak  ?  Tett-e  különbséget  köztük  és  köztünk 
az  absolut  hatalom?  Volt-e  az  ő  házaikon,  mint  hajdan  az  ó  szövet- 
ség választott  népénél,  ismertető  jegy,  mely  "a  pusztítás  angyalát 
küszöbeiken  be  nem  bocsátotta?  —  Czélját  elérvén,  mely  nem  volt 

más,  mint  a  korlátlan  uralom,  —  egyenlőkké  tett  mindnyájunkat  a 
hatalom.  —  Ugyanazon  rendszer  nyomta  el  közös  szabadságunkat  és 
nem  közös  nyelvünket.  Az  egyenjogúság  nem  tett  egyebet,  mint 
egyenlőséget  a  szolgaságban.  S  ilyen  múlt  után  lehet-e  mást  várni 
a  jövőtől  ?  Lehet-e  bizni  a  hatalomban,  mely  sem  jutalmazni,  sem 
büntetni  nem  tud,  miután  egyformán  sújtja  azokat,  a  kik  ellene,  s  a 
kik  mellette  álltának  ? 

A  mi  multunk,  a  mi  politikai  létezésünk  közös.  Olyan  az,  mint 
egy  hatalmas  törzsű  százados  fa,  melynek  nem  lehet  sem  törzsét  el- 
darabolnunk, —  mert  igy  az  egész  fának  vesztét  okoznék,  —  sem 
ágait  különválasztanunk,  mert  a  különvált  ágra  csak  száradás  várna. 

—  A  mi  érdekeink  közösek,  és  egymást  kölcsönösen  kiegészítők. 
Nekünk  e  földön,  nekünk  egymás  mellett  élnünk  s  halnunk  kell. 
Nekünk  s  nekiek  mint  a  regebeli  testvéreknek,  a  sors  egy  gyttrtit 
adott,  s  ebben  egy  talizmánkövet,  az  egyetértést.  Vigyázzunk,  hogy 
e  drága  követ  el  ne  törjük,  s  ez  által  a  sors  haragjának  villámait 
magunkra  ne  idézzük.  Ha  együtt  éltük  át  az  alkotmányosságnak 
századait,  mig  egyetértettünk :  ne  rohanjunk  a  szolgaiság  halálába, 
melyet  a  viszály  készit  számunkra.  Testvérek  vagyunk  ;  ha  van 
köztünk  per,  igazítsuk  azt  magunk ;  ne  várjunk  rá  más  elintézöt,  ne 
gazdagítsuk  általa  csak  a  birót.  Legyünk  méltányosak,  s  a  pernek 
tárgya  is  megszűnik.  —  Csatlakozzunk  újra  és  szorosabban.  Első 
találkozásunk  könyeí  a  feledés  vizét  fogják  képezni  számunkra.  Első 
kézszoritásunk  lesz  a  gyémánt  karika,  mely  a  közöttünk  megszakadt 
lánczot  leromolhatlanabbul,  mint  valaha  s  boldogitóbban,  mint  vala- 
ha, ismét  egybe  füzendi.  (Helyes  !) 

Tisztelt  képviselők !  Ha  elmélkedtünk  valaha,  a  mire  a  köze- 
lebbi évek  elég  időt  adtak,  a  közügyek  fölött ;  ha  képzetünk  a  szo- 
morú jelenből  menekülni  óhajtva,  elszállt  a  múltba  és  a  jövőbe : 
lehetetlen,  hogy  ne  nyugtalanította  volna  lelkünket  e  gondolat,  mi 
sors  vár  e  hazára  ?  Lehetetlen,  hogy  ébren  és  álmunkban  ne  merült 
volna  föl  a  kérdés,  vájjon  van-e  és  minő  jövendője  nemzetünknek? 

—  Némelyek  e  jövendő  biztosítékát  ügyünknek  igazságában  keresik. 

Mások  e  biztosítékot  azon  solidaritásban  szemlélik ,  mely 
ügyünket  a  polgárísodás  és  emberiség  ügyével  kapcsolja  egybe. 

Én  a  nemzetünk  jövője  iránti  biztosítékot  nem  a  külső  körül- 
ményekben találom  föl,  hanem  magában  a  nemzetben,  s  a  nemzetélet 
manifestatióiban. 

Az  a  tiszta  erkölcs,  melyről  irva  van,  hogy  „minden  ország- 
nak támasza  s  talpköve"  a  nemzetben  a  közelebbi  évek  alatt  nem- 
<-5ak  nem  hanyatlott,  de  gyarapodásnak  indult.  Ugy  látszik,  épen  az 
idők  és  események  hozták  magukkal,  hogy  a  nemzet  az  emberi  és 
j)olgári  erények  tiszteletéhez  mindinkább  vonassék,  s  hogy  köze- 
lebb simuljon  mindahhoz,  a  mit  mint  embernek  éa  hazafinak  szeret- 
nie kell.  Hiában  állíttattak  szobrok  és  emlékek  azok  számára,  kik  a 
nemzeti  szabadság  ellenében  küzdöttek.  A  nép  nem  bántalmazta, 
nem  gúnyolta  azokat,  s  hideg  közönynyel  lépdelt  el  mellettök.  De 
elzarándokolt  a  nép  az  egyes,  és  olykor  félre  eső  sírokhoz,  melyek- 
ben egyegy  elhullott  honvéd  avagy  a  szabadságnak  véráldozatai 
aluszszák  álmaikat  s  daczára  a  közbejött  rendeleteknek,  melyek  a 
sírdombokat  el-elhányatták,  daczára  a  büntetéseknek,  melyek  a 
buzgólkodókat  várták,  fölfrissítette  s  naponkint  virágokkal  hal- 
mozta azokat.  Tiltva  voltak  a  legszokottabb  politikai  tiszteletnyil- 
vánitások  is ;  de  a  nép  talált  módot  és  alkalmat,  hogy  érzelmeit  és 
háláját  az  érdemes  hazafiak  iránt  kitüntesse.  Tiltva  voltak  még  a 
jótékony  adakozások  is,  minők  a  bebörtönözötteknek,  és  egyes  Írók 
árváinak  segélyezései.  De  a  nép  meghozta  filléreit,  meghozta  eze- 
réit, s  enyhítve  lőn  a  szenvedés,  fölsegélve  és  ellátva  lőn  az  elhunyt 
iró  családja,  életre  hozva  lön  nem  egy  alapítvány  és  intézet. 

El  e  nemzetben  a  törvények  iránti  tiszteletnek  és  az  ősi  intéz- 
mények iránti  kegyeletnek  oly  neme,  melyről  a  többszörös  rázkódá- 
aokhoz  szokott  népeknek  fogalmuk  sincs.  A  ki  erről  meg  akar  győ- 
ződni, forgassa  végig  csak  a  közelebbi  évek  történetének  lapjait,  s 
vegye  szemle  alá  jelenleg  is  a  nép  minden  osztályát,  a  palotáktól  a 
kunyhókig.  És  látni  fogja,  hogy  e  nemzetnek  alkotmánya  és  törvé- 
nyei vérével  vannak  egybeforradva. 

Van  e  nemzetben  tiszta  és  kiirthatatlan  szeretet  a  haza  iránt. 
A  régi  közmondás,  hogy  „Magyarországon  kivül  nincsen  élet,"  és 
ha  a  közimává  vált  szavak,  hogy  a  „nagy  világon  e  kivül  nincsen 
számunkra  hely"  —  mindezek  a  legforróbb   honszeretet  kifejezései 


239 

8  az  a  hazaszeretet,  mely  a  Schweicz  fiánál  a  honvágy  betegségében 
nyilvánul,  a  magyarban  a  legegészségesebb,  legéletteljesebb  mani- 
festatio.  E  honszeretet,  ha  áldozat  kell,  annak  nem  nagyságát,  ha- 
nem csak  szükségét  méri,  s  áldozatát  ellenállhatlan  ösztönből  hozza. 
(ügy  van !) 

S  ha  még  ezekhez  számítjuk  azt,  miszerint  a  nemzetben  pol- 
gári és  vallási  tekintetben  kellő  érettség  van  a  politikai  jogok  élve- 
zetére ;  ha  figyelembe  veszszük,  miszerint  hazánkban  az  irodalom, 
művészet,  ipar  és  kereskedés,  és  minden  a  mi  a  nemzeti  élet  emel- 
tyűjét képezi,  folytonos  emelkedésben  van,  és  a  nemzeti  erö  foko- 
zatos haladásról  tesz  tanúságot :  hinnünk  lehet  és  kell,  hogy  nemze- 
tünknek egy  szebb  és  fényesebb  jövendő  iránt  igényei  és  biztosité- ' 
kai  vannak. 

És  mégis  nehéz  aggodalom  fészkel  sziveinkben !  És  mégis 
sötét  ború  szállja  meg  képzelmeinket !  Nem  tudjuk,  ha  száraz  lábak- 
kal juthatunk-e  keresztül  a  tengeren,  mely  bennünket  a  jövendőnek 
földére  viszen  ?  Nem  tudjuk,  ha  vájjon  nem  ismét  vér  és  épen  pol- 
gárvér leend-e  ,  mely  nálunk  a  szabadság  keresztvizét  előálli- 
tandja!? 

Hullottak  és  hullanak  egymás  után  legjobbjaink !  Nincs  e  ha- 
zának egy  arasznyi  helye,  melyet  honfivér  nem  áztatott  volna! 
Nincs  e  világnak  része,  melyet  Rodostótól  a  Missisippi  partjáig,  s  a 
Temzétöl  Helvetia  bérczeiig,  számkivetetten  bujdosó  testvéreink 
sóhajtásai  és  csontjai  meg  ne  szenteltek  volna !  Nincs  a  rendes  év- 
nek egy  napja,  melyre  egyegy  gyásznapunk  ne  jutna,  sőt  ilyekkel  a 
szökő  éveket  is  bőven  elláthatjuk  !  Hullanak  folyvást  legjobbjaink ! 
Ez  országgyűlésünk  is  még  csak  temetésekben  gazdag ;  temetjük 
reményeinket,  temetjük  jeleseinket !  De  kétségbeesés  ne  foglalja  el 
lelkeinket.  A  kik  még  élünk,  sorakozzunk  férfiasan,  vállat  vállhoz 
vetve,  kezet  kézzel  szoritva,  hogy  hézag  ne  nyíljék  sorainkban.  Jel- 
szavunk legyen,  a  mi  volt  a  franczía  gardáé  az  első  császárság  ko- 
rából :  „A  gárda  meghal,  de  a  gárda  nem  adja  meg  magát !"  (Éljen  !) 
Magyarország  tűrni,  szenvedni  ha  kell,  ismét  tud ;  de  jogaiból  soha 
ggy  hajszálnyit  sem  enged,  (ügy  van  !  Éljen!) 

Erre  AlmásySándor: 

Midőn  a  lefolyt  gyászos  12  év,  és  azon  lealázó  és  vérlázító 
bánásmód  után  —  mi  e  hazában  és  nemzeten  elkövettetett  —  or- 
szággyűlésre hivattunk  össze  a  nélkül,  hogy  feldúlt  alkotmányunk 
helyreállíttatott  volna  a  nemzet  egyhangú  kívánatára ;  söt  összehi- 
vattunk azért,  hogy  alkotmányos  függetlenségünket  önmagunk  sem- 
misítsük meg,  mi  az  october  20-ki  diploma,  —  a  február  26-ki  pá- 
tens —  és  május  l-jén  a  birodalmi  tanácsban  tartott  trónbeszéd  ér- 
telméből kitűnik. 

De  tudtomra  egy  választókerület  sem  választá  ezen  pátensek 
vagy  meghívó  levelek  értelmében  képviselőjét,  mint  azt  Zichy  An- 
tal képviselőtársam  állitá,  hanem  választattunk  az  1848 -ki  törvé- 
nyek értelmében  és  pedig  nem  Budára,  —  hova  a  meghívó  levelek 
szóltak  —  hanem  a  Pesten  tartandó  országgyűlésre. 

Továbbá,  ha  tekintetbe  vesszük,  mi  minden  történik  és  kö- 
vettetik  el  törvényeink  ellenére  már  az  october  20  án  kibocsátott 
diploma  óta,  meg  kell  győződnünk  arról,  hogy  az  osztrák  politika 
semmit  sem  adott  föl  azon  tervéből,  mire  három  századon  át  törek- 
szik, és  mit  a  lefolyt  12  év  alatt  kierőszakolni  igyekezett ;  és  így 
az  sem  tehet  bennünket  hiterössé  az  önkényt  gyakorló  hatalom  irá- 
nyában :  hogy  —  amint  mondatott  —  a  gyűlölt  Bach-féle  rendszer- 
rel  fölhagyni  szándékoznak.  Ez  igen  természetes,  mert  a  mi  sok 
tekintetnél  fogva  nem  fenntartható,  azzal  föl  kell  hagyni ;  —  de  azt 
látjuk  és  tapasztaljuk,  mikép  nem  azért  hagytak  fel  azzal,  hogy 
alkotmányos  jogainkat  háborítlanul  gyakorolhassuk,  hanem  in- 
kább, hogy  ily  módok  és  eszközök  által  támadtassék  meg  alkotmá- 
nyos függetlenségünk.  Meddig  nézi  és  engedi  az  ég :  hogy  ezen  s  ily 
igazságtalan  és  kebellázitó  cselszövényes  megtámadtatások  követ- 
tessenek  el  törvényeink  ellen  ?  az  a  jövendő  titka.  Ha  hitemben 
nem  csalatkozom,  és  a  népek  hangulatát  tekintem  :  soká  már  nem 
tarthat. 

És  midőn  én  helyzetünket  ugy,  mint  valójában  van,  fogom  föl, 
csak  ahhoz  járulhatok,  mit  a  törvények  szigora  és  a  reánk  neheze- 
dett körülmények  parancsolnak.  Önkényt,  s  jószándékomból  semmire 
sem  vagyok  hajlandó  azon  hatalom  irányában,  mely  a  törvényeket 

tisztelni  nem  tudja,  sőt  inkább  annak  kigúnyoltatására  és  meg- 
semmisítésére törekszik.  És  ezek  után  a  föliratot  sem  pártolhatom, 
mit  jogosan  nem  is  igényelhet  a  hatalom  jelen  helyzetében ;  nem 
pártolhatom  továbbá,  mert  a  ház  kiegészítve  nem  lévén  —  azt  tör- 
vény szerint  nem  is  teheti ;  —  nem  pártolhatom  végre,  mert  a  kép- 
viselőház méltóságát  mélyen  sértve  látom  az  által,  hogy  midőn  sér- 
tett jogaink  orvoslása  végett  egybegyűltünk,  a  törvénytelen  adó 
katonai  hatalommal  a  legalábbvaló  módon  hajtatik  be  ;  (Igaz !)  nem 
különben  oly  császári  egyének  vétetnek  ki  a  közös  törvény  alól,  kik 
jelen  helyzetünkben  hazánk  nyugodalmára  a  legveszélyesebbek. 
Nem  osztom  azok  aggodalmát  sem,  kik  attól  tartanak,  hogyha  föl 
nem  Írunk,  „szétoszlattatunk;"  vagy  hogy  azzal  vádoltathatnánk, 
hogy  mi  törünk  —  vagy  szakítunk. 

Ezen  érvet  haliam  már  felhozni  akkor,  midőn  törvényeink 
ellenére,  Budára  kellett  volna  mennünk  az  országgyűlés  megnyitá- 
sára —  hova  többen  el  is  mentek. 

Tisztelt  képviselő  ház !  Ez,  előttem  semmi  esetre  sem  lehet 
érv,  mert  inkább  űzzön  szét  az  önkényt  gyakorló  hatalom  bennün- 
ket ma,  mintsem  törvényeink  ellenére  bármit  is  tegyünk,  vagy  jo- 
gainkból csak  egy  vonalt  feláldozzunk.  (Helyes !)  De  meggyőződé- 
sem Í8  az^  hahogy  0  Felségének  igaz  és  komoly  szándéka  van  ben- 
nünket alkotmányos  jogaink  gyakorlatában  továbbá  nem  akadályoz- 
tatni erőhatalommal,  akkor  nem  lehet  ok  szétoszlatásunkra  az,  hogy 
a  törvényes  útról  letérni  nem  akarunk.  Ellenben  pedig,  ha  nincsen 
igaz  szándoka,  és  csak  addig  hagyand  együtt,  mig  látandja,  hogy 
sem  a  nemzet,  sem  a  képviselőház  alkotmányos  függetlenségét  ön- 
maga soha  sem  áldozandja  föl,  mit  nem  is  tehetne  a  nélkül,  hogy  a 
hazaárulás  bűnterhe  alá  ne  esnék.  És  ezen  esetben  szétoszlattatás- 
sunk  megtörténhető,  ha  azt^  más  körülmények  nem  tiltandják ;  de 
azért  a  képviselőházat  jogosan  nem  vádolhatja  senki,  és  az  egész 
felelősség  terhe  azon  hatalomra  háramlik,  mely  önkényt  gyakorol 
szentesitett  törvényeink  fölött.  És  igy  arról  sem  vádoltathatunk, 
hogy  mi  törünk,  vagy  szakítunk ;  mert  tömi  csak  ott  lehet,  hol  va- 
lami kapocs  létezik,  de  ezt,  az  önkényt  gyakorló  hatalom  rég  szét- 
zúzta, és  a  nemzet  egyhangú  óhajára  mindekorig,  újból  összefűzve 

nem  látom ;  sőt  azon  romboló  hatalom  jelenleg  is  ép  ugy  működik, 
mint  működött  eddig ;  (Helyes !)  miért  is  szükségesnek  látom,  hogy 
a  ház  határozatilag  nyilatkoztassa  ki:  miként  fogta  fel  a  korszel- 
lemét ;  melyek  azon  törvények,  melyeket  hozni  óhajt,  hogy  e  haza 
újból  fölvirágozhassék  ;  melyek  azon  sarkalatos  jogai,  melyeket  föl 
nem  áldozand  soha,  semmiért  és  senkiért !  melyekért  bármi  veszély- 
lyel  bátran  szembe  néz  és  nézend,  mig  e  haza  szent  földjén  egy 
magyar  lészen  I  (Éljenzés  !j 

Erre  Ragályi  Miksa: 

Uraim!  Én,  hogy  rövid  legyek,  és  hogy  be  is  váltsam  azt  a 
mit  Ígérek,  ott  kezdem  beszédemet  hol  mások  többnyire  végezni 
szokták.  Mert  oda,  hová  24  fontos  vontcsövű  ágyú  nem  hat,  kulcs- 
puskával lövöldözni  nagyon  sikertelen  dolog. 

A  szerecsent  fehérre  mosni  merő  idővesztegetés  és  a  tanács- 
kozások 16-dik  napján  a  tisztelt  házat  és  közönséget  ismétlésekkel 
untatni  én  legalább  részemről  méltatlanságnak  tartom.  (Helyeslés!) 
—  Azért  én  a  ház  asztalára  letett  indítványt,  mind  formájára,  mind 
lényegére  nézve  ugy  a  mint  van  pártolom,  pedig  nem  meghunyász- 
kodásból  a  mint  mondotta  a  túlsó  oldalon  egy  igen  tisztelt  egyén ; 
mert  bátran  hivatkozom  azon  bent  és  kint  levő  nagy  juryre,  mely 
az  indítványt  és  a  mellette  felhozott  beszédeket,  s  támogatásokat 
olvasta  vagy  hallotta,  ha  más  okból  is,  de  meghunyászkodási  vád- 
ból bizonyosan  bennünket  el  nem  fog  ítélni.  Figyelmezzünk  uraim, 
hogy  azon  vékony  nyílt  ajtókkal  ellátott  papír  falat,  mely  a  két 
oldal  között  van,  s  akaratlanul  közünkbe  emeltetett,  ne  akarjuk 
egy  vas  lemezzel  felváltani ;  de  nem  ezért  szólaltam  fel,  ezt  csak 
mellékesen  mondtam,  hanem  azért,  hogy  felhívjam  a  tisztelt  ház 
figyelmét  szintén  a  tárgy  körüli  dolgokra,  ha  megengednék  határ- 
talan béketürésöket  igénybe  venni.  (Halljak !)  Uraim,  isten  jó  voltá- 
ból és  ezen  képviselő  ház  határt  nem  ismerő  türelméből  már  a  16  ik 
napja,  hogy  e  tárgy  felett  tanácskozunk  (Zaj.) ;  ha  hozzászámítjuk 
az  ezeket  megelőzött  átalános  magány-tanácskozásokat,  melyekkel 
szintén  7  —  8  napot  eltöltöttünk,  és  ha  a  felszólalt  képviselők  szá- 
mát azokéval  összevetjük,  a  kik  mint  szólók  még  feljegyezve  van- 
nak, emberi  számítás   szerint  —  s    a  toUhiba   kivételével  —  körül 

belül  még  3  hónapig  fogunk  e  tárgy  körül  tanácskozni.  (Zaj,  fel- 
kiáltások :  Rendre !) 

E  Inö  k:  (Közbeszólva.)  Ha  a  tisztelt  szónok  a  felett  akar 
talán  indítványt  tenni,  hogy  a  tanácskozások  bezárassanak,  az  iránt 
nincs  észrevételem.  Különben  bátor  vagyok  arra  figyelmeztetni, 
hogy  a  napi  renden  levő  tárgyhoz  ily  alakbani  előadások  talán  nem 
tartoznak.  (Helyeslés). 

RagályiMiksa  (folytatólag).  Azt  hiszem,  miután  e  tárgy 
körül  forog  a  dolog,  s  ez  nem  annyira  indítvány  mint  ennek,  hogy 
ugy  mondjam  természetes  következménye,  én  csak  fel  akarom  hivni 
a  t.  ház  figyelmét,  hogy  gondolkozzék  és  vegye  fontolóra,  ha  vájjon 
szükséges-e  még  a  tanácskozás  ?  E  felett  méltóztassék  határozni. 
Egy  pár  szóval  azonban  akarom  érinteni,  hogy  én  részemről  mikép 
vagyok  meggyőződve  a  tárgyról. 

Voltak,  uraim,  és  történnek  alkotmányos  államokban  törvény  - 
sérelmek,  törvénymellőzések,  volt  erre  példa  elég. 

De  hogy  arra  példa  lett  volna,  hogy  midőn  az  országgyűlés 
együtt  van,  egy  alkotmányos  államban,  a  mi  lehető  legnagyobb  tör- 
vénytelenség, hogy  ugy  mondjam  az  országgyűlés  gunyjára  követes- 
sék el  —  az  még  nem  történt. 

Én  inkább  kivánom  —  bár  igy  bár  amúgy  alakuljon  a  több- 
ség a  t.  házban,  —  inkább  kivánom  azt,  hogy  szétmenetel  legyen  a 
következménye^  (Nem  áll ;  zaj  •,  Halljuk  !)  mint  azt,  hogy  itt  üljünk 
addig  mig  otthon  a  mieink  és  hozzánk  tartozók  katonai  rablások- 
nak vannak  kitéve.  Igaz  uraim,  hogy  lelkesedéssel,  határtalan  lel- 
kesedéssel nézett  a  nemzet,  és  nép  az  országgyűlés  elébe,  igaz, hogy 
reményeket  csatolt  hozzá,  de  ha  mi  itt  hónapokig  forma-kérdés  fe- 
lett tanácskozunk  —  (közbenszólások;  nem  forma-kérdés,  Zaj, 
Halljuk !)  —  akkor  midőn  a  nemzet  legnagyobb  része,  ki  azon  ne- 
héz körülményeket,  melyekkel  nekünk  vívnunk  kell,  nem  tudja  oly 
körülményesen  s  tőlünk  várja  orvoslását  bajainak ;  bizony  tartok 
tőle,  hogy  azon  lelkesedés  —  részvétlenséggé  és  a  remény  elcsüg- 
gedéssé  válik.  (Helyeslés !)  Én  uraim  kettőre  vagyok  bátor  a  tisz- 
telt házat  figyelmeztetni    és    méltóztassék    azután  fölötte  határozni. 

(Zaj ;  —  Halljuk !)  Első  az,  hogy  méltóztassanak  kitűzni  egy  határ 
idöt,(Felkiáltások;  nem  lehet!  Rendre  !)  meddig  ezen  discussio  tartson. 
Másodszor  figyelmeztetem  a  t.  házat,  hogy  sok  képviselő  van  még,  ki 
azóta  érkezett,  mióta  ezen  tárgyalások  tartanak,  kik  megbizó  leve- 
leiket beadván,  a  9  tagú  választmányhoz  lettek  utasítva,  —  (Rendre  !) 
ezen  bizottmány  legalább  az  olyanokra  —  mikre  nézve  semmi  ész- 
revétel nincsen,  véleményét  adná  be,  hogy  még  a  szavazás  előtt  iga- 
zoltassanak, azért,  mivel  nem  csak  érdekünkben  fekszik  de  köteles- 
ségünk is,  a  mennyire  lehet,  hogy  az  összehívott  részek  valamennyien 
képviselve  legyenek.  (Zaj.  Halljuk !) 

Elnök:  Arra  nézve  a  mit  az  előttem  szóló  t.  képviselő  ur 
az  igazoló  bizottmány  jelentésére  vonatkozólag  mondott,  kötelessé- 
gemnek tartom  bejelenteni,  hogy  az  újonnan  érkezett  képviselő  urak 
közül  kivéve  Szathmáry  Királyi  József  urat,  kinek  megérkezését 
ma  jelentettem  be  és  kivévén  Vécsey  képviselő  urat,  ki  megbizó 
levelét  tegnap  adta  be  s  kire  nézve  a  jegyzőkönyv  csak  ma  hitele- 
síttetett meg,  ha  nem  csal  emlékező  tehetségem,  tudtomra  senki 
sincs,  ki  iránt  az  igazoló  bizottmány  jelentést  nem  tett  volna.  — 
Most  jut  eszembe,  hogy  az  igazoló  bizottmány  Königmayer  kép- 
viselő iránt  sem  adta  még  bejelentését.  —  Egyébiránt  meg  kell  je- 
gyeznem azt  is,  hogy  a  jelen  tanácskozások  a  mennyire  én  tudom, 
még  16  napig  nem  tartanak,  mert  a  mai  nap  az  általános  tárgyalás- 
nak 10-ik,  az  indítvány  megtételének  talán  13-ik  napja  lehet,  kü- 
lönben el  ismerem  én  is,  hogy  soká  tart  e  tanácskozás,  és  hogy  kí- 
vánatos volna,  mikép  ezen  tanácskozás  annak  idején,  ha  lehet, 
minél  előbb  fejeztetnék  be,  (Helyes !}  mert  csakugyan  áll  az,  hogy 
mi  nem  csupán  tanácskozás,  hanem  végzés  hozatala  végett  jöttünk 
össze,  és  ha  mindig  tanácskozunk,  végezni  nem  fogunk.  De  azt  tar- 
tora, hogy  oly  fontos  ezen  tárgy  és  annak  annyi  oldala  van,  misze- 
rint azt  minden  oldalról  kimeríteni  igen  szükséges,  sőt  igen  termé  • 
szétesnek  tartom  a  t.  ház  számos,  de  merném  mondani,  talán  vala- 
mennyi tagjának  azon  óhajtását,  hogy  ezen  fontos  tárgyban  nézetét 
és  véleményét  mondja  ki;  hogy  azonban  ez  nem  lehetséges  ily  nagy 
számú  tanácskozó  testületben,  kérdést  nem  szenved.  Mindnyájan  e 
tárgyban  nem  szólhatuuk,  ennélfogva  a  mint  látom,  hogy    annak 

ideje  beérkezett,  köteleaségeoinek  fogom  tartani  appellálni  a  tisz- 
telt tagok  hazafiuságára,  hogy  vagy  mentől  rövidebben  nyilatkoz- 
zanak (Helyes!)  vagy  felszólalási  jogukról  mondjanak  le;  söt  ha 
szükségesnek  fogom  látni,  legközelebbi  alkalommal  bátor  leszek 
indítványt  tenni  aziránt,  hogy  a  tanácskozások  mikori  bezárása  iránt 
végzésileg  határozni  méltóztassanak.  (Helyes  !). 

Most  azonban  leginkább  az  által  fogjak  a  tanácskozásokat 
siettetni,  hogy  a  tanácskozást  ugy  mint  kezdettük,  tovább  folytat- 
juk. (Helyes !) 

Erre  Böszörményi  László: 

Tisztelt  Képviselők!  Ha  multunkban  azon  bűnt  keressük, 
melynek  büntetéséül  méretett  talán  reánk  a  tenger  szenvedés,  mely- 
nek fájdalma  e  házban  oly  méltóságosan  nyilvánult,  —  én  azon  egy 
—  de  nagy  hálátlanságban  találom  e  bűnt,  melyet  őseink  egyik 
legnagyobb  királyunk,  az  igazságos  Mátyás  ellen  elkövettek  akkor, 
midőn  fiát  Corvin  Jánost  királylyá  nem  koronázták. 

A  hálátlanság  a  bűnök  egyik  legnagyobbika,  büntetése  is 
iszonyú. 

A  Nemesis  karja  csakhamar  borzasztóan  működött  Mohácsnál, 
s  fájdalom,  működik  mai  napig. 

Őseink  tanultak  is  a  nagy  csapáson,  s  talán  innen  veszi  ere- 
detét a  példaszó  :  „kárán  tanul  a  magyar",  csak  hogy  tanulmányu- 
kat roszúl  alkalmazák,  méltatlanra,  legnagyobb  ellenségünkre,  — 
az  osztrák  házra  —  e  megtestesült  hálátlanságra  pazarolták  hálá- 
jukat, nagylelkűségüket ;  (Helyes !)  s  épen  azért  a  nemzet  nagy 
bűne  mai  napig  sem  lőn  expiálva. 

Itt  eszmelánczolatnál  fogva,  az  e  házban  érdeme  szerint  czi- 
mezett  uralkodóház  és  kormányának  hálátlanságait  hozhatnám  föl, 
de  mert  ezek  csak  egy  részének  előadása  is  hetekig,  hónapokig  tar- 
tana, nem  akarok  a  recriminátio  terére  lépni,  s  hallgatok. 

Szigetvár  hős  védője  Zrinyi  Miklós  e  családért  is  áldozá  drága 
életét;  s  mi  lön  jutalma?  megfelel  a  család  története  Ilik  Rákóczy 
Ferenczig.  És  szigetvár  elbukott,  még  pedig  a  Duna  mellett  Gönyö- 

nél  tétlen  veszteglett  roppant  hadsereg  szemeláttára :  Bécset  kellé 
fedezni,  s  a  német  vezér  nem  küldött  segélyt. 

Ezt  csak  azért  emlitém  meg  tisztelt  ház !  hogy  mellesleg  egy 
okát  tüntessem  fel  annakj  miért  nyögte  hazánk  másfél  századon  túl 
a  török  igáját? 

De  nem  sorolom  el  Corpus  Jurisunk  e  korbeli  szomorú  tartal- 
mát, mely  évről  évre  kimutatja,  menynyi  vért  és  pénzt  áldozott  nem- 
zetünk a  török  elleni  harczokra,  melylyel  a  világot  lehete  meghó- 
doltatni ;  nem  mondom  el,  hogy  e  roppant  áldozatoknak,  még  a  bé- 
csi sógorok  által  hálát  követelve  emlegetett  segitségükkel  is  miért 
nem  lÖn  sükere. 

Csak  pár  szóval  emlitem  :  hogy  mint  a  történet  feljegyzi,  a 
magyar  vezérek  iránti  bizalmatlanság,  az  osztrák  katonaparancs- 
nokoknak törvénykönyvünkben  is  följegyzett  kegyetlenkedései,  zsa- 
rolásai, a  bitók,  vérpadok,  embermészárszékek  nem  teremhettek  bi- 
zalmat, lelkesedést,  mi  nélkül  pedig  nem  könnyű  a  győzelem,  —  mu- 
tatja közelebb  Solferinó. 

Őseinknek  emiitett  nagy  hálátlanságát  azért  kellé  felhoznom, 
hogy  fölkérhessem  a  tisztelt  házat :  miként  nekünk  utódoknak  ju- 
tott ama  komoly  hazafi  kötelesség  e  bűnt  expiálni,  s  büntetését  meg- 
szüntetni az  által :  hogy  hazánk  ujabbkori  nagyfiai  iránt  hálánkat 
országgyűlési  első  működésünkkel  a  nemzet  nevében  tettleg  is  bizo- 
nyítsuk be. 

Nem  sorolom  el  azon  buzgó  munkásokat,  kik  az  1848-ki  tör- 
vények alkotásában  közreműködtek,  kik  közöl  sokat  örömmel  tisz- 
telek e  ház  padjain ;  de  a  nagy  munka  föintézőit  —  e  hon  legna- 
gyobb fiát  —  Kossuth  Lajost  (Hosszantartó  éljenzés),  és  legnagyobb 
martyrját  gróf  Batthyány  Lajost  tisztelettel  kell  említenem,  —  kik 
a  világesemények  hatalmát  üstökön  ragadva  —  oly  bátor  erélylyel 
használták  fel  régi  törvényes  jogaink  életbeléptetésére,  s  megterem- 
ték az  új  dicső  hazát,  a  jogegyenlőség  és  népfelség  alapján. 

Nem  sorolom  el  önvédelmi  harczunk  hőseit,  sem  martyrain- 
kat,  kiket  a  bitor  hatalom  meggyalázó  halállal  végeztetett  ki,  vagy 
embertelen  börtöneiben  és  száműzetésben  sanyargatott ;  sem  azokat, 
kik  gyászos  leigáztatásunk  óta  oly  erélyesen  közreműködtek  a  ben- 

nünket  megbuktatott  1815-ki  bécsi  születésű  interventio  elveinek 
megdöntésén,  minek  eredménye  már  eddig  is  zsarnok  trónok  buká- 
sában s  az  olasz  nemzet  felszabadulásában  nyilvánult,  minek  ered- 
ménye hitem  szerint  az  is,  hogy  most  itt  ülhetünk. 

E  téren  —  fájdalom !  legközelebb  egy  gyászosan  üres  hely 
előtt  kell  meghajolnunk  !  Teleki  Lászlót  is,  közös  büszkeségünket, 
dicsőségünket,  áldozatul  kivánta  az  őseink  által  megbántott  nagy- 
szellem. De  minden  hazafi  küzdelmeiben,  még  a  száműzetés  keser- 
veiben is  legbensőbb,  leghívebb  bajtársa  —  Kossuth  Lajos  —  még 
él  és  működik  hazánk  s  az  emberiség  javára.  (Éljen !) 

Én  tehát,  tisztelt  képviselők  !  azt  hiszem :  hogy  akkor  tartha- 
tunk teljesen  igényt  a  római  költő  ama  bírálatára  :  „Non  minor  est 
virtus,  quam  quaerere,  párta  tueri",  ha  első  legfontosabb  eljárásunk- 
nál az  igen  tisztelt  indítványozó  által  felállított  alapelvekkel  egy- 
ütt:, miszerint  „engedni  ott,  hol  az  engedés  öngyilkosság,  koczkáz- 
tatni  ott,  hol  arra  szükség  nem  kényszerit,  egyaránt  bün  volna  a 
nemzet  ellen"  még  azt  is  felhasználjuk  :  „ingrato  homine  nil  terra 
pejus  alit":  s  ezért  „ingrato  servire  nefas"  —  alkalmazva  magunk- 
ra és  barátainkra,  valamint  ismeretes  ellenségünkre. 

Midőn  az  igen  tisztelt  indítvány  bírálatához  közeledni  bátor- 
kodom, az  ezt  kisérő  beszédnek  a  személyes  és  politikai  bátorságot 
illető  tartalmára  emlékezve  kötelességemnek  tartom  kijelenteni :  mi- 
kép  —  hitem  szerint,  —  ha  lehet,  ha  politikai  bátorságnak  lehet 
e  házban  kisebb  nagyobb  fokozata,  de  a  személyes  bátorságra  nézve 
nincs  különbség  ;  mindenki  számot  vetett  magával,  midőn  ide  jött  s 
elmondta  a  szentírás  szavait :  „Nem  félek  !'*  (Helyes  !) 

Most  méltóztassék  megengedni,  tisztelt  ház,  hogy  megkísért- 
sem országgyűlési  helyzetünk  constatirozását. 

Tisza  Kálmánnal  egyértelemben,  többen  a  határozat  védői  kö- 
zöl, és  a  felirat  pártolója  Ragályi  Ferdinánd  társunk  is  —  igen  he- 
lyesen megmondák  :  hogy  azon  kétoldalú  szerződés,  mely  a  mi  cor- 
pus  jurisunknak  1723-iki  egyik  czikkelye,  mely  az  osztrák  dynas- 
tiának  a  magyar  koronáhozi  jogát,  s  egyszersmind  a  magyar  alkot- 
mány biztosítását  szabályozza,  az  erőszakos  hatalom  által  1848.  de- 
cember 2-  án  és  1849.  márczius  4-én  széttépetett,  s  az  akkori  ma- 
1861 -ki  országgyűlés  11. 

gyár  országgyűlés  —  nem  tehetve  mást  —  ha  az  ország  méltóságát 
meg  akarta  védeni,  —  az  önkény  tenyéré  rámondta  az  amment 
1849.  április  14-én. 

Most  e  széttépett    szerzödvény  visszaállitásáról,    más  szóval: 
az  ország  és  erőszakos  hatalom  közti  békekötésről  van  szó. 

Mert  a  tizenkét  évi  erőszakos  hatalom,  nem  érezve  többé  ma- 
gát erősnek  a  törvénytelen  bitorlásra,  törvényben,  s  a  magyar  ko- 
ronában akar  erőt  keresni.  —  S  ezért  ahozi  jogát,  vagy  az  1723-ki 
szerzödvény  egyik  felét  teljhatalommal  visszaállítja  az  1860.  octo- 
ber  20 -ki  diplomában,  de  az  emiitett  szerződvény  másik  felét,  mely 
az  ország  törvényét,  alkotmányát,  a  törvényes  fejedelem  kötelessé- 
geit tárgyazza,  nemcsak  vissza  nem  állitja,  sőt  ismét  teljhatalmával 
—  örök  időre  újból  eltépi,  megsemmisiti ;  s  tőlünk  még  azt  köve- 
teli :  hogy  egy  új  contractus  vagy  törvény  által  szentesítsük  alkot- 
mányunk megsemmisitését,  törvényesítsük  a  12  évi  bitorlást,  jogo- 
aitsuk  vérünk,  vagyonunk  tékozlására. 

E  hatalom  tehát  még  bukása  szélén  is  elég  vakmerő,  oly  tör- 
vényes szinü  állapotot  octroyrozni,  miszerint  az  országot  mindené- 
ből kifosztja  s  egyszersmind  arczúlveréssel  egyengeti  a  béke  ösvé- 
nyét, helyesebben  —  folytatja  az  erőszakos  harczot. 

Ennek  daczára  az  ország  hatóságai  különvált  helyzetükben,  a 
botrányos  jelenet  általi  meglepetés  hatása  alatt  s  talán  némi  re- 
ményben az  iránt,  hogy  a  kormányzó  hatalom  őrültségéből kigyógyu- 
land  a  kilátásba  helyezett  országgyűlésig,  a  helyett,  hogy  a  lealázó 
ajánlatot  megvetéssel  ignorálták  volna,  öntagadással  megkezdek  a 
közelítést  törvényeink  alapján  azért  is,  mert  különválva,  a  védelem 
nem  vala  czélszerüen  intézhető,  —  és  ide  küldtek  bennünket,  hogy 
intézzük  az  ország  méltósága-  és  becsületével  megegyező  védel- 
met egyetértőleg. 

De  nem  küldtek  bennünket  a  királyi  parancsolatnak  nevezett 
választási  szabályzat,  sem  az  úgynevezett  regális  (királyi  meghívó- 
levél) nyomán,  —  melyeket,  mint  törvényteleneket  félretettek  — 
Budára,  hanem  az  1848 -iki  törvények  szerint,  Pestre. 

Ide  jövetelünkből  tehát  az  indítványt  kiaérő  beszéd  nem  von- 
hat indokota  fölirásr  a,  sem  némelyek  Budára  átmenéséből,  az  indit- 

ványt  pártoló  egyik  szónok.  És  annál  kevésbbé  vonható  ily  indok, 
mert  idejövetelünk  óta  igen  sok  történt,  mire  nekünk  figyelnünk 
kell.  Ugyanis,  a  tisztelt  ház  engedelmével  —  ügyvédileg  szólva  — 
még  1860-ki  october  20-kán  csak  kihirdettetett  a  nemzet  elleni  halá- 
los Ítélet,  és  1861-ki  febrnár  26-kán  csak  a  végrehajtási  határozat  ke- 
letkezett ;  de  már  ittlétünk  óta  május  l-jén  a  trónbeszédben  a  ka- 
tonai brachium  is  megrendeltetett,  még  pedig  az  ellenszegülés 
bevárása  előtt,  mely  védtelen  testvéreink  ellen  működik  hatalma- 
san, gyalázatosan. 

Az  egyes  hatóságok  régibb  maguktartásából  tehát  nem  lehet 
következtetést  vonni  működésünkre,  midőn  jelenleg  e  hazában  mi 
vagyunk  az  egyetlen  törvényes  souverain  hatalom. 

Közelebbről  tekintvén  a  jeles  indítványt,  fájdalommal  kell 
fölemlítenem  :  hogy  bár  a  mélyen  tisztelt  indítványozó  hazafi  sze- 
rint is  a  védelem  két  módon  intézhető  :  fölirat,  vagy  határozat  ál- 
tal; 8  bár  ö  maga  mindkettőt  békés  útnak  mondja  :  mégis  némelyek 
itt  e  házban  sem,  s  kívül  annál  kevésbbé  tartózkodnak  vissza  a  ha- 
tározat elleni  oly  czélzásoktól,  mintha  ez,  talán  separatisticus  czél- 
ból  —  törést  —  az  országgyűlés  szétoszlatását  idézné  elő.  (Nagy 
zaj.  Halljuk !) 

Hiszen  az  indítványt  kísérő  beszédben  elmondatott,  hogy  a 
fölirat  folytán  is  valószínű  a  törés;  azon  kifejezéssel  pedig:  misze- 
rint a  határozat  esetében  a  tcrés  okát.  részben  nekünk  tulajdonit- 
hatják, mint  hinni  akarom,  nem  azt  akarta  érteni,  hogy  a  határo- 
zati forma,  joggal  —  méltán  vétethetnék  a  törés  okául,  hanem  csak 
ürügyéül,  mint  Klauzál  Gábor,  igen  tisztelt  képviselőtársunk  kiíga- 
zitá.  Ürügyül  pedig  a  fölirat,  vagy  határozat  formáját,  vagy  tartal- 
mát egyaránt  vehetik  Bécsben.  S  ezért  nem  tartom  sem  politicusnak, 
sem  ildomosnak,  sem  méltányosnak  közös  ellenségünkkel  szemközt 
az  emiitett  allusiokat.  (Helyes  !) 

A  fölirat  vagy  határozatnak  ugyanazon  egy  czélja  van,  s  ez  a 
támadás  elleni  védelem  biztossága,  a  haza  megmentése ;  ez  mind- 
nyájunk törekvése.  (Helyes  !) 

Törést,  szakadást  egyik  sem  akar,  különbség  csak  a  kivitel 
módjában  van.  És  e  különbség,  bár  látszólag   osak  a  formára  vonat- 

kőzik,  de  azért  nem  oly  kisszerű,  mert  a  forma,  maga  a  törvény,  s 
itt  valóban  áll:  hogy  „forma  dat  esse  rei"  —  s  ezen  fontos  lényeg : 
hogy  midőn  a  fölirat  a  törvény  teréről  lelép,  addig  a  határozat  szi- 
gorúan rajta  marad.  (Zaj.  Halljuk  !) 

Tekintve  eddigi  eljárásunk  positivus  sikerét,  —  nem  tudom 
én,  minő  sikert  vár  a  fölirat  pártolók  némely  tagja ;  de  azt  tudom, 
hogy  nekünk  részletes  siker,  —  mely  egy  az  alkudozással,  —  nem 
kell,  s  hogy  a  fölirat  többi  pártolói  sem  várják  az  indítványozóval 
egy  értelemben  kivánt  sikert,  legalább  ez  idő  szerint  —  nem. 

E  teljes  rögtöni  siker  a  határozattól  sem  várható;  bármelyik 
esetben  a  siker  csak  akkor  következnék  be,  ha  erre  a  hatalom  kül- 
viszonyok  által  kényszeríttetnék. 

A  positivus  siker  kérdésében  tehát  a  fölirat  vagy  határozat 
közt  nincs  különbség.  A  negativus,  —  helyesebben  erkölcsi  sikert 
tekintve  —  hitem  szerint  elönyösebb  a  határozat,  mint  a  fölirat. 

És  ezért  tisztelettel  tagadnom  kell  az  indítványt  kísérő  beszéd 
azon  kitételét :  hogy  „a  tőlünk  függetlenek  irányában  a  határozat- 
nak sem  ereje  sem  czélja."  Hiszen  már  csak  eddigi  tanácskozásunk- 
nak is  volt  czélja,  feltűnő  sikere,  erkölcsi  eredménye,  —  mit  nem 
ignorálhatunk ;  annál  inkább  van,  természetesen,  egy  constatirozott 
többség  törvényes  nyilatkozatának.  —  Sőt  ugy  hiszem  én,  miszerint 
igen  is  rendkívüli  sikere  lett  volna  a  határozatnak,  ha  ez  a  ház 
közakaratával  keletkezhetek.  Ez  esetben  a  müveit  világ  csodálatát 
vontuk  volna  magunkra,  és  megreszketett  volna  a  zsarnokság  ugy 
Bécsben,  mint  mindenütt  a  világon.  (Helyes !)  Az  ily  egyértelmű 
határozattól  még  positivus  siker  is  előbb  várható,  mint  a  fölirástól, 
melynek  erkölcsi  eredménye  is  csak  az  által  növekednék,  minél  cse- 
kélyebb lenne  többsége. 

Az  ily  egyértelmű  határozat  tüntette  volna  föl  teljességében 
az  ország  méltóságát,  becsületét,  múltja  és  törvényei  iránti  pietását 
és  az  1848-kí  eredményeket  teremtő  nagy  fiai  iránti  háláját  —  és 
pedig  legkisebb  koczkáztatás  nélkül.  (Zajos  helyeslés.  Elnök: 
Halljuk  kérem  alássan  a  szónokot !) 

Azt  tekintve  már :  hogy  a  fölirat  vagy  határozat  politikája-e 
koczkáztató  vagy  óvatos  ?  Engem  e  házbani  tanácskozások  még  in- 

kább  megerősítettek  azon  hitemben,  miszerint  a  fölirat  kevésbbé 
óvatos,  s  igy  inkább  koczkáztató,  mint  a  határozat.  (Halljuk !)  Mert 
a  fölirat  mindenesetre  ellenkezik  némely  törvényczikkel  (Halljuk  !) 
—  8  ez,  ugy  hiszem,  koczkáztatás  —  mert,  ha  magunk  legparányib- 
bat  engedünk  törvényeinkből,  annál  makacsabban  fogja  azokat  a 
hatalom  eltartóztatni.  Koczkáztatás  az  indítványban  az :  hogy  a 
királyi  czimet  —  szükség  kényszerítése  nélkül  —  kitűzött  kiindu- 
lási elv  ellenére,  előlegezi.  (Helyes !  Nem  áll !  Zaj.) 

Koczkáztatás  az :  miszerint  állítólag  kimondja,  hogy  a  ha- 
talom az  alkotmány  terére  lépett ;  holott  ez,  mint  mindkét  rész- 
ről előadatott,  legalább  Magyarországra  nézve  október  20-án  sem 
állott. 

Koczkáztatás  az:  miszerint  az  abdicatio  kérdését  tárgyalja  8 
igy  a  trónöröklési  jogot  —  az  1790-iki  Ill-ik  törvényczikkről  meg- 
feledkezve —  oly  könnyedén  verificálja,  (Igaz !)  —  megelégedvén 
egy  pótirásnak  utólagos  fölmutatásával ;  (Ugy  van!  Nem  áll !  Zaj.) 
és  ez  által  megsérti  ugy  a  most  említett,  mint  az  1848-iki  minden 
8  különösen  III.  IV.  V.  törvényczikkeket,  melyek  szerint  ezen  ország- 
gyűlés csonka,  s  mégis  az  egyik  legfontosabb  törvényhozási  eljárást 
teljesiti  illetéktelenül,  a  hiányzók  sérelmével. 

Koczkáztatás  az:  hogy  az  1723-ki  két  oldalu-szerzödvénynek 
a  dynastiát  jogosító  egyik  felét  visszaállítja,  s  ezzel  a  hatalom  ab- 
solut  tényét  tettleg  elfogadja,  annak  fölségjogot  előlegez  —  mit 
eddig  nem  bírt  —  mielőtt  a  szerződvénynek  az  országot  jogosító 
másik  fele  visszaállíttatott  volna ;  holott  a  mi  kötelességünk  előbb 
az  alkotmányt  visszaállítani^  a  fólségi  jog  csak  azután  követ- 
kezik. 

Hogy  e  szükségtelen  beismerések  folytán,  micsoda  következ- 
tetésekre jogosíthatná  magát  a  hatalom,  én  nem  akarom  találgatni; 
de  annyit  különösen,  tisztelettel  ki  kell  mondanom:  hogy  az  indít- 
vány emiitett  eljárása,  a  többi  törvénysértés  mellett,  merő  ellentét- 
ben van  az  említett  1790-ík  évi  Ill-ik  törvényczikk  tartalmával, 
(Zaj)  s  talán  épen  azért  maradt  ki  az  indítványból,  —  mit  én  igen 
sajnálok  —  mert  tán  a  törvényeinket  nem-ismerők  kétkednek  is  e 
törvény  létezésén,  midőn  legfontosabb    okmányunkból,  épen  legna- 

gyobb  törvénytudósunk  hagyja  ki  e  jelen  helyzetünkben  minden- 
esetre legfontosabb  törvényünket,  mely  épen  a  II.  József-féle  abso- 
lut  rendszer  bekövetkezése  ellen  hozatott  apáink  által,  s  mely  fon- 
tos törvényt  egyetlen  egy  hatóság  sem  hagyott  ki  az  ismeretes  páten- 
sek elleni  fölszólalásából. 

Tisztelettel  ki  kell  mondanom  azt:  hogy  az  uralkodónak 
tizenkét  évi  példátlan  zsarnoksága  iránt^  —  a  épen,  midőn  legát- 
kosabban  dühöng  —  túlságosan  engedékenyek,  gyöngék  vagyunk 
akkor,  midőn  be  nem  várva  II.  József  és  I.  Ferencz  példája  szerinti 
megtérését,  alkotmányunk  előleges  visszaállítását,  —  mi,  neki  az 
ország  nevében  a  koronát,  törvényes  föltételek  mellett  ugyan,  —  de 
öröklését,  már  előre  tettleg  is  verificálva  —  fölajánljuk  az  indítvány 
szerint.  (Zaj.) 

Az  ily  engedékenység  a  kormányzó  hatalmat  s  utódait  ha- 
sonló korszakok  ismétlésére  bátorítja.  És  ez,  —  ugy  hiszem  — 
koczkáztatás  a  jövőre  is. 

Az  előadott  törvénysértések  ellen  senki  sem  védte  az  indít- 
ványt ;  míg  a  fölirási  forma  mellett,  maga  az  indítványozó  ur  által , 
törvényes  gyakorlatul  fölhozott  eseteket  ha  Tisza  Kálmán  a  határozat 
több  védőjével  meg  nem  czáfolták  volna  is,  megczáfolta  e  ház  igen 
tisztelt  Nestora  HunkárAntal  ur,  megmondván,  hogy  a  dy- 
nastiának  fölemlített  tagjai  törvényesen  competensek,  az  alkotmá- 
nyosság terén  állók  voltak,  vagy  hibáikat  megbánva  —  helyrehoz- 
ták, ellentétben  Ferencz  József  0  Felségével. 

Különben  is  a  fölirás  törvényhozási^fogalom,  mely  csak  akkor 
possibilis,  ha  él  a  törvény,  melyen  alapul ;  fölírás-törvényhozásra 
törvény  által  jogosított  souveraín  hatalmak  közti  érintkezés ;  míg 
az  1848-kí  törvények  tettleg  életben  nincsenek,  —  értve  a  magyar 
katonaságnak  bejövetelét,  az  idegennek  kimenetelét,  —  addig 
sem  teljes  országgyűlés,  sem  uralkodói  fölségjog,  s  igy  fölirat  sem 
lehető. 

Nemcsak  a  koronázást,  de  a  trónöröklési  jog  gyakorlását  is 
meg  kell  előzni  a  törvénynek. 

A  fölirás  ezek  szerint  sok  részben  eltér  a  törvénytől,  (Zaj) 
míg  a  határozat  szigorúan  áll  mellette,  midőn  csak  a  törvény  teljes. 

tettleges  visszaállítása  után  akarja  tárgyalni  ugy  az  abdicatiót  és 
öröklési  jogot,  mint  a  koronázást. 

Jól  tudják  ezt  Bécsben,  s  ezért  nem  szükséges  az  értesítés, 
teljesítsék  kötelességüket,  hozzák  meg  előre  a  magyar  törvényes 
fölségi  jog  és  korona  szabott  árát;  ök  mutassanak  bizalmat  tényleg, 
mi  csak  azután  bizhatunk. 

Az  előadottak  szerint  a  fölirás  sokat  koczkáztat,  a  határozat 
semmit  és  pedig  annál  kevésbbé,  mert  mint  c  házban  mindkét  fél 
által  bebizonyitatott  —  s  igy  a  fölirat  védői  által  is  a  határozat 
előnye  indokoltatott  —  ellenségünk  a  bukás  szélén  áll  szellemileg, 
anyagilag,  kivül  és  belől  —  hálátlansága,  szerencsétlen  kísérletei  és 
zsarnok  rendszere  miatt ;  mi  pedig  —  mit  magunknak  s  emiitett 
nagy  honfiainknak  köszönhetünk  —  1848  óta  erősebbek  lettünk  be- 
lől az  egyetértés,  kivül  helyzetünk  fontossága  s  átalában  a  korszel- 
lem által.  (Közhelyeslés.) 

És  épen  ezért  nem  akarom  én  az  inditványnyal  egy  uj  cyclu- 
sát  megnyitni  az  1848-ban  megszüntetett  sérelmi  sorozatoknak 
„absque  nectenda  in  futurum  consequentia"  záradékaikkal;  hanem 
a  határozat  szerinti  méltóságos  magunktartásával,  hitem  szerint, 
legczélszerübben  teljesítjük  kötelességünket,  igy  is  felmaradván  a 
hatalom  részére  á  fölirat  egyetlen  —  ugy  mondott  —  előnye ,  a 
bünbánás  atolsó  alkalma  . 

Egyébiránt  hinni  akarom :  hogy  győzzön  a  fölirat,  vagy  hatá- 
rozat, a  hazánkra  nehezülő  veszélyek  ellen  együtt  fogunk  küzdeni ; 
ha  feloszlattatnék  az  országgyűlés  s  nem  vihetnök  haza  a  szabad- 
ságot: —  egyetértést,  lelkesedést  fogunk  vinni  ;s  kell,  hogy  vigyünk 
a  nemzetnek,  hogy  tűrjön  tovább  is  tántorithatlanul,  nemcsak  két- 
ségbe nem  esve,  —  Kossuth  szerint,  —  hanem  azon  biztos  remény- 
nyel, mely  remény  végső  analysisben,  —  ha  e  nemzet  igazságos  és 
méltányos,  és  a  szabadságra  méltó  maradand,  — csak  ugy  csalhatná 
meg  e  nemzetet,  ha  Isten  nem  volna  az  egekben,  ki  az  igazságot  vé- 
delmezi. (Közhelyeslés;  éljenzés.) 

Erre  M  ol  n  á  r  P  á  1 : 

Uraim!  Tudom  én,  miként  egy  népképviselőnek,  kivált  ily  vál- 
ságos időkben,  a  készség  mellé  készültség  is  szükséges,  mit,  fájdalom, 

nem  birván,  e  fényes  állást  nem  is  kerestem,  de  választó  kerületem 
osztatlan  bizalma  kegyes  parancsának  engedelmeskedni  polgári  kö- 
telességemnek tartottam,  nem  Ígértem,  de  nem  is  Ígérhettem  mul- 
tamnál fogva  mást,  mint  azt,  miként  nem  lehet  eset,  melyben  imá- 
dott hazánk  ösi  alkotmányát  és  törvényeit  feladjam,  ily  erö  most  is 
dagasztja  kebelemet,  és  mert  látom,  miként  ennyi  jeles  tábornok, 
nemzetünk  erős  tölgyei,  a  gyengét  is  testvérül  fogadják,  és  bennünk, 
nem  annyira  a  tehetséget,  mint  az  igyekezetet  mérlegezik,  azért  bá- 
torkodom felszólalni. 

A  dicső  emlékű  1848-diki  évben  a  népek  örömkönyükkel  ázta- 
ták  hazájuk  szent  földét,  azt  hivén,  miként  boldogságuk  tartós 
loend  ;  ámde  a  népek  gyakran  csalódnak,  hisz  ök  mindig  becsülete- 
sek. (Igaz !) 

A  bécsi  kormány  látván  a  népek  boldogságát,  melyből  a  trón- 
nak szilárdsága  biztosan  bekövetkezett  volna,  mi  ha  megtörténik 
az  absolut  kormány  örökre  el  lett  volna  temetve ;  —  pokoli  mester- 
séggel a  szent  István  koronája  alatti  boldog  testvér-nemzeteket 
vérfürdőbe  tereié,  segité  a  gyöngébbet,  hogy  a  hosszabb  harcz 
alatt  erejükben  mindannyian  meggyengülvén,  annál  könnyebben 
verhesse  nyakunkra  a  közös    szolgaság  rablánczát;  terve   sikerült. 

Katonai  uralom  ütötte  fel  hazánkban  vészterhes  táborát,  lel- 
keseink részint  vérpadra  hurczoltatának,  részint  a  messze  távolban 
találtak  menhelyet,  honnét  csak  sziveiknek  honszerető  lángja  ragyo- 
gott vissza  szép  hazánk  határára;  nehéz  a  jó  hazafinak  számkivetve 
lenni,  —  oh  be  szintoly  nehéz  a  jó  hazafinak  saját  hazájában  ide- 
gennek lenni;  pedig  idegenek  lettünk!  törvényeink  megsemmi- 
aitettek,  lenyügöztetett  mindaz,  mi  szent,  felszabadittatott  mindaz, 
mi  szentségtelen. 

1847-  és  1848-ban  Ferdinánd  királyunkat  hü  népeinek  lelke- 
sedése örömkönyekre  fakasKtá ;  ha  a  mostani  uralkodó  képzelt  ma- 
gasságából szokott  kísérete  nélkül  a  népek  közé  alászállna,  és  egy 
komoly  pillantást  vetne  uralkodásának  gyümölcsére,  akkor  araim, 
a  mostani  uralkodónak  keservesen  kellene  sírni ;  —  amaz  az  atyai, 
ez  a  mostoha  kormányzat  jutalma  ez  életben  ;  hát  a  halál  után? 

Egy  fiatal  exkirálynak  királyi  atyja  nem  rég  meghalván,  népe 

a  helyett,  hogy  ^nyugodjék  békében  az  úrban" ,  azt  monda :  egy 
nemzet  átka  kisérte  sírjába ;  (Ugy  van  !)  ilyenkor,  uraim,  a  holt  testnek 
meg  kell  fordulni  sírjában,  hogy  szemei  ne  az  égnek,  hanem  szövet- 
ségesei felé,  a  pokolnak  legyenek  örökre  szegezve. 

October  20-ka  óta  az  osztrák  császár  az  alkotmányos  térre 
lépett,  miután  kormányrendszere  következtében  Ausztriának  ereje, 
tekintélye,  pénze,  hitele  elfogyott,  Lombardia  elveszett,  Velenczének 
eleste,  ámbár  jelenleg  osztrák  tábor,  csak  idökérdés  (Ugy  van !), 
mert  Olaszországnak  természetes  kiegészítő  része.  Ilyen  constella- 
tiók  között  elhatározta  Ferencz  József  uj  Ausztriát  alakítani,  és 
hogy  hatalmas  legyen,  szent  István  koronájának  népeit  is  fegyveres 
erővel  be  akarja  csalogatni  e  képzelt  paradicsomba.  Tudja  meg  az 
uralkodó,  miként  Magyarország  ősi  alkotmányának  és  szabadságá- 
nak romjain  uj  Ausztria  nem  fog  virágozni  soha,  mi  ellentéte  azon 
8zent  czélnak  a  világ-óhajtotta  radicalis  békének,  mely  felé  Ill-dik 
Napóleon  császár  oly  rendszeresen  halad,  a  nemzetiségek  jogos  és 
méltányos  kívánságainak  kielégítése  ,  általános  népszabadság 
alapján. 

így  bánnak  velünk!  De  azért  a  magyar  nagylelkű,  megmutatta 
ez  utolsó  időkben  is,  midőn  az  osztrák  kormány  gyűlölt  rendszeré- 
nek zsoldosait  köztünk  felejté,  talán  azért,  hogy  velük  együtt  nagy- 
lelkűségünk is  áldozat  legyen  —  és  csalódott. 

Ébredj  hát  bécsi  kormány,  itt  az  idő,  —  meg  van  mutatva  az 
út,  melyen  haladván,  ha  a  szilárd  elhatározást  tiszta  szándék  ki- 
séri, boldogok  lesznek  a  népek,  és  még  ez  egyszer  meg  lehet  men- 
teni a  trónt,  és  ez  az  út  —  az  absolut  rendszernek  halotti  tora.  Mi 
csak  azt  követeljük  a  mi  a  mienk,  törvényeinket  minden  következ- 
ményeikkel, ezekből  egy  hajszálnyit  is  engedni  jogunk  sem  lévén, 
inkább  csörgetjük  a  szolgaság  rablánczát,  Istenben  helyezett  erős 
bizalommal,  mintsem  közös  hazánkat,  édes  anyánkat,  magunk  gyil- 
kolnék le. 

A  hon  asztalára  letett  indítványt  pártolom,  mert  törvényeink- 
ből egy  hajszálnyit  sem  enged,  és  a  nemzet  méltóságát  nem  sérti ; 
ha  valaki  az  ellenkezőt  bepróbálná,  rögtön  elállanék  mellőle,  mert 
ösi  alkotmányunkra   és   szent   törvényeinkre,   melyekért  bármikor 

harczra  kelni  dicsőségemnek  tartom,  oly  féltékeny  vagyok,  mint  a 
serdülő  hajadon  ártatlan  szivének  első  szerelmi  dobbanására.  Önök, 
uraim,  a  határozat  mellett  az  absolnt  rendszernek  az  utolsó  vigaszt, 
az  utolsó  kenetet  szolgáltatják  ki,  én  ettől  is  meg  akarom  fosztani, 
nehogy  kétségbeesett  végvonaglásukban  vagy  csak  saját  rósz  lelki- 
ismeretüket is  azzal  ámíthassák,  miként  a  netalán  bekövetkező  ca* 
lamitásoknak  nem  ők  lennének  okai.  (Helyes !) 

Ne  ámitsuk  magunkat  uraim  !  minden  utat,  melyet  törvények 
feladása  és  a  nemzet  méltósága  megsértése  nélkül  felhasználni  lehet, 
meg  kell  kisértenünk ;  az  utolsó  út  az  indítványozott  felírás,  mit  ha 
el  nem  fogadunk,  azt  mondhatja  a  nemzet,  miként  ennek  meg  nem 
kísértése  okozandja  a  netalán  bekövetkezendő  calamitásaink  egy 
részét.  Végre  engedjék  meg  uraim  !  hogy  azon  szeretett  horvát  ajkú 
hü  testvéreinkről,  kik  alkotmányunkért  és  törvényeinkért  az  első 
birtokostól  az  utolsó  napszámosig  vagyonukat  és  életüket  minden 
pillanatban  oly  szívesen  hozák  áldozatul,  —  azokról  a  hős  Zrí- 
nyiek földén  a  kies  Muraközben  lakó  honfitársainkról  itt  a  nemzet 
színe  előtt  hálás  elismeréssel  megemlékezzem.  (Éljenzés.) 

Erre  La  tín  0  ví  c  8  Vincze: 

Minekelőtte  a  tárgyalás  alatti  igen  fontos  kérdés  részletes  vi- 
tatásába bocsátkoznám,  nem  mulaszthatom  el,  hogy  két  történelmi 
összehasonlítással  ne  éljek,  melynek  mindketteje  különbözőségére 
nézve  annyira  jellemző,  hogy  mai  napig  sem  tudtam  megfogni  mi- 
ként lehetett  két  ily  különböző  cselekménynek,  a  mint  egyforma 
hordereje,  ugy  a  népek  és  birodalmak  sorsára  csaknem  egy  követ- 
kezése. Én  számításba  hozni  nem  akartam  azon  majdnem  80  évet, 
mely  a  két  históriai  cselekmény  közt  lefolyt;  mert  ha  a  népek  fel - 
tartózhatatlan  haladását  és  polgárisodását  nem  veszszük  figyelembe, 
a  népeket  kormányzó  hatalmak  cselekményei  ugyanazok  most,  mint 
voltak  egykor  :  egyforma  gátul  állanak  útjába  a  kifejlődés  és  hala- 
dás mivel  sem  akadályozható  menetének  ;  más  értelmezési  szótárt 
tartanak  mondataik,  mást  cselekményeik,  sŐt  az  állítólagosán  Isten 
kegyelméből  nyert  hatalmukat  egészen  nem  isteni  önkénynyel  gya- 
korolják azon  nép  felett,  mely  önmagát  is  elég  érettnek  hiszi  a  kor- 
mányzatbaní  befolyásra.   Nem  számíthattam  tehát  be  uraim  ezen  80 

évet  históriai  összeállításomba,  mely  80  év  a  mint  folytonos  küzdel- 
me volt  a  nemzeteknek  a  népsouverainitás  előtérbe  hozatalára :  el- 
lenkezőleg az  uralkodók  részéről  még  folytonos  ellenszegülés  vala 
az  a  bekövetkezni  kellető  népfelsöségi  czél  elérésére.  Ezen  lefolyt 
időszaki  öszehasonlitásoktól  eltekintve,  én  egyedül  magokra  a  his- 
tóriai cselekményekre  térek  által.  A  múlt  századi  franczia  forradal- 
mat közvetlenül  megelőzött  parlament-ülés  alkalmával,  midőn  XVI. 
Lajosnak  a  miniszterek  erőltetett  ellenjegyzése  melletti  decretumai 
az  ingerültséget  tetőpontra  emelek,  egy  igen  nevezetes  parlamenti 
tag  azon  most  is  emlékezetes  kifejezéssel  élt :  „le  roi  reigne  mais  ne 
gouverne  pas"  ;  az  1849-ki  forradalmak  után,  midőn  a  segítségül  hitt 
orosz  sasok  tömege  a  fegyveres  békét  egy  időre  helyreállitá,  az  osz- 
trák nj  államszerkezetnél  a  most  tényleg  uralkodó  osztrák  császár 
0  Felsége,  miniszterei  öszeállitásánál  kiadott  patentalis  programm- 
jában  azt  mondotta,  hogy  osztrák  miniszterek  egyedül  a  fejedelem- 
nek felelősek.  Én  nem  akarom  azt  elhitetni  bárkivel  is,  hogy  mi 
ezen  patentalis  programra  nélkül  is  ne  tudtuk  volna  felfogni,  hogy  a 
hol  népképviseleti  parlament  nincs,  ott  felelős  kormány  sem  lehet  ; 
de  azt  igen  fel  tudtuk  fogni,  hogy  a  mint  1850-ben  a  600,000  bajo- 
nettre  épitett  birodalmat  hosszii  ideig  parlament  és  felelős  kormány 
nélkül  fenntartani  nem  lehet,  ugy  ezen  kormányzati  öaszeállitások- 
nál  az  ez  alatti  cselekményekért  a  felelősség  sem  Isten  sem  ember 
előtt  a  népet  nem  érheti,  mely  az  önkormányzatába  sem  közvetve, 
sem  közvetlenül  be  nem  folyt.  80  év  előtt  tehát  a  franczia  népkép- 
viseleti parlament  egy  szélső  baloldali  tagja  az  önkénytes  uralkodás 
vádjául  hozta  fel,  hogy  a  fejedelem  csak  uralkodhatik,  de  nem  kor- 
mányozhat soha,  mig  1850-ben  az  osztrák  császár  mind  az  uralko- 
dást, mind  a  kormányzatot  önszemélyébe  pontositá  össze  egy  oly  fe- 
lelősség nélküli  orgánumokkal  az  oldalán,  melynek  nem  a  népek 
boldogítása  és  a  birodalom  jóléte,  hanem  az  önkénytes  uralkodás 
központosításának  megszilárdítása  a  bűnnel  terhelt  camarillisticus 
intriguak,  a  birodalom  népeinek  elszegényitése,  családi  magán  éle- 
tekben! betolakodás,  titkos  kémkedés,  börtönzések,  és  gyilkolások 
voltak  fő  devisei,  (ügy  van !)  holott  a  fejedelem  naponkinti  tapasz- 
talataiból  eléggé  meggyőződhetett   arról,    hogy  vége  van  azon  idő- 

szaknak,  midőn  a  nemzeteket  egyedül  diplomaticus  csinfogásokkal 
lehete  kormányozni,  hogy  a  status  ereje  nem  áll  most  az  állandó 
hadseregben,  hanem  egy,  a  századdal  eggbefüggö  nemzeti  belszer- 
kezetben  és  összemüködésében  az  uralkodónak  a  néppel.  De  e  te- 
kintetek figyelembe  vétele  nélkül  a  fejedelem  személyében  öszpon- 
tositott  kormányzat  természetesen  igen  tévesztett  irányú  volt,  és  va- 
lamint ez,  ugy  a  felhozott  két  históriai  cselekmény  minden  kétséget 
eloszlat  a  felett,  hogy  az  uralkodók  törekvései  ugyanegyek  vol- 
tak akkor,  midőn  a  népfelsöség  még  annyira  kifejtve  nem  volt,  mint 
most,  midőn  minden  törekvések  annak  megszilárdítására  irányoz- 
vák,  és  csak  a  kiviteli  eszközök  különböztek ;  de  különböznek  ab- 
ban is,  hogy  mig  a  rault  században  az  erőltetett,  önkénytes  uralko- 
dási törekvések  a  kimüvelödésben  igen  hátul  állott  népet  szenvedé- 
lye elragadtatásában  mi  sem  fékezhette  és  fájdalma  enyhítését  csak 
az  Európát  megrázkódtató  forradalom  és  a  koronás  fő  porba  hullá- 
sában kereste:  addig  a  19.  század  műveltsége  magasb  fokára  hágott 
nép,  önkebelében  meggyőződve  levén  az  állapot  tarthatatlanságán, 
passiv  ellenállással  sietteté  azon  birodalomnak  vagy  szerkezetének 
menthetlenüli  összeomlását,  melynek  fejedelme,  hatalma  tetőpont- 
ján, egy  édes  álmában  a  Caesarok  koronáját  tartá  kezében.  fTet- 
szés.) 

Bocsássanak  meg  uraim,  ha  e  kitéréssel  türelmüket  kissé  hosz- 
szasbban  vettem  igénybe,  mert  bár  tudtam,  hogy  a  lefolyt  11  év  alatt 
mindannyiunknak  eszébe  jutottak  ezen  összehasonlítások,  de  amen- 
nyire az  elsőnek  netovábbját  a  történelmi  lapokból  igen  bőven  ta- 
nulmányoztuk, addig  a  másodikát  még  most  is  a  jövőben  kell  keres- 
nünk ;  mert  ott,  hol  e  hatalmas  birodalomnak  a  többi  európai  álla- 
mok ellenében  állása  nem  csak  precaríus,  hanem  még  szenvedőle- 
ges és  conglomeralt  állásánál  fogva  belviszálya!  miatt  is,  szövetségi 
kísérletei  csaknem  kivihetetlenek :  —  ugy  a  még  most  is  folytono- 
san tartó  kormányzati  fondorkodások  miatti  bel  megrázkódását  és 
ennek  következtében  végösszeomlását  a  birodalomnak  csaknem 
perczenként  várhatjuk,  mi,  hiszem,  hogy  a  mint  ennek  talán  még  le- 
hető gátlása  fölött  tanácskozandók  jelentünk  meg  :  ugy  szükséges 
állásunkat  és  a  birodalomhozi  visszonyainkat,  de  csak  önfüggetlen- 

ségünk  minden  ároni  megóvásával,  azon  nyíltsággal  és  tartózkodás 
nélkül  tárgyalni,  mely  e  nemzetnek  mindig  sajátja  volt.  —  Én  nem 
gondolom,  hogy  azon  hatalmas  előadások  után,  mik  e  teremben  a 
jelen  kérdés  tanácskozási  folyama  alatt  mondattak,  önelöadásommal 
magának  a  tárgynak  még  nagyobb  nyomatékot  tudjak  adni.  De  még 
sem  akartam  elmulasztani,  hogy  a  lefolyt  szenvedőleges  korszak 
kárhozatos  eljárását  röviden  elö  ne  soroljam,  és  az  ebből  vont  kö- 
vetkezések összeállításánál  hazánknak  a  birodalomhozi  viszonyait 
ne  akként  iparkodjam  biztosítani,  hogy  bármily  hasonló  esetekben 
a  birodalmat  érhető  megrázkodás  bennünket  csak  azon  lánczolatnál 
fogva  érhessen,  melylyel,  maga  a  fejedelem  személyéhez  a  köztünk 
és  ezen  uralkodóház  között  kötött  kétoldalú  szerződési  csatolmány- 
nál fogva  illet. 

Nincs  szándékom  mindannyiunk  kebelének  behegedt  sebeit  újó- 
lag fölszaggatni,  fölemlitésével  azon  véres  catastropháknak,  melyek 
a  forradalom  befejeztet  követett  3  hónap  alatt  e  nemzetet  örök 
gyászba  boriták  ;  sőt  nem  emlitem  meg  azon  utakat  sem,  melyeket 
fölhasználtak  a  velünk  századokon  keresztül  testvéri  szeretetés  ba- 
rátságban élt  nemzetek  fölizgatására,  mert,  állításuk  szerint,  az  a 
diplomatia  politikája  volt,  s  ezzel  mindent  megmondottak.  A  dip- 
lomatia  politikája,  az  osztrák  értelmezés  szerint,  oly  szőnyegből  ké- 
szült, melyre  minden  foltot  reá  lehet  akasztani!  (Helyes!)  a  diplo- 
matia politikája  volt;  hogy  a  népeket  alattomos  utakon  rablás-, 
fosztogatás-  és  bujtogatásra  ingerelje;  a  diplomatia  politikája 
volt :  hogy  a  békés  polgárok  fejeit  lemetszve,  abból  készítsék  a  py- 
ramisokat,  hogy  maga  a  fejedelem  által  szentesitett  törvények  elleni 
fellázadásnál,  ugyan  a  fejedelmi  hadsereg  álljon  támaszul  a  láza- 
dóknak ;  hogy  a  szomszéd  határokból  fejedelmi  biztosok  által  főleg 
rablási  és  fosztogatási  ígéretekkel  becsalt  népek  ellen  a  rögtönbi  • 
róság  fejedelmi  aláírással  hirdettessék  ki:  ez,  uraim,  mind  a  diploma- 
tia politikája  volt ;  (ügy  van  !  Igaz !)  és  mivel  a  bakók  is  talán  ezen 
diplomatia  tagjai  voltak,  nehogy  ők  is  tétlenül  álljanak,  mert  az  óra 
fel  volt  húzva,  és  annak  magát  lejátszani  kellett,  a  diplomatia  nekik 
is  igen  bőven  adott  foglalkozást,  (Igaz !)  oly  foglalkozást ,  melylyel 
e  nemzet  kebelét  örök  gyászba  boriták,  és  a  melynek  fölemlííésénél 

könyeink  árját  csak  állásunk  méltósága,    és  azon  szigor  tartja  visz- 
sza,  melylyel^  mint  törvényhozók,  hazánk-  és  nemzetünknek  tarto- 
zunk, hogy  jelen  nemzetközi  munkálatunknak  oly    szerkezetet  ipar- 
kodjunk adni,  nehogy  ezen  diplomatiai  fogások  újra  ismételtethesse- 
nek. Mindezeknek  mellőzésével  tehát  csak  röviden  emlitem  föl  azon 
nagyszerű  szervezési  politikát,  mely  Európa  első  és  leghatalmasabb 
államát  11  év  alatt  föloszlási  állapotra  juttatá,    és  melynek  kifolyá- 
sa volt  a  birodalom  azon  „precar"  állása  a  külföld  irányában,  hogy 
önmagának,  elkülönítve  kell  minden  rohamok  ellen  küzdeni,  melyek 
dél-  és  nyugatról  fenyegetik,    és  melynek    feltarthatására  csak  igen 
kétes,  de  biztos  támaszt  semmi  szin  alatt  nem  lelhet  föl  azon  népek- 
nél, melyeknek  fényköveit  önkezével  dobta  ki  a  fejedelmi  ezredéves 
hagyománynyal  szentesitett  koronából,    mit  csak  mint  holt  kincset, 
és  könnyen    nélkülözhető  elavult  házi  bútort    tartott  meg.    (Helyes- 
lés !)   Ne  higyjék  uraim,    hogy  én  ezen  nyilatkozatommal  a  magyar 
nemzetnek    fejedelméhez   mindig  hü    ragaszkodását  most   kétségbe 
vonni  akarnám,  koránt  sem ;  a  magyar  nemzetnek  fejedelméhezi  ra- 
gaszkodása őseitől  hagyományozott  szentély,  de  azon  számtalan  csa- 
lódás és  jogcsonkitás,  melyen  három  és  fél  századon  keresztül  kellé 
mennie,  és  azon  meggyőződése,  hogy  minden  cselekmények  —  vol- 
tak azok  nyilt  vagy  alattomosak  —  oda  voltak  irányozva,  hogy  leg- 
drágább kincsét,   nemzetiségét,    és  hazája  függetlenségét  adja  áldo- 
zatul azért,    hogy  koronáját  és   vele  Európa  legszebb    államát  adta 
fejedelme  kezébe,    hogy  ugyan  ezen  fejedelmének  nem  egyedül  ha- 
zája,   hanem  külföldi  érdekeért  is  Európa  minden   talpalatnyi  föld- 
jét vérével  áztatá,  és  jutalma  mégis    mindig  egy  volt;  azért  kellett 
és  kell :   hogy  jövőre   fejedelme  iránti    állását  is  akként  szilárdítsa 
meg,  hogy  semmi  eset  és  körülmények  között  a  külérdekeknek  a  ha- 
za érdeke  —  áldozatul  ne  essék.  (Ugy  van !) 

A  szerbeknek  Magyarország  és  állítólag  az  1848-ki  szabad- 
sági törvények  elleni  föllázadását  minő  fejedelmi  jutalom  érte,  azt 
eléggé  tanúsítja  azon  számtalan  vándor,  kik  fővárosunkat  pár  hét 
óta,  hazájukba  vonulásuk  alkalmával,  meglátogatják,  fejedelmi  szó- 
val nyert  szerb  vajdasági  területet,  és  cseh  tisztviselők  általi  német 
tartományi  önkormányzatot  nyertek ;  ez,  uraim,  mindig  szép  és  feje- 

delmi  jutalom,  oly  áldozatért,  mely  40,000  árva-  és  özvegynek 
vagyona  romjain  nőtt  ínséget  alig  feledteti,  és  kebelükben  megszü- 
lemleni  kellett  azon  fájdalomnak,  hogy  közös  hazájuk  és  testvéreik 
elleni  lázadásra  hagyák  magokat  ragadtatni  oly  ígéretekért,  me- 
lyeknek a  mint  törvényes  alapja  nem  volt,  ugy  tartósságára  sem  szá- 
míthattak; (Helyes!)  hiszen  eléggé  tapasztalhatták  már  17 90-ík 
september  1-én  báró  Schmíedtfeld  János  császári  biztos  elnöklete 
alatt  tartott  congresausból,  hogy  a  szerbeknek  tett  ígéreteket  csak 
akkor  melegítették  fel,  midőn  a  magyarnemzet  ellen  „contracaríro- 
zásul*  akarták  felhasználni.  Mint  volt  az  1790  —  91-kí  alkotmányt 
biztosító  törvényeknél,  ugy  volt  az  1848-kí  szabadság  és  fiiggetlen- 
ségi  törvények  megalapításánál.  Gondoljanak  vissza  Leopoldnak 
ugyanezen  császári  biztoshoz  irt  Han  db  í  letj  ér  e,  mely  elég 
irányul  szolgálhatott  nekik,  minő  jó  szándékkal  viseltetnek  oly  nem- 
zet iránt,  melynek  érzelmei,  söt  kívánt  szabadsági  intézményei  egé- 
szen ellenkeznek  azon  elvvel,  melyet  az  osztrák  kormányférfiak  irá- 
nyul tűztek  ki, 

A  szerbvajdasági  területnek  Magyarországtólí  elszakitásával  a 
megmaradóit   rész    hasonló  német  kormányzatban  részesittetett,    a 
minden  oldalról  betódult  jövevények,   kontár  művészek,  gazdájoktól 
elűzött   mesterlegények  és  pinczérek   befolyásos   hivatalokra  alkal- 
maztattak,  (Ugy  van !)   mely    —  nyomor   és   ínségtől    leigázott  és 
kiéhezett   tömeg,   az   annyi  szenvedéssel   küzdött  népet  végínségre 
juttatá,  a  vagyon-  és   személybátorság  a  mint   alulról,    ugy  felülről 
sem  volt  biztosítva,  mert  az  ellenséges  idegen  tisztviselők  önkényé- 
től  függő  felelősség   nélküli  eljárás  a  mint  az  első-,  ugy  az  utolsóra 
sem  nyújtott  semmi  garantiát ;  az  árvapénztárak  átvételével,  az  úgyis 
állásánál  fogva   már  szerencsétlen   árva  vagyona  elkoboztatván,   a 
kormány   közlegeí   által  teljes    értékben  és  hat  százalékos  árva  va- 
gyonr  a  biztosított  kötvényekben  vétettek  számadás  alá,  mig  az  árva, 
nagykorúsága  elértével,  oly   államkötvényekkel  elégíttetett  ki,   me- 
lyek  már  keletkeztükben  a  kormány  által  85  százalékkal   tétettek 
forgalomba   és  1856  óta   soha  65  százalékot   meg  nem  haladtak  éa 
jelenleg   5 4-en  állanak.    (Helyes!   Ugy  van  !j    Az   adózások  sokféle 
nemei,   azok  aránytalan  kivetése,    évenkíntí  szaporítása,    az  ugyne- 

vezett  Zuschlagnak  minden  adónemre  alkalmazása,  söt  ezen  Zuschla- 
goknak  1859-töl  fogva  viszont  megzuschlagoltatása,  (Helyes!  ügy 
van!)  az  adónemeket  1849-töl  megháromszorozták,  söt  ha  az  ezekre 
ugy  a  bélyeg-illetékekre  büntetéseket  hozzászámitjuk,  megnégysze- 
resiték,  —  a  minden  évben  előforduló  államkölcsönök  általi  hitel 
megingásával  Magyarország  eltulajdonithatlan  javai  részint  eladat- 
tak, részint  elzálogosittattak,  mely  sorsban  részesittettek  a  sóbányák, 
és  vasúti  lineák  egy  része  is  ;  mindezen  szép  gazdálkodás  mellett, 
midőn  az  alig  hat  hetes  háború  egy  tartományba  és  190  millió  fo- 
rintba 8  a  csempészettel  vádolt  pénzügyi  miniszternek  erőszakos 
öngyilkosság  általi  életébe  került  —  a  birodalom  pénzügyi  hely- 
zete a  legkétségbeesettebb  állapotba  jutott  oly  annyira,  hogy  ez 
önmaga  az  összeomlás  veszélyét  alig  leendett  képes  elkerülhetni, 
(ügy  van  ! ) 

Ezen  körülmények  lehettek  határozók  az  oct.  20-ki  manifes- 
tumnak  megszülemlésére  ;  én  nem  akarom  és  soha  nem  is  fogom  két- 
ségbe vonni  a  tényleg  uralkodó  fejedelem  tiszta  szándékát  ezen 
manífestum  kibocsátásánál ;  de  szerkezete,  és  az  azóta  történtek 
után,  méltán  vonhatom  kétségbe  azon  kormánynak  hazám  és  nem- 
zetem iránti  őszinteségét,  melynek  hagyományos  politikájához  tar- 
tozott függetlenségünk  és  honunk  önállósága  megsemmisítése  és 
melynek  századok  óta  nem  volt  egyéb  törekvése,  mint  hazánknak 
azon  állítólagos  összbirodalombai  beolvasztása ,  mely  összbiro- 
dalomnak  minden  téglájára  más  bélyeg  van  sütve  és  más  tart 
reá  számot.  (Köztetszésj.  Feleslegesnek  tartanám  'pontonkénti 
felsorolását  azon  octoberi  diplomának,  melynek  minden  sora  is- 
mert stylusba  szerkesztve  a  magyar  nemzet  iránti  őszinte  ra- 
gaszkodás tanújele  ,  és  melynek  mindegyikében  a  magyar  al- 
kotmány teljes  épségbeni  visszaállítása  fejedelmi  legszebb  kegye- 
lettel soroltatik  elö ;  és  uraim !  hét  hónapja  e  manifestum  kel- 
tének, hét  hónapja  a  fejedelem  általi  magyar  alkotmány  visszaállí- 
tásának, de  ez  alkotmányos  magyar  hazában  ezen  hét  hónap  alatt 
több  törvénytelenség  követtetett  el  az  alkotmány  ellen^  mint  Angol- 
honban  annak  megalakulása  óta  ;  (Igaz  !)  a  pénz-,  csend-  és  rend- 
örügynökük  most  is  korlátlanul  űzik  épen  nem  alkotmányos  mester- 

kedéseiket,  mint  űzték  a  manifestum  előtt,  és  a  haza  iránti  ragasz- 
kodásnak ép  oly  veszélyesek  lehetnek  kinövései,  mint  voltak  a 
Staatsanwaltok  idejében  és  ha  e  nemzet  jogterének  elfoglalásában 
hanyagul  járna  el,  az  octoberi  manifestum  szép  helyet  foglalna  ab- 
ban a  levéltárban,  hol  az  1857-ki  könit  következtében  e  nemzetnek 
adott  elismerési  okmány  letéve  nyugszik,  és  mi  most  is  azon  pa- 
tentális  intézkedések  terén  állanánk,  mint  állottunk  1849  óta  foly- 
tonosan. (Úgy  van !) 

Ne  ütközzék  meg  tehát  a  fejedelem,  ne  ütközzenek  meg  azon 
urak,  kik  a  fejedelem  iránti  méltányosságnak  oly  hü  pártolói,  ha  mi 
visszaemlékezünk  annyi  szenvedéseinkre,  visszaemlékezünk  a  múl- 
takra, és  arra,  hogy  e  nemzetnek  fejedelme  iránti  bizalma  és  ra- 
gaszkodása szándékosan  félremagyaráztatva,  a  viszonyos  bizalom  és 
ragaszkodásnak  egészen  ellenkezőjét  kellé  tapasztalnia,  és  hogy  min- 
den erejét  a  hagyományos  udvari  camarillistieus  intrigák  ellen  fordít- 
va, soha  annyi  szabad  tere  nem  volt,  hogy  önmaga  belügyeit  ren- 
dezhesse és  a  vele  együtt  testvéri  egyetértésben  lakó  népeknek  ma- 
ga a  nemzet  szabadságához  mért  intézvényeket  adva,  ezekkeli  kap- 
csolatát szorosbithatta  volna  ;  mert  valahányszor  a  nyugalom  cse- 
kély hézagait  felhasználva,  e  munkálata  befejezéséhez  fogott,  min- 
denkor találtak  módot,  nemcsak  a  terv  kivitele,  hanem  ezen  népek- 
nek ellen  ünki  felingerlése  általi  kitörésre.  S  ily  érvhez  hasonló  a 
történelemből  merített  adatok  tanítottak  meg  bennünket  minden 
történhető  jogcsonkitások  fölötti  őrködésre  s  e  mostani  eljárásunk- 
kal arra,  hogy  a  törvényes  tért  elfoglalva,  annak  minden  pontjához, 
és  minden  pontja  szigorú  megtartásához  kössük  nemzeti  létünket ; 
mert  a  legcsekélyebb  tágítással  a  mint  hazánk  ügyének  ártunk  :  úgy 
fegyvert  adunk  elleneink  kezébe  megtámadtatásunkra.  (Úgy  van!) 

Nincs  szándékom  a  t.  ház  türelmét  hosszasban  igénybe  venni 
a  mviltak  felemlitésével,  hiszen  történelmi  munkáinkkal  kezünkben, 
eléggé  meg  lehetünk  győződve,  minő  lelki  és  testi  erőnkbe  került 
kedves  hazánk  és  nemzetünk  függetlenségének  megőrzése,  minő 
fájdalommal  kell  visszagondolnunk  arra,  hogy  még  az  Árpád  ház 
uralkodása  alatt^  annyi  külellenségtől  környeztetve,  annyi  elfoglalt 
tartományokban  letelepedett  idegen  népekkel  kellé  intézményünket 
J861-ki  országgyűlés,  II.  17 


258 

megismertetve  kedvessé  teuni,  a  különböző  feloierült  vallási  viszá- 
lyokkal szemben,  belügyeink  rendezése  munkálatával  bajlódni,  de 
nemzetiségünk  és  hazánk  függetlenségét  a  mint  külellenség  ellen 
megvédeni  tudtuk,  úgy  az  belfondorkodás  általi  támadásoknak  ki- 
téve sohasem  volt,  még  a  vegyes  uralkodások  alatt  is.  V.  Albert 
osztrák  herczeg,  e  házból  első  magyar  királynak  uralkodása  alatt  a 
nemzetiségek  közti  viszályok  először  merülnek  fel,  sőt  Buda  várában 
a  magyar  és  németek  közötti  vérengzések  által  szentségtelenitetett 
azon  hely,  hol  eddig  az  Árpádok  uralma  alatt  honunk  székhelyén, 
a  nemzeti  nagyság  és  dicsőség  fénye  ragyogott  fel  mindég.  Ezen 
viszályok  folytonos  felmerülésének  elősorolása  nem  czélom,  most 
egyedül  a  viíatkozási  tárgyra  térek  által,  mely  annyira  kimerítve 
fekszik  előttünk,  hogy  ahhoz  igen  kevés  leend  szólani  valóm.  — 

A  kételöterjesztvény  közti  különbség  kül  tartalmára  nézve,  a 
mint  látszatra  igen  csekély,  úgy  lényegére  nézve  roppant  különb- 
séggel áll  egymás  ellenében,  annyira,  hogy  bár  mikép  iparkodnánk 
az  összeállítással  egy  közép  utat  találni,  —  sikeretlen  fáradtsággal 
kellene  visszatérni  és  szerkezetünket  ismét  a  többség  által  kivitt 
modorban  venni  fel ;  én  részemről  a  mint  meggyőződésem  szerint  a 
határozat  mellett  vagyok  és  attól  eltérni  nem  fogok_,  sőt  módosítását 
is  akként  formulázni,  hogy  a  határozat  érve  és  nyomatéka  ez  által 
erejében  veszítsen ,  el  nem  fogadhatom :  úgy  elismerem,  hogy  a  fel- 
iratnak is  egy  igen  szép  oldala  van,  az  t.  i.  hogy  sokat  lehet  benne 
mondani  leplezetlenül  ugyan,  de  mégis  a  stylba  fektetve,  mely  a 
feliratokat  mindég  jellemzi,  alázatos  hódolattal  és  jobbágyi  aláza- 
tossággal, (Felkiáltásuk :  Úgy  van  !  Nem  áll !)  azon  tényleg  uralkodó 
hatalomhoz,  mely  e  mai  napig  sem  áll  az  1622.  II.  t.  ez.  által  pa- 
rancsolt téren,  sőt  nem  áll  az  1790 — 91.  Ill-ik  és  ugyanaz  évi  XIII. 
t.  czikkely  rendelete  terén  sem  (Helyes  !  Zaj,  Halljuk  !).  Én  üdvöz- 
löm azok  meggyőződését,  kik  azon  hiedelemben  vannak,  hogy  a  fel- 
iratnak képesek  annyi  nyomatékot  adni,  hogy  ezekből  Ü  Felsége, 
belátva  a  nemzet  méltányos  panaszát,  belátva  a  nemzet  lelkén  ejtett 
roppant  sebeket,  azokat  kegyesen  orvosolni  és  minden  eddig  elkö. 
vetett  törvénytelenségeket  megszüntetve,  a  nemzet  alkotmányos  jo- 
gait sértetlenül  nem  csak    visszaállitaui,    Uaneoa  azt  szentül  megvé- 


259 

deni  esküjével  is  kötelezendi  magát ;  én,  mondom,  ha  van  ily  meg- 
győződés, az  elött  csak  meghajlani  tudok  és  egyedüli  óhajom  az 
lenne,  hogy  ily  meggyőződés  sükere  és  teljesülése  által  az  én  hitem 
megtörve  legyen ;  —  de  addig,  mig  erre  egy  szikra  kilátás  nincs, 
mig  e  mai  napig  is  a  törvénytelenség  és  alkotmánysértések  minden 
nemei,  a  nemzetközi  jogok  alacsony  csonkításával  nem  is  leplezve, 
hanem  brutál  módra  gyakoroltatnak  (ügy  van !)  s  mig  a  reactioná- 
rius  osztrák  miniszterek  ellenjegyzései  most  is  ott  állanak  a  magyar 
kanczellárhoz  küldött  Magyarország  belügyeire  vonatkozó  fejedelmi 
leiratokban  ;  mig  a  múltból  minden  felirataink  mellett  a  nemzet  egy 
egész  levéltárat  tartalmazott  sérelmei  feküsznek  előttünk  orvosolat- 
lanul  :  addig  engedjenek  meg  uraim,  hogy  meggyőződésüket  maga- 
mévá soha  nem  tehetem,  és  mivel  tudom,  sőt  meggyőződésem  is  az, 
hogy  az  osztrák  kormánynak  Magyarország  iránti  politikáját  nem  a 
törvényesség  szempontja,  hanem  azon  nyomás  vezeti,  mely  magát 
az  osztrák  birodalmat  közvetve  vagy  közvetlenül  fenyegeti ;  mert 
tudom,  hogy  a  leereszkedés  és  nomzetünkhözi  ragaszkodás  színezete 
egy  sürü  ködfátyollal  borított  mázolat,  melynek  valódi  értékét  csak 
a  leleplezéssel  lehet  megítélni,  addig  bocsássanak  meg,  ha  én  in- 
kább a  cselekvés  és  tett  terére  lépek,  mintsem  egy  oly  alázatosan 
kérvényezett  engedékenységgel  ringattassam  magamat ,  melynek 
kellemeit  csak  a  kábulás  alatti  időben  élvezem,  mig  a  felébredés  és 
valónak  összeállításával  a  perczenetnyi  kábulás  élveinek  utókövet- 
kezményeit mint  a  mákony  káros  hatását  kell  hosszú  és  talán  örök 
időre  siratni.  (Igaz  !)  A  mi  teendőink  sokkal  sürgösbek,  mintsem  hosz- 
szas  fel-  és  leírásokkal  lehetne  időnket  pazarolni.  Teendők,  még 
pedig  életbevágó  teendők  halmaza  fekszik  előttünk,  melyek  felett 
a  nemzetnek  határozott  Ítéletet  kell  hozni,  nem  pedig  a  közbeszólá- 
sok tömkelegét  szaporitni  és  ezzel  időt  vesztve  tetterőnket  czél  nél- 
küli szószaporitásokkal  vesztegetni,  —  melyeknek  csak  a  hírlapi 
közlönyben  lehetne  egyedül  nyoma  és  akaratunk  kivitelénél  ott  álla- 
nánk, a  hol  állottunk  eddig,  t.  i.  sokat,  azaz  mindent  mondanánk^ 
elpanaszolnánk  fájdalmunkat  és  végre,  mint  a  kórházi  beteg,  könyes 
szemmel  könyörögnénk  enyliitö  Írért  és  kapnánk  oly  szert,  mely  a 
fájdalmat  egy  időre  csillapítja  ugyan,  de  a  baj  gyógyít hatatlanságát 

segiti  elö,  ily  kitéréseknek  tehát  sem  magam,  sem  nemzetem  to- 
vábbra kitenni  nem  akarva,  —  a  határozati  indítványt  minden  kellé- 
keivel pártolom  és  elfogadom.  (Helyeslés) 

Engedjenek  meg  nraim,    ha  a  határozat   vagy  feliratnak  rész- 
letes   és  pontonkénti    tárgyalása   előtt  —  a  forma  körüli  előadások 
részletezésébe  bocsátkozom  (Felkiáltások:  Most?  Zaj)  ezt  tenni  nem 
azért  akarom,  mintha  lelkem  tiszta  meggyőződéséből  nem  osztanám 
mindazon    hazafias  előterjesztvényeket,  melyek  a  feliratot  pártolók 
által  felhozattak ;    hanem  azért,   hogy  belátásom   szerint  egészítsem 
ki  némileg  azon,    a  történelemből  felhozott  idézeteket,    melyek,  né- 
zetem szerint,  kihagyattak,  és  én  azért  nem    hallgathatom  el  nehez- 
telésemet   már  előleg  a  felett,   hogy  az  indítványtevő   hazánkfiának 
nem  egyedül  általunk,    hanem  egész  Európa    által  oly  igen  várt  in- 
dítványa—  a  külföldi  lapok  által  két  nappal  előbb  közöltetett,  mint 
maga  az  előterjesztvény  történt    (Igaz  !)^    ha  a  parlamentaris  életbe 
az  indiscretio  vádja  valakire  alkalmazható,  úgy  bizonyára  azt  min- 
den tartózkodás  nélkül  lehet  arra  kimondani,    ki  tisztelt  képviselő 
úrnak   ezen  bizalmával    visszaélt,    de  bennünket  a  határozatot  pár- 
tolókat kétszeresen  sújtott  ezen  körülmény  azért,  mert  az  indítvány 
által  már  eleve  okozott  nagy  hatás  nem  engedheté  az  osztrák  állam- 
hoz! publico  políticus  állásunk   elemezését,    és  nem    engedé  a  törté- 
nelmi idézmények  némíleges  kiegészítésének  taglalását.   Azt,  uraim, 
kétségbe  vonnunk  nem  lehet,    hogy  a  felirati   érv  erősítésére  az  in- 
dítványozó  képviselő  úr  által  felhozott  történelmi  állítmányok  úgy, 
mint  előadattak,  ne  állanának ;    de  a  körülmények  és  viszonyok  kö- 
rülirásának  elmaradása  a  történelemnek  sokszor   egészen  más  értel- 
mezést  adhat,    mint    a    minő    színbe   jött   az  elemezéssel.  Ugyan- 
is    Deák   Ferencz   képviselő   úr    a    mostani    felirat   érvéül    azon 
körülményt   hozta   fel,   hogy   már   több    esetekben   történtek   nem 
koronázott    fejedelmekhez    felírások  ,    mint    tanúsítja    Rudolf   és 
Mátyás  kora  és  tanúsítják  Leopold  és  Ferencz  korai.  Ezt,  uraim,  ta- 
gadni lehetetlen,  és  ép  azért   szükséges   tisztelt   követtársunk  idéz- 
ményének  pótlólagos   kiegészítése.    Rudolf  és  Mátyás  korszakaínak 
eseményei  Bcrnáth  képviselő  úr  által  kellőleg    felderítetvén,    ahhoz 
csak  kevés  leend  mondani  valóm,  (Zaj)  és  mellőzöm  1-ör  azon  ese- 

menyek  elösorolását,  melyek  az  1602-dik  országgyűlés  egybehivását 
közvetlenül  megelőzték ;  mellőzöm  2-or  azon  jesuiticua  fejedelmi 
leiratot,  mely  az  országgyűlés  által  sérelmei  orvoslásaért  felterjesz- 
tett 18  pontra  egyenként  leérkezett;  söt  mellőzni  akarom  3-or  azt 
is,  hogy  ugyanazon  időszakban  honunk  ép  úgy  mint  a  lefolyt  11  év 
alatt,  idegen  tanácsosok^  tisztviselők  és  hadvezérek  által  zsarolta- 
tott. Az  1603-ki  hongyülós  — ■  mely  Mátyás  főherczegnek  Regens- 
burgbani  tartózkodása  miatt  Maximilián  mint  fejedelmi  biztos  által 
nyittatott  meg,  —  miután  az  ideig  még  a  sérelmek  nem  orvosoltat- 
tak, —  mind  a  fejedelmi  előtérj esztvények  tárgyalását,  mind  az 
adó  megszavazását  megtagadta,  —  mely  miatt  aztán  feloszlattatváu, 
csak  ezen  kivánt  sérelmek  orvoslása  után  5  hónapra,  azaz  november 
l-jén  jöhetett  újólag  össze,  maga  a  fejedelem  által  történt  megnyi- 
tásával, mely  hongyülésen  a  rendkivüli  költségek  födözésére  kivá«t 
adó  meg|is  szavaztatott,  de  alighogy  a  megajánlott  összeg  a  hon- 
gyülés  szétoszlása  után  a  hatóságok  által  behajtva  lön,  az  előbbi 
nyomasztó  állapot  ismét  visszatért.  Ebből  és  más,  a  prágai  udvar  által 
szított  bonyodalmakból  a  fejedelmi  ház  ki  nem  bontakozhatván,  Ru- 
dolf király  bárgyusága  szine  alatt  Mátyás  részére  a  Magyarország  fe- 
letti fejedelmi  teljhatalmi  jog,  az  uralkodó  család  helybenhagyásával, 
kieszközöltetett  ugyan,  de  a  camarilla  működései  ezután  sem  szűn- 
tek meg ;  sőt  most  már  Mátyás  ellen,  kihez  bizalmukat  egészen  el- 
veszték, fordították  fegyverüket,  ki  a  rastovi  és  bécsi  kötések  meg- 
vizsgálása űrügye  alatt,  a  magyarok  főbbjeit  Bécsbe  hivta  és  ezek- 
keli megegyezése  folytán  az  1608-ki  hongyűlést  Pozsonyba  össze- 
hívta, melyben  egy  koronázási  okmány  dolgoztatván  ki,  —  s  birváa 
a  nélkül  is  a  haza  bizalmát,  —  ezen  koronázási  okmányt  elfogadta, 
arra  megeskettetett,  királynak  megválasztatott  és  meg  is  koronáz- 
tatott; sőt  hogy  maga  ezen  egyezményi  ténynek  nagyobb  nyomaté- 
kot szerezzen,  30,000  fegyveres  erővel  Prága  alatt  termett,  a  ca- 
marilla fészkét  szétüzte  és  a  fejedelmet  lemondásra  kényszeritette, 
főleg  azért,  mert  midőn  ezen  hongyűlésnek  a  fejedelmi  biztosok  ál- 
tali feloszlatását  nem  sükeresithette,  charte  blanche-ot  osztatott  szét 
a  hongyülés  tagjai  közt,  Ígérvén  minden  arra  irt  jogoknak  teljesítését. 
Ezen   feliratok   között   tehát  és  a  most  indítványozott  között 

igen  lényeges   különbség   van ;   Rudolf   király  törvényes  fejedelme 
volt  e  nemzetnek,    maga  Mátyás   pedig   törvényes   megválasztatása 
nélkül  is  a  magyar  korona   törvényes  örököse,  mig  a  mostani  tény- 
leges uralkodó   csak  két   lemondás  törvényesitése  esetében  volna  a 
magyar  koronának   praesumtiv   örököse.  —  Az  is  kétségbe  vonha- 
tatlan tény,  hogy  II.  Leopold  megkoronáztatása  előtt  5  hónappal,  a 
nemzettel   érintkezésben   állott,   de   ez  nem  felírás,  hanem  egyedül 
levelezés  által  történt,    de    azt   is  igen  jól  tudjuk,  hogy  József  csá- 
szárnak patentalis  intézkedései,    annak    csaknem  halála  előtti  esté- 
jén vonattak  vissza,  mely  patentalis  intézkedések  folytául  átalaku- 
lás még  csak  fejlődőben  volt,  de  még  ez  sem  gátolta  volna  Leopold 
megkoronáztatását,  hanem  gátolta    azon  körülmény,  hogy  a  korona- 
örökös, a  Károly  és  Mária  Terézia  koronázási  okmányaik  elfogadá- 
«át  megtagadta  és  csak  egy  uj  —  tizenhárom  pontból  álló  koroná- 
zási oklevélnek  az    ország  rendéi  általi  kidolgozása,  és  a  fejedelem 
általi  elfogadása,  sikeresithette  a  megkoronáztatást.  —  Indítványozó 
követtársunk  által  felhozott  I.  Ferencz  időszakát  inkább  óhajtottam 
volna  hallgatással  mellőzni,  mert  ennek  uralkodása  alatti  viszonyok 
még  inkább  megerősítettek  hitemben,  hogy  az  osztrák  kormánynak 
Magyarország   iránti   politicája   már  a  múltban   is   minden   inkább 
volt,  mint  barátságos    színezetű,  —  jóllehet   azt   elleneink    is   soha 
kétségbe  nem  vonhatták,  hogy  a  múlt   század  vége  és  e  század  ele- 
jéni  franczia  háborúkban  a  birodalom  végelenyésztét  csak  a  magya- 
rok erejének  tulfeszitése  mentette  meg.   Azt   is    felesleges  felhozni, 
hogy  1809-ben  I.   Napóleon  függetlenségi    ajánlata   visszautasítása 
sikeresithette  csak  azon  coalitiót,  mely,  a  mint  az  osztrák  birodal- 
mat a  már   feje   fölött  összeomlandó  örvényből  kivonta,  ugy  e  nem- 
zetnek szabadsági  kifejlődését  csaknem  félszázadra  dobta  vissza,  de 
e  nemzet  fejedelméhezi  ragaszkodását  minden  érdeken  felül  emelte, 
—  és  jutalma   mi    volt  ?   volt  I.  Ferencznek   még  a  háború  tartama 
alatt    Magyarországra  is  kiható    patentalis    intézkedése   a   deval- 
vatióra  vonatkozólag,  mely  világos    törvényeinket,     melyek  a  Ma- 
gyarország   és   hozzákapcsolt  részeknek   pénzügyi    intészkedéseire 
nézve  egyedül  a  magyar   hongyülcst  rendelek  illetékesnek,  alacso- 
nyan megsértette,  és  mely  az  összes  birodalmat  848,500,000  forintba 

káro3Ítá  és  jutalma  végül  az  lett,  hogy  alkotmányunk  kigúnyolásá- 
val  1821-ben  szintén  patentalis  intézkedés  által,  e  mostanhoz  ha- 
sonló módon  katonai  karhatalommal,  törvénytelenül  kivetett  adóbe- 
hajtást és  ujonczozást  kisértett  meg,  mely  intézkedés  midőn  a  nemzet 
erős  akaratán  megtört,  az  1825-ki  országgyűlésen  Ferencz  király 
bánó  akarattal  elégítette  ki  e  nemzetet  a  „doluit  paterno  cordi 
nostro"  szavaival. 

Azt  sem  hittem,  hogy  midőn  az  indítványozó  követtársunk  oly 
igen  szépen  fejtette  meg  a  különbséget,  az  örökös  tartományoknak 
az  osztrák  államokhoz  viszonya  és  Magyarországnak  ugyanezek- 
hezi  viszonya  között,  hogy  midőn  mind  törvényes^  mind  történelmi 
szempontból  kimutatta,  hogy  Magyarország  personalis,  —  az  örökös 
tartományok  pedig  a  reális  unióval  levén  kötve  a  birodalom- 
hoz, e  viszony  szintén  ily  különbséggel  fog  állani,  maga  az  ural- 
kodó személyéhezi  összeköttetésnél  is,  midőn  elismerte,  hogy 
mind  Ferdinánd,  mind  Ferencz  Károly  lemondása  törvénytelen,  és 
mindaddig  mig  ezek  mindketteje  nem  törvényesíttetik,  a  megkoro- 
náztatási  kérdésbe  bocsátkozni  semmi  szín  alatt  nem  lehet,  —  mi- 
dőn mindezen  kérdések  oly  szépen  megvitatva  fejtettek  ki  általa: 
akkor  nem  tudtam  megfogni,  hogy  végül  miként  lehet  oly  befejezést 
következtetní,hogy  mit  fognak  az  örökös  tartományok  mondani,  vagy 
rólunk  gondolni,  ha  mi  azon  tényleg  uralkodó  hatalmat,  melyet  ők 
már  magukénak  elismertek,  mi  törvényesnek  el  nem  ismerjük.  Én 
részemről  épen  az  indítványozó  követ  urnák  elöterjesztvénye  pu- 
blico-politicus  oldalát  teljes  mérvben  elfogadva,  mind  az  ideig,  mig 
az  általa  kifejtett  kellékekkel  az  uralkodói  állás  nem  törvényesít- 
tetik, valamint  a  föliráshoz  nem  járulhatok,  ugy  a  törvényes  térről 
lelépni  nem  akarva,  csak  határozatban  akarnám  mindazon  érveket 
letenni,  melyeket  irányul  tűztünk  ki.  (Helyeslés.) 

Buda  városa  érdemes  követe  németországi  viszonyokat  tag- 
lalván, igen  helyesen  fejtette  meg,  hogy  az  1815-ki  szerződések 
állapiták  meg  a  német  szövetségi  államoknak  az  európai  állam- 
rendszerbe felvételét  és  hogy  ezen  szerződés  által  lettek  az  európai 
államrendszer  kiegészítő  részei.  A  mint  ezen  állítást  tagadni  nem 
lehet ,  ugy  az  is  kétségbevonhatlan  tény,  hogy  ezen  államszövetség- 

iiek  érdekében  fekszik,  Magyarországnak  az  oaztrák  duális mussali 
függetlensége,  mert  ennek  megszűntével,  az  európai  állam-rend- 
szernek, de  különösen  épen  talán  a  német  szövetségnek  kellene  igen 
tetemes  változáson  keresztül  menni ;  hanem  az  is  tagadhatlan,  hogy 
mig  e  szövetséges  államok  helj^ébe  nem  az  állam-szövetségek  lép- 
nek :  addig  ezen  dualismusi  önállóság  nem  a  német  nép  szövetségéhez, 
hanem  a  német  kormányok  érdekéhez  lesz  kötve,mely  érdekek,  már 
magokban  mint  dyuasticusok, ugyanazok  változatainak  lesznek  kitéve. 

A  német  nép  érdeke  ugyanazonoa  a  mienkkel,  minekünk  te- 
hát nem  azon  1815-ki  szerződések  által  megállapított  államrendszer- 
hez kell  alkalmazni  függetlenségünket ;  hanem  kell  azon  német  nép 
érdekéhez  kötni,  mely  már  az  1848-ki  törvények  folytán  örömmel 
fogadta  a  független  Magyarországnak  a  német  szövetségi  gyüléseni 
képviseltetését,  nem  dedig  azon  uralkodó  hatalmokéhoz,  melyek  a 
diplomatiai  képviseitetésnek  ellenszegültek.  De,  uraim,  az  1815-ki 
szent  szövetség  fölötti  nézeteimet  —  bár  ide  nem  tartozók  —  azon 
egy  phrasissal  ki  kell  mondanom,  hogy  a  mint  eme  szent  szövetség 
a  belgiumi  és  hollandi,  a  mint  1831-ki  krakói  és  ugyanaz  évi  olasz 
beavatkozásokkal  indirect  megtöretett,  —  mert  ezen  szent  szövet- 
ség föelveül  kötötte  ki  a  non  interventio  principiuraot  —  ugy  az 
1856-ki  négyes  szövetség  érveiből  tökéletesen  kivetkeztetett.  Ma- 
gyarhon politikája,  —  ha  szabad  ugy  neveznem  —  tehát  nem  fek- 
tetheti súlyát  az  1815-ki  szerződésekre,  azon  szerződésekre,  melyek 
a  mint  rokonszenvi  érdekeit  sértik  annak,  ki  a  19-dik  század  irány- 
eszméjét „suffrage  universel*  tűzte  ki  a  zászlójára:  ugy  a  mi  érde- 
keinknek is  egészen  ellentéte,  de  ellentéte  most  már  azon  német 
szövetséguek  is,  mely  nem  ezen  szerződésre  fekteti  súlyát,  hanem 
fekteti  azon  német  nép  szövetségére,  melynek  alap -munkálata  be- 
fejezve, valósulásához  igen  közel  áll  és  melyek  érdekei  csak  akkor 
fogják  a  mienket  illethetni,  ha  azon  államszövetségek  a  magyar  al- 
kotmá'  yhrtz  hasonló  alapra  lesznek  fektetve. 

Soul^ichPál  képviselő  ur  a  felirás  érvéül  hozta  fel,  hogy  a 
feliratban  nem  ösmerünk  el  senkit  és  nem  adunk  fel  a  jogtérböl 
semmit ;  sőt  azt  is  állitá,  hogy  e  felirás  nem  folyamodás,  melyben 
kérnénk  valamit ;  meglehet,    uraim,   hogy  ez  áll,  de  ez  esetben  ez  a 

felírásnak  egy  uj  neme  lenne,  mely  eddig  hazánkban  nem  divatozott, ' 
Eddig  Magyarországban  a  törvényjavaslati  eseteket  kivéve,  mindig 
akkor  szoktunk  felírni,  midőn  vagy  alkotmányos  jogaink,  vagy  tör- 
vényeink, vagy  ezek  egyes  pontja  sértve  van ;  de  ekkor  sem  folya- 
modunk, hanem  alázatos  engedékenységgel  kérjük  sértett  törvé- 
nyünk vagy  alkotmányunk  orvoslását,  akkor,  midőn  azt  törvénye- 
sen követeihetnök  is ;  igaz,  hogy  most  nem  vagyunk  ez  esetben, 
mert  most  nem  törvényünk  vagy  alkotmányunk  egyes  pontja  volt 
megsértve,  hanem  nemzetiségünk  és  hazánk  függetlensége  semmi- 
sittetett  meg.  Gróf  Andrássy  Gyula  képviselő  ur  nem  tudom  ki  által 
tett  azon  kérdésre,  hogy  mit  teszünk,  ha  a  felírásra  jogaink  egy 
része  megadatik,  a  másik  pedig  nem?  azt  felelte:  Ha  a  bécsi 
kormány  enged,  és  egyezkedik,  mi  nem  engedünk  és  nem  egyezke- 
dünk ;  —  ha  a  tisztelt  képviselő  urnák  ily  elhatározott  szándéka  van, 
akkor  e  czélját  gondolm  elébb  eléri,  ha  fel  nem  ir,  hanem  a  határo- 
zati indítványt  fogadja  el ;  de  én  gondolom,  hogy  már  magában  azzal, 
hogy  a  felirati  indítványt  fogadta  el,  ezen  feltételétől  elállott,  mert 
az  önmaga  által  is  törvénytelennek  vallott  hatalomhozí  felírással,  a 
törvényes  térből  engedett,  (Nagy  Zaj.  Felkiáltások:  Nem  áll !  má- 
sok :  Halljuk !)  igy  tehát  nem  kell  tartani  a  képviselő  urnák,  hogy  a 
bécsi  kormány  kezdi  meg  az  engedékenységet,  mert  ezen  felírással 
az  engedékenységben  már  őket  megelőzte. 

Kellene  még  Bács-megye  ó -becsei  képviselő  urnák  a  jus  pu- 
blicum  ellenébeni  kitörésére  rövid  megjegyzéseket  tennem,  de  Som- 
sich  képviselő  ur  által  pár  szóval  döntetvén  meg  ezen  ephemer 
okoskodás,  csak  azon  figyelmeztetést  tehetem,  hogy  mindenki  egye- 
dül tulajdoni  jogáról  rendelkezhetik;  ki  más  jogát  akár  bitorolja, 
akár  önérdeke  által  sérti,  nem  csak  politikai,  de  természet  elleni 
bűnt  is  követ  el ;  ha  képviselő  urat  a  pápa  kezébe  adott  placetum 
regium  boldogítja  (Derültség),  ám  élvezze  e  boldogságát,  de  én 
mindig  azt  gondoltam,  hogy  a  magyar  clerus  sokkal  büszkébb  volt 
függetlenségére  mindig  (Helyes)  mintsem  hogy  a  képviselő  ur  azt 
velem  elhitetni  tudná ;  én  részemről  nem  a  testületi,  hanem  a  négy- 
fali  függetlenséget  sem  áldoznám  fel,  a  három  szalagos  tiara  min- 
den lógváuyaiért.  —  Nagyon   csodálom    azt   is,   hogy  miként  vagy 


266 

honnan  jósolhatja  Csengery  képviselő  ur  már  előre  azt,  miszerint 
egyedül  a  fölirás  keresztülvitelével  lehet  a  főrendekkeli  egyezést 
sikeresiíeni ;  (Igaz  !)  az  én  tudtommal  a  főrendek  még  e  tárgyban 
egy  ülést  sem  tartottak  —  és  tartok  tőle,  hogy  a  képviselő  ur  jós- 
latai igen  elhamarkodottak.  (Éljenzés !} 

Erre  V  a  y  B  é  1  a  báró : 

Tisztelt  ház !  Egy  ország  szeme  függ  rajtunk !  egy  ország 
szorult  kebellel  fog  fel  minden  szót,  mi  e  teremben  kimondatik !  — 
szegény  hazám !  ugy  képzellek,  mint  egy  hajót  a  viharzó  tengeren, 
mely  utolsó  horgonyát  veti  ki,  mely  ha  nem  fog :  elsodortatik  a  hajó 
a  vihar  vészes  hullámai  közé !  —  Ez  utolsó  horgony ,  e  végső  re- 
ménysugár, melyhez  e  hon  törvényes  önállása,  szabadsága  s  anyag 
jólétének  békés  utoni  elérhetése  reményét  köti,  —  e  nemzetgyűlés,  e 
jelen  képviselőház.  És  most,  midőn  mi  kiállva  a  küzdtérre,  a  törvény, 
a  jog  ezredéves  szablyáját  készülünk  felvenni ,  hogy  megvívjunk 
az  önkénynyel  —  mely  mint  a  százfejü  hydra,  mindig  újból  és  újból 
emeli  fel  fejét ;  —  látjuk,  hogy  nem  vagyunk  elegen !  látjuk,  hogy 
országunkat  kiegészítő  egész  részek  nincsenek  itt  képviselve !  lát- 
juk, hogy  oda  jutottunk,  hogy  országunk  integritását  merték  meg- 
sérteni, országunk  integritását,  melyet  apáink  drága  vérükkel  meg- 
védelmeztek, 3  melynek  elvét  sértetlenül  fenntartani  nekünk  is  első 
kötelességünk.  (Helyes  !)  És  igy,  mondhatom,  hogy  mi  mindaddig,  a 
mig  az  országunkat  kiegészítő  részek  meghívása  által,  országunk 
integritása  elismerve  nem  lesz  :  semmi  fontosabb  tanácskozmányba, 
törvényhozásba,  törvényalkotásba,  annál  kevésbé  koronázásba  nem 
bocsátkozhatunk!  (Helyes!)  Ez  eszme,  tudom,  minden  agyon  átvil- 
lant, ez  eszme,  tudom,  minden  kebelben  határozattá  vált.  És  ebben 
egy  értelemben  lesz  velünk  Magyarország  összes  lakossága ;  mert 
Magyarországot  nem  egy  kiváltságos  cast  és  egy  pária  nép ;  hanem 
egy  nemzet  lakja.  Igen,  hála  az  1848-ki  törvényeknek,  melyek  által 
örökre  eltöröltetvén  a  régi  feudális  viszonyok ,  s  mindenkinek 
egyenlő  politikai  jogélvezet  s  törvény  előtti  egyenlőség  biztosíttat- 
ván :  a  nemes  osztály  magához  emelte  föl  a  régi  jobbágyokat,  hogy 
egy  legyen  az  érdek,  hogy  egyformán  szeressék  a  hazát,  hogy  váll- 
vetve mind  napszámosak   legyenek   hazánk  nagysága  fdlépitésénél, 

szabadsága  biztosításánál.  És  ezt  a  volt  jobbágyok  tudják;  igen 
tudják,  hogy  Őket  a  magyar  nemesség  saját  jószándékából  önként 
szabadította  fel  a  robot  alól ;  söt  ellenére  az  osztrák  kormánynak, 
—  ugy,  hogy  csak  az  akkori  korszellemnek,  az  akkori  trónrázkod- 
tató  eseményeknek  köszönhetni  azt,  hogy  már  az  1848-iki  ország- 
gyűlés hívihette,  —  az  osztrák  kormány  semmi  uj  szabad  intézvényt 
nem  pártoló  politikája  ellenében,  —  a  robot  és  dézma  eltörlését. 
Nem  lévén  képes  az  osztrák  kormány  1848-ban  megakadályozni  a 
jobbágyok  ezen  felszabadítását:  igyekezett  azt  ellenünk  saját  hasz- 
nára fordítani.  Ikfár  12  év  múlt  el  azóta,  és  még  mindig  próbálja  az 
osztrák  kormány  a  volt  jobbágysággal  elhitetni  azt,  hogy  a  felszaba- 
dítást a  császár  adta,  s  hogy  ha  az,  az  uraktól  függne,  azok  azt 
minden  perczben  visszavennék.  Igen,  a  legutóbbi  időben  is  nem 
átallották  az  október  20-ka  óta  kicsapott  némely  jegyzők,  financzok, 
söt  pléhgalléros  bezirkerek  s  más  effélék  a  nép  között  ez  alávaló 
rágalmat  bujtogatásul  használni  fel ;  —  sÖt  volt  reá  eset,  hogy  a 
nép  ily  bujtogatót  fel-  és  átadott  a  megyének,  kinek  azonban  az  öt 
kísérő  örök  elöl  egy  zsandár-kaszárnyába  menekülni  sikerülvén,  — 
ezek  által  a  megyének  nem  csak  ki  nem  adatott,  hanem  mint  jó  pol- 
gár, ki  csak  kötelességét  teljesitette,  általuk  megvédelmeztetett. 
(ügy  van!)  —  Az  úrbér  megszüntetését  tartalmazó  1848-íki  IX-ik 
törvényczikk  első  paragraphusa  a  földesurak  kármentesítését  a 
nemzeti  közbecsület  védpaizsa  alá  helyezi.  A  második  pedig  a  ma- 
gyar minisztériumra  bízza  az  országgyűlés  elé  terjesztendő  törvény- 
javaslat kidolgozását;  hogy  a  földesuraknak  az  eddigi  úrbéri  tar- 
tozásokkal felérő  tőke-érték  hiány  nélkül  kifizettessék.  Lássuk, 
hogy  6  tekintetben  is,  hogy  járt  el  az  osztrák  kormány.  Magyar  mi- 
nisztériumot nem  alakított,  a  törvényjavaslat  készítésére  —  ország- 
gyűlést nem  hitt  össze,  mely  elé  az  terjesztetnék ;  hanem  mindezt 
önkény  utján  intézvén  el :  megfertőztette  az  e  törvényczikkben  em- 
lített nemzeti  közbecsület  védpaizsát.  (Igaz !)  Ugyanis,  mert  nemso- 
kára sikerült  valakinek  urbéri-váltsági  papírjait  kikapni :  100  való- 
ságos pengő  forintból  100  uj  osztrák  értékű  forintot  csináltak  s 
olyat  is  csak  60— 70-et  adnak  egy  100  frtosért.  De  nem  csoda  ez 
egy  oly  kormánytól,   mely   mint  már  említettük,  a  magyar  bankje- 

gyeket  minden  kárpótlás  nélkül  beszedte  és  elégette,  mely  az  önké- 
nyes kölcsönt  exequálta ;  hiszen  az  úrbéri  váltság  csak  egy  részét 
érdekelte  az  ország  lakóinak  8  azt  is  a  vagyonosabbat,  melyet  pe- 
dig elszegényiteni  neki  mindig  politikájában  feküdt.  (Igaz !) 

De  ki  tudná  elmondani  fájdalmaink,  sérelmeink  összegét;  nem 
győzi  azokat  irni  az  utókor  számára  a  történelem  múzsája.  Most  e 
tekintetben  előttünk  fekszik  a  remek  szerkezet,  Deák  Ferencz  kép- 
viselőtársunk indítványa,  melyet  én  egész  tartalmára  nézve  párto- 
lok —  s  még  csak  a  formára  nézve  kivánok  pár  szót  szólani.  (Hall- 
juk !)  Kinek  és  mily  formában  mondjuk  el  sérelmeinket  ? 

Vájjon  csak  kikiáltsuk-e  azokat  a  távolba?  vájjon  egy  mani- 
festumbau  nyilatkozzunk- e  Isten  és  ember  előtt  mindazokról,  mi 
hazafi  szivünknek  fáj  ?  Nem,  mert  az  egy  rengetegben  elhangzó 
kiáltás  volna,  —  nem,  mert  megtanulta  már  a  magyar,  hogy  önnön 
magára  hagyatva  kell  küzdenie  a  balsorssal,  —  nem,  mert  meggyő- 
ződtünk már  a  felől,  hogy  az  európai  nagyhatalmak  csak  önérdekü- 
ket tekintik,  s  hogy  a  nemzetiségi  kérdéseket  is  csak  annyiban 
pártolják,  a  mennyiben  azokat  saját  czéljaik  kivitelére  eszközül 
használhatják  fel,  —  nem,  mert  nem  akarnék  még  egy  tŐrt  döfni 
szegény  száműzött  hazánkfiai  szívébe,  kik  bennünk  bíznak,  kik 
bennünk  remélnek,  s  kik  a  nemzetet  e  nyilatkozata  által  már  a  két- 
ségbeesés örvényénél  látnák  állani  —  mely,  mint  egy  vizbefuló,min- 
den  szalmaszálhoz  kapkod. 

Tehát  talán  csak  keklünkbe  fojtsuk  a  fájdalmat  ?  s  hozzunk 
egy  határozatot?  s  tegyük  azt  le  a  zöld  asztalra?  a  zöld  asz- 
talra, mely  talán  összeroskadna  a  teher  alatt,  ha  e  határozatba 
belé  tennők  mindazt,  a  mi  törvénytelen  és  reánk  nézve  sérel- 
mes !  Nem ,  mert  nem  akarnám ,  hogy  nyilatkozatunk  e  formája 
ürügyül  használtassék  fel  az  osztrák  kormány  által  ellenünk  ak- 
kor ,  midőn  annak  lényege ,  ös  törvényeinkhezi  ragaszkodásunk 
lehet  az,  a  miért  ha  akarják,  az  országgyűlést  szét  is  oszlathat- 
ják. Nem !  mert  egy  határozat  foganatosítás  nélkül  mitsem  ér,  s 
a  határozatot  én  azon  időre  óhajtanám  halasztatni,  midőn  majd 
Isten  segedelméből  azon  állapotban  leszünk,  hogy  annak  fogana- 
tosítását anyagi  erővel  is  eszközöltethetjük.  (Jól  van!  Helyes!) 

E  szerint,  tisztelt  ház,  szerény  véleményem  szerint,  jelenleg 
nem  tehetünk  egyebet,  mint  felirni  a  tényleg  felettünk  uralkodó 
hatalomnak.  Igen,  a  forma,  melybe  mindazt,  mi  szivünkön  fek- 
szik, öntsük,  legyen  felírás.  Legyen  az  innét  egy  erős  hang,  nem 
alázatos,  és  a  kérelem  hangja,  mint  épen  most  Latinovits  t.  kö- 
vettársimk  emlité,  hanem  egy  erős  hang  a  sértett  jog-  és  önérzet 
hangja  ,  mely  helyesen  irányozva  s  a  tényleg  uralkodó  felség 
trónjába  ütődve  ezerfelé  viszhangozzék.  E  viszhang  menydörgése 
nagyobb  befolyással  lesz  a  jelenleg  uralkodó  hatalomra,  mint  egy 
rideg  zárt  kebelből  eredő  puszta  határozat.  E  viszhang  özöne  eljut  a 
testvér-nemzetiségek  füleihez  is,  s  felderiti  elöttök  a  valót,  a  test 
véri  szeretetet,  Soloni  igazságot,  melylyel  irántuk  viseltetünk,  E 
viszhang  véghullámzásai  eljutnak  Európa  nagyhatalmaihoz  is,  s 
meggyőzik  őket  a  felől,  hogy  mi  a  nemzet,  s  a  tényező  hatalom  kö- 
zött megkísértettük  a  kiegyenlítést,  mennyire  az  a  törvényes- 
séggel s  becsülettel  egybefér;  —  s  végre  e  viszhang  nekem  is,  mint 
már  oly  sokan  mondták,  megnyugtatja  belsőmet,  lelkiismeretemet : 
hogy  történjék  bármi  —  oszlattassék  el  bármikor  az  országgyűlés 
, —  ba  majd  hazamegyünk  s  választóink  azt  kérdezik,  hogy  miért 
oszlottunk  szét  a  nélkül,  hogy  üdvös  törvényeket  hoztunk  volna : 
azt  akarom  nékik  mondhatni,  hogy  „szétoszlottunk,  vagy  szétoszlat- 
tunk azért,  mert  legszentebb  jogainkat,  minden  felszólamlásunk  da- 
czára sem  akarták  elismerni,  —  mert  ezredéves  alkotmányunkat, 
történelmi  önállásunkat  lábbal  akarták  tiporni,  —  mert  azt  akar- 
ták, hogy  mi  is  mindezeket  megtagadjuk!  * 

Azért  is,  tisztelt  ház !  én  a  felírás  mellett  nyilatkozván,  pár- 
tolom tisztelt  képviselőtársunk  Deák  Ferencz  indítványát,  ugy  lé- 
nyegére, tartalmára,  mint  formájára  nézve.  (Éljenzés.) 

Erre  Batthyányistván  gróf: 

Előre  bocsátom,  hogy  szerencsétlen  volnék  elhinni  azt,  mi. 
ként  igénytelen  szavaim  valakit  capacítálhatni  képesek  lennének  ; 
de  ellenben  a  fennforgó  kérdésben  nyilatkozni  (képviselői  állásom- 
nál fogva)  kötelességnek  tartom,  és  azért  emelem  fel  szavaimat. 
Midőn  az  october  20-díki  leirat  Bécsből  hazánkba  leérkezett,  akkor 
az  egész  nemzet  utat  látott  abban,  hogy  11  évi  némasága  után  al- 

kalma  legyen  kijelenteni  azt,  miszerint  ö  az  1848-ki  szentesitett 
alkotmányhoz  hiven  ragaszkodik ;  kimondotta  azt  a  nemzet  egyhan- 
gúlag, fennszóval  és  oly  hangosan,  hogy  annak  viszhangját  meghall- 
hatták és  megérthették  még  azok  is,  kik  Bécsben  laknak  ;  azon  szel- 
lemben szervezték  magukat  az  illető  községek,  megyék  és  városok, 
ama  törvény  értelmében  megtörténtek  a  követi  választások,  melyek 
gyakorlata  folytán  mink  itten  egybegyűltünk ;  a  nemzet  a  törvényes 
utón  megindult ;  azon  haladt,  és  ottan  áll  most  is,  elvárván  a  kor- 
mánytól, hogy  ha  előbb  nem,  legalább  az  országgyűlés  megnyi- 
tása alkalmával  megteendi  a  maga  kötelességét  annyival  inkább, 
mert  (qui  tacet  consentire  videtur)  a  kormánynak  negativ  állásá- 
nál fogva  az  ö  beleegyezését  méltán  reményleni  lehet ;  azonban 
a  kormány  mai  napig  mit  tett,  vagyis  inkább  mit  nem  tett?  azt 
önök  jól  tudják ;  de  annyi  bizonyos  ,  hogy  a  magyar  ismét  csa- 
lódott. A  kormányt  egy  ravasz  farkashoz  lehet  hasonlítani ,  a  ki 
a  bárány  bundájába  felöltözködik,  felköti  a  jóságnak ,  szelidség- 
nek,  és  hizelgésnek  lárváját ,  de  csak  akkor,  midőn  az  ö  sorsa 
ingadozik ,  mert  alighogy  a  koczka  kedvezően  feléje  fordul,  leránt- 
ja az  álarczát  és  vaskörmével  visszaragadja  azt,  mit  Ígérni  kénytelen 
volt ;  (Helyes)  azt  tanúsítja  a  jelenkor,  azt  mutatja  a  múlt  korszak 
számtalanszor  azóta,  mióta  azon  szerencsétlen  házasság  (Helyes !) 
létezik,  melynek  neve  pragmatica  sanctio.  És  mégis  azt  kívánják, 
hogy  a  magyar  legyen  méltányos,  legyen  udvarias ;  a  magyar  nagy- 
lelkűsége világszerte  tudva  'van,  tud  ő  méltányos  de  udvarias  ia 
lenni,  de  csak  akkor,  midőn  az  ö  Isten  és  ember  előtti  jogos  óhajtá- 
sai és  követelései  beteljesedve  lesznek,  mikor  ősei  által  kivívott  és 
tőle  jogtalanul  elrabolt  alkotmányos  szabadsága  visszaadva  és  a  jö- 
vőre biztosítva  lészen ;  (Helyes  !)  ez  legyen  az  ö  szilárd  akarata, 
és  attól  el  ne  térjen  soha.  Alig  van  köztünk,  a  ki  vagy  programmjá- 
ban,  vagy  megválasztása  alkalmával,  ki  nem  jelentette  volna  azt, 
hogy  ö  az  1848-ki  alkotmányhoz  hiven  ragaszkodik,  egy  hajszáit 
sem  tér  el,  egy  betűt  sem  enged ;  sőt  vannak  olyanok  is,  —  ámbár 
a  törvény  azt  nem  mondja,  de  hazafias  érzelmeik  által  elragadtat- 
ván, erre  a  hitet  önkénytesen  le  is  tették,  —  én  is  azok  közé  tarto- 
zom, és  az  ellenkező  esetben   hitszegő    lennék   (Éljen  1)  ;   meglehet 

ugyan,  hogy  a  koronás  fejedelmek  azon  kiváltsági  joggal  birnak, 
miszerint  ök  büntetlenül  hitszegők  lehetnek  (Tetszés),  azt  legalább 
a  história  sok  ízben  tanúsítja ;  de  én  részemről  azon  esetben  nem 
volnék  méltó  eme  tisztelt  háznak  további  tagja  lehetni;  —  azért 
tehát  kivánom,  a  kormány  legyen  következetes,  az  initiativát  onnét 
várom,  a  honnan  jönnie  kellene,  vagyis  inkább  régen  kelletett  volna 
jönni,  legyen  minél  előbb  az,  a  mi  az  1848.  fö  kelléke :  t.  i.  felelős, 
de  független  magyar  minisztérium ;  köztiszteletben  álló  követtársam 
b.  Eötvös  József  a  minapi  beszédében  azt  találta  mondani:  megle- 
het, hogy  a  felirás  kedvező  választ  nem  nyer;  a  mit  t.  barátom  gya- 
nít, én  azt  positivitással  állítani  merném,  és  azért,  ha  győz  a  felirás, 
ám  legyen,  de  meg  vagyok  győződve  arról  (a  háznak  hazafias  ér- 
zelmét ismervén)  —  hogy,  ha  kedvező  siker  nem  lesz,  akkor  a  ház 
egyhangúlag  fogja  a  határozatot  kimondani  (Helyes !),  a  mi  pedig 
engem  illet,  én  ezennel  felkérem  az  illető  t.  jegyző  urat,  engem 
azok  közé  soroltatni,  kik  a  határozatot  pártolják. 

Dixi  et  salvavi  animam  meam.  (Zajos  éljenzés !) 
Elnök:  A  holnapi  ünnep  miatt  a  tanácskozást  holnapután  a 
szokott  órában  folytatni  fogjuk. 

Ezzel  a  mai  ülés  d.  u.  2^/i  órakor  feloszlott. 


A  képviselőház  XXXIII-ik  ülése 

—  május  31-kén,  — 

Elnök :  Ghyczy  Kálmán. 

Jegyző :  Jura  György. 

Jura  György  jegyző  ur  felolvassa  a  XXXII.  ülés  jegyzököny- 
vét^ melyre  nézve  észrevétel  nem  tétetik. 

Elnök:  A  jegyzőkönyv  e  szerint  meghitelesitve  levén,  bea- 
dom az  időközben  érkezett  iratokat. 

Borsodmegye  közönsége  fájdalmát    fejezi  ki  azon  súlyos  veiz- 

teség  fölött,  mely  gróf  Teleki  László  halálával  az  összes  nemzetet 
érte.  Fájdalmas  tudomásul  vétetik. 

Kollár  Antal  Esztergom  város  polgármestere,  panaszosan  je- 
lenti föl,  miután  a  folytonos  izgatás  miatt  gyűlést  nem  tarthat,  hogy 
a  városi  lakosok  adójának  behajtása  végett,  a  városi  képviselők  és 
tisztviselők  terheltettek  meg  katonákkal.  A  többi  hasonnemtí  iromá- 
nyokhoz fog  soroztatni,  hogy  az  adó  végleges  tárgyalásánál  szintén 
figyelembe  vétessék. 

Sopron-megye  közönsége  kérvényezi :  1-ször  hogy  az  ISi^jg 
szabadságharcznak  áldozatává  lett  minden  martyr  harczos  neve  tör- 
vénybe iktattassék  (Helyeslés.) ;  és  2-szor  hogy  nekik  Pesten,  a  ha- 
za szivében  a  harcznak  nagyságához  és  a  nemzet  hálájához  méltó 
szobor  emeltessék  (általános  helyeslés).  A  kérvényi  bizottmány- 
nak fog  általadatni. 

Baranya  megye  közönsége  azt  kéri,  hogy  a  pécsi  lyceum  ismét 
állitassék  fel  és  a  katonai  czélokra  elfoglalt  gymnasiumi  épület 
adattassék  vissza.  A  kérvényi  bizottmánynak  lesz  kiadandó.  (He- 
lyes !) 

Szeged  város  közönsége  kebelében  váltótörvényszék  fel- 
állításáért folyamodik.  Ezen  folyamodás  azon  9  tagú  bizottmány- 
hoz utasíttathatnék,  mely  a  törvénykezés  ideiglenes  rendezésében 
működik. 

Több  nagyhegyi  úrbéres  szőlősgazda  az  1848-ban  állítólag 
eltörlött  szőlődézsma  meg  nem  adásából  származott  kár  megtéríté- 
séért és  a  tőlük  kierőszakolt  kötelezvények  megsemmisítéséért  fo- 
lyamodnak. Ez  is  a  kérvényi  bizottmánynak  leszen  átadandó.  (He- 
lyes !) 

Esztergom-megyének  táti  kerületében  legközelebb  újból  meg- 
választott képviselő  Zsitvay  Jósef  benyújtja  megbizó  levelét,  (Él- 
jenzés.) mely  az  igazoló  bizottmánynak  lészen  kiadandó. 

Az  igazoló  bizottmány  ismét  három  jelentést  ad^be,  oly  kép- 
viselő urak  választási  jegyzőkönyveinek  megvizsgálásáról,  kik  iránt 
sem  kérvény  nem  adatott  be,  sem  jegyzőkönyveik  iránt  észrevétel 
fenn  nem  forog.  Ezen  képviselő  urak :  Szathmáry  Királyi  Jósef, 
Miskolcz  városa  képviselője ;   Vécsey  László,  közép  Szolnok  megye 

szilágy-csehi  kerületének  képviselőije  ;  Königmayer  Károly,  vasme- 
gyei kőszeg-kerületi  képviselő,  kikre  nézve  az  igazoló  bizottmány 
előterjeszti,  hogy  mindezek  megbízó  levelei  rendben  lévén  s  eddig 
ellenük  panasz  sem  nyújtatván  be,  igazoltaknak  tekintendők,  azon 
óvással,  melyet  a  ház  szabályai  szerint  az  ujabban  megérkezett  kép- 
viselőkre nézve  jegyzőkönyvileg  a  ház  fenntartani  szokott. 

Ezen  alkalommal  egyszersmind  jelentem  a  t.  háznak,  hogy 
Popovits  Milos,  a  „Vidvodan"  belgrádi  szerb  politikai  lap  szerkesz- 
tője, rendesen  az  országgyűlés  számára  hírlapját  megküldi.  (Tetszés.) 
—  A  t.  ház  megegyezésével  az  köszönettel  elfogadandó  és  hogy 
azon  urak,  kik  a  nyelvet  értik,  ezen  lapot  olvashassák,  az  az  irodába 
fog  kitétetni.  Egyéb  jelentésem  nem  levén,  következnék  a  napi  ren- 
den levő  átalános  tárgyalás  további  folytatása. 

Erre  Mocsáry  Lajos: 

Midőn  e  széles  mederben  folyó,  valóban  nagyszerű  vitában 
szavamat  emelni  bátorkodom,  örömmel  ragadom  meg  az  alkalmat, 
kinyilatkoztatni,  hogy  én  is  hiszem  és  vallom  azon  elveket,  melyek 
a  fölirati  j  avaslatban  letéve  vannak ;  örvendek  ,  hogy  a  vitat- 
kozás ily  nagy  dimensiokat  öltött,  hogy  e  tárgyban  oly  sokan 
nyilatkoztak.  Hadd  lássa  mindenki,  hogy  a  kérdéses  elvek  nem 
utánmondott  és  adoptált  elvek,  hanem  mindenikünk  saját  agyának 
és  kebelének  kifolyása ;  hadd  lássa  mindenki,  hogy  mindnyájan  ké- 
szek vagyunk  elvállalni  azokért  a  solidaritást,  s  ha  kell,  mindenne- 
mű felelősséget. 

Ha  mindaz,  mi  e  teremben  elmondatott,  hiven  eljut  az  illető 
helyekre,  ugy  hiszem,  meg  fogják  érteni  valahára,  miért  nem  aka- 
runk mi  az  egységes  ausztriai  birodalomba  beolvadni,  miért  nem 
tudunk  az  nj,  egységes  Ausztria  nagy  eszméje  iránt  lelkesedni. 
Megismerkedtünk  ezen  egységes  Ausztriával;  annak  12  éves  törté- 
nete, a  mi  folytonos  sanyargattatásunknak  és  kinos  szenvedésünk- 
nek története.  Mihelyt  szabadságunknak  dicső  harcza  elnyomatott, 
előbb  a  vad  és  vérengző,  majd  a  rendszerbe  szorított  buta  zsarnok- 
ság ülte  hazánkban  folytonos  saturnaliáit.  Azt  mondják  most,  hog^ 
a  forradalom  után  hazánk  egy  meghódított  ország  volt,  s  a  fegyver 
jogánál  fogva  esett  az  osztrák  kormánynak  szabad  rendelkezése  alá. 
J 861 -ki  onzággydlii-.  II.  ^° 

Ugy  látszik  azonban,  hogy  e  nézetet  csak  most  akarják  érvényre 
emelni;  1849-  és  50-ben  ugy  is  tekintettek  bennünket,  mint  felség- 
sértőket s  a  lázadás  és  fegyverrel  való  meghódítás  kettős  jogczimé- 
nél  fogva  bántak  el  velünk.  És  elküldöttek  reánk  egy  szörnyeteget 
az  Albák  és  Caraffák  régi  iskolájából,  ki  ugyanazon  szolgálati  kész- 
séggel, söt  némi  bon-homeiával  ontotta  nálunk  a  legnemesebb  vért, 
a  melylyel  talán  eljárt  volna,  ha  történetesen  valami  philantropicus 
missiót  kellett  volna  teljesítenie ;  nevezetes  .példánya  azon  erkölcsi 
és  politikai  nevelésnek,  melyet  az  osztrák  korlátlan  hatalom  létre- 
hozott. Miután  elég  volt  téve  a  büntető  igazságnak,  s  az  osztrák  mi- 
niszterek elmondhatták  uroknak,  hogy  a  rend  és  csend  helyre  van 
állítva  Magyarországon  —  jött  a  német  civilisatio,  jöttek  a  népbol- 
dogító institutiók,  jött  azon  páratlan,  undorító  és  képtelen  államgaz- 
dálkodás, mely  anyagi  tekintetben  tönkre  tette  az  országot,  s  mely 
szeilemi  tekintetben  csak  azért  nem  tudott  bennünket  tönkre  silá- 
nyitani,  mivel  nem  volt  szellemünkön  semmi  foganatja;  amelynek 
ize  szánkban  van  és  fog  maradni,  a  mig  csak  egy  is  él  közölünk  ; 
melynek  jóvoltában  e  pillanatban  oly  bö  mértékben  részesülünk.  De 
hát  ám  vessünk  fátyolt  a  keserű  múltra,  ha  ugyan  szabad  és  lehet 
múltnak  neveznünk;  mert  végre  is,  mit  használna  e  multat  emle 
getnünk ;  nincs  hatalom^  mely  nekünk  megfizesse  kiállott  szenvedé- 
seinket, valamint  nem  képes  semmi  lemosni  az  osztrák  kormányról 
azoknak  szégyenét;  hiszen,  hajói  meggondoljuk  e  dolgokat,  csakis 
annyiban  lehet  különösen  számba  vennünk,  a  mennyire  még  igen 
ujak,  igen  fris  emlékezetben  vannak ;  mert  ha  visszatekintünk  majd 
negyedfélszázados  történetünkre,  a  12  év  szenvedéseiben  nem  sok 
ujat  fogunk  találni;  próbáltunk  mi  már  eftelét  máskor  is  ;  tegyük  ad 
acta  a  legújabban  történteket  is,  megláboltunk  mi  már  nem  egy  ha- 
sonló korszakot ;  átéltük,  megláboltuk,  ugy  látszik,  ezen  legújabb 
szenvedésteljes  időt  is.  Igaz,  arról  nem  tehetünk,  ha  ily  esetek  em- 
lékét elfeledni  nem  áll  hatalmunkban. 

Igen,  mint  mondám,  mi  megismerkedtünk  ezen  egységes  Ausz- 
triával, s  jöjön  reánk  bármi  szerencsétleDség,  bármi  aláztatás,  mig 
e  nép  ki  nem  lesz  forgatva  természetéből,  mig  nemzetiségünk  zo- 
máncza  végképen  meg  nem  törik,  mig  e  nép  a  deaioralisationak  leg- 

mélyebb  fokára   nem  sülyed,    nem  képzelhetek  oly  állapotot,    hogy 

ezen  Bach-féle  Gesammtmonarchiának    eszméjével  megbarátkozzék. 

Mióta  csak  ficzamodott  elméü  állambölcsek  és  ideologok  syste- 

mákat  koholnak  az  embereknek  és  államoknak  boldogitására,    soha 

—  azt  merem  állítani  —  nem  jött  létre  képtelenebb  államcombina- 
tio,  mint  az  egységes  Ausztria.  Állami  combinatiórói  szólok,  syste- 
máról,  mert,  ugy  hiszen:),  azoknaU,  kik  a  legnagyobb  ellenségeske- 
déssel állnak  szemben  velünk,  vagy  egy  bizonyos  része,  mely,  ugy 
látszik,  valóban  hisz  ezen  combinatiónak  mind  észszerüségében,  mind 
politikai  és  erkölcsi  jogosultságában.  Felteszek  ennyi  becsületessé- 
get elleneink  egy  részéről,  mondom,  mert  a  legnagyobb  rész  az,  mely 
köztünk  kétségtelenül  a  legfőbb  tényező,  bizonyosan  nem  sokat  bí- 
belődik az  eszmével,  s  csupán  azért  zajong  a  Gesammtmonarchie 
mellett,  azért  sürgeti  az  egységes  Ausztriát,  mivel  ennek  voltaké- 
peni  eleme  az  elnyomás,  az  ostromállapot  s^  végeredményben  a  régi 
kedélyes  butúlás  levén,  ez  biztosit  uc]vari  állást,  zsirus  hivatalokat 
és  kényelmes  nyugdijakat. 

Az  összes  birodalom  eszméje  megszületett  azonnal  a  forrada- 
lom leküzdése  után,  s  az  elitélések  és  gyilkosságok  által  kapta 
meg  a  vérrel  való  keresztelést ;  de  a  népek  sehogy  sem  bírtak  ez  állam- 
eszméért lelkesedni^  uj  egységi  ragaszok  lettek  szükségesekké,szüksé- 
gesnek  látszott  az  egység  megerősítésére  az  alkotmányosság  mézes 
madzagát  elővenni.  Megjelent  az  octoberi  diploma,  s  Ausztria  az  alkot- 
mányos státusok  sorába  lépett.  De  az  alkotmány  még  nem  tudta  valami 
különös  mozgalomra  hozni  Ausztria  népeit,  még  más  kellett,  s  az  osz- 
trák államférfiak  s  mindazok,  kik  rendelkezésökre  állanak,  szájokba 
vették  szentségtelenül  a  hazaszeretetnek  szent  nevét.  Proclamálva 
lön  az  osztrák  haza,  az  osztrák  hazaszeretet. 

Ha  látja  az  ember  az  osztrák  hatalomnak  e  kinos  vajúdását,  — 
mely  nevetséges  volna,   ha  nem  volna  más  tekintetben  oly  szomoru_, 

—  lehetlen  át  nem  látni,  hogy  ezen  hatalom  meg  van  rendülve  alap- 
jaiban; mert  példátlan  a  történetben,  hogy  egy  hatalom,  mely  a  ka- 
tonai erő  vas  karjai  közt  némán  s  mozdulatlanul  tartja  a  népeket, 
melyek  kénytelenek  átlátni,  hogy  örülés  volna  minden  mozgalmi  kí- 
sérlet, a  nélkül,  hogy  bár  honnan  is  megtámadtatnék;  nem  látja  biz- 

18* 


276 

tositva  állását,  nem  hisz  nem  csak  jövőjében,  de  csak  fennállhatá- 
eúban  is,  s  ezekre  nézve  garantiákat  keres,  mint  a  lelkiismeret  által 
üldözött  extravagál,  és  a  legsivárabb  kísérletek  mezején  kalandoz. 
És  midőn  épen  ennek  következtében  a  népek  bizton  várják  egy  jobb 
jövő  bekövetkezését,  akkor  azt  követelni  tőlük ,  hogy  épen  ezen 
hatalomnak  adják  oda  szivüket,  vakon  kövessék  kisérleteinek  min- 
den extravagantiáiban,  hurczoltassák  magukat  keresztül  minden  ab- 
normitásokon,  ezt  várni,  ezt  követelni  valóságos  dőreség. 

Én  meg  vagyok  győződve  a  felöl,  hogy  nem  csak  a  galicziai 
lengyelek,  kiknek  távolról  sem  jut  eszökbe  más  óhajtás,  mint  a  len- 
gyel nemzetnek  és  hazának  helyreállítása ;  nem  csak  a  csehek,  kik- 
ben él  folyvást  huszszitai  mokányság  :  hanem  maga  az  örökös  tarto- 
mányoknak józan  része,  azon  rész,  mely  nem  ül  bureaukban  és  ud- 
vari állomásokban,  mely  még  emlékszik  róla,  hogy  Ö  is  német,  s 
mely  1848-ban  annyira  meglepte  a  világot  nem  is  sejtett  szabadéi - 
vüségi  fogékonyságának  felmutatásával,  —  hogy  maga  az  örökös 
tartományok  józan  része  is  legnagyobb  közönyösséggel  viseltetik  a 
Gesammtmonarchie  eszméje  iránt;  meg  vagyok  győződve,  hogy  nem 
igen  érzik  dagadni  keblöket,  midőn  előttük  a  birodalmi  osztrák  pa- 
triotismusra  történik  hivatkozás ;  s  hiában  eralegettetik  e  szó  igen 
magashelyekröl,hiában  toporzékol  hazafiúi  hevében  egy-egy  osztrák 
tábornok,  hiában  provocál  napi  parancsokban  a  hü  osztrák  szivekre, 
hiában  hazudik  lelkesedést  egy-egy  osztrák  miniszter  és  birodalmi  ta- 
nácsos, hiában  registrálja  a  bérencz  hírlapíró  a  háromszoros  vivátokat : 
ezen  ujonan  feltalált  császári  királyi  szabadalmazott  patriotismus  nem 
bir  senkit  még  ő  köztük  is  valódi  lelkesedésre  hevíteni,  s  marad  hivalal- 
szerü  érzelemhazugság  ;  (Igaz  !  Helyes  !)  marad  az  egész  egy  uj  kísér- 
let, összeragasztani  azt,  mit  Isten  nem  teremtett  együvé.  (Helyes !) 

De  mit  mondjunk  hozzá  mi  magyarok,  kiknek  szívéhez  van 
forrva  saját  hazánknak  szeretete,  a  kikkel  szivünk  minden  dobba- 
nása érezteti,  hogy  magyarok  vagyunk;  mint  ilyeneknek  van  nagy 
multunk,  melyhez  annál  nagyobb  bensőséggel  ragaszkodunk,  minél 
inkább  teljes  e  múlt  szenvedésekkel,  kik  nem  képzelhetünk,  den*m 
is  óhajtunk  luás  jövŐt,  mint  azt,  hogy  erőre,  dicsőségre,  boldogságra 
jussunk,    mint  magyar  nemzet!   Mi  hagyjuk  cserben  ezredéves  mul- 

tunkat  s  adoptáljuk  az  uj  Ausztriának  12  éves,  részint  borzadalmas, 
részint  Ínséges  történetét ;  mi  hagyjuk  cserben,  irtsuk  ki  kebelünk- 
ből nemzetiségünkhez  való  ragaszkodásunkat  s  vegyítsük  lelkesedé- 
sünket ezen  patriótáknak  chorusába  ?  tőlünk  ezt  várni,  ezt  követelni 
valóságos  őrültség ! 

Ezen  az  utón  nem  fog  az  osztrák  hatalom  velünk  soha  boldo- 
gulni. Ha  velünk  boldogulni  akar,  keressen  más  utat  magának ;  mi 
már  csak  magyarok  maradunk,  mi  nem  leszünk  soha  Gesammtöster- 
reicherek,  s  azért  nem  is  küldünk  követeket  a  birodalmi  tanácsba  ; 
jöjön  bármi,  majd  megláboljuk  valahogy;  hiszszük,  hogy  ezután 
nem  tart  sokáig  a  bár  hányszor  visszatérő,  bármi  teljes  zsarnokság! 
tudunk  mi  tűrni,  szenvedni,  hála  Istennek,  —  nem  veszszük  észre 
teljességgel,  hogy  fogott  volna  rajtunk  bármi  tekintetben  a  12  éves 
szenvedés;  hálaistennek,  nem  veszünk  észre  népünkön  semmi  de- 
pravatiot,  melyet  csak  akkor  hoz  létre  a  despotismus,  ha  a  népek- 
nek szive  megtörött;  ez  országgyűlés  azt  mutatja,  hogy  még  egy 
kis  közéleti  járatosság  is  maradt  hazánkfiainak  sorai  közt,  ha  felej- 
tettünk is  egyetmást  az  egykor  oly  jól  tudott  leczkéböl,  időnkint, 
—  mint  épen  most  —  lesz  alkalom  ama  gyakorlatunk  megújításá- 
ra, mintegy  iskolai  repetitióra;  szóval,  bizzunk  benne,  mi  majd  csak 
megélünk  magyarokul  valahogy,  ám  lássa  az  osztrák  hatalom,  mi- 
ként fog  megélni  ő. 

Talán  azon  észrevételt  teendik  némelyek  előadásomra,  hogy 
én  pusztán  és  egészen  érzelmekre  provocálok,  midőn  az  országnak 
politikai  ügyeiről  van  szó  s  az  érzelem  politikájának  vetem  magam 
karjai  közé.  Én  azt  tartom,  tisztelt  ház !  ilyen  esetben,  midőn  azt 
kérdezik,  akartok-e  magyarok  maradni  ?  vagy  osztrákokká  lenni? 
épen  a  szivnek  van  joga  felszólalni,  és  ha  jól  átgondolom  mindazon 
eszméket,  melyek  itt  e  tárgyban  felhozattak,  csak  azt  látom,  hogy 
másoknál  is  oda  megy  ki  minden  körmönfont  okoskodás,  hogy  az 
osztrák  rendszert  teljességgel  nem  veszi  be  természetünk,  hogy  — 
bocsánatot  kérek  ezen  mindennapi  és  triviális  kitételért  — nem  kell 
se  testünknek,  se  lelkünknek.   (Tetszés.) 

Ha  boldogulni  akar  velünk  az  osztrák  hatalom,  egészen  más 
utat  kell  követnie,  egészen  másképen  kell  felfogni  helyzetét.  Midöa 

a  korábbi  időkben,  —  s  ez  igy  folyik  majd  negyedfél  század  óta, 
—  szabadságainkat  meg  akarta  nyirbálni  Ausztria,  nem  annyira 
törekedett  arra,  hogy  különböző  és  gyakran  változó  tartományait 
egy  egységes  státusba  olvaszsza,  mint  csupán  arra,  hogy  megtörje 
nálunk  a  szabadságnak  szellemét,  mely  ránézve  folyvást  alkalmatlan 
volt,  s  folytonos  rósz  példa  gyanánt  állott  a  többi  tartományok 
előtt,  mely  példát  egyszermásszor  azok  utánozni  is  megkísértették. 
Az  egybeolvasztás  új  eszme,  melyet  szőnyegre  hozott  Ausztria,  sze- 
rencsétlenségére épen  akkor,  midőn  a  nemzetiségi  törekvések  a  leg- 
hatalmasabban  élnek.  Az  osztrák  új  iskola  államférfiai  kétségkívül 
igen  kellemesnek  találták  azon  tömörséget,  melyet  Francziaország, 
Anglia,  Poroszország,  vagy  akár  kisebb  mértékben  Oroszország  is 
rfelmutat ;  azt  mondták,  ebben  fekszik  azon  országok  ereje,  ezt  sze- 
ezzük  meg  Ausztriának.  Elfeledték  ezen  urak  legelőbb  is  azt,  hogy 
nemzetiségeket  ignorálni  s  megsemmisíteni  korunkban  nem  lehet, 
mert  hiszen  a  proclamált  Gleichberechtigung  csak  üres  szóbeszéd 
volt ;  valamint  elfeledték  azt,  hogy  ha  a  hosszasan  gyakorlatba  vett 
Gleichberechtigung  és  elnyomás  által  annyira  depravaltatnék  a  nép, 
végre  csakugyan  olyan  csömörletes  olla  putrida  válnék  belőle,  mely 
igen  emlékeztetne  bennünket  azon  culinaris  hasonlatra,  melyet  egy 
képviselőtársunk  előhozott.  Elhiszem,  hogy  sokkal  könnyebb  volna 
uralkodni  az  ausztriai  ház  pálczája  alatt  álló  népek  fölött,  ha  nem 
volna  baj  a  sok  lármás  és  nyugtalan  nemzetiséggel,  ha  azok  kivet- 
kőzve nemzeti  egyéniségökből,  csak  az  új  öntetü  osztrák  patriotis- 
mus  szolgálati,  különösen  adófizetési  készség  lelkesítené  a  népeket : 
de  ily  utópiákkal  hagyjon  föl  az  osztrák  hatalom  és  fejtse  ki  fenn- 
állásának s  jövendőjének  azon  alapjait,  melyek  eddig  léteztek,  vagy 
talán  még  léteznek.  Ausztriának  el  kell  fogadni  a  helyzetet,  melyet 
rá  mért  a  sors,  s  ful  kell  hagynia  a  szerencsétlen  egységi  ábrándok- 
kal. Nincs  más  jövője,  mint  a  dualismus  vagy  foederatio.  A  népek, 
de  különösen  mi  magyarok,  soha  semmiféle  tekinteteknek  nem  fog- 
juk föláldozni  önállásunkat.  (Helyes !) 

Két  hathatós  tényező  létezik  nemzetünknél,  melyre  kellett 
volna  támaszkodni  Ausztriának  a  végett,  hogy  a  magyarral  boldo- 
gulhasson ;    egyik  az  úgynevezett  dynasticus    érzelme,   másik  a  tör- 

vényesspghez  való  ragaszkodása,  mely  oly  kiválólag  jellemzi  nem- 
zetünket. De  az  osztrák  hatalom  a  helyett,  hogy  folytonosan  e  két 
tényezőre  támaszkodott  volna,  a  helyett,  hogy  folytonosan  a  legna- 
gyobb gonddal  ápolta  volna  nálunk  a  dynasticus  érzelmeket  és  a 
törvényességhez  való  ragaszkodást,  eldobta  könnyelműé  a  stnabili- 
tásnak,  a  conservatiónak  ezen  hathatós  eszközeit,  s  erőszakkal  akart 
helyébe  állítani  Gleichberechtigung  s  einiges  Österreich-féle  agy- 
rémeket. —  Mi  a  magyar  népnek  dynasticus  érzelmeit  illeti,  tagad - 
hatlanul  léteztek  azok.  A  magyar  nép  valódi  ragaszkodással  és  ke- 
gyelettel viseltetett  nemzeti  dynastiájához,  az  Árpádházhoz ;  ez 
érzelmeket  átvitte  a  vegyes  korszakba  s  Nagy  Lajos  és  Mátyás  alatt 
raég  nagyobb  fokra  emelkedett  a  királysághoz  való  ragaszkodás. 
Átvitte  a  magyar  ez  érzelmeket  az  utána  következett  dynastiára  is, 
és  mindamellett,  hogy  háromszázados  története  a  jogok  fenntartá- 
saért folytonos  harcznak  története,  valahányszor  csak  egy  kis  pihe- 
nése volt  ezen  folytonos  küzdelmekben,  valahányszor  egy  kis  jóaka- 
ratot tapasztalt,  valahányszor  egy  kis  gond  lön  fordítva  az  ország 
emelkedésére,  mindannyiszor  lobbot  vetett  ezen  dynasticus  érzelem. 
Európa  története  nem  egy  szép  momentumát,  —  Ausztria  nem  egy- 
szer köszöni  ennek  megmentését.  De  ezen  dynasticus  érzelem  min- 
dig csak  akkor  tudott  fennmaradni,  ha  törvényes  volt  az  uralkodás; 
és  ha  van  még  némi  maradványa  ezen  dynasticus  érzelemnek,  csak 
a  törvényeket  megtartó  koronás  fejedelem  iránt  képes  azt  érezni  a 
magyar.  Az  osztrák  kormány  könnyelműen  koczkára  tette  a  magyar 
nép  ezen  dynasticus  érzelmét,  melyet  ápolva,  a  legbiztosabb  alapot 
tarthatta  volna  föl  a  birodalom  fennállására;  ám  lássa  most  már, 
mivel  és  miként  képes  ezen  hiányt  kipótolni. 

A  mily  könnyelműen  bánt  az  osztrák  hatalom  a  magyar  nem-; 
zetnek  dynasticus  érzelmével,  épen  oly  könnyelműen  bánt  a  ma- 
gyarnak a  törvényességhez  való  szoros  ragaszkodásával.  Az  osztrák 
hatalom  tabula  rasá-t  csinált  magának,  eltörölt  minden  régi  törvényt, 
felforgatta  még  a  magyar  magánjogot  is ;  s  hogy  egységi  ábrándját 
létesítse,  végig  hurczolt  bennünket  a  törvénytelenségeknek  minden 
nemein  ;  mindez  végképen  megsemmisíthette  volna  nálunk  a  törvé- 
nyek tiszteletét,  ha  az  nem  volna  oly  erősen  lelkébe  és  természetébe 

vésve  minden  magyarnak.  De  hála  Istennek,  habár  undorral  fordul 
el  a  magyar  a  reáeröszakolt  mindennemű  törvényektől,  ez  nem  sem- 
misítette meg  nála  átalában  a  törvények  iránt  való  tiszteletet,  söt 
az  ösi  törvényekhez  való  ragaszkodást  még  annál  nagyobb  fokra 
emelte,  s  nemcsak  jogokhoz,  hanem  a  törvényességhez  való  hü  ra- 
gaszkodás az,  mely  legújabban  az  1848-ki  törvényeket  nemzeti 
zászlóinknak  jeliratává  tette.  —  És  ha  nem  léteznék  bennünk  még 
most  is  Ösi  törvényeinkhez  való  mély  ragaszkodás,  vájjon  maradna-e 
egyéb  hátra  az  osztrák  hatalomnak  mint  az,  hogy  fenntartsa  a 
korlátlan  uralkodást  s  az  örökös  octroyálást ;  képes  volna-e  akkor 
menekülni  azon  rendszertől,  mely  reá  magára  nézve  is  oly  átkosnak 
bizonyította  be  magát?  Vájjon  beszélnénk-e  akkor  pragmatica  sanc- 
tióról,  azon  alaptörvényről  ,  melyhez  két  kézzel  kellene  az  osztrák 
hatalomnak  ragaszkodnia?  Ha  menekülni  akar  komolyan  Ausztria 
a  korlátlan  uralkoüástói,  a  mint  hogy  ez  reá  nézve  most  már  élet- 
szükség, ne  dobja  el  azon  alapot,  melyen  egyedül  fekszik  lehetősége 
annak,  hogy  a  personal  uuio  utján  Magyarország  egy  fő  alatt  ma- 
radjon az  osztrák  tartományokkal ;  a  pragmatica  sanctión  kivül 
nincs  más  állapot,  mint  kényszerű  despotismus;  kimélje,  ápolja  a 
magyarnak  a  törvényességhez  való  ragaszkodását,  s  hagyjon  föl 
agyrémeivel. 

Nem  kétlem^  hogy  Ausztriának  állanak  még  rendelkezése  alatt 
oly  eszközök,  melyekkel  fenntarthatja  magát  az  egységi  forma  alatt. 
Kihirdetheti,  a  mely  perczben  neki  tetszik,  az  ostromállapotot,  söt 
ha  pénzügyi  bajainak  véget  akar  vetni,  kimondhatja  a  Staatsban- 
querottot  is,  de  ezek  csak  afféle  drastikus  szerek,  mint  a  moschus, 
melylyel  a  végvonaglásban  levőnek  életét  is  el  lehet  tengetni  rövid 
perczekig.  De  ha  biztos  jövendőt  akar  magának  megállapitani,  hasz- 
nálja föl  azon  elemeket,  melyek  talán  még  felhasználhatók,  melyek 
még  léteznek  teljes  erejökben  t.  i.  a  magyarnak  a  korona  és  király- 
ság iránti  kegyeletét,  s  a  törvényességhez  való  erős  ragaszkodási 
hajlamát.  —  Fogadja  el  a  dualismust,  mely  mellett  nagy  és  hatal- 
mas tudott  lenni  századokig;  ha  Ízlésének  jobban  megfelelne  is  az 
egységes  szerkezet,  hagyjon  föl  vele,  mert  az  lehetetlen.  Megenge- 
dem,  hogy   az  1848-ki  törvények   életbeléptetése  élesebben  állítja 

föl  a  dualismust;  mint  az  korábban  fennállott ;  de  azért  hol  van  az 
megírva,  hogy  ezen  élesebben  kifejezett  dualismus  mellett  nem  áll- 
hat fönn  az  ausztriai  birodalom  ?  volt-e  a  dolog  kipróbálva,  be  van-e 
bizonyitva  ennek  lehetetlensége?  Teljességgel  nincs.  Meglehet,  hogy 
ennek  következtében  egészen  más  alakot  ölt  az  ausztriai  államfoe- 
deratio,  meglehet,  hogy  a  dolgok  természetes  fejlődése  következté- 
ben egészen  más  helyre  fog  a  birodalomnak  súlypontja  esni,  mint  a 
hol  eddig  volt ;  de  hát  azért  föl  kell-e  bomlani  szükségképen  a  biro- 
dalomnak, söt  ellenben  nem  lehetséges-e,  hogy  ez  fogja  megadni 
régóta  hiában  keresett  consistentiáját  ? 

Azzal  vádolnak  bennünket,  hogy  a  magyar  túlbecsüli  magát 
hogy  vágyaiban  nem  ismer  korlátokat,  hogy  sokkal  többre  tör,  mint 
a  mit  természetes  helyzeténél  fogva  elérni  képes.  Én  ellenben  azt 
állítom,  hogy  a  magyar  a  legnagyobb  mérsékletnek  adta  folyvást  s 
adja  épen  jelenleg  is  tanujeleit.  Avvagy  nem  a  legnagyobb  mérsék- 
letnek, tán  helyesebben  szerénységnek  bizonysága-e  az,  hogy  mi, 15 
milliónyi  nép  létünkre  nem  követelünk  nagyobb  s  teljesebb  függet- 
lenséget mint  azt,  melyet  az  Ausztriával  való  együttlét  igér?  Av- 
vagy nem  a  legnagyobb  mérsékletnek  jele-e  az,  hogy  mi  a  szivünk 
fenekéről  emelkedő  véres  visszaemlékezések  daczára  képesek  va- 
gyunk koronázásról  beszélni?  Nem  mérsékletnek  jele-e  az,  hogy 
mi  akkor,  midőn  minden  alkotmány-ígéreteknek  gunyjára  épen  e 
perczben  széltében  katonai  erővel  s  soldatescai  kicsapongásokkal 
hajtatik  be  küldőinktől  a  törvénytelen  adó,  vagyis  helyesebben 
sarcz,  (Igaz !)  mégis  itt  ülünk,  s  nyugodtan  tanácskozunk  hazánk 
ügyei  fölött.  És  minket  vádolnak  mégis  mérséklet  hiányával. 

Azzal  fenyegetnek  bennünket,  hogy  épen  nincs  okunk  hány- 
kódni, mert  a  különféle  nemzetiségek  oly  nyűg  nyakunkon,  hogy 
helyes  okunk  van  meghunnyászkodni  e  miatt.  Hiában  akarnak  e 
ténynyel  megfélemlíteni.  Mi  nem  félünk  többé  a  nemzetiségi  kérdé- 
sektől, nem  félünk  pedig  azért ,  mivel  nem-magyar-ajku  honfitár- 
saink átlátták,  mit  várhatnak  ellenségeinktől;  nem  félünk  azért, 
mert  bírunk  öntudatával  annak,  hogy  megvan  bennünk  a  kellő  mér- 
séklet, a  kellő  belátás  és  mindenekfölött  az  igazságosságnak  érzete» 
hogy  e  nehéz   kérdést  szerencsés  megoldáshoz  vezessük.  És  látva 

azon  hangulatot,  mely  a  nemzetiségek  kérdésére  nézve  az  egész 
hazában,  mint  e  házban  is  nyilatkozik,  kimondhatlan  örömmel  kell 
eltelnie  minden  hazafi  kebelének.  Ha  egybehasonlitjuk  e  hangulatot 
azon  izgatottsággal,  mi  e  kérdésre  nézve  egy  évtizeddel  előbb  a 
hazában  uralkodott,  lehetetlen  büszkeség  nélkül  tekinteni  azon  rop- 
pant politikai  fogékonyságot,  melynek  köszönhetjük,  hogy  ily  hat- 
hatósan vált  hasznára  a  nemzetnek  a  szenvedések  kemény  is- 
kolája. 

És  ezen  általános  jó  hangulatot  nem  zavarhatja  meg  az,  hogy 
egykét  hang  e  tekintetben  másként  nyilatkozott ;  a  tökéletes  egyér- 
telműség politikai  kérdésekben  a  pia  desideriákhoz  tartozik.  Az 
egykét  hang,  mely  ezután  is  mint  már  eddig,  másként  fog  nyilat- 
kozni e  tekintetben,  csak  azt  bizonyítja,  hogy  nem  valami  kicsinált 
taktika  részünkről  az,  hogy  kellőleg  méltányoljuk  más  ajkú  honfi- 
társaink méltányos  kivánatait,  hanem  hogy  mindenki  szól  szabadon, 
meggyőződése  szerint.  (Helyes.)  S  én  nem  kétlem,  hogy  azon  érde- 
mes tagtársaink,  kik  itt  köztünk  nem  magyarajku  hazánkfiait  kép- 
viselik, legkevésbbé  sem  fognak  rajta  megütközni,  ha  e  kérdés,  csak 
ugy  mint  más,  egész  nyíltsággal,  s  a  vélemények  leplezetlen  kitárá- 
sával  fog  tárgyaltatni.  Fognak  fölmerülni  különböző  felfogások,  kü- 
lönböző vélemények,  és  ezek  nyilvános  ügyek  tárgyalásánál  más- 
ként nem  is  lehetnek,  nem  képzelhető  különösen  alkotmányos  nem- 
zetnél ;  mi  pedig  e  teremben,  de  azon  kívül  is,  szivünk  és  lelkünk 
szerint  az  vagyunk,  és  könnyebb  teremteni  alkotmányos  intézmé- 
nyeket, mint  alkotmányos  szellemet.  Tűrnünk  kell  mindenben  a 
különböző  véleményeket  s  kerülnünk  minden  túlságos  suscepti- 
bilitást. 

Azt  hiszik^,  nekünk  csak  távolról  kell  ijesztőképen  mutatni 
ezen  nemzetiségi  kérdést,  s  mint  a  gyermek,  rögtön  elhallgatunk. 
Csalatkoznak  !  És  ha  valami  szíthatná  nálunk  az  úgynevezett  sepa- 
ratisticus  vágyakat,  az  épen  azon  átkos  politikája  az  osztrák  hata- 
lomnak, hogy  folytonosan  ingerli  ellenünk  a  más  nemzetiségeket  s 
tudjuk  jól,  hogy  ingerelni  is  fogja  mindaddig,  míg  könnyenhívő  és 
fölizgatható  tömegeket  talál.  Maga  alatt  vágja  a  fát  az  osztrák  ha- 
talom, midőn  ily  hathatós  szert  vél  alkalmazni  ellenünk.  —  Még- 

csak  egyet  akarok  a  nemzetiségi  kérdésre  megjegyezni.  Ellensé- 
geink, kiket  semmi  sem  ejt  inkább  kétségbe,  mint  az  egyetértés  kü- 
lönböző nemzetiségeink  között,  —  nem  kétlem  —  azt  fogják  mon- 
dani :  ne  higyjetek  nekik,  ez  csak  kedvkeresés,  csak  licitatio.  De 
legyenek  meggyőződve  más  ajkú  testvéreink,  hogy  sem  az  anyagi 
szükségesség,  sem  jellembeni  fogyatkozás  nem  vezette  még  a  ma- 
gyart kétszinüségre  meggyőződésből  jö  mind  az,  a  mit  e  tekintet- 
ben ügy  a  hazában,  mint  e  házban  mondanak ;  legyenek  meggyő- 
ződve, hogy  komolyan  és  őszintén  készek  vagyunk  megadni  mindent, 
mi  hazánk  integritásával  összefér;  midőn  velünk  van  dolguk^  akkor 
nem  a  Gleicliberechtigung  embereivel  van  ügyök,  s  meg  lehetnek 
győződve,  hegy  a  magyar  ha  igér,  és  a  mit  igér,  azt  szentül  meg  is 
fogja  tartani.  (Helyes.) 

Mintán  helyzetünk  és  törvényes  állásunk  felől  előadott  néze- 
teimet, a  ház  asztalára  letett  fölirati  javaslatban  a  kellő  hivatalos 
és  diplomaticus  formában,  bennfoglalva  találom,  én  ezen  javaslatot 
elfogadom.  Hasonlóképen  elfogadom  annak  alakját  s  csak  az  arra 
nézve  tett  ellenvetésre  kívánok  még  röviden  némelyeket  megje- 
gyezni, (Halljuk  !  I 

Oda  megy  ki  ezen  ellenvetéseknek  veleje,  hogy  a  fölirat  által 
némi  tekintetben  s  bizonyos  mértékben  feladnók  azon  erős  passiv 
állást;,  melyet  eddig  elfoglaltunk.  Én  azt  tartom^  hogy  jelenleg  itt 
az  idő,  kilépni  az  eddigi  tisztán  passiv  állásból,  bármit  teszünk 
most,  azt  az  egész  világ  activ  föllépésnek  fogja  tekinteni.  A  mi 
eddigi  állásunk  egy  erős  vár  volt,  most  föinyi.'juk  a  kaput  s  egy 
lépést  teszünk  ki  a  küzdtérre,  de  ugy,  hogy  hátunk  tökéletesen  fó- 
dözve  marad,  s  a  mely  perczben  akarjuk,  visszatérhetünk  erős  sán- 
czaink  közé.  De  hogy  szárazan  s  minden  allegória  nélkül  szóljak: 
én  a  föiiratban  teljességgel  nem  látom  legkevésbbé  is  compromit- 
tálva  állásunkat.  Nem  látom  azt,  sem  önmagunk  szeme  előtt,  sem 
az  európai  közvélemény  előtt.  Mi  önmagunkat  illet,  nincs  positiv 
törvény,  melyet  a  fölirat  által  megsértenénk.  Elismerem,  hogy  azon 
előzmények,  melyek  a  föliratra  nézve  előhozattak,  nem  felelnek  meg 
tökéletesen  a  jelen  esetnek  ;  de  épen  mivel  a  jelen  esethez  hasonló 
előzmények  összes  történetünkben  nem  találhatók,  csakis  annyiban 

lehet  analógiát  fólállitani,  a  mennyiben  meg  nem  koronázott  s  igy 
nem  törvényes  fejedelemről  van  szó,  s  erre  nézve  a  kérdéses  felho- 
zott esetek  megnyugtatásul  szolgálhatnak. 

De  az  európai  közvélemény  előtt  sem  compromittálhatjuk  ma- 
gunkat a  fölirat  által.  A  külföld,  melynek  jó  véleményére  igen  nagy 
becset  helyzek,  teljességgel  nem  érti  a  mi  törvényes  kételyeinknek 
subtilitásait.  A  külföld  csak  azt  érti,  ha  mi  vagy  fegyveres  kézzel 
dictáljuk  Bécs  falai  közt  a  békét,  vagy  pedig  értekezésbe  bocsátko- 
zunk a  tényleges  hatalommal  (Helyes  !  Zaj.  Halljuk!)  de  azt,  hogy 
miután  magunk  kinyilatkoztatjuk  minden  módon,  miszerint  mi  fegy- 
verhez nyúlni  nem  akarunk,  mégis  mindamellett  még  csak  szóba 
sem  állunk  az  ellenféllel,  ezt  teljességgel  nem  fogná  a  külföld  ér- 
teni. (Igaz!  Zaj.  Halljuk!)  Söt  igen  is  különösnek  találná,  hogy  mi 
még  csak  azt  sem  mondjuk  meg,  mit  követelünk.  Mert  annak,  mit 
eddig  a  megyékben  sajtó  utján  mondottunk,  de  még  annak  is,  mit  hatá- 
rozati formában  magunk  használatára  nyilatkoztatnánk,  az  ellenfél 
irányában  nincs  positiv  érvényessége ;  ilyet  csak  akkor  nyernek  kö- 
veteléseink, ha  azokat  a  nemzetnek  habár  csonka,  de  törvényesen 
alakult  képviselete  az  illető  félhez  intézi. 

És  ha  most  már  a  külföld  azt  látja,  hogy  mi  habár  fegyver 
nélkül  kezünkben,  ultimátummal  állunk  elő,  mely  kizár  minden  al- 
kut, mint  lehetetlent;  ha  azt  látja,  hogy  mi  nem  akarunk  hallani 
concessiókról  sem,  s  nem  a  concessiók  scalajára  bizzuk  ügyünket, 
hanem  jogalapot  mutatunk  ki^  melyen  innen  maradnunk  nem  lehet, 
melyet  túllépni  nem  akarunk :  vájjon  meg  fog-e  szólani,  vájjon  com- 
promittált  emberekül  fog-e  tekinteni  bennünket? 

Én  sem  táplálok  vérmes  reményeket,  de  a  lehetőséget,  hogy 
jelen  abnormis  helyzetünkből  kibontakozzunk,  csak  országgyűlés 
által  látom  megadva,  mint  a  mely  egyedül  szólhat  a  nemzet  nevében 
és  határozhat  mihelyt  ki  van  egészítve,  mit  természetesen  legelső 
helyen  kell  követelnünk  a  tényleges  hatalomtól. 

Mi  még  csak  az  első  lépés  által  sem  compromittáltuk  magun- 
kat, mert  a  kormány  maga  tette  meg  az  első  lépést  az  által,  hogy 
bennünket  egybehívott,  vagy  a  mint  némelyek  mondják,  egybejöve- 
telünket  lehetővé   tette.   A   mi   egyébiránt  ezen  megkülönböztetést 

illeti,  én  megvallom,  hogy  habár  irigylem  azokat,  kik  annyira  tud- 
nak akaratjukkal  logicájukon  uralkodni,  hogy  e  finom  megkülön- 
böztetéssel magukat  elhatároztassák,  én  ily  szerencsés  helyzetben 
nem  vagyok. 

Nem  hagyhatom  egészen  szó  nélkül  azon  kitételeket,  hogy  a 
fölirat  bizonyos  megalázódást,  bizonyos  meghunnyászkodást  foglalna 
magában.  Én  ezt  teljességgel  nem  vagyok  képes  belátni;  nem  taga- 
dom, hogy  roszul  esett  ilyeneket  hallanom,  de  mások  vigyázatlan- 
sága miatt  nem  akarom  visszatorlásokkal  elkeseríteni  állásunkat. 
(Helyes !)  De  ha  már  szükség  van  efféle  contestatiókra,  ezennel  ki- 
jelentem, hogy  legkevésbbé  sem  érzem  hátráltatva  magamat,  hogy 
fölemelt  fővel  járhassak,  midőn  kijelentem,  hogy  a  föliratot  párto.. 
lom.  fÉljen!) 

Erre  Patayistván." 

Tisztelt  képviselők!  (Zaj.  Halljuk!) Én türelmökkel  visszaélni 
uem  fogok.  Mint  ujoncz  lépek  fel  e  teremben^  fellépek  azért,  hogy 
megkísértsem,  jó  katonájává  válhatok-e  e  háznak  ? 

Megígérem,  hogy  rövid  leszek  —  meg  is  tartom,  —  de  szólok 
a  tárgyhoz  nyiltan,  határozottan,  —  és  tartózkodás  nélkül  jelentem 
ki  meggyőződésemet. 

A  mi  az  előttünk  letett  indítványnak  első  részét  illeti,  azt 
Tisza  Kálmán  képviselő  társam  módosításával  tökéletesen  osztom ; 
—  de  addig  is,  mig  részleteibe  belebocsátkoznánk,  —  feltartva  ma- 
gamnak akkorra  észrevételeimet,  —  csak  egyre  akarom  a  tisztelt 
ház  figyelmét  felkérni,  t.  i.  a  katonai  intézetekre  tett  alapitványok 
elsikkasztott  tökepénzeire.  —  1848  előtt  sem  sok  volt  katonai  te- 
kintetben a  bécsi  kormánytól  reánk  nézve  kedvező ;  —  de  mégis 
volt  magyar  gárda,  —  voltak  több  alapitványok  :  az  ingenieur  — 
és  tulni  akadémiákban,  s  volt  papíron  a  Ludoviceum.  —  Ha  a  ma- 
gyar ifjú  nagy  protectio  utján  valamelyikbe  ez  intézetek  közöl  be- 
lejuthatott, s  mint  Il-dik  Rákóczy  Ferencz  a  jezsuita  coUegiumban 
betanulá  a  tettetés  mesterségét,  s  egy  árva  magyar  sóhaj  ajkairól  el 
nem  lebbent,  akkor  mint  gut  gesinnt  egyén  előléptetett ;  —  de  med- 
dig, —  kevés  kivétellel  legfölebb  századosságig,  —  s  addig  vagyo- 
nának nagyobb  részét  a  kül  provincziákban  kénytelen  levén  elköl- 

teni  —  utoljára  rongyosan  elbocsátották.  —  1848-ban  ezen  intéze- 
tekből kikerült  fiatal  tisztek  önérdemeik  után  nagyobb  tisztségekre 
vergődvén  fel,  megmutatták  a  Vich-berg  és  Gratz  ancieuunité-system 
osztrák  generáljainak,  —  bogy  mit  tud  a  magyar,  ha  keblében  a 
szabadság  szent  tüze  lobog,  —  megmutaták,  hogy  érettf3k  is  mi 
tudna  lenni,  lia  a  bécsi  Hofkriegsrath  Őket  méltányolni  tudná.  De' 
épeu  azért,  uurt  azt  tapasztalták, —  most  már  nincsen  gárda,  nincsen 
ingenieur  Akadémia  (Derültség)  s  az  alapítványokra  letett  mil- 
liók elsikkasztvák.  Erre  kértem  a  ház  figyelmét  fel.  —  Az  indítvány 
benyújtása  alkalmával  tisztelt  nagy  hazánkfia  Deák  Perencz  által 
mondattak  itten  olyanok,  a  miket  én  észrevétel  nélkül  sem  most, 
sem  Soha  hagyni  nem  fogok.  —  Ugyanis,  ö  említést  tőn  az  ő  jó  ba- 
rátjáról —  lelkiösméretéröl ;  —  hiszen,  uraim !  az  van  mindnyájunk- 
nak, van  nekem  is,  s  az  kiállja  a  próbát  bárkiével,  sőt  még  az  övé- 
vel is.  Említést  tett  a  politikáról  s  ajánlá  az  óvakodó  politikát.  — 
Kinek  kinek  gusztusa  szerint.  (Derültség)  Én  a  történelemből  kevés 
esetet  tudok,  hol  az  óvakodó  politika  diadalokat  aratott  volna,  — 
de  hol  a  nemzet  mellett  volt  a  törvény,  s  bár  merész  politikához 
nyúlt,  ott  mindig  nyerve  volt  a  győzelem  babér-koszorúja.  —  Ha  az 
1848-iki  korszakban,  a  mélyen  tisztelt  felelős  minisztérium  nem  oly 
óvakodva  állította  volna  ki  a  tiz  első  honvéd  zászlóaljat,  —  bizo- 
nyára Jelachich  soha  se  jött  volna  be  Magyarországba.  —  Volt  még 
egy  nagy  szó  —  a  haza  koczkáztaíása!  Ha  itt  visszavonást  akarnék 
felidézni,  nagyon  lovagiatlan  volnék,  —  s  különben  is  a  jövendő 
titka  Isten  kezében  levén,  az  előtt  majd  úgyis  számolandunk.  (De- 
rültség). De  épen  azért,  mert  az  emlitve  volt,  ha  koczkáztatnám  is 
e  hazát,  azt  parancsolja  nekem  az  én  jó  barátom,  hogy  különösen 
ezen  tárgyban,  mint  már  mondottam,  nyíltan,  bátran  és  minden 
tartózkodás  nélkül  mondjam  ki  meggyőződésemet.  (Éljenzés). 

Most  hát  megyek  az  indítvány  többi  részére  s  itt  engedjen 
meg  a  tisztelt  ház,  ha  mélyen  sebzett  magyar  érzelmem  kissé  kitör. 
(Derültség.) 

Azt  mondotta  tisztelt  barátom  Ragályi  Ferdinánd  a  példabe- 
széddel, hogy :  „maga  kárán  tanul  a  magyar  ember"  —  dehogy  ta- 
nul, dehogy  tanul,  —  már  több  3uO  évnél,  hogy  mindég  hagyja  ma- 

gát  csalatni,  és  most  újra,  midőn  minden  nemzetiség  —  s  egész 
Európa  rokonszenvét  magának  kivívta,  —  most,  mikor  valahára  ez 
árva  hazát  újra  felvirágoztathatnók  —  ezen  országgyűlés  első  lé- 
pése botlás,  mert  fel  akar  irni  a  tényleg  uralkodó  hatalomhoz.  — 
Előre  bocsátom,  hogy  én,  mint  országos  képviselő,  azon,  a  magyar 
korona  alá  tartozó  népek  nevében,  kik  jelenleg  e  teremben  képvi- 
selve nincsenek,  és  mig  az  lÖ48-iki  törvények  egész  lényegükben 
visszaállítva  nem  lesznek,  a  tényleg  uralkodó  hatalommali  min- 
den érintkezés  ellen  ünnepélyesen  óvást  teszek.  (Helyeslés,  derült- 
ség, zaj). 

De  hova  is  akarnánk  felirni  ?  —  azon  hatalomhoz,  mely  — 
bár  én  se  vagyok  —  közben  legyen  mondva  —  coronationális  má- 
niában —  törvényesen  megkoronázott  királyinktól  hatalmát  elorzá? 
Az  ö  firmája  alatt  testvéreink  ellenünk  Ígéretekkel  — •  melyek  soha 
teljesítve  nem  lesznek,  —  fellázittattak,  kik  határainkon  betörve, 
tűzzel,  vassal  pusztítanak  és  ki  akarák  irtani  fajunkat.  Hős  sere- 
geink ezeket  legyőzvén,  azon  hatalom  egy  pseudo-országgyülést 
szerze  össze  Pozsonyba,  melynek  kebelébőlegy  küldöttség  Varsóban 
felkereste  az  éjszaki  óriást  és  felkéré,  hogy  jöne  rendet  csinálni 
Magyarországba.  (Derültség). 

El  is  jöttek  ez  ö  százezrei,  s  az  osztrák  zsoldosok,  még  har- 
madik czímborául  az  árulást  megszerezvén,  bennünket  leígázának. 
Akkor  elmenvén  a  muszka,  kezdődött  a  rend,  (Derültség)  előállott 
a  fináncz,  zsandár,  titkos  és  nem  titkos  polizei,  s  a  mindenféle 
rongyból    összeférczelt  bureaucraíia    sáska-serege  (Derültség,  Zaj) 

—  a  kikre  nagyon  jól  jegyzé  meg  Kazinczy  Gábor  tisztelt  barátom, 
hogy  ex  officio  születnek,  a  bureaukban  élnek,  és  aktáik  közé  temet- 
keznek, —  csak  azt  hagyá  ki,  bár  actáikkal  együtt  eltemettettek 
volna  (Derültség),  hogy  ne  volna  még  most  is  bajunk  velük.  Kez- 
dődtek a  befogatások,  a  jószág-elkobzások,   végre  a  bakó,  és  golyó  ; 

—  de  ki  ne  fordulna  elborzadva  a  lefolyt  12  év  undorító  emlékeitől. 

—  Az  october  20-ki  diploma  látszólagosan  azt  mutatá,  hogy  azon 
hatalom  megbánta  bűneit,  —  de  azóta  minden  lépése  egy-egy  bizo- 
nyítvány ellenünk  rósz  akaratáról.  —  S  ezen  hatalomhoz  folyamod- 

jam  én,  hátamat  görbítve  kegyelmért;  midőn  mellettem  van  a  szen- 
tesitett törvény,  —  8  követelhetek  I 

Nem,  uraim !  én  felegyenesedem,  s  bátran  nyilvánítom,  hogy 
én  az  1848-iki  törvények  melleit  élni  és  halni  akarok,  (Éljen)  s  in- 
kább annak  oltalmában  elvérzeni,  de  becsülettel  és  dicsőén ,  mint 
hogy  én  a  testvér  nemzetek  s  Európa  színe  előtt  magamat  gyáva 
pulya  módjára  a  bécsi  osztrák  kormány  bábjává  aljasitsam. 

Én  a  leghatározottabb  határozat  mellett  sza- 
vazok. (Helyeslés;  derültség;  éljenzés.) 

Erre  Bujanovics  Rudolf: 

Azt  mondja  egy  német  példabeszéd:  „mitől  telve  van  a  szív, 
elárad  a  nyelv;"  és  tapasztaljuk,  hogy  igaza  van,  mert  nem  lehetett 
hajdan  kifogyhatlanabb  a  Danaidák  hordója  a  mostani  tanácskozá- 
soknál ;  de  nem  vehetik  azt  rósz  néven  bécsi  szomszédaink,  mert 
hiszen  az  ő  mestereik  töltötték  meg  sziveinket,  ám  lássák  tehát  mi- 
kép  boldogulnak  az  áradattal,  melynek  szaporításához  én  magam 
részéről  földmívelői  minőségemben  csak  annyiban  járulok  egy  kis 
adaggal,  mennyiben  az  ország  legtekintélyesebb  —  mert  legnagyobb 
osztályának  keservei  eddig  csak  mellékesen  valának  érintve. 

Értem  az  ország  mezei  gazdászatát,  azon  halálos  sebeket,  me- 
lyeket rajta  azon  idegen  kormány  lelkiismeretlen  működése  ejtett, 
mely  Európa  elutt  mindig  azzal  dicsekedett:  mennyire  gyarapodik 
napról  napra  Magyarország  anyagi  jóléte. 

Nem  egyszer  kérdeztem  magamtól,  mi  lehet  fő  oka  azon  ha- 
gyományos perfid  osztrák  politikának,  melyet  300  év  óta  tapaszta- 
lunk, s  mely  alkotmányos  önállásunknak  megsemmisítésével  a  né- 
met nemzetbeli  beolvasztásunkat  czélozza,  s  bár  mennyit  gondol- 
koztam felette,  föokát  mindig  azon  természet-ellenes  házasságban 
láttam,  melyre  I.  Ferdinánd  idejében  léptünk.  Azt  mondják :  ,les 
extremes  se  touchent"  —  s  meglehet,  hogy  egyes  embereknél  nem 
épen  rósz  hatású  az ;  jobban  tudják  azt  nálamnál  azok,  kik  benne 
vannak  a  hínárban  ;  de  két  oly  idegen  elemből  alkotott  nemzetnél, 
mint  a  magyar  és  osztrák-német,  a  hol  a  magyarok  Istenétől 
kezdve  minden,  a  nyelv,  nevelés,  természet,  gondolkodás  és  élét- 
mód_,  szokás,  hajlam,  sőt  maga  az  étel  is  oly  különböző,  hogy  az 

egyik   nem  tudja   megemészteni  a  másikáét,  kérdem,  hogy  lehetne 
ott  jó  menage  ? 

És  ha,  uraim,  éreztük  ezen  rósz  menage  súlyát,  még  akkor 
midőn  magunk  voltunk  urak  a  háznál,  valamint  éreztük  is,  mert  nem 
egyszer  kellett  a  válóper  kínos  ösvényeire  lépnünk,  annál  inkább 
kelletett  azt  a  múlt  1 1  év  alatt  éreznünk,  a  hol  nem  mi_,  de  egy 
betolakodott  idegen  csoport  játszotta  a  házi  ur  szerepét. 

Azt  mondják,  a  kit  az  Isten  meg  akar  verni,  azt  megfosztja 
eszétől ;  ha  az  igaz,  akkor  nem  Bach  uramat  verte  meg  az  Isten, 
hanem  urát  és  minket,  mert  mink  ketten  tönkre  jutottunk,  ö  pedig 
boldogult.  De,  ha  nem  volt  eszeveszettség,  akkor  iszonyatos  mali- 
tiának kellett  lenni,  hogy  egy  ország  mezei  gazdasága  ily  rövid  idö 
alatt  ugy  tönkretéteasék,  mint  az  minálunk  történt.  Midőn  ezen 
ember  kormányzatának  befolyását  elemezni  akarnám,  meg  kell 
jegyeznem,  hogy  csak  Magyarország  felföldi  gazdaságát  értem, 
miután  az  alföldi  mezei  gazdaság  egészen  más  szempontokból  Ítélen- 
dő meg. 

S  épen  ebben  feküdt  föátka  Bach  gazdaságbeli  directorságá- 
nak,  hogy  valamint  kormányzata  minden  ágazatában,  ugy  a  mezéi 
gazdaságnál  is  mindent  egy  kaptafára  vert,  akár  kivánta  azt  a  cen- 
tralisatió  rendszere^  akár  nem. 

Meg  kell  azonban  vallanom,  hogy  az  idők  viszontagságai  is 
hozzájárultak  a  felföldi  mezei  gazdaság  megbuktatásához,  miután 
az  1848-ki  törvények,  melyeket  a  felföldi  birtokosok  ugyan  kor- 
szerű szükségöknél  fogva  tárt  karokkal  fogadták,  azokat  egyszerre 
minden  üzleti  képességétől  megfosztották.  A  felföldi  mezei  gazda- 
ság ugyanis  századok  óta  az  úrbéri  munkaerőre  volt  fektetve,  an- 
nak megszűntével  tehát  megfosztatván  alapjától,  nem  volt  azon 
pillanatban  sem  vonó  marhája,  sem  ekéje  vagy  szekere,  és  újból 
kellett  felszerelni  a  gazdaságot,  hogy  azt  folytatni  lehessen.  Alig, 
hogy  az  nagy  áldozatokkal  sikerült,  bekövetkezett  a  forradalom  nagy 
veszteségeivel,  a  muszkákkal  és  más  még  beösőbb  barátokkal,  kik- 
nek a  Bzép  magyar  ökrök  és  szekerek  nagyon  megtetszettek,  és  uj 
ból  kellett  a  fölszereléshez  fogni. 

Ez  nem  is   volt  még  tökéletesen  befejezve,  és  már  is  jöttek 

l€6í-lci  országgyűlés.  II.  19 

Bach  pusztító  hadai,  földkóstolóival  és  gólyamérnökeivel ;  az  elsők 
onnan  kapták  nevezetöket,  mert  a  fold  specificus  nehézségéből  s 
annak  izéből  becsülték  meg  a  föld  ter  mő  erejét  utóbbiak  pedig 
onnét,  mert  gólyaszerü  léptekkel  mérték  meg  a  határ  területének 
nagyságát.  S  ezen  épületes  operatio  a  szerint  ment  véghez,  a  minÖ 
vendégszeretetben  részesültek  ezen  jó  urak,  és  soha,  mióta  Magyar- 
ország fennáll,  nem  boszulta  meg  magát  annyira  a  megtagadott  ma- 
gyar vendégszeretet,  mint  akkor,  mert  egy  szép  reggel  azon  vettük 
észre  magunkat,  hogy  két  vagy  három-annyi  földünk  volt  papiroson, 
mint  valóságban,  és  az  is  mind   jóminőségü. 

És  ez  volt,  uraim,  alapja  a  földadó  kiszámításának,  minek 
eredménye  lőn,  hogy  az  alatt,  míg  az  alföldön  a  földadó,  hozzátéve 
a  sok  mindenféle  „Zuschlag"-ot  rendesen  50  perczentjét  tette  a  jö- 
vedelemnek, addig  felföldön  az  egész  évi  jövedelmet  fölemésztette. 
Tudnék  esetet  idézni,  hogy  az  illető  földbirtokos  az  adóösszeg  fize- 
téséért akarta  birtokát  bérbe  adni ;  de  bérlőt  nem  kapott.  Sőt  tud- 
nék megnevezni  birtokost,  ki  birtokát  a  kormánynak  évi  adófizetés 
lerovása  tekintetéből  akarta  átengedni,  de  el  nem  fogadtatott,  exe- 
cutióra  pedig  azon  birtokosnak  alföldi  birtokára  mentek,  melynek 
a  felföldi  birtok  adóját  meg  kellett  fizetni.  (Igaz !) 

Ezen  adóbeli  executiókról  lehetne  fo Hantokat  írni,  melyeket 
Bach  satellitesei  keresve  kerestek,  mert  n  em  csak  diurnumokat  kap- 
tak, de  mégis  vendégeitették  magukat;  csak  egyet  említek,  mely 
szomszédságomban  történt,  a  hol  800  köblös  föld  400  forintért  ada- 
tott el.  Ezen  önkényes  földadó  kiszámításának  lehet  köszönni  a 
hegyaljai  szőllők  nagyrészbeni  tönkrejutását  ,  hol  már  most  is 
majdnem  '/^  része  parlagon  hever. 

Ezen  adószámításnak  lehet  köszönni  minden  iparágaknak 
vesztét,  melyek  a  földmiveléssel  kapcsolatban  állanak  ;  mint  p.  o.  a 
czukorgyáraknak,  melyek  ötféle  adót  fizettek[,  tudniillik:  föld, 
répa,  hulladék,  épület-  és  melasse-adót,  melynek  három  elseje  ugyan 
egy  föld  megadóztatása  s  így  három  bőrt  nyúztak  le  egy  rókáról 
(Derültség),  mi  egyébiránt  ezen  uraknál  mindennapi  dolog  volt. 

Sokat  lehetne  még  mondani  az  adókulcs  további  kiszámítása 
módjáról,  valamint  a  reclamatioról  is,  melyhez   folyamodnia  lehetett 

mindenkinek,  ki  magát  adóval  terhelve  találta ;  de  ott  volt  az  állam- 
ügyész is,  ki  köteles  volt  minden  ilyetén  esetben  ellen-reclamatiót 
benyújtani,  melynek  következtében  igen  szerencsés  volt  a  recla- 
máló  fél,  ha  azon  adó,  mely  ellen  reclamált,  megmaradt  és  feljebb 
nem  emeltetett.  (Igaz !)  De  felhagyva  ezzel,  a  kormánynak  azon 
műtéteiére  térek,  melynek  a  felföldi  gazda  gazdaságának  majdnem 
végképi  tönkrejutását  köszönheti,  és  ez  volt  az  accis  átkozott  ke- 
zelése. 

Az  alföldi  gazda  földében  leli  gazdasági  kincsét,  a  felföldi 
trágya-dombjában ;  bocsánat  ezen  nem  aestheticus  kifejezésért,  de 
a  természet  fiának  erre  nincsen  más  megnevezése.  A  felföldi  gazda 
minden  igyekezete  tehát  oda  megy,  hogy  ezen  drága  dombot  évről 
évre  nevelje  és  szaporítsa,  és  a  mely  évben  azt  nem  látja  kellő  nagy- 
ságában gazdasága  udvarán,  könyteljes  szemmel  tekint  a  jövőbe, 
mert  azon  évben  csak  nyomor  és  inség  vár  reá.  S  épen  ennek  előte- 
remtését tették  majdnem  lehetetlenné  a  kormány  emberei  az  accis 
behozatala  által,  a  mely  perczben  egyszerre  megszüntették  műkö- 
déseiket a  felföldi  pálinkafőzők.  És  mi  gyászos  következményei  va- 
Iának  annak !  Csak  Zemplén  megyében  200  pálinkaház  szüntette 
meg  működését,  és  igen  mérsékelt  számítással  véve,  lehet  a  megszün- 
tetett felföldi  pálinkaházak  számát  2000-re  tenni.  Ezen  2000  meg- 
szűnt pálinkaházban  lehetett  volna  évenként  egy  millió  szekér  trá- 
gyát előteremteni ;  —  azzal  lehetett  volna  évenként  50,000  holdat 
betrágyázni  s  ez  hozott  volna  a  felföldnek  250,000  köböl  gabonát 
tiszta  hasznot,  vagyis  1,250,000  forintnyi  jövedelmet.  Azon  felül 
lehetett  volna  ezen  2000  pálinkaházban  80,000  darab  szarvas  majr- 
hát  hizlalni,  mi  ismét  évenként  1,000,000  forintnyi  hasznot  hozott 
volna.  Legnagyobb  kárt  vallott  azonban  a  szegény  sorsú  földnépe, 
miután  ezen  2000  pálinkaház  legalább  10,000  családnak  adott  volna 
téli  életlme. 

És  a  mint,  uraim,  ezen  átkozott  kezek  működtek  az  adó  és 
accis  dolgában,  ép  ugy  folytatták  ezen  müködésöket  minden  más,  a 
mezei  gazdaság  ressortjába  eső  műtételeikben.  Az  úgynevezett  ki- 
sebb, a  törvény  által  meghagyott  haszonvételek  élvezetét,  ellenkező 
rendeleteik  által  majdnem  lehetlennó  tették;  a  mezei  rendőri  keze- 

lés  gúny  tárgyává  vált  elannyira,  hogy  a  károsodott  fél  inkátb  meg- 
toldta  még  a  lopott  jószágot,  csakhogy  panaszra  ne  kellessék  oda  men- 
ni, a  hol  számtalan  zaklatások  igen ,  de  igazság  fellelhető  nem  vala. 

De  a  leggonoszabb  szándék,  mely  minden  e  hazában  elköve-, 
tett  botrányos  tettnek  koronáját  tette  fel ,  rejlett  azon  tilalomban 
mely  akadályozta  a  mezei  gazdaságot  istápoló  hitel-bank  felállítá- 
sát, annak  daczára,  hogy  a  pénz  nem  követeltetett  a  kormánytól, 
hanem  azt  az  ország  pénz-nagyai  összeállítani  szándékoztak. 

És  ha  csak  ezen  egy  tényt  tekintjük  is,  nem  jön-e  önkénytele- 
nül eszünkbe  azon  elszegényitési  rendszer,  melyet  Ausztria  perfid 
államtanácsosai  követtek  ekkoráig  Magyarország  irányában  ?  És 
talán  ezen  tény  szolgáltatja  a  legbiztosabb  kulcsot  azon  kérdés  meg- 
oldására, miért  folytatta  az  osztrák  kormány  ezen  elszegényitési  po- 
litikát még  akkor  is  irányunkban,  a  midőn  ugyanegy  vasvessző 
alatt  görbedtünk  a  többi  örökös  tartományokkal.  Voltak  hy- 
pothek-bankok  az  örökös  tartományokban  ,  söt  még  Gallicziá- 
ban  is,  és  csak  Magyarországban  nem  engedték  annak  felállítását, 
mert  tönkre  kelletett  tenni  azon  közép  osztályt_,  azon  úgynevezett 
kisebb  aristocratiát,  mely  a  felföldön  eddig  képviselője  és  zászló- 
hordója volt  a  szabad  magyar  szellemnek,  melyet  az  a  nép  legalsóbb 
rétegeibe  belecsepegtetni  tudott  s  melynek  köszönhetjük,  hogy  a 
felföld  még  eddig  Magyarországé  és  azé  maradni  fog.  Ezen  magyar 
szellemű  osztályt  igen  is  kelletett  tűzzel,  vassal  és  az  éhség  minden 
nyomorával  kipusztítani,  hogy  lehessen  helyébe  a  Bach-féle  „VoU- 
blut  aristocratiát"  helyezni,  hogy  uj  vért  öntsön  a  felföld  erejébe, 
melynek  lüktetései  ne  legyenek  soha  osztrák-ellenesek. 

És  nem  hinné  senki,  a  ki  nem  tapasztalta,  mily  borzasztó  ha- 
tása volt  eddig  is  ezen  elszegényitési  rendszernek.  Nem  birván 
ugyanis  a  felföldi  birtokos  trágyahiány  miatt  földjei  összegét  mi- 
velni,  csak  a  javát  tartotta  folytonos  mivelésben,  amazok  elparla- 
gosodtak,  elvadultak,  vízmosásokká  váltak,  és  a  termőföld  sorából 
kitöröltettek.  Ez  volt  az  oka,  hogy  az  ottani  föld  oly  annyira  elér- 
téktelenedett, hogy  több  örök  ároni  eladások  történtek,  hol  egy 
hold  föld  5  forintért  adatott  el.  És  sajátságos  dologként  emlitem  fel, 
hogy  épen  azon  adásvevésnek   nagy  része  Zemplénben    történvén, 

hol,  mint  mondám,  egy  hold  föld  5  frtba  került,  daczára  ezen  nevet- 
séges árnak,  daczára  annak,  hogy  a  vevők  mind  bécsi  urak  valának, 
kiknél  tehát  üzleti  töke  volt,  mert  csak  nem  lehet  hinni,  hogy  valaki 
e  nélkül  felföldi  birtokot  vegyen,  kiknél  a  német  Gründlichkeit  sem 
hiányzott,  daczára,  mondom,  mindezeknek,  egy  két  rövid  év  elég  volt 
arra,hogy  ezen  jó  urak  tönkretétessenek  és  hazánkból  kipusztuljanak. 

Szükségesnek  söt  küldőim  iránti  kötelességemnek  tartottam, 
egy  kis  vázlatát  adni  azon  határtalan  nyomorúságnak,  melybe  a 
szegény  felföld  Bach  átkozott  rendszere  által  ejtetett,  és  önök  figyel- 
mébe ajánlani  azon  népet,  mely  ugyan  tótul  beszél  és  tótul  imád- 
kozik, hanem  mindennapi  imáját  csak  a  magyarok  Istene  felé  emeli, 
azon  vidékét,  mely  a  legjobb  indulattal  és  áldozatkészséggel  fogadta 
fel  mindig  a  szorongatott  magyar  elemet  a  maga  védbástyáiba.  Fel 
fogom  kérni  önök  atyáskodó  gondoskodását  annak  idejében  a  fel- 
földi gazdaság  érdekében,  hogy  az  lassankint  felüdülhessen  azon 
sújtó  csapásokból,  melyeket  reámért  azon  zsákmány  politikának 
legtökéletesebb  mintáját  föltaláló,  a  nép,  fejedelem  bizalmát  egy- 
aránt bitorló  renegát  barikád  hös  (ügy  van !),  ki  csak  azért  fektette 
democraticus  alapra  az  absolut  monarchia  centralisáló  adrainistratio 
rendszerét,  hogy  hitesse  el  a  néppel  változhatlan  democraticus 
szellemét,  valósággal  pedig  azért,  hogy  annál  könnyebben  saját 
markába  gyüjthesse  össze  a  palotából  szintúgy  mint  a  gunyhó  leg- 
elrejtettebb szekrényeiből  minden  jövedelmi  forrás  szálait  s  annál 
sikeresebben  szophassa  kényekedve  szerint  bármelyik  osztály  vérét 
nadályként. 

De  midőn  az  osztrák  államférfiak  gazdálkodási  módja  ellen  a 
kárhozat  hangját  emelem,  nem  viseltetem  az  osztrák  nép  iránt  leg- 
kisebb rósz  indulattal,  sőt  inkább  igen  sok  szerencsét  kivánok  neki 
azon  alkotmányához,  melylyel  most  megajándékoztatott;  de  csak 
azt  ne  követelje  tőlünk,  hogy  mi  is  részesüljünk  benne ;  mert  nekünk 
jogunk  van  követelni ;  egy  olyan  nép  pedig  nem  fogadhatja  el  az 
ajándékot.  Nem  veszem  azonban  az  osztrák  népnek  azon  kívánságát 
rósz  néven,  mert  hiszen  maga  sem  tudja  mit  követel,  egy  nép  ugyan, 
is,  mely  alkotmányos  életet  sohasem  élvezett,  nem  tudja  felfogni 
finnak   becsét.     Olyan   az,    mint   azon   ember,   ki   sohasem     volt 

szerelmes  ,  és  rósz  néven  veszi  másnak  ,  ki  szerelme  egész 
lángjával  átkarolja  lelke  istennőjét  ,  csak  azért  ,  mivel  ö  azt 
jó  szivvel  nem  nézheti  ;  de  mire  csak  az  az  egyszerű  felelet :  ne 
tessék  hát  odanézni.  Mi  is  csak  azt  kívánjuk,  ne  nézzenek  felénk, 
ignoráljanak  minket,  söt  contumacirozzanak,  ha  ugy  tetszik,  de  él- 
tünk bálványát  ne  követeljék,  mert  ahhoz  nekünk  is  van  szólónk, 
így  kérem  szinte  cseh,  morva  és  lengyel  társainkat,  ne  neheztelje- 
nek reánk,  hogy  nem  nyújtottunk  nekik  segédkezeket  a  Reichsrath- 
ban  a  centralisticus  fészek  szétdulására,  mit,  szivünk  sugallatait  kö- 
vetve, szívesen  tettünk  volna,  áe  nem  tehettük  azért,  nehogy  az  Ö 
védelmükben  mi  magunk  elvérezzünk. 

Átmenve  már  mostan  a  ház  asztalára  letett  indítványra,  mely 
remekmű  felett  Európa  szintúgy  mint  ezen  ház  kimondta  jóváhagyó 
ítéletét,  azt  magam  is  csak  jóváhagyhatom  és  nem  bövithetem  az 
abban  foglalt  horvát  kérdést  sem  azon  törvényből  merített  nézetek- 
kel, melyek  itt  a  házban  fölmerültek,  nem  azért,  mert  nem  akarok 
horvát  testvéreink  irányában  ugy  állani,  mint  itélö  biró,  vagy  mint 
fél,  hanem  mint  szerető  erösebb  testvére,  ki  azon  testvéri  nézettől 
van  áthatva,  hogy  ha  már  egyik  testvérnek  veszíteni  kellene,  veszít- 
sen az  erősebbik. 

De  midőn  az  indítványozó  képviselő  ur  javaslatát  elfogadnám, 
bővíteni  szeretném  azt  egyúttal  azon  internationalis  kérdésekkel  is, 
melyeket  Tisza  Kálmán  képviselő  társunk  fölemiitett,  melyek  legföb- 
bike  a  nemzetiségi  kérdés,  melynek  taglalásában  ki  akarnám  emelni, 
hogy  mi  külön  nemzettestvéreink  iránti  gondoskodásunkban,  a  méltá- 
nyosság legszélsőbb  határáig  menni  óhajtunk,C5ak  azt  ne  követeljék  tő- 
lünk, hogy  azon  túllépjünk,  mit  öngyilkosság  nélkül  nem  tehetnénk. 

Átmegyek  azon  végső  kérdésre :  minő  alakba  kellessék  a  ház 
asztalára  letett  javaslatot  burkolni ;  és  igen  sajnálom,  hogy  e  rész- 
ben a  t.  indítványozó  úrral  egy  véleményben  nem  lehetek ;  de  azok- 
kal sem,  kik  abban  csak  puszta  formaságot  látnak,  miután  én  ré- 
szemről ezen  formaságban  is  lényeget  látok  lappangani.  Itt  minde- 
nekelőtt azon  kérdés  forog  fenn  :  ki  nevében  szólhat  egy  csonka 
parlament?  mire  a  felelet,  hogy  :  csak  azok  nevében,  kik  azt  képe- 
zik, nem  pedig  azokéban,  kik  saját  hibájok  nélkül  hiányzanak,  mert 

ezek  irányában  a  felelősséget  magunkra  nem  vehetjük.  És  ebben 
látnám  én  az  1848-ki  törvények  világos  megsértését,  ha  olyan  lépést 
tennénk,  mely  az  országgyűlésnek  legünnepélyesebb  diplomaticus  lé- 
pése, a  nélkül,  hogy  erdélyi  testvéreink  jelen  volnának.Az  1 848-ki  tör- 
vény kimondja  az  uniót  Erdélyországgal ;  ha  mi  tehát  fölírunk  nélkü- 
lök,  mi  ezen  törvényesen  kimondott  uniót  sajátmagunk  szétbontjuk, 
(Ugy  van  !  Nem  áll !  Zaj.)  széttépjük  önkénytesen  azon  köteléket,  mely 
minket  a  Királyhágón  túli  testvéreinkkel  összeköt  sez  által  megsérte- 
nek világosan  az  184&-ki  törvényt;  (Zaj.)  s  épen  azért  ugy  vagyok 
meggyőződve,  hogy  még  akkor  sem  Írhatnánk  fel  ezen  tekintetből, 
ha  törvényes  fejedelmünk  volna,  annál  kevésbé  most,  midőn  az 
nincs.  De  azt  állitja  a  tisztelt  indítványozó  ur,  hogy  történtek  már 
azelőtt  is  felírások  nem  törvényes  fejedelmekhez,  és  négy  esetet 
hozott  fel  annak  igazolására.  Erre  már  meg  volt  felelve,  és  én  csak 
röviden  érintem  meg,  hogy  én  a  felhozott  négy  eset  és  a  mostani 
közt  legkisebb  analógiát  sem  látok  ;  először  nem  azért :  mert  a  négy 
érintett  fejedelem  mind  közvetlen  örökös  volt  és  csak  az  egyiknek 
előde  köszönt  le  és  az  is  törvényesen,  a  nemzet  beleegyezésével ;  a 
mostani  osztrák  császár  nem  közvetlen  örökös,  az  ő  előde  pedig 
törvénytelenül  lépett  le  a  magyar  trónról.  Másodszor :  nem  emliti  a 
tisztelt  indítványozó,  hogy  az  akkori  országgyűlések  nem  lettek 
volna  kiegészítve,  és  igy  épen  azért  hinnem  kell,  hogy  ki  valának^ 
annál  inkább,  mert  most  sem  hinném,  ha  nem  tudnám,  hogy  létez- 
het oly  eset,  midőn  az  uj  fejedelem ,  ki  szent  István  koroná- 
ját kívánja,  ne  hivja  össze  egészen  azon  országgyűlést,  mely 
egyedül  jogosítva  van,  neki  szent  István  koronáját  átnyújtani. 
—  Harmadszor :  nincs  analógia  azért,  mert  az  emiitett  négy  ko- 
ronaörökös, mielőtt  sz.  István  koronáját  kérte  volna,  törvényes  térre 
lépett  és  kiengesztelte  a  nemzetet.  Kövesse  Ferencz  József  császár 
ezen  fejedelmek  példáját,  engesztelje  ki  a  nemzetet,  lépjen  az 
1848-ki  törvények  terére,  adja  ki  hitlevelét  azok  értelmében,  és 
nem  lesz  senki  e  házban,  ki  sz.  István  koronáját  tőle  megtagadná; 
de  addig  mig  törvényeink  letiporva  vannak,  az  azokat  garantirozó 
szerződés  széttépve  lábunk  előtt  hever,  ős  alkotmányunk  helyébe 
egy  uj  alkotmányos  Semmi  szándékoltatik  ;  mig  testvéreink  odakin 

a  hontalanság  száraz  kenyerén  rágódni  kénytelenek,  benn  az  or- 
szágban pedig  az  alatt,  mig  mi  itt  kötelességünket  teljesítjük,  egy 
durva  soldateska  arczul  csapva  és  kigúnyolva  az  országgyűlést,  oda 
haza  családunkat,  gyermekeinket  executionalis  kínzásokkal  gyötrik, 
addig  részemről  nem  irok  fel,  ha  mindjárt  nem  is  lehet  mondani: 
melyik  törvény  sértetnék  meg  a  felírásnak  ily  fejedelemhezi  külde_ 
tése  által ;  elég  az,  hogy  megsértenek  az  által  800  éves  irott  törvé- 
nyeink szellemét,  megsértenök  a  nemzet  alkotmányos  érzelmeit, 
juegsértenök  azon  törvénynyé  vált  szokásos  pietását,  mely  szerint 
a  magyar  nemzet  csak  koronás  fejedelmét  tekintette  magához  oly 
hasonlónak,  kihez  felirást  intézni  lehet ;  —  sértenök,  uraim^  a  nem- 
zetnek azon  méltóságát,  mely  épen  az  által,  kinek  felirni  kellene, 
és  épen  azon  perczben,  mikor  irni  kellene,  lábbal  tapodtatik;  —  de 
sértenök  végtére  az  eszélyességet  is,  mely  azt  parancsolja,  hogy 
azon  ellenséghez,  ki  fegyvert  ránt  reánk,  ne  közeledjüok,  ha  fegy- 
verrel nem  közeledhetünk  hozzá. 

Nagy  váddal  illeti  a  t.  indítványozó  ur  azokat,  kik  a  felirást 
nem  pártolják,  állítván,  hogy  a  nemzet  a  békés  módoni  kiegyenlítést 
kívánja  ;  nem  cselekednénk  tehát  annak  érdekében,  ha  szóba  nem 
állnánk  azzal,  kitől  orvoslást  várhatni.  És  ez  oly  vád,  mely  ha  iga- 
zoltatott volna,  engemet  is  a  határozat  pártolásától  elrettentet 
volna ;  de  ez  csak  ugy  történhetett  vala,  ha  biztos  remény  nyújtat- 
nék, miszerint  a  felírás  által  azon  békés  utoni  kiegyenlítés  kiesz- 
közöltetni fog,  a  helyett  azonban  azt  állitá  az  indítványozó,  misze- 
rint jót  nem  áll  az  eredményért,  miután  az  osztrák  államférfiak  való- 
színűleg oly  követelésekkel  lépendnek  fül,  melyek  a  végtörést 
maguk  után  vonandják. 

Ezen  őszinte  vallomása  a  t,  indítványozónak  fölment  tehát 
minket  a  felelősség  terhe  alól ;  de  azért  tekintsük  csak  közelebbről, 
váljon  kívánja-e  igazán  a  nép,  hogy  szóba  ereszkedjünk  a  mo&taní 
tényleges  hatalommal  ?  a  nép  az  october  20-diki  diploma  kibocsá- 
tása után  meggondolta  magát,  elfogadja-e  ?  s  midőn  azt  tévé,  csak 
azon  ünnepélyes  nyilatkozattal  tette,  miszerint  azt  csak  annyiban 
fogadja  el,  mennyiben  az  az  1848-kí  t  örvénynyel  nem  ellenkezik; 
ilyen  értelemben  szervezte  is  magát ;  erre  következett  a  január  16-ki 


bécsi  mennykő,  megsemmisítvén  mindent,  mi  az  october  20-diki  pá- 
tens ellenére  történt,  mire  a  nemzet  jószivü  őszinteségében  a  tény- 
leges fejedelemnek  azt  válaszolta:  hogy  semmi  törvénytelenséget 
nem  követett  el,  miután  csak  az  1848-ki  és  többi  sarkalatos  törvé- 
nyei ösvényén  járt.  Erre  jött  feleletül  a  február  2  6-diki  birodalmi 
tanácsról  rendelkező  rendelet,  azt  parancsolván,  hogy  Magyarország 
is  küldjön  85  képviselőt  kebelébe,  mire  ismét  az  ország  válaszul 
egyhangúlag  hazaárulónak  nyilvánított  mindenkit,  ki  800-dos  alkot- 
mányunk romjain  a  bécsi  Reichsrathot  fölépíteni  és  abba  magyarorszá- 
gi képviselő  gyanánt  menni  merészelne, —  mire  ismét  végszó  gyanánt  a 
trónbeszéd  megérkezett,  mely  minden  további  illusiónak  véget  vetett. 
Ebből  látni  tehát,  hogy  a  nemzet  már  három  rendbeli  válasz- 
iratot váltott  s  meggyőződvén  azoknak  eredménytelenségéről,  kö- 
vetelheti-e tovább  is,  hogy  a  scriptum  és  rescriptum  tenger-tömke- 
legébe bocsátkozzunk  ?  —  Nem !  Ezt  a  nemzet  józan  logicája  nem 
követelheti.  De  követelheti  azt,  hogy  a  12  évi  zsarnoki  uralom  által 
a  bűnös  indulatok  hullámain  hányt- vetett  kormányhajót  normális 
medrébe  vezessük  vissza,  —  mi  csak  az  1848-ki  törvények  szen- 
tesítése által  történhetik.  —  Követeli,  hogy  ha  már  meg  nem  szen- 
tesíthetjük azokat,  legalább  oly  lépést  ne  tegyünk,  mely  azoktól,  ha 
csak  egy  hajszálnyira  is,  eltávolítson  bennünket ,  —  követeli, 
hogy  ha  azon  meggyőződésre  jutottunk,  hogy  ezen  czélt  most 
nem  érjük  el;  mentsük  meg  azokat  legalább  a  jövőnek;  —  és 
higyjék  el  önök  nekem  ,  hogy  sokkal  jobban  fog  a  nemzet 
minket  fogadni,  ha  azt  mondjuk  neki :  inkább  visszahoztuk  nektek 
a  12  évi  sanyarúságot  minden  szörnyeível,  mely  a  bécsi  pénzügyi 
tehetetlenség,  Velencze  nyakba  akasztott  malomköve  és  a  többi 
ismert  európai  viszonyok  mellett  ugy  sem  tarthat  soká;  de  vissza- 
hoztuk egy  úttal  törvényes  jogaink  összeségét  szeplőtlen  szüzessé- 
gében, mintha  azt  látná,  hogy  itt  vagyunk  ugyan,  de  az  1848-ki 
törvények  szűz  koszorújába  fűzött  legszebb  gyöngy  áldozattá  lön, 
mely  gyöngy  azon  pillanatban  hullana  ki  belőle,  melyben  azon  pal- 
lós felé  közeledünk,  mely  a  trőnbeszéd  folytán  az  ország  szivére 
szegeztetett.  Az  én  legbensőbb  meggyőződésem,  uraim,  hogy  minket 
a  felírás  az  alkudozás  azon   sikos   lejtőjére  vezetend,  melyen  meg- 

állapodás  nincs,  s  melyen  mindig  tovább  haladva  a  bolygó  zsidó- 
ként utoljára  azon  örvénybe  sodortatunk,  melyből  az  1848-ki  tör- 
vényeket egész  épségökben  ki  nem  mentjük,  s  ez  az,  miért  nekem  lel- 
kiismeretem nem  engedi  meg  fölimi,  —  a  nélkül  azonban,  hogy  azért 
könnyelműen  az  1848-ki  forradalom  terére  lépnék,  mint  attól  gróf 
Széchenyi  képviselő  ur  annyira  tart,  ki  e  részben  tökéletesen  nyu- 
godt lehet,  miután  mi,  kik  az  élet  rubikon  második  felére  léptünk, 
legkevésbé  szoktunk  a  haza  ügyében  könnyelműen  eljárni. 

Azt  monda  még  az  indítványozó  úr,  hogy  merész  politikát  űz- 
ni nem  szabad,  nehogy  mi  idézzük  elö  a  törést  ;  de  én  a  határozatot 
pártoló  politikában  semmi  merészséget  nem  látok,  saját  maga  állít- 
ván, hogy  a  felírásnak  is  valószínűleg  ugyanazon  eredménye  lesz. 
De  ha  volna  is  merészség  benne,  azt  most  elvetendönek  nem  tarta- 
nám, mert  igenis,  vannak  pillanatok,  a  hol  a  politikában  is  szükséges 
a  merészség.  A  politika  is  harczmezö,  és  csak  az  a  különbség  van 
közte  és  a  katonai  harczmezö  közt,  hogy  itt  az  ölÖ  szer  a  hideg  vas 
és  az  elszánt  bátorság,  amott  a  hideg  számítás,  ravaszság,  álnokság 
és  gyakran  alávalóság  ;  az  eredmény  ugyanegy. 

A  törést  illetőleg^  meggyőződésem  szerint  azt  előidézni  nem 
lehet;  mert  az  már  tettlég  megvan.  A  nemzet  kimondta  maga  ulti- 
mátumát, hogy  az  1848-kí  törvényektől  egy  hajszálnyira  élnem  áll; 
a  trónbeszéd  ellenben  azt  válaszolta  :  hogy  a  február  20-ki  rende- 
letet minden  tőle  kitelhető  erővel  foganatositandja,  s  ezzel  lőn  oda- 
dobva a  nemzet  elébe  a  keztyü,  melyet  mi  ugyan  fölveszünk  azon 
reményben,  miszerint  nem  lesz  Isten  akarata,  hogy  az  1848-kí  for- 
radalom terére  tereitessünk ;  de  a  törést  nem  az  idézi  elö,  ki  a  kez- 
tyüt  felveszi,  hanem  az,  ki  azt  odadobja.  Európa  pedig  át  fogja  látni, 
hol  van  az  igazság  ;  azon  kormánynál-e,  mely  800-ados  alkotmá- 
nyunkat minden  igaz  ok  nélkül  el  akarja  törülni,  vagy  pedig  azon 
nemzetnél,  mely  fegyvertelen  corpus  jurisra  támasztott  kézzel  védi 
törvényes  létét  és  életét. 

Végtére  állítatott,  hogy  a  közvélemény  forradalmi  vágyakkal 
illetné  azon  pártot,  mely  a  határozatot  kívánja;  —  de  lehet-e  azon 
pártot  forradalmi  vágyakkal  illetni,  mely  az  1848-kí  törvényeket 
CBonkitlanul   megtartani    kívánja,   és    azért  nem    pártolja  a  felírást, 

mert  az  azoknak  megcsonkításához  vezethetne.  Egy  párt,  mely  a 
törvényt  szigorúan  magtartatni  óhajtja,  nem  lehet  forradalmi.  Ezen 
párt  egyszersmind  a  legitimitást  védi,  mert  a  tényleges  hatalom 
nem  ad  jogot,  azt  csak  a  törvény  adja ;  mely  párt  tehát  a  törvénye- 
ket védi,  védi  a  legitimitást.  Midőn  mi  semmi  oly  lépést  tenni  nem 
akarunk,  mely  a  mostani  tényleges,  de  nem  törvényes  hatalmat  csak 
látszólagosan  is  törvényesítené,  a  legitimitást  védjük,  védjük  sz. 
István  koronáját  a  valódi  örökös  számára,  a  tényleges  hatalom  ellen 
is,  ha  az  tudniillik  illetéktelen  kézbe  jutott  volna. 

Miután  mindezeknél  fogva  nekem  csak  a  határozat  nyújtja 
a  szükséges  lelki  megnyugvást,  —  a  mellett  szavazok.  (Helyes ! 
Éljen !) 

Erre  Csengeri  Antal: 

(Zaj  ;  Elnök:  Urak,  figyelmet  kérek ;  méltóztassanak  helyet 
foglalni !  Halljuk  !)  Előre  kijelentem,  hogy  éa  mind  tartalmára,  mind 
alakjára  nézve  pártolom  azon  felséges  szerkezetet,  melyet  Pestbel- 
városának tisztelt  képviselője  a  ház  asztalára  tön.  Ellene  vagyok  a 
határozatnak,  mely  a  lényeg  helyett  a  formára  veti  a  súlyt,  s  ürü- 
gyet adhatna,  minden  egyéb  ok  nélkül  megtagadni,  a  mit  megadni 
különben  sincs  hajlam,  s  pártolom  a  felírást,  mint  a  mely  semmit 
sem  koczkáztat,  a  nélkül,  hogy  bármit  feladna. 

De  nem  azért  szólalok  fel,  hogy  indokoljam  szavazatomat  az 
indítvány  mellett,  melyet  oly  kimeritöleg,  oly  szépen  indokolt  maga 
az  indítványozó.  Azok  után,  a  mik  az  előttünk  fekvő  remek  szerke- 
zetben foglaltatnak,  s  a  miket  több  tisztelt  követtársam  annyi  éke- 
senszólással elmondott,  jogaink  védelmére  is  fölöslegesnek  tartom 
ez  úttal  több  szót  emelni.  A  napnál  világosabban  ki  van  mutatva, 
hogy  a  tér,  melyen  küzdünk,  a  legitimitás  tere ;  s  egy  szabad  nép 
sem  vonja  kétségbe,  hogy  a  jogok,  melyeket  visszakövetelünk,  a  köz 
és  magán  szabadság  szükséges  biztosítékai.  S  hogy  e  jogokkal  a 
polgárisodás  érdekében  fogunk  élni,  ki  kételkedhetik  azok  után, 
a  mik  1848-ban  történtek,  ki  fog  kételkedni  azon  szabadelvű  nyi- 
latkozatok után,  melyek  e  házban,  köztetszés  kíséretében,  minden 
oldalról  elmondattak  ? 

Ha  e  szép  nyilatkozatok  után,    a  viták  ily  késő  stádiumában 

szót  emelek,  csak  azért  teszem,  hogy  azon  képhez,  melyet  a  mnlt 
évtizedről  rajzoltak  némely  képviselőtársaim,  én  is  járuljak  egy  vo- 
nással. Sok  oldalról  mutatták  ueyanis  föl  a  megbukott  rendszert  — 
s  a  rajz  mégsem  egész.  (Halljuk !)  Én  ezúttal  csak  a  sajtóviszonyok- 
ról kivánok  szólani.  Midőn  visszaköveteljük  esküttszéki  eljárással 
párosult  sajtószabadságunkat :  fel  akarom  mutatni  röviden,  hogyan 
kezelték  a  civilisatio  egyik  leghatalmasabb  tényezőjét,  a  sajtót,  a 
mi  úgynevezett  civilisatoraink. 

A  megbukott  rendszernek,  mely  a  birodalom  erejét  végkép 
kimerité,  hitelét  tönkretevé,  s  nagyhatalmi  állását  megdönté,  — 
egyik  főjellemvonása  volt  a  hazugság  is.  Kikiáltotta  a  „nemzetiségek 
egyenjogúságát"  s  tudjuk  mit  értettek  alatta :  a  német  oktatást,  a 
német  közigazgatást,  szóval :  minden  népfaj  egyenlő  jogát  —  németté 
lehetni.  (Ugy  van  !)  „Személy  és  vagyonbiztosság"  állottak  homlo- 
kán a  törvénykönyveknek,  melyekkel  hazai  törvényeinket  kiküszö- 
bölték, —  8  jól  volt  megjegyezve  a  jelen  viták  folytán,  hogy  a  sze- 
mély és  vagyon  hazánkban,  a  török  pusztítások  óta,  sohasem  volt 
kevésbbé  biztosítva,  mint  e  néhány  keserves  év  alatt.  „Democratia" 
állott  zászlóján  a  miniszternek,  ki  a  torlaszokról  lépett  a  kabinetbe, 
s  alig  hogy  belépett,  már  rangra,  czimre  vágyott,  —  s  tudjuk,  hogy 
az  osztrák  jogegyenlőség  nem  volt  egyéb,  mint  egyenlőség  a  jogta- 
lanságban. (Ugy  van !)  A  paragraphok  élén,  melyeket  az  oktatási 
ügy  rendezése  iránt  kibocsátott  a  cultusminiszter,  ott  pompázott  e 
szép  szó:  „oktatás- szabadság."  Tudjuk  mit  értettek  alatta.  Képes- 
ség helyett  a  „Gesinnung"-ot,  tudomány  helyett  a  német  nyelv  tu- 
dását vizsgálták  a  tanárban,  s  a  ki  magán  utón  akarta  pótolni  a 
közoktatás  hiányait,  hányféleképen  volt  akadályozva.  Tudok  esetet, 
hogy  a  magán-oktatást  még  a  növénytani  physiologiából  is  betiltot- 
ták. De  talán  semmivel  sem  űztek  oly  gúnyos  játékot  osztrák  civili- 
satoraink, mint  —  a  sajtószabadsággal ! 

Az  1848 -ki  forradalom,  mint  tudva  vau,  fölszabaditá  a  sajtót 
bilincsei  alul.  Visszaállitani  a  censurát,  annyi  lett  volna,  mint  elját- 
szani a  szabadelvüség  azon  reputatióját,  melynek  álarczával  léptek 
föl  az  uj  Ausztria  állaraférfiai  a  mivelt  külföld  előtt.  Mit  csináltak 
tehát  ?  Egy  olyan  rendszert  gondoltak  ki,  mely  —  ha  lehet  —  még 

roszább  volt  az  elővizsgálatnál,  s  mind  a  megelőző,  mind  a  megtorló 
rendszerből  egyesité  a  mi  súlyos.  (Igaz  !) 

Ha  valaki  a  rendőrség  sajtóbureau-ja  véleményét  valamely 
kéziratra  nézve  előre  kikérte,  azon  válaszszal  utasiták  el :  „nem 
tudja  ön,  hogy  az  osztrák  birodalomban  nincsen  censura,  hogy  a 
sajtó  szabad?!"  Az  író  tehát  nyomdába  vitte  müvét.  Akinyomott 
müvet,  mielőtt  megjelent,  három  napra  a  rendőrségnél  kellé  le- 
tenni. 

Mellőzöm  azon  körülményt,  hányszor  változtatta  e  törvényes 
letéti  napokat  hetekké,  sőt  hónapokká  a  rendőrség  önkénye  ,  mely 
a  törvények  fölött  állott :  csak  azon  keserű  csalódást  érintem,  midőn 
az  Írónak  tudtára  lön  adva,  hogy  müve  nem  jelenhet  meg,  s  a  ki- 
nyomott példányok  a  nyomdában  már  legfoglaltattak.  Jó  szerencse, 
ha  az  iró,  a  rendőrség  különös  kegyelméből,  azzal  menekülhetett, 
hogy  munkájából  egy  pár  lapot  kivágtak,  melyeket  aztán  újra  nyo- 
matott. Ez  esetben  legfölebb  csak  arról  győződhetett  meg,  hogy  a 
censura  minden  ellenkező  contestatiók  daczára,  még  mindig  fenn- 
áll, és  pedig  költségesebb  modorban,  mint  Metternich  berezeg  idejé- 
ben, mikor  a  kéziratot  censurázták,  nem  a  nyomtatványt.  (Igaz !) 
Ily  egyezkedések  egyes  lapok  ujranyomtatására  nézve  rendszerint 
csak  akkor  fordultak  elő  az  iró  és  a  rendőrség  között,  midőn  a 
rendőrség  nem  hivatkozhatott  határozott  paragraphusokra,  csak  a 
felelősséget  akarta  magáról  elhárítani.  Az  irónak  nyitva-állt  ugyan 
a  felebbhivatkozás  ily  esetben,  a  rendőrség  német  főnökéhez,  sőt 
fölebb  is ;  —  ez  azonban  a  legjobb  esetben  is  tömérdek  idövesztés- 
sel  járt;  s  hogy  várhatott  igaz  Ítéletet  a  magyar  iró  oly  körökből, 
melyek  elé  szavai,  az  összefüggésből  kikapva,  talán  elferdített  né- 
met fordításban,  az  első  vizsgáló  egyoldalú  véleményezésével  ter- 
jesztettek föl,  8  hol  a  magyar  iró  iránt,  már  mint  ilyen  iránt,  bizal- 
matlanság uralkodott?  Ha  e  tekintetek,  melyekhez  többnyire  a 
rendőrfőnök  fenyegetései  járultak,  módosításra,  a  kérdéses  hely- 
avagy  czikkely  kihagyására,  s  a  könyv  illető  leveleinek  vagy  a  hír- 
lap lefoglalt  számának  ujranyomatására  bírták  az  írót  avagy  szer- 
kesztőt :  a  rendőrség  többször  beleegyezett  ugyan,  de  mindenkor 
azon  megjegyzéssel,  hogy  az  iró  önként,    magától  jött  e  gondolatra, 

nem  a  rendőrség  figyelmeztetésére,  mert  hiszen  tudva  levő  dolog, 
hogy  elözö  vizsgálat  nincsen  a  monarchiában,  a  sajtó  szabad.  (Tet- 
szés.) 

Még  jobb  módja  volt  megismerni  a  sajtószabadságot  az  Írónak, 
ha  a  rendőrség  a  büntető-törvény  valamely  szakaszára  vagy  vala- 
mely felsőbb  rendeletre  hivatkozhatott.  Ilyenkor  a  könyv  avagy 
hirlap  lefoglaltatott,  —  s  az  iró  vagy  szerkesztő,  a  kiállítási  költsé- 
gek elvesztése  fölött  nem  ritkán  pörbe  is  fogatott,  oly  dolgozatért, 
mely  világot  sem  láthatott.  Civilisatoraink  az  elözö  vizsgálat  rend- 
szeréből átvették  a  megelőző  lefoglalást,  és  pedig  nem  a  kézirat, 
hanem  a  nyomtatvány  lefoglalását,  s  hozzáadák  a  megtorló  rendszer 
büntetését.  (Zúgás.)  Nem  volt-e  oka  az  irónak  az  ily  sajtószabad- 
ságnál többre  becsülni  azon  rendszert,  mely  legalább  nem  büntet 
oly  tettért,  melynek  elkövetését  megakadályozza,  s  a  mely  mellett 
a  nyomtatási  költség  sem  megy  veszendőbe  ?  S  szóljak-e  a  pörbe 
fogott  iró  folytonos  zaklatásairól  ?  Hiszen  ismeretes  a  tisztelt  kép- 
viselőház előtt  az  osztrák  büntető-törvénykezés.  S  voltak  esetek, 
midőn  a  rendőrség  által  üldözött  irót  magok  a  császári  törvényszé- 
kek sem  voltak  képesek  elitélni !  Pedig  e  törvényszékek  már  szer- 
kezetüknél fogva  sem  lehettek  a  politikai  üldözött  menhelyei.  S  e 
törvényszékeknek  azon  büntető  códex  szerint  kell  vala  itélniök,  me- 
lyet a  bureaucratia  készített  az  absolutismus  számára. 

Alig  képzelhetni  kínosabb  helyzetet,  mint  a  magyar  irónak, 
főleg  publicistának  és  szerkesztőnek  jutott  e  büntető  törvénykönyv 
mellett.  Oly  rendszerrel  szemben,  mely  országát  feldarabolta,  al- 
kotmányát letiporta,  nemzetiségét  megsemmisíteni  törekedett,  — 
egy  perczig  sem  vala  biztos,  hogy  oly  szót  nem  ejt,  mely  —  ha 
nem  felségsértés  —  legalább  is  a  közcaend  megzavarásának  van  bé- 
lyegezve. 

Maga  a  rendszer,  mely  csaknem  az  enyészet  szélére  sodorta 
a  birodalmat,  a  büntető-törvény  ótalma  alá  volt  helyezve  ;  s  főbenjáró 
büntettet  követhete  el,  a  ki  a  kormányzási  forma,  az  egységes  biro- 
dalmi rendszer,  sőt  a  német  szövetségi  alkotmány  el- 
len szót  emelt. 

Nem  sorolom  elő  a   közcsendháboritás  számos  esetét.   Ily  tet- 

tet  követett  volna  el,  a  ki  valamely  tisztviselő  visszaélését  vagy  egy 
részeg  zsandár  garázdálkodását  napfényre  hozza  vala.  Szólj ak-e  to- 
vábbá a  büntetés  alá  esö  vétségek  (Vergehen,  Übertretungen)  hosszú 
sorozatáról?  Az  úgynevezett  izgató,  közcsendet  veszélyezö  közlé- 
sek, az  álhírek  terjesztése,  a  pátensek,  felsőbb  rendeletek,  hatósá- 
gok és  államszolgák  elleni  sértések  tágas  rovata  alá  mi  könnyen 
volt  sorozható  bármely  hirlapi  közlemény.  S  a  büntető-törvény  mind- 
ezen paragraphusaihoz  mennyi  miniszteri,  kormányzói,  helytartó- 
sági és  rendőrségi  rendelet  járult  koronkint,  melyeknek  meg  nem 
tartása  legalább  is  pénzbeli  büntetést  vont  maga  után.  Mily  emléke- 
ző tehetség  kellett  volna  csak  észben  tartani  is  mindezen  rendelete- 
ket !  Megtartani  ?  —  az  épen  felülmúlt  volna  minden  emberi  tehet- 
séget ;  (Igaz !)  ugy  hogy  nem  képzelek  szerkesztőt,  főleg  politikai 
lap  szerkesztőjét,  a  ki  több  izben  büntetve  nem  lett  volna,  legalább 
is  oly  nagy  vétségekért,  mint  hogy  a  főkormányzó  czimét  nem  egé- 
szen szabály  szerint  irta,  vagy  épen  elég  vakmerő  volt  Albrecht  0 
Fenségét  magyarul  Albertnek  nevezni.  (Derültség.) 

S  a  büntetőtörvény  és  megszorító  rendeletek  sem  voltak  ele- 
gendők. A  sorok  közt  is  olvasnia  kellett  a  rendőrségnek,  mely  gyak- 
ran azt  is  balulértette,  a  mi  a  sorokban  volt  irva.  S  ha  a  kifejezé- 
sekbe nem  lehetett  belekötni,  —  az  irányt,  az  iró  szándokát  támad- 
ták meg.  Elegendő  ok,  ha  nem  is  pörbefogásra,  legalább  intésekre, 
s  három  megintés  után  egy  lapnak  felfüggesztésére.  Képzelhetni, 
mily  ingataggá,  mily  bizonytalanná  tévé  e  rendszer  független  poli- 
kai  lapjaink  sorsát ! 

így  állott  a  sajtószabadság  a  birodalomban. 
S  mennyivel  súlyosabbak  voltak  még  a  mi  viszonyaink  !  Mert 
tudni  kell,  tisztelt  képviselők,  hogy  a  birodalmi  egység,  melynek 
annyi  emberéletet,  annyi  családi  boldogságot  hoztak  már  is  áldoza- 
tul, maga  sem  volt  egyéb  —  hazugságnál.  (Helyes  !)  Avagy  nem  ál- 
lott-e hazánk  folyvást  kivételes  rendszabályok  alatt  ?  Már  fentebb 
érintem,  hogy  minden  szó,  mely  a  központosítás  rendszere  ellen, 
Magyarország  önkormányzása  érdekében  emeltetett,  már  eleve  a 
büntetötörvénykönyvben,  különszakadási  törekvésnek,  felségsértés- 
nek  volt  bélyegezve  az  osztrák  államférfiak  által.   Oly  büntettek, 

ínelyeknek  elkövetésétől  nem  igen  tarthattak  a  bécsi  journalisták. 
S  a  bécsi  lapok  czikkeit  utánnyomni  sem  mindenkor  volt  szabad 
lapjainknak,  mennyivel  kevesbbé  azokra  válaszolniok !  Ma  egy,  hol- 
nap más  tárgyban  tiltották  el  az  irást.  S  voltak  idők,  tisztelt  képvi- 
selők, midőn  e  szókat :  „nemzet",  „nemzetiség",  „haza",  „szabad- 
ság és  alkotmány"  leimunk  is  alig  lehetett  a  bűnös  izgatás  vádja 
nélkül.  (Borzasztó!)  Megtörtént  dolog,  hogy  egy  laptulajdonos, 
minden  Ítélet  nélkül,  egyszerű  hatalomszó  val  megfosztatott  laptu- 
lajdonosi jogától,  8  egy  független  lap  szerkesztése,  mint  valamely 
kormányhivatal,  felülről  tetszés  szerint  kinevezett  szerkesztőre  ru- 
háztatott. Volt  elvégre  idő ,  —  hogy  egyebeket  mellőzzek,  —  mikor 
a  külföldi  forrásokat  is  elvonták  szerkesztőségeinktől,  s  a  rendőrség 
hasábonként  kiollózva  adott  által  számukra  egy-egy  darabkát  azon 
külföldi  lapokból,  melyek  az  ő  költségükön  voltak  megrendelve ; 
(Igaz !)  és  ennyi  elővigyázati  rendszabály  mellett  az  előleges  censu- 
ra  is  minden  tartózkodás  nélkül  gyakoroltatott. 

Vegyék  mindezekhez,  tisztelt  képviselők,  a  gondolatokra,  esz- 
mékre vetett  súlyos  adónemet  —  a  bélyegdijt ;  s  hogy  azon  fillére- 
ket, melyeket  szűkölködő  Íróinak  segélyezésére  a  nemzet  összeadott, 
a  kormány  elkobozta ;  mig  iskoláinkból  a  magyar  kézikönyvek  ki- 
szorittattak  ;  s  el  kell  ismerniök,  hogy  nem  az  osztrák  államférfia- 
kon, nem  úgynevezett  civilisatorainkon  múlt,  ha  szellemi  termelé- 
sünk szintúgy  hanyatlásnak  nem  indult,  mint  anyagi  termelésünk 
több  ága,  melyet  a  bécsi  gazdálkodási  rendszer  tönkre  tett.  (Ugy 
van  !  Helyes !)  Jól  mondja  Macaulay,  hogy  az  első  gyümölcsök,  me- 
lyek az  irodalom  mezején  rósz  rendszer  alatt  érnek,  többnyire  még 
a  jó  rendszer  alatt  elhintett  vetésből  erednek.  A  római  császárság 
első  évei  képezik  a  latin  irodalom  aranykorát,  s  e  korszak  iróit  még 
a  köztársaság  utolsó  évei  növelték.  Íróink  nagyrésze  is  egy  jobb 
korszaknak  volt  még  növendéke. 

Ok  képezek  ama  központot,  mely  körül  egy  ifjabb,  szintén 
lelkes,  irói  nemzedék  kezdett  seregelni.  így  tartaték  ébren  a  nem- 
zeti közszellem,  mely  utóbb  szintén  visszahatott  az  irodalom  emelé- 
sére :   mind  az  irodalom,   mind  ama  közszellem  a  pálmához  levén 

hasonlók,  melyről  azt  osondja  a  latin  közmondás  ,snb  pondere 
ereseit !" 

8  hát  az  osztrák  kormány,  fogják  kérdeni,  tisztelt  képviselő* 
társaim,  mi  hasznot  vont  e  szellemi  elnyomásból? 

Egy  oly  rendszernek,  melynek  —  a  mint  mondám  —  minden 
jelszava  hazugság,  nincs  veszélyesebb  ellene  a  szabadszólásnál.  Ily 
rendszer  fennállása,  sajtószabadság  mellett,  rövid  ideig  sem  volt 
képzelhető. 

Jól  tudták  ezt  civilisatoraink.  A  kik,  a  kincstár  roppant  defi- 
cité mellett  is,  milliókat  költöttek  egy  császári  körútra,  hogy  a 
megfizetett  és  megparancsolt  demonstrátiókkal  egy  nagy  „megelé- 
gedési"  komédiát  rendezzenek  a  fejedelem  és  a  külföld  ámítására, 
(ügy  van  !  Helyes  !)  hogyan  tűrhették  volna,  hogy  e  költséges  ma- 
noeuvret  a  sajtó  illetlen  közbeszólása  megzavarja!?  Fizetett  lapja- 
inkban^  röpiratokban  hirdették  a  világnak,  hogy  Magyarország  bol- 
dog, elégült,  legfölebb  néhány  ó  conservativ  siratja  elveszített  ki- 
váltságait. Hogyan  sikerült  volna  ily  hazugságokkal  csak  pillanatra 
is  elámitani  a  világot,  ha  a  sajtó  szabad? 

A  csalás  azonban  nem  maradt  boszulatlan.  A  magyar  sajtó,  ha 
nem  ostromolhatá  —  hallgatással  mellőzte  a  kormány  intézkedéseit ; 
s  az  uj  intézmények  nem  csak  azért  nem  fogamzottak  meg  e  hon 
földében,  mivel  idegen  növények  voltak,  hanem  azért  sem,  mivel  a 
föld  nem  volt  számukra  elkészítve  s  hiányzott  támaszuk  a  közvéle- 
ményben. Utóbb  a  magyar  sajtó  hallgatagsága  teljes  közönynyé 
vált  mind  az  iránt,  a  mi  felülről  jött;  s  e  közöny  átment  a  közvéle- 
ménybe is.  Hasztalan  volt  akkor  már  egy  magasabb  fölfogása,  be- 
csületesebb irányú  rendörminiszter  részéről  —  ki  csak  néhány  napig 
ült  a  kormánytanácsban  —  a  sajtó  nógatása,  hogy  szóljon  hozzá 
ehhez  és  amahhoz,  habár  roszalólag.  A  bizalmi  férfiak  ideje  is  le- 
járt. S  a  kormány  a  nemzet  minden  rétegeitől  elszigetelten,  teljesen 
magára  hagyatva,  minden  tanács  nélkül,  találta  magát.  Intézmé- 
nyei, melyeket  a  nemzetre  octroyirozott,  ugy  szólván,  halva  szület- 
tek, mint  a  községi  törvény.  Az  octroyirozó  gép,  mely  csak  proviso- 
riumok  alkotására  volt  alkalmas,  teljesen  fennakadt.  Idejárult,  hogy 
-  a  sérthetetlen  bureaucratia  romlottsága  a  legfelsőbb  körökig  ter- 
1861-ki  országgyűlés  II.  20 

jedt.    S  minél  nagyobb  volt  az  ámitáa,    annál  iszonyúbb  lön  a  kiáb- 
rándulás, annál  óriásibb  az  európai  botrány ! 

Valóban,  tisztelt  képviselők,  az  egységes  Ausztria  példája 
megmutatta,  hogy  a  sajtó  ellenőrzését  sem  a  drága  hivatalnoki  el- 
lenőrködés, sem  az  erkölcstelen  kémrendszer  nem  pótolja,  s  hogy  a 
sajtószabadságot,  a  hol  még  nincsen,  bármi  áron  is  meg  kellene  sze- 
rezni. (Helyes !)  Mi  nem  mint  uj  jogot,  hanem  mint  törvényesen 
birt  szent  tulajdonunkat  követeljük  azt  vissza.  (Zajos  éljenzés.) 
r';f    ErreSárközy  Kázmér: 

/  A  lefolyt  évek  igazolták  egy  hajdani  bölcsnek  ama  mondá- 
sát :  „A  köznyomor  az  erény  alkalma"  mert  midőn  bün  volt  a  jog 
és  törvény  melletti  felszólalás,  akkor  a  néma  hallgatagság  elég  erős 
lett  forróbbá  tenni  a  honszeretetet,  forróbbá  a  ragaszkodást  ősi  al- 
kotmányunkhoz, törvényeinkhez. 

Ha  végig  nézzük  a  múlt  absolut  rendszer  kezelését,  gyakran 
látjuk  felváltva  vagy  egyesítve  abban  a  jogot  az  akarattal,  a  köte- 
lességet a  kényszerrel,  az  engedélyt  a  tilalommal,  s  végre  a  tekin- 
télyt a  sülyedéssel,  —  felváltva  vagy  egyesítve,  a  mint  jobbnak 
látszott.  Végig  húzódott  e  fonal  a  fináncz  és  rendőri  zaklattatástól 
kezdve  a  kis  politikai  catechismusokig,  melyekben  az  adófizetés 
mint  föerény,  s  megtagadása  mint  bün  lön  feltüntetve.  S  mily  czél 
éretett  el?  s  milyen  az  egyoldalulag  kezelt  ama  sajtó  által,  melyen 
ellenünk  irni  mindent  lehetett,  felelnünk  csak  a  mi  szabad  volt. 
Hasonlított  az  egy  közhelyre  kikötött  némához,  kit  minden  mocskol- 
hat és  szurkálhat,  s  visszatorlása  csak  fohász  s  a  kölcsönös  szé- 
gyen !  (ügy  van !) 

A  nemzet  politikai  lételének  eltörlése  czéloztatott,  s  mi  erös- 
bek  lettünk  önérzetünkben,  kitartásban  és  polgári  erényben ;  mi 
fiiítyolt  vetünk  a  multakra,  csak  a  nemzet  elidegenithetlen  sajátját, 
alkotmányát  követeljük  vissza,  s  ezen  erkölcsi  alapra  épitjük  annak 
jt9yendöjét. 

.uj  A  tényleg  uralkodó  Felség  érdekében  fekszik  a  népek  nyu- 
galma, megelégedése.  Nyugodt  és  megelégedett  oly  nép  nem  lehet, 
mely  saját  alkotmányából,  a  mihez  öt  oly  sok  drága  emlék  s  leg- 
saentebb  érdekei  kötik,    hatalommal  kiforgatva,   oly  idegenszerű 

alkotmányformával  kináltatik  meg,    melynek  reá  nézve  sem  becse, 
sem  alkalmazása  nem  képzelhető. 

Az  uralkodóháznak  érdeke  nem  különöztethetik  el  Magyar- 
ország érdekétől,  ugyanazon  egy  forrásból  ered,  ugyanazon  biz- 
tosítékkal bir,  a  forrás  a  törvény,  a  biztosíték  annak  kölcsönös  tisz- 
telete. 

E  birtoklásban  egyesült,  de  kormányzatban  külön  országok  és 
népek  összeolvasztása,  ugy  mint  elnyomása,  semmi  jogos  alapból  nem 
indulván  ki,  azonfelül  hogy  semmi  jogos  sikerre  nem  vezethet,  még 
természetelleni  is.  Még  a  növények  országában  sem  lehet  a  jól  meg- 
gyökerezett pázsitot  végkép  eltiprani,  vagy  újra  fölkél  az,  vagy 
újra  hajt,  s  az  uj  hajtás  az  előbbinél  nem  csak  ifjabb,  de  eleve- 
nebb is. 

A  birodalmi  kapocs  érdekében  szükséges  végre,  hogy  az  ausz- 
triai államférfiak  tegyék  le  azon  felsöségi  vágyat,  melyre  a  magas 
trón  fénykörében  magukat  jogosítva  vélik,  midőn  fejedelmileg  szen- 
tesitett törvényeink  Őket  e  haza  kormányzatából  világosan  kire- 
kesztik. 

Magyarország  alkotmányának  teljes  helyreállításával  a  kétke- 
dés teljes  meggyőződéssé  fog  válni,  hogy  a  Fejedelem  hatalma  s  a 
monarchia  ereje  egy  újjászületés  korszakába  lép  a  jogszerűség  s  bi- 
zodalom által. 

A  bizodalom  oly  erkölcsi  támasz,  mely  nagyra  emelheti  a  ha- 
talmat, de  kényszert  nem  ismer.  Azon  virághoz  hasonlít  az,  mely  hi- 
degben nem  nyilik,  de  az  égető  nap  heve  előtt  is  összevonja  —  s 
csak  az  esti  lanyha  szellőnek  s  reggeli  harmatnak  tárja  ki  kelyhét. 
Bármi  kisértessék  is  meg  a  végre,  hogy  e  nemzetben  kialud- 
jék jogos  érzete,  az  sikeretlen  lesz,  s  azon  államadósság,  mely  neta- 
lán e  czélra  fordíttatnék,  semmi  czim  alatt  nem  terhelhetné  e  hazát,  s 
bátran  lehet  hinni,  hogy  egész  Európa  előtt  mint  igazságtalan  tűn- 
nék fül. 

Ellenben  alkotmányunk  s  alaptörvényeink  helyreállítása  az 
184:8-ikiakkal  s  független  felelős  minisztériummal  fennhangon  fogja 
hirdetni  a  kiengeszteludés,  lend  és  nyugalom  jelszavát. 

Erre  a  remény  leginkább  a  nemzet  békés  hajlamában  s  a  tör- 

▼ény  iránti  tiszteletben  rejlik.  Ezen  erkölcsi  fegyverek  győzni  szok- 
tak kitartás  és  szilárdság  által,  győzni  csupán  a  polgári  erény  ha- 
talmával, még  a  sorsnak,  szerencsének  változó  viszonyai  között  is, 
Senecának  ama  kevés,  de  velős  szavai  szerint:  „Quid  animus  ma- 
gnum  promitteret  sibi,  si  certam  virtutem  fortuna  mutaret?" 

Az  alkotmányhozi  szoros  ragaszkodásunkat  melegen  s  indo- 
kolva terjeszti  elő  mélyen  tisztelt  Deák  Ferencz  képviselőtársunk, 
én  azt  mind  tartalmára  mind  alakjára  nézve  pártolom.  Olyannak  te- 
kintem ugyan  ezen  formakérdést,  ^mint  a  hitet,  melyben  könnyebb 
megnyugvást  találni,  mint  közössé  tenni  azt.  (Helyes!) 

Nem  vonom  kétségbe  azoknak  tiszta  hazafiságát,  sőt  tisztelem 
meggyőzödésüket,  kik  határozatot  vélnek  jobbnak.  De  nézetem  sze- 
rint az  alkotmány  visszaállítása  a  czél,  s  e  positiv  czélra  inkább 
positiv,  mint  negativszerü  lépést  látok  czélszerünek.  A  nem  cselek- 
vésre nézetem  szerint  a  negativitás  elég,  de  a  jogos  követelésnek 
tettleges  sikeresitésére  biztosabbnak  hiszem  a  felírást,  melyet  törvény 
nem  tilt,  a  gyakorlat,  —  ha  nem  teljesen  mindenben  hasonló  ese- 
tekről vehetni  is  példát,  —  megenged,  a  mérséklettség  javasol,  s  néha 
még  ebben  is  van   erő  ;  én  tehát  a  felírást  pártolom.  (Éljen !) 

Erre  Révész  Imre:  Tisztelt  képviselők  !  Midőn  a  kitűzött 
nagyfontosságú  tárgyhoz  én  is  hozzászólani  kivánok ,  már  önként 
mellözhetönek  vélem  a  közelebb  múlt  12  év  szenvedéseinek  emlege- 
tését, mert  ugy  gondolom,  hogy  a  legnemesebb  és  legméltóbb  nem- 
zeti fájdalom  is  vesztené  hitelét  és  tiszta  voltát,  ha  túlságosan  em- 
legetnök  és  hirleluök  azt ;  (Helyes !)  mellőzöm  az  érdemlett  bu- 
kásnak indult  absolut  kormányrendszer  iszonyuságainak  kimutatá- 
sát is,  s  mit  maga  az  élet,  s  közöttünk  is  annyi  jeles  szónok,  legalább 
ez  idö  szerint  méltán  elitélt  és  porig  alázott,  a  fölött  részemről  is 
Ítéletet  tartani  már  fölöslegesnek  vélem.  Nem  számlálom  elő,  még 
azon  felekezetnek  általam  jól  ismert  és  érzett  szenvedéseit  sem, 
melynek  kebelében  egyik  utolsó  szolga  vagyok ;  mert  hiszem,  hogy 
ezen  felekezet,  valamint  300  év  óta  folyvást,  s  a  legközelebbi  idők- 
ben is,  midőn  e  hazában  a  szabadságért  csak  sóhajtani,  de  nem  nyil- 
ván küzdeni  lehetett,  becsülettel  bajt  vivott  a  maga  dicső  szabadsá- 
gáért, ugy  ezentúl  is  tudni  fog  nemesen  íürui  és  bátran  küzdeni,  ha 

a  szükség  ugy  kivánandja,  és  az  én  itteni  apológiámra  vagy  apotheo- 
sisomra  épen  nem  szorult.  (Helyes  !)  Veszem  tehát  magamnak  azon 
háládatlan,  söt  zordon  és  közöttünk  most,  ugy  látszik,  kelletlen  sze- 
repet, hogy  szorosan  magához  a  kitűzött  tárgyhoz  szóljak,  (Derült- 
ség) s  ennek  mezején  is,  némely  előttem  tarthatatlanoknak  s  a  tör- 
vényesség szempontjából  hibásaknak  látszó  nézeteket  vegyek  vizs- 
gálat, s  ha  szabad  ugy  mondani  —  czáfolat  alá.  (Halljuk !) 

Az  igen  tisztelt  indítványozó  első  teendőnket,  első  felszóiali- 
sunkat körvonalozni  akarván,  ezen  három  kérdést  s  illetőleg  szem- 
pontot állitja  föl:  mit,  kihez  és  minő  alakban  szóljunk ?  Azt 
hiszem,  uraim,  hogy  ezen  három  szempont  épen  nem  meriti  ki  a  tár- 
gyat a  maga  egész  teljességében,  a  melyben  pedig  azt  nekünk  is 
mulhatlanul  fölfognunk  kell.  Valamely  ténynek,  tehát  egy  nyilat- 
kozatnak, egy  fölszólalásnak  erkölcsi  és  jogi  értékét  ugyanis,  nem- 
csak a  tartalom,  nemcsak  az  alak,  nemcsak  a  kihez  való  intéztetés, 
hanem  az  is  határozza  el  és  pedig  lényegesen,  hogy  kitol  vagy  kik- 
től eredt  legyen  az  a  fölszólalás,  az  a  nyilatkozat.  (Közhelyeslés.) 
Ezen  kérdést,  ezen  szempontot  azonban,  az  igen  tisztelt  inditvá- 
nyozó  föl  nem  állitja ;  igenis,  mert  ő  nyomban  a  kérdések  kitűzése 
előtt,  határozottan  és  föltétlenül  nyilvánítja,  hogy  az  országgyű- 
lés megalakult,  és  igy  ez  általam  szóba  hozott  kérdést,  már 
tényleg  megoldottnak,  bevégzettnek  véli.  Későbben  azonban  mégis 
az  országgyűlés  kiegészítéséről,  integritásáról 
szól,  s  e  kiegészítést,  ez  integritást,  mint  még  most  meg  nem  lévőt, 
határozottan  sürgeti,  követeli.  (Igaz  !  Zaj,  Halljuk  !)  És  itt,  megval- 
lom, hogy  én  némi  nehézséget,  hogy  ne  mondjam  ellenkezést  látok ; 
mert  bajosan  találom  átérthetőnek,  hogy  mimódon  lehessen  meg- 
alakultnak mondani  azt,  a  mi  még  nem  egész,  a  mi  még  nem  inte- 
ger ;  (Helyes !  Halljuk !)  ha  megalakult  is  az  valamivé,  de  bizonnyal 
nem  azzá,  a  mivé  fogott  volna  akkor  alakulni,  ha  egész,  ha  integer 
lett  volna,  —  a  mi,  azt  hiszem,  lényeges  különbség.  (Helyes !)  Mi  is 
tehát,  a  kik  itt  egybegyűlve  vagyunk,  és  szegény  hazánk  sorsáról 
tanakodunk,  megalakultunk  magyarországi  népképviselők  töredék 
testületévé,  de  épen  nem  törvényes  országgyűléssé,  a  mi  szintén  lé- 
nyeges különbség.  (Helyes !)  Törvényeink,  melyeket  itten  idézgetni 

fölöslegesnek  tartok,  kellő  szabatossággal  meghatározzák  azt,  hogy 
a  magyarországi  státus-életben  minemű  gyülekezet  neveztethetik 
ordzággyüiésnek.  És  ha  immár,  ezen  gyülekezetünket  eme  törvények 
mértékével  mérem  :  ezt  törvényes  országgyűlésnek  semmiképen  nem 
nevezhetem.  (Halljuk !)  Nem  nevezhetem  eredetére  nézve,  mert  oly 
tényleges  hatalom  által  hivatott  ez  össze,  a  melynek  erre  való  tör- 
vényes jogosultságát,  átalában  az  alkotmányos  elvek  s  a  mi  positiv 
törvényeink  értelmében  okszerűen  kétségbe  lehet  söt  kell  hoznunk  ; 
oly  módon  és  oly  helyre  hivatott  össze,  hogy  azt  törvényesnek  tekin- 
teni, bármi  szempontból  is,  ismét  nem  lehet.  (Cgy  van  !)  Igaz,  hogy 
az  összebivás  ezen  törvénytelenségének  fulánkját  a  hatóságok  igye- 
keztek elvenni  azon  nyilatkozat  által,  hogy  ök  nem  a  kiadott  ren- 
deletek, hanem  a  törvények  értelmében  választanak  képviselőket; 
azonban  ki  tagadhatná  egyfelől  azt,  hogy  ezen  utónyilatkozatok  a 
törvénytelen  meghivási  tényt,vagy  annak  alakját  törvényessé  már  nem 
tehették,  más  felől  azt,  hogy  ittlételünknek,  összejövetelünknek,  ha 
nem  egyedüli,  de  mindenesetre  egyik  tényezője  a  törvénytelen  meg- 
hívás ;  a  tényező  mivolta  pedig  mulhatlanul  kihat  magának  a  tény- 
nek, az  eredménynek  mivoltára  is.  Azonban,  ha  eltekintünk  is  össze- 
jövetelünknek eredetétől,  hanem  nézzük  magunkat  ugy,  a  mint  va- 
gyunk: lehetetlen  gyülekezetünket  törvényes  országgyűlésnek  ne- 
vezni, miután  több  oly  hatóságok  s  illetőleg  választó-kerületek 
képviselői  nem  hivattak  ide  meg,  s  ennélfogva  nincsenek  is  itt,  a  ki- 
ket az  1848-ik  évi,  söt  részben  az  azelőtti  törvények  is,  az  ország- 
gyűlés mulhatlan  kiegészítő  alkatrészeiül  nyilvánítanak. 

Gyakorta  hallottam,  söt  tényeinkben  nyilvánulni  láttam  azon 
nézetet,  hogy  miután  226  igazolt  képviselő  van:  tehát  a  képviselő- 
ház, a  rendszabályok  értelmében  (15 — 19.  §§.)  megalakulva  van. 
Ki  ne  látná,  hogy  ezen  nézetben  fallacia  van.  Hiszen  a  ház  rendsza- 
bályainak érvényes  alkalmazása  csak  ott  és  csak  akkor  kezdődhe- 
tik, a  hol  és  a  midőn  az  országgyűlés  megalakulhatását  szabályzó 
országos  törvényeknek  már  elégtétetetfc ;  (Halljuk !)  s  midőn  látjuk, 
hogy  igen  számosan  azok  közői,  a  kiknek  az  1848.  V.  t.  ez.  5  §  a 
szerint  meg  kellett  volna  hivattatniok,  meghiva  nincsenek,  s  igy  a 
megalakulhatásnak  törvényes  lehetősége  is  hiányzik  :  a  szabályokra 

támaszkodva  azt  mondani,  hogy  a  ház  meg  van  alakulva,  annyi  len- 
ne, mint  a  szentesített  országos  törvényeket  az  ezekkel  mérlegbe 
sem  tehető  s  ezek  ellenében  értékkel  nem  bíró  házszabályoknak 
alárendelni,  s  az  ország  territoriális  és  politikai  integritását  igno- 
rálni. —  Mondatott  az  la,  hogy  a  meg  nem  hívott  részeket  ugy  kell 
tekintenünk  ,  mint  voltak  hajdan  némely  megyék  ,  melyek  el- 
lenséges hatalom  fegyveres  uralma  alatt  levén  ,  az  ország- 
gyűlésre meg  nem  jelenhettek,  de  azért  a  megjelent  rész  minden 
törvényhozói  jogot  annak  rendje  szerint  gyakorolt.  Nem  lett  volna 
rósz  ezen  nézetet  speciális  példákkal  is  igazolni,  megemlíteni  pél- 
dául azt,  hogy  Corpus  Jurisunkban  mely  törvények  azok,  melyeket 
oly  országgyűlés  hozott,  melyre  az  illető  alkatrészek  meghiva  nem 
valának.  Azt  hiszem,  hogy  ez  nem  igen  könnyű  munka  lenne.  Azon- 
ban eltekintve  ettől,  első  tekintetre  látni  lehet,  hogy  nagy  különb- 
ség van  abban,  midőn  a  meghívást  és  megjelenhetést  physicai  okok 
gátolják,  és  abban,  midőn  a  meghívás  elmulasztása  egyedül  a  tör- 
vénynek öntudatos  és  szántszándékos  ignorálásából  származik. 
(Helyes  !)  Egy  szóval :  nagy  különbség  van  a  törvény  betöltésének 
természeti  lehetetlensége  és  öntudatos  nemakarása  között.  (Helyes !) 
Fölhozatott  Kraszna,  Közép-Szolnok,  Zaránd  és  Kővár  vidékének 
példája  is,  mint  a  melyek  nélkül  t.  i.  több  törvényes  országgyűlé- 
seink tartattak.  Nem  is  emlitve  azon  igen  sajátságos,  s  a  mostaniak- 
tól nagyon  különböző  viszonyokat,  okokat  és  érdekeket,  melyek  a 
szóba  hozott  részek  megjelenését  gátolták,  csak  azt  hozom  emléke- 
zetbe^ hogy  noha  az  1836.  XXI.  t.  ez.,  s  már  a  múlt  században  is 
több  törvényezikkek,  ezen  részek  visszacsatolását  kívánták  és  ki- 
mondották, a  visszacsatolás  ténye  azonban  csak  az  1848.  VI.  t.  ez. 
következtében  lön  bevégezve,  végrehajtva.  A  miből  látni  való,  hogy 
ezen  részeknek  szóban  forgó  viszonyaiból  a  jelen  esetre  vagy  épen 
nem,  vagy  csak  1848  utáni  időkről  lehetne  némi  bizonyítási  erővel 
okoskodni.  Egyébiránt,  bármit  mutatnának  is  a  múlt  idők  példái  : 
azok  a  világos  törvény  iránti  kötelezettség  és  hűség  alól  senkit  föl 
nem  oldanak.  (Helyeslés). 

Az  előadottakból,  előttem   legalább,    kétségen  kivül  kitűnvén 
az,  hogy  e  mi  gyűlésünk  épen  nem    bir  azon  kellékekkel,  melyekkel 

poBitiv  törvényeink  értelmében  egy  országgyűlésnek  bírnia  kell ; 
ebből  önként  következik,  hogy  mi  magunkat  semminemű  oly  té- 
nyekre fölhatalmazva  lenni  nem  érezhetjük,  a  melyek  törvényeink 
és  törvényes  gyakorlatunk  értelmében,  az  országgyűlések  teendői. 
Azt  hiszem  azonban,  hogy  szólanunk,  nyilatkoznunk,  ha  nem  ugy 
i8,  mint  törvényes  országgyűlésnek,  de  ugy  mint  népképviselők 
testülelének,  mégis  lehet,  szabad,  sŐt  kell  is  valamit.  (Zaj.  Hall- 
jak l)  Lehet  és  szabad,  mert  a  szólás,  a  nyilatkozás  örök  és  sérthet- 
iín  szabadságát  sem  a  természet,  sem  hazánk  törvényei,  testületi 
íurmákhoz  nem  kötik;  kell  is  szólanunk,  mert  ezt  kívánja,  követeli 
tőlünk  népképviselői  állásunk  fönnséges  és  nagy  felelősséggel  járó 
Tolta,  3  küldőinkre  és  folyvást  nyomorban  levő  szegény  hazánkra 
való  tekintet. 

Most  tehát  az  a  kérdés,  és  pedig  szerintem  második  kérdés 
hogy  mit  szóljunk ,  mit  nyilatkoztassunk?  E  tekintetben  az  igen 
tisztelt  indítványozóval  jóformán  egyetértek,  s  mindazon  közjogi 
nézeteket,  elveket,  tételeket,  melyeket  remek  munkálatában  lefek- 
tetett, lényegökre  nézve  én  is  szíves  készséggel  aláírom.  Czélszerü- 
nek  látnám  azonban^  hogy  azon  pótlékok,  melyeket  tisztelt  társunk 
Tisza  Kálmán  indítványozott,  szintén  elfogadtassanak,  mert  ezeket 
fölöslegeseknek  épen  nem,  sőt  jelen  viszonyaink  között  sok  tekin- 
tetben üdvöseknek  találom.  Midőn  e  szerint  a  fölszólamlás,  a  nyi- 
latkozat tartalmának  érdemére  nézve  az  igen  tisztelt  indítványozó- 
val teljesen  egyetértek:  van  egy  körülmény  e  téren,  a  mely  fölötti 
nagy  aggodalmamat,  hogy  ne  mondjam,  ellenvetésemet,  semmiképen 
el  nem  titkolhatom  (Halljuk!)  Ezen  nem  csekély  figyelmet  érdemlő 
körülmény  abban  áll,  hogy  az  igen  tisztelt  indítványozó,  mindenütt 
ott,  hol  az  ország  alapjogait,  az  uralkodóházhoz  s  az  ausztriai  tar- 
tományokhoz való  viszonyait  fejtegeti  s  illetőleg  védelmezi,  foly- 
vást és  igen  sokszor  a  sanctio  pragmaticára  hivatkozik,  még  pedig 
mint  olyan  valamire,  a  mely  „nem  egyszerű  törvény,  nem  egyszerű 
diploma,  nem  octroyrozott  adomány,  vagy  ígéret,  hanem  kölcsönös 
egyezkedés  folytán  kötött  alapszerződés*,  egy  szóval:  ő,  a  sanctio 
pragmaticát  tartja  országunk  alapjogai  legfőbb,  sőt  majdnem  egye- 
düli s  a  többi  törvényeknél    magasabb    értékű   biztositékának.  Ezen 

nézetben  uraim  szabatossághiány  van,  (Zaj.)  a  mit  pedig  mindenütt 
ugyan,  de  kivált  ily  nagyfontosságú  közjogi  tárgyak  mezején  ke- 
rülnünk kell ;  vagy  talán  bizonyos  tévedés,  mert  hiszen  ennek  a  leg- 
nagyobb és  legbölcsebb  elmék  is  alávettetvék  e  földön,  s  a  közta- 
nácskozások, azt  hiszem,  nem  csupán  szónoklatokra,  de  arra  is  va- 
lók, hogy  egymás  nézetei  irányában,  ha  a  közjó  kivánja,  észrevéte- 
leinket honfiúi  szeretettel  megtegyük  és  türelemmel  fogadjuk. 
(Helyes !} 

Tehát  szabatossághiány  vagy  tévedés  van,  —  mint  emlitém, 
abban,  hogy  országunk  alkotmányos  jogainak  legfőbb,  vagy  bármi 
csekély  forrásául  és  biztositékául  a  pragmatica  sanctio  tartatik ; 
igenis,^  mert  errÖl,  mint  ilyenről,  ezen  értelemben  a  magyar  köz- 
jogi viszonyok  mezején  még  csak  szó  sem  lehet.  Midőn  ezen  állit - 
mányt  kinyilatkoztatom,  érzem,  hogy  nemcsak  magával  az  igen 
tisztelt  indítványozóval,  de  az  ujabb  hazai  közvéleménynyel  is 
szemben  állok ;  de  tudom  azt  is,  hogy  maga  a  tiszta  igazság  s  több 
mint  egy  századnak  documentált  törvényes  gyakorlata  mellettem 
van  (Halljuk !  Halljuk !).  Ugyanazért  nyugodtan  és  bátran  ismételve 
állíthatónak  vélem,  hogy  a  pragmatica  sanctióról  a  magyar  közjogi 
viszonyok  mezején  szó  sem  lehet,  minthogy  azon  a  néven  teljesség- 
gel nem  lehet  egyebet  értenünk,  mint  azon  családi  szerződést,  azon 
örökösödési  szabályzatot,  melyet  VI.  Károly  római  német  császár, 
némely  korábbi,  szintén  családi  szerződések  alapján  1713.  april 
19-én  adott  tudtára  titokban  a  maga  minisztereinek  és  udvari  taná- 
csosainak. 

Hogy  a  pragmatica  sanctión  valóban  és  egyedül  az  emiitett 
családi  szerződést  lehet  és  kell  érteni,  bizonyítják  az  e  tárgyra  vo- 
natkozó nagyfontosságú  oklevelek ;  nevezetesen : 

Maga  az  1713.  april  19-kén  megtörtént  tudtuladás  hivatalos 
jegyzökönyve ; 

Mária  Josefa  osztrák  főherczegnőnek  1719.  augusztus  19-én 
Bécsben  kelt  örökösödésről  való  lemondási  illetőleg  biztosítási  ok- 
mánya ; 

Fridrik    Ágostonnak    Mária    Josefa     férjének    s    későbben 

lengyel  királynak  1719.  october  1-én  Drezdában  kelt  biztosító 
okmánya ; 

Mária  Amália  föherczegnÖnek  Josefa  testvérének  1722.  october 
3-án  Bécsben,  s  az  ö  férjének  Károly  Albertnek  azon  év  december 
10-én  Münchenben  kelt  hasonló  tartalmú  okmányaik ; 

VI.  Károly  császárnak  1723.  april  7-én  és  1724.  december 
6-án  kelt  okmányai,  melyekben  a  pragmatica  sanctio  birodalom-  söt 
európaszerte  ünnepélyesen  kihirdettetik ; 

Az  angol  királynak  s  a  szövetséges  belgiumi  rendeknek  VI. 
Károlylyal  1731.  márczius  16-án  Bécsben  kötött  szerződésük,  mely- 
nek második  pontjában  a  pragmatica  sanctio  garantiroztatik^  s  mely 
garantirozásnak  szövegét,  a  későbben  garantirozó  hatalmak  is  által- 
vették ; 

A  német  birodalmi  gyűlésnek  1732.  január  11-én  Regensburg- 
ban  kelt  megerősítő  és  biztosító  okmánya ;  .  .  végre,  hogy  egyebet 
már  ne  említsek  : 

Maga  a  múlt  évi  october  20-án  kelt  császári  diploma;  — 
mindezen  okmányok  mondom,  a  pragmatica  sanctio  neve  alatt  hatá- 
rozottan, világosan,  folyvást  és  következetesen  az  1713.  april  19-én 
tudtul  adott  családi  szerződést  és  örökösödési  szabályzatot  értik. 

Nincsen  benne  semmi  kétség,  uraim,  hogy  ha  bármely  angol, 
franczia  vagy  akármiféle  diplomata,  elővévén  a  tisztelt  indítványozó 
beszédét  és  föliratí  javaslatát,  abban  foglalt  tételekről,  magukból  a 
forrásokból  közvetlen  és  önálló  meggyőződést  akar  szerezni :  prag- 
matica sanctio  név  alatt  a  döntő  eredeti  forrásokban  sehol  nem  fog 
egyebet  találni,  mint  az  1713.  april  19>ki  családi  szerződést.  Igenis 
családi  szerződést,  mert  magában  az  alapokmányban  pecsét,  aláírás 
egyedül  a  családtagoké,  és  ezen  alapokmányban,  valamint  a  töb- 
biekben is,  népekről  és  országokról,  mint  dynastíájokkal  szerződő 
felekről,  ezen  szerződés  alapföltételeiről,  alkotmányos  jogokról 
semmi  legkisebb  emlékezet  nincs.  (Helyes  !). 

Azonban,  igen  tisztelt  társunk  Szalay  László,  minapi  remek 
beszédében  határozottan  megjegyzi,  hogy  „a  magyart  nem  a  prag- 
matica sanctio  kötelezi,  melyet  III.  Károly  1713-ban  a  Geheimrath- 
stübelben,    néhány    himvarrásos  uri  köntös  előtt  leolvasott,  hanem 

az,  melyet  do  ut  des,  facio  ut  facias  formában  tiz  évvel  később  a 
pozsonyi  országgyűlés  alkotott  meg."  E  szerint  tehát  a  kérdéses 
egy  ügyben  két  sanctio  pragmatica  létezik,  egyik  a  mely  nem  min- 
ket, a  másik  a  mely  minket  kötelez.  Ez  utóbbira  nézve  azt  hiszem, 
hogy  egyedüli  forrás,  melyben  azt  keresnünk,  föltalálnunk  kellene, 
Corpus  Jurisunk  lehet.  (Ugy  van!  Zaj.) 

Lássuk  tehát  Corpus  Jurisunkat  ! 

Corpus  Jurisunkban  1713-tól  fogva,  a  midőn  a  sanctio  prag- 
matica létrejött,  1848'ig  ezen  név,  hogy  sanctio  pragmatica,  soha 
csak  egyetlenegy  igével  sem  említtetik.  (Ugy  van !  Igaz!) 

Mellőzve  az  1715.  évi  III.  articulust,  melyben  a  fiág  kihalása 
esetére  a  királyválasztás  joga  a  nemzetnek  határozottan  fönnhagya- 
tik,  és  igy  a  már  létező  pragmatica  sanctióval,  noha  ennek  elfoga- 
dását a  kormány  s  a  horvát  követek  ugyancsak  ajánlották,  egészen 
ellenkező  tétetik  és  az  ország  autonómiája  határozottan  fönntarta- 
tik;  vegyük  figyelembe  a  későbbi  országgyűlési  törvényeket  s  kivá- 
lólag  az  e  tekintetben  epochális  172%-dik  évi  országgyűlést. 

1722.  június  20-dik  napjára  kitüzetik  az  országgyűlés,  Csáky 
linre  kalocsai  érsek  és  cardinalis  miként  korábban  ugy  most  is,  min- 
dent elkövet,  hogy  a  nöág  örökösödése  elfogadtassék.  Végre  június 
30-kán  előáll  Szluha  Ferencz  nádori  protonotárius,  egy  terjedelmes 
beszédet  tart  a  rendekhez,  ajánlja  a  nöág  successióját,  de  a  prag- 
matica sanctiót  soha  föl  nem  emliti ;  azt  sem  látszik  tudni,  hogy 
létezik-e  az  a  világon  vagy  nem.  Beszéde  végén  acclamálnak  a  ren- 
dek, mondván  :  vivát  successio  foeminea ;  —  de  nem  mondják  :  vivát 
sanctio  pragmatica.  (Derültség.)  Ekkor  egy  60  tagból  álló  fényes 
küldöttség  neveztetik  ki,  mely  a  fejedelemnek  és  családjának  meg- 
vigye Bécsbe  az  örvendetes  hirt.  Csáky  érsek  és  cardinalis,  mint  a 
küldöttség  vezére  beszédeket  tart  a  fejedelemhez  és  a  család  egyes 
tagjaihoz ;  de  a  pragmatica  sanctiót  soha  föl  nem  emliti,  söt  azt  sem 
látszik  tudni,  létezik-e  az  a  világon,  vagy  nem. 

Épen  igy  tett  Erdödi  Gábor  egri  püspök,  ki  az  országba  bejövő 
fejedelmet  a  határnál  ünnepélyes  beszéddel  fogadja.  Ö  is  a  tárgyról 
szól;  de  a  pragmatica  sanctiót  soha  nem  emliti.  Végre  megalkotta- 
tik  a  Fölség  jelenlétében  az  I.  és  II.  t.  czikk,  melyek  a  nöág  örökö- 

södését  a  kijelölt  vonalok  és  sorozatok  szerint  megállapítják;  de 
arról,  hogy  most  a  sanctio  pragmatica  köttetik,  alkottatik,  vagy  fo- 
gadtatik el,  söt  magáról  ezen  névről  sehol  egy  ige-emlités  nincs. 

1741-ben  trónra  lép  Mária  Terézia  ;  ekkor  már  ama  sanctio 
pragmaticát  minden  valamire  való  európai  hatalom  garantirozta } 
ismerve  volt  annak  neve  szerteszét  mindenfelé,  és  íme,  noha 
a  Maria  Terézia  trónralépésének  jogi  alapjáról  több  törvény- 
pontokban  van  emlékezet  s  noha  a  pragmatica  sanctio  emlegetésére, 
ha  valahol,  itt  bizonynyal  volt  alkalom :  mégis  a  törvények  ezt  soha 
nem  emiitik;  hanem  tisztán  és  egyedül  az  1723.  I.  és  II.  t.  czikkekre 
hivatkoznak.  Még  II.  József  is,  midőn  a  maga  trónralépését  egy 
1780.  november  30-án  kelt  ünnepélyes  levelében  a  magyarországi 
hatóságoknak  tudtul  adja:  az  1723.  Lés  II.  t.  czikkekre  hivatkozik, 
mint  trónra  lépésének  jogi  alapjára,  de  a  pragmatica  sanctiót  egy 
egy  igével  sem  emliti. 

II.  Leopold  trónralépésének,  s  általában  az  179"/, -ki  ország- 
gyűlésnek kora  sok  tekintetben  hasonló  volt  a  mi  mostani  időnkhöz. 
Küzdött  a  nemzet  akkor  is  bátran  és  nemesen  az  alkotmányért ; 
nagyfontosságú  törvényczikkek  és  iratok  maradtak  fönn  reánk  ez 
országgyűlésről;  melyekből  látjuk,  hogy  az  országgyűlés  a  pragma- 
tica sanctio  nevet,  vagy  az  arra  való  hivatkozást  elmellözi.  Az  ud- 
vari kanczellár  1790.  július  20-káról  ir  az  országgyűléshez  Leopold 
nevében,  a  királyi  kötéslevél  elkészítését  s  a  koronázást  sürgetvén, 
3  ezen  levélben  a  pragmatica  sanctiót  széliére  emlegeti;,  ámde  a  ren- 
dek, midőn  magára  ezen  levélre  válaszolnak,  s  az  általuk  készített 
különböző  kötéslevelekben  is  soha  a  pragmatica  sanctiót  föl  nem 
emiitik,  s  kimarad  ez  ezentúl,  magától  az  udvartól  jött  iratokból 
is.  Nincs  ennek  semmi  nyoma  a  11.  Leopold  trónralépésére  vonat- 
kozó törvényczikkekben  sem ;  s  maga  a  nevezett  országgyűlés  X. 
t.  czikke  is,  mely  az  úgynevezett  personal  unióról,  országunk  füg- 
getlenségéről s  más  tartományokhozi  viszonyáról  szól,  a  pragmatica 
sanctiót  föl  sem  említi,  de  tisztán  és  egyenesen  az  1723.  I.  és  II.  t. 
czikkekre  hivatkozik. 

Épen  igy  van  a  dolog  Ferencz  és  Ferdinánd  trónralépéaé- 
nél  is. 

Tehát  öt  trónváltozás  s  1713-tól  1848-ig  135  év,  s  a  magyar 
Corpus  Jurisban  a  pragmatica  sanctiónak  semmi  nyoma  nincs. 

Fájdalom!  másként  áll  a  dolog  1848  óta.  Az  1848-ki  törvé- 
nyekben, nevezetesen  az  élőbeszédben  s  a  sajtóvétségekröl  szóló 
egyik  §-ban  elég  fataliter,  s  minden  bizonynyal  szükségtelenül, 
már  fölemlittetik  a  pragmatica  sanctio.  Meg  is  ragadja  az  alkalmat 
a  bécsi  minisztérium  s  már  azon  év  augusztusában  vagy  tán  előbb 
kelt  terjedelmes  emlékiratában  e  zavarosan  fölfogott,  magyarázott 
és  alkalmazott  pragmatica  sanctióból  igyekszik  bebizonyítani  az 
azt  vigyázatlanul  és  alaptalanul  adoptáló  1848-ki  törvények  érvény- 
telenségét. Emlékezzünk  a  mese  emberére,  ki  a  fagyos  kígyót  kebe- 
lére vette.  S  ezen  időtől  fogva  mind  e  mai  napiglan,  folyvást  oly 
nyilatkozatokban  és  oklevelekben  történik  kitűnő  hivatkozás  a 
pragmatica  sanctiora,  melyek  hazánk  alkotmányos  szabadságára  és 
függetlenségére  nézve  bizonynyal  sérelmesek.  (Helyes  !  Halljuk  !) 
Szabad  legyen  csak  fölemlítenem  azon  okmányokat,  (Halljuk  !)  me- 
lyek 1848ban  Ö  Felségének  V.  Ferdinándnak  lelépését  s  Ferencz 
József  0  Felsége  trónralépését  birodalomszerte  ünnepélyesen  kihir- 
detik ;  továbbá  az  1849.  évi  márczius  4-ki  úgynevezett  alkotmányt  ; 
az  october  20-ki  császári  diplomát,  s  végre  magát  a  mi  gyülésfolya- 
munk  megnyitására  vonatkozó  császári  oklevelet.  Mindezekben  már 
bezzeg  emlegettetik  a  pragmatica  sanctio,  melyről  őseink  és  korábbi 
királyaink  oly  sokáig  s  oly  híven  hallgattak.  Mellékesen  megjegy- 
zem^ miszerint  jól  tudom,  hogy  hazánk  egy  ideig  elszakasztott  édes 
testvérének,  most  már  törvényesen  kiegészítő  részének  Erdélynek 
sorsa  más  volt  e  tekintetben.  Ott  már  az  országgyűlésnek  sajátsá- 
gos, s  a  társadalom  jogaira  és  autonómiájára  nézve  veszélyes,  az  hata- 
lomra nézve  pedig  nagyon  is  kedvező  szerkezeténél  fogva,  épen  ugy, 
mint  az  örökös  tartományokban,  sikerült  a  pragmatica  sanctio  ne- 
vet, némi  hullámzó  és  ingatag  forgalomba  hozni.  Nem  igy,  még  ek- 
kor éberebb  és  erösebb  őseinknél. 

De  vájjon  nem  vaktőrténet  játéka-e  őseinknek  és  törvény- 
könyvünknek a  pragmatica  sanctióról  való  e  néma  hallgatása  ? 
Épen  nem,  mert  azon  hosszú  id^'I  a  melyen,  s  azon  következetes  hű- 
ség, a  melylyel  e  hallgatás    keresztülvonul,    holott   annyi   alkalom 

lett  volna,  a  különben  ismert  pragmatica  sanctio  emlegetésére ;  s  azon 
ellentét,  mely  e  tekintetben  törvénykönyvünk  s  a  bécsi  kormány 
nyilatkozatai  között  van,  már  egyelőre  is  meggyőzhetnek  bennünket 
arról,  hogy  itt  nem  vaktörténet  játszik,  hanem  ok-  és  elvszerüség 
működik.  Ha  pedig  tekintünk  a  dolgok  természetére  s  a  magyar  al- 
kotmány s  öntörvényhozási  jog  alapelveire:  akkor  még  inkább  meg 
kell  győződnünk  arról,  hogy  a  pragmatica  sanctionak  Corpus  Juri- 
sunkból,  tehát  közjogi  viszonyaink  mezejéről  ok-  és  elvszerüleg, 
vagyis  szükségesképen  ki  kellett  maradni. 

A  pragmatica  sanctionak  ugyanis  abban  a  perczben  vagy 
szempillantásban,  a  melyben  a  magyar  országgyűlési  törvényhozás, 
vagy  országgyűlés  küszöbéhez  közeledett,  legottan  le  kellett  vetkezni 
a  maga  eddigi  nevét  és  lényegét,  hanem  vagy  királyi  propositio 
vagy  magán  indítvány  mivoltát  és  alakját  venni  föl;  a  mi  igen  lé. 
nyeges  és  nagy  figyelemre  méltó  különbség !  mert  a  sanctio  vagy  szen- 
tesitmény,  végteljességre  jutást,  bevégzett  tényt  jelent;  a  propositio 
vagy  indítvány  pedig  valaminek  szándékát,  kezdetét.  Miként  közeled- 
hetett volna  már  a  magyar  törvényhozás  mezejéhez  bármiféle  szán- 
dék, akarat,  —  bevégzett  tény  azaz  sanctio  alakjában,  holott  nálunk 
az  ily  alak  és  nevezet  egyedül  a  fejedelem  és  nemzet  közegyetér- 
téssel hozott  határozatát  jelentheti  és  jelenti.  (Helyeslés).  Másként 
volt  a  dolog  magára  a  császári  családra  és  azon  tartományokra  nézve, 
a  melyek  öntörvényhozási  joggal  nem  birván,  eléjök  az  örökösödést 
megállapító  családi  szabályok,  bevégzett  tény,  sanctio  alakjában 
méltán  s  okszerűen  terjesztethettek.  Másként  volt  sőt  kellett  lenni, 
mint  emlitém,  Magyarországra  nézve. 

De  itt  azt  mondhatná  valaki,  hogy  miután  az  örökösödési  sza- 
bályzat, habár  mint  magán  indítvány,  vagy  királyi  propositio  is,  az 
172"/^-ki  országgyűlésen  elfogadtatott  és  törvénynyé  lőn :  mégis  be- 
szélhtűenk  pragmatica  sanctioról ;  e  névvel  nevezhetjük  jelesen  az 
1723:  I.  és  II.  t.  czikkeket. 

Én  nem  tudom,  hogy  ha  ezen  törvényczikkek  maguk  magukat 
soha  pragmatica  sanctionak  nem  nevezik  :  mi  jogunk  és  hivatásunk 
volna  nekünk,  ezen  névvel  ruházni  föl  azokat  ?  (Helyeslés.)  Én  nem 
tudom,  hogy  ha  őseink  1723  után  akkor,  midőn  a  pragmatica  sanctio 

nevezet  Európának  már  minden  zugában  ismeretes  volt :  ezen  neve- 
zetet a  törvényhozás  mezején  soha  nem  használták,  mi  ok  indít- 
hatna minket  annak  használására  ?  Én  nem  tudom,  hogy  ha  az  eu- 
rópai közjog  és  diplomatia  mezején  a  pragmatica  sanctio  nevezet, 
az  1713.  april  19-ki  örökösödési  szabályzat  számára  már  régóta, 
azaz  elejétől  fogva  el  van  foglalva,  mi  ok  indíthatna  minket  arra, 
hogy  a  mi  autonóm  nemzetünk  és  hazánk  valamelyik  törvényczikkét 
ezen  ominosus  névvel  fölruházzuk  ?  (Helyeslés.)  Bizonynyal  semmi 
helyes  ok  nem  indithat,  annyival  is  inkább,  mert  a  pragmatica 
sanctio  a  magyar  törvényhozás  küszöbénél,  mulhatlanul  és  szükség- 
képen levetkezvén  a  maga  eddigi  nevét,  alakját  és  lényegét,  soha  azzá 
többé  nem  lehetett,  a  mi  azelőtt  volt,  hanem  lett  azzá,  a  mivé  a 
magyar  alkotmányos  öntörvényhozás  processusának  organicus  alap- 
elvei szerint  lennie  kellett,  t.  i.  egy  vagy  több  articulussá,  sarkala- 
tos törvénynyé  és  semmi  mássá.  És  e  ponton  tisztelnünk  kell  őseink 
nagy  figyelmét,  alkotmányos  elvek  iránti  hűségét  és  bölcseségét. 
íme,  midőn  a  bécsi  és  linczi  békekötést  beczikkelyezik,  ezt  világo- 
san és  névszerint  kimondják.  Sőt  későbben  is,  mindenkor  külön 
fölemiitik  a  békekötéseket  mint  ilyeneket,  külön  ismét  a  beczikke- 
lyezö  törvényeket.  Igenis,  mert  ama  békekötéseket  elismerték  a 
népjog  örök  elvei  szerint  önállólag  is  létező  és  a  garantirozó  be- 
czikkelyezés  előtt  is  már  jogilag  bevégzett  kétoldalú  kötéseknek ; 
—  de  midőn  a  nőág  örökösödését  elfogadják,  teljességgel  nem 
mondják,  hogy  beczikkelyezzük  ime  a  pragmatica  sanctiót :  igenis, 
mert  az,  mint  ilyen,  a  magyar  alkotmányos  törvényhozás  mezején, 
egyetlen  egy  perczig  is  meg  nem  állhatott. 

Ezen  egyedül  helyes  és  törvényes  szempont,  annyival  nagyobb 
fontosságú  reánk  nézve,  (Halljuk  !)  mert  nem  egyszer  hallottunk  a 
császári  trónról  s  a  magasabb  kormányszékekről  oly  szózatokat^ 
melyek  azt  akarták  elhitetni  velünk,  hogy  a  pragmatica  sanctio 
reánk  nézve  is  oly  valami  magasabb  értékű  és  felsőbb  jogi  hatályú 
szerződés,  mely  hazánk  rendszeres  és  szabályszerű  törvényhozásá- 
nak is  fölötte  áll.  Holott  a  történetek  bizonyítása  és  a  helyes  törvé- 
nyes fölfogás  szerint,  az  1723 :  I.  és  11.  t.  czikkek  nem  egyebek, 
mint  sarkalatos  törvények,  a  többi  sarkalatos  törvények  között ;  oly 


320 

törvénypontok,  melyeket  későbbi  sarkalatos  törvények,  mint  példá- 
ul az  179%  :  X.  s  az  1848-ki  törvények  magyarázhattak  és  magya- 
ráztak, s  ha  a  szükség  ugy  kivánja :  a  későbbi  szabályszerű  sarka- 
latos törvények  módosító  vagy  eltörlö  hatalmának  is  alája  eshetnek. 
(Nagy  helyeslés.) 

Egyébiránt,  ha  mindezek  ellenére  is  csakugyan  azt  monda- 
nók, hogy  a  pragmatica  sanctio  az  1723-ki  törvények  között  való- 
ban ott  van  :  igen  nehéz  helyzetbe  jutnánk,  ha  maguknak  az  illető 
törvényczikkeknek  részletes  kijelölésére  fognánk  szoríttatni.  Néme- 
lyek, mint  például  a  budai  megnyitásra  vonatkozó  császári  oklevél, 
azt  vélik,  hogy  a  pragmatica  sanctio  az  1723 :  I.  és  II.  t.  czikkekben 
van,  s  valóban  ezekre  történtek  ezelőtt  is.  mindenkor  a  hivatkozások 
ott,  hol  successióról  volt  szó.  Ámde  mi  a  pragmatica  sanctiót  kétoldalú 
kötésnek,  tehát  olyannak  szoktuk  nevezni,  melyben  a  nemzet  jogai 
is  biztosítva  vannak;  ezen  jogok  pedig  nem  annyira  az  I.  és  II., 
mint  sokkal  inkább  a  III.  törvényczikkben  vannak  határozottan 
megjelölve  és  biztosítva,  —  (Átalános  helyeslés.)  a  mint  ezt  maguk 
az  179%-ki  országgyűlés  rendéi  is,  midőn  a  dynastia  és  nemzet  kö- 
zötti kétoldalú  kötésről  szólanak,  többrendbeli  irataikban  világosan 
igy  jelölik  ki;  —  a  honnan  mások  az  ujabb  időkben  is,  már  ezen 
III.  czikket  is  a  pragmatica  sanctióhoz  tartozónak  vélik.  Igen  de  itt 
ismét  nem  lehet  megállapodni,  mert  a  IV.  törvényczikk  annyira  hoz- 
zátartozik a  Ill-ikhoz,  miszerint  igy  kezdődik:  „Et  quia;"  (Derült- 
ség) de  itt  megint  nem  lehet  megmaradni,  mert  az  V.  VI.  VII.  tör- 
vényczikkek,  mint  tartalmuk  világosan  mutatja,  ismét  alapjogokról 
szólanak  s  nem  egyebek,  mint  a  Ill.-iknak  magyarázatai,  rész- 
letei, íme,  uraim,  ily  sajátságos  helyzetbe,  ilyen  tőrbe  jutnánk, 
ha  törvénykönyvünkben  a  pragmatica  sanctiót  keresnők.  (Helyes  ! 
Igaz !) 

Mellőzzük  tehát  mi  is,  miként  őseink  mellőzték  a  pragmatica 
sanctio  nevezetet,  hanem  szóljunk  hazánk  sarkalatos  törvényeiről : 
(Közhelyeslés.)  mert  hazánk  alkotmányos  és  önálló  voltának  termé- 
szete szerint  csupán  ezekről  szólhatunk.  Hazánk  alkotmányos  füg- 
getlensége és  önállósága  mellett  alie:  van  egyegy  hatályosabb  bizo- 
nyíték, mintáz,  hogy  őseink  a  pragmatica  sanctiót  híven  és  követke- 

aeteaen  ignorálták  ;  —  és  viszont,  méltán  tartani  lehet  tőle,  hogy 
ha  a  pragmatica  sanctio  nevezet  törvényhozásunk  s  közjogi  viszo- 
nyaink mezején  canonisáltatik,  vele  együtt  oly  ferde  fogalmak  és 
elvek  fognak  becsempésztetni,  melyeknek  alkotmányunk  organis- 
musában  lenni  legkisebb  jogosultságuk  nincs,  s  melyek  hazánk  sza- 
badságára és  függetlenségére  nézve  veszélyes  hatásuakká,  vagy 
legalább  zavart  okozókká  lehetnének. 

Mindezek  után,  áttérek  már  ama  sok  tekintetben  fatális  kérdés 
rövid  taglalására,  hogy  első  felszólalásunkat  kihez  intézzük  s  minő 
alakba  öntsük.  (Halljuk !) 

Megvallom,  uraim,  hogy  részemről  legalább  semmi  veszélyt 
és  semmi  képtelenséget  nem  látnék  abban,  ha  tanácskozásaink  ered- 
ményét alakba  épen  nem  öntenök  s  igy  senkihez  is  nem  intéznök. 
Hiszen  elég  példa  van  reá,  hogy  maguk  a  római  szent  birodalom 
gyűlései  is  efféle  alakba  öntött  eredmény  nélkül  oszlottak  el.  Söt 
hazánkban  is,  ha  jól  emlékszem  az  1580.  évi  országgyűlés,  midőn 
az  idegeneknek  a  magyar  hadseregből  s  a  kormányszékekből  való 
rögtöni  eltávozását  s  átalában  az  ország  szabadságainak  haladék- 
talan helyreállítását  követelte  de  sikeretlenül :  ekkor  minden  alakba 
öntött  eredmény  nélkül,  de  méltó  indignatióval  magát  föloszlatta. 
(Igaz!)  Hiszen  azon  bölcs,  bátor  és  ékes  nyilatkozatokból,  melyek 
e  teremben  föltámadtak,  s  melyek  ügyünk  érdemére  nézve  mindnyá- 
jan egyértelműek,  mind  jó  barátink,  mind  ellenségeink,  igaz,  eleget 
érthetnek.  (Halljuk  !  Halljuk  !)  E  nyilatkozatok  nem  enyésznek  el  e 
terem  falai  között,  nem  pusztában  kiáltó  szózatok  ezek  többé,  mert 
a  sajtó  szárnyain  bejárják  a  föld  határait  mindenfelé,  még  pedig  oly 
erős  zengéssel,  mely  elöl  a  fejedelmi  paloták  sem  zárkózhatnak 
már  el.  (Közhelyeslés,  nagy  tetszés.)  Azért,  ha  mi  formulázott  alak- 
ban nem  szólanánk  is  többé  :  a  kövek  fognának  viszhangozva  kiál- 
tani. (Nagy  helyeslés.) 

Azonban  előttünk  levén  már  első  felszólalásunk  kihez  való 
intéztetésének  és  alakjának  sok  tekintetben  fatális  kérdése :  ked- 
vetlenül bár,    de  mégis  hozzá  kell  ehhez  szólanunk.  (Halljuk  !) 

Én  jUraim,  ha  figyelembe  veszem  kiegészitetlen  állapotunkat, 
ha  látom,  hogy  mily  sokan  hiányzanak  innen,  kiket  ide  törvény  sze- 
1861 -ki  országgyűlés  11.  21 

rint  meghíni  kellett  volna ;  ha  elgondolom,  hogy  épen  a  hiányzó  ré- 
szek iránt,  többrendbeli  nagyfontosságú  érdekeknél  és  viszonyok- 
nál fogva,  kiválólagos  tekintettel  kell  lennünk  ;  azon  határozott 
meggyőződésre  jutok,  hogy  nekünk  nem  csak  a  törvényhozási  mű- 
ködésektől, de  átalában  minden  oly  lépéstől  óvakodnunk  kell,  a 
melyet  velünk  együtt  megtenni  a  hiányzó  részek  is  jogosítva  söt  kö- 
teleztetve vannak.  Nem  merném  magamra  venni  azon  felelősséget, 
a  mely  reánk  hárulna  akkor,  ha  mi  oly  nagyfontosságú  tárgyban, 
mely  nemcsak  minket,  de  a  magyar  koronához  tartozó  minden  ré- 
szeket egyiránt  és  közösen  érdekel,  az  ö  beleegyezésök  és  tényező 
befolyásuk  nélkül,  meglehet  korszakot  alkotó  lépéseket,  érülközé- 
seket  és  kiható  intézkedéseket  tennénk  ;  (Helyeslés.)  én  nem  mer- 
tem volna  ama  fölirati  javaslatnak  aláirni  ezt :  Magyarországnak 
országgyülésileg  egybegyűlt  képviselői ;  —  mert  én  itten  Magyar- 
országot országgyülésileg  képviselve,  sem  az  1848-ki,  sem  az  aze- 
lőtti törvények  értelmében  nem  látom.  (Nagy  helyeslés.)  És  ha  mi 
az  ország  politikai  és  territoriális  integritását  méltán  oly  igen  sür- 
getjük és  követeljük :  nem  jönnénk-e  némi  részben  ellenkezésbe 
önmagunkkal,  ha  a  hatalommal  való  pacificálás  roppant  horderejű 
munkájához,  az  ország  és  az  országgyűlés  törvényes  kiegészítő  ré- 
szei nélkül,  habár  elökészitőleg  is,  tettleg  hozzá  kezdenénk.  (Igaz !) 
De  itt  azon  nagyfontosságú  észrevétel  sőt  ellenvetés  merül 
föl,  hogy  magának  az  országgyűlés  kiegészítésének  s  minden  egyéb 
igen  számos  kérelmeinknek  ügyében,  mulhatlanul  szóba  kell  álla- 
nunk  Ö  Felségével  I.  Ferencz  Jóseffel  és  föl  kell  irnunk  ő  hozzá, 
mert  ö  hivía  össze  az  országgyűlést;  öt  illeti  a  sanctio  pragmatíca 
értelmében  a  magyar  királyi  koronára  nézve  is  az  örökösödés;  őt  is- 
merte el  ünnepélyesen  az  európai  diplomatia,  s  ő  bir  azon  tényleges 
hatalommal,  hogy  fönnforgó  sérelmeinket  megszüntesse  és  jogainkat 
visszaadja.  Ha  elismerem  is  azt,  hogy  összejövetelünknek  egyik 
tényezője  a  többek  közt  Ö  Felségének  meghívó  levele  volt :  még  ez 
által  korántsem  érzem  magamat  köteleztetve  sőt  indíttatva  sem 
arra,  hogy  az  ügyek  jelen  stádiumán  hozzá  föliratot  intézzek.  A  ti- 
zenkét évig  tartott  absolut  rendszernek  sötét  börtönéből,  egy  időre 
legalább,  megszabadultunk ;  elismerjük  bár,    hogy  a  zárak  a  börtön 

urának  parancsára  nyittattak  meg  akkor,  midőn  az  egész  fogház 
épületét  erős  földrengés  és  vihar  rázkódtatván,  az  különben  is  ösz- 
szedölt  volna :  (Helyeslés  és  kitörő  tetszés)  mindazonáltal,  a  mely 
perczben  szabad-földre  léptünk,  teljes  mértékben  éreznünk  kell  ön- 
állóságunkat, és  ha  a  hatalom  velünk  törvényesen  szerződni  akar, 
ahhoz  bizonynyal  más  kellékek  is  kívántatnak  mint  az,  hogy  a  ros- 
katag zárakat  fölnyittatta,  (Nagy  tetszés,  közhelyeslés,  taps,  éljen- 
zés) és  én  igen  természetesnek  látom,  hogy  a  vele  való  szerződési 
érintkezésnek  még  jeleit  is  eltávolítjuk  mindaddig,  mig  tettekben 
és  kétségtelenül  be  nem  bizonyltja  azt,  hogy  vele  immár  biztosan 
szerződhetünk.  (Helyeslés.)  Egészen  szükségtelennek  látszik  szer- 
ződési és  pedig  fölirásos  lépéseket  tenni  annak  irányában,  kiről 
látjuk,  hogy  a  szerzödhetés  törvényes  képességével  nem  bir,  sőt  tet- 
tekkel bizonyltja,  hogy  a  mi  törvényeink  értelmében  azzal  birni  sem 
akar.  (Igaz  !  Ugy  van  !) 

Állítja  továbbá  az  igen  tisztelt  indítványozó,  hogy  azon  oknál 
fogva  is  fölírhatunk  Ö  Felségéhez,  mert  a  pragmatica  sanctio  sze- 
rint az  ismeretes  lemondások  után_,  melyekben  ő  csak  formahibát 
lát,  kétségtelenül  Ö  Felségét  I.  Ferencz  Józsefet  illeti  Magyaror- 
szágban is  az  örökösödés ;  mert  „az  örökösödésnek  megállapított 
elsőszülöttségi  rendé  szerint,  mind  Magyarországban,  mind  az  örökös 
tartományokban  ugyanazon  egy  fejedelmet  illeti  az  uralkodás." 

Én  a  kérdéses  lemondásokban  nemcsak  formai,  de  lényeges 
hibát  látok,  (ügy  van !)  mert  azt  hiszem,  hogy  miként  a  trónralé- 
pésnek, ugy  a  trónróli  lemondásnak  is,  Magyarországra  nézve  mul- 
hatlanul  az  országgyűlés  előleges  tudtával  és  beleegyezésével  kell 
történni;  (Ugy  van!  Helyes!)  nemzet  és  fejedelem,  e  roppant  fon- 
tosságú ügyben  is,  kölcsönös  kötések  által  korlátozott  és  egymás- 
nak lekötelezett  felek :  miként  lehetne  már  most  a  kötést,  az  egyik 
félnek  egyoldalulag,  önkényileg,  a  másik  fél  tudta  és  beleegyezése 
nélkül  fölbontani,  megszüntetni  s  magát  annak  korlátai  alól  önha- 
talmilag  kivonni  ?  Ha  ez  nem  lényegére  tartozik  a  dolognak :  akkor 
minden  kötés  majdnem  képtelenség.  Lényeges  hiba  levén  e  szerint 
a  lemondásban,  minden  bizonynyal  ilyen  hiba  van  az  azon  alapuló 
trónörökösödési  igényekben  is.  Midőn  III.  Ferdinánd,  a  maga  hason- 

nevű  fiát  1647-ben  megkoronáztatni  akarta^  a  rendek  már  előlege- 
sen örömmel  beleegyeztek  abba;  de  midőn  megtudták,  hogy  előle- 
ges beleegyezésük  nélkül  a  koronázás  június  13 -kára  tüzetett  ki, 
ennek  a  legkeményebben  ellenemondottak,  s  hiában  mondatott  fö- 
lülről, hogy  a  koronázási  emlékérmek  már  a  nevezett  napra  verettek  s  a 
pápa  és  fejedelmek  követei  azon  napra  hivatvák  meg :  a  rendek 
folyvást  ellenmondottak,  s  a  koronázás  azon  a  napon  csakugyan 
nem  hajtatott  végre,  a  mi  világosan  mutatja^  hogy  őseink  mily  fél- 
tékenyen őrizték  a  haza  jogait,  még  a  puszta  koronázási  nap  kitű- 
zése körül  is. 

Teljességgel  nem  oszthatom  az  igen  tisztelt  inditványozónak 
azon  nézetét  sem,  a  mely  ide  vonatkozó  okoskodásainak  alapját 
képezi,  hogy  t.  i.  az,  a  kit  az  örökös  tartományokra  nézve  a  szárma- 
zási rend  szerint  az  örökösödés  vagy  uralkodás  illet,  már  eo  ipso 
trónörökös  vagy  uralkodó  Magyarországra  nézve  is.  Ha  ez  állana, 
akkor  hazánk  az  örökös  tartományoknak  aligha  obnoxiusa,  aláren- 
deltje nem  lenne,  a  mi  pedig  önállásunkkal  s  ezt  biztosító  törvé- 
nyeinkkel, mint  például  az  1791 ;  X.  t.  czikkel  egyenesen  ellenkez- 
nék. Azonban  a  dolog  —  nézetem  szerint  legalább  —  nem  igy  áll. 
Igaz,  hogy  a  mi  magát  a  leszármazási  vonalt,  az  első  szülöttséget, 
Bzóval,  a  személyiséget  illeti :  e  tekintetben  az  örökös  tartományok- 
ban a  trónöröklés  vagy  uralkodás  épen  azon  családtagot  illeti,  a  kit 
nálunk  az  1723:  I.  és  11.  t.  czikkek  szerint,  csak  hogy  mig  az  örö- 
kös tartományokra  nézve,  ezen  trónörökösödés  vagy  uralkodás  tett- 
leges megkezdése  sőt  törvényes  igénye  is  semmi  egyéb  föltételhez 
kötve  nincs :  addig  nálunk  bizonyos  határozott  föltételeket  kell  a 
trónöröklönek  vagy  uralkodónak  megtartani,  a  mely  föltételek  tel- 
jesítése nélkül,  ő  törvényeink  értelmében  sem  trónörökösnek,  sera 
uralkodónak  nem  nevezhető.  (Közhelyeslés.)  Van  tehát,  igenis,  per- 
aonal  unió,  csakhogy  ez  Magyarországra  nézve,  határozottan  fölté- 
teljes.  Ilyen  föltétel  a  trónörökösre  nézve  többek  közt  például  az,  hogy 
hat  hónap  alatt  magát  megkoronáztatni  tartozik,  s  hogy  koronáztatása- 
ig  is  mindenben  az  ország  alkotmánya  és  törvényei  szerint  tartozikkor- 
mányozni,  a  mint  ezt  az  1791  ;  III.  t.  ez.  részletesen  meghatározza. 
(Helyes  !  Ugy  van  !)  SÖt,  hogyha  soha  ezen    türvcnyczikk  nem  létez- 

nék  is,  nem  önként  következnék-e  az  alkotmányosság  természeté- 
ből, hogy  a  trónörökös  szintúgy,  söt  sokkal  inkább  mint  a  koronás 
király,  korlátozva  legyen,  mert  hiszen  merő  képtelenséggé,  sötgnny- 
nyá  lenne  akkor  minden  alkotmányos  élet,  ha  a  trónörökös  a  maga 
fölavatásáig  az  ország  szabadságát  és  törvényeit  szabadon  földúl- 
hatná. (Ugy  van  !  Igaz !)  Ezekből,  azt  hiszem,  hogy  önként  és  meg- 
dönthetlenül  következik_,  miszerint  Ö  Felsége  I.  Ferencz  József  le- 
hetett trónörökös,  vagy  lehet  uralkodó  a  Magyarországon  kivüli 
tartományokra,  de  hazánkra  nézve  mindaddig  nem  lehet,  mig  az  ide 
vonatkozó  törvényes  föltételeknek  tettlegeleget  nem  tesz.  De  mind- 
ezekből még  az  is  szükségképen,  következik,  hogy  ha  0  Felségéhez  sem 
mint  koronás  királyhoz,  sem  mint  törvényes  trónörököshöz  föl  nem  ír- 
hatunk:  nem  Írhatunk  hozzá  másként,  mint  meghódítottak  a  meghódí- 
tóhoz, mint  subjugáltak  a  subjugálóhoz.  (Fölkiáltások :  Ugy  van ! 
Helyes  !  más  felül :  Nem  áll !  nagy  zaj,  Halljuk  !) 

Elnök:  A  beszéd  folytatásával  tán  addig  várni  méltóztatnék, 
mig  a  zaj  lecsendesül.  (Halljuk  !) 

Révész  Imre:  (Folytatja.)  Ezt  pedig  mi,  kik  népfölségi 
jogoknak  és  történeti  alkotmánynak  vagyunk  képviselői,  őrei  és  vé- 
delmezői, semmiképen  nem  tehetjük;  mert  ez  nem  egyéb  lenne,  mint 
az  alkotmányos  és  jogi  álláspontnak  tettleges  elhagyása,  vagy  leg- 
alább ignorálása.  A  mit  én  ugyan  részemről,  mint  hazámnak  egyik 
képviselője,  sohasem  teszek,  s  készebb  vagyok  inkább  haza  menni, 
mintsem  hogy  a  népfölségi  jogoknak  s  a  történeti  alkotmánynak 
álláspontját  csak  egy  perezre  is  elhagyjam.  (Helyes !) 

Hogy  az  európai  hatalmak  elismerése  valamely  fejedelem  irá- 
nyában mily  ingatag,mily  változékony  és  ennélfogva  mily  kevés  erkölcsi 
és  jogi  értékű,  azt  mutatja  századunknak,  söt  épen  napjainknak 
története  is.  Az  „édes  testvér"  szép  megszólítás,  aligha  van  valahol 
nagyobb  képmutatással  összekötve,  mint  ö  náluk.  De  birna  bár  » 
hatalmak  elismerése  a  lehető  legnagyobb  erkölcsi  vagy  jogi  érték- 
kel :  az  a  magyarországi  trónralépés  vagy  uralkodás  legitimitásának 
kérdését,  hazánk  törvényeinek  ellenére  vagy  azok  mellőzésével, soha 
jogszerüleg  el  nem  dönthetné. 

De  Ö  Felsége  kezében   van    a    tényleges   hatalom,  ö  bír  azon 

erővel,  hogy  sérelmeinket  orvosolja  s  jogainkat  visszaadhassa ;  en- 
nélfogva ö  hozzá  kell  fölírnunk,  mondják  fölírást  pártoló  tisztelt 
társaink.  (Halljuk!) 

Fájdalom !  hogy  0  Felsége  kezében  csak  a  physicai  erÖ  és  ha- 
talom van,  nem  pedig  egyszersmind  a  törvényesség  és  jogszerűség 
ereje  és  hatalma  is ;  —  mert  ime  nekünk  az  egyik  föoknnk  arra, 
hogy  föl  nem  Írhatunk.  Igenis  uraim !  mert  micsoda  a  mi  testüle- 
tünk, még  kiegészítetlen  állapotában  is  ;  söt  micsoda  közölünk  kü- 
lön külön  minden  egyes  ember  ?  Nemde  nem  a  népfölségi  jogoknak, 
hazánk  jogainak,  még  pedig  történeti  jogainak  s  törvényeinek  kép- 
viselője, őre  és  védelmezője?  És  micsoda  azon  hatalom,  mely  most 
O  Felsége  kezében  vau,  hanemha  ezen  jogoknak  tagadása?  (Ugy 
van!)  Tehát  északi  és  déli  sark,  két  határozott  ellentét,  melyek 
egymással  mindaddig,  míg  jellemöket  megtartják,  soha  nem  egye- 
sülhetnek, sőt  nem  is  érintkezhetnek.  „Nagy  a  közbenvetés"  mint 
az  írás  szerint  Lázár  és  a  gazdag  helye  közt  vala ;  innen  oda  nem 
lehet  átmenni,  még  ha  akarnók  sem  (Derültség.)  Ámde  az  is  monda- 
tik az  igen  tisztelt  indítványozó  és  mások  részéről,  hogy  0  Felsége 
immár  az  alkotmányosság  mezejére  lépett;  meghiszem,  de  micsoda 
alkotmányosság  ez  ?  Az-e  ez,  a  melynek  talpkövét  a  hét  vezér  es- 
küje és  vére  pecsételte  ?  az-e  ez,  a  mely  egyidős  nemzetünk  európai 
életével  ?  az-e  ez,  melyért  apáink  s  testvéreink  vére  omlott,  melyet 
vértanúink  emlékezete  megszentelt,  s  mely  után  a  bujdosók  sóhaj- 
tanak? Ah,  uraim!  engedjük  el  a  feleletet,  mert  az  igen  ke- 
serű lenne.  Nekünk  miként  hazánk,  ugy  alkotmányunk  is  csak 
egy  van,  (Igaz !)  s  Ö  Felségével  mindaddig,  mig  tettleg  ezen  mi  al- 
kotmányunk alapjára  nem  áll,  érintkezésbe,  szerződésbe  bocsátkoz- 
nunk, aligha  egyértelmű  nem  lenne,  saját  történeti  alkotmányunk- 
nak veszélyes  ignorálásával  (Ugy  van  !).  Tisztelem  én  a  földi  feje- 
delmeket;  elismerem,  hogy  ők  áldások,  vagy  büntető  ostorok  az 
Isten  kezében ;  de  micsoda  nekik  minden  erejök  a  sors  folyamát  in- 
téző hatalom  ellenében.  Számtalan  példák  igazolják  azt,  mi  róluk 
már  ezredévek  óta  egy  tiszteletes  helyen  megirva  van,  hogy  t.  i. 
„nincsen  bennök  szabaditásra  való  erő  ;  leikök  kimegyen  és  elvesz 
minden   gondolatjuk."    Ugyanazért   én,   a   physicai  hatalom  miatt. 

mely  a  földi  fejedelmek  kezében  van^  hazánk  törvényes  jogainak 
szigorú  álláspontjáról  semmi  föltétel  alatt  és  csak  egy  perezre  is 
el  nem  távozom.  (Nagy  helyeslés,  és  tetszés,  zaj.) 

Elnök:  Uraim !  csöndet  kérek,  méltóztassanak  nyugton  ma- 
radni ;  halljuk  a  szóló  urat ! 

Révész  Imre:  (Folytatja)  De  mondatott  az  is,  hogy  ne  mi 
vigyük  törésre  a  dolgot.  Én  nem  tudom,  hogy  hazánk  alkotmányos 
szabadsága  12  év  óta  mikor  lett  tettleg  éppé,  hogy  most  kellene 
töréstől  tartanunk.  (Tetszés.)  Hát  csak  october  óta  is  a  diplomák, 
a  pátensek,  a  Reichsrathot  megnyitó  beszéd,  a  fegyveres  adóbehaj- 
tások és  sarczoltatások,  a  haditörvényszékek  és  több  effélék  nem  azt 
hirdetik-e,  hogy  a  törés  folyvást  áll  és  naponként  nagyobbá  lesz? 
(ügy  van !  Igaz  !  Helyes  !) 

Mondatott  az  is,  hogy  miként  a  természetben  az  elemek  egye- 
sülve vannak  :  ugy  kell  nekünk  is  egyesíteni  a  szigorú  jogot  a  po- 
litikai bölcseséggel.  Elismerem  ezen  elv  helyes  voltát  uj  törvények 
alkotásánál,  uj  vívmányok  kieszközlésénél :  (Helyes !)  ámde  a  mi 
alkotmányunk  egy  létrejött,  egy  idöszerüleg  kifejlődött  organismus, 
a  melyben  az  elemek  sürgetett  vegyülete  már  megvan.  És  a  niidön 
ezen  történeti  alkotmány  iránti  hűségről,  s  ennek  teljes  visszaállí- 
tásáról van  szó  :  nincsen  többé  helye  elemek  vegyítésének,  hanem 
határozott  és  föltétlen  hűségnek,  oly  hűségnek  és  elszántságnak, 
mint  a  milyennel  viseltetett  a  harczba  menő  spártai  katona  hazája 
törvényei  iránt.  (Helyes !) 

Ezekből,  uraim,  látni  való,  hogy  én  a  határozat  mellett  vagyok. 
(Helyes !  Éljen  !) 

Mi  lesz  sorsa  a  szegény  hazának  ezen  határozat  létrejötte 
után,  azt  én  nem  tudom,  valamint  egyik  halandó  társam  sem  tud- 
hatja. De  azt  tudom,  hogy  mindnyájan  az  isteni  gondviselés  és  igaz- 
ságkiszolgáltatás kezében  vagyunk  ;  (Ugy  van  !)  ez  a  gondviselés, 
ha  még  netalán  fenyíti  is,  de  meg  is  védelmezi  e  szegény  hazát  és 
nemzetet ;  és  az  az  igazságkiszolgáltatás,  még  akkor  is,  ha  a  mi 
gyönge  erőnk  jogaink  védelmében  tévelygő,  vagy  tántorgó  lenne, 
—   az   az   igazságkiszolgáltatás,  mondom,    el   fog  jöni  a  maga  ide- 

jében  és    „semmit  el  nem  hallgat  ítéletében.*'    —  (HosszaB  éljenzés, 
taps.) 

Elnök:    Az  ülés  holnap  délelőtti  10  órakor  folytattatni  fog. 

Ezzel  az  ülés  d.  u.  2*/^  órakor  föloszlott. 


A  képviselőház  XXXIV  ik  ülése. 

— Június   \-én.  — 

Elnök :  Ghyczy  Kálmán, 

Jegyző :  Ignatovits  János. 

Hunkár  Antal:  Bátor  vágyókat,  házat  figyelmeztetni, 
hogy  holnapra  meg  vagyunk  hiva  felejthetlen  tagtársunk  néhai 
gr.  Teleki  Lászlóért  tartandó  gyász-isteni-tiszteletre ;  méltányos 
lenne,  ha  testületileg  jelennénk  ott  meg.  (Helyes!)  Itt  jönnénk 
össze  fél  tizkor,  mert  10  órára  vagyunk  meghiva.  (Elfogadjuk !) 

Elnök:  Tehát  fél  10  órakor  méltóztassanak  e  teremben 
megjelenni,  és  innen  együtt  megyünk  a  gyásztisztelethez.  (He- 
lyes !) 

Jura  György  időközben  megérkezvén,  olvassa  a  múlt  ülés  jegy- 
zökönyvét hitelesítés  végett. 

Elnök:  Az,  hogy  a  szerb  hirlap  szerkesztője  elnökileg  érte- 
sitessék  —  határozva  nem  volt,  hanem  csak  az  mondatott  ki,  hogy 
a  ház  elismerése  jegyzőkönyvbe  foglal tassék  és  az  újság  közhasz- 
nálat végett  az  irodában  kitétessék. 

A  jegyzőkönyv  ezen  módosítással  hitelesíttetik. 

Elnök:  Időközben  a  következendő  beadványok  érkeztek: 
Sopron  megye  közönsége  gf.  Széchenyi  Istvánnak  a  magyar  nemzet 
irányában  szerzett  érdemeit  és  azoknak  hálás  elismerését  törvény- 
könyvbe kéri  igtattatni.  Hasonlókép  Sáros  megye  közönsége  kéri  a 
t.  házat,  hogy  gróf  Széchenyi  István  halhatatlan  érdemeit  jegyezze 
fel  a  jelen  országgyűlésen  alkotandó  törvények  első  czikkében.    — 

A  kérvényi  bizottmánynak  lesznek  kiadandók.  (Helyes '.)  Sopron 
megye  közönsége  aggodalmát  fejezvén  ki  az  iránt,  hogy  a  Ludovi- 
ceum,  és  más  nemzeti  intézetek  —  főként  a  két  forintos  magyar 
bankjegyek  alapjául  szolgáló  hatszázezer  for.  értékű  ezüst  pénz 
és  a  nemzet  ingatlan  vagyonai  u.  m.  arany,  ezüstbányák,  korona- 
és  királyi  javak  részint  elidegenittettek,  részint  rendeltetésűkkel 
ellenkező  czélokra  fordíttattak,  —  azt  kéri,  hogy  mindezen,  nagy 
részben  elidegenített  vagy  elzálogosított  javakat  a  tényleges  hata- 
lomtól a  t.  ház  követelje  vissza,  és  eredeti  rendeltetésökre  fordítá- 
sukat eszközölje.  —  Ez  is  hasonlóképen  a  kérvényi  bizottmánynak 
lesz  kiadandó.  —  Liptómegye  közönsége  fájdalommal  értette,  hogy 
a  felsőbb  törvényszékek  tagjai  sorában  oly  férfiak  neveztettek  ki, 
kik  az  elmúlt  12  év  alatt  a  hatalom  eszközéül  szolgálván,  a  haza 
bizalmát  nem  birják;  (Igaz!)  ennélfogva  kinevezésük  ellen  ünne- 
pélyes óvást  tesz  s  kéri  a  t.  házat,  hogy  oda  működjék,  miszerint 
helyökbe  a  hon  bizalmát  kiérdemelt  férfiak  neveztessenek  ki.  (He- 
lyes !)  Talán  azon  bizottmánynak  adathatnék  ki,  mely  a  törvényke- 
zés ideiglenes  rendezésében  működik.  (A  kérvényi  bizottmányhoz !) 
Többen  óhajtják,  hogy  a  kérvényi  bizottmányhoz  adassék,  tehát 
oda  tétetik  át.  (Helyes!)  Liptómegye  közönsége  panaszt  emel  a 
helytartótanács  azon  rendelete  ellen,  melylyel  tudósittatik,  hogy  az 
adó  a  OS.  pénzügyi  tisztviselők  által  katonai  erővel  is  be  fog  haj- 
tatni, és  előadván  a  megye  lakosságának  szenvedett  Ínségét  és  nyo- 
morát, mely  szerint,  ha  a  helytartótanácstól  sürgetett  40  ezer  forint 
rajta  megvétetik,  a  nép  legszegényebbjei  éhhalál  martalékai  lesz- 
nek;  —  az  iránt  folyamodik,  hogy  a  várható  katonai  adóvégrehaj- 
tásoktól a  megyét  a  t.  ház  előzőleg  mentse  meg,  és  kijelenti,  hogy 
az  Ínség  náluk  oly  nagy,  miszerint  ha  a  kormány  a  kitűzött  intézke- 
désétől el  nem  áll,  czélt  tévesztend,  mert  a  nép  a  törvényekhez  ra- 
gaszkodik, és  a  nyomor  oly  nagy,  miszerint,  ha  a  kormány  a  kato- 
naságot el  nem  látja,  az  szintén  az  inség  és  nyomor  részese  lesz.  — 
Szakolcza  város  közönsége  följelentvén,  hogy  az  adóbehajtás  végett 
a  pénzügyi  tisztviselők  a  tanácsházat  katonai  erővel  megszállották, 
az  adókönyvecskéket  elvették  s  az  adó  befizetésére  4  napi  határi- 
dőt tűztek  ki ;  —  e  sérelem  orvoslásáért  a  t.  képviselőházhoz  folya- 

módik.  Hasonlóan  sz.  k.  Kassa  város  közönsége  azt  adván  elö,  hogy 
udvarháza  katonai  erővel  elfoglaltatott,  a  pénztárból  1117  ft.  az 
adókönyvekkel  együtt  elvétetett  és  most  már  az  egyes  lakosoknál 
folytattatik  a  katonai  executio,  —  ezen  sérelem  orvoslásáért  hason- 
lóan esedezik.  Mindezek  számos  hasonnemü  kérvényekkel  akkor,  a 
midőn  az  adóügy  tárgyaltatni  fog,  figyelembe  lesznek  veendők.  — 
Kraszna  megye  közönsége  feljelenti,  miszerint  a  helytartótanács  és 
a  katonai  parancsnokság  által  felszólittatott,  hogy  az  illető  katonai 
ezred  kiegészítése  tekintetéből  a  szabadsággal  elbocsájtott  legénye- 
ket az  illető  helyre  küldje  be  és  a  hátralévő  ujonczokat  a  besorozó 
bizottmány  elébe  állitsa.  Kijelenti  ennek  folytán  a  megye,  hogy  a 
szabadságon  kin  lévő  legénység  berendelése  iránt  érkezett  rendele- 
tet, nehogy  ezen  szabadságosok  megbüntettessenek,  köztudomásra 
juttatta:  de  a  besorozás  alá  tartozó  ujonczokra  nézve  kijelentette, 
hogy  azon  intézkedés  előmozdítására  mindaddig,  mig  az  országgyű- 
lés törvényhozás  utján  nem  intézkedik,  segédkezeket  nyújtani  nem 
fog.  E  határozatot  a  végett  tudatja  a  t.  házzal,  hogy  ezt  a  maga 
helyére  följegyezve,  használja  egyik  adatául  a  törvényes  állapot 
teljes  diadalát  eredményezendő  nagy  munkájában.  Ezen  tárgyhoz 
tüzetes  kérés  nem  levén  csatolva,  az  talán  tudomásul  vétethetik. 
(Helyes.)  Jelentem  továbbá  a  t.  háznak,  hogy  Szabolcs  megye  Bog- 
dán kerületének  ujonan  egyhangúlag  elválasztott  képviselője  Elek 
Mihály  ur  megbízó  levelét  beadta.  (Éljen !)  Az  igazoló  bizottmány- 
nak fog  kiadatni.  (Helyes !)  Hasonlóan  Kraszna  megyei  szilágy- 
somlyói kerületben  megválasztott  képviselő  Bagosy  Sándor  ur  be- 
adta megbízó  levelét.  (Éljen !)  Hasonlóan  az  igazoló  bizottmánynak 
lesz  kiadandó.  —  Bárczay  Albert  képviselő  ur  a  t.  ház  elébe  követ- 
kező nyilatkozatot  ad  be.  (Felolvastatik  Bárczay  Albert  képviselő- 
nek képviselői  állásáróli  lemondása.)  Fájdalmas  kijelentésével  an- 
nak, hogy  t.  képviselő  társunktól  elválunk,  (ügy  van !)  Abauj  megye 
közönségét  uj  képviselő  választására  elnökileg  fel  fogom  szólítani. 
Mielőtt  átmegyünk  a  napi  renden  lévő  tárgyalás  további  folytatá- 
sára, bejelentem  a  t.  háznak,  hogy  Tisza  Kálmán  képviselő  ur]az 
indítványt,  melyet  a  tárgyalás  kezdetén  előterjesztett,  formulázva 
hozzám  a  mai  napon  beadta ;  az  indítvány  hosszabb  lévén,    talán  a 

t.  ház  nézetével  találkozom,  ha  azon  óhajtásomat  terjesztem  elÖ, 
hogy  az  nyomattassék  ki  s  a  tagok  között  osztassék  szét.  (Közhe- 
lyeslés.) 

Most  fölkérem  a  jegyző  nrat,  méltóztassék  a  következő  szólam 
kívánót  felszólítani. 

Errre  Benczúr  Miklós; 

Tisztelt  képviselőház !  Két  fél  közötti  békülés  alkalmával,  a 
jogot  és  a  törvényt  indokul  vagy  védőül  felhozni  czélszerüen  csak 
akkor  lehet,  a  midőn  a  törvényt  és  a  jogot  mind  a  két  fél  egyaránt 
tiszteli.  —  Az  erőszak  terén  álló,  ha  békél,  ezt  nem  azért  teszi,  mert 
talán  az  igazság  szentségének  érzete  szállotta  meg,  —  de  azért  bé- 
kél, mert  erre  az  anyagi  hátrányoktóli  félelem,  vagyis  a  kényszerű- 
ség ösztönzi.  Fájdalom,  ama  kormány,a  melylyel  nekünk  békélnünk 
kellene,  az  erőszak  terén  állván,  a  jogra  és  törvényre  nem  hajt  sem- 
mit, s  hogyha  mi  azt  legyőzni  és  capicitálni  akarjuk,  nem  elég  ne- 
künk a  rongyokká  taposott  törvényeinket  és  jogainkat  fölmutogat- 
nunk, hanem  szükség,  hogy  azt  nyíltan  és  őszintén  figyelmeztessük, 
miszerint  a  tárgy  igen  komoly,  a  melynek  békés  megoldásától  függ 
a  birodalom  jövője  és  létele  ;  szükség,  hogy  azt  figyelmeztessük, 
miszerint  az  erőszak  a  megtámadottban  az  önfentartás  ösztönét  kel- 
ti fel,  amaz  ösztönt,  a  mely  az  erőszaknak  erőszakkali  visszaverésé- 
re buzdít  és  vezérel.  Az  az  élő  lények  természetében  van,  hogy  mi- 
dőn erőszak  által  tiportatnak,  bennök  az  önfentartás  ösztöne  feléled- 
jen. —  Még  az  utolsó  féreg  is,  ha  látja,  hogy  élete  vészben  forog, 
védi  magát  és  szembe  száll,  —  józan  észszel  pedig  feltenni  sem  le- 
het, hogy  a  magyar  nemzet  minden  védelem  nélkül  hagyná  magát 
eltíportatni  és  a  legutolsó  féregnél  is  alábbvaló  lehessen. 

A  magyar  história  e  tekintetben  hármat  tanúsít  : 

1-ször.  Hogy  a  magyar  nemzet  mindannyiszor,  valahányszor 
alkotmánya  vészben  forgott,  annak  védelmére  fegyvert  ragadott. 

2-szor.  Hogy  a  magyar  nemzet  csak  akkor  nyúlt  a  fegyver- 
hez, a  midőn  a  békülés  érvei  már  mind  kimeri ttettek. 

3-szor.  Hogy  a  magyar  nemzet  időelötti  kitörésekben  erejét 
nem  fecsérelvén,  mindig  be  bírta  várni  a  kellő  alkalmat,  mely 
eszélyessége  által  most  is  a  legszebb  reményekre  jogosít  fel.  A  f egy- 

vernek  általam  való  emlegetése  nem  önámitás,  de  históriai  igazság, 
—  nem  kihívás,  sem  fenyegetés,  hanem  a  bécsi  kormánynak  komoly 
figyelmeztetése  azon  veszélyekre,  a  mik  az  erőszak  következménye- 
iként egykor  múlhatlanúl  elő  fognak  állani.  Vajha  Bécsben  el  ne  fe- 
ledték volna,  hogy  a  magyar  nemzet  az  egy  ideiben  oda  vetett  kez- 
tyüt  felvette  s  hogy  megmérkőzött ;  vajha  el  ne  feledték  volna,  hogy 
a  mérkőzésnek  az  ausztriai  birodalom  hanyatlása,  a  monarchiái  elv 
prostitutiója  és  a  trón  iránti  kegyelet  és  tiszteletnek  végképeni  meg- 
semmisülése lett  az  eredménye  !  Vajha  Bécsben  megfontolnák,  hogy 
Ausztria,  valamint  egymaga  a  magyar  nemzetet  legyőzni  képes  nem 
volt,  —  úgy  a  jelen  helyzetet  továbbra  is  fentartani  egymaga  képes 
nem  leend  !  Igaz,  a  fegyver  útja  sikamlós  és  bizonytalan,  jelenleg  pe- 
dig mellőzendő.  Még  a  kedvező  alkalommal  is,  a  hadverés  Isten  dol- 
ga szokott  lenni.  Ezért  az  egész  nemzet  egyhangúlag  a  békülés  te- 
rére lépett  8  békülni  akarok  én  is,  komolyan  és  őszintén,  s  nyilvá- 
nítom, miszerint  én  a  békülés  terén  nem  az  ausztriai  birodalmat, 
nem  is  a  trónt,  de  csak  is  a  rendszert  kívánom  megdönteni.  —  De, 
hogyha  Bécsben  ez  utóbbit  a  két  elsőtől  elválasztani  nem  bírnák, 
vagy  nem  akarnák,  hogyha  mind  a  három,  egyike  a  másikáért  jót 
akarna  állani,  —  az  nem  a  nemzet  hibája  vagy  vétke,  sőt  inkább  az 
az  őnfentartási  jog  leend,  ha  a  nemzet  mind  a  hárommal  szembeszál- 
lani  kényszeríttetnék,  a  mely  esetben  a  netání  szerencsétlenségek 
terhe  nem  a  nemzetre,  de  a  bécsi  kormányra  nehezednék. 

Én  békülni  akarok,a  feltételek  a  felírási  javaslatban  formulázvák. 
Nem  kívánunk  mi  többet,  csak  azt,  mi  a  mienk,  nekünk  másé  nem  kell. 
A  magyar  nemzet,  mielőtt  szavát  kimondaná,  jól  meghányja,  hogy 
mit  követel,  de  ha  egyszer  kimondotta,  halkufárkínt  többé  nem  al- 
kuszik. Itt  alkunak  nincs  helye,  —  mert  már  magában  az  alku  is 
honárulással  azonos.  E  feltételek  mellett  a  haza  szabad,  —  a  biro- 
dalom pedig  hatalmas  leend.  Soha  Ausztria  hatalmasabb  nem  volt, 
mint  midőn  alkotmányunkat  tisztelte. 

Ha  valamely  nemzet  szabadsága  erőszakkal  leveretik^  azt  mon- 
dom rá,  hogy  igazságtalanság,  szerencsétlenség ;  de  ha  valamely  nem- 
zet szabadságát  önmaga  dobja  el  magától,  azt  mondom  rá,  hogy 
őrültség,  vagy  gyalázat.  — 

Én  a  birodalmi  tanácsba,  —  a  magyar  szabadság  eme  siralomházá- 
ba nem  megyek.  Rósz  bor  lehet  az,  uraim,  a  melyről  maga  a  kocs- 
máros is  eleve  felteszi,  hogy  azt  a  vendég  torkába  erővel  fog  kelleni 
beönteni.  (Derültség)  —  Meghajlok  én  az  örök  igazság  elvei  előtt 
8  valamint  követelem,  hogy  az  én  emberi  jogaimat  más  tisztelje,  úgy 
viszont  én  is  becsülöm  másnak  a  jogait,  mik  öt,  mint  embert  megil- 
letik. 

Én  magyar  vagyok.  A  nagy  költő  szózatát  szintén  imámmá  fo- 
gadtam, s  midőn  a  kétségbeesés  ama  szavait:  „egy  ezred  évi  szenve- 
dés kér  éltet  vagy  halált"  buzgón  énekelem,  az  istenséget  káromol- 
nám, ha  ugyanakkor  hidegen  taszitanám  el  magamtól  azon  felebará- 
taimat, kik  két  ezredévi  szenvedéseikkel  kopogtatnak  ez  ország- 
gyűlés ajtajára.   — 

Én  is  tudom,  hogy  mit  jelent  a  számkivetés,  és  mi  az  a  hon- 
talanság. Ezért  kérem  Istenemet,  hogy  künn  lévő  honfi-  és  bajtársa- 
ink szenvedéseit  enyhítse  (Tetszés)  s  engedje  meg,  miszerint  eljö- 
vendvén a  viszonlátás  napja,  az  ármány  romjai  felett  mielébb  szo- 
ríthassunk baráti  kezet.  — 

Tisztelt  ház!  Én  ezek  szerint  pártolom  a  felírási  javaslatot  an- 
nak lényegében,  de  pártolom  azt  annak  alakjában  is.  —  A  magyar 
nemzetnek  a  gyűlölt  rendszer  elleni  küzdelmében  két  positiója  van : 
az  egyik  a  békülés,  a  másik  a  fegyver.  —  Oly  fontos  a  tárgy  s  oly 
drága  a  megvédendő  és  kivívandó  kincs,  miszerint  kötelességünkül 
teszi,  hogy  mind  a  két  positiót  minden  erőnkkel  a  lehetőségig  kiak- 
názzuk, jelenleg  pedig  az  első  álláspontot  akár  könnyelműségből,  a- 
kár  pedig  magunknak  túlbecsülése  által  könnyedén  fel  ne  adjuk.  — 

Többen,  kik  a  határozat  mellett  nyilatkoztak,  ellenvetették, 
mintha  Ők  törvényes,  mi  pedig  törvényellenes  téren  állanánk.  Sajná- 
lom őket,  —  mert  valóban  sajnálatra  méltó  az,  a  ki  polgártársát  tör- 
vénytelenséggel vádolja  csak  azért,  mert  az,  a  nemzet  szabadságát 
és  törvényeit  az  utolsó  jottáig  visszaszerezni  akarja.  A  törvényes  tér- 
nek ellenünkbeni  emlegetése  nem  bír  semmi  értelemmel,  —  nincs 
annak  semmi  haszna,  de  van  igen  nagy  kára.  Mert  az  valóban  a  ha- 
za elleni  bíin,  jelenlegi  időben  a  nemzetet  tévútra  vezetni  s  vele  el- 
hitetni akarni,  mintha  ez  országgyűlésen  léteznék  egy  párt,   a  mely 

törvénytelenséget  akarna  elkövetmi.  Most  a  népben  ez  országgyűlés 
iránt  a  bizodalmat  kell  felkelteni,  nem  pedig  azt  gyanakvóvá  tenni. 
(  Helyes !)  Szép  az  a  törvényhez  való  ragaszkodás,  mig  pedántismus- 
sá  és  képzelödéssé  nem  válik.  Nem  ismerek  nemzetet,  a  mely  tör- 
vényeit annyira  tisztelte  volna,  mint  az  egykori  római  köztársaság. 
—  A  római  senátus  bölcs  volt,  alkotott  törvényeket  s  azokat  a  leg- 
nagyobb szigorral  hajtatta  végre.  Hanem  mindezen  törvények  fölibe 
alkotott  egy  legfőbb  törvényt,  s  ennek  valamennyi  törvényeit  aláve- 
tette. Ezen  legfőbb  törvény  pedig  szorul  szóra  igy  szól:  „Salusrei- 
publicae  suprema  lex  esto." 

Uraim !  Sértsük  meg  bár  minden  törvényeinket,  de  tartsuk 
meg  azt  az  egy  legfőbb  törvényt,  —  és  mentve  a  haza,  mentve  a  be- 
csület. (Éljen!) 

Erre  Nyári  P  á  1  ; 

(Halljuk!)  Nincs  szándékomban  tüzetesen  beereszkedni  okai 
fejtegetésébe   a   harcznak,  melyet   nem    a   nemzet   kezdett,    s    a 
melyet  önállása,  függetlensége  és  alkotmányának  nyilt  fegyveres 
megtámadása   után  is  önvédelmére  csak  kényszerülve  fogadott   el. 
Elég,  czélomra  egyszerűen  fölemlíteni  itt,  hogy  hősiesen  és  neme- 
sen vívott  s  ha  mégis  a  végeredmény  nem  részére  ütött  ki  kedvezőn, 
annak  okát  egykor  a  történetíró  nem  a  nemzetnek  erejébeni  túlbizott- 
ságában,  nem  ereje  aránytalanságában  a  megtámadoéhoz  képest,  ha- 
nem egyrészről  az  akkori  összes  európai  udvari  politika  rövidlátó  szük- 
keblüségébentalálandja  fel,  mely  Európa  békéjét  és  nyugalmát  nem  a 
megnyugtatott  és  kibékített  nemzetek  és  nemzetiségekre,  de  pusztán 
néhány  család  s  még  ezeknek  is  roszul  értett  és  roszul  felfogott  érde- 
keikre fektette  (Helyes), másrészről  feltalálandja  azon  el  nem  vitázha- 
tó tényben,  miszerint  Ausztriának,  hogy  a  magyar  nemzetet  jogos  vé- 
delmi harczában  meggátolhassa,  a  még  akkor  megingathatlannak  hitt 
északi  coloss  minden  rendelkezhető  ereje  igénybe  vételére  volt  szük- 
ség ;  és  önkénytelenül  jutand  a  következtetésre,  hogy  ámbár  Ausztria 
győzőnek  hirdette  magát,  a  legyőzött  tulajdonképen  nem  Magyaror- 
szág, de  ö  maga  volt,  (Helyes!)  mert  az  idegen  hatalom  segítségének 
alkalmazása  által  Magyarország  irányában,  öngyengeségének  beval- 
lására kényszerült.  És  ez  óta  Ausztria  mind  bel-  mind  kül-  és  pénz- 

viszonyaiban  politikailag  többé  nem  él,  csak  tántorog ;  mert  hiány- 
zik a  súlypont,  melyre  támaszkodhatnék,  és  az  hiányzani  fog  mind- 
addig, míg  Magyarország  irányában  szerencsétlen  hóditási  politiisá- 
jától  el  nem  tér  s  be  nem  látja,  hogy  hatalmának  egyedüli  súlypont- 
ja, csak  is  és  egyedül  a  vele  tisztán  csak  személyes  unióban  állható 
szabad,  önállásu,  független,  biztositott  alkotmánya  és  többé  jogaira 
nézve  nem  féltékeny  Magyarország  lehet.  (Helyes !) 

Nekem  úgy  tetszik,  hogy  a  komáromi  capitulatio  után  a  gond- 
viselés Ausztria  sorsát  még  egyszer  s  tán  utoljára,  saját  kezébe  helye- 
zé  annak,  s  még  egyszer,  tán  utoljára,  próbára  tette  azt :  tud-e,  akar-e 
igazságos  és  eszélyes  lenni ;  de  egyszersmind  próbára  tette  a  nemzet 
türelmét  is. 

És  a  nemzet  megértette  a  gondviselés  intő  szavát,  mert  a  helyett, 
hogy  gyermekes  panaszokra  fakadt,  vagy  képmutatólag  szolga  és 
bűnbánó  álcza  alatt,  elrablott  kincseiért  némi  kárpótlásul,  az  önkény 
asztaláról  kinálkozó  kegyelemmorzsák  után  esengett,  vagy  idétlen 
kitörésekben  vesztegette  volna  el  életerejét,  mindezek  helyett,  mon- 
dom, egy  érzékenyen  megbántott  nemzet  méltóságába  zárkózott ,  s 
tűrt,  szenvedett  és  hallgatott,  dedimus  profecto  grandé  patientiae 
documentum. 

Ausztria  ellenben  Magyarországot,  a  három  század  óta  meg 
nem  dönthetett  Magyarországot,  a  végzet  által  számára  sziklára  bi- 
lincselt Prometheusnak  tekintette,s  a  helyett,  hogy  e  nagyszerű  ese- 
mény által  okulva  nagyszerű  gondolatok  és  érzelmeknek  engedett 
volna  helyet  szűk  keblében,  a  helyett,  hogy  múltját,  jövőjét  és  saját 
érdekét  számításba  véve,  bilincsek  feloldozására  sietett,  s  a  védtelen- 
nek kezet  nyujtva,azt  férfiasság  nevében  hála  által  igyekezett  volna 
magához  lekötelezni,  mindezek  helyett,  mondom,  magát  egyszerűen  a 
védtelennek  kifosztására,  annak  kicsinyes  boszantására,  inainak 
gyengítésére,  s  végre  ama  nagyszerű  szerepre,  Prometheus  sasának 
ismeretes  szerepére  szánta  el,  s  éhes  mohósággal  a  végzetes  máj- 
nak esett,  de  nem  tudta,  hogy  e  máj  mindig  újra  nő,  s  nem  tudta  a 
végzet  határozatát  is,  miszerint  Prometheus  fogsága  csak  addig  tart, 
mig  egy  halhatlan  kénytelen  leend  magát  halandónak  bevallani. 

A  halhatlan  a  győzhetetlennel  s  a  halandó  a  legyőzöttel  prósai 

nyelven  egyértelmű  ;  a  a  végzet  határzata  Ausztriára  nézve  Solferi- 
nónál  teljesedésbe  ment,  s  hogy  ugyanaz  Magyarországra  nézve  is 
teljesedést  nyerjen,  csak  idö  kérdése  lön,  s  föltételezett  azon  maga- 
tartástól, mit  a  bekövetkezendő  megkisértetés  és  fenyegetés  korsza- 
kaiban tanusitand. 

A  megkisértetés  napjai,  ha  nem  is  mindjárt,  de  később  csak- 
ugyan bekövetkeztek. 

Kihirdettettek  az  octoberi   engedmények. 

A  nép,  különösen  a  magyar  nép,  bámulatos  sejtelmi  erővel  bir, 
8  ösztönszerű  sejtelménél  fogva,  többször  mint  nem,  tisztábban  fogja 
fel  a  helyzetet,  mint  a  leghirnevesb  államférfiak.  Az  octoberi  enged- 
mények_,  daczára  a  hivatalos  lapok  üres  nagy  szavainak,  daczára  az 
obligát  kivilágításoknak,  a  népben  rokonszenvvel  és  hívőkkel  sehol 
sem  találkoztak  ;  mert  mindenki,  mit  előbb  sejtett_,  később  csakha- 
mar belátta,  hogy  az  octoberi  pátens  semmi  egyéb,  mint  a  tömérdek 
erő-  és  idővesztegetésben,  önmagától  kimerült  absolut  rendszer  tart- 
hatatlanságának bevallása,  de  egyszersmind  a  kivihetlen  theoriák 
gyártásában  mesterileg  ügyes  bécsi  államférfiak  részéről,  a  czéltalan- 
sága  sőt  káros  voltának  bebizonyulta  után  is  el  nem  dobott,  csakné- 
piesb  szinre  mázolt  absolntismus  továbbfolytatása,  —  alkotmány  és 
népképviselet  új  czége  alatt,  mely  által  azonban  a  nép  semmi  jogot 
ne  nyerjen,  a  népképviselet  utján  a  nép  képviselve  ne  legyen,  s  a 
hatalom,  annak  vére  és  erszénye  fölött  azontúl  is  szabadon  rendel- 
kezhessék. 

E  nézetből  keletkezett  a  nemzet  közvéleménye,  és  e  közvéle- 
mény nyomása  alatt  alakultak  meg,  bár  lassan  és  nehezen,  de  végre 
csakugyan  megalakultak  a  megyék  és  törvényhatóságok. 

Az  vij  kormány  a  megyék  országgyűlésen  leendő  végleges  ren- 
dezéséig azokat  nem  a  fennálló  törvény,  hanem  a  főispányok  számá- 
ra kiadott,  körülbelül  a  megbukott  administratori  rendszer  lomjai- 
ból fennmaradt  utasítások  szerint  rendelte  szerveztetni,  a  megyeha- 
tóságot pusztán  a  közigazgatásra  szoritván,az  igazságszolgáltatást  né- 
met törvények  szerint  egy  ideig  még  a  kissé  megmagyarított  német 
bíróság  kezében  hagyván,  s  a  kényuralom  alatt  törvényellenesen  be- 

hozott  direct  és  indirect  adóknak  behajtását  a  megyék  tisztviselői- 
nek kötelességül  tevén . 

A  megyék  és  törvényhatóságok,  a  helyett  hogy  a  fennálló  tör- 
vényekhez képesti  visszaállittatásukat  szorgalmazták  volna,  egy- 
szerűen a  törvény  és  alkotmány  terére  álltak,  s  tettleg  foglalták  el 
a  helyet,  melyet  a  törvény  jelölt  ki  számukra ;  s  így  megalakultak 
a  törvény  értelmében,  s  tettleg  igénybe  vették  nemcsak  közigazga- 
tási, de  jövőre  nézve  birói  hatóságuka  t  is  ;  a  törvényellenes  adók  be- 
hajtásától pedig  tisztviselőiket,  a  törvény  értelmében,  felelősség  ter- 
he alatt  eltiltották. 

így  jártak  el  a  megyék,  a  kormány  által  kiadott  szabályok 
egyszerű  félretételével  a  képviselők  választása  körül  is,  az  1848-ki 
választási  törvényt  tettleg  alkalmazván. 

A  végzet  úgy  akarta,  hogy  a  tényleges  hatalom,  a  nemzetnek 
ily  határozottan,  ily  egyhangúlag  nyilvánított  akaratát,  ne  a  nemzet 
erkölcsi  ereje  öntudatának,  ne  az  octoberi  engedmények  elleni  ün- 
nepélyes tiltakozásának,  ne  pusztán  szeszélynek  tekintse,  melylyel 
majd  elbánnia  lehetend;  és  azért  bár  később  tudatta  megbízottja 
által,  hogy  az  országgyűlés  üléseinek  Pesten  tartását  nem  ellenzi, 
mégis  a  megnyitást  Budára  rendelte. 

A  képviselők  érezve  a  kötelezettséget,  melylyel  a  fennálló 
törvény  s  azon  törvényhez  ragaszkodó  nemzet  irányában  tartoznak, 
e  részben,  miként  teljesítették  kötelességüket,  tudva  van.  Én  csak 
annyit  jegyzek  meg,  miszerint  a  megnyitásról  e  ház  jegyzőköny- 
veiben említés  sincs,  mi  azt  tanúsítja,  hogy  a  képviselőház  azt,  mert 
törvény  ellenére  nem  Pesten  de  Budán  tartatott,  törvényesnek  el 
nem  ismerte. 

így  járt  el  a  nemzet  a  megkisértetés  napjaiban,  és  tiszta  ön- 
tudattal nyilváníthatja,  hogy  alkotmányos  jogaitól  egy  vonalnyira 
sem  tért  el,  de  azokon  túl  sem  ment. 

Az  osztrák  államférfiak  sokat,  felette  sokat  tanulhattak  volna 
a  közel  lefolyt  öt  hónap  alatt  Magyarországban  történtekből,  meg- 
tanulhatták volna  különösen  azt,  hogy  oly  nemzetet,  melyet  a  vér- 
padok és  absolutismus  minden  erkölcsi  és  anyagi  gyötrései  meghó-^ 
ditani  képesek  nem  voltak,  egy  ügyetlen  államcsínnal  tévútra  ve- 
1861-ki  országgijüUs.  II.  22 

zetni  nem  lehet ;  raegtanuUiatták  volna  végre,  hogy  e  nemzet  kibé- 
kítésére csak  egyetlen  út  van,  s  ez,  alkotmányának  a  fejedelem 
által  is,  ki  Sz.  István  koronájára  igényt  tart,  őszintén  és  utógondo- 
lat nélkül  követendő  útja.  (Helyes  '.) 

Ámde  ők  a  végzet  emberei,  ők  mit  sem  tanultak  és  mit  sem 
feledtek  soha ;  nem  feledték  pedig  különösen  azon  hagyományos 
ábrándot,  mely  éjjeiket  s  napjaikat  nyugtalanítja,  mely  folytonosan 
és  végzetszerüleg  a  kivihetlen  s  le  hetién  valósítására  ösztönzi  őket, 
s  mely  a  képzelt  lehetlen  jövőért,  ön  kezeikkel  romba  dönteti  velők 
a  lehető  jelent. 

És  ezért  nem  lehete  senki  előtt  meglepő,  ha  a  megkísértés 
nem  sikerülte  után,  az  egyszerűen  jogai  szentségéhez  ragaszkodás- 
ért általuk  már  hónapok  óta  gúnyolt  magyar  nemzet  irányában,  a 
fenyegetés  terére  léptek  át. 

Épen  azon  időben,  melyben  a  magyar  országgyűlés  együtt  ül, 
tanácskozandó  és  határozandó  a  felett,  lehetÖ-e,  s  mily  feltétel  alatt 
lehető  a  tizenkét  évi  uralom  emlékének  feledteíése^  épen  ez  időben, 
melyben  tőlük  észszerüleg  az  lett  volna  várható,  hogy  osztrák  csá- 
szár 0  Felségét,  Magyarország  nem  tőle  eredő  jogainak  tiszteletben 
tartására  emlékeztetnék,  ok  jónak  látták  azzal  a  bécsi  birodalmi 
gyűlés  megnyitásakor  mondott  trónbeszédében,  a  februári  pátensre 
vonatkozólag  átalában,  és  igy  Magyarországra  nézve  is  e  szavakat 
ejtetni ; 

„Ily  feladatokat  nem  lehet  erőfeszítés  és  férfias  kitartás,  nem 
vagyon  s  véráldozatok  nélkül  oldani  meg ;  azonban  megoldani  szük- 
ségképen kell." 

E  szavak,  uraim !  nem  lehetnek  a  magyar  király  szavai,  kinek 
tudnia  kell,  hogy  épen  azon  törvény,  mely  személyének  sérthetet- 
lenségét alkotmányszerüleg  fedezi,  benne  az  embernek  tévedhető 
akaratát  az  által  köti  meg,  miszerint  ő  egyedül  a  nemzet  képvise- 
lőinek felelősséggel  tartozó  tanácsosai  által  csak,  —  és  különben 
jogazerüleg  nem,  intézkedhetik  Magyarország  ügyében. 

E  fenyegetés  szükségkép  arra  hívja  fel  e  házat,  hogy  a  hazát 
védelmi  állásba  helyezze,  nem  a  forradalmi  zászló  kitűzése  vagy  a 
nemzetnek  fegyverre  szólítása  által;  nem,  épen  nem. 

A  fegyver  csak  relatív  erö,  melylyel  csak  ephemer  győzelmet, 
ephemer  dicsőséget  lehet  aratni. 

A  nemzetnek  önvédelmére  csak  oly  fegyverhez  lehet  nyúlnia, 
melylyel,  ha  azt  gyáván  önmaga  nem  löki  el  kezéből,  bár  küzdés, 
bár  szenvedés  után,  a  győzelem  kimaradhatlan,  s  ily  fegyver  a  nem- 
zet kezében :  a  törvény. 

Azt  hiszem,  ebben  mindnyájan  egyet  értünk,  némi  különbség 
köztünk  csak  az  alkalmazásban  lehet.  S  ezért  engedjék  meg,  hogy 
az  előttünk  fekvő  indítványra  vonatkozva,  annak  egyik  részétől 
eltérő  véleményemet  majdan  a  ház  asztalára  leteendő,  következő 
indokolt  módositványban  terjeszszem  elő.  (Halljuk.) 

Módosítván y.  Jelen  országgyűlés  mindaddig,  mig  Ma- 
gyarország Királyhágón  túli  megyéi,  Horvát  és  Tótországok,  Fiu- 
me, a  Tengermellék  és  a  Határőrvidék,  követeik  megjelenését  gátló 
akadályok  el  nem  háritatván,  kiegészítve  nincs  ;  mindaddig  mig  a 
trónüresedés  esetében,  annak  betöltéséig  időközben  is  csak  az  al- 
kotmány szerint  gyakorolható  végrehajtó  hatalom,  az  országgyűlé- 
sen felelős  orgánuma,  a  magyar  minisztérium  által  képviselve,  az 
országgyűléssel,  ezen  egyedül  lehető  törvényes  közege  által,  érint- 
kezésbe nem  lép ;  mindaddig,  mig  a  kiegészített  országgyűlés,  az 
alkotmányos  kormányzat  felelős  orgánumai  közbejöttével,  a  trón- 
változásra nézve  jelenleg  fennforgó  fontos  kérdést  meg  nem  oldotta; 
mind  addig,  mig  e  kérdés  megoldása,  a  koronázási  hitlevél  elkészí- 
tése, elfogadása  és  esküvel  pecsétlése  után,  a  koronázás  meg  nem 
történt ;  uj  törvényt  nem  alkothat,  mert  ezt  a  koronázott  királylyal 
csak  együtt  teheti.  Van  azonban  joga,  melyet  a  végrehajtó  hatalom 
nélkül  sőt  annak  ellenére  is  igénybe  venni  az  alkotmány  által  fel- 
hatalmazva van,  és  a  melyet  törvényesen  lett  megalakulása  után 
azonnal  gyakorolni  is  kötelessége. 

Ezen  alkotmányos  jog :  a  fennálló  törvényeknek  teljes  épség- 
ben és  érvényben  tartására  ügyeleten  kívül,  a  végrehajtó  hatalom  által, 
egyik  országgyűléstől  a  másikig,  a  fennálló  törvényeken  ejtett  sérelem 
megszűntetése  s  a  megsértett  törvényeknek  teljes  érvénybeni  visz- 
szaállitása.  (Helyes !) 

Az  országgyűlésnek  ebbeli  alkotmányos  hatósága,  mind  az 

eljárást,  mind  a  hatályt  tekintve,  1848-dik  év  előtt  és  után,  egészen 
különböző. 

A  parlamentaris  kormány  és  felelős  minisztérium  felállítása 
előtt,  azon  esetben,  ha  a  végrehajtó  hatalom  az  alkotmányt  meg- 
sértette, a  törvényeket  felfüggesztette,  vagy  önkénye  szerint  adott 
magyarázatot  azoknak,  a  következő  országgyűlés  hatósága,  a  sérel- 
mek megszüntetésének,  a  megsértett  törvények  visszaállításának 
egyenesen  a  nem  felelős  fejedelemhez  intézett  felirat  általi  követe- 
lésében határzódott,  s  a  siker  legtöbb  esetben  az  országgyűlés  többé, 
vagy  kevésbbé  erélyes  föllépésétől  s  legtöbbnyire  a  végrehajtó  ha- 
talomra, a  külviszony oknak  többé  vagy  kevésbbé  súlyos  nyomásától 
függött.  Az  orvosolatlan  maradt  sérelmeknek  halmaza  tanusitja, 
mennyi  hatálylyal  birt  ezen  eljárás  a  végrehajtó  hatalom  ellenében 
arra,  hogy  magát  az  alkotmány  és  törvények  épségben  és  tisztelet- 
ben tartására  kötelezve  érezze. 

1848-ik  év  után,  a  végrehajtó  hatalom  által  felfüggesztett  tör- 
vénynek érvényen  kivül,  —  s  azzal  ellenkezőleg  kiadott  rendeletnek 
érvényben  léte,  csak  az  országgyűlés  legközelebbi  üléséig  tarthat. 
Az  országgyűlés  a  törvénytelen  rendeletet  ellenjegyző  felelős  mi- 
niszter feleletre  vonataiával  a  törvényt,  a  végrehajtó  hatalom  köz- 
bejötte nélkül,  önmaga  állithatja  vissza. 

Ha  az  1848 -ki  III.  t.  ez.  e  joggal  és  hatósággal  az  ország- 
gyűlést ruházta  fel ;  ha  mi  képviselők,  az  1848-ki  törvények  értel- 
mében vagyunk  itt ;  alkotmányunk  s  törvényeinknek  visszaállítá- 
sára nézve,  az  idézett  törvényczikkbcn  körűlirt  alkotmányos  eljá- 
rástól eltérő  utat  nem  követhetünk  ;  mert  ellenkező  esetben  az 
országgyűlés  egyik  legfontosabb  alkotmányos  jogáról  magunk  mon- 
danánk le. 

Ha  V-ik  Ferdinánd  Ö  Felsége  ülne  jelenleg  is  a  trónon,  ha 
1848-ik  évi  october  3 -kán  kiadott,  az  országgyűlést  törvénytelenül 
feloszlató  8  alkotmányt  felfüggesztő  rendeletét  ellenjegyző  minisz- 
tere Récsey  Ádám  ülne  a  miniszteri  padon;  kérdem,  mit  tennénk? 
azt  hiszem,  egyszerűen  határozatilag  kijelentenénk,  hogy  a  kormány 
által  törvényellenesen  felfüggesztve  volt  alkotmányunk,  az  ország- 
gyűlés megalakulásával,  azonnal  tényleg  vissza  van  állitva,  s  igy, 

ugy  szólva,  birtokból  határoznánk  el,  hogy  az  ország  alkotmányát, 
önállását  és  függetlenségét  megsértett  miniszter,  vád  alá  helyeztes- 
sék. S  azóta  már  tán  az  itélet  is  ki  lenne  mondva,  a  törvénysértő 
miniszter  ellen. 

Ferencz  József  0  Felsége,  az  V-ik  Ferdinánd  által  üresen 
hagyott  trónt  foglalta  el ;  folytatta  az  előde  által  1848-ik  évi 
october  3-kán  megkezdett  törvénytelenséget;  függőben  tartotta 
alkotmányunkat;  függőben  tartotta  törvényeinket;  s  tizenkét  éven 
át  pusztán  rendeletek  által  kormányzott  s  kormányoz  most  is,  az 
általa  törvény  ellenére  visszaáJlitott  kormánytestületek  utján. 

E  két  eset  közt,  az  országgyűlés  által,  megalakulásával  azon- 
nal teljes  mértékben  vis  szanyert  alkotmányos  jogot  tekintve,  semmi 
különbség  nincs ;  mert  ellenkező  esetben  az  következnék,  hogy  a 
végrehajtó  hatalom  törvénytelen  tettének,  koronázás  előtt,  az  or- 
szággyűlés ellenében  hatálya  nagyobb,  mint  koronázás  után. 

Az  országgyűlés  jogának  alapja  az  1791-ik  évi  XII.  t.  czikk- 
ben  vau  letéve. 

E  törvényezikk  szerint  a  törvényt  csak  törvényhozás  szüntet- 
heti meg,  vagy  függesztheti  fel,  ujabb  törvény  által,  már  pedig  az 
1848-ik  évben  koronás  király  által  szentesitett  törvények  hozatala 
óta  törvény  nem  alkottatott,  de  nem  is  alkottathatott,  mely  hazánk 
alkotmányát,  önállását,  az  osztrák  örökös  tartomány októli  teljes  és 
törvényes  függetlenségét  megszüntette  volna;  nincs  törvény,  mely 
az  úgynevezett  pragmatica  sanctióra  vonatkozó  —  1723.  évi  tör- 
vényczikkeknek  eredeti  szövegeiktől  eltérő  értelmezést  adott  volna; 
nincs  törvény,  mely  az  adó  meghatározásának  országgyűlési  tárgya- 
lástól el  nem  vonhatását  biztosító  hazai  törvényeket  megváltoztatta, 
vagy  ezen  mindig  az  alkotmány  egyik  biztositékául  tekintett  és  fél- 
tékenyen megőrzött  jogát,  a  törvényhozás  és  végrehajtó  hatalomra, 
annál  kevésbbé  idegen  hatalomra  ruházta  volna  át;  végre  nincs 
törvény,  mely  a  végrehajtó  hatalomnak,  egyedül  a  felelős  magyar 
minisztérium  általi  gyakorolhatásáról,  a  miniszterek  felelősségéről  a 
Buda-Pesten  székelő  miniszterek  egyike  által  sem  ellenjegyzett 
rendeletek,  parancsok  és  kinevezések  érvénytelenségéről,  az  1848-ig 
működött  kormánytestűletek  megszűntetéséről  s  a  törvény  biztosi- 

téka  alá  helyezett  sajtószabadságról  alkotott  törvényeinket  meg- 
szüntette, vagy  felfüggesztette  volna ;  söt  magából,  az  V-lk  Ferdinánd 
Ö  Felsége  által,  1848-ik  évi  october  3-án  kiadott,  s  minden  utóbbi 
törvénytelenségek  kezdetéül  tekinthető,  egy  rögtönzött  miniszter 
Récsey  Ádám  ellenjegyzésével  ellátott,  törvénytelen  rendeletből  is 
világos,  hogy  az  elősorolt  törvények  érvénye,  maga  a  végrehajtó 
hatalom  által  is,  legalább  alakilag,  nem  vonatott  kétségbe. 

Mindezekből  önkényt  foly :  hogy  a  törvényeknek,  melyek  fel- 
függesztésére a  végrehajtó  hatalom  az  alkotmány  által  jogosítva 
nincs ,  visszaállítását  az  országgyűlés  attól,  még  az  esetben,  ha  az 
alkotmányos  is,  nem  követelheti. 

Hogy  az  országgyűlés  saját  alkotmányos  jogai  ellenében,  azok 
feladása  nélkül,  a  nem  alkotmányos  végrehajtó  hatalomnak,  aman- 
nál több  tért  nem  engedhet. 

Hogy  valamint  az  V-ik  Ferdinánd  által  felfüggesztett  alkot- 
mányt és  törvényeket,  az  országgyűlés  a  felhozott  esetben  önmaga 
állította  volna  vissza,  még  ezentúl  a  törvénysértő  minisztert  is  vád 
alá  helyezve :  ugy  az  előde  által  megkezdett  törvénytelenségek 
folytában,  az  ország  alkotmányának  3  törvényeinek  egy  részét  még 
most  is  függőben  tartó,  s  a  végrehajtó  hatalmat  még  most  is  nem 
alkotmányos  közegek  által  gyakorló  tényleges  hatalom  eljárása 
ellenében  is,  ebbeli  alkotmányos  jogát  fel  nem  adhatja  s  ennek  kö- 
vetkeztében halározatilag  kijelentheti :  miszerint  a  haza  alkot- 
mányát s  minden,  törvény  által  meg  nem  szüntetett  törvényeit,  már 
megalakulása  által,  tényleg  visszaállitottaknak,  az  azokkal  ellenke- 
zőleg kiadott  mindennemű  rendeleteket  magoktól  megszűntéknek 
és  teljesen  érvényteleneknek  tekinti.  (Helyes '.) 

Miután  az  1791-dik  évi  III.  t.  ez.  szerint  a  fejedelem  Magyar- 
országban megkoronáztatása  előtt  is  csak  az  alkotmány  értelmében 
kormányozhat,  s  az  1848  ik  évi  törvények  szerint,  a  végrehajtó  ha- 
talmat a  felelős  magyar  minisztérium  által  gyakorolhatja,  s  rende- 
letei, parancsai  és  kinevezései  csak  ugy  érvényesek,  ha  a  Buda- 
Pesten  székelő  miniszterek  egyike  által  ellenjegyezvék :  az  ország- 
gyűlés megalakulása  óta,  a  tényleges  hatalomnak  ily  kellék  hiányával 
kiadott  rendeleteit  átalában  s    különösen    a    legújabban   általa,  a 

törvényhozás  közbejötte  nélkül,  az  adókivetésre  és  behajtásra  nézve 
tett  és  katonai  karhatalom  által  foganatosittatni  rendelt  intézkedé- 
sét is  teljesen  érvényteleneknek  és  igy  jogilag  senkit  nem  kötelezhe- 
töknek  nyilvánítja.  (Helyes  !) 

Továbbá  kijelenti,  hogy  a  tényleges  hatalom  által,  a  megszün- 
tetett udvari  cancellária  és  helytartó  tanács  visszaállítását  is,  többi 
törvénytelen  s  ezért  érvénytelen  intézkedései  közé  sorozván,  ezen, 
régi  szerkezetük  szerint  nem  felelős  kormánytestületeknek  működé- 
sére vonatkozólag  az  országgyűlés  megalakulásáig  a  múltra  nézve 
azért  nem  határoz,  mert  azok  a  törvényhatóságok  által  törvényte- 
leneknek nyilváníttatván,  rendeleteik  különben  sem  vétettek  foga- 
natba; jövőre  nézve  azonban,  azon  esetre,  ha  a  magyar  felelős  miniszté- 
rium teljes  számábani  visszaállítása,  a  tényleges  hatalom  részéről 
tovább  halasztatnék,  s  ha  csak  ideiglenesen  is,  a  végrehajtó  hatalom 
tovább  is  az  emiitett  kormány  testületek  által  gyakoroltatnék,  azok 
minden,  az  ország  függetlenségét,  az  alkotmány  biztosítékait,  a 
fennálló  törvények  rendeleteit,  az  egyéni  szabadságot,  vagy  tulajdon 
szentségét,  hivatalos  minőségben  sértő  tetteikért  minden  ily  tartal- 
mú rendeletek,  parancsok  ellenjegyzéseért,  a  törvényben  kijelentett 
felelősség  súlya  alá  esnek.  (Helyes!) 

Végtére  kijelenti :  hogy  az  ország  területi  integritását  vissza- 
állottnak  tekintvén,  a  Királyhágón  túli  megyéknek,  Horvát-  é.s  Tóth- 
országoknak,  úgy  Fiumének,  a  tengermelléknek,  és  határőrvidéknek 
törvényesen  megválasztandott  követeiket,  megjelenésük  időjén,  a 
részükre  kiadandott  megbizó  levelek  alapján  igazolni  fogja,  még  az 
esetben  is,  ha  a  tényleges  hatalom  által  a  magyar  országgyűlésre 
meg  nem  hivatnának.  E  határozatok  által  az  országgyűlés  csak  fel- 
adhatlan  alkotmányos  jogát  veszi  igénybe,  s  a  tényleges  hatalom  ré- 
szére más  alternatívát  nem  hagy,  mint  vagy  egészen  az  alkotmány 
terére  lépni,  vagy  hatalom  által  gátolni  a  dolgok  alkctmányszerü 
menetét,  ámde  ez  utóbbi  annak  tényleges  bevallása  lenne  a  világ 
előtt,  hogy  nála  az  országgyűlés  öszehivásának  czélja  nem  az  al- 
kotmány teljes  visszaállítása  volt,  hanem  az  csak  eszköz  akart  lenni 
épen  azon  alkotmánynak  maga  a  nemzetet  képviselő  testület  álta- 
li végleges  megbuktatására. 

A  hatalom  ellen  a  nemzetnek  más  védszere  nincs,  mint  várni 
és  hallgatni  jogosságának  öntudatában. 

Ezekből  világos,  hogy  a  határozat  és  fölirat  közti  különbség 
lényeges.  A  határozatban  az  országgyűlés  valamennyi  —  ellenkező 
törvénynyel  meg  nem  szüntetett  —  törvények  megalakulásának  meg- 
történte által,  tettleges  visszaállását,  magából  az  alkotmányból  önként 
folyó  ténynek  tekinti,  s  az  azok  ellenében  ezután  folytatható  minden 
további  törvénytelen  eljárást,  azoknak,  kik  a  végrehajtásra  segédke- 
íet  nyújtanak,  felelősség  alá  helyezés  által  kivánja  megszüntetni  ; 
az  indítvány  pedig  a  törvények  visszaállitását  és  a  törvénytelen  in- 
tézkedések megszüntetését  felírás  útján  sürgeti. 

Az  utóbbi  a  sérthetlen  és  így  semmire  nem  is  kötelezhető  fel. 
ség  tetszésétől  függőnek  ismeri  el  annak  teljesítését,  mit  elérni  kí- 
ván;  a  határozat  az  eszközök  felelősségében  keresi  a  biztosítékot 
arra,  hogy  a  törvénynyel  ellenkező  rendeletek  foganatositásának 
lehetlensége  által  a  fennálló  törvények  jőjenek  alkalmazásba. 

A  határozat  következetesen  az  1848-iki  törvényekben  felállí- 
tott felelős  kormányzat  elvéből    indul  ki  s  tért  foglal. 

A  fölirat  e  tért,  bár  jogilag  nem,  tényleg  az  országgyűlés  ala- 
kulása után  is,  a  tényleges  hatalom  által  elfoglalva  hagyja. 

A  fölirat  azon  esetre,  ha  a  nemzetnek  abban  határozottan  ki_ 
jelentett  akarata  egészben  nem  teljesíttetnék  ;  az  alkotmány  teljes 
épségben  megtartására  nézve,  a  képviselőknek  kétségbe  vonhatlan 
szilárdságába  helyezi  a  biztosítékot, 

A  határozat  annak  lehetetlenitését,  hogy  a  tényleges  hatalom 
részéről  a  nemzet  képviselőihez  oly  okirat  még  csak  intéztethessék 
is,  melynek  czélja,  a  haza  önállásának,  függetlenségének,  és  alkot- 
mányának csorbítására  a  képviselőház  fölhívása  lenne,  az  ellenjegy- 
zők felelősség  súlya  alá  helyezésének  előleges  határozásával  akarja 
alkotmányszerűleg  elérni.    — 

A  törvény  alkalmazásának  módja  iránt,  az  indítványtól  lénye- 
gében eltérő  véleményemet  ekkép  előterjesztvén,  amidőn  tisztelt  kö- 
vettársunk indítványának  többi  részeire  nézve  vele  kezet  fogok,  s 
azokat  Tisza  Kálmán  által  elősorolt  pontokkal  kiegészítve,  egy  ha- 
tározatban öaszepontosittatni  óiiajtva,    azon    kérdésre:    utóbbi   tör- 

vényeinkkel  mennyiben  megférhető,  és  valóban  megférhetö-e  a  föl- 
irás  ?  a  módositványomban  előadattak  után  feleletem  igen  egyszerű. 
(Halljuk !) 

A  parlamentáris  kormányzat  és  felelős  minisztérium  fölállítása 
után^  a  fölirásnak  közvetlen  a  nem  felelős  Felséghez  csak  egyetlen 
esete  fordulhat  elő,  s  ez :  a  válaszfölirat,  és  ez,  úgy  hiszem,  azonnal, 
mihelyt  a  koronázás  megtörtént,  a  koronás  király  által  mondandó 
trónbeszédre,  e  ház  által  is  egyhangúlag  nemcsak  megszavazva,  de 
szertartásos  szokás  szerint,  annak  helyére  juttatva  is  leend  ;  de  ezen 
eset,  ugy  hiszem,  még  nincs  jelen. 

Több  eset  és  alkalom  a  fölirásra  nem  lehet,  miután  az  1848-ki 
III.  t.  ez.  28.  29.  és  30.  §-sai  szerint  a  miniszterek  az  országgyűlés 
mindegyik  táblájánál  üléssel  birnak,  s  ha  nyilatkozni  kivannak, 
meghallgatandók,  s  ha  akármely  tárgyban  az  országgyűlés  által  föl- 
hivatnak, felelni  tartoznak,  sőt  a  dolog  természeténél  fogva,  minden 
—  a  fejedelmet  és  kormányát  illető  dolgokban,  az  initiativát  is  ők 
teszik,  és  a  mint  1848-ik  évben  az  ujonczállitási  törvénynyel  nálunk 
is  történt,  a  megszavazott  törvényt  is  közvetlen  ők  terjesztik  szente- 
sítés végett  a  felség  elébe,  ekkép  az  országgyűléssel  a  királyi  felség 
és  viszont,  a  miniszterek  által  folytonos  közlekedésben  lévén,  más 
közegre  szükség  nincs,  nem  is  lehet,  mert  ellenkező  esetben  a  felelős 
kormányt  a  felelősség  alól  maga  az  országgyűlés  mentené  föl.  És 
ha  ezen  egyedül  törvényes,  egyedül  alkotmányos  közeget  maga  a 
tényleges  hatalom  nem  veszi,  vagy  nem  akarja  igénybe  venni,  ebből 
nem  az  következik,  hogy  az  országgyűlés  a  törvényen  kivül,  sőt 
annak  ellenére  keressen  más  közeget ;  és  ha  nem  keres,  de  határo- 
zatilag  kijelenti,  hogy  csak  a  törvényes  közeg  visszaállítására  vár, 
hogy  közeledhessék :  méltó-e  a  vád,  mintha  mi  a  tényleges  hata- 
lommal szóba  sem  akarnánk  állni  ? 

Uraim !  Az  országgyűlés  nem  kérelmező  testület ;  hatalom  az, 
mely  egy  nemzetet  képvisel ;  és  a  nemzet  jogosan  követeli  tőle, 
hogy  méltóságát  még  formákban  is  respectáltassa.  (Helyes !) 

Uraim  !  az  1791-ki  országgyűlés  tagjai,  mielőtt  az  országnak 
legfontosabb  alaptörvényei  alkotásához  fogtak  volna,  mint  tudjuk, 
a  haza  alkotmányának  épségbentartására  esküt  tettek. 

Mi,  azt  hiszem,  az  eskünél  nagyobb  biztosítékot  adtunk  mind- 
nyájan nyilatkozatainkban  a  hazának  a  világ  előtt,  —  és  én,  legyen 
többsége  bár  a  fölirat  —  vagy  a  határozat  pártolóinak,  —  tovább  is 
a  nemzet  szilárd,  de  mérsékelt  magatartására  számítva,  meg  vagyok 
győződve,  hogy  alkotmány  melletti  átalános  határozottságunk  által 
együtt  mentendjük  meg  a  hazát,  (Helyeslés ;  éljenzés.) 

Elnök:  Hoszszabb  lévén  e  módosítás,  mintsem  hogy  az  egy- 
szeri felolvasás  által  kellőleg  megérthető  volna :  talán  jó  lenne  ezt 
azonnal  kinyomatni  ?  (Közhelyeslés.)  Tehát  intézkedni  fogok,  hogy 
kinyomattassék. 

Erre  Ürményi  József: 

Tisztelt  ház  !  Nincsen  vonzalom,  mely  a  vallásos  érzelemhez, 
az  ember  cselekvéseinek  ama  leghatásosb  tényezőjéhez  annyira  kö- 
zelitne  sőt  egészen  hasonlitna,  mint  a  nemzeteknek  önalkotta  s  nem- 
zedékről nemzedékre  kifejlesztett  kormányformákbozi  ragasz- 
kodása. 

Természetes  ezen  hasonlatosság,  e  két  érzelemnek  hasonló 
eredeténél  s  eredményénél  fogva. 

Bármely  vallásnak  hive,  ritka  kivétellel,  nem  azért  az,  mert 
alapos  összehasonlítás  után  a  maga  felekezete  tanainak  üdvözítőbb 
voltáról  győződött  meg,  hanem  főleg  azért,  mert  már  mielőtt  ezt 
tenné,  mindazokat,  kik  őt  bölcsője  óta  körUlvevék,  meggyőződésé- 
nek irányt  adának,  szóval  mindazokat,  kiket  tisztel  és  szeret,  azon 
hitben  látja  megnyugodottaknak,  megelégedetteknek,  melyben  ö  is 
született  s  melyben  ezen  példák  után  már  most  buzgósággal  keresi 
is,  találja  is  e  boldogságát. 

Tökéletesen  igy  van  ez  a  nemzetek  politikai  jogaikkal  is. 

Korlátolt  azoknak  száma,  kik  tanulmányozás  utján,  a  világ 
körülményeinek,  a  geographiai  helyezetnek,  a  történelem  előzmé- 
nyeinek, az  illető  nemzet  szokásainak,  sőt  véralkatának  is  összeve- 
téséből győződnek  meg  egy  bizonyos  kormányformának  helyes  vagy 
nem  helyességéről ;  a  nemzeteknek  roppant  tömeges  többsége  nem 
tanulmányozza,  hanem  már  őseitől  örökli  és  zsenge  korától  fogva 
szivja  be  alkotmányának  szeretetét,  (Igaz!)  és  sokkal  előbb  érzi 
magát  általa  a  megszokás    mindenhatóságánál    fogva  boldognak  és 


347 

büszkének,    mintsem   öntapasztalása  által  annak  másokhoz  képesti 
előnyeiről  győződhetnék  meg. 

S  mert  ezen  érzelmeknek  mindegyikét  egy  magasztos  tényező 
szentesiti,  —  amazt  a  mindenhatóságnak  áhítatos  elismerése,  emezt 
az  imádás  más  neme :  a  lángoló  hazaszeretet,  onnan  van,  hogy  az 
ember  mindegyikét  e  kincsek  közöl,  ugy  mint  semmi  mást  e  földön, 
a  vakbuzgóságig  menő  erélylyel  védi.  (Helyes  !) 

Innen  van  ezen  utóbbi  érzelemnek  azok  előtti  érthetetlensége, 
kiket  a  gondviselés  kegyelme  még  nem  részeltetett  oly  jogok  él- 
vezetében, melyeket  saját  meggyőződésük  szilárd  megvédésének,  a 
igy  önmaguknak  köszönhetnek. 

Innen  van,  hogy  a  német  faj  azon  rétegének  egyénei,  melyet 
Szalay  t.  barátom  oly  dicséretes  óvatossággal  rekesztett  ki  a  német 
nemzet  iránti  sympathiájából,  s  melyet  a  ház  aranyszájú  szónoka, 
Kazinczynk,  (Éljen!)  szigorún,  de  fájdalom,  oly  élethün  rajzolt,  in- 
nen van,  mondom,  hogy  az  osztrák  kormány  embe  rei  azon  meg- 
döbbentő kérdést  hangoztaták  vajmi  sokszor,  vájjon  minő  megfog- 
hatlan  elégületlenség  izgatja  fel  a  magyart,  holott,  mint  ők  a  kor- 
látoltság gőgjével  jegyzék  meg,  köz'gazgatása,  magánjogi  és  ke- 
reskedelmi viszonyai,  személyes  és  vagyoni  biztonsága,  egy  ren- 
dezett, erős  német  kormány,  egy  bölcs  német  törvénykönyv,  a  fran- 
czia  társaságnak  egy  államuradalommal  együtt  eladott  törzsvasut  s 
a  gendarmerie  páratlan  czélszerüségü  (Derültség)  intézetének  ál- 
dása által  biztositvák.  Azért  kérdezek  ezt  azon  férfiak,  mert  nem 
jutván  nekik  a  szerencse  alkotmánynyal  megáldott  országban  szü- , 
letni,  nem  jutván  nekik  az  ég  azon  kedvezése  ,  önálló,  magában  is 
hatalmas  nagy  hazának  büszke  polgárai  lehetni ;  nemis  tudják  fel- 
fogni azon  életboldogitó  megelégedést,  melyet  csak  az  önalkotta 
törvények  állal  korlátolt  szabadságnak  élvezete  nyuj  t,  s  egy  nem- 
zetnek magasztos  fényét^  mely  királya  előtt  csak  azért  hajlik  meg 
hűséggel,  mert  benne  a  vele  együtt  alkotott  törvényeinek  sérthetlen 
őrét  hódolva  tiszteli. 

Innen  van  végre,  hogy  azon  roppant  különbségnél  fogva,  mely 
bármi  anyagi  javaknak,  melyeket  ész,  idő,  szerencse  s  tevékenység 
szerzett,  s  melyeket  ugyanezen   eszközök   vissza  is  szerezhetnek, 

vagy  pótolhatnak,  s  olyanok  elvesztése  közt  létezik,  melyek  egy 
boldogító  lelki-vagyont  is  képeznek,  az  ember,  az  előbbiek  veszte- 
ségét nagyságához  képest  fájdalmasan  megérzi  ugyan,  de  a  pótol- 
hatás  bár  távoli  reménye  által  támogatva,  komoly  megadással  tűri, 
mig  ha  vallásának  szent  érzetében  sértetik,  vagy  ha  polgári  alkot- 
mányos jogaitól  fosztatik  meg,  fájdalmának  határa  nincs,  s  ennek 
kitörése  fokozatonkint  a  kétségbeesést  éri  el,  mert  boldogságának 
tökéjét  megtámadva,  s  lelkének  oly  kincsét  megrabolva  érzi,  melyet 
nem  pótolhat  semmi. 

Ez  történt  Magyarországgal. 

Megszüntetett  minden  alkotmányos  jog,  s  hogy  ezen  roppant 
veszteség  ne  csak  azok  által  éreztessék,  kik  ennek  a  nemzet  életét 
sújtó  jelentőségét  felismerni  képesek;  hogy  a  politikai  felfogásokban 
járatlan  földnép  utolsó  rétegéig  senki  érintetlen  e  fájdalomtól  ne 
maradjon,  s  hogy  azonnal  a  három  század  öta  most  először  tökéle- 
tesen elértnek  vélt  birodalomegységre  az  első  lépés  megtétessék, 
csakhamar  elrendeltetett  azon  hallatlan  embertelenség,  mely  a  ka- 
posvári tisztelt  képviselő  helyes  mondása  szerint,  egyike  azon  té- 
nyeknek, melyeket  e  helyen  constatirozni  kell  :  —  félrevettetett 
t.  1.  a  magyar  törvénykönyv  és  behozatott  az  osztrák_,  az  azzal  ösz- 
szekötött  perrendtartással. 

Az  embertelenség  bélyegét  azonban  nem  ezen  egyszerű  tényre 
mondám  ki,  melyhez  a  történelem  hasonló  eseteket  az  ujabb  kor- 
szakból is  jegyzett  föl,  például  a  Code  Napóleonnak  több,  fegyver- 
rel nyert  tartományokbani  behozatalát,  de  azt  nem  jegyezte  fel 
sehol  a  történelem  a  civilisált  korszakban  és  világrészekben,  hogy 
egy  ország  nyolczszáz  év  óta  élö,  megszokott,  magával  a  nemzettel 
tökéletesedett,  épen  ennek  tulajdonaival,  szükségeivel,  szellemével 
megegyezőleg  folytonosan  kifejlett  törvénykönyve,  egy  más,  egészen 
ismeretlennek,  mely  egészen  más  természetű  és  szellemű  nép  szá- 
mára habár  annak  is  semmi  hozzájárulásával  készült  meg,  több 
ezernyi  paragraphusaival  csak  azért  cseréltetett  fel,  hogy  egy  ide- 
gen biró  kényelmesebben  s  egységesebben  Ítélhessen  egy  szeren- 
csétlen nép  élete  és  vagyona  fölött,  s  azon  hozzáadással  kisértetett 
légyen,  —  s  ez  az,  mit  az  embertelenség  bélyege  illet,  —  hogy  ezen 


349 

utóbbi,  egy,  mondom,  egy  hónap  lefolyását  alig  meghaladó  idő  után 
kötelező  erővel  birand. 

Csakhamar  elmúlt  a  rövid  engedett  időhatár,  a  nélkül  termé- 
szetesen, hogy  ez  akár  az  ügyvédeknek,  akár  a  bírák  még  járatlan 
részének  a  hivatalaikhozi  készülésre,  sőt  az  uj  törvénynek  még  csak 
legfölületesb  megismerésére  lett  volna  elég ;  maga  a  nemzet,  mely- 
nek jogviszonyait  érte  e  szörnyű  csapás,  tompa  megadással  némán 
várt,  nem  akarta  hinni,  hogy  engedi  az  Isten  igazsága,  raikép  létez- 
hessék egy  kormány,  mely  oly  annyira  avatatlan  kézzel  és  eszkö- 
zökkel merjen  a  vagyoni  és  birtoklási  ügyek  részleteibe,  az  élet  és 
becsület  végeldöntö  határozataiba,  a  családi  élet  szentesitett  viszo  - 
nyaiba  nyúlni.  S  mégis  megtörtént,  s  megkezdetett  a  törvénykezési 
kegyetlenkedés  s  folytattatott,  mig  az  élet  minden  viszonyaiban 
ezen  törvények  izzó  fonalán  be  nem  vezettetett  a  kinzás,  s  mig  fel- 
dulatlan  nem  maradt  egy  magyar  kedély. 

S  ha  kérdezzük,  tisztelt  ház,  vájjon  kik  azok,  kik  ezen  hallat- 
lanságot követtékel?  s  látjuk,  hogy  ugyanazok  a  nemzetek  számára, 
de  náluk  nélküli  törvény  gyártók,  kik  elég  arczátlanok  valának 
october  20-ka  után,  —  midőn  az  országban  az  osztrák  törvénykönyv 
hatása  megszűnt,  és  a  régi  megszokott,  epedve  várt  magyar  törvény 
részben  visszahelyeztetett,  —  a  szerintük  elkerülhetetlen,  roppant 
zavar  elkerülésénél  s  épen  azon  fennemlitett  jog  s  családi  viszonyok 
kíméleténél  fogva  nagy  érzékenyen  feljajdulni,  melyeket  épen  ők 
egy  egészen  idegen,  szokatlan  s  visszatetsző  törvénynek  rögtöni  be- 
hozatalával oly  vérfagyasztólag  lábbal  tiportak. 

Az  ily  rögtönzött  törvénykezési  formáknak  nem  ismeretéből,  az 
idézések  ismeretlen  nyelv  miatti  nem  sikerültéből,  appelláták  el- 
mulasztásából. Ítéletek  és  birói  rendeletek  meg  nem- ,  vagy  félre- 
értéséből eredett  személyes  gyötrelmeket  nehéz  lett  volna  felje- 
gyezni, valamint  az  ugyanezekből  eredő  vagyoni  károkat  felszámí- 
tani, melyek  az  esetek,  mondhatni  számtalanságánál  fogva  bizony- 
nyal milliókig  terjednek,  melyek  teljes  joggal  amaz,  a  nemzet  érté- 
kéből félre  erőszakolt  milliókhoz  adandók,  melyeket  bereghszászi 
képviselő,  tisztelt  barátom,  oly  mesterileg  előadott,  csakhogy  még 
nehezebb    természetűek    ezen    milliók  amazoknál,  mert  súlyokat  az 

igaztalanul  károsodottaknak  égbekiáltása  és  az  Ínségre  jutott  ártat- 
lanok kétségbeesett  könyei  tizszerezik.  (Ugy  van!) 

Fátyolt  vetek  a  többire,  mi  ezen  helyen  még  hasonló  joggal 
megemlítendő  volna ;  fátyolt  annak  részleteire,  mikép  a  jövendő 
ivadéknak  elnemzetlenitése  nem  csak  czélba,  de  eszközlésbe  is  vé- 
tetett, mikép  a  tudományok  útja  kizárólag  németté  alakíttatott,  mi- 
kép  az  ország  pragmatica  történelme  sehol,  de  sehol  a  magyar  föl- 
dön már  nem  taníttatott,  s  ott  is,  hol  ez,  mint  az  osztrák  történelem 
része  helyet  foglalt,  szentségtelen  kézzel  meghamisított  történelmi 
adatokkal  megszeplösittetett ;  (Igaz !)  fátyolt  mind  arra,  mit  egy 
nagylelkű  nemzet,  ha  önmegtagadással  is,  megbocsátani  ugyan 
majdan  tudand,  de  elfelejteni  soha.  (Helyes !) 

Áttérek  a  tisztelt  ház  engedelmével  némely  kevés  megjegy- 
zésekre, az  osztrák  kormány  1848  ótai  állását  és  jelen  eljárását 
illetőleg. 

Alig  létezhetik  minisztérium,  melynek  12  évi  szerencsétlenebb 
előzményei  lehetnének,  mint  a  mostaninak,  nemcsak  a  körülmények 
államveszélyeztetö  sulyosvolta,  hanem  főleg  az  elődeik  bizalom- 
vesztett, de  arra  méltónak  nem  is  mutatkozott  hivataloskodásuknál 
fogva  Ö  Felsége  mostani  tanácsosai  oly  térre  léptek,  melyen  hosszú 
évek  során  a  korona,  annak  méltósága  és  hatalma  soha  még  elő  nem 
fordult  módon  compromittáltatott,  —  oly  térre  léptek,  melyen  min- 
den a  mi  jó  vala,  felforgatva,  minden  a  mi  javítandó  lett  volna,  le- 
gázolva hagyatott,  s  mert  mindezek  nem  talán  elhamarkodott  hir- 
telen elhatározásnak,  hanem  hosszú,  alapos  tanácskozásoknak,  sőt 
a  mi  legnevezetesebb,  minden  egymással  ellenkező  tanoknak,  a  ta- 
nulmányozás félreismerhetetlen  vágyával  a  szerencsétlen  nemzete- 
ken quasi  in  corpore  vili  tett  kísérletek  folytán  történtek,  megrom- 
lott ez  által  a  kormányzat  mezejének  még  talaja  is,  a  népek  bizal- 
ma. De  hogy  is  ne  ?  mert,  hogy  létezhetik  egy  miniszteriura,  mely 
fejedelmének  az  általa  népeinek  adott  alkotmányos  jogok  megszün- 
tetését vagy  felfüggesztését  tanácsolja,  arra  a  történelem  egynél 
több  sajnos  példát  jegyzett  fel,  s  így  ez,  mert  volt,  lehet  is,  meg- 
érthető ;  de  hogy  ugyanazon  egy  minisztérium  lehessen  az,  mely 
császárjának  esküdt  hűsége  folytán  nyert  bizalmával  annyira  vissza- 

éljen,  miszerint  neki  a  18  évesnek,  ki  magas  hivatására  való  elő- 
készülésére az  emberi  életkor  s  az  örökösödési  rendszernél  fogva 
hosszú  évek  sorát  remélhette,  s  a  kit  a  sors,  midőn  az  élet  szín- 
padára hivta,  ugyanakkor  a  világesemények,  felizgatott  roppant 
szenvedélyek,  s  néhány  kormányhibák-okozta  bonyodalmak  már 
vérrel  elárasztott  mezejére  léptette, —  a  mint  hinni  kell,  a  meggyő- 
ződés meleg  erejével  az  1849-dik  mártius  4-ki  alkotmánynak  meg- 
adását minden  kényszerülésnek,  mentségül  még  későbben  sem  em- 
iitett nyomása  nélkül  tanácsolá,  nemcsak,  hanem  annak  életbelép- 
tetését 3  fenntartását  felelet  terhe  alatt  ünnepélyesen  elvállalá,  s 
ezt  a  császár  0  Felsége  által  e  következendő  nevezetes  szavakkal 
ki  is  mondata :  „Elhatároztuk  népeinknek  azon  jogokat,  szabad- 
ságokat és  politikai  institutiókat  szabad  akaratunkból  és  császári 
hatalmunkból  megadni,  melyekről  azokat  magas  nagybátyánk  s 
elődünk  I.  Ferdinánd  császár  s  mi  magunk  is  biztosítottuk,  s  melye- 
ket mi  legjobb  tudásunk  s  lelkiismeretünk  szerint  Ausztria  javára 
legüdvösebbeknek  s  hatásosabbaknak  ismertünk  be,  s  igy  hirdetjük 
mai  nap  az  alkotmánydiplomát,"  —  hogy,  mondón,  ugyanazon  mi- 
nisztérium főemberei  —  egy  tisztelettel  említendő  kivétellel  —  le- 
gyenek azok,  kik  csak  két  esztendővel  később  december  31-dikén  a 
világ  bámulatára  e  következő  szavakat  hirdették  szintén  a  császár 
magas  aláírása  alatt :  „Minekutána  a  tartott  tanácskozások  ered- 
ményekint az  emiitett  alkotmány-diploma  sem  alapjában  az  osz- 
trák császárság  körülményeihez  nem  alkalmazható,  sem  rendeletei- 
nek összefüggésében  kivihetőnek  nem  mutatkoznék,  (Derültség, 
Halljuk !)  minden  indokok  gondos  latolgatása  után  uralkodói  köte- 
lességünktől késztve  érezzük  magunkat  az  1849 -ki  mártius  4-ki  di- 
plomát ezennel  erő-  és  törvényes  hatás-nélkülinek  nyilvánítani,^' 
hogy  végre  ezen  minisztérium  fötagjai  —  mi  mindezeknek  koronája 
—  ezen  második  elvbe  homlokegyenest  az  előbbível  ellenkező  kor- 
mány élén,  részint  hivatalaikban  megmaradjanak,  részint  ismét 
abba  belépjenek,  s  azok  ellen,  kik  az  általuk  kihirdetett  mártiusi 
alkotmányra  hitet  letéve,  nem  ugy  mint  ők,  annak  hívei  maradni 
kívántak,  mint  a  császár  veszedelmes  és  hűtlen  jobbágyai  ellen  fel- 
lépjenek,   errCj  ugy  hiszem,  példa   több  e  föld  kerekén  nincs ;  8  ily 

eljárásnak,  minthogy  fogalma  is  uj,  neve  sem  találtatott  fel.  (Zajos 
tetszés). 

Hogy  ilyesmire  csak  oly  egyének  képesek,  kik  sem  érzéssel, 
sem  kellő  felfogással  az  alkotmányosság  legprimitívebb  fogalmához 
sem  birtak  közeledni,  s  csak  oly  nemzetek  átellenében  történhetett, 
melyeknek  sem  roppant  birtokú  aristocratiája,  sem  szorgalmatos, 
iparos  becsületes  népe  nem  birt  egy  természetellenies  gyámság  nyo- 
másán keresztül  azon  parányi  alkotmányos  önérzésig  fölemelkedni, 
miszerint  abban,  mi  tőlük  alig  megadva,  oly  könnyen  elragadtatott, 
életszükségü  jogvagyonukra  s  visszatartóztatott  tulajdonukra  rá- 
ismertek volna,  ez  igaz,  hogy  a  mondottakból  folyó,  valóban  szo- 
moritó  jelenet. 

Ezen  elvnélküli  minisztérium  miként  járt  el  Magyarország 
irányában,  nem  érintendem,  mert  ez  e  helyütt  nyomósán,  szivre- 
hatóan  s  részletekben  soroltatott  már  fel. 

Habár  nem  gyanusitgatások,  nem  kétes  vádak  azok,  mikkel 
érintem  az  1848  és  1851-ik  év  ótai  kormányt,  habár  annálfogva, 
hogy  csupa  ország-  s  már  most  világszerte  ismeretes  tényeket 
jegyzék  csak  meg,  mégis  a  visszatetszés  egy  bizonyos  nemének  nyo- 
mása alatt  érezném  magam,  midőn  kénytelen  vagyok  oly  egyének 
politikai  vétkeit  s  jellemüket  megbélyegezni,  kik  itt  jelen,  vagy 
képviselve  nincsenek,  ha  máskép  nem  intézkedett  volna  már  a  sors 
nehéz  keze.  Négyen  közülök  már  az  utolsó  igaz  biró  előtt  feleltek 
tetteikért  s  egyre  a  valódi  közvélemény,  ama  megvesztegethetlen 
birónak  veridictje,  az  eltemettetést  monda  ki  halála  előtt. 

Lássuk  már  tovább  a  mostani  kormány  eljárását. 

Az  előbb  idézett  szomorú  példák  után  azt  lehetett  volna  jogo- 
san hinni,  miszerint  az  ujabb  kormány  belátván  azt,  hogy  0  Felsé- 
gének bizalomvesztett  tanácsosai  vétkes  hibája  abban  rejlett,  mi- 
szerint  a  helyett,  hogy  a  nemzeteknek  részint  jogait,  részint  kivá- 
natait  alaposan  kiismerve,  s  az  azokhoz  kifejlettségük  arányában 
valósággal  létező  ragaszkodásukat  vévén  zsinórmértékül,  a  biro- 
dalom-egységnek mibeni  s  meddig  terjedhető  mértékét  ezek  szerint 
foglalták  volna  tervbe,  a  helyett  mondom,  azon  képzelt  egységnek 
tervét,  mely  a  megszokott  osztrák  önkényes   kormányzásnak  alkot- 

mánj'os  palástot  kölcsönözött  volna,  előbb  készítvén  el,  8  elfogadás 
végett  előbb  terjesztvén  elé  a  császár  0  Felségének,  —  mint  azon 
egyetlen  módot,  melyen  még  ősei  öröksége  megtartható  volna,  — 
ehhez  csak  utólagosan  kívánták  még  a  nemzetek  hozzájárulását, 
később  pedig  nyiltan  kiáltván  ki  az  egyedüli  hatalom  jogát,  az  ezzel 
ellenkezőket,  vagy  csak  megjegyzéseket  tenni,  vagy  nyilt  kérvé- 
nyekkel a  fejedelemhez  járulni  kívánókat  mint  ellenszegülő  meg- 
elégületleneket  szigorral,  sőt  fenyegetőleg  utasiták  vissza. 

Lehetett  volna  mondom  hinni,  hogy  a  reá  következő,  —  főleg 
pedig  a  legújabb  kormány  —  legalább  azon  egység  fogalmának 
megtestesülése  körül,  különös  óvatossággal  járand  el,  a  mint  elke- 
rülhetetlen főlényeget,  mindenek  előtt  a  nemzetek  eziránti  valódi 
véleményüket  alaposan  tudandja  meg.  —  Csalatkozánk ! 

Nem  tagadható,  miszerint  ugy,  mint  a  Schwarzenberg-Bach, 
ugy  a  Schmerling  minisztériumnak  maradandó  érdeme  az  osztrák 
birodalom  alkotmányos  alapokrai  fektetésének  megkísértése  s  any- 
nyival  inkább  ez  utóbbinak,  minekutánna  akarjuk  hinni,  miszerint 
emez  nem  bánand  el  gyermekével  oly  saturnusi  módon,  mint  amaz. 

Ezen  általános  érdemen  kivül  a  nem  magyar  korona  alatti 
tartományok  neki  köszönendik  talán,  ha  dualismus  mellett  is,  de 
mégis  mostani  erejöket,  roppantul  növesztő  alkotmányos  egyesülé- 
seket, vagy  legalább  a  legroszabb  esetben  tartománykénti  önkor- 
mányzásukat, de  egészen  más  alakban  látom  ezen  minisztériumot, 
1)  a  császár  Ö  Felsége,  2)  az  összes  birodalom,  vagyis  úgynevezett 
egységes  birodalom  átellenében  ;  mert  hiszen  ennek  tartatnak  ők 
minisztereinek  s  ennek  parlamentje  az  összehívott  Reichsratb,  lás- 
suk mind  a  két  helyezetet. 

A  császár  átellenében  mint  tanácsosok  jelennek  meg,  kik 
urak  által  válságos  nagy  időben  hivatván  meg  az  alkotmányos  és 
egységes  birodalom  tervével,  melynek  tökéletes  czélszerüségéröl,  és 
nem  kevésbé  kívihetöségéről  0  Felségét  biztositák,  s  melyben  ter- 
mészetes, hogy  a  magyar  korona  jószágai  főhelyet  foglalnak,  meg- 
született az  october  20-dika  és  egyszerre  ezzel  visszahelyeztetett  a 
helyhatósági  rendszer  Magyarországban,  a  nemzet  az  engedett  tért 
elfoglalá,  a  vármegyék  ezerveztettek,  e  habár  nem  az  vala  felülről 
186l-ki  országgyűlés.  U.  23 

a  hang,  melyet  epedve  várt  a  nemzet,  bár  nem  teljesedett  még  sem- 
mi remény,  de  ennek  a  municipális  szerkezet  további  fej  lesz thetése 
és  a  várt  országgyűlés  még  helyet  hagyott,  söt  habár  meg  nem 
egyezett  a  diploma  tartalma  a  nemzet  kivánataival,  az  azt  kisérö 
császári  kéziratok  sem  rekesztették  azt  ki  egészen,  midőn  a  csaló- 
dás annyiszori  ismétlődésének  ujabb  felfedezőjeként  jelent  meg  a 
február  26-ka. 

Ezen  nem  szerencsés  születésű  okirat  minden  betűje  távol  ejti 
a  nemzetet  mindentől,  a  mi  e  téren  kiegyezkedési  remény,  oly  sérel- 
messé változtatja  az  általa  kimagyarázott  october  20- kát,  mint  ö 
maga.  Az  sarkából  kiforgatja  Magyarországnak  Ausztriávali,  —  a 
sanctio  pragraatica  alapján  fennálló  jogviszonyát ;  fel  az  önkor- 
mányzás leglényegesebb  biztosítékait. 

Azon  minisztérium,  mely  csak  legkisebb  kétségben  nem  lehe- 
tett a  fölött,  miszerint  Magyarország  soha  ezen  kiegyezési  módra 
reá  nem  álland,  az  a  korona  tanácsosainak  első  kellékét  nem  köve- 
telheti magának,  a  nemzet  és  az  ország  alapos  közvéleményének 
ismeretét.  (Helyes !) 

De  mutatkozott  ez  az  eredményben,  mert  megtörtént  az,  mi 
alig  hiszem,  hogy  megtörtént  valaha,  hogy  t.  i.  egy  alkotmányos 
minisztérium  ellen  lényeges  kormányrendezési  életkérdésben  több 
mint  a  birodalom  felében  nem  parlamentáris  többség,  hanem  parla- 
mentaris, söt  országos  egyhangúság  lépett  volna  fel.  Ha  már  most  a 
velenczeiek  hasonló  meg  nem  jelenését  a  Halics-  és  Ladomérország 
képviselőinek  tiltakozását  tekintem,  azon  testvéri  érdekkel  kisért 
országénak,  melynek  lobogója  a  magyar  király  koronázása  alkal- 
mával oly  diszes  és  törvényes  helyet  foglal,  —  akkor  nem  lehet  ta- 
gadni, miszerint  0  Felsége  tanácsosai,  mint  olyanok,  főleg  mióta  a 
trónbeszédben  ezen  elősorolt  erkölcsi,  közjogi  és  alkotmányos  lehe- 
tetlenségeket, mint  a  császári  hatalommal  elhárítandó  akadályokat 
ismertetik  meg,  0  Felsége  e  bizalmának  megerősödésére  nagy  előnyt 
alig  nyerhettek.  (Ugy  van  !) 

Ha  pedig  ezen  minisztériumot  a  Reichsrath  átellenében  tekin- 
tem, állása  még  különösebb  alakban  tűnik  elé,  mert,  föltéve,  hogy 
A  magyar  korona  országai  és  Veiencze   ma   teljesitnék   minden  to- 

■vábbi  következtetés  elleni  tiltakozás  mellett  a  minisztérium  kíván- 
ságát, s  betöltenek  a  Reichsrathban  fenntartott  üléseiket,  kérdem, 
a  tudvalévő  átalános  vélemény  egyhangúságánál  fogva,  ezen,  a  már 
is  a  Reichsratlx  compententiája  ellen  tiltakozó  halicsiakkal  összesen 
183  követ  és  igy  a  háznak  11  vokssali  többsége  nem  mondaná-e  ki 
8  nem  mondja-e  ki  már  most  is  meg  nem  jelenése  által  a  Reichsrathnak 
magának  instiíutiója  ellen  világos  meg  nem  egyezését  ?  (Helyes)  a  mi- 
ből már  az  következnék,  hogy  a  Reichsrath  legalább  a  maga  átalános 
birodalmi  egységi  szerkezetében  fictione  juris  már  is  nem  létezik, 
(Igaz,  Helyes!)  s  már  akkor  ujabb  kérdés  támad,  vájjon  mi  módon 
lehet  a  minisztérium  (feltéve  ha  valahára  az  alkotmányos  és  parla- 
mentaris kormányelveit  Őszintén  elfogadni  s  természetesen  magára  is 
alkalmazni  kész),  mondom  mi  módon 'lehet  a  minisztérium  egy  mino- 
ritásnak minisztériuma?  még  pedig  oly  majoritás  átellenében,  mely 
magát  az  institutio  fennállhatását,  a  birodalom  képviselési  egységét 
tagadja;  s  pedig  alaposan  s  törvényesen  tagadja.  (Hosszas  és  zajos 
helyeslés J  Azon  kérdés  támad  továbbá : 

Vájjon  már  most  mily  helyzetben  van  a  de  facto  ki  nem  egé- 
szített, s  de  jure  el  sem  ismerhető  Reichsrath  és  Ö  Felsége  közt 
ezen  a  parlamentáris  kormány  elvei  szerint  szinte  már  fenn  nem  áll- 
hatű  minisztérium,  melynél  már  most  hiányzik  azon  elem,  melyet 
részint  a  korona  átellenében  képviselni,  részint  azt  a  korona  nevé- 
ben, de  mindig  csak  a  parlament  többsége  bizalmával  kormányoz- 
ni hivatása? 

Ezek  mind  oly  kérdések,  melyekre  a  feleletek  alig  leendhetnek  a 
minisztériumnak  kedvezők.  (Helyes  !) 

Ezeket  csak  azért  érintem  itt,  hogy  megismertessem  azon  tér 
körülményeit,  melyben  való  helyfoglalásra  hivatva  vagyunk. 

Bocsánat,  hogy  oly  ilyen  soká  élek  vissza  a  ház  becses  türel- 
mével^ Csak  kevés  szót  kivánok  még  a  ház  asztalára  letett  indítvány 
formáját  illetőleg  mondani.  (^Halljuk  !) 

Kivánván  e  részben  meggyőződésemet  vagy  szilárdítani,  vagy 
módosítani,  feszült  figyelemmel  követtem  az  e  részbeni  tanácskozá- 
soknak fonalát.  Leginkább  egy  aggodalom  körül  látszanak  öszpon- 
tosuloi  a  határozatot  pártoló  vélemények,  a  körül  t  i.  mintha  a  föli- 

rás  által  a  ténylegesen  uralkodó  fejedelem  törvényesnek  ismertet- 
nék   el. 

Erre  azt  jegyezem  meg,  miszerint  nem  tudom  magamnak  meg- 
magyarázni, mikép  tartassék  bármily  formájú  levél  olyasmi  elismerésé- 
nek, minek  világosan  kimondott  el  nem  ismerése  képezi  azon  levél- 
nek tartalmát.  Továbbá  a  történelem  is  megnyugtatja  ezen  aggodal- 
mat, mert  nehéz  volna  az  1861-ki  országgyűlésnek  annyiban  sem  is- 
merni el  a  tényleg  uralkodó  fejedelmet,  mint  a  mennyiben  elismerte 
ugyanazt  az  1848-ki  országgyűlés,  mely  december  3l-kén  azoknak, 
kiket  egy  szomorú  járatban  külde  ki,  utasításul  adá,  miszerint,  ha 
czélt  nem  érnének  „magához  0  cs.  k.  Felségéhez  Ferencz  Józsefhez  is 
járuljanak".  Hogy  pedig  akkor  az  országgyűlés  ebben  elismerést 
nem  értett,  tudva  van. 

De  azt  tartom,  tisztába  kell  hogy  legyünk,  vájjon  mi  az  a  mit 
elismerni  nem  akarunk.  Ez  nem  lehet  más^  mint  az,  a  mi  a  felírásból 
is  kiviláglik,  hogy  t.  i.  az  uralkodó  császár  még  nem  törvényes  kirá- 
lyunk, erre  nem  szükség  kimondani,  miszerint  e  felett  különböző  véle- 
mény nem  is  lehet,  mert  az  oly  tény,  melyet  0  Felsége  maga  is  világo- 
san elismer,  minekutána  megkoronáztatása  kívánságának  csak  ez  a  le- 
hető oka.  De  az,  a  mit  viszont  nem  elismerni  nem  lehet,  az,  hogy  0 
Felsége  a  törvényes  feltételek  betöltése  után,  s  alkotmányunk  egyik 
alaptörvényénél  fogva  is^  csakis  ö  jövendő  törvényes  királyunk. 
Minekutána  pedig  ez  alkotmányilag  tagadhatlan,  már  akkor  lehetet- 
len, s  a  nemzet  méltóságával  nem  könnyen  egyeztethetönek  tartom 
az  illedem  azon  conventionális  formáinak  megtagadását,  melyeknek 
elmulasztása  a  parlamentaris  európai  közelfogadás  szerint  a  tisztc- 
letkifejezésnek  ellenkezőjét  jelentené  ki  annak  irányában,  kit  egykor 
az  alkotmányos  király  tisztelete  illetend. 

Azonban  az,  a  mi  engem  meggyőz  arról,  hogy  felírás  a  kellő 
választandó  forma,  az  szinte  egy  aggodalom,  s  ez  épen  a  fennérin- 
tett illedelem  formáinak  elmulasztásából  eredhető  viszálynak  aggodal- 
ma. A  nemzet  véghetlen  sokat  és  jogosan  vár  az  országgyűléstől  t.  i. 
mindazt  :  minek  fogytán  volt  12  év  óta.  Epesztő  nyugtalansággal 
vár  törvényes  kormányt,  rendes  törvénykezést,  békét,  nyugalmat, 
megelégedést ;   én  szent  kötelességének  tartom,  mondom,  a  legtávo- 

labb  lehetőségig  mindent  kerülni,  a  mi    ezen  vajmi  jogos  kivánatok 
teljesedését  késleltethetné. 

Ha  megtörténnék,  mitÖl  az  ég  Ura  mentsen,  a  viszály,  vagy  a 
felírás  és  határozat  lényege  azaz  tartalma,  —  vagy  formája  miatt 
történnék  az.  —  Ha  lényege  miatt,  egyhangúlag  állunk  a  szeren- 
csétlenséfr  elébe,  mert  hiszem,  hogyha  szenvedünk  annak  kimondása 
miatt,  a  mit  elhallgatnunk  szabad  nem  volt,  nyugodt  megadással 
varjuk  az  Isten  igazságos  Ítéletét.  Nehogy  pebig  a  forma  miatt  tör- 
ténhessék, választom  azt,  a  mely  miatt  nem  történhetik.  Szavazok 
a  felírásra.  (Éljen !). 

ErreZlinszki    György: 

Hogy  kezdjem  beszédemet,  hogy  a  ház  figyelmét  kinyerhes- 
sem. Mások  után  okulva,  kik  szintén  azon  kezdették  beszédüketjat- 
tól tartok,  hogy  a  tisztelt  ház  majd  nem  hiszi  el  —  tanácsosabbnak 
tartom  tehát  ott  kezdeni,  a  hol  az  előttem  szólók  végezték  —  igy  leg- 
alább a  tisztelt  ház  tagjai  is  tetszésök  és  nemtetszésők  nyilvánításá- 
ban jobban  tudják  magokat  tájékozni.  (Helyes !)  Én  tehát  a  felírást 
nem  pártolom,  okaimat  alább  eléadandom,  különben  az  indítványt 
érdemileg  pártolom,  annak  közjogi  oldala  különösen  oiy  erős,  hogy 
nem  csudálom,  ha  az  ellenséges  bécsi  journalistika  egy  serege  kel 
fel  ellene,  —  sőt  némelyike  azt  óhajtja  a  világgal  elhitetni,  hogy 
mi  magyarok  nem  tudjuk  a  magyar  közjogot. 

Ez  olyan  állítás,  mintha  én  azt  fognám  reá  a  volt  Bach  minisz- 
tériumra, hogy  nem  tudott  paragraphusokat  és  adósságokat  csinálni 
ÍDerültség),  pedig  épen  ez  volt  az  erős  oldala,  mert  a  mint  nem  csi- 
nálhatott adósságot,  mert  nem  adott  neki  senki  kölcsön,  azonnal 
megbukott  s  nevét  is  csak  Ausztria  adósságaival  örökítette  meg,  kü- 
lönbn  átkos  emléke  is  elenyészett  volna  pár  év  múlva.  (Ugy  van  1). 
Érzik  azt  Bécsben,  hogy  mi  tudjuk  a  közjogot,  csak  az  fáj  ne- 
kik, hogy  nem  ugy  tudjuk  a  mint  ők  szeretnék,  hanem  ugy  tudjuk 
a  mint  az  valósággal  fennáll  és  a  mint  azt  egy  szabadsághoz  és  önál- 
lósághoz szokott  nemzet  a  vele  mindig  ellenségkint  szemközt  álló 
hitszegő  hatalom  ellenében  biztosítani  akarta  és  a  mennyire  papiro- 
son és  betűvel  biztosítani  lehetett,   biztosította  is. 

Mert  bár  nézzük  meg  törvényeinket,  tapasztalni  fogjak,  hogy 

közjogunk  olyan  volt  mint  egy  vár,  melynek  erősítésén  minden  or- 
szággyűlés dolgozott,  és  minden  országgyűlés  azt  az  oldalát  erősí- 
tette, melyet  legközelebb  —  hitszegés,  árulás  —  ármány  vagy  erő- 
szak meggyengített,  de  a  mit  emberi  ész  a  biztosításra  kigondolt  az* 
az  osztrák  hitszegés  és  erőszak  kijátszották,  így  állunk  jelenleg  is 
közjogunkkal  (Helyes  !) 

Elhiszem,  hogy  a  bécsieknek  nem  olyan  juspublicum  kell  — 
hanem  olyan,  a  milyen  az  elmúlt  12  év  alatt  fennállt  —  mely  azon 
egyetlen  paragraphusba  foglaltatott,  —  hogy  nem  kell  okoskodni, 
csak  fizetni,  (Tetszés.  Taps.)  ilyen  jus  publícumot  szeretnének  szá- 
munkra a  Reichsrathban  készíteni. 

De  én  meg  azt  mondom,  hogy  nekik  nincs  még  csak  fogalmuk 
sem  az  igazi  constitutíonálismusról ;  de  hogy  is  volna,  kik  a  Metter- 
nich systémája  és  Czapka  vesszeje  alatt  neveltettek  fel  és  a  lelket  és 
szellemet  elölő  Bach  absolutismusa  alatt  fejlődtek  ki  nagy  status- 
férfiakká, —  ilyenek  tudnák  azután  a  közjogot  jobban  mint  mi,  kik 
800  éve  élvezzük  az  alkotmányos  szabadságot  —  s  kik  önállósá- 
gunk s  függetlenségünk  érzetét  édes  anyánk  tejével  szívtuk  be  —  s 
kik  1849  előtt  a  polícájrol,  zsandárról  és  finánczról  mint  valami  me- 
sebeli állatokról  hallottunk  regélni,  (Derültség)  —  de  soha  nem  is- 
mertük, s  kiket  az  átkos  12  év  szabadságérzetünkben  nem  hogy 
megrendítettek  volna,  hanem  inkább  megedzettek. 

A  bécsiek  elhiszem,  hogy  beérik  az  áryékával  is  a  constituti- 
ónak,  mert  ilyet  sem  élveztek,  és  igen  kényelmesen  nyújtóznak  a 
Reichsrathban  —  mert  ott  még  ellen  is  szabad  a  kormánynak  mon- 
dani, a  miről  nekik  még  fogalmuk  sem  volt,  és  én  fel  tudom  fogni 
megelégedésüket,  mert  ugy  vannak  vele,  mint  azon  rab,  ki  élethos- 
sziglan nehéz  és  rövid  vasra  lévén  ítélve,  midőn  egyszerre  hosszú  és 
könnyű  vasra  kegyelmeztetík,  azt  hiszi,  hogy  egészen  szabadon  mo- 
zoghat ;  de  mi,  kik  egész  életünkben  szabadok  voltunk,  nekünk  a 
legkönnyebb  láncz  is  elviselhetlen. 

Bocsánat  a  kitérésért,  de  ezen  centralista  párt  szabadság  éS 
constitutionális  fogalmairól  difficíle  est  satyram  non  scríbere  —  és 
én  csak  sajnálni  tudom  azt  a  sok  okos  szót,  aat  a  becsületes  jó  tana* 
c&otf  melyeket  e  helyen   igen  derék  és  jeles  hazafiak  azon  uraknak 

elmondottak,  —  mert  süket  füleknek  beszéltek  és  falra  hányták  a 
borsót  (Derültség)  —  mert  valamint  a  guttapercha  be  nem  veszi  a 
vizet:  ugy  ezen  urak  se  veszik  be  az  okos  szót  és  jó  tanácsot,  mert 
a  megátalkodott  roszakaratot,  nem  sikerült  még  senkinek,  bár  cice- 
rói ékesszólással,  jó  indulattá  átváltoztatni. 

Egyszer  és  mindenkorra  megjegyezni  kívánom,  hogy  azon  bé- 
csi urak  alatt  nem  czélzok  a  nagy  német  nemzetre,  söt  a  kis  osztrák 
népre  sem,  kiket  Szalay  László  barátommal  együt  tisztelek,  hanem 
czélzok  azon  kipfelhauser  féle  politikusokra,  kik  az  elnyomatást 
Gleichberechtigung,  az  adósságcsinálást  financzoperatiónak,  a  fosz- 
togatást önkénytes  kölcsönnek  szerették  nevezni,  (Derültség,  Tapsj 
és  minket  illyenekkel  akartak  boldogítani. 

Visszatérve  az  indítványra,  a  mint  mondám,  azt  érdemére  néz- 
ve pártolom,  pártolom  továbbá  Tisza  Kálmán  úr  módositványáí,  — 
de  a  formát  nem  pártolom  —  nem  pártolom  pedig  először  : 

Mert  okulva  azon  300  éves  csalásokon  és  esküszegéseken, 
nem  tartom  tanácsosnak  a  törvénytelen  téren  álló  hatalomhoz, 
—  bár,  mint  itt  is  hallottam  említeni,  —  csak  szokott  stylaris 
jobbágyi  alázatossággal  felírni,  mert  meg  vagyok  győződve  róla, 
hogy  ezen  békés  kiegyenlítésre  hozott  áldozatot  másszor  mint 
kötelességet  fogná  követelni  (Helyes !)  nem  akarom  tehát  utódaink- 
nak sorsát  gyengíteni,  hogy  ellennének  egy  fegyvert,  egy  paragra- 
phust  adjak  a  kezébe  —  melyre  mint  a  jelen  országgyűlés  cselek- 
vényére utalhasson  —  álljon  elébb  a  törvényes  térre  —  de  arra  nem 
látok  semmi  szándékot,  mert  bárhová  tekintek,  nem  látom  a  meg- 
osztott hatalmat,  hanem  az  eröszakot,  önkényt  és  kigúnyolását  con- 
stitutionális  létünknek  ;  már  azon  mód,  melylyel  a  trónbeszédben 
bent  a  birodalomban,  diplomatiai  jegyzékekben  a  külhatalmaknál, 
Magyarországnak  a  birodalmi  tanácsba  való  részvételéről  remenyökeí 
fejezik  ki,  söt  arról  mint  bevégzett  tényről  beszélnek,  nem  kigúnyo- 
lása-e  az  egész  ország  azon  hangos  és  ünnepélyes  nyilatkozatának, 
melylyel  a  birodalmi  tanácsba  való  minden  részvét  ellen  oly  egy- 
hangúlag tiltakozik  ?  de  ezen  felszólalás  és  tények  előtt  mind  a  tény- 
leges hata'om.  mind  a  Staats-Míniszterium  behunyják  szemüket  és 
bedugják  füleiké^,  —  nzert  olyan  véleményben   vannak,  nr.int  azon 

aelyembcgár-tenyésztö,  ki  azt  állította,  bogy  a  selyercbogár  Í8  her- 
nyó-species lévén  csak  kényesaégböl  nem  eszik  mást  mint  eperfa-le- 
velet,  meg  kell  csak,  monJá  éheztetni,  s  megfogja  mindenki  látni, 
hogy  megeszi  az  a  bodzafa  levelét  is,    (Taps,  éljenzés). 

Ilyen  bogarászokból  áil  most  a  Staats-Miniszterium  ;  azt  hi- 
szik, hogy  a  magyarokat  csak  meg  kell  éhezteni  és  megesszük  majd 
a  február  20  ki  Verfassungot  is.   (Éljen!) 

Oh  nagyon  csalódnak,  mert  magukról  Ítélnek  ;  de  mi  nem  tar- 
tozunk azon  hernyó-specieshez,  a  melyet  Kazinczy  Gá^jor  barátom 
találóan  jellemzett  ;  mi  nem  pu.sztitunk  el  idegen  alkotmányokat  s 
nemzetiségeket,  mi  készek  vagyunk  éhezni,  szenvedni,  de  nokünk 
más  alkotmány  nem  kell  mint  a  miénk,  nem  kell  minket  akaratunk 
ellen,  másuít  iniiit  itthon,  esnem  is  lehet  boldogítani  és  mi  nem  va- 
gyunk olyanak,  minta  liceum,  hogy  ha  akár  az  árkon  belül  vagy  kivül 
ültetik  mindegy,    ott  is  megfogan  és  otthon  érzi   magát.    (Deültség). 

Másik  indokom  az,  hogy  én  esküre,  Ígéretre,  mely  a  Lajthán 
túlról  jon,  nem  adok  semmit,  (Helyes!)  nekem  tények  kellenek,  sza- 
baditsa  magát  fel  tettleg  a  fejedelen  a  bécsi  minisztérium  befolyása 
alól,  kit  mint  hívatlan  sensalok  tolakodnak  a  nemzet  és  fejedelem 
közé,  hogy  a  talán  megkötendő  egyességből  a  tiszta  hasznot  zsebre 
rakhassák,  s  kik  iuter  duos  litigantes  a  harmadiknak  szerepét  ját- 
szákjés  tauusitöon  tettével  jó  szándékot,  —  egy  szóval,  legyen  resti- 
tutio  in  integrura  —  akkor  pártolni  fogom  a  felírást,  de  ígéretekre 
semmit  sem  adok,  hisz  annyi  ígéretet  tettek  és  tesznek  Bécsből,  hogy 
La  annak  a  ké;fejü  sasnak  12  feje  volna,  minden  fejével  másfelé  ko- 
ketirozna  és  más-más  ígéretet  tenne,  melyet  esze-ágába  sincs  meg- 
tartani. fFolytunos  derültség)  s  csak  azért  teszi^  hogy  népeket  és 
nemzetiségeket  egymás  ellen  ingerelvén,  ha  azok  összvesznek,  anya- 
gi hatalmával  azon  két  feje  alá  rejtett  telhetlen  gyomrával  minden 
nemzetiség  és  szabadságot  felemészthessen. 

Azokkal  sem  lehetek  egy  véleményben,  kik  elismerik  ugyan^ 
hogy  sokat  szenvedtünk,  de  azt  mondják,  hogy  felejtsünk  el  min- 
dent és  legyünk  nagylelkűek.  — 

A  nagylelkűség  a  gyenge  iránj'ában  erény  s  a  hatalom  irányá- 
ban gyávaság  színében  tűnik  fel,  (Igaz!) —  és  én  mondhatom, hogy 

tatár  és  török  csordák  nem  tettek  nekünk  annyi  kárt,  mint  nagylel- 
kűségünk ;  mert  a  tatár  pásztitott  s  elment  és  az  ország  kevés  idő 
muIva  rehabilitálta  magát,  de  nagylelkűségünk  meghonosította  keb- 
lünkben az  ellenséges  hatalmat,  mely  ármányt,  eröszakot  használva, 
most  iá  pusztítja  országunkat. 

Én  tehát,  míg  a  bécsi  minisztériumtól  jönnek  rendeletek,  de 
mig  annak  hazánk  ügyeibe  legkisebb  befolyása  lesz  is,  míg  ez,  csak 
mint  sensal  lép  fel  a  nemzet  és  uralkodó  közt,  és  mig  az  országgyű- 
lés kiegészítve  nincs,  alkudozásoka  bocsátkozni  s  ajánlatokat  tenni 
nem  akarok  és  ezért  a  választóim  előtt  a  felelősséget  magamra  is 
vállalom,  mert  őket  sokkal  nem  kecsegtettem,  csak  azzal,  hogy  az 
ország  jogait  fel  nem  adom  —  önként.    (Zajos  Éljenzés !) 

Elnök:  A  karzatokat  figyelmeztetem,  hogy  itt  semmiféle  tet- 
szés-nyilatkozatot nem  tehetnek;  ezt  a  ház  szí^bályai  követelik,  az- 
tán zajban  a  gyorsírók  sem  írhatnak.  Kérem  a  képviselő  urakat  is, 
méltóztassanak  helyet  foglalni  és  csöndben  maradni,  hogy  a  követ- 
kező szóló  urat   hallhasuk. 

Erre  :  Vlád  Alajos: 

Azon  szokatlanul  számos  ékes  eszme  és  tartalomdús  beszédek 
által,  melyek  az  országosan  tisztelt  Deák  Ferencz  képviselő  társunk 
indítványozta  felirati  javaslatot  illetőleg  e  helyütt  mindkét  részről 
elmondattak,  s  melyeknek  néhánya  az  angol  parliament,  s  a  franczia 
kamarák  szonoklatí  remekeivel  versenyez ;  a  tárgynak  anyagi  része 
oly  bőven,  oly  sokoldalulag,  s  oly  szakavatottan  derittetett  fel,  illus- 
tráltatott  s  vitattatott  meg ;  miszerint  nekem  nem  maradt  fenn  egyéb, 
mint  a  szónoklat  tarlózatján  némi  böngészetet  tartanom.  Nem  igen 
háládatos  e  foglalkozás,  de  nem  árt,  azt  mit  mások  elmellőztek,  vagy 
nem  elegendőleg  használták  fel,  tüzetesen  megvitatni  ;  ennélfogva 
én  a  felirati  javaslatnak  azon  passusát  veszem  értekezésem  tárgyá- 
ul, (Halljuk !)  mely  mellett  az  előttem  szólóknak  egy  része  csak  el- 
surrant szónoklata  közben,  másik  része  megérínté  ugyan^  de  mint 
egy  noli  me  tangere  féle  piántához  közelebb  nyúlni  nem  merészelt, 
8  csak  egy  része  nyilvánitá  e  tekintetben!  felvilágosodott  s  határo- 
zott nézeteit,  a  nélkül  azonban,  hogy  magával  a  tárgy  gyalhuzamosb 

ideig  foglalkozott  volna  ,  s  ezen  tárgy,  uraim !  a  nemzetiségek  kér- 
dése; (Minden  óldalrul;  Halljuk!)  mely  az  indítványozott  felirati 
javaslatban  alkalmasint  gyöngéd  óvatosságból  a  leggyengébben  van 
érintve,  s  melyről  a  Nyáry  Pál  képviselő  társunk  által  most  felolva- 
sott módositványban  éppen  semmi  érintés  sincs  téve. 

Mely  körülmény  nagyon  is  érezteti  velem  azon  veszteséget,  me- 
lyet halála  okozott,  kinek  holnap  tartjuk  meg  requiemét,  értem  gróf 
Teleki  Lászlót,  miután  a  nemzetiségek  kibékítése  tárgyábani  sza- 
badelvű 8  felvilágosodott  nézetei  ez  ügynek,  e  házban  túlysúlyt  bizto- 
sítottak volna.  Pedig  uraim  bárki  mit  mondjon,  ez  az  achillesi  sark, 
ez  a  kérdések  kérdése,  melynek  okos,  szerencsés  vagy  szerencsétlen 
megoldásától  a  legnagyobb  részben  föltételeztetik  ezen  jobb  sorsra 
érdemes  ország  jövőjének,  boldog  vagy  boldogtalansága.  E  tárgy- 
ban mulhatlanul  szükséges,  hogy  addig  is,  a  tisztelt  ház  vele  tüze- 
tesen foglalkoznék,  ccnstatirozzuk  a  helyzetet,  s  magunkat  tájé- 
kozzuk azon  szempont  iránt,  melyből  elintézésénél  kiindulnunk  kel- 
lend.  (Halljuk!) 

A  tisztelt  képviselő  háznak  egyik  általános  tiszteletében  ré- 
szesülő 8  kegyelt  tagja^  kit  előttem  szólott  Ürményi  József  képvi- 
selő társunk  aranyszájunak  nevezett  el ;  de  én,  tekintettel  azon,  a 
magyar  nemzeti  nagyság  múltján  merengő,  örömet  és  vigaszt  csak 
abban  találó  borongós  kedélyre,  mely  őt,  s  azon  ragyogó  keleties  szó- 
és  eszmeárt,  mely  szónoklatát  és  iratait  jellemzi,  magyar  Chateau- 
brianknak  nevezném  el ;  azt  monda  a  múlt  napokban  e  házban  tar- 
tott beszédében,  hogy  a  magyar  nemzet  azon  „hospesek"  iránt, 
kiket  e  honba  hozott  az  inség  vagy  reménykedés,  több  nagylelkű- 
séget mutatott,  mint  a  földnek  bármely  nemzete,  s  hogy  azon  beto- 
luló népcsoportoknak  autonóm  állását  biztosította ;  sőt  statust  in 
statu  engedményezett,  s  hogy  ezek  ezen  nagylelkűséget  azzal  há- 
lálták meg,  hogy  előbb  a  sajtó  halk  terén  az  osztrák  censura  sas- 
szárnyai alatt,  kés.ibb  a  társadalmi  téren,  Magyarország  alkotmá- 
nyos institutioinak  védelme  alatt,  a  közhatalomnak  szemeláttára, 
nemzeti  törekvések  palástja  alatt  egész  hálózatát  szövék  a  magyar 
álladalmat  lételében  megtámadó  fondorlatoknak.  (Zaj !) 

Én  lelkem  mélyében  vagyok  meggyőződve,  s  ugy  hiszem  min- 

denki,  arról,  miszerint  ezen  súlyos  vádat  azon  nemzetre,  melyből 
eredni  szerencsés  vagyok,  értem  a  román  nemzetet,  alkalmazni  nem 
lehet.  (Kazinczy  közbe  szól :  nem  is  értettem  alatta  az  oláhokat !) 
Magam  sem  állítom  azt,  miszerint  ön  a  román  népet  is  ily  eúlyoa 
váddal  illette,  vagy  jogosan  illethette  ;  de  mivel  szónoklata  közben, 
bospesekröl  szól,  a  román  nép  pedig  az  ország  azon  részein,  melyen 
lakik,  nem  hospes,  s  mivel  egy  másik  képviselő  e  házban  nem  rég 
tett  nyilatkozata  szerint  a  reactio  teremtette  elö  a  különféle  e  hon- 
ban lakó  nemzetiségeket,  s  azok  a  reactio  kegyelése  következtében 
követelnek  nemzetiségi  jogokat,  mit  én  egyébiránt  határozottan 
tagadok,  szükségesnek  véltem  a  Magyar-  és  Erdélyországban  lakó 
román  nemzetnek  állami  történetét  dióhéjba  szorítva,  előadni. 
(Halljuk !) 

Midőn  884.  évben  a  harczias  magyar  nemzet  Don  folyó  mel- 
letti hazájából  a  hármas  bérez  koszorúzta,  s  négy  fö  folyam  öntözte 
Pannónia  sik  téréin,  ezen  tejjel  s  mézzel  folyó  s  a  természet  minden 
gazdagságával  megáldott  Kánaánban  megjelent,  magának  itt  uj 
hont  foglalandó  ;  a  magyar  történet  Herodotja,  Béla  király  névtelen 
jegyzőjének  bizonyítása  szerint,  a  Szamos,  Tisza.  Maros  és  Duna 
közötti  tért,  valamint  Erdélyt  román  nép  laka,  mely  azt,  miután 
Traján  római  imperátor  által  még  105-ik  évben  telepitett  le  ezen 
vidékeken,  több  mint  700  év  óta  birá,  s  3  részre  osztva,  tulajdon 
fejedelmei  alatt  nemzeti  államéletet  élt,  s  ezen  országocskák  birto- 
kába a  magyar  nemzet  csak  hosszas  csaták  után  jutott,  és  ha  mind- 
járt igaz  volna  is  az,  hogy  a  bárom  részre  osztott  nép  fejedelmeit 
legyőzte ;  az,  hogy  a  román  népet  leigázta,  s  azt,  miként  azon  idő- 
ben szokás  volt,  rabszolgává  tevén,  előbbi  intézményeitől  s  a  ma- 
gyar állodalmi  élet  jótékonyságaiból  kizárta  volna,  egyátalában 
nem  hihető,  sőt  egészen  valósziníítlen  ;  mert  Ménmarót  bihari  feje- 
delem, miután  leányát  Árpád  fiának  Zoltánnak  nőül  adá,  élete  vé- 
géig, azaz  még  másfél  évig  maradt  birtokában  fejedelemségének,  s 
csak  az  ő  halála  után  szállott  az  vejére,  Zoltánra. 

Mi  pedig  Erdélyt  illeti,  erre  nézve  Béla  király  névtelen  jegy- 
zője, müve  XXVII.  fejezetében  nyiltan  bevallja ;  hogy  a  föld  lakói 
urok  halálát  látván,  tulajdon  maguk  jószántából  kezet  adva,  Tuhu- 


tum  magyar  fővezért  urokká  választották,  a  azon  helyen,  melyet 
mai  nap  is  EskiiUönek  hívnak,  hitöket  esküvel  erősítek,  s  az  naptól 
fogva  Tuhutum  azon  földet  békével  s  boldogan  birta,  söt  maradékai 
is  3Z.  István  királyig  bírták.  Miből  kitetszik  annak  valósága,  mit 
elébb  állítottam,  hogy  a  román  nép  le  nem  igáztatott,  s  hogy  nem- 
zeti s  államélete  meg  nem  semmisíttetett,  s  csak  a  magyar  intéz- 
ményekkel öszhangzásba  hozatott;  mert  különben  fel  nem  lehet  tenni, 
hogy  egy  magát  vitézül  védelmezett,  de  a  harcz  koczkájának  vál- 
tozása miatt  legyőzött  nép,  azon  esetre,  ha  attól,  mi  neki  legdrá- 
gább volt,  nemzeti  életétől  s  szabadságától  fosztatott  volna  meg, 
mintegy  két  száz  év  lefolyása  alatt,  az  az  Tuhutum  és  maradékai 
uralkodása  alatt  nem  kisértette  volna  meg  felkelés  utján,  fegyverrel 
kezében  visszaszerezni  előbbi  szabadságát  s  nemzeti  életét,  ekkor 
Tuhutum  nem  birhatta  volna  Erdélyt  békében  és  boldogan.  De  to- 
vábbá kitetszik  az  is,  hogy  a  magyar  vezérek  nem  csak  a  kardfor- 
gatás és  barczolás  mesterségét  értették  ;  de  ezenkívül  oly  kitűnő 
államférfiúi  bölcseséggel  s  eszélylyel  jártak  el  a  legyőzöttek,  külö- 
nösen a  román  nemzet  irányában,  miszerint  irántuk  a  késő  kor 
tiszteletteljes  bámulattal  telik  el. 

Hogy  továbbá  az  Erdélyben  lakó  román  nép  azután  is,  hogy 
az.  István  király  uralma  és  koronája  alá  jutott,  sem  vesztette  cl 
nemzeti  önállását,  sőt  egyenesen  mint  nemzet  vett  részt  az  Erdélyben 
lakozó  többi  nemzetekkel,  a  magyar,  székely  és  később  Il-ik  Géza 
alatt  bevándorolt  szász  nemzettel  az  ország  törvényhozásában  s 
belkormányzatában,  egyéb  e  tárgyra  vonatkozó  okiratok  elpusztu- 
lása s  hiánya  miatt  elegendöleg  vélem  bebizonyíthatni,  egy  a  kolos- 
monostori Boldogságos  szűz  Máriáról  czimzett  convent  által  1437-ik 
évben. kiállított  bizonyítvány  foglalta  okirat  által,  melyben  az  er- 
délyi román  nép,  mint  a  többi  nemzetekkel  tökéletesen  egyenlő,  s 
mint  ilyen  törvényhozásba  befolyt  nemzet  ismertetik  el,  s  e  szerint 
ezen  időpontig  nemzeti  életet  élt,  és  csak  1438-ik  évi  február  2-án 
sogallá  a  pokol  Lépes  Loránth  erdélyi  kath.  püspöknek  azon  ördögi 
tanácsot,  hogy  testvére  Lépes  György  erdélyi  vajda  közreműködé- 
sével az  úgynevezett  Unió  trium  nationum  czimü  vérlázító  s  az  érdé- 

lyi  román  nemzetnek  mint  ilyennek  tökéletes  és  teljes  megsemmisí- 
tésére irányzott  átkos  emlékű  frigyet  létesitse. 

Ezen  időponttól  kezdve  az  erdélyi  román  nemzet,  köznéppé 
sülyesztetve  le,  a  legembertelenebb  s  alig  hihető  üldözéseknek,  lea- 
lázásoknak  és  sanyargatásoknak  lett  martalét^a. 

Ezután  hozattak  az  aprobatakban  és  compilatakban  foglalt 
számos,  a  román  népet  állattá  lealjasitó  végzések,  melyek  az  erdélyi 
románok  ellen  nem  mint  egyesek,  de  mint  egyesek,  de  mint  nemzet 
ellen  intéztettek,  mit  azoknak  szövege  eléggé  igazol. 

Az  úgynevezett  nemzeti  fejedelmek  fájdalmas  emlékezetű 
korszakában  1525-öi  kezdve  egészen  addig,  mig  Erdély  az  ausztriai 
ház  birtokába  jutott,  nemcsak  az  erdélyi  román  nép,  de  a  papság 
is,  söt  maguk  a  püspökök  is,  a  nevezett  fejedelmek  által  a  leg- 
embertelenebb módon  üldöztettek,  söt  kannibáli  módon  kínoztattak 
is,  mint  apáczai  Cserei  János  és  más  erdélyi  magyar  krónikaírók  is 
íájó  szívvel,  és  pirulva  azon  barbárságon  bizonyitanak.  (Zaj.) 

Azon  időszaktól  kezdve,  midőn  Erdély  az  osztrák  ház  uralma 
alá  esett,  az  erdélyi  román  nép  kínszenvedései  némileg,  de  nagyon 
csekély  mértékben  enyhültek;  mert  az  osztrák  kormány  akkori  feje 
Kolonics  érsek,  átlátva  azt,  hogy  az  Erdély  népességének  több  mint 
felét  tevő  román  nép  sorsávali  foglalkozás  által,  azt,  mely  az  ausz- 
triai uralkodó  házat  mint  megváltóját  üdvözlé  és  tekinté,egy  hatal- 
mas factorul  és  mindig  kéznél  levő  eszközül  használandja  a  nagy 
részt  elégületlen,  nyiltan  zúgolódó,  és  felkelésekre  hajlandó  magyar 
és  székely  nemzet  fékentartására,  a  helyett,  hogy  minden  befolyá- 
sát felhasználva,  az  erdélyi  román  népnek  megfosztott  jogaiba 
leendő  visszahelyezését  kisértette  volna  meg,  tartva  a  többi  nem- 
zeteknek e  miatt  kitörendő  elégületleBSégétöl  ós  addig  kizárólag 
élvezett  jogaik  áruba  bocsátása  miatti  vádtól,  de  talán  nem  is 
akarván  a  román  népet,  melyről  a  Diploma  Leopoldinumban  érintés 
sincs  téve,  önállóságra  segitni ,  attól  tartván,  hogy  igy  a  biztos 
eszköz  kezeiből  kisiklanék :  a  román  népnek  sorsa  enyhítését,  s 
annak  a  többi  együtt  lakó  nemzetek  elleni  felléptetését  egy  másik 
mellékes  utón  kisérté  meg. 

Cgjanis  az  erdélyi  román  népet  a  Gyulafej  ér  várt  t  lakó  érsek 
utján,  a  lelkészek  által  oda  tudá  vinni,  miszerint  az  1690.  évben 
Gyulafehérvárit  tartott  egyházi  egyetemes  zsinaton,  az  erdélyi  ösz- 
szes,  valamint  a  Máramarosból  s  Magyarország  többi  részeiből  is 
azon  megjelent  több  ezernyi  egyházi  és  világi  küldöttek  által,  a  ro- 
mán nép,  mely  azelőtt  a  görög-nem-egyesült  vallást  követte,  a  római 
kath.  egyházzali  egyesülését  decretálta,  illetőleg  elfogadta,  mi  által 
a  román  papság  mint  a  recepta  rom.  kath.  valláshoz  tartozó,  az  al- 
kotmány sánczaiba  becsempésztetett,  s  ekképen  megmentetett  a  ro- 
botolástól  s  más  elviselhetlen  terhektől;  melyeknek  súlya  alatt  ad- 
dig görnyedezett. 

Ezen  államtény  szerfelett  nagy  hálára  köté  le  a  román  népre 
különösen  nagy  befolyást  gyakorló  papságot  az  osztrák  uralkodó 
ház  iránt,  s  a  nem  nemes  néposztály  is,  mely  baromként  viselé  a 
rabszolgaság  jármát,  egy  magasabb  lényt,  a  gondviselés  küldöttét 
tekinté  abban,  mely  öt  százados  rabságából  megszabadiíandja.  Mi- 
dőn azonban  az  osztrák  kormány  feje,  mely  akkor  vaskarral  igaz- 
gatá  nem  csak  az  örökös  tartományokat,  de  Magyar-  és  Erdély- 
országot  is,  azon  ürügy  alatt,  hogy  a  gyulafehérvári  érsekből  püs- 
pökké degradált  román  egyházfő  és  a  román  főpapság  nem  járatos 
a  magasabb  theologiában,  az  érintett  püspök  mellé  jezsuitákat  ren- 
delt, s  ezek  világszerte  ismert  természetüket,  a  kormányzást  minden 
áron  kezeikbe  keriíni  akarni  itt  sem  tagadák  meg,  s  nemcsak  a  pap- 
ság, de  maga  a  püspök  is  csak  báb  volt  azok  kezében,  —  az  előbbi 
lelkesedés  lehűlni,  s  a  nagyszerű  várakozások  is  csökkeni  kezdet- 
tek, minek  eredménye  lett  az,  hogy  igen  sokan  azok  közöl,  kik  az- 
előtt az  egyesült  vallásra  áttértek  volt,  ettől  elpártoltak,  s  lemond- 
ván mind  azon  előnyről,  melyeket  mint  egyesültek  élvezhettek  volna, 
liogy  a  jezsuiták  uralma  alul  megmenekülhessenek,  a  görög-nem- 
egycsült  egyház  kebelébe  visszatértek,  s  abban  maradékaik  mai  na- 
pig is  megmaradtak. 

Ezen  vallási  epocbalis  mozgalomnak  azonban  az  erdélyi  ro- 
mán népre  azon  jó  hatása  volt,  hogy  amellett,  hogy  néhány  egyházi 
férfiak  magoknak  magasabb  műveltséget  szereztek  tanulmányaik 
által,  kik  aztán  a  nép  felvilágosítására  nagy  befolyást  gyakoroltak ; 

a  nemzeti  öntudat  is,  mely  egy  ily  nagyszerű  mozgalommal  kézen- 
fogva járt,  felébredt  az  erdélyi  román  népben,  s  ez  miután  1740-töl 
egész  17őO-ik  évig  folytonos  forrongásban  volt,  1784-ik  évben  Hóra 
és  Kloska  zendülése  által  tettleg  kitört,  s  habár  ennek  erőszakos 
elfojtása  után  nemcsak  abban  tettleg  részt  vettek,  irgalom  nélküli 
kínzások  között  kivégeztettek,  de  sok  ártatlan  is  bűnhődött,  vagy 
legalább  üldöztetett,  s  minden  román  kíméletlen  gúny  és  megvetés 
tárgyául  szolgált  :  mégis  nem  szűnt  meg  a  nemzetiségi  felébredt 
szellem  parazsa  a  kedélyeket  melengetni,  sőt  annak  következménye 
lön  azun  supplex  libellus  Valachorum  Transsilvaniae,  melyet  1791. 
évben  az  erdélyi  mindkét  felekezetű  román  püspök  s  több  főpap 
önkezűleg  aláírva,  II.  Leopoldhoz,  mint  Erdélyország  nagy  fejedel- 
méhez benyújtottak,  s  melyben  az  említettem  1437.  évről  kelt  ok- 
irat alapján  esedeztek  az  iránt,  hogy  az  Erdélyben  lakozó  román 
nép  negyedik  nemzetnek  ismertessék  és  fogadtassék  ei,  3  mindazon 
jogokban  részesitessék,  melyeket  a  többi  három  nemzet  élvezett. 

Ezen  kérvényt  II.  Leopold  az  1791-ki  erdélyi  országgyűléshez 
tette  által  tárgyalás  és  elintézés  végett,  ez  azonban  elég  tapintatlan 
volt  azt  egy,  a  román  nemzet  iránt  legnagyobb  ellenszenvvel  visel- 
tető szász  írónak  commentálás  és  czáfolás  végett  kiadni,  s  utoljára 
azt  a  legnagyobb  indignatióval  elvetni,  sőt  az  azt  aláirt  püspököket 
fiscalis  actioval  fenyegetni.  1834.  évben  az  erdélyi  román  nemzet 
használni  akarván  az  akkori  alkalmat,  újból  felterjesztette  keserves 
panaszait,  de  legkisebb  siker  nélkül.  Az  1837.,  1842.  és  1845  — 7-iki 
országgyűléseken  is  petiiionáltak,  de  hasonlag  haszontalanul;  míg 
l848-ik  évben  Erdélynek  Magyarországgali  egyesülése  nélkülök  ki- 
mondatván, az  erdélyi  román  népre  különösen  a  legnagyobb  részben 
nehezedett  terhek  megszüntettek  ugyan,  de  nemzetisége  nem  bizto- 
Aitatott.  (Zaj.) 

Ezeknek  előrebocsátása  után  áttérek  a  bánsági  román  nép  tör- 
téneti múltja  vázlatára. 

Hogy  Glád  fejedelem,  ki  Béla  király  névtelen  jegyzője  szerint, 
a  Maros  folyótól  a  Harámvárig,  tehát  a  később  temesi  bánságnak 
nevezett  földterületen  uralkodott,  Zoard  és  Kadosa  magyar  had- 
ve»érekkel  a  Temes   folyó   mellett  vivott  csata  után,  Kéve  várának 

átadása  mellett  nem  fosztatott  meg  fejedelemségétől,  s  a  bánságban 
lakott  román  nép  nem  igáztatott  le,  s  annak  nemzeti  államélete  nem 
semmisitetett  meg  ;  az  magából  Béla  király  névtelen  jegyzőjének 
előadásából  kivehető ;  mert  érinti,  miszerint  Glád  nemzetségéből 
származott  sok  idő  múlva  Achtum,  kit  miután  saját  vezére  Csanád 
elárult,  szent  István  legyőzött,  mely  körülmény  világosan  tanusitja 
azt,  hogy  a  Bánságnak  Glád  maradékai  alatt  szent  István  királyig 
autonomicus  kormányzata  volt,  s  csak  ezen  időben  kebeleztetett  be 
teljesen  a  haza  nagy  testébe.  De  hogy  ezen  időponttól  kezdve  is  a 
bánságban  lakott,  s  annak  népessége  legnagyobb  részét  tevő  román 
népnek  nemzeti  beligazgatása  volt:  eléggé  bizonyltja  egy  V.László 
magyar  király  által  1457.  évben  keresztelő  János  ünnepén  Bécsben 
kiadott  szabadéki  okirat,  melynek  eredetije  a  gyula-  máskép  károly- 
íejérvári  káptalan  levéltárában,  egy  hiteles  átirata  pedig  a  lugosi 
gr.  n.  e,  templom  levéltárában  létezik,  mely  szerint  nevezett  magyar 
király,  Lúgos,  Szebes,  Mehadia,  Almás,  Krassova,  Berzava,  Kora- 
játh  és  lUadia  kerületek  összes  román  nemeseinek,  kenézeinek,  s 
lobbi  román  lakosainak,  az  elöbbeni  magyar  királyok  által  az  Al- 
duna  védelmével  járó  szolgálattételeért  engedett  valamennyi  szaba- 
dékait, kiváltságait  s  előjogait  megerösiti,  s  azokat  ujabbakkal 
megböviti,  és  világosan  meghatározván,  azoknak  az  állomhozi  vi- 
szonyát szabályozza_,  mely  okiratot  később  Izabella,  Zápolya  János 
király  özvegye  is  megerősitett,  s  Lúgos  városának  irántai  hűségé- 
ért, s  lakosainak  ügye  védelmében  tanusitott  vitézségükért  egy 
nemesi  czimert  engedményezett,  valamint  azon  szabadalmat  Báthory 
Gábor  s  más  erdélyi  fejedelmek  is  helybenhagyták  és  megerősitet- 
tck,  s  melyeknek  háboritlan  élvezetében  az  érintett  8  kerületben 
lakozott  román  nép  mindaddig  meghagyatott,  és  oltalmaztatott, 
mig  a  törökök  a  bánságból  kiűzettek,  —  s  ez  sub  praetextu  eí  titulo 
juris  armorum  az  osztrák  kormány  uralma  alá  jutott,  a  mely  idő- 
szaktól kezdve,  előbb  katonai,  később  pedig  kincstári  igazgatás  alá 
került;  de  még  ezen  időszakban  is  birt  a  román  nép  előbbi  kivált- 
ságai némi  árnyékával ;  mert  helységenkint  saját  kenézei  és  kerü- 
letenkint  saját  véréből  származott  oberknezek,  s  vidékenkint  prae- 
fect*k  Által  igazgattatott,   mely  utóbbi  körülményt,  egy  a  lugosi  gr. 


369 

n.  e.  régibb,  s  már  omladozásban  található  templom  tornyán  olvas- 
ható latin  felirat  is  igazol,  s  csak  mintán  a  Bánság,  Mária  Terézia 
alatt  1779-ben  Magyarországhoz  visszakapesolíaíott,  szüntettek 
meg  a  bánsági  román  nép  kiváltságai,  a  törvény  azon  rendelete  ál- 
tal, hogy  „Privilegia  Walachorum  toUantur."  Ezen  időtől  kezdve  a 
bánsági  román  kerületek  nemzeti  önkormányzatának  nyomai  teljesen 
eltűntek,  s  megyei  hatóságok  állíttattak  fel,  melyek  alatt  egészen 
1848.  év  végéig  állottak  a  bánsági  románok ;  melynek  kezelésébe 
azonban,  miután  a  régibb  nemesi  családok  jobbára  elpusztultak, 
vagy  máshova  vándoroltak,  az  1848.  év  előtt  uralkodott  rendszer- 
nél fogva  semmi  befolyást  sem  gyakorolhattak. 

Mind  ezekből  tehát  kitűnik  azon  állitásnak  alaptalansága, 
hogy  a  román  nemzetiségi  törekvéseket  csak  a  reactio  idézte  elő  ; 
mert  ez  nem  egyéb,  mint  a  felébredt  nemzeti  szellemnek  törekvése : 
visszafoglalni  a  tért  melylyel  birt,  s  mely  öt  történetjogilag 
megilleti. 

Én  nem  mondom  azt,  hogy  reactio  nem  igyekezett  és  nem  vett 
részt  a  nemzetiségi  törekvések  gyámolitásában;  de  ezt  én  csak 
olyannak  tekintem,  mint  a  síktengerre  szállott  hajó  vitorlájába  üt- 
köző kedvező  szelet,  mely  csak  könynyiti  az  óhajtott  révparthozi 
minélhamarábbi  eljutást,  (Zaj.)  —  s  részemről  kinyilatkoztatom, 
hogy  nem  hiszem  azt,  miszerint  akadt  volna  az  összes  román  nem- 
zet kebeléből  oly  alávaló,  ki  tudva  és  készakarva  aljasult  volna  le 
a  reactio  hitvány  eszközéül,  s  azért,  mert  valaki  nemzetiségi  jogokat 
követel,  azt  a  reactio  bérenczének  nem  lehet  megbélyegezni. 

De  különben  is,  én  nem  tudom  megfogni  gyarló  eszemmel, 
hogy  mi  oka  és  czélja  volna  valakinek  a  román  vagy  más  nem  ma- 
gyar nemzetek  közöl  a  reactiot  segitni  elő  ;  hiszen  azon  gjiünyörü 
12  évi  időszak,  melyet  oly  megragadólag  hallottam  itt  ecsetelni,  s 
egész  meztelenségében  feltüntetni,  —  a  mellett  hogy  anyagi  szem- 
pontból tekintve  ezen  országot,  s  annak  lakosait,  nemzetiség  kü- 
lönbsége nélkül  koldusbotra  juttatta,  vagy  legalább  juttatni  akarta, 
—  sokkal  nagyobb  sebeket  okozott  a  nem  magyar  nemzetiségeken  • 
mert  a  magyar  legalább  Magyarországban  használta  nyelvét,  holott 
a  román,  szerb  és  szlovén  nemzetek  nyakára  csupán  csak  a  gleiche 
1861-kiországgyülta.  ]L  24 

Beknechtigung,  akarám  mondani  gleiche  Berechtigung  alapján,  a 
német  nyelv  tolatott,  s  az  általuk  lakott  vidékeken  az  alatt,  hogy 
saját  fiaik  üldöztettek,  idegen  cseh,  morva,  polák,  kutseber  és  Isten 
tudja  miféle  hivatalnokok  sáskaserege  gazdálkodott,  piszkolva,  gú- 
nyolva és  zsarnokilag  üldözve  és  nyomva  mindenkit,  ki  a  nemzeti- 
ségek pártolója,  vagy  éppen  elösegitöje  lenni  merészkedett,  a  az  uj 
civilisatorok  vasakarata  előtt  földig  meghajolni  nem  akart.  (Helyes  !) 

Az  1848-ki  eseményekről,  melyek  mindnyájunk  előtt  ismere- 
tesek, s  a  nemzetiségeknek  egymás  közötti  véres  fellépéséről,  s 
annak  okairól  szólani  nem  akarok ;  mert  nem  akarom  a  heggedö  se- 
bet feltépni,  kerülni  akarván  a  kölcsönös  r.ecriminatiokat,  mire  néz- 
ve elég  legyen  kimondanom,  hogy  Illiacos  intra  muros  peccatam  eat, 
et  extra  (Zaj.  Elnök:  Tisztelt  ház !  a  tárgy  fölötte  fontos,  azért 
ismételve  kérem  a  képviselő  urakat,  méltóztassanak  szólót  csendben 
meghallgatni). 

Mélyen  érzi  és  fájlalja  a  történteket  mindenki,  nemzetiség 
különbsége  nélkül,  s  én  megvallom,  hogy  hazafiúi  örömmel  tapasz- 
taltam az  egész  vita  folyama  alatt  azon  készséget,  eszélyességet  és 
méltányosságot,  melyet  a  nemzetiségek  megnyugtatása  és  kibékíté- 
sére nézve  e  háznak  majdnem  minden  tagja  tanúsított,  s  remélem, 
hogy  ha  Isten  is  ugy  akarja  mint  magunk,  ezen  kényes  természetű, 
mindnyájunkra  nézve  legnagyobb  horderejű  ügyet  az  igazság,  mél- 
tányosság és  nemzetiségi  jogegyenlőség  alapján  közös  akarattal  s 
egyetértéssel  elintézendjük.  (Helyes  1) 

Az  idö  és  alkalom  itt  van,  ragadja  és  használja  fel  azt  a  tisz- 
telt képviselőház,  és  akkor  nincs  erő,  mely  felettünk  győzedelmes- 
kedhetnék. 

E:^k  után  áttérek  a  felirati  javaslat  alaki  részére. 

Én  uraim  a  feliratot  pártolom,  s  mivel  többen  vannak  közöt- 
tünk, kik  azon,  hogy  én,  ki  az  1848-ki  s  1849-ki  országgyűlésen 
mind  végig  jelen  voltam,  s  ki  politikai  elveimet  illetőleg  1848.  és 
lS49-ben  radical  elvű  voltam,  vagyok,  és  leszek  mindég,  (Éljen !) 
mind  e  mellett  a  feliratot  pártolom,  megütköznek,  röviden  előadom 
azon  okot,  mely  engem  erre  bir.  (Minden  oldalról :  halljuk !) 

Ha  e  teremben,  vagy  bár  hol  másutt,  jelenleg  csak  az  1848- 

és  1849-ki  országgyűlésen  mind  végig  jelen  volt  képviselők  ülnének, 
s  ezeket,  mint  az  V-ik  Ferdinánd  magyar  király  által  törvényesen 
egybehivott,  és  törvényesen  soha  fel  nem  oszlatott  országgyűlésnek 
tagjait,  Palóczy  László  korelnök  hivta  volna  egybe,  az  időközben 
megakasztott  országgyűlési  tanácskozások  folytatása  végett :  akkor 
uraim  magam  is  azt  vélném,  hogy  már  csupán  következetességből  is 
határozat  által  kellene  az  ország  akaratát  kinyilatkoztatni,  habár 
én  a  politikában  a  merő  következetességet  nem  mindig  találom  is 
czélravezetőnek,  s  e  tekintetben  a  hazai  történet  is  több  eltérési 
esetet  jegyzett  fel,  a  többi  között  az  1707.  évben  Ónodon  tartott 
országgyűlésen  is  hozatott  oly  határozat,  minő  1849.  évi  április 
14-kén  Debreczenben,  s  azért  mégis  ugyanazon  országgyűlésnek 
tagjai  1711.  évben  Szathmáron  Pálfy  tábornokkal  I-sö  József  császár 
meghatalmazottjával  Károlyi  Sándor  közreműködése  mellett  alku- 
dozásba bocsátkoztak  s  megkötötték  a  békét,  mi  által  nem  a  haza 
átkát^  hanem  áldását  érdemelték  ki. 

Miután  azonban  ezen  képviselőház  nem  az  1848 -ki  s  1849-k 
képviselőház  tagjaiból  áll  kizárólag,  sőt  ennek,  itt  jelen  levő  tagjai 
is,  mint  például  magam  is,  nem  1848-ik  évben  történt  megválasz- 
tásom folytán,  hanem  egy  ujabb,  a  Ferencz  József  ausztriai  császár 
mint  magyar  király  alkotmányos  királylyá  leendő  megkoronáztatása 
és  egyéb  teendők  végett  f,  évi  april  2-ra  egybehivott  országgyűlésre 
szükségelt  képviselői  választás,  s  illetőleg  ujabb  mandátum  követ- 
keztében ülök  s  velem  együtt  mind  a  régibb  képviselőházi,  mind  a 
jelenleg  először  megjelent  ujabb  tagok  ülnek,  s  igy  mi,  az  184%-ki 
országgyűlés  tagjai,  az  elobbeni  tért  lábaink  alul  magunk  engedtük 
kisiklani  (Egy  felöl  zaj,  más  felöl :  Halljuk  !)  igen  természetesnek 
találom,  hogy  azt,  ki  a  jelen  országgyűlést  egybehívta,  ignorálnunk 
se  az  illem,  se  az  eszély  nem  engedi,  s  ennek  következtében  az  or- 
szág sérelmeit  csak  felirat  utján  fejezhetjük  ki  legczélszertibben. 
(Zaj.) 

S  ezen  feliratot  én^  nem  V.  Ferdinándhoz,  mint  azt  Zsarnay 
Imre  s  Kubinyi  Ferencz  képviselő  társaim  indítványozzák,  —  hanem 
egyenesen  ahhoz,  kinek  meghívása  következtében  vagyunk  itt,  ki- 
nek beleegyezése  nélkül  itt  nem  tanácskozhatnánk  s  ki  nem  csak  a 

tettleges  hatalom  élén  áll,  de  az  egész  világ  kormányai  által  mint  az 
ausztriai  birodalomnak,  melynek  legtekintélyesebb  részét  Magyar- 
ország teszi  —  uralkodója  elismerve  van,  kivánom  intéztetni.  (Zaj.) 
V.  Ferdinándhoz  nem  akarom  azért,  mert  ha  igaz  is  az,  hogy  az 
1848-ki  törvényeket  o  adta  és  szentesitette  meg,  de  más  részről  az 
is  igaz,  hogy  ugyan  csak  0  Felsége  volt  az,  ki  1848-ki  september 
hóban  az  osztrák  Doblhoíf  Wessenberg  féle  minisztérium  által  szer- 
kesztett memorandumban,  az  1848-ki  törvények  lelkét,  a  pénz  — 
hadügyi,  külügyi  s  kereskedelmi  tárczákat  visszakövetelé,  s  mivel 
az  akkori  országgyűlés  ezt  nem  tette,  ezt  feloszlatta ;  az  országgyű- 
lés azonban  ezen  feloszlatási  rendeletet  törvénytelennek  nyilatkoz- 
tatta ki,  s  tovább  is  együtt  maradt,  mig  a  harczi  események  kedve- 
zőtlen fordulata,  a  világosi  katastrofa  után  a  térről  le  nem  szorította. 

Ugyanazért  habár  én  Ferdinánd  0  Felsége  köztudomássá  vált 
jósága  előtt  egész  hódolattal  meghajlok  is,  de  miután  lemondott  s 
nyugalomba  lépett,  lelépését  a  formák  megsértéseérti  óvásnak  a  Fe- 
rencz  József  császár  0  Felségéhez  intézendő  feliratban  leendő  ki- 
fejezése mellett  egyszerűen  tudomásul  venni  akarom  ;  mert  azt  tar- 
tom, mit  egy  példabeszéd  :  hogy  nincs  háládatlanabb  feladat,  mint 
oly  kocsi  után  futkosni,  a  mely  az  utána  futót  megvárni  nem  akarja. 

Végre  Tisza  Kálmán  képviselő  urnák  azon  állítására,  hogy  az 
országgyűlésnek  kétségtelen  joga  van,  a  mikor  szükségesnek  véli, 
magától  is  összejönni,  azt  jegyzem  meg,  miszerint  az  indítványozó. 
Deák  Ferencz  ur  már  az  indítvány  kíséretében  előadott  beszédében 
kifejtette,  s  példával  bizonyította  be,  hogy  1790-dik  évben  az  or- 
szágos küldöttség  bele  akarta  ugyan  tétetni  a  diploma  inauguraléba 
azt  is,  miként  az  országgyűlés  minden  3-ik  évben  Pesten  összejöjjön, 
még  akkor  is,  ha  egybe  nem  hivatnék;  de  azt  az  ország  karai  és 
és  rendel  el  nem  fogadták,  mert  az  országgyűlés  egybehivási  jogát 
fejedelmi  jognak  nyilatkoztatták  ki. 

Ezen  okoknál  fogva  pártolom  Deák  Ferencznek  inditványozoti 
felirati  javaslatát  alakjára  nézve  feltétlenül,  mi  pedig  annak  anya- 
gi részét  illeti,  fenntartom  magamnak  a  jogot,  annak  egyes  —  meg- 
elégedésemet nem  biró  pontjaira,  a  pontonkénti  tárgyalás  alkalmával 
észrevételeimet  előadhatni.  (Helyes!  Fölkiáltások:  szavazzunk!) 

^'       Erre:  Ignj  at  ovich  Jakab  : 

Örvendetes  jelenség  az  tisztelt  ház,  midőn  egy  évtized  alatt 
elnémított  alkotmányos  erők  az  ország  jogainak  védelmében  oly 
bámulatosan  összpontosulnak.  Ez  reánk  nézve  roppant  nyereség, 
mert  ez  által  jóakaróink  előtt  ügyünk  fontossága  növekszik,  elle- 
neink pedig  a  czélba  vett  merénylettől  visszaborzadnak.  Ez  orszá- 
gos jogvédelem  nyilatkozatában  egyedül  a  formakérdés  fölött  ágaz- 
ván el  a  vélemények,  erre  nézve  bátor  vagyok  nézeteimet  a  t.  ház 
elébe  terjeszteni. 

Elismerem  a  felírási  indítvány  nagy  becsét,  a  mennyiben  az 
országunk  államjogát  és  követelményeit  a  hatalom  ellenében,  tisz- 
tán, becsületesen  s  kimerítve  adja  elő  ;  de  abban  nem  értek  egyet, 
hogy  e  jogvédelem  a  tényleges  hatalom  legfelsőbb  képviselőjéhez 
felirásilag  intéztessék. 

Magyarországban,  mint  tudva  van,  a  souverainitás  országos 
alaptörvényeink  értelmében  király  és  ország  közt  meg  van  osztva. 
Király  nálunk  az,  a  ki  Sz.  István  koronájával  megkoronáztatott  s  a 
hazai  alkotmánynak  lekötve  hódol. 

A  felírás  csupán  alkotmányos  királyhoz  intézhető,  és  nem  más 
valakihez,  ki  alkotmányos  király  attribútumaival  nem  bir. 

.Jelenleg  nincs  még  koronázott  alkotmányos  királyunk ;  de 
még  oly  tényleges  hatalom  sem  létezik,  mely  alkotmányos  attribu- 
tumokkal  birna. 

Hogy  nincs  még  alkotmányos  királyunk,  elismeri  maga  Fe- 
rencz  József  császár  Ö  Felsége,  mert  megkoronáztatni  kívánja  ma- 
gát azért,  hogy  törvényes  király  lehessen,  (Igaz  l)  hogy  nem  létezik 
tényleges  alkotmányos  hatalom,  kitetszik  abból,  hogy  ez  interreg- 
Dumban  nem  kormányoztatik  kikötött  alkotmányos  alaptörvények 
szerint  az  ország. 

E  helyzetben  kinek  ima  fél  ass  országgyűlés  ?  Tényleges  ha- 
talomnak? hiszen  az  még  nem  törvényes  király.  És  ha  mégis  felirna, 
mi  lenne  annak  jogi  következménye?  Az,  hogy  a  souverainitás,  t.  i. 
az  országgyűlés  meghajolna  a  nem  souverainitás  előtt.  T.  ház  !  ha 
az  országgyűlés  az  ország  jogait  felírásban  követeli  vissza,  ezen 
visszakövetelés  mégis  panaszkodva  történik,jaj  pedig  annak  a  status 

jognak,  mely  panaszszal  eszközlendő  ki.  Jelen  kérdésben  mi,  ^Ta, 
tényleges  hatalom  peres  felek  vagyunk,  és  ezen  felek  közös  bírája 
Magyarország  alaptörvénye. 

De  ha  ezen  alaptörvény  a  biró,  akkor  nem  lehet  az  a  tény- 
leges hatalom,  mely  csak  fél  irányunkban,  s  így  jogilag  nem  is 
folyamodhatunk  hozzá.  Mi  felperesek  vagyunk,  a  tényleges  hatalom 
pedig  alperes :  köztünk  pedig  az  alaptörvény  mint  biró  határozzon. 
A  felírási  eszmének  gyönge  oldala  gyakorlatban  még  jobban  fel- 
tűnik. A  felírás  elfogadása  által  a  jelen  tényleges  hatalom  mint 
anctoTÍtás  ismertetnék  el  az  országgyűlés  irányában,  már  pedig  or- 
szággyűlés maga  mellett  csak  törvényes,  alkotmányos  hatalmat  is- 
merhet el  auctoritásnak, 

A  felírás  elfogadása  által  tényleges  hatalomnak  tulajdonít- 
tatik valami  adhatási,  vagy  nem  adhatásí  jog  arra  nézve,  mire  az, 
egyszerű  kötelességgel  van  lekötve.  Tegyük,  hogy  a  tényleges  ha- 
alom  felírásra  nemmel  fog  felelni.  Erre  a  ház  kétségkívül  akkép 
nyilatkoznék^  hogy  el  van  határozva  a  törvényes  térből  mitsem  en- 
gedni, a  mi  aztán  nem  egyéb  határozatnál.  De  a  jog  és  következ- 
ményei közt  logícai  összefüggésnek  kell  lenni,  s  ha  a  határozatnak 
meg  van  a  jogi  alapja  a  felírás  megveretése  után,  van  annak  jog- 
alapja felírás  eló'tt  és  nélkül  is.  Ha  a  felírás  megveretnék,  e  meg- 
veretés után  az  országnak  nyilatkoznia  kellene  jogai  sértése  ellen, 
mert  e  sértés  hallgatással  nem  mellőzhető ;  már  pedig  e  nyilatkozat 
nem  lehetne  többé  panaszfelírás,  hanem  a  nemzetnek  rendithetlen 
elhatározása  az  ország  jogainak  védelme  mellett. 

Itt  azonban  nem  látok  logikai  összefüggést  előzmény  és  követ- 
kezmény közt,  s  így  a  felírást  az  alkotmány  szempontjából  jogi  le- 
hetlenségnek  tartom. 

Történt  hivatkozás  ususra,  t.  í.  hogy  hazánkban  a  meg  nem 
koronázott  tehát  még  nem  törvényes  királyokhoz  is  intéztetett  fel- 
írás. De  az  idézett  példák  helyzete  a  mostani  helyzet  természetétől 
egészen  eltér.  Igaz  ugyan,  hogy  intéztettek  felírások  a  magyar  ko- 
rona törvényes  örököseihez,  de  ezek  oly  koronaörökösök  voltak,  a 
kik  az  ország   irányában   törvénjres    tért    foglaltak  el,   a  kik  meg- 

koroűáztatásuk  előtt  az  alkotmány  sértetlen  fönntartását  stipulálták, 
és  országos  törvények  szerint  kormányoztak. 

Ily  helyzetben  az  országgyűlés,  ha  ugy  tetszett  neki,  intéz- 
hetett felirást,  mert  nem  "intézte  azt  oly  hatalomnak,  mely  az  ország 
törvényeit  el  nem  ismerte;  hanem  intézte  azt  oly  tényleges  hata- 
lomhoz, mely  már  is  országos  törvények  értelmében  kormányozott ; 
egy  szóval,  az  országgyűlés  a  felirással  alkotmányos  hatalommal 
jött  érintkezésbe,  s  az  aztán  méltóságának  nem  praejudicált ;  ámbá- 
tor joga  volt  fel  nem  irni,  hanem  egyszerűen  törvényre  hivatkozva 
határozni. 

Az  említett  usus  tehát  nem  kötelesség. 

Jelenleg  oly  tényleges  hatalommal  állunk  szemközt,  mely  al- 
kotmányunkat sarkából  kiforgatta,  mely  múltjában  vérfoltos  s  mely 
jelenleg  is  alkotmányunk  mellőzésével  kormányoz.  Kérdem,  lehet-e 
alkotmányos  országgyűlésnek  felirni  egy  alkotmánytalan  hatalom- 
nak ?  Nem !  ez  inéompatibilitas.  Uraim  !  ismételve  mondom,  én  a 
feliratot  alkotmányos  lehetlenségnek  tartom.  (Helyes  !) 

Eddig,  a  mi  a  kérdés  jogi  oldalát  illeti.  Most  átmegyek  a  czél- 
szerüség  kérdésére. 

Elmondatott  e  házban,  hogy  a  felirás  czélszerübb  a  határozat- 
nál. Igaz,  a  felirás  simább,  de  sikamlósabb  ia.  A  felirás  a  tényleges 
hatalomhoz  directe  szól,  és  pedig  udvarias  hangon,  bizalomteljesen. 
De  ott,  a  hol  a  jog  nagyszerűsége  mérlegbe  jő,  van-e  némi  súlya  az 
udvariasságnak  ?  határoz-e  ez  ?  Ellenben  ha  csupán  határozunk,  ha 
a  törvényre,  sajog  örök  igazságára  hivatkozunk,  sértünk- e  valakit? 

Ferencz  József  császár  0  Felsége,  nem  adta  ugyan  vissza  al- 
kotmányunkat, nem  uralkodik  alkotmányunk  értelmében,  de  még  is 
az  ocíoberi  manifestumában  kinyilatkoztatta,  hogy  alkotmányos 
császár,  s  igy  még  is  meg  van  alkotmányos  jelleme,  habár  az  reánk 
nézve  idegen  is.  Ha  még  most  nem  is  alkotmányos  királyunk,  de 
legalább  osztrák  alkotmányos  császár  Ö  Felsége.  Ha  Ferencz  József 
császár  0  Felsége  csakugyan  alkotmányos  érzelmű,  mit  tagadni  nem 
akarok,  akkor  nem  veheti  rósz  néven  azt  0  Felsége,  ha  mi  még  for- 
malitás tekintetében  is  alkotmányossághoz  ragaszkodunk.  Hiszen, 
ha  mi  az  alkotmányos   formákhoz  oly  erősen   ragaszkodunk,  és  pa- 

naszkodni  nem  akarunk  a  tényleges  nem  alkotmányos  hatalom 
előtt,  az  maga  a  császár  0  Felsége  érdekeire  igen  jó  liatással  van, 
mert  oly  keményen  védvén  meg  még  az  alkotmános  formalitást  is,  — 
ha  a  király  visszaadná  már  egyszer  az  alkotmányt,  s  megkoronáz- 
tatnék épen  ezen  alkotmányos  szigorunk  által;  kötelességi  érzetünk- 
nél fogva  még  keményebben  megvédenek  mindenki  ellen  azon  tör- 
vényes királyt,  —  ki  alkotmányunknak  egyik  fölényege.  A  határo- 
zat nem  pietás  hiánya  a  király  személye  irányában,  hanem  eszköz 
azon  pietás  helyreállítására. 

Tisztelt  ház !  Tudva  van,  hogy  az  angol  nemzet  pietással  vi- 
seltetik a  maga  királya  irányában.  De  ha  Viktória  királynő  Ö  Fel- 
sége parancsára  a  parlament  önállósága  eltöröltetnék,  ha  a  sajtó- 
szabadság elvétetnék,  ha  az  adó  tetszés  szerinti  mennyiségre  felcsi- 
gázva katonai  erő  által  hajtatnék  be,  ha  Anglia  szabad  fia  katonák 
által  elfogatva,  letartóztatva,  rendkivüli  törvények  alá  vettetnék,  — 
ha  a  parlament  azután  alkalmilag  összejönne,  kérdem,  felirna-e  az? 
Azt  vélem,  nem  ;  határozna,  és  pedig  ugy  határozna,  hogy  Victoria 
királynő  0  Felségének  Nagybrittannia  ködös  partjait  örökre  el 
kellene  hagynia. 

A  hol  alkotmány  létezik,  ott  az  uralkodó  és  a  nemzet  közt, 
mint  mondám,  itélö  biró  az  országos  alaptörvény.  A  király,  ha 
alaptörvény  szerint  uralkodik,  nem  tartozik  a  nemzetnek  hízelegni, 
s  azt  hiu  ieéretekkel  altatni ;  de  a  törvényhez  ragaszkodó  nemzet 
13  csak  tisztelni  tartozván  királyát ;  nem  tartozik  hízelegni  és  ál- 
érzelmeket  színlelni;  sőt  fejét  lehajtani  akkor,  minőn  jogai csorbit- 
tatnak. 

A  határozat,  bármily  udvariatlannak  tetszik  is  az,  mégis  a  le- 
gitimitás biztos  kunyhója,  menhelye,  melyben  a  király,  népével 
eejyütt  a  zivatar  előtt  magát  negóvhatja. 

De  midőn  oly  jogosnak,  oly  üdvösnek  tartom  a  határozatot  az 
alkotmányos  király  és  nemzet  érdekében,  hogy  mellőzhetném  azt,hogy 
átkaroljam  a  felirást  szemközt  a  nem  alkotmányos  hatalommal ; 
hogy  udvarias  legyek  akkor,  mikor  az  koporsót  készit  a  magyar  al- 
kotmánynak ? 

Mit  tett  a  tényleges   hatalom  tizenegy    év  leforgása  alatt,    az 

már  máaok  által  elmondatott  és  élesen  jellemeztetett ;  de  vessünk  egy 
pillanatot  arra,    mit  tesz  az  jelenleg  irányunkban. 

Midőn  a  tényleges  hatalom  absolut  rendszerével  nem  tudott 
tovább  is  kormányozni,  kibocsáttatott  az  octoberi  diploma.  A  hata- 
lom átlátta,  hogy  mégis  jobb  némi  legitimitáson  mozogni,  mint  lég- 
ben függni,  s  azért  fölemelte  a  földről  a  büszkén  letapadott  pragma- 
tica  sanctiót,  hogy  ezen  régi  hü  barátja  az  örvényből  kisegítse.  A 
hatalom  elégségesnek  találta  a  pragmatica  sanctióból  csak  azt  ki- 
zsákmányolni, mi  reá  nézve  üdvösnek  látszott ;  de  a  mi  a  másik  szer- 
ződött félre  jogos  és  üdvös,  mellőzte.  A  hatalom  e  függő  állásából  a 
királyi  székre  ereszkedett  le,  de  a  maga  mellett  székelő  szent  koro- 
nát, melyen  a  király  és  a  nemzet  joga  fel  van  irva,  gyászfátyollal 
fedte  be.  A  hatalom  hivatkozott  a  pragmatica  sanctióra,  s  mégis  azt 
megnyirbálva  és  octroyálva  akarja  visszállitani.  Nekünk  oly  pragma- 
tica sanctió  nem  kell.    (Helyes  \) 

Hogy  a  pragmatica  sanctiónak  e  csonkítása  valami  surroga- 
tummal  pótoltassék,  s  ezáltal  maga  a  csonkitás  igazoltassék,  az  mon- 
datott ki,  hogy  a  pragmatica  sanctió  módosíttatni  fog  különböző 
nemzetisége  szelleméhez  s  szükségleteikhez  képest ;  s  a  hatalom  ez 
értelemben  megragdta  a  gyeplőt,  s  annak  módosítási  realisalásához 
fog.  De  ha  a  pragmatica  sanctiónak  módosíttatnia  kell,  akkor  a  má- 
sik szerződő  félnek  ott  kell  lennie.  Ha  a  nemzetiségeket  boldogítani,  és 
e  végre  a  pragmatica  sanctiónak  módosíttatnia  kell,  az  csak  nálunk 
országgyűlésen  a  királylyal  együtt  eszközlendö.  Ez  a  mi  házi  ügyünk. 
.Tisztelt  ház !  Én  az  octoberi  diplomát  nem  nem  tartom  erősebbnek 
és  jobbnak,  mint  bármely  osztrák  pátenst,  ^ely  ingadozó  és  alkot- 
mányellenes. 

Ebből  azt  látjuk,  hogy  a  hatalom  ugyanazon  pillanatban,  mi- 
dőn absolutismusából  kiábrándulni  kezdett,  és  kissé  lélekzetet  vett, 
megint  tévútra  indult,  s  azon  most  is  halad.  Mikor  az  octoberi  di- 
ploma világra  jött,  habár  annak  jogosságát  el  nem  ismertük,  mégis 
az  némi  reményt  adott,  hogy  nyomán  a  régi  jogos  alapra  visszaté- 
rünk. Azon  körülmény  t.  i.  reményt  öntött  belénk,  hogy  Ferencz 
József  császár  Ö  Felsége  a  pragmatica  sanctiót  elvben  elismerve, 
azt  királyi  lételének  föltételéül  elfogadta,  s  hogy  egyszer  a  legitim 

tért  elvben  elfogadva,  a  király  és  ország  egyetértésével  az  elv  kö- 
vetkezményei is  erőre  kapnak.  Mi  azt  hittük,  hogy  Ö  Felsége  nem 
fog  többé  hallgatni  német  tanácsosaira,  a  kik  Ausztriából  egy 
állammonstrumot  akarnak  csinálni.  De  csalódtunk.  Reményeink 
közepette  becsapott  mint  a  mennykő  a  februári  pátens.  Uraim, 
ismerik  azon  pátenst.  Egy  osztrák  egység  mellett  rajongó ,  félig 
német  és  félig  nem  német  amphibiacus  párt  rábirta  Ö  Felségét,  hogy 
birodalmi  tanácsot  szerveztessen,  oly  tanácsot,  mely  heterogén  ér- 
dekek chaoticus  conglomerátióját  képviselné ,  s  a  leglényegesebb 
alkotmányos  jogok  kezelését  átvenné.  Ebben  a  Reichstagban  ma- 
gyarok is  ülnének,  hogy  miután  az  absolutismus  Magyarországot 
megemészteni  nem  tudta,  az  maga  magát  eméssze  föl. 

A  tizenegy  évi  absolutismus  már  maga  elég  bajt  okozott  az 
országnak,  de  mégis  nagyobb  baj  következnék  be,  ha  az  a  magya- 
rok berekrutálásával  consolidállatnék.  Hallottam  több  kitünö  szó- 
noktól, hogy  ha  a  Reichsrathba  mennénk,  Magyarország  osztrák 
provincziává  válnék.  Ez  mind  kevés,  a  Reichstag  nagyobb  ve- 
szélyt hoz.  A  Schmerling  féle  rendszer  veszélyesebb  a  Bach  rend- 
szernél. 

Bach  absolut  kormánya  alatt  a  lenyűgözött  ország  erőszakkal 
osztrák  provincziának  mondatott  ki ;  az  ország  ezt  el  nem  ismerte, 
s  élnem  ismerését  passivitásba  burkolta,  várván,  hadd  jöjjön  a  kike- 
let, hogy  az  alkotmány  ismét  felviruljon.  Itt  az  ország  remény  és 
türelemmel  védte  alkotmányát.  Másképen  áll  az,  Schmerling  és  a 
Reichstaggal  szemben.  A  Reichstag  elvevén  tőlünk  alkotmányunk 
leglényegesebb  részét,  mely  föltétele  függetlenségünknek,  orszá- 
gunk provincia  sem  lenne,  hanem  az  egyszerűen  osztrák  birodalomba 
olvadna  föl.  A  Reichstag  jelen  octroyált  attribútumai  olyanok, 
melyek  egyöntetű  osztrák  birodalom  nélkül  nem  létezhetnek,  és 
bennünket  oda  hivatván,  azt  akarják,  hogy,  mit  ők  kivinni  képesek 
nem  voltak,  mi  azt  kivigyük,  t.  i.  hogy  Magyarország  öngyilkos 
legyen.  Bach  absolut  módon  akart  centralisálni  Schmerling  pedig 
alkotmányos  formában. 

Bach  rendszere  erőszakon  alapult,  az  erőszak  nálunk  előidézte 
a  nemzeti  reactiót,  a  fenntartási  ösztönt.  A  hol  pedig  tíz  milliónyi 

nép  Ösztöne  egyesült,  ez  ösztönben  megkellett  töretnie  a  maroknyi 
absolutisticus  anyagnak.  Bach  rendszere  a  kormány  orgánumai 
által  a  népre  hatott,  de  a  Reichsrathban  nemzet  nemzettel  érintke- 
zés által  többet  árt,  mint  a  Bach  rendszer,  A  Reichstag  szemfödele 
lenne  a  magyar  alkotmánynak.  Ez  roszabb  mint  provinciává  válni. 

S  most  ismét  kérdem,  lehet  e  fölirni  a  hatalomnak,  mely  ily 
nemzetölö  lépéseket  tesz  ?  — 

Azt  gondolhatná  valaki,  hogy  a  hatalom  átlátva  az  elkövetett 
jogsértéseket,  tetteit  jóvá  tenni  fogja.  De  arra  nézve  legkisebb 
szándékot  sem  mutat.  A  tények  ellenkezőt  bizonyitnak.  Akkor, 
midőn  itt  tanácskozunk,  midőn  Bécsben  jól  ismerik  alkotmányos 
érzékenységünket,  megint  oly  parancsot  bocsátanak  ki ,  mely  a 
Magyarországban  lakó  cs.  k.  hivatalnokokat  bűnügyekben  országunk 
törvényei  alul  fölmenti  és    azokat   katonai  törvényszékhez  utasítja. 

Ez  a  Május  17-diki  parancs.  Tehát  Magyarországban  lakó  s 
magyar  polgárjogot  élvező  hivatalnokok  nem  fognak  törvényeink 
áltai  bűntényük  miatt  megbüntettetni.  Ez  a  reactió  egy  uj  neme.  Ez 
azért  jött  létre,  hogy  a  cs.  k.  hivatalnokok,  ha  az  ország  ellen  mű- 
ködnek, meg  ne  büntettethessenek,  — 

Tehát  még  most  is  ölelkezni  fogunk  ellenségeinkkel  s  nem  fo- 
gunk a  törvényre  hivatkozva  határozni  ? 

Vannak,  kik  ugy  vélekednek,  hogy  bármily  legyen  a  kérdés 
jogi  állása,  még  is  jobb  felirni,  mert  félnek,  hogy  föloszlattatunk,  s 
mitsem  téve  haza  megyünk,  s  hogy  a  fölirás  a  föl  nem  oszlatásra 
nézve  több  garantiát  nyújt ! 

Én  e  véleményt  nem  osztom. 

Midőn  az  absolutismus  agonisatiói  közt  a  mai  politikai  helyzet 
létrejött,  az  nem  annak  következtében  történt,  hogy  az  absolut  kor- 
mány helyzetének  igazságtalanságát  átlátva  s  múltját  megbánva,  az 
alkotmány  visszaadását  kilátásba  tette  volna.  Az  nem  lehet  ugy ; 
az  absolutismus  sem  nem  igazságos,  sem  nem  bűnbánó.  Az  en- 
gedékenységnek okát  más  valamiben  kell  keresni.  Ez  engedékeny- 
ség kényszerűség  szüleménye.  És  hogy  e  kényszerűséget  kifejthes- 
sem, a  tisztelt  ház  figyelmét  kérem  föl.  (Halljuk  !) 

Az   ausztriai   monarchiái    1848-ig   ré£Í  szigorú  legitimitáson 

alapult.  Ezen  legitimitás  a  pragmatica  sanctió.  Ezen  legitim  alap 
legerősebb  fegyvere  volt  minden  forradalom  ellen.  1790-ben  a  nem- 
zet és  a  király  e  legitimás  következtében  ment  maradt  a  forrada- 
lomtól. 1809-ben  I.  Napóleon  szuronyos  tekintélye  nem  birt  keresz- 
tülhatni e  legitimitáson.  Ausztriának  legnagyobb  diplomatája  Met- 
ternich herczeg,  bármily  nagy  ellensége  volt  is  az  ország  önállósá- 
gának, még  sem  merte  azt  nyiltan  megtámadni,  és  pedig  nem  merte 
megtámadni  csupán  azért,  hogy  a  legitimitást,  —  mi  Ausztriának 
alapja  — ,  meg  ne  sértse. 

Lassú  mérget  készített  Metternich  Magyarország  számára.  Az 
osztrák  ZoU-liniát  fegyverül  használta  országunk  terményei  ellené- 
ben, hogy  anyagilag  ne  haladhassunk ;  behozta  az  adraiuisztrationa- 
lis  rendszert,  hogy  a  színlett  korona  jogvédelmének  ürügye  alatt 
közigazgatásunkat  demoralizálja :  de  Metternich  soha  sem  mondta 
ki,  hogy  Magyarországnak  nincsen  statusjoga.  És  mindez  engedé- 
kenység azért  gyakoroltatott  csak,  hogy  Ausztria  Európa  előtt  a 
legitimitás  nimbusát  fönntartsa.  1848-ban  bekövetkezett  a  forrada- 
lom. Magyarország  legitimitása  mellett  küzdve,  egy  év  alatt  legyőzte 
Ausztriát,  és  a  bomladozó  Ausztria  a  legitimitást  lábaival  taposva 
ellöké  a  sz.  koronát,  a  muszka  császár  kezéből  vazallképen  vette  át 
polgárvérrel  áztatott  országot.  A  legitimitás  ledöntetvén,  a  hata- 
lomnak szuronyokra  kellett  támaszkodnia.  És  mit  tettek  az  alatt  az 
osztrák  államférfiak  ?  Organizáltak.  És  pedig  organizáltak  ugy,  hogy 
a  nemzettel  elfelejtessék  az  alkotmányt,  hogy  a  haza  nagylelkű 
fiait  vagy  kiirtsák,  vagy  földönfutóvá  tegyék,  hogy  hazafiuságunkat 
megvesztegessék,  legfőbb  osztályainkat  megszegényitsék,  hogy  iiz 
elrémített  országot  agyongermanizálják,  végre,  hogy  a  classicai  cul- 
tus  megsemmisítésével  lelkünknek  nemes  tüzét  eloltsák. 

De  az  ily  helyzetet  csak,  de  csak  szurongok  tarthatták  fenn ; 
de  ha  a  szuronyok  erejüket  vesztik,  vesznie  kell  a  hatalomnak, 
mely  azokra  van  fektetve.  És  csakugyan  a  magentai  és  solferinoi 
csaták  megtompitották  e  szuronyokat  és  megtompult  a  hatalom  is. 
8  ekkor  a  hatalom  a  nagy  veszélyben  ismét  a  legitimitáshoz  folya- 
modott. Ezen  előzmények  után  engedte  meg  a  hatalom  az  ország- 
gyűlést. 

Most  visszatérek  az  országgyűlés  feloszlatására.  Az  országnak 
szüksége  van  országgyűlés  folytatására,  hogy  ügyeit  elrendezhesse. 
De  nem  kevésbbé  van  a  hatalomnak  is  arra  szüksége,  s  tán  inkább 
mint  nekünk.  Addig,  mig  a  hatalalomnak  arra  szüksége  van ,  fenn 
fogja  azt  tartani,  és  pedig  akár  felirunk,  akár  határozunk.  Ha  hatá- 
rozunk, és  a  hatalom  szügségben  van,  maj  fog  felelni  az  a  határo- 
zatra is  és  fel  nem  oszlat ;  ha  nincs  szüksége,  felírásra  i  s  feloszla- 
tással fog  felelni.  Csak  akkor  lehetne  sikere  a  felírásnak,  hogy  ha 
a  felírás  lényegben  el  térne  a  határozattól,  de  miután  az  nem  diffe- 
rál  a  határozat  lényegétől,  egy  kis  udvariaság  miatt  engedni  nem 
fog.  Addig  mig  a  Schmerling-miniszterium  és  a  Reichstag  fennáll, 
addig  mig  a  hatalom  idegen  befolyás  alatt  ellenünk  működik,  addig 
az  csak  a  kényszerűségnek  fog  hajolni,  de  nem  kötelességének. 

Ausztriának  egy  idö  óta  az  a  maximája,  hogy  nagyhatalmi 
állásának  hitelét  külföldön  fönntartsa,  hogy  a  hegemónia  terét  Né- 
metországban el  ne  veszítse,  hogy  a  középponti  kormány  status- 
egység értelmében  uralkodjék,  s  annak  alárendelve  legyen  többi 
statusainak  érdeke. 

Ha  az  európai  k*binettek  előtt  a  reactio  tért  nyer,  akkor 
Ausztria  örül  s  mindjárt  visszavonja  népeinek  adott  szavát,  s  ígé- 
reteiből bűnt  csinál.  Mig  ily  természetellenes  politikát  követ  Ausz- 
tria^ szavaiban  bizni  nem  lehet;  de  igen  is  bízni  a  kényszerűség  kö- 
vetkezményeiben. 

De  már  tegyük  fel,  hogy  Ausztria  minden  status  költségéből 
kivetkezve,  az  országgyűlést  feloszlatja.  Mi  lenne  a  következmé- 
nye? ostromzár  és  absolut  kormány?  De  hogy  ekkép  tengődhessék, 
szüksége  van  nagy  seregre  és  sok  pénzre.  —  T.házl  ha  itten  Ausz- 
triának gyönge  oldalára  ujjal  mutatok,  ezt  nem  azért  testem,  hogy 
elleneinek  táplálékot  nyújtsak  jövendő  megbuktatására,  hanem 
csupán  azért^  hogy  tudja  meg  a  hatalom,  hogy  mi  is  tudjuk  az  ö 
állását.  Ha  mi  fegyvertelenek,  gyöngék  vagyunk,  a  hatalom  még 
gyöngébb,  melynek  fegyvere  nem  a  nemzetek  érdekeit,  hanem  az 
önkényt  védi ! 

Ha  a  hatalom  az  országgyűlés  feloszlatása  után  erőszakhoz 
nyúl,  azzal  helyzetét  mind  kívül,  mind  belül  rosszabbítja,  és  pedig 

mind  politikai,  mind  financzialis  tekintetben.  Ausztria  1848  előtt 
tekintélylyel  birt  az  európai  diplomatia  előtt  azért,  mert  a  legitimi- 
táshoz ragaszkodott.  Mint  stabilismus  védője,  nagy  politikai  hitellel 
birt  conservativ  államok  előtt.  De  Bach  rendszere  által  a  legitimi- 
tást ledöntve,  s  azt  most  is  más  alakban  folytatva,  Ausztria  forra- 
dalmi térre  lépett.  Maga  a  muszka  sem  tartja  többé  az  osztrák  ha- 
talmat másnak,  mint  forradalminak.  Tehát  az  európai  conservativ 
statusok  előtt  nem  bir  politikai  hitellel  azért,  mert  forradalmi ;  forra- 
dalmi statusok  előtt  pedig  azért  hitelvesztett,  mert  az  osztrák  for- 
radalom nem  czéloz  népek  szabadságára,  hanem  az  absolutismus 
fenntartására.  E  rósz  még  azzal  van  tetézve,  hogy  Ausztria  kétszí- 
nű politikát  képvisel,  mert  küiröldön  legitimitást  szinlel,  itthon  pedig 
az  ellen  működik.  Mint  néhai  legitim  status,  külföldön  a  Bourbonok 
érdekében  védi  a  szurony  hegyével  irt  ujabbkori  szerződéseket,  és  itt- 
hon —  saját  szerződéseit^  melyeken  léíele  alapszik^  lábbal  tapodja. 
Rejlik-e  ily  ellentétben  valami  morális  erő  ? 

Már  most  Ausztria  kezdjen  megint  ugy  uralkodni,  mint  ural- 
kodott a  lefolyt  11  év  alatt.  Roppant  seregre  van  szüksége,  mind 
Venecziában,  mind  Magyarországban.  Magyarország  ugyan  békésen 
viselendi  magát,  de  mind  a  mellett  biztonság  tekintetéből  nagy  figye- 
lő sereget  kellene  itten  tartania  ;  a  mi  hasonló  háborúhoz.  Ez  szol- 
gálna Garibaldinak  (Éljen!  Éljen!)  hasznos  diversioul.  Ha  most  ily 
helyzetben  Garibaldi  és  Cialdini  megtámadná  a  hires  négyszöget  s 
tán  Dalmatia  partjait  is,  hol  van  az  osztrákoknak  tartalékseregük, 
hol  van  az  erre  szükségelt  pénz?  milyen  mostan  és  milyen  lesz  ak- 
kor az  osztrák  financzia  ?  Vagy  tán  az  erőszakosan  behajtott  adó- 
val segit  magán  ?  hisz  !  az  csak  az  éhenhalás  ellen  való.  Vagy  a 
nemzeti  köJcsönnel  vágja  ki  magát  ?  Hol  van  az  egyöntetű  Ausztri- 
aért lángoló  népsympathia  ?  hogy  azt  előteremtse  ?  avvagy  erősza- 
kos kölcsönt  parancsol  ránk  ?  ide  megint  sereg  szükséges,  hogy  attól 
a  mi  megmaradt,  megfosztassunk. 

Ismeretes  dolog,  hogy  az  európai  államok  közt  külföldön  leg- 
kevesebb pénzhitele  van  Ausztriának  és  a  török  birodalomnak.  Ez 
utóbbinak  még  is  több  hitele  van,  mint  Ausztriának,  (Derültség) 
mert  a  török  birodalom  nem   levén   alkotmányos   status,    a  szultáa 

kénye  a  bányákat,  s  földeket,  idegeneknek  zálogba  adhatja;  Ausz- 
triában pedig  ez  nem  igen  járja  meg,  mert  az  országos  törvények  az 
ellen  tiltakoznak  s  ha  ennek  daczára  ebben  kísérletek  tétetnek,  si- 
kerük nem  nagy. 

Több  év  előtt  több  hitellel  birt  Ausztria  mint  jelenleg,  s  mi- 
re mehetett  akkor  is  ?  Egynehány  év  előtt,  egy  osztrák  financz  hi- 
vatalnok, Breutano,  Londonba  küldetett,  hogy  ott  az  osztrák  kor- 
mány részére  valami  kölcsönt  eszközöljön.  Ha  jól  emlékszem  a  Ba- 
ring háztól  nagy  kinnal  húsz  miliőt  kapott,  s  már  is  ezt  az  osztrá- 
kok roppant  szerencsés  negotiatiónak  tekintették.  Brentano  kéaöbb 
báró  lett.  Most  már  ennyit  sem  kapnának.  A  kis  Ilessennek  több  hi- 
tele van  külföldön,  mint  a  nagy  Ausztriának.  Még  egy  financzialis 
trágicomicumot  kell  Ausztriára  nézve  megemlítenem.  Az  osztrák  la- 
pok a  hires  Garibaldit  (éljenzés)  tengeri  rablónak  keresztelték.  Ga- 
ribaldi utolsó  hadjáratai  közepette  száz  millió  franknyi  kölcsönnel 
kináltatott  meg.  Ausztriának  ennyit  a  föld  kerekségén  senki  sem 
kölcsönözne.  Tehát  a  nagy  Ausztriának,  mely  évenkint  körülbelül 
300  milliónyi  adót  préselt  ki,  nincs  annyi  hitele,  mint  egy  tengeri 
rablónak.    (Derültség.) 

És  mily  hitele  van  az  osztrák  pénznek  külföldön  ?  Gúnyt  űz- 
nek belőle.  Kinek  osztrák  papírpénze  van  külföldön,  törekszik  men- 
tül előbb  túladni  rajta,  nehogy  azt  gondolják,  hogy  ö  is  osztrák. 
Szégyenli  magát  az  osztrák   czimtöl. 

Ily  helyzetben,  ha  a  hatalom  visszaható  szerepet  venne  fel,  mily 
fátum  segítene  rajta?  Mi  jól  tudjuk,  hogy  Ausztriának  roppant  adós- 
ságaivannak, hogy  maholnap  az  adóssági  kamat  fölülhaladja  az  ösz- 
szesjövedelmet.  Mi  azt  is  tudjuk,  hogy  hazánk  Európa  börzéin  megle- 
hetős szerepet  játszik.  Az  osztrákok  hitelezői  ránk  függesztik  szeme- 
iket —  reményteljesen.  Mi  vagyunk  megváltóik  —  in  spe.  Ha  a  ha- 
talom engedékeny,  az  osztrák  papírok  értéke  felszökik  ;  ha  fenyege- 
tni, lenyomatik.  Ha  a  hatalom  az  országgülést  feloszlatja,  azagió  lesz 
200,  és  Ausztria  financziája  bankrótt  lesz,  és  ezen  bankrottság  rop- 
pantságát  tekintve  egyetlen  lesz  a  világtörténelemben.  De  ezen 
financzialis  bankrottság  egyszersmind  morális  bankrottság  is  lesz, 
mely  még  roszabb  következményeket  vonand  maga  után. 

Mondhatná  valaki,  hogy  mégis  találkozni  fognak  oly  hatalmas- 
ságok, melyek  Ausztriát  e  csapástól  megóvják.  Nem  hiszem.  —  An- 
glia az  osztrák  birodalom  bukását  fait  accomplinek  tekintené.  An- 
nyi pénzt  nem  adna  senki  Ausztriának,  a  mennyire  szüksége  van. 
Tán  a  muszka?  Hisz  ö  maga  is  kölcsönöz  és  pedig  ott,  hol  Ausz- 
tria kölcsönözött  a  Báring-háztól.  És  ha  volna,  sem  adna  a  hálátlan 
kormánynak.  —  Vagy  tán  Németország  segitend  rajta?  Az  alig  vár- 
ja, hogy  az  „Einheitliches  Ostreich"  gyengüljön.  Vagy  Bajorország 
segit  rajta  ?  Az  igen  kicsiny,  legfölebb  egy  pár  ezer  akó  sört  küld- 
hetné az  osztrákoknak.  (Derültség)  Vagy  tán  megint  interveniálna 
a  muszka?  Nincs  kilátás,  mert  az  osztrák  öt  angolokkal  szövetkez- 
ve, a  keleti  krisisben  akadályoztatja.  Csak  egy  esetlégben  segitene 
rajta  a  muszka  interventió,  t.  i.  ha  Ausztria  veszedelme  folytán 
Lengyelország  Magyarországból  fennyegettetnék.  Ekkor  felejtené  a 
muszka  a  hálatlanságot,  mert  proximus  ardet  ücalegon  s  akkor  len- 
ni vagy  nem,  harczot  vivnia  kellene.  1849-ben  is,  nem  azért  segítet- 
te a  muszka  az  osztrákot,  mert  a  szent  frigy  arra  kötelezte  öt,  se 
nem  azért,  mert  sympatisált  az  osztrákokkal,  hanem  azért,  mert  a 
muszka  is  veszélyben  forgott. 

Ily  hitelvesztett  helyzetben  senkihez  sem  fordulhat  a  hatalom. 
Ez  tehát  a  hatalom   állása,   ha  felosztattatunk. 

Ezt  figyelembe  véve,  hihetu-e,  hogy  a  hatalom  elhagyja  azon 
legitim  tért,  mely  neki  a  határozatban  is  koronát  bizosit?  De  bármit 
tegyen  a  hatalom,  nekünk  ez  alkalommal  határozatilag  kellene  nyi- 
latkoznunk, és  pedig  :  hogy  az  alkotmány  fölött  alkudozni  nem  fo- 
gunk, hanem  hogy  az  alkotmánynak  mint  föUebbezhetlen  Ítéletnek 
maradnia  kell. 

A  becses  felírási  indítvány  azt  kivánja,  hogy  a  képviselő  ház 
törvényes  kiegészítése  végett  a  partiumok  is  a  tényleges  hatalom 
által  meghivassanak. 

Magam  is  azt  óhajtom,  de  megjegyezem,  hogy  ezt  czélszerübb- 
nek  látom  határozatilag,  mint  felírással  eszközöltetni  és  pedig  mind 
a  horvát,  mint  a  nemzetiségi  kérdés  szempontjából. 

Tisztelem  az  1848-ki  törvényt.  Ezen  törvény  alkotmányunk 
jogi  folytatása,  és  azon  tér,  melyet  elvesztenünk  nem  lehet.  De  ezen 

térfoglalás  leginkább  a  hatalom  irányában  szükséges,  hogy  az  által 
jogainkba  visszahelyeztessünk.  Azonban  az  1848-ki  törvényben  van 
egy  hézag.  A  szerbeknek  és  horvátoknak  nem  az  nem  tetszik  a  mi 
bennök  foglaltatik,  hanem  az  nem  tetszik,  hogy  nincs  benne  az,  a 
minek  ott  kellene  lennie,  E  kényes  kérdés  érintésénél  egy  kis  türel- 
metkérek. (Hailjuk!)  Az  emiitett  törvények  a  polgári  szabadság  leg- 
szebb föltételeit  foglalják  magokban,  de  nincsennek  ottan  elismert 
nemzetiségek,  nincsen  Horváthország. 

Azon  törvény  jelleme,  jogegyenlőség,  juris  commnnio.  Távol  va- 
gyok attól,  hogy  mig  törvényesen  kiegészítve  nem  vagyunk,  vakme- 
rően az  1848-ik  törvényen  rángatni  akarnék.  Ez  jelenleg  alkotmá- 
nyunk hajójának  egyetlen  horgonya,  mit  megtörni  veszélyes.  Azon 
hézagot  csak  a  határozat  melletti  szempontból  érintem  most,  fenn- 
tartván magamnak  annak  idejében  tüzetesebb  tárgyalását.  De  még- 
is meg  kell  említenem  ez  úttal  a  következőket  : 

A  tényeket  tagadni  nem  lehet  •,   nem  lehet  tagadni  a  nemzeti- 
ségeket.   A  nemzetiség  factum,   oly   factum,   melynek  morális  ereje 
van  és  így  van  joga  is.   De  az  1848-ki  juris  communio  még  koránt- 
sem biztosítja  a  nemzetiségeket.   A  törvényes  tér  elfoglalása  után  a 
tisztelt  ház  ismert  loyalitásától  bizton  reméltem,   hogy  a  nemzetisé- 
gek kérdését,   mint  legégetőbb  és   legnagyobbszerü  korkérdést  meg 
fog  fejteni.   E  kérdés  megfejtésétől  függ  szabadságunk  jövendőnk. 
Ellenben,  ha  a  megfejtést  elmulasztanók,  megint  mindnyájan  areactió 
és  absolutismus  torkába  esnénk  vissza.  De  itt  vigyáznunk  kell,  hogy 
túlbuzgóságunkból  ismét  valami  nagy  politikai  hibát  ne  kövessünk  el. 
A  nemzetiségek    1848-ban   néha  tiil  is  mentek  a  vonalon,    de 
mindamellett   tiltakozom    azon   vélemény    ellen  ,     mintha   az   ak- 
kor   felzaklatott   nemzetiségek   a   reactióért   küzdöttek,  hogy   az 
aTisulitismust  előteremthessék.    Csak    is   a   szerbeket   és   a  horvá- 
tokat   emlitem    meg.    Szerbek    és   horvátok    nem   emeltek   fegy- 
vert a   reactióért,  hanem  önmagukért.    A    szerbek    az    179%    tör- 
vények  27-ik   czikke  által  nemzetiségi  typnszokból  kívetkeztettek. 
_    Ezen  időtől  fogva  megint  nemzetiségi   fejlődésükben  a  kormány 
által   nem  igen  segittettek.   Intra  et  extra  muros   hibák  történtek. 
Az  1848-ki  törvény  20  czikke  a  szerb   nemzeti  congressuat,  melyet 

a  szerb  palládiumának  tekintett,  —  egyházi  zsinattá  változtatott  át. 
Már  a  heves  vérű  szerbnek  ez  elegendő  ok,  hogy  élet  halál  harczá- 
ban  nemzetiségi  jogát  minden  áron  védje.  Előzmények  és  gyúanya- 
gok  itt  voltak,  és  csak  szikra  kellett,  hogy  fellobbanjon.  Sajno3 
dolog  megvallom,  hogy  mindamellett  a  szerbek  fölkeltek,  s  azon 
fölkelést  közös  katasztrophnak  tekintem,  mert  ha  meg  nem  történik, 
kibékültünk  volna  minden  idegen  befolyás  nélkül,  nem  mosta  volna 
testvér,  testvér  vérében  kezeit,  hanem  karöltve,  még  az  éjszaki  ko- 
lossusnak  is  ellentállhattunk  volna.  De  bármi  történt  a  szerbek  és 
horvátok  részéről,  az  indok  nem  volt  nemtelen,  nem  volt  reactiona- 
rius.  Ok  azt  hitték,  hogy  nyelvüket,  nemzetiségülíet  védik  a  ma- 
gyar elnyomatás  ellen.  De  ezen  nemzetiségi  öntudat  a  közös  zűrza- 
varban a  reactiónak  ürügyül  szolgált,  hogy  az,  az  absolutismus  zász- 
lóját kitűzze. 

Tisztelt  ház !  engedtessék  meg,  hogy  egy  sokat  rágalmazott 
nemzetet  itten  kellő  fényben  bemutassak.  Bármiképen  dicsekedje- 
nek Í8  a  szerbek  fölött  a  német  telepek,  m  égis  nyiltan  állithatom 
hogy  az  utolsó  négy  század  alatt  országunk  valamennyi  népei  közt 
aránylag  legtöbb  szerb  harczos  vérzett  el  a  Sz.  István  koronájáért, 
mert  aránylag  legtöbb  hadfit  állított  ki.  Nem  volt  egy  csata,  a  hol 
a  szerbek  tettemes  részt  nem  vettek.  Mátyás  hadainak  zöme  szer- 
bekből állott.  Kinizsi  Pál  nem  volt  molnár  legény,  hanem  szerbher- 
czeg.  Ismeretesek  a  Brankovicsok,  Bakicsok,  Jaksitsok,  Raditsok, 
1849-ben  a  szerb  nemzet  adott  az  országnak  Damjánicsban  hőst  és 
és  martyrt.  (Igaz !)  És  a  nagylelkű  magyar  aristocratia  ereiben 
elég  szerb  vér  foly.  Ezen  nemzet  felényire  apadt  le  a  folytonos 
harczok  miatt.  Kiváltkép  az  osztrák  hatalom  kizsákmányolta  hős 
lelkét.  És  a  nemzet,  nem  igaz,  hogy  kívánja  a  szent  korona  terü- 
letének csonkítását,  hanem  csak  nemzeti  biztosítékot,  az  alkot- 
mány és  integritás  aánczain  belől. 

Nem  akarom  a  régi  sebeket  szakgatni,  nem  akarom  ez  alka- 
lommal azt  feszegetni,  vájjon  sokat,  vagy  keveset  követeltek  e  a 
szerbek  1848-ban.  De  meggyőződésem  szerint  az  való,  hogy  ha  az 
ármányos  camarilla  e  tiszta  szerb  ügybe  szennyes  kezeit  bele  nem 
keveri,    ezen    házi    ügyünkben    kibékültünk    volna.    (Igaz!)   Réazt 

vettem  az  akkori  gyászos  eseményekben,  s  azt  tapasztaltam,  hogy 
a  szerbek  távol  sem  akartak  a  camarilla  érdekei  mellett  harczolni. 
A  szerbek  legszívesebben  harczoltak  saját  tricolorjuk  alatt,  de  a 
camarilla  nem  sokára  cselszövénynyel  a  szép  tricolor  zászló  mellé 
a  sárgafeketét  tűzte. 

Ezen  camarilla  a  nemzeti  öntudatot  még  inkább  fölcsigázván, 
maga  érdekeit  a  nemzetiségi  érdekkel  ármányilag  ugyanazonositotta. 
Az  osztrák  kormány  oly  szerepet  játszott  ott,  mint  a  nemzetiség 
védéje  a  magyar  elnyomás  ellen.  A  szerbek  saját  baditesteket  ké- 
peztek, de  1849-ik  év  tavaszán  Windiscbgrátz  parancsára  azok  a 
Jellacsics  által  vezényleti  „Südarmee-ba"  olvadtak  fel.  Ekkor  a 
szerbet  kiábrándultak  s  átlátták,  hogy  csupán  osztrák  érdek  mellett 
kell  küzdeniök  s  lelkesedésük  megcsökkent.  Mar  súrlódtak  is  a 
szerbek  az  osztrákokkal ;  egy  ízben  szerbek  által  az  osztrák  uhlá- 
nusok,  kik  dühből  a  szerb  zászlókat  szaggatni  kezdték,  becsülete- 
sen megverettek.  De  tovább  menníök  nem  lehetett,  mert  már  az 
osztrákok  torkában  voltak.  Elég  az,  hogy  öntudatuk  soha  sem  volt 
reactionarius.  (^Helyes  !  Éljen  !) 

Azon  nemzetiségi  hézagot  az  1848-ki  törvényben  arra  hasz- 
nálják föl  az  osztrák  államférfiak,  hogy  a  világgal  elhitessék  a  ma- 
gyarok centralisticus  vágyait  más  nemzetiségek  irányában.  Az  osz- 
trák kormány  az  európai  diplomatia  előtt  azzal  védi  magát  a  ma- 
gyar alkotmány  ellenében,  hogy  a  magyarok  egyéb  nemzetiségek 
elnyomására  törekednek,  shogy  ha  Ausztria  megszűnnék  lenni,  nem 
léteznék  ott  többé  valami  consolidált  hatalom,  mely  azt  felvált- 
hatná; hogy  a  népfajok  egymás  ellen  küzdve,  azok  folytonos  bar- 
bár harczra  kárhoztatnának  el,  s  uraim  e  nemtelen  rágalmat  a  di- 
plomatia egy  része  hiszi  is,  s  onnan  magyarázható  a  külföldön  az 
osztrák  érdekben  néha  néha  fölmerülő  szó. 

És  azon  kormány,  mely  a  külföldön  oly  sentimentalís  maní- 
festatíoval  van  a  nemzetiségek  irányában  váljon  becsületes  politícát 
követ-e  itthon  azok  iránt  ?  Nézzük  csak,  mily  jótékony  hatást  gya- 
korol a  német  kormány  a  határörségre  ?  Uraim '.  a  szerb-horvát 
nemzetnek  azon  része,  mely  a  töröktől  legtöbbet  szenvedett,  mely 
legtöbb  vért  ontott,  csaknem  rabszolgaként  éli  napjait.  Midőn  a  ha- 

tárörség  intézete  létrejött,  annak  az  volt  czélja,  hogy  az  ozmánlik 
ellen  a  határt  védje.  Most  erre  nincs  szükség,  s  a  határőrség  mégis 
a  régi  szervezetében  marad.  Igaz-e  ez?  A  szolgálat  nehéz,  és  fel- 
áldozásteljes. A  határőrség  aránylag  több  katonát  állit,  mint  egyéb 
részek,  s  háború  idején  aránylag  sokkal  többet  is  veszítenek ;  mint 
a  többi  részek.  Ha  a  csatában  egy  határőr  zászlóalj  megsemmisítte- 
tik, hány  meg  hány  falunak  férfiai  semmisittetnek  meg  ?  Egy  had- 
járat után  sehol  sincs  annyi  özvegynö,  mint  a  határörségben.  Hát 
még  milyen  a  közigazgatás  ?  Mit  az  ország  itten  11  év  alatt  szenve- 
dett, azt  szenvedi  a  határőrség  másfél  század  óta.  Hogy  érdemei- 
kért megjutalmaztassanak,  1849.  után  zsandárokat  adtak  nekik  is,  a 
fegyveres  határőröknek.  A  katonai  hatóságok  basaiiag  uralkodnak, 
a  községeknek  politikai  és  nemzetiségi  lendület  nem  engedtetik 
meg,  a  katonai  hatalom  szigora  a  lelket  letörpiti,  a  birtokviszony 
satyrája  a  birtok  tulajdonnak,  a  katonai  feudalismus  a  csirázó  jó- 
létet elfojtja.  A  vén  határőr  ötven  éves  szolgálata  után  meghal,  és 
figyermeke  nem  levén,  földjét  nem  leánya  örökli,  hanem  az  egy  más 
fegyverhordható  kezébe  kerül.  És  már  most  menjen  maga  pofájával 
az  osztrák  kormány  a  külföld  szine  elébe,  és  dicsekedjék,  hogy  ő  a 
nemzetiségek  nagylelkű  védője  a  magyar  elnyomatás  ellenében. 
Isten  mentse  őket  ily  védőtől.  A  sz.  gotthárdi  csatában  egy  tábornok 
igy  imádkozott :  „Istenem,  nem  kérlek  hogy  mai  napon  engem  segits 
a  török  ellen,  hanem  csak  azért  kérlek,  hogy  a  törököt  ne  segítsd, 
és  azután  kész  leszek  vele."  —  ügy  elmondhatnák  egy  kis  traves- 
tíálással  a  nemzetek,  „Isten  arra  kérünk  csak,  hogy  az  osztrákot 
ne  segítsed,  s  mi  készek  leszünk  vele." 

De  ezzel  még  nincs  lefestve  az  igazságtalanság.  Nézzük  csak, 
hogy  játszatik  ki  mindenütt  a  határőrség  és  az  összes  szerb  nemzet. 
Adtak  a  szerbeknek  egy  Vojvodinát,  egy  politikai  szörnyeteget, 
(Igaz !)  milyent  csak  bécsi  centralista  világra  hozhat.  E  Vojvodíná- 
tól  szégyelte  magát  szerb,  —  magyar,  —  román  egyiránt,  mert  itt 
nem  volt  semmi  nemzetiségi  typus  föltalálható,  és  mégis  az  ország 
területe  sértve  volt.  Vojvodinát  a  bécsi  kormány,  kucséberek  (német 
beamterek)  hónává  csinálta.  E  Vojvodina  azért  ugy  neutralizálta- 
tott,  nehogy   egyik   nemzetiség  a  másik   fölé   kerekedjék,  és  igy  a 


389 

német  Gleichberechtigungban  minden  más  nemzetiségoek  evaporál- 
tatnia  kellé. 

Midőn  az  octoberi  diploma  a  Vojvodina  vissza  kebeleztetését 
kimondta,  nyomban  Rechbergnek  egy  cs.  kir.  kézirat  küldetett, 
melyben  meghagyatott,  hogy  egynehány  előkelő  vojvodinai  embert 
összehivasson,  hogy  azok,  a  mikénti  bekebeleztetésröl  véleményt 
adjanak. 

Ez  nem  sikerülvén  a  szerb  nemzeti  congressus  hivatott  egybe. 
Föladatta  volt  privilégiumok  nyomán  petitiót  formulázni.  E  congres- 
snsba  megválasztandó  képviselőkre  nézve  oly  szabályt  is  pubiicál- 
tak,  hogy  a  választandó  képviselő  loyalis  legyen,  a  mi  magyarul 
kimondva  annyi,  mint  jó  schwarzgelb.  (Derültség.) 

És  e  congressusba  nem  hivattak  a  határőrök,  kik  a  nemzet- 
nek magvát  képezik,  s  kik  azon  privilégiumokért  legtöbb  vért  on- 
tottak, hanem  csak  negyedfélszázezernyi  szerb  provinciális  népes- 
ségre terjesztette  ki  a  német  kormány,  hogy  ezáltal  egy  részről 
igazságosnak  tessék  a  szerbek  irányában,  más  részről,  hogy  e  ki- 
szabott csekély  számmal  csuifá  tegye  őket. 

ügy  jártak  a  határőrök  Horvátországban.  Megengedtetett  ne- 
kik, hogy  most  egyszer  megjelenhetnek  ad  hoc  a  horvátországgyü- 
lésen,  de  többé  soha  éa  hogy  a  határőri  intézet  az  osztrákok  javára 
ezentúl  katonai  szolgaságban  marad.  Ha  van  Isten,  meg  kell  neki 
büntetni  az  ily  kormányt,  mely  örökre  szolgaságra  kárhoztatja  a 
legvitézebb  népet. 

Itt  lehetlen  meg  nem  említenem  a  magyar  ideiglenes  kanczel- 
lária  ez  ügybeni  jó  tapintatát.  A  congressus  meghívása  Schmerling- 
tÖl  eredt,  b.  Vay  mellőzésével.  A  magyar  kanczellár  ezen  hibát  az- 
zal igazitá  ki,  hogy  ő  maga  is  meghivási  levelet  bocsátott  ki  a  szerb 
nemzeti  congressus  megtartására.  A  magyar  canczellár  megengedte 
a  szerb  „nemzeti"  congressus  czimét  és  ez  által  jót  tett  a  hazának. 
Ha  ellenszegül  a  „nemzeti"  kifejezésnek,  a  szerbek  lehangoltatnak, 
a  német  kormány  pedig  azt  igenis  ki  tudná  zsákmányolni,  s  azt 
mondaná  a  szerbeknek,  hogy  a  magyarok  megtagadják  nemzetisé- 
güket, 8  ő,  —  a  német  kormány  —  szívesen  segítene  rajtuk,  haoem. 
abban  a  magyarok  által  gátoltatik.  Erre  őket  mindjárt  megkináLták 

volna,  hogy  a  Keichsrathba  menjenek  és  a  magyarokra  ne  hallgas- 
sanak. És  mégis  mindamellett,  hogy  igen  sok  reactionárius  elem 
volt  a  congressusban,  még  sem  sikerült  nekik  valami  putschot  csi- 
nálni. A  józan  szerb  nemzet  törvény  által  biztosíttatni  kivánja  nem- 
zetiségét, nem  kivan  államban  államot  s  nincs  kívánsága  a  Reichs- 
raíhba  menni.  Én  e  tekintetben  meg  vagyok  győződve  a  háznak 
igazság  szeretetéről,  hogy  a  körülményeket  megfontolva  a  szerb 
nemzet  kívánságait  az  ország  integritása  és  alkotmánya  sérelme 
nélkül,  annak  idejében  teljesíteni  fogja.  És  ha  ez  megtörténik, 
meggyőződve  lehet  a  t.  ház,  hogy  azzal  a  reactio  hydrájának  leg- 
utolsó feje  le  lesz  vágva. 

Most  visszatérek  a  horvát  kérdésre.  Az  1848-diki  törvény- 
hozásba befolyt  szabadon  Horvátország  is,  s  így  nem  panaszkod- 
hatik  az  ellen,  hogy  a  magyarok  rátolták  azon  törvényt.  E  törvény 
joga  folytán  a  horvátoknak  is  itt  kellene  lenniök.  Van  joguk  a  meg- 
jelenésre, de  kötelesek-e  egyszersmind  megjelenni?  A  jog  addig  jó 
míg  használ.  Horvátországban  1848-tól  fogva  a  viszonyok  megvál- 
toztak s  azóta  az  alkotmány  mérlegében  egy  rendithetlen  factum  a 
jogot  ellensúlyozza. 

T.  ház!  Horvátországnak  1848-ikig  collectív  képviselete  volt 
a  magyarországgyülésen,  de  a  felhívott  törvény  által  megszüntetett, 
mert  azon  törvényhez  képest  Horvátország  Magyarország  gyűlésén 
nem  képviseltetnék  többé  mint  ország,  hanem  mint  népesség;  már 
pedig  Horvátország  maga  országos  képviseletét  mindig  országos 
biztositékának  tartotta.  Elvesztvén  ez  országos  képviseletét,  Hor- 
vátország a  hatalomtól  egybehívott  országgyűlését  elfogadta,  s  most 
ottan  arra  törekszik,  hogy  közjogi  viszonyait  országunk  koronája 
irányában  elrendezze.  Horvátország  most  szólni  akar  Magyarország- 
hoz mint  nemzet  nemzethez,  e  czélnak  közege  pedig  a  jelenleg  mű- 
ködő kettős  országgyűlés.  Részemről  megvagyok  győződve,  hogy  a 
t.  ház  legkisebb  morális  erőszakot  sem  akar  Horvátország  ellen  fo- 
ganatba venni,  azt  igazolja  mind  a  felírási,  mind  a  határozati  indít- 
vány is.  De  a  fölirási  indítvány  ellentétes  fogalom  e  tekintetben.  Ha 
a  hatalom    egybehivatja  a  horvátokat  az  1848-ki   törvény  értelmé- 


391 

ben,  ez  sértés  a  horvátokra ;  ha  az  ellen,  sérté?  Magyarország  iránt. 
És  ezt  kizsákmányolná  javára  az  osztrák  hatalom. 

A  határozatot  e  tekintetben  jobbnak  tartom  a  felirásnál,  ha  a 
határozatban  az  mondatnék  ki,  hogy  a  magyar  országgyűlés  nem 
kívánván  a  horvátokat  az  lS48-ki  törvény  alapján  a  hatalom  által 
ide  hivatni,  hanem  mint  nemzet  nemzettel  idegen  befolyás  nélkül 
kettős  orsaággyülés  közös  egyetértésével  a  pactumot  megujiíani  kí- 
vánja, a  horvátok  belátására  bízván  mikénti  colleetiv  képviseletét 
ez  országgyűlésben,  a  nemzetiségeket  illetőleg  pedig  kimondatnék, 
hogy  az  ország  kész  a  nemzetiségeket  természeti  és  történed  jog- 
alapon az  ország  integritása  és  alkotmánya  sérelme  nélkül  biztositani. 

Ezek  szerint  mind  jog,  mind  czélszerüség  szempontjából,  és 
azért  Í3  azon  kivül  mert  a  boldogult  Teleky  László  európai  tapasí- 
talásánál  fogva  azt  szükségtelennek  nem  tartotta  volna,  a  határoza- 
tot pártolom.  (Éljenzés.) 

E  1  n  ö  k  :  A  szokás  bevett  rendé  szerint  most  azok  közöl  lenne 
egy  szónok  felszólítandó,  kik  az  indítvány  mellett  nyilatkozni  ki- 
vannak ;  miután  azonban  az  indítvány  mellett  szólásra  már  senki 
sincs  feljegyezve,  (Felkiáltások  :  Mert  lemondtak !)  a  szólásrend  az 
indítvány  ellen  nyilatkozókat  fogja  illetni.  (Halljuk !)  Ez  alkalom- 
mal kötelességemnek  tartom,  a  ház  elé  terjeszteni,  miszerint  a  ház- 
nak minden  oldaláról  azon  óhajtását  hallottam  nyilvánítani,  hogy  a 
jelenleg  folyamatban  levő  tárgyalás  innen  onnan  már  befejezendő 
is  lenne.  (Helyeslés.)  Elismerem  a  tárgynak  nagy  fontosságát,  el- 
ismerem, hogy  ezen  tárgyalás  igen  érdekes  és  tanulságos,  és  csak- 
nem álmélkodással  kell  bevallanom,  hogy  miután  naponként  azt 
véltem,  hogy  a  tárgy  ki  van  merítve,  mindazonáltal  még  is  folyto- 
nosan az  illető  szónokok  oly  érveket,  szempontokat  adnak  elő, 
melyek  uj  fényt  derítenek  a  tárgyra.  De  bár  mi  érdekes  legyen  ezen 
tanácskozás,  végtelen  még  is  nem  lehet,  8  így  azon  véleményben 
vagyok,  hogy  itt  volna  az  idő,  hogy  a  tisztelt  ház  méltóztassék 
nyilatkozni  az  iránt,  hogy  ezen  tárgyalás  mikor  fejeztessék  be. 
(Felkiáltások  :  Ma !  —  hosszasan  tartó  zaj.)  Bátor  vagyok  tehát  a 
tisztelt  házat  felszólítani,  hogy  méltóztassanak  ez  iránt  nyilatkozni 
és  egyszersicind  kérem,  hogy  azok^,  kik  e  tárgyhoz    szólani    kíván- 

nak,  ne  fölkiáltás  utján,  hanem  annak  rendje  szerint  sorban  szives- 
kedjenek  nyilatkozni.  A  szólókat  Keglevich  jegyző  ur  irandja  fel. 

Erre :  Csengeri  Imre: 

A  mennyiben  nekem  mint  jegyzőnek  kötelességemmé  tétetett, 
hogy  azokat,  kik  a  felirat  mellett  nyilatkoznak,  általuk  tett  be- 
jelentés szerint  jegyezzem  fel,  s  neveiket  annak  rendje  szerint  szó- 
lítsam fel,  kötelességem  jelenteni,  hogy  voltak  ugyan  még  mintegy 
45— 46-an  kik  magukat  mint  a  fölirás  mellett  szólani  akarók  föl- 
jegyeztették, de  azok  mai  napon  a  szólástól,  azokat  kivéve,  kik 
eddigelé  már  szólottak,  mindnyájan  elállottak. 

Erre  :Lónyay  László: 

Engemet  sem  bánt  a  szólás  viszketege,  annyival  kevésbé, 
mert  a  tárgy  eléggé  ki  van  meritve,  és  ahhoz  sem  kevesebbet,  sem 
többet  nem  adhatok;  de  ha  tekintetbe  veszem  azt,  hogy  sok  me- 
gyének követei,  s  azok  közöl  én  is,  egymás  közölt  meghasonlásban 
vannak,  a  mennyiben  némelyek  a  föliratot,  mások  meg  a  határoza- 
tot pártolják,  lehetetlen,  hogy  magamnak  szólásra  szabadságot  ne 
kérjek ;  miután  olyanok  is  lehetnek  küldőim  között,  kik  reám,  ki  a 
határozat  melleit  nyilatkozom,  némi  nehezteléssel  lehetnének,  ha 
érdekükben  feí  nem  szólalnék.  Részemről  tehát  minden  esetre  fel- 
szólalási jogomat,  melytől  a  ház  szabályai  el  nem  tiltanak,  fönn- 
tartani kivánom. 

Erre :  Ivánkalmre: 

Csak  az  iránt  akarok  felszólalni,  hogy  erőszak  által  senkitől 
a  szót  elvenni  nem  lehet,  hanem  mindenki  méltányossági  érzetétől 
méltán  várható,  hogy  senki  sem  fog  a  ház  türelmével  vissza  élni. 

Erre  :  Kovács  László: 

Csak  ismételni  akarom  azt  mit  Csengeri  Imre  jegyző  ur  mon- 
dott, hogy  t.  i.  az  elnöki  jelentés  azon  megjegyzése,  miszerint  a 
fölirat  mellett  többé  senki  sincsen  följegyezve,  nem  áll,  mert  fel 
voltak  Írva  46-an  s  ezek  között  én  is,  kik  ma  a  szólástól  elállottunk. 

Elnök  :  Erre  nézve  bátor  vagyok  azon  megjegyzést  tenni, 
hogy  rendesen  megszoktam  nézni,  kik  vannak  följegyezve  a  fölirat 
mellett  s  mint  ezelőtt  naponként  5— 6-nál  több  nem  volt  fölírva,  ugy 
ma  sem  láttam,  hogy  több  lett  volna  följegyezve.    (Helyeslés,  zaj.) 

Erre :  Vajai  Károly: 

Egy  régi  közmondás  azt  tartja :  „Inter  arma  silent  jura.*  Ne 
vegyék  tőlem  rósz  néven  azok,  kikkel  szerencsémnek  tartom  egy  lo- 
bogó alatt  szolgálni;  ha  azokkal  tartok,  kik  azt  óhajtják,  hogy  a 
discussio  befejeztessék.  Méltóztassanak  meghinni,  hogy  küldőink 
nem  azt  várják  tőlünk,  hogy  beszélgessünk,  (Helyeslés !  zaj.)  hanem 
azt,  hogy  tegyünk.  Hogy  jelenleg  az  országban  a  fegyver  uralkodik, 
hogy  e  honban  ostromállapot  van,  azt  mindnyájan  tudjuk.  Ideje 
tehát,  hogy  szóljunk  valaha  férfiasan  komolyan  ;  legyen  bár  első 
fölszólalásunknak  alakja  fölirat,  vagy  határozat,  de  legalább  lássák 
küldőink,  hogy  volt  bátorságunk  nem  csak  szólani,  de  egyszersmind 
cselekedni,  tenni  is.  (Helyeslés.) 

Erre  :  Csiky  Sándor: 

Én  is  egyike  vagyok  azoknak^,  kik  magukat  fölíratták,  s  ré- 
szemről igen  óhajtottam  volna,  véleményemet  a  fennforgó  fontos 
tárgyra  nézve  kimondani,  mely  tolmácsolta  volna  küldőim  előtt 
érzelmeimet ;  de  a  sor  reám  nem  került,  és  az  előttem  szólók  any- 
nyira  kifejtették  a  tárgyat,  hogy  bizonyára  nehezen  tudtam  volna 
még  valami  ujat  hozzá  adni.  Tisztelem  az  elnök  felszólítását  is,  s  az 
ügynek  menetelét  késleltetni  nem  akarván,  elállók  szólási  jogomtól. 

Erre  :HorváthDöme: 

Csengeri  Imre  jegyző  ur  felvilágosítására  bátor  vagy  ok  fel- 
szólalni. Én  is  azok  közé  tartozom,  kik  a  fölirás  melletti  felszólalás 
végett  följegyeztették  magukat;  és  ma  a  jegyző  urnái  ugy  nyilat- 
koztam, hogy  ha  a  közohajtáshoz  képest  a  további  felszólalás  ezen 
annyira  elcsépelt  tárgyalásnál  egyértelmüleg  fel  fog  függesztetni, 
magam  is  elállók  a  szólástól  ;  de  ha  a  tanácskozás  továbbá  is  foly- 
tattatni  fog,  a  ház  szabályai  értelmében  felszólalási  jogomat  fönn- 
tartom. (Helyeslés). 

Erre  :BónÍ8  Sámuel: 

Azt  hiszem,  hogy  a  fölött  tanácskozni,  vájjon  folytassuk-e  a 
tanácskozást  vagy  nem,  nem  vezet  eredményhez.  Hiszem,  hogy 
mindenki  alkalmasint  méltányos  lesz  az  ellenkező  párt  irányában 
(Zaj),  de  méltányos  a  publicum  irányában  is.  (Halljuk  I)  Azonban 
mindenki  mérlegbe  veti  maga  és  küldői  iránti  kötelességét,  s  én  azt 

tartanám,  hogy  bizzuk  minden  pártra  magára,  miszerint  magán  ta- 
nácskozmányaiban  vessen  magával  számot,  hogy  hány  szónoka  van 
körül  belül  olyan,  ki  a  szótól  el  nem  állhat,  s  ha  ekkor  hozatnék 
fel  az  elnök  által  azon  kérdés,  hogy  a  tanácskozás  mikor  végeztes- 
sék be,  a  vitán  könnyebben  keresztül  eshetnénk,  mert  azon  ma- 
neuverrel,  melylyel  ellenünkben  éltek,  bennünket  a  térről  leszorít- 
hatnak, (közbeszólás:  Micsoda  manenvre  ?)  —  Bátor  leszek  tehát 
azt  megmondani,  természetem  különben  is  az  őszinteség.  (Zaj  ;  Hall- 
juk íj  Ertem  tehát  itt  azon  maneuvert,  miszerint  a  felirás  mellett  — 
mint  t.  elnök  ur  is  kijelenté  —  mindig  csak  5 — 6  volt  felirva,  holott 
az  mondatott  a  jegyző  ur  által,  hogy  a  felirás  mellett  szólók  közöl 
46-an  állottak  el  a  szólástól,  tőlünk  pedig  mindig  felvoltak  irva 
azok,  kik  magukat  szólásra  feldiktáltatták.  Nem  mondom,  hogy 
ilyesmit  tenni  nem  volna  szabad,  —  hanem  agy  hiszem  mégis,  hogy 
azt  maneuvrenek  nem  nevezni  nem  lehet.  — 

Erre  :BeszeJáno3: 

En  is  eljöttnek  hiszem  már  az  időt,  hogy  ezen  oly  hosszura 
terjedt  tanácskozást  be  kell  fejezni,  mert  országszerte  a  figyelem 
reánk  fordittatik ;  jobbról  balról  a  katonaság  dobszóval  hajtja  be  az 
adót;  midőn  azt  mondom,  hogy  a  tanácskozásnak  végett  kellene 
vetni,  nem  azt  akarom  mondani,  minthogy  egy  részről  nincsen  szó- 
nok följegyezve,  nekünk  is  el  kell  némulnunk,  és  jogunkban  nem 
állana  szólani;  hanem  azt,  hogy  méltán  megvárja  a  haza,  méltán  a 
körülállások,  melyek  sürgetik  valahára  a  tanácskozásnak  befejezé- 
sét, hogy  a  kik  szólani  fognak,  rövidek  lesznek,  és  nem  lesznek  szá- 
mosan. De  ha  el  nem  határozza  a  ház,  hogy  a  tanácskozáat  mikor 
végezzük  be,  hogy  ha  ez  iránt  is  magunk  között  tanácskozunk,  ki 
szóljon,  ki  ne  szóljon:  akkor  ismét  százan  leszünk,  kik  szóJani  aka- 
runk. (Igaz  ;  Zaj.)  Meg  kell  tehát  a  napot  határozni,  mikor  fejezzük 
be  a  tárgyalást,  és  azt  kivánom,  hogy  a  jövő  hétfőt  és  keddet  ál- 
dozzuk még  e  tárgyalásra,  és  szerdán   kerüljön  a  sor  a  szavazásra. 

Erre  :  0 1  g  y  a  y  E  a  j  o  s  : 

A  ház  szabályaiban  az  foglaltatik,  hogy  senkit  szólásában 
akadályozni  nem  lehet;  ha  ez  szabály,  akkor  ennek  következése  az 
is,  hogy  mi  nem  szabhatjuk  meg  a   napot,   mikor   fejeztessék  be  a 

tanácskozás,  és  hányan  szóljanak  még  a  tárgyhoz.  A  mi  az  elnök  ur 
nyilatkozatát  illeti,  az  iránt  kell  szólanom,  és  magamat  igazolni  kí- 
vánom még  pedig  azért,  mivel  én  is  egyike  voltam  azoknak,  kik 
szólani  akartak ;  elnök  urnák  igazsága  van  abban,  hogy  csak  öt  hat 
név  volt  följegyezve  látható,  miután  a  jegyző  ur  ugy  kezelte  a  dol- 
got, hogy  az  egyik  napra  a  fölirat  mellett  szólani  kivánók  közöl 
csak  öt  hatot  irt  fel,  t.  i.  azokat,  kikről  gondolta,  hogy  az  nap  ra- 
jok kerül  a  szólás  sora  (Fölkiáltások  :  Nem  áll.  Halljuk,  Zaj)  ebből 
azonban  nem  következik  az,  hogy  többen  nem  akartunk  volna  még 
a  tárgyhoz  szólani  5  és  ezt  szükségesnek  tartottam  részemről  kije- 
lenteni. Azt,  hogy  a  szólástól  elállók,  nem  pártmaneuvreböl  teszemj 
hanem  teszem  azért,  mert  e  hosszas  tanácskozás  a  parlamentaris 
modoron  túlterjeszkedve,  otthon,  hol  az  adót  katonasággal  erőszak- 
kal hajtják  be,  nem  a  legjobb  vért  szüli ;  másodszor  tudjuk  azt  is, 
hogy  azon  vélemény  uralkodik  a  nép  között,  miszerint  ha  netalán  a 
felírás  megy  föl  a  kormány  végleges  határozatra  fogja  magát  el- 
szánni, és  midőn  ily  reményeket  köt  a  nép  a  tárgy  elhatározásához : 
akkor  kötelességemnek  tartom,  a  tárgyalás  mielőbbi  befejezését 
előmozdítani.  (Zaj.) 

Erre  :HalászBoldizsár: 

Magam  is  azt  tartom,  nem  arról  lehet  szó,  hogy  bizonyos  ha- 
tárnapot tűzzünk  ki,  mert  ez  által  a  szólni  kívánókat  megfosztanók 
szólásí  joguktól,  —  de  igenis  megvárhatjuk,  hogy  miután  a  tárgy 
ki  van  merítve,  azok  :  kik  magukat  fölíratták,  vagy  röviden  fognak 
nyilatkozni,  vagy,  ha  a  felszólalást  nem  látják  szükségesnek,  el 
fognak  állni  szólásí  joguktól.  De  tagadom  a  háznak  azon  jogát, 
hogy  valakit  elhallgattathasson.  (Helyeslések  ;  Zaj.) 

Erre  -.SzápáryGyulagróf: 

Én  is  azok  közé  tartozván,  kik  szólás  végett  magukat  felírat- 
ták, jelentem,  hogy  szólásí  jogommal  élni  nem  kívánok ;  a  tisztelt 
elnök  ur  által  kitűzött  azon  kérdésre  nézve  azonban,  hogy  mikor 
fejeztessék  be  a  tárgyalás,  azt  tartom,  hogy  a  rendszabályok  értel- 
mében bizonyos  határnapot  kitűzni  nem  lehet,  óhajtásom  egyéb- 
iránt, hogy  a  tárgyalás  mielőbb  befejeztessék 

Erre :  Ráthonyi  Lajos: 

Abban  a  hitben  vagyok,  hogy  miután  azokat,  kik  eddig  szólás 
végett  jelentkeztek,  egész  türelemmel  kihallgattuk,  méltányos  kö- 
vetelés, hogy  mi  is,  kik  ezentúl  szólni  kívánunk,  kihallgattasaunk. 
Senki  sem  tudhatja,  micsoda  viszonyai  lehetnek  valakinek  küldőivel^ 
ugy  különösen  én  is,  ki  több  nemzetiséget  képviselek,  szükséges- 
nek tartanám  a  felszólalást. 

Erre :  Justh  József 

Én  részemről  meg  vagyok  győződve,  hogy  a  vitatkozás  kelle- 
tinél  tovább  tartott  ugyan ;  de  azért  abból,  hogy  némelyek  talán 
hoszasabban  beszéltek,  mint  éppen  kellett  volna,  nem  következik, 
hogy  már  most  azok,  kik  talán  nem  beszélnének  hoszasabban  mint 
kellene,  elüttessenek  szólási  joguktól.  Mit  a  jegyző  ur  jelentett,  arra 
nézve,  hogy  vannak-e  a  föliratot  pártolók  közöl  némelyek  szólás  vé- 
gett bejegyezve,  csak  azt  mutatja,,  hogy  a  mai  tanácskozásra  nincg 
feljegyezve  senki ;  de  azt  koránsem  tanusitja  és  bizonyitja,  hogy  ne 
volnának,  kik  szólni  akarnak.  Miért  akarnak,  miért  nem?  Ez  az  ö 
dolguk.  E  tekintetben  legyen  minden  tisztelettel  mondva,  se  a  ház- 
nak, se  a  conferentiának  nincs  joga  meghatározni,  hogy  mikor  fe- 
jeztessék be  a  tanácskozás.  Akkor  fog  befejeztetni,  midőn  nem  lesz 
többé  senki;  ki  szólni  kivánna.  (Helyeslés.) 

Erre :  Szüllö  György: 

Azok  közöl  vagyok,  kik  mindjárt  másnap  reggel  feljegyez- 
tették magukat,  s  kire,  következőleg  a  szólás  már  rég  rá  került 
volna;  de  noha  9-iknek  voltam  a  feliratra  bejegyezve,  különböző 
tekinteteknél  fogva  még  mindeddig  nem  szólhattam.  Lehetetlen, 
hogy  e  részben  észrevételemet  meg  ne  tegyem.  (Helyes !)  Ha  egyéb- 
iránt a  tiszt,  háznak  óhajtása,  hogy  a  tanácskozás  fejeztessék  be,  s 
azok,  kik  felírattak,  szólástól  mind  elállnak  :  ugy  hódolok  én  la  a 
ház  kívánságának ;  de  erőltetést  nem  tűrök,  s  minden  ilyes  ellen 
tiltakozom. 

Erre :  Demj  én  István: 

Én  is  azt  tartom,  mlkép  senkit  a  maga  szólási  jogában  korlá- 
tolni nem  lehet ;  de  az  is  igaz,  hogy  a  tanácskozásnak  immár  bezá- 
rását, a  morális  exigentia  parancsolja.    Éo  is  azok  közé  tartozom, 

kik  feliratot  akarnak^  s  elállók  szólási  jogomtól ;  kérem  azonban  a 
t.  házat,  méltóztassék  figyelembe  venni,  mikép  lehetnek,  s  mint  tu- 
dom, vannak  is  közöttünk,  kiket  személyes  állásuk,  részint  megyé- 
jök  viszonyai,  részint  a  különböző  népiségek  tekintete  arra  kötelez, 
hogy  felszólaljanak.  Ezekre  nézve,  hogy  küldőik  előtt  magukat 
igazolhassák,  szükséges  a  felszólalás ;  de  kérném  a  t.  házat,  mél- 
tóztassék legalább  határidőt  kitűzni  arra  nézve,  hogy  meddig  le- 
hessen felszólalni  (Zajos  közbekiáltások:  Ez  nem  lehet!)  Egyébiránt, 
minthogy  kiki  maga  érzi  azon  morális  kötelesség  súlyát;  mely  súly 
alatt  van  részint  az  országgal,  részint  küldőivel  szemben :  azt  hi- 
szem, hogy  a  t.  ház  méltányosságból,  s  azon  morális  felelősség 
iránti  tekintetből,  megtehetné,  hogy  miután  azok  kik  szólás  végett 
felirva  vannak,  szólási  jogukról  lemondanak,  részint  megnyugtatá- 
sukra, részint  küldőik  s  az  ország  előtti  igazolásuk  tekintetéből, 
legalább  nevök  a  jegyzőkönyvben  megemlittetnék. 

Erre :  Madarász  József: 

Jól  tudom,  hogy  az  idő  késztet,  bizonyos  körülmények  paran- 
csolják, (Helyre !  Helyre !  Zaj)  s  a  nemzet  követeli  képviselőitől, 
hogy  végezzenek.  Ha  már  ezen  követelés  teljesítése  mulasztatnék 
el  az  által,  hogy  többen  még  felszólalnának :  ugy  kötelessége  min- 
den képviselőnek,  feláldozni  ön  személyes,  s  bárki  iránti  viszonyai- 
nak tekintetét,  s  meghajolni  a  közérdekek  előtt.  E  tekintetből  ma- 
gam is  azon  nézetben  valék,  hogy  a  tanácskozásnak  bezárása,  vagy 
meghosszabitása  iránti  kérdés  titkos  tanácskozmányban  tárgyaltas- 
sék  (Helyeslések ;  Zaj),  s  együtt  lettem  volna  azokkal,  kik  hódolnak 
a  közkívánatnak.  De  bocsássanak  meg  önök,  hogy  miután  kény- 
szerítésről volt  szó,  megjegyezzem,  mikép  itt  tisztán  s  egyedül 
morális  kényszerítés  lehet,  mely  parancsolja,  hogy  ha  van  még  va- 
laki, ki  nyilatkozni  akar,  nyilatkozzék  minél  rövidebben,  s  nyilat- 
kozzék ugy,  hogy  a  tárgynak  taglalását  ne  kezdje  azon  oldalról, 
melyen  ki  van  már  merítve.  És  most,  bocsássanak  meg,  még  azért 
is,  ha  a  hallottakra  nézve  néhány  észrevételt  vagyok  bátor  tenni. 
(Zajongás.)  A  napló,  ezen  napló,  mely  ki  lesz  nyomatva  (a  gyors- 
írók helyeire  mutat)  eljár  az  országba.  (Halljuk !)  Az  itt  elmondot- 
taknak nyoma  fennmarad;  s  már —  ha  szerencsétlenségem  is  talán, 

—  de  ugy  vagyok  meggyőződve^  hogy  akár  húzódik  még  3 — 4  na- 
pig tanácskozás,  akár  nem:  azon  következmény,  melyről  óhajtanánk, 
hogy  bár  már  bekövetkezett  volna,  vagy  mielőbb  bekövetkezzék, 
nincs  feltételezve  a  határozatnak  vagy  feliratnak  néhány  nappal 
előbb  vagy  utóbb  hozatalától.  Én  önökkel  mindnyájokkal  egy  véle- 
ményben vagyok,  s  nem  látok  semmi  különbséget  hazánk  önállása, 
s  függetlensége  kivívásának  tekintetében.  E  tekintetben  mindnyá- 
jan egy  téren  állunk  (Igaz  !  Helyes  I).  Egyedül  az  útra  nézve,  a  ki- 
viteli elvekre  nézve  lehetnek  különböző  vélemények;  de  azért  ma- 
radunk mindnyájan  a  hazának  hü  fiai.  Ha  azonban  ama  különbség- 
nél fogva  viták  fejlödnek  ki,  s  vannak  még,  kik  szólani  kivannak : 
ugy  a  tanácskozást  folytatnunk  kell.  Ha  fonákságok  mondatnának 
is,  tűrjük  el;  azért  adatott  az  értelmiség,  hogy  tűrjön  s  útba  iga- 
zítson. De  ám  az,  mit  a  hazaérti  gondoskodás  a  nemzetnek  mind 
múltjából,  mind  jelenéből  felemiit,  az  nemzeti  kincs,  melynél  nem 
tudom,  hogy  többet  áldozhatnának  a  jelen  képviselőház  tagjai;  s  ha 
bekövetkeznék  a  szerencsétlenség,  melyet  nem  hiszek,  melyet  nem 
kívánok,  —  legalább  azon  kincsek  le  lesznek  rakva  az  ország  tár- 
házába, melyek  nemcsak  hazánk,  hanem  a  külföld  előtt  is  bizony- 
ságául szolgálnak  annak,  mikép  a  nemzet  értelmisége,  mérsékelt- 
sége,  szilárdsága,  s  óvatossága,  mind  megannyi  biztosítékok  arra 
nézve,  hogy  egy  független  s  önálló  Magyarország  a  mivelt  világ 
előtt  kívánatossá  váljék. 

Erre  Kiss  Miklós: 

Bár  a  szőnyegen  forgó  tárgy  oly  fontos,  s  oly  annyira  életbe 
vágó,  miszerint  igen  óhajtandó  volna,  hogy  minden  képviselő  hozzá 
szóljon ;  de  midőn  látjuk  egy  részről,  hogy  már  tökéletesen  kimerít- 
ve van,  annyira,  hogy  nézetem  szerint  felesleges  minden  további 
tárgyalás :  más  részről  pedig  kívülről  olyanok  történnet,  mik  felett  e 
háznak  intézkedni  minél  sürgetösebben  kelletik  :  részemről  nem 
akarván  a  tárgyalást  hosazabra  terjeszteni,  a  mellett  vagyok,  hogy 
a  tanácskozást  tekintsük  bekeresztettnek,    és  szavazzunk. 

Elnök:    Úgy  látom,    hogy  ez  alkalommal  a  tisztelt  ház  nem 
akar  határozatílag  e  tárgyban  fellépni.    Én  nem  ismerhetem  azt  el, 

hogy  e  helyen  párt  álljon  párt  ellenében,  azéií  nem  gondolom,  hogy 
ezea  kérdés  pártconferentiában  lenne  tárgyalandó    (Helyes!) 

De  azt  hiszem,  hogy  a  t.  képviselő  uraknak  magán  értekezle- 
tei, melyeket  egymás  közt  tartanának,  nagyon  elősegítenek  azon  czél- 
nak  elérését,    hogy  a  tárgyalás  minél  elébb  befejeztethessék. 

Nem  gondolom,  hogy  e  részben  egy  közös  tanácskozmány 
tartása  már  most  eredményre  vezetne,  mi  okból  arra  volnék  bátor 
felseolitani  a  tiszt,  ház  tagjait,  hogy  ezen  kérdést  magánértekezle- 
tekbea méltóztassanak  fontolóra  venni,  s  ha  lehet  úgy  intézni  a  dol- 
got, hogy  nem  sokára  ez  után  a  jelen  tárgy  felleti  tanácskozás  köz- 
meguyugvással,  s  közakarattal  berekesztethessék.    (Helyes  !) 

(Bónis  Sámuel  akar  szólani ;  —  hosszas  zaj  —  s  rendre  felki- 
áltások). 

Erre  Keglevich  Béla  gróf  jegyző  ; 

A  ház  szabályai  szerint  az,  ki  magát  megsértve,  megtámadva 
érzi,  bár  mikor  szólhat  ;  különben  kötelességem  szerint  a  feljegye- 
zetteket  sor  szerint  felszólítom.  (Halljuk  Bónist  íj 

Erre  Bónis  Samu: 

Midőn  ezen  szóval  éltem  „párt"  én  csak  azon  módot  követtem, 
a  mely  szokásban  van  a  véleményszinezett  különbségének  kifejezé- 
sére. Ezt  azért  tartom  részemről  szükségesnek  kimondani,  mert  én 
véleménykülönbséget  abban,  a  mi  a  haza  szeretetét  vagy  például  a  mi  a 
kormány  és  haza  közti  viszonyokat  érdeklő  nézeteket  illeti,  —  ma- 
gam sem  látok.  Hanem  látok  vélemény-különbséget  a  kivitelre  néz- 
ve, s  minthogy  e  házban  a  vélemény-különbség  mindig  az  emiitett 
szóval  fejeztetik  ki,  s  azért  éltem  én  is  azzal. 

Erre  Rónay  János: 

Midőn  e  tárgy  iránti  tanácskozás  kezdődött,  én  magamat  a 
szólók  sorozatában  nyolczadiknak  írattam  fel;  hanem  valamint  az 
egyik,  úgy  a  másik  részen  is  többek  egymás  iránti  méltányosságból, 
mint  én  is,  átengedtük  a  korábbi  szóihatást  azoknak,  kik  magukat 
utóbb  jegyeztették  fel.  Ez  volt  oka  annak,  hogy  én  bár  óhajtottam 
volna  az  indítványhoz  szólni,    mind  ez  ideig  nem  szólhattam. 

Míndemelett  azonban,  miután  a  tárgynak  fontosságát  annyi- 
ra kimerítve  látom,  hogy  ahhoz  úgy  szólva  semmi  ujat  mondani  nem 

lehet;  ha  mindnyájan  elállanak,  magam  is  elállók  a  szólástóL 
Ezen  nyilatkozatom  tételére  a  tiszt,  elnök  úr  kijelentése  ntán  maga- 
mat kötelesnek  éreztem. 

Elnök:  Ha  a  tárgyhoz  többen  szólani  ez  úttal  nem  kivannak, 
—  hétfőn  d.  e.  10  órakor  a  tárgyalás  folytattatni  fog,  Egyébiránt  9 '/^ 
órakor  méltóztassanak  itten  megjelenni,  hogy  a  helv.  hitvallásnak 
egyházában  boldogult  Teleki  László  föllött  tartandó  gyász  isteni 
tiszteletre  innen  lO  órakor  testületileg  elmehessünk. 

Ezzel  az  ülés  d.  u.  2\  órakor  feloszlott. 


A  képviselőház  XXXV  ik  ülése 

—  június  3-kán,  — 

Elnök :  Ghyczy  Kálmán. 

Jegyző  :Tanárky  Gedeon. 

Elnök:  A  jegyzőkönyv  iránt  észrevétel  nem  levén,  az  meg- 
hitelesitetik.  Most  szerencsém  lesz  felolvasni  az  időközben  hozzám 
érkezett  iratokat.  Közép-Szolnok  vármegye  közönsége  fájdalmát 
fejezi  ki  az  elhunyt  hazafi  gróf  Teleki  László  halála  felett;  hason- 
lóképen Esztergom  megye  közönsége  eziránt  fájdalmát  tolmácsol- 
ván, kéri  az  országgyűlést,  hogy  Teleki  László  érdemei  egy  alko- 
tandó törvényczikkben  örökíttessenek  meg  és  számára  a  nemzet 
nagy  halottjainak  emelendő  üdvleldében  előre  is  hely  rendeltessék. 
Egyébiránt  fájdalmát  jegyzőkönyvileg  is  kifejezte,  gyászisteni  tisz- 
teletet tartott,  s  hat  héti  gyászt  öltött.  (Helyeslés.)  Van  szerencsém 
továbbá  jelnteni,  hogy  Esztergom  megye  és  város  küldöttségei  a 
tegnap  itt  tartott  gyász  ünnepélyen  szintén  résztvettek,  s  jelentkez- 
vén nálam,  hatóságaik  mély  hódolatát  és  határtalan  bizodalmát  a 
képviselőháznak  tisztelettel  kijelentették.  (Éljenek  !)  Somogy  vár- 
megye közönsége  jelenti  a  képviselőháznak,  hogy  az  adóknak  kato- 
na hatalommali  behajtása  már  ott  is  megkezdetett,  és  kéri  a  képviae- 

löházat,  hogy  érlelje  oda  a  ház  teendőit,  miszerint  ezen  zsarolás 
által  a  kivánt  adót  háromszorosan  is  meghaladó  károk  szüntessenek 
meg.  Bakabánya  város  közönsége  panaszolván,  hogy  az  adóbehaj- 
tása ott  is  katonai  erőszakkal  megkezdetett,  abbeli  sérelmeknek 
minél  előbbi  orvoslását  kéri.  — Nógrád  megye  közönsége  a  hely- 
tartótanács azon  rendelete  folytán,  mely  szerint  tudósíttatott,  hogy 
az  adó  az  eddigi  és  pénzügyi  igazgatóságok  által  katonai  hatalommal 
is  be  fog  hajtatni,  kijelenti, hogy  az  1848-diki  törvények  ellenére  felál- 
lított helytartótanácsba,  s  annak  kivált  az  eddigi  uralom  alatt  szolgált 
tagjaiba  bizalmat  nem  helyez,  és  azokat  törvény  értelmében  megfenyi- 
tendöknek  véli,  kérvén  a  t.  képviselőházat,  hogy  a  megyékben  elren- 
delt törvénytelen  végrehajtást  megakadályoztatni,  a  törvényeink  ellen 
fennálló  és  működő  helytartótanácsot  és  kanczellariát  feloszlatni  és  a 
független  magyar  minisztériumot  visszaállítani  méltóztassék.  (Tet- 
szés.) Ezen  kérvényekegyrészben  a  napi  renden  levő  tárgyalás  alatt 
és  különben  is  tárgyaltatnak,  egyébiránt  az  adókérdésének  tárgyalá- 
sánál ismét  figyelembe  fognak  vétetni, — Táncsis  János  győri  lakos  azt 
kéri,  hogy  politikai  vétség  miatt  fogságban  levő  testvére  Táncsics 
Mihály  szabadittassék  ki.  E  kérvény  a  kérvény  bizottmánynak  lesz 
kiadandó.  (Helyeslés.) 

Az  igazolási  bizottmány  jelentést  tesz  némely  képviselő  urak 
igazolási  leveleikről,  melyek  a  szabályok  értelmében  kifogástalanok. 
E  jelentés  a  t.  ház  engedelmével  fel  fog  olvastatni.  (Halljuk!  Szi- 
lágyi  Virgil    előadó    által    felolrastatik  az  állandó  igazolási  bizott 
mány  jelentése,  mely  általánosan  elfogadtatik.) 

Elnök:  E  szerint  ezen  három  képviselő  ur,  u.  m.  Zsitvay 
József,  Esztergom  megye  íáth  kerületi,  Elek  Mihály  Szabolcs  megye 
bogdáni  kerületi  és  Bagosy  Sándor  Kraszna  megye  szilágy-somlyói 
kerületi  képviselő  urak  a  szabályokhoz  képest  a  szokott  óvással  iga- 
zoltatnak. (Éljenek  !)  — ■  Ismét  egy  képviselő  lemondását  vagyok 
kénytelen  a  t.  ház  elibe  terjeszteni :  Révész  Imre  képviselő  ur 
tegnap  a  következő  nyilatkozatot  küldötte  be  hozzám,  mely  fel  fog 
olvastatni. 

Felolvastatik  Révész  Imre  nyilatkozata,  mely  szerint  képviselő 
állásáról  lemond.  (Közsajnálat,  Zaj.) 

1861-lci  országgyűlés.  II.  26 

Erre  Bernáth  Zsigmond: 

Engedelmet  kérek,  hogy  egy  pár  perezre  a  t.  ház  béketürel- 
mével visszaélek.  —  Ily  lemondásokban  van  egy  megütközés,  mely 
alkalmasint  nem  csak  e  házban,  hanem  kivülröl  is  érzékeny  felszó- 
lalást vonhat  maga  után.  Ezen  megütközés  az,  hogy  már  most  nem 
ugy  két  követ  mint  hajdan  képvisel  egy  törvényhatóságot,  —  hanem 
a  felvett  ideális  szám  szerint  mindegyik  követ  30  ezer  választót 
képvisel.  Midőn  tehát  valamely  képviselőt  a  sors  vagy  bármely  kö- 
rülmény arra  kényszerit,  hogy  törvényhozói  állásáról  lemondjon  és 
azt  oly  módon  teszi,  mint  a  két  esetben  már  előfordult :  az  követ- 
kezik, hogy  azon  pillanatban,  melyben  lemond,  azon  30  ezer  válasz- 
tó az  országgyűlésen  szavazat  nélkül  marad.  (Igaz !) 

E  részben  tehát  véleményem  az  volna,  hogy  az  ilyetén  lemon- 
dások oly  módon  szabályoztassanak  és  értessenek,  hogy  mindaddig, 
míg  azon  választókerületek,  —  melyek  igy  képviselőiktől  megfosz- 
tattak —  ezek  helyett  uj  képviselőket  nem  választottak ;  azon  le- 
mondott képviselők  elvállalt  helyeiken  maradjanak  meg.  (Helyes- 
lés, zaj.)  Azután  tessék  szólani  bárkinek,  kinek  ellenészrevétele 
van,  hanem  kihallgattatásomért  mindenesetre  esedezem.  (Halljuk  !) 
Tehát  ismétlem  :  a  képviselők  mind  addig  maradjanak  meg  helyei- 
ken, mig  az  illető  választókerületek  az  ő  helyeiket  más  egyénekkel 
ki  nem  pótolják.  Méltóztassanak  hozzászólani. 

Elnök:  Ezen  kérdésnek  nagy  fontosságát,  melyet  az  előttem 
szóló  képviselő  úr  előterjesztett,  igen  is  elismerem ,  hanem  talán 
mind  a  kérdés  fontosságával,  mind  a  ház  szabályaival  inkább  meg- 
egyezőnek tartanám,  hogy  ezen  kérdés  ne  per  tangentem  a  napi  ren- 
den kivül  véletlenül  tárgyaltassék  ;  hanem  méltóztassék  a  képviselő 
úr  aziránt  indítványt  tenni,  —  és  a  ház  tárgyalási  határnapot  fog 
kitűzni,  hogy  az  minden  oldalról  megvitathassék.  (Helyeslés.)  Azt 
hiszem  tehát,  hogy  mind  a  mellett,  hogy  fennmarad  ezen  kérdésnek 
további  tárgyalása,  fel  fog  engem  hatalmazni  a  t.  ház  arra,  hogy 
Debrecen  városának  közönségét  uj  képviselő  választásra  szólítsam 
fel.  (Helyeslés.) 

Erre  Szüllö  György: 

Ez  oly  kérdé?,   melyre  nézve  nem  lehet  hosszú  napirendet  ki- 

ttizni.  Többen  vannak  e  házban  és  én  Í3  azok  közé  tartozom,  kik 
oly  helyzetben  vagyunk  és  tapasztalván  a  képviselőház  egy  részé- 
nek türelmetlenségét,  ez  által  oda  vagyunk  szorítva,  hogy  ezen  le- 
mondást többen  solidaritásban  fogjuk  utánozni.  (Zúgás ;  zaj.)  Mind- 
addig mig  más  választás  nem  történik,  a  képviselő  uraknak  türel- 
mét magunknak  kikérjük.    (Felkiáltások :  Napi  rendre  !) 

Elnök:  Tehát  a  napi  renden  levő  tárgy  fog  folytattatni, 
méltóztassék  jegyző  úr  a  szónokokat  felszólítani. 

Erre  Pap  János: 

Miután  nekem  e  helyen  először  van  szerencsém  felszólalni, 
megvallom,  hogy  én  ezt  nem  annyira  ugy  teszem,  mint  publicista, 
hanem  inkább  mint  olyan,  mi  helyzetemnél  fogva  vagyok,  t,  i.  mint 
magyarhoni  egyik  román  választó-kerület  képviselője,  (Éljen!)  s mi- 
után az  előttünk  fekvő  indítvány  fölött  már  oly  sok  szép,  oly  sok 
igaz  mondatott  el,  3  ennek  folytán  saját  meggyőződésem  is  telje- 
sen kifejlesztetett;  átalánosan  véve,  én  ezen  indítványt,  Tisza  Kál- 
mán képviselőtársunk  módositványaíval  és  pótlásaival  pártolom  és 
elfogadom,  (Helyeslés)  annak  alakjára  nézve  pedig  a  határozathoz 
járulok. 

MinthQgy  azonban  ezen  nyilatkozatunknak  (Egy  hang  :  Nem 
halljuk  hangosabban !)  egy  oly  —  szerintem  is  igen  fontos  része 
van,  mi  már  román  ajkú  küldőimet  is  fölötte  közelről  érdekli,  — 
mig  egyrészről  a  magyar  hongyülésnek  irántunki  atyáskodó  gondos- 
kodásaért köszönetet  fejezek  ki,  másrészről  ki  kell  nyíltan  jelente- 
nem azon  meggyőződésemet ;  hogy  én  a  román  nemzet  érdekeit  a 
magyarokétól,  bármiben  is,  elválasztani  nem  tudom,  (Éljenzés  ;)  és 
azt  tenni  nem  is  kívánom,  és  midőn  így  nyilatkozom,  hogy  a  nemze- 
tiség igényei  a  hazafisági  kötelességgel,  legalább  nálunk  Magyaror- 
szágban tökéletesen  és  helyesen  összeegyeztethetők:  akkor  szoro- 
san csak  azt  mondtam  ki,  mi  a  biharmegyei  román  nép,  és  a  napke- 
leti g.  n.  e.  román  egyház  legalább  alsóbb  rendű  papságának  haza- 
fiúi meggyőződése.  (Zajos  éljenzés.) 

E  tárgyról  azonban  most  hosszabban  szólani  idöellőttinek  vé- 
lem, mindazonáltal  egyet  el  nem  hagyhatok,  t.  1.  hogy  senki  e  hazá- 
ban ne  higyje,    mintha  a  magyarhoni   román  nép  érdeke  más  lenne, 

mint  a  magyaré,  ne  higye  senki  azt  mintha  akár  nemzetisége,  akár 
nyelve,  akár  pedig  vallása  a  magyarság  által  eddigelé  legkevesebbé 
is  elnyomatva  volt  volna,  s  ezért  legkisebb  ürügye  is  lehetne  az- 
iránt ellenséges  érzelemmel  viseltetni.  (Helyeslés.) 

Igaz ,  vannak  sérelmeink  e  tekintetben  is :  nemzetiségünk 
nagyrészben  félretolva,  anyanyelvünk  elhanyagoltatva,  s  különösen 
vallásunk  elnyomatva  volt  ;  —  de  ha  ez  sérelem,  —  a  mint  méltán 
az  is,  —  ennek  súlya  nem  a  magyar  törvényhozást,  annál  kevésbé 
pedig  a  magyar  nemzetet  nyomhatja;  hanem  nyomja  egyedül  kire- 
kesztöleg  azon  ferde  kormány  rendszert,  mely  ellen  most  mi  egyen- 
kint és  mindnyájan  felszólalunk,  (Zajos  helyeslés;  éljenzés  !) 

Midőn  tehát  Isten  után  és  közös  hazafiuságunknál  fogva  e  te- 
kintetben bizton  remélem,  hogy  e  haza  fegföbb  érdekeiről  nem  fog 
más  valami  idegen  rendelkezhetni,  t.  i.  azon  kormányrendszer,  mely 
irányunkban  mindenkor  mostohául  s  gyakran  ellenségesen  viselte  és 
viseli  magát :  —  bizton  hiszem  azt  is,  hogy  a  román  népre,  mint 
Magyarország  egyik  kiegészitö  részére  és  csak  más  nyelvet  beszélő 
hazafiakra,  (Kitörő  tetszés ;  helyeslés.)  de  egyszersmind  a  napkeleti 
g.  n.  e.  román  egyházra  is  szebb  napok  fognak  felvirulni;  midőn 
vallása  körében  függetlenségét  és  önkormányzását,  melylyel  e  hazá- 
ban minden  más  vallás  bir,  a  jogegyenlőség  elvénél  fogva  ezen  egy- 
ház is  visszanyerendi.  (Közhelyeslés;  éljenzés!)  Sokat  lehetne  e 
tárgyban  elmondanunk  uraim !  —  Különösen  egyházunknak  több  szá- 
zados históriája  tanusitja,  mikép  az  egyházi  tekintetben  Bécsből 
egy  másik  nemzetnek  kiadott  egyoldalú  privillgiumok  következtében 
annak  sorsa  folytonos  és  szakadatlan  elnyomatás  volt !  de  azoknak 
részletes  káros  kifolyásait  itt  most  a  ház  előtt  bővebben  fejtegetni, 
nehogy  recriminatiókra  okot  szolgáltassak,  szükségesnek  nem  látom, 
és  csak  annyit  mondok,  hogy  neküuk  privilégium  nem  kell,  (He- 
lyes !  Éljen !)  mert  minden  privilégiumnak  természete  az,  hogy  egye- 
seknek szabadsága  és  jóléte  ezreknek  szolgaságán  és  kárán  alapul- 
hat, neküuk  törvény  kell  annak  idejében,  mely  egyházunk  autonó- 
miáját elismerje.  (Helyes !  Éljen!) 

Midőn  tehát,  mint  a  görög  nemegyesült  román  egyház  tagja,  ezen 
—  ugyhiszem  —  biztos  reményemet  fejezem  ki,  egyszersmind  köte- 

lességemnek  tartom  kinyilatkoztatni,  mint  román  ember  és  román 
kerületi  képviselő,  de  mindenkor  magyarhoni  polgár,  hogy  nekem  8 
nekünk  a  magyar  nemzet  irányában  csak  egy  érdekünk  lehet :  a 
közös  hazai  érdek,  (Helyes!  Éljen)  valamint  csak  egy  kötelességünk 
van,  a  hazafiúi  szent  kötelesség  —  és  habár  ezen  kötelesség  érze- 
tének az  osztrák  ármány  csábitásai  miatt  egy  keserves  időszak  nem 
felelt  is  meg,  de  a  közelebbi  12  év  alatt  annyi  elnyomatást,  annyi  le- 
nézést, annyi  sanyargatást  tapasztalt  a  román  nép,  hogy  saját  pél- 
dáján okulva,  kézzelfoghatólag  meggyőződött  arról,  miszerint  nem- 
zetiségének és  szabadságának  elnyomói  nem  Pesten,  hanem  Bécsben 
laknak.  Bécsben  hol  az  egyöntetű  osztrák  birodalom  monstruosus  ter- 
vei összeférczeltettek,  és  efféle  férczmüre  mint  egyik  czafrangul  akar- 
ták felvarrni  a  román  népet,  hogy  vele  kérkedhessenek  a  világ  szí- 
ne előtt,  mintegy  újonnan  szerzett  románból  germanizált  hóditmány- 
nyal;  (Tetszés!)  de  a  román  nép,  mely  a  magyarokkali  százados 
együttélés  és  testvéries  közlekedés  időszaka  alatt  nemzetiségét  hí- 
ven megtudta  őrizni  s  noha  nyelvében  román,  de  az  érdek-egységnél 
fogva  érzelmében  tiszta  hazafi  maradt,  az  egységes  osztrák  biroda- 
lom kedveért  múltjáról  soha  lemondani  nem  fog,  és  a  magyarral 
egyetértve,  védeni  fogja  szent  István  koronáját ;  (Éljen!)  ki  ámbár 
nem  oly  müveit,  mint  a  civilisáló  német  doctorok,  mégis  szánakozás" 
sal  fogja  tekinteni  ezen  doctorok  agyában  fogamzott,  de  az  életben 
soha  ki  nem  vihető  germanizáló  terveket.  (Éljen  !) 

Ezen  román  népet  ajánlom  én  a  magyar  nemzetnek  és  e  ház- 
nak, mint  a  nemzet  képviselőinek  figyelmébe  —  e  román  nép  józan 
nemzetiségi  igényeinek  biztosítása,  —  e  román  nép  kívánalmainak  a 
közös  szabadság  és  jóg  egyenlőség  alapján  való  elintézése,  (Közhe- 
lyeslés !)  e  román  nép  egyházi  autonómiájának  megállapítása,  (Köz- 
helyeslés !)  e  román  nép  szegény,  de  becsületes  lelkészeinek  párt- 
fogolása,  (Közhelyeslés!)  e  román  nép  nevelési  ügyének  felkarolása 
(Közhelyeslés!)  oly  népet  fog  megtartani  az  országnak,  mely  üdvét 
€s  jólétét  nem  fogja  keresni  máshol,  mint  ott,  hol  azt  föltalálhatja, 
t.  i.  Magyarországban,  mely  e  hazával  osztozni  fog  bal  és  jó  sorsban,  s 
melynek  egyedüli  dicsősége  lesz  magyar  testvéreível  élni,  ha  lehet, 
vagy  meghalni,  ha  kell,  a  közös  haza  javáért.  (Hosszasb  éljenzés.) 

Erre  Missich   János: 

Tisztelt  képviselőház !  Nehéz  ernyedetlen  önfenntartási  harcz 
az,  melyet  folytatunk.  Három  század  polgári  létünk  és  alkotmányos 
szabadságunk  szent  harczában  folyt  le.  Hosszú,  de  nem  siker  nélküli 
harcz.  Mert,  ha  el  is  estek  mind  annyiszor  hazánk  jobbjai,  ha  el  is 
hullott  annyiszor  nemzetünk  virága,  mint  a  tavasz  reményteli  hajtá- 
sai, melyeket  a  förgeteg  földre  teritett,  ha  mély  gyászba  borulni 
kénytelen  volt  is  e  szegény,  halálig  zaklatott  árva  hon,  vigaszt  nyúj- 
tott mindig,  mint  nyújt  ma  is  az  öntudat,  hogy  „megfogyva  bár,  de  tör- 
ve nem,"    élnek  testvéri  frigyben  a  nemzetek  e  hazán !    (Ugy  van !) 

Egy  nagy,  egy  szép,  dicső  örökséget  hagytak  apáink,  egy  sza- 
bad, alkotmányos,  a  természet  áldásaiban  gazdag  hont,  és  hogy  en- 
nek jövőjét  biztosíthassák,  —  mint  Halmicar  fiába,  Hannibálba,  el- 
lenei elleni  gyűlöletet,  —  utódaik  keblébe  forró  hazaszeretetet  ön- 
töttek, mely  szállott  fiúról  fiúra,  nemzedékről  nemzedékre,  mely  a 
szerencsétlen  vész  és  még  szerencsétlenebb  világosi  csapás  után  a 
helyett,  hogy  ellankadt,  kialudt  volna,  magasabb  lángra  gyúlt,  mint 
a  fáklya  lángja,  mely  mentül  inkább  földhöz  sujtatik,  annál  világo- 
sabban, annál  inkább  lobog.    (Ugy  van!) 

A  hazaszeretet  az^  mely  Kómát  nagygyá,  Athént  függetlenné, 
Franczia  —  és  Magyarországnak  a  szabadságért  küzdő  seregeit  a 
bámulat  és  csodálat  tárgyává  tette.  Leonidás  emlékét  megörökité- 
és  Marathon  mezejét  egy  nagy  Panntheonná  alakította,  melynek  ra- 
gyogó boltozatja  az  ég,  ezer  csillagaival;  —  örökké  égő  lámpája  az 
utókor  tisztelete  és  hálája;  —  emiekének,  fennmaradásának  legbiz- 
tosb,  leghívebb  Őre :   a  történet. 

Hála  apáinknak,  hogy  ily  forró  hazaszeretetet  öntöttek  mind- 
nyájunk kebelébe,  mert  jobban  nem  biztosíthatták  volna  honunk  jö- 
vőjét ;  hála  a  szabadságért  elvérzett  martyrainkna'í,  mert  kiomlott 
vérök  nemcsak  megtermékenyité  a  földet,  melyben  a  szabadság  esz- 
méinek magvai  hullottak,  hanem  kipárologván  és  a  levegővel  vegyül, 
vén,  beszittuk  azt,  és  igy  vérünkké  vált,  mely  ha  kell,  ismét  omlani 
kész,  de  árulóivá  hazánk  szabadságának,  függetlenségének  és  becsü- 
letének nem  engedend  lenni  soha.  (Éljen  !) 

A  szeretet  testvére,  a  hit  nem  engedte  elaludni  a  reményt  keb- 

leinkben  honunk  szebb,  boldogabb  jövője  iránt,  és  küzdeni  bátorított 
a  szent  ügy  nehéz  harczában. 

Ha  ez  nincs  meg  bennünk,  rég  kétségbe  kellett  volna  esnünk 
nemzetünk  fenmaradása,  léte  fölött:  oly  nehezek  és  sanyarúak  a 
megpróbáltatás  napjai,  melyekben  osztoztunk.  Szomorúk,  mint  vol- 
tak Izrael  népéé  a  Pharaok  uralma,  és  sanyarúk,  mint  ezen  nép  napjai 
a  babiloni  fogság  alatt. 

Ha  volt  nép,  mely  tűrt,  szenvedett,  melynek  homlokán  az  öröm 
vidorsága  helyett  a  bánat,  a  fajdalom  sötét  fellege  századokon  által 
ült,  az  a  mi  népünk !  ha  volt  nép,  mely  a  legszabadabb  alkotmány 
mellett  a  legféktelenebb  önkény  ezer  gyötrelmeinek,  —  és  hazájá- 
nak az  istenség  kegyességét  dicsöitÖ  gazdagsága  mellett  a  legna- 
gyobb Ínségnek,  nyomornak  volt  kitéve,  az  a  mi  népünk!  ha  volt 
nép,  melyet  mind  a  mellett,  hogy  a  természet  a  legdúsabb  sóbá- 
nyákkal áldá  meg,  fekete  száraz  kenyerét  sós  könyeivel  áztatni 
volt  kénytelen,  az  a  mi  népünk  !  ha  volt  nép,  mely  mindenét,  életét, 
pénzét  áldozta,  midÖn  azt  áldoznia  kelletett,  s  ezen  áldozatok  fejé- 
ben a  legrutabb  hálátlansággal,  —  nem  is  hálátlansággal,  hanem 
undok  gunynyal,  nemtelen  üldözéssel,  példátlan  zsarolásokkal  talál- 
kozott, az  az  én  szegény  leigázott,  elnyomott  hazám  minden  népe 
vallás  és  nyelvkülönbség  nélkül.  (Igaz.) 

A  szabadság  és  szolgaság  abban  egyeznek,  hogy  valamint 
az  egyaránt  osztja  sugarait,  mint  a  nap,  kiki  felett ;  ugy  a  másik 
egyaránt  terjed  el  mindenki  felett,  mint  az  éjszaka ;  az  első  termé- 
kenyit, mint  az  áldásdús  esö,  a  másik  pusztit,  szintén  mint  az  esö,  — 
de  mint  a  jégeső. 

A  szabadságnak  ugy,  mint  a  szolgaságnak  nincsenek  válasz- 
tott népei.  Az  első  egyaránt  töri  szét  a  lánczokat,  a  másik  egyaránt 
fűzi  össze  azokat.  (Helyes  !) 

Szerencse,  hogy  a  reánk  rakott  nehéz  terhekhez  képest  erős 
vállakkal  is  birunk,  mert  különben  rég  össze  kellett  volna  roskad- 
nunk azok  súlya  alatt. 

Mint  két  hegy  közé,  —  melyeknek  lávája  midőn  megindult, 
eltemetéssel  fenyegetett  —  állította  az  isteni  gondviselés  hazánkat, 
és  ez,  az  izlam  és  az  absolutismus. 

Az  első  fenyegette  keresztyéni,  a  másik  fenyegeti  még  min- 
dig polgári  hitünket.  Az  egyik  hit  oly  szent  nekünk,  mint  a 
másik. 

A  veszélyeztetett  hit  és  emberi  szabadság  mintegy  örjét  és 
gátját  szemelte  ki  az  isteni  gondviselés  nemzetünkben  akkor,  midőn 
azt  a  Duna  csaknem  két  végső  pontján  mint  egy  gránit  határkövet 
állította  fel. 

A  teremtő  ez  által  mintegy  kijelölni  látszott  a  határt,  melyen 
tul  alólról  felfelé  az  izlamnak,  és  felülről  lefele  az  absolutismusnak 
terjedni  ne  legyen  szabad.  Gondoskodnia  kellett  tehát^  hogy  a  Dana, 
midőn  hazunk  terén  vonul  keresztül,  annak  tükrébe  egy  keresztény 
szabad  nép  arcza  tükrözze  magát. 

Es  gondolom,  hogy  eddig  becsületesen  megállottuk  helyünket 
és  híven  teljesítettük  kötelességünket.  A  félhold  fénye  elsápadt,  el- 
homályosodott és  mindég  fogyatkozó  félben  van,  a  nélkül,  hogy 
holdtöltére  számithatna,  az  absolutismus  pedig,  ha  ezt  rendesen 
vaksággal  nem  vernék  meg  az  istenek,  rég  meggyőződhetett  volna 
arról,  hogy  az  ő  országának  is  lejárt  ideje,  és  hazánk  földe  bár- 
mennyire feldulatott  is,  feltöretett,  felszántatott  és  csaknem  szive 
mélyéig  felhasittatott,  ezrek  vérével  áztatott,  nem  tétethetett  al- 
kalmassá arra,  hogy  annak  magja  benne  gyökeret  verhessen,  — 
Azon  igen  rövid  idő,  melyen  csak  percznyi  győzelmének  örülhetett 
legjobb  tanúságot  nyújthatott  volna  neki  arról,  hogy  jövője  nincs 
már  többé,  mint  a  fának,  mely  kifonnyadt,  kiszáradt  és  melynek 
már  magja  is,  melyből  keletkezett,  elátkozott  volt. 

Előbbi  állitásom  mellett  szólanak  a  tények,  az  utóbbit  pedig 
igazolják  mind  a  múlt,  mind  az  utolsó  idők  eseményei. 

A  történet,  mely  részrehajlatlanul  ítél  nemzetek,  fejedelmek, 
kormányok  tettei  fölött,  híven  följegyezte  azokat ;  —  mi  bátran 
jelenünk  meg  ítélőszéke  előtt  és  nyugodtan  vetjük  magunkat  íté- 
lete alá. 

Tehetik-e  ezt  elleneink  ?  én  nem  hiszem,  mert  ehhez  oly  hit 
kell,  mely  a  hegyeket  megindítja  helyeikből,  és  én  ilyen  hittel  nem 
birok. 

Nem    hiszem    pedig    azért,  mert  ha  visszatekintünk  a  múltba 

nyomukban  mindenütt,  mint  a  földrengés  nyomában,  csak  romokkal 
találkozunk,  mintha  kormányzatuk  fömestersége  dúlás  lett  volna. 
Emlékük  legszerencsétlenebb  napjainknak  s  szolgaságunk  legszo- 
morúbb korszakainak  emlékéhez  vannak  kötve,  mint  átok  a  bün, 
köny  a  fájdalom,  és  sóhaj  a  szenvedés  emlékéhez.  Elleneink  nyu- 
godtak lehetnek,  mig  a  történet  könyve  zárva  áll  előttük,  de  ha 
lapozgatni  kezdik  azt,  elhagyandja  őket  az  öröm,  mint  minket,  kiket 
ök  attól  megfosztottak,  és  távozni  fog  kebleikből  a  nyugalom,  mint 
távozott  a  milliók  kebléből,  midőn  fejeik  fölött  a  rémuralomnak 
polgári  vértől  csurgó  kardját  villogtaták. 

Ha  vannak  miniszterek,  kik  ha  nem  is  kötelesek  számolni 
a  nemzetnek,  melynek  vogyonát  kezelik,  álladalmukat  kormányoz- 
zák, ne  felejtkezzenek  meg  róla,  hogy  számolni  mégis  kénytelenek 
lesznek  azon  legmagasabb  lény  előtt,  melytől  az  emberiség  tulaj- 
donul nyerte  azon  kincseket,  melyeket  ők  oly  lelkiismeretlenül 
kezeltek. 

És  mint  az  Írásbeli  gazda  roszalta  szolgájának,  hogy  a  haszná- 
latára bizott  talentumokat  eltemette  a  helyett,  hogy  szaporította 
volna,  ugy  kárhoztatni  fogja  azon  biró,  ki  mindnyájunk  fölött  van, 
hogy  szabadságaink,  jogaink,  vagyonunk,  tudományaink,  nyelvünk, 
nemzetiségünk  talentumjait  a  helyett,  hogy  szaporították,  öregbí- 
tették volna,  azokat  eltemetni  és  örökre  elásni  törekedtek. 

De  csak  törekedtek,  mert  hogy  ez  tökéletesen  nem  sikerült,  nem 
a  német  miniszterek,  német  kormányférfiak,  hanem  népeink  kitartásá- 
nak, és  szenvedés,  tűrés  tüzében  megedzett  vas  akaratának  egye- 
düli érdeme. 

Isten  !  hol  volna  nemzetünk,  ha  erejének  szabad,  természet- 
szerű kifejlődés  engedtetik,  ha  azt  a  helyett,  hogy  az  ellenünk  foly- 
tonosan intézett  támadások  meghiúsítására,  jólétünk  kifejlesztésére, 
ha  a  szakadatlan  nyilt  és  alattomos  harczok  ellensúlyozása  helyett, 
alkotmányunk  védpaizsa  alatt  a  béke  áldásdús  malasztjainak  kifej- 
lesztésére fordíthattuk  volna !  ? 

Átalános  jólét  volna  e  hazában,  hol  most  szegénység  uralko- 
dik, közös  szabadság  volna  itt,  hol  ma  közös  a  szolgaság,  egyenlő 
jogoknak   örvendhetnénk   mindnyájan,    hol   most    csak  az  egyenlő 

kötelesség  nehéz  terheit  ösmerjük.  Egy  erős  Ausztria  állana  most 
egy  erős  Magyarországgal  karöltve  a  világgal  szemközt,  mintegy  be- 
vehetetlen Gibraltár  a  népek  millióinak  tengerében,  mig  igy,  ezen  egy- 
kor, de  csak  a  Magyarországgal  testvéri  frigyben  hatalmas  Ausztria, 
prédára  kiszemelt  tárgya  az  európai  politikának,  az  erösebbeknek, 
hatalmasabbaknak,  kik  osztozkodni  törekednek,  készülnek  fölötte, 
mint  osztozkodtak  egykor  Krisztus  ruhái  fölött ! 

Hogy  ez  igy  van,  nem  a  mi,  hanem  azon  szerencsétlen  tradi- 
tionális  német  politikának  bűne,  mely  Magyarországban  századok 
úta  követtetik,  mely  sokkal  szűkebb  keblű,  mintsem  méltányos,  sok- 
kal önzőbb,  mintsem  igazságos  tudna  lenni,  melynek  az  az  érdeme, 
mint  Deliláé,  hogy  megfosztotta  Ausztriát  saját  erejétől,  midőn 
bennünket  erőtlenné  kivánt  tenni. 

A  nemét  kormányférfiak  bécsi  politikájának  egység  utáni 
törekvése  ,  a  szolgaság  egysége  utáni  törekvés  volt  mindig, 
mely  nem  azt  akarta,  hogy  a  népek  egyenlőn  szabadok,  hanem 
egyenlően  szabadság- vesztettek  legyenek ,  mely  az  egyenlőséget 
agy  értelmezte  ,  mint  az  1848-ki  együgyű  földművelő  ,  ki  azt 
kérdezte;  hát  kérem,  most,  miután  egyenlőség  van,  a  nemes 
ember  is  a  bot  alá  esik  ?  A  német  atyáskodó  kormányférfiak 
is  a  helyett ,  hogy  ugy  magyarázták  volna  az  egyenjogúságot, 
hogy  miután  mi  bírunk,  többieknek  is  kell  birni  szabad  alkotmány- 
nyal —  ugy  értelmezték  azt :  hogy  miután  a  többi  országok  nem 
dicsekedhetnek  szádad  constitutionalis  intézményekkel,  fosztassunk 
meg  mi  is  azoktól.  És  igy  nem  a  szabadság,  hanem  a  szolgaság 
„Gleichberechtigung''-ját  értették  mindig.    (Ugy  van!) 

A  német  bécsi  sátusférfiak,  ha  nem  is  mindent,  hanem  sokat 
örököltek  Caligula  nézeteiből,  elveiből,  politikájából.  Ez  azt  akarta, 
hogy  bár  csak  volna  birodalma  minden  lakójainak  összesen  egy  fe- 
je, hogy  ezt  egy  csapással  leütni  lehessen ;  ugy  azok  azt  akarnák, 
hogy  mind  azon  országoknak,  melyek  egy  családból  birják  fejedel- 
meiket, egy  alkotmányuk,  egy  Reichgrathjuk  legyen,  hogy  azt  egy 
nyomással  elnyomni  lehessen,  és  e  tekintetben  sokat  hasonlítanak 
egyszersmind  a  delphinhez,  mely  nyugodtan  nézte  mint  vesszi  föl 
magába  a  czápa  a  tenger  kisebb  lakóit,  gondolván  magában,    minek 

falja  ö  egyenként  azon  apróbb  teremtéseket  föl,  nem  érdemes  fárad- 
nia,  hadd  falja  föl  azokat  a  czápa  és  aztán  ennek  neki  rohanván, 
birni  fogja  valamennyit. 

Valóban  kényelmes  és  okos  politika,  mely  valamint  1849-ik 
évben  az  „octroyrte  Verfassung"gal  sikerült,  fog  bizonyosan  1861- 
ben  a  Reicbsrathtal  is  sikerülni,  ha  ezt  tudniillik  ugy  alakuland, 
mint  oda  fenn  kívánnák. 

Hogy  lássuk,  miszerint  a  német  bécsi  kormány,  mindent  akart 
velünk  tenni,  csak  nem  boldogítani;  hogy  szemei  mindig  rajtunk 
csüngtek,  de  csak  mint  a  csörgőkígyóé,  mely  a  tárgyat,  melyre  sze- 
meit mereszti,  prédájává  szemelte;  hogy  szeretett,  miként  Saturnus, 
ki  magzatjait  egyenként  elnyelte;  hogy  atyai  és  civilisatori  gondos- 
kodásának szeretete  olyan  volt  mindég  mint  a  majomé,  mely  mag- 
zatját csupa  szeretetből  agyonnyomja;  hogy  lássuk  továbbá,  misze- 
rint hazánkban  szüntelen  a  reactio  tüzét  szitogatta,  azt  idegenekkel 
elözönlette,  a  szabadság  eszméit  üldözte,  és  minden  lépései  alkot- 
mányos önállásunk  ellen  voltak  intézve,  melyet  nemzetünk  egy  percz- 
re  sem,  egy  alkalommal  sem  adott  fel ;  nem  fog  ártani  ezen  német 
1  écsi  kormány  múltjának  kis  szűk  rámába  szorított  tükrét  elejébe 
tartani,  melybe  hiszem,  nem  nagy  büszkeséggel  tekinthet,  hacsak 
Herostratesi  dicsőségre  igényt  nem  tart,  melyet,  őszintén  megvallva, 
irigyelni  nem  tudnék  tőle. 

Nem  százados  sérelmeink  elősorolását  akarom  megkezdeni, 
igen  könnyű,  de  bevégezni  lehetetlen  ;  mert  a  recrimínatiók  terére 
akarok  lépni,  mert  nem  akarnék  szerecsent  mosni :  hanem  csak  meg- 
említeni akarom  futólag  egyszersmind  azt  is,  hogy  fejedelmeink  nem 
mint  hódítók  egy  vesztett  csata  után  vonultak  be  Buda  ős  várába, 
hanem  mint  a  nemzet  által  a  trón  elfoglalására  meghívott  fejedel- 
mek. 

Bizonyítja  ezt  történetünk : 

Miután  a  vészteljes  mohácsi  csata  után  I-sö  Ferdinánd  nyílt 
levélben  az  országot  biztosította  volna,  hogy  annak  jogait^  szabad- 
ságait tiszteletben  tartani,  megvédeni  fogja,  1 526-ik  évben  Decem- 
berhó  26-kán  királyul  választatott. 

A  budai  országgyűlésen  pedig  magát  az  ország  jogainak  tisz- 

teleiben  tartására  és  annak  oly  módoni  kormányzására,  hogy  soha 
senkinek  oka  ne  legyen  választását  megbánni,  magát  újra  leköte- 
lezvén, újra  megválasztatott,  és  1527-ik  évben  novemberhó  3-án  meg 
is  koronáztatott. 

De  mitől  elődeink  féltek,  már  nagyon  is  hamar,  habár  nem  is 
egészen  váratlanul,  beteljesedni  kezdett. 

Idegenek  kezdtek  befolyni  az  ország  kormányzatának  ügyei- 
be, és  Ferdinándot  a  magyar  királyt  nem  ennek,  hanem  a  német 
fejedelemnek  tanácsosai  vették  körül,  minek  következtében  nem  so- 
kára keserű  panaszok  keletkeztek  az  országban,  melyek  azóta  egyre 
keserítik  nemzetünk  bús  léikét.  Már  az  1546-iki  pozsonyi  országgyű- 
lés tisztán  kijelentette,  hogy  mindaddig  nem  lesz  béke,  mig  a  király 
az  országban  lakni  és  a  békéről  s  rendről  személyesen  és  nem  a  né- 
met tanácsosok  tanácsa  szerint  gondoskodni  nem  fog,  kérvény  intéz- 
tetvén egyszersmind  a  királyhoz,  hogy  Törökországgal  nem  német, 
hanem  magyar  követek  által  alkudozzék. 

Miksa  alatt  a  német  kormányférfiak  befolyása  nöttön  nőtt,  kik 
a  mostani  politikát  már  akkor  követték,  azt  tudni  illik,  hogy  egye- 
sek netaláni  vétségeit  a  nemzetre  róván^  ezen  ürügy  alatt  azt  üldö- 
zőbe vették,  mi  okot  szolgáltatott  arra,  hogy  a  fejedelem  egy  külö- 
nös törvényczikkben  megkérettessék,  miszerint  egyesek  bűneit  ne 
tulajdonítsa  a  nemzetnek. 

Rudolf  kormánya,  következményeiben  még  szomorúbb  volt  az 
országra.  Mert  ö  ezzel  mitsem  gondolván,  az  országlás  gondjait 
Magyarországban  Ernő,  —  Tót-  és  Horvátországban  Károly  főher- 
czegre  bizta,  kinek  kormányával  a  horvátok  annyira  elégedetlenek 
voltak,  hogy  Alapi  Gáspár  bán  kénytelen  volt  lemondani,  kinek  helyé- 
be az  idegen  Ungnád  Kristóf  neveztetett  ki,  mi  a  közelégedetlensé- 
get a  legmagasabb  fokra  csigázta,  mert  a  horvátok  attól  féltek,  hogy 
Horvátország  Magyarországtól  elszakitíatni  és  Stájerországhoz  fog 
csatoltatni. 

Rudolf  kormánya  alatt  tartott  több  rendbeli  országgyűlések  a 
legzajosabbak  voltak,  mert  azok  azon  panaszaira,  hogy  a  hon  ide- 
gen hivatalnokokkal  árasztatott  el,  hogy  a  kapitányságok,  kamarai 
és  más  jövedelmesebb  tisztségek  németek  által  töltetnek  be,  kiknek 

hivataloskodásuk  csak  azért  is  sérti  a  nemzet  jogait,  mert  a  törvé- 
nyek sérelmével  foglalták  el  helyeiket,  —  orvoslás  nem  érkezett. 

Az  1581-ki  országgyűlés  e  tekintetben  felterjesztett  többrend- 
beli feliratai^  panaszai,  mint  rendesen,  eredmény  nélkül  maradván, 
—  szétoszlott. 

Erre  nagy  zaj,  élénkség  támadt  fenn  a  német  bölcs,  atyásko- 
dó tanácsosok  táborában,  kik  a  nemzetnek  azon  merészsége  fölött, 
hogy  jó  szándékot  a  kormányban  nem  látván;  szétoszlani  merészelt, 
a  helyett,  hogy  a  feliratok  szerkesztésének  nem  igen  sok  vagy  semmi 
reményt  sem  nyújtó  mezején  megmaradna,  szörnyüképen  megbot- 
ránkozván^ a  királynak  daczos  és  erélyes  ellenállást  tanácsoltak, 
kihivó  lépésre  biztatták  és  törésre  akarták  hozni  nemzet  és  fejede- 
lem között  a  dolgot. 

Rudolf  most  az  egyszer  elég  erős  volt  rósz  tanácsosainak  ta- 
nácsát megvetni,  mit  ha  később  is  tudott  volna  tenni,  nem  került 
volna  trónjába.  —  Azonban  nem  Rudolfé  volt  az  első  és  utolsó  trón, 
melytől  rósz  tanácsosai  a  fejedelmet  megfosztották. 

A  fenntebbi  országgyűlésnek  magátóli  szétoszlása  arra  a  gon- 
dolatra téritette  Rudolfot,  hogy  tán  jó  volna  már  valahára  a  nemzet 
kérelmeit  meghallgatni,  és  nem  mindég  a  német  miniszterek  szem- 
üvegén keresztül  nézni  és  azok  szájából  szerezni  tudomást  magának 
azon  fájdalmakról,  melyek  a  nemzet  különben  egészséges  fájának 
gyökerét  emésztik. 

Megjelent  tehát  Rudolf  az  országgyűlésen,  mely  alkalommal  a 
nemzet  fényesen  bebizonyította,  hogy  tudja  mivel  tartozik  koronás 
fejedelmének,  és  hogy  mit  várhat  jogosan  királyától,  mert  Rudolfot 
a  rendek  a  hódolat  és  mély  tisztelet  legnagyobb  jeleivel  fogadták, 
de  egyszersmind  sérelmeik  orvoslását  fennhangon  kérték  és  addig 
nem  nyngodtak,  mig  a  főrendek  kezességet  nem  vállaltak  magokra, 
hogy  azok  a  jövő  országgyűlésen  orvosoltatni  fognak. 

Mind  ennek  daczára  a  sérelmek  az  idegenek  gazdálkodása 
következtében  egyre  szaporodtak,  mig  a  nemzet  látván,  hogy  az 
adressek,  petitiók  útja  czélhoz  nem  vezet,  kijelentette,  hogy  ha 
azok  mentül  előbb  nem  orvosoltatnának,  több  adót  fizetni  nem 
fog. 

Az  1583-ik  és  az  ezt  követő  mindegyik  országgyűlés  az  ide- 
genek miatti  panaszokkal  járult  a  királyhoz,  de  siker  nélkül. 

Migön  az  1602-ki  országgyűlés  rendéi  megsokalván  a  sok 
pusztitást  és  német  zsoldosok  erőszakoskodásait,  panaszszal  járul- 
tak volna  fel,  a  német  tanácsosoktól  azon  gunynyal  utasíttattak 
vissza,  hogy  ők  csak  azért  teszik  ezt,  mert  kevesebb  adót  akarnak 
fizetni. 

Hogy  milyen  volt  a  nemzetnek  a  törvényesség  iránti  tisz- 
tele, kegyelete  minden  korszakban,  tanúsítja  az,  hogy  midőn  az 
1604-ki  országgyűlésen  hozott  21-ik  czikkhez  önkényíleg  egy  és 
pedig  a  német  Camera  tanácsára  a  22-ik  vallásról  szóló  czíkk  ik- 
tattatott volna,  ezen  törvénytelen  eljárás  a  Bocskay  felkelést 
idézte  elő. 

Mire  vitték  végre  ezen  jó  becsületes  német  tanácsosok  Rudol- 
fot az  által,  hogy  a  nemzet  érdekével  egészen  ellenkező  irányban 
haladtak  ?  arra,  hogy  az  elégületlenség  lábra  kapván,  testvére  Má- 
tj'ás  választatott  meg  királyul,  és  így : 

Rudolf  utóda  II.  Mátyás  lett. 

Mennyire  alkalmatlan  volt  a  bécsi  uraknak  a  nemzetnek  sza- 
bad királyválasztási  joga  és  mennyire  ragaszkodott  a  nemzet  min- 
dég e  törvényes  jogához,  kitűnik  Mátyás  megválasztatásának  ese- 
téből. 

Mind  a  mellett,  hogy  Rudolf  Mátyás  által  leszoríttatott  a  trón- 
ról, a  királyválasztó  gyűlésre  kiadott  meghívó  levelekben  mégis  az 
állott,  hogy  Rudolf  azon  föltétel  alatt  mondott  le  királyi  méltóságá- 
ról, hogy  azt  Mátyásra  ruházza,  és  ez  oknál  fogva  felszólítja  a  ma- 
gyarokat, hogy  Mátyást  választás  nélkül  ismerjék  el  és  koronázzák 
meg  királyul. 

A  testvérek  viszálya  megszűnt,  hol  közérdekük  kívánta,  de 
ugy  a  nemzeté  is.  Mert  mind  a  mellett,  hogy  Mátyást  a  közakarat 
kívánta  királyul,  de  mind  addig,  míg  az  elejébe  adott  ezikkeket  meg 
nem  erősítette,  meg  nem  választatott  s  meg  nem  koronáztatott,  b 
mi    csak  1608-diki  év  november  havában  történt  meg. 

Hogy  mennyire  harapódzott  el  a  németek  uralma  és  befolyá- 
sa, és  mily  megelégedetlenségct  szült  ez  az  országban,  kiviláglik,  a 

Mátyás  elibe  megerősítés  végett  terjesztett  és  általa  mégis  erősített 
czíkkekből,  melyekből  nevezetesek : 

A  tárnok,  illetőleg  a  kamra,  a  bécsi  kamarától  ne  függjön. 

Az  országhadnagyok  és  végvárak  kapitányai  még  a  gyűlésből 
magyarokból  neveztessenek  ki. 

A  városokban  a  hivatalokból  a  magyarok  ki  ne  zárassanak. 

Az  1609-ki  országgyűlés  arról  érdekes,  hogy  midőn  az  osztrák 
protestánsoknak  a  vallásgyakorlat  szabadsága  meg  nem  adatott, 
ezek  felszólították  a  rendeket,  hogy  közbevetvén  magokat  a  fejede- 
lemnél, eszközöljék  ki  ezt  részükre.  Arendek  valóban  közbe  is  vetet- 
ték magokat,  de  válaszul  azt  nyerték,  hogy  az  osztrákok  ügye,  mint 
nem  magyar  sérelem,  nem  tartozik  a  magyar  országgyűlésre.  Tehát 
a  magyar  és  osztrák  ügy  közösnek  nem  tekintett  akkor  sem,  és  még- 
is már  akkor  szerették  azt  közösen  tárgyalni, 

A  következő  évben  Thurzó  György  nádor  fáradhatlan  közben- 
járásának sikerült  a  vallás  szabad  gyakorlatát  az  osztrákok  számá- 
ra megszerezni. 

Önkénytelenül  azon  kérdés  támad  bennem,  hogy  ily  nagy  vív- 
mány fejében  minő  jogokat  vagy  szabadságokat  szereztek  a  bécsi 
kormányférfiak    nekünk  ? 

Mátyás  alatt  is  a  helyett,  hogy  ritkultak  volna,  szaparodtak 
az  ország  sérelmei,  a  németek  viselete,  zsarolásai,  a  végvárak  ide- 
gen kapitányai  által  véghezvitt  pusztítások  miatt,  melyeket  46 
pontban  az  1618-kí  országgyűlés  orvoslás  végett  a  király  elébe  ter- 
jesztett. 

Egy  havi  heves  vita  után  egyezkedés  történvén  a  kir  áiy  és  a 
rendek  között  ll-ík  Ferdinánd  közakarattal  megválasztatott  és  ki- 
rályul koronáztatott. 

II- dik  Ferdinánd  alatt  is  fényesen  bebizonyult  elődeink  ragasz- 
kodása a  szabad  királyválasztás  jogához  és  annak  minden  törvényes 
kellékeihez.  Az  1625-kí  soproni  országgyűlésen  a  rendek  a  király 
azon  kívánságába,  hogy  első  szülöttjét  válaszszák  meg,  szívesen 
beleegyeztek,  azon  feltétel  alatt,  hogy  az  uj  király  atyja  koronázási 
törvénykönyvét  esküvel  erősítse  meg.  A  király  ezt  mellőzni  akarta 
és  csak  a  választást  kívánta  megtartani,  a  koronázást  pedig  később- 

re  halasztani.  Erre  az  óvatos  rendek,  nehogy  a  koronázási  feltételek 
valaha  elmaradjanak,  kijelentették,  hogy  azon  esetre,  ha  a  koroná- 
zást el  kivánná  halasztatni,  e  törvénykönyvet  a  választás  előtt  óhajt- 
ják megerösittetni.  Minek  következménye  lön,  hogy  III  Ferdinánd 
törvényszabta  utón  megkoronáztatott. 

Az  1630-ki  Pozsonyban  tartott  országgyűlésen  hevesen  ellen- 
szegültek az  osztrák  határszéleken  szedetni  kezdett  vámoknak, 
melyek  az  országot  egy  egész  idegenszerű  uj  adó  alá  vetették,  és 
miben  az  akkori  rendek  bölcsen  alapját  letéve  látták  azon  vámrend- 
szernek, mely  mentül  tovább  fog  fennállani  és  mentül  inkább  fejlesz- 
tetni,  Magyarországra  annál  inkább  nyomasztólag  fog  hatni. 

III.  Ferdinánd  követte  atyját  a  magyar  trónon. 

Hogy  a  panaszok  és  sérelmek  mindig  orvoslás  nélkül  maradtak 
hazánkban,  hogy  nemzetünktől  csak  áldozatokat  vártak  és  sorsának 
javításával  a  bécsi  kormányférfiak  mitsem  gondoltak,  kiviláglik 
leginkább  gróf  Eszterházi  György  nádornak  a  királyhoz  irt  egy  leve- 
léből^ melyben  miután  kijelenté,  hogy  az  ország  törvényei  szerint 
adóról  csak  országgyűlés  határozhat,  igy  nyilatkozik  :  „És  tartani 
fog  az  ország  lakosainak  idegensége  addig,  mig  panaszaiknak  és  az 
ország  törvényei  alapján  tett  követeléseiknek  elég  nem  tétetik,  mig 
ez  meg  nem  történik,  addig  zavarnál  egyéb  tőlük  nem  várható,  mert 
minden  tanácskozásaikban  bármi  terjesztetik  elibök,  attól  eltérnek 
és  panaszokra  fakadnak,  hogy  mind  a  vallás  tárgyában,  mind  egyéb 
szabadságaikban  egyre  sértetnek,  azokból  pedig  mik  nekik  igértet- 
nek  ,  a  törvényczikkelyekben  végeztettek  és  a  felavatási  oklevélben 
ö  felségétől  elfogadtattak,  semmi  sem  teljesittetik,  gyakran  meg- 
mondotta ezt,  de  sajnos,  nincs  ki  e  nehézségeket  kiegyenlítené  és 
minden  tanácsai,  panaszai  boldogabb  időre  halasztattnak,  mig  a  meg- 
hasonlás, zavar,  ingerültség  remituleg  növekedik.  Ö  nem  érti  mi 
czélból  történik,  hogy  mik  az  ország  lakosainak  már  egyszer  meg- 
adattak, törvényczikkelyekkel  és  királyi  oklevelekkel  megerősítet- 
tek, az  ország  védelmére  helytelen  szigorral  kétségbe  vonatnak." 
—  Továbbá  igy  szólt  : 

„Ha  ő  Felsége  e  bajokat  figyelemre  méltatni  és  kiegyenlíteni 
szándékozik,  tapasztalni  fogja  ő  Felsége,    mily  hűséggel  viseltetnek 

iránta  a  magyarok,  kik  fejedelmeik  iránt  mindig  a  legnagyobb  áldo- 
zatra készek." 

Hasonló  tanác3csal  szolgált  Eszterházy  nádor  1-sö  Rákóczy 
György  támadásainak  meghiúsítására,  mondván  : 

„Ezen  baj,  azaz  támadás  megakadályozására  jobb  gyógyszert 
nem  lehet  találni,  mint  ha  az  ország  lakosainak  nehézségei  és  sérel- 
mei orvosoltatnak,  a  királyi  Ígéretek  teljesittetnek." 

De  mindezen,  mind  a  többi  Őszinte,  hazaíjas  tanácsai  mind  az 
akkori  nádornalí,  mind  előtte  és  utána  élt  jeles  hazánkfiainak  hajó- 
törést szenvedtek  a  német  kormányférfiak  roszakaratán,  áltanácsain. 

És  igy  ezen  jó  urak  nem  a  legnagyobb  bajt  hozták  az  által 
hazánkra,  hogy  jogainkat,  alkotmányunkat  sértegették,  hanem  a 
legnagyobbat  az  által  okozták,  hogy  ügyes  politikájukkal  rendesen 
oda  vitték  a  dolgot,  miszerint  legnagyobb  lángjában  kellett  eloltani 
a  tüzet,  midőn  annak  még  a  parázsban  lehetett  volna  könnyen 
elejét  venni. 

Ferdinánd,  —  miután  fia,  ki  még  atyja  életében  királyul  ki- 
kiáltott és  a  felesketési  oklevélre  mondott  eskü  után  IV-ik  Ferdi- 
nánd név  alatt  megkoronáztatott,  kora  halállal  kimúlt,  —  a  pap- 
ságra szánt  fiát  Leopoldot  kivánta  királyul. 

Midőn  erről  az  1655-iki  országgyűlésen  szó  tétetett,  a  rendek 
ismét  előadták  panaszaikat,  miszerint  a  linczi  békekötés,  a  később 
alkotott  törvényczikkelyek  részint  végrehaj tatlauul  maradtak,  ré- 
szint megsértettek.  Panaszuk  elhangzott  mint  a  többi. 

Ekkor  pendittetett  meg  először  tisztán  egy  ismeretlen  kézből 
az  ország  nádorához  került  irat  által,  mi  már  Mátyás  megválasztása 
által  finomul  eléretni  czéloztatott,  és  mi  később  el  is  éretett,  hogy  a 
nemzet  az  uralkodó  házzal  szorosabb  egyesülésre  lépjen,  lemondván 
szabad  választási  jogáról,  és  a  királyoknak  örökösödés  utján  trónra 
jutását  törvényileg  megerösitvén.  Ezen  ösmeretlen  által  tett  indít- 
vány nagy  kedvetlenséggel  vettetett  vissza,  mert  noha  a  szabad  vá- 
lasztásnak csak  árnyéka  maradt  fenn,  noha  a  törvénycaikkelyek  és 
felavatási  oklevelek  megtartását  a  német  tanácsosok  meghiusiták, 
—  a  nemzet,  ha  törvényes  jogaínak  erőszakos  megsértését  nem  is 
-akadály ozhatá,  azokról  maga  sohasem  mondott  le,  söt  mentül  na- 
1861-ki  ország  fj!/ ül  is  11.  27 

gyobb  veszély  fenyegette  azokat,  annál  inkább  ragaszkodott  hozzá- 
juk, annál  inkább  védte  azokat. 

Ezen  indítvány  visszautasittatván,  Leopold  választás  utján  ki- 
áltatott ki  Ferdinánd  utódául  és  miután  a  felavatási  oklevelet  meg- 
erősítette, 1655-ik  évben  megkoronáztatott. 

Eddig  csak  előzményei  voltak  ezek  azon  nagy  szomorú  drá- 
mának, melynek  vérrel  áztatott  színpada :  hazánk  ;  —  előadói :  ide 
len  a  német  szívtelen  hivatalnokok,  német  féktelen  zsoldosok,  német 
embertelen  hadparancsnokok  ;  —  súgói :  oda  fenn  Bécsben  német 
tanácsosok ;  —  nézője  5  szívben  megtört,  a  martyrok  tövis-koszoru- 
jával  megkoszorúzott  szegény  nemzetünk  volt. 

A  német  hadak  annyi  kicsapongást  vittek  véghez  az  ország- 
ban, hogy  Monteciiculí  serege  alig  nyerhetett  téli  szállást  és  azért 
az  1662.  évben  Pozsonyban  összehívott  országgyűlésen  a  rendek 
ismételve  sürgették  a  két  év  óta  minden  haszon  nélkül  ben  tanyázó 
német  seregeknek  a  bécsi  békekötés  és  más  törvényczikkelyek  ér- 
telmében az  országbóli  kivitelét. 

A  szentgothárdi  diadalt  követő,  a  magyarok  tudta  nélkül  tit- 
kon kötött  vasvári  békekötés  nagy  elégületlenséget  idézett  elő  az 
országban. 

A  panaszok  átalánosak  voltak,  hogy  „118  év  ota  esküdnek  a 
királyok  és  esküdött  Leopold  is  koronáztatásakor  arra,  hogy  az  or- 
szágot illető  ügyekről,  békéről,  háborúról  a  magyarok  tanácsával 
határozand,  de  ha  nem  is  volna  törvény,  mi  volna  igazságosabb, 
mint :  hogy  országukról  és  magukról  róluknélkülök  serami  se 
végeztessék." 

Továbbá  nyíltan  vádolák  a  kormányt,  hogy  míg  egy  részről 
önkényre  törekszik,  és  az  alkotmányos  szabadságot  elnyomni  akar- 
ja, más  részről  az  ország  javával  mitsem  gondol,  csak  a  német  tarto- 
mányok boldoguljanak. 

A  helyett,  hogy  országgyűlés  tartatott  volna  a  sérelmek  or- 
voslására, az  ország  főnemesei  1664-beu  Bécsbe  hivattak  Porcia  és 
Lobkovitz  miniszterek  által  a  vasvári  békepontjai  meghallgatásának 
ürügye  alatt,  mi  nagy  elégületlenséget  és  bizalmatlanságot  idézett 
elö  az  országban,  annál  inkább,  hogy  a  várakból  a  magyar  katonák 

elbocsáttattak  és  németekkel  váltattak  fel.  A  Bécsben  összegyűlt 
főnemesek  a  nádor  által  felkérették  ismét  és  ismét  a  királyt,  misze- 
rint a  német  seregeket,  melyek  a  töröknél  is  több  kárt  okoznak, 
vitesse  ki  valahová.  Növelték  a  bizalmatlanságot  a  bécsi  udvaron- 
czok  azon  elbizakodott  kifejezései  és  fenyegetőzései  :  miszerint  a 
magyar  főurak  drága  forgói  le  fognak  szedetni,  dolmányaiknak 
arany  és  ezüst  gombjai  majd  ólomgombokkal  fognak  kicseréltetni, 
cseh  nadrág  fog  reájuk  húzatni  és  iga  fog  kevély  nyakukba  vettetni. 

A  hazánk  ellen  szőtt  cselszövények  lelke  volt  Lobkovitz. 

Ennek  müve  volt  a  lőcsei  törvényszék  Rothal  és  Heister  tá- 
bornok biztosok  vezérlete  alatt,  kik  a  börtönöket  megtölték  neme- 
sekkel^ a  megfutottak  nejeikkel  és  ezek  jószágait  elfoglalták. 

Addig  pedig  a  német  katonák  lakmároztak,  dőzsöltek  a  be- 
börtönözöttek  és  a  védtelen  nép  vagyonából. 

Miután  ezen  törvényszék  ellen  az  ország  minden  részéből  pa- 
naszok érkeztek,  a  mindenható  Lobkovitz  a  nemzet  kérelmeit  ke- 
gyesen teljeóiteni  akarván^  a  császári  hadi  és  alsó-ausztriai  tanács- 
ból, Hocher  birodalmi  kanczellár  elnöklete  alatt,  egy  12  tagból  álló 
bíróságot  alakíttatott,  és  a  foglyok  védelmére  két  német  ügyvéde 
rendeltetett. 

Nem  kevésbé  szomorú  emlékű  volt  a  pozsonyi  törvényszék  ia 
Rothal  gróf  elnöklete  alatt. 

Végre  megérkezettnek  hitte  Lobkovitz  a  főtámadást  alkotmá- 
nyunk ellen  intézni,  minek  következtében  az  országban  több  ezer 
zsoldos  állandó  tanyákra  osztatott,  azok  élelmezésére  gabonaadó,  a 
húsra  és  italokra  fogyasztási  adó,  a  nemesekre  fejenkint,  —  a 
mennyiben  azok  a  bakók  vérpallosa  alatt  el  nem  hullottak,  —  öt 
frtnyi  fejadó  vettetett  ki. 

Az  eFókészületek  megtétele  és  a  rémuralom  megállapítása 
után  elhatározták  Lobkovitz  és  minisztertársai  Hocher,  Nosticz, 
Martinicz,  Magyarországot  a  Csehországban  felállított  rendszer  sze- 
rint kormányozni,  mely  oknál  fogva  megállapodtak  abban,  hogy  a 
nádori  és  királyi  helytartói  tiszt  neve  és  hatósága  örökre  eltöröl- 
tessék, és  helyette  német  kormányzó,  német  tanácsosokból  álló  ta- 
nácscsal igazgassa  az  országot. 

27* 

Szelepcsényi  erélyes  irata  és  óvása^  melyben  monda :  ^hogy  a 
nemzet  csak  azon  feltétel  alatt  köteles  hódolati  esküjének  megtar- 
tására, ha  a  fejedelem  is  megtartja  letett  esküjét"  stb. ,  eredmény 
nélkül  maradt,  és  1673-ik  évben  Ampringen  Gáspár  a  németrend 
nagymestere  neveztetett  ki  Magyarország  teljes  hatalmú  kor- 
mányzójává. 

Ampringen,  —  a  szó  teljes  értelmében  a  német  rend  nagy- 
mestere, —  egy  sivataggá  változtatta  az  országot,  melyet  rettegés- 
sel töltött  be  neve. 

A  felállított  hadi  törvényszékek  pusztítottak  mint  a  kasza  a 
dus  szénatéren.  És  mig  a  vad  kormányzó  az  országot  tűrhetetlen 
adókkal  terhelte  és  azokat,  valamint  a  fogyasztási  adókat  kímélet- 
len szigorral  szedette,  addig  Spankau,  Kopp,  CaraíFa,  Strasoldo  tá- 
bornokok és  várkapitányok  a  felingerültekre  formális  vadászatot 
tartottak,  az  elfogottakat  karóba  vonatták,  kerékbe  törették,  a  né- 
pet az  adó  behajtásánál  leglázasztóbb  fosztogatással  és  zsarnok- 
sággal sanyargatták. 

A  német  zsoldosok  Kolb  alatt  annyira  vitték  kegyetlenségei- 
ket és  zsarolásaikat,  hogy  midön  a  lakosok  helységeikbe  németeket 
hallottak  jönni,  hegyekre  futottak,  többen  török  földre  vándoroltak, 
ott  több  kíméletet  találván*  És  ha  a  szegény  ember  panaszra  is 
akart  menni,  nem  volt  hová,  katona  volt  a  biró,  katona  a  tanú ;  a 
szegény  ember,  ha  biróság  elejébe  hurczoltatott,  elébb  meg  nem 
szabadult,  mig  utolsó  fillérétől  meg  nem  fosztatott. 

A  katonaönkény  a  legmagasabb,  hallatlan  fokra  hágott.  Az 
adók  által  egészen  kizsarolt  nép  a  minduntalan  utazó  katonákat  in- 
gyen köteleztetett  szállítani,  ingyen  tartani,  és  szerencsésnek  érezte 
magát  a  szegény  fuvarozó,  ha  marháit  békével  visszahajthatta.  A 
német  katonák  mellett  elmenni  nem  lehetett  gúny,  szitok^  bántalom 
nélkül. 

Végre  Lobkovitz,  miután  az  országot  a  legnagyobb  nyomorba, 
Ínségbe  taszította,  és  a  megelégedetlenség  tüzét  a  legmagasabb 
fokra  élesztette,  1647-ik  évben  megbukott,  és  a  fővárosból  három 
nap  alatt  mcgbukása  után  a  nép  gúnyja  és  szitkai  között  távozni 
volt  kénytelen. 

De  nem  elég  személyeket  változtatni,  ha  a  rendszer  változat- 
lan marad,  ez  tovább  élt  Lobkovitz  elvrokonaiban,  társaiban. 

Leopold  Tököly  Imrének  az  idegenekkeli  szövetkezésétől 
tartván,  1677-ben  felszólított  néhány  előkelőbb  magyart,  hogy  mi- 
ként lehetne  a  baj  orvoslása  után  a  békét  helyreállítani.  Gubasóczy 
váczi  püspök  a  többiek  közt  ajánlá,  hogy  az  alkotmányt  állítsa 
helyre.  Az  adott  jó  tanácsokat  ellenezték  az  ellenséges  indulatú  ta- 
nácsosok Hocher,  Ampringen  és  a  többi. 

Az  országban  lábrakapott  elégületlenség  fölött  megijedvén 
Leopold,  összehitta  ismét  a  főrendeket  Pozsonyba  tanácskozás  vé- 
gett, hová  biztosul  Hocher  státus  kanczellárt  küldötte.  A  vélemény 
mindig  a  régi,  mindig  egy  volt :  vitessék  ki  a  német  had,  tartassék 
országgyűlés,  törültessenek  el  a  törvénytelen  adók,  a  hivatalok 
adassanak  benszülötteknek.  Hocher  csak  a  régi  panaszokat,  régi 
kérelmeket,  melyeket  ö  annyiszor  viszavetett,  hallván  emlegetni, 
haragra  gyuladt,  szitkokra  fakadt  és  az  egész  nemzetet  pártosnak, 
lázadónak  nevezte,  mire  Pálffy  Tamás  nyitrai  püspök  ennyire  meg- 
sértve látván  az  összegyűltek  és  nemzet  becsületéi,  azt  felelte : 
„hogy  a  magyarok  királyuk  iránti  hűségüket  legkevésbé  sem  sértik 
meg,  ha  az  ily  felfuvalkodott  egyénnek,  mint  Hocher,  s  zsarnoki 
parancsainak  nem  hódolnak ;  a  németek  között  csak  egy  van,  kit 
királyuknak  tisztelnek,  és  valamint  ők  nem  keresnek  Németország- 
ban tisztségeket,  ugy  nem  türendik,  hogy  a  németek  a  benszülöttek 
elejébe  tétessenek,"  és  végre  Pálífy  Hochernek  kíhivó  durva  viselete 
által  elragadtatván,  ezt  nebulónak  nevezte. 

Leginkább  érzi  pedig  az  ember  a  hazánkon  elkövetett  sok 
méltatlanságok  között  szivét  vérzeni,  ha  e  korszak  történetében  az 
eperjesi  vértörvényszéken  akadnak  meg  szemei,  mert  hazánkfiainak 
vérével  íratott  ennek  minden  betűje. 

Ennek  elnöke  Caraflfa  volt^  ki  azt  monda  magáról,  hogy  ha 
tudná,  hogy  van  erei  közt  egy,  melyben  kímélet  és  némi  hajlam 
rejlik  a  magyarok  iránt,  kimetszené  és  elégetné,  és  ezen  emberre 
bízatott  ezerek  élete. 

A  vérpadot  ablakai  előtt  emeltette  föl,  melyen  az  ország 
minden  részeiből  összeszedett  mintegy  30  bakó  kezdte  hajmeresztő, 

vérfagylaló  műtéteiéit.  A  fejvétel,  akasztás  kegyelem  volt,  kedvel- 
tebb látványt  nyújtott  neki  a  karózás,  négyezés. 

De  minek  folytassam  ezen  szomorú  történetét  nemzetemnek, 
lelkem  elszomorodik,  szivem  szétpattanni  kész,  ha  visszatekintek 
ezen  vértengerre,  melybe  hazánk  szabadságát  elfojtani  akarták,  — 
és  ha  Garnier  mondhatta  Eobespierreuek,  hogy  „Danton  vére  az, 
mely  fojtogat",  mennyivel  inkább  mondhatjuk  mi  azon  német  sys- 
teméuek,  mely  annyiszor  haldokló  félben  volt  és  ma  is  múló  félben 
van,  „hogy  polgáraink  ezeréinek  ártatlanul  kiontott  vére  az,  mely 
fojtogatja.'- 

És  ezen  vad  állat  Caraffa,  ki  megint  az  idegen  német  minisz- 
terekben Kinsky  és  Trattmanban  érdemiért  leghőbb  pártolókra  ta- 
lált, nemcsak  meg  nem  büntettetett,  el  nem  mozdittatott,  hanem 
még  az  aranygyapjas  renddel  diszesittetett  fel,  mindamellett,  hogy 
bécsi  palotájára  az  Íratott;  épült  a  magyarok  könyeiböl. 

Hát  ezen,  —  a  németek  által  lázongónak,  türelmetlennek  el- 
híresztelt nemzet,  mit  csinált  ennyi  igazságtalanságok,  üldözések 
és  az  idegenek  által  gyakorolt  zsarolások  után  ?  Tán  szabad  vá- 
lasztási jogával  és  az  1222-dik  évi  bullának  ismeretes  záradékával 
élni  akarván,  —  más  családból  választott  királyt  magának  ? 

Nem ! 

A  királyi  méltóság  az  1687-ki  országgyűlésen  az  uralkodó 
családban  örökössé  tétetett,  és  II.  Endre  1222-ik  évi  aranybullájá- 
nak azon  záradéka,  miszerint  a  nemesség  feljogosittatik  a  törvé- 
nyeket megsértő  királynak  fegyverrel  is  ellenállani,  Leopold  külö- 
nös kívánságára  megsemmisíttetett  és  József  a  fölavatási  esküforma 
és  oklevél  megerősítése  után  megkoronáztatott. 

És  a  nemzetnek  ezen  ujolag  oly  nagylelküleg  tanúsított  bizal- 
máért mivel  fizettek  a  német  tanácsosok?  azzal,  hogy  1687  óta  or- 
szággyűlés nem  tartatott,  az  országra  önkényes  adók  vettettek,  és 
ezek  karhatalommal  beszedettek,  a  törököktől  visszafoglalt  jószá- 
gok, részek  eladattak,  például  KisKúnság  a  német  rendnek. 

József  kormánya  alatt  nevezetes  volt  az  1708  ki  országgyűlés^ 
mely  a  régi  gravaminalis  országgyűlések  hü  képét  tünteti  sze- 
meink elé. 

A  panaszok  a  régiek,  a  hang  a  régi,  siralmas,  orvoslást  kérÖ, 
a  régi  és  ujabb  még  mindig  nyilt  sajgó  sebekre. 

A  sérelmek  a  következők  voltak  : 

Számos  uemes  egyszerű  vádra  befogatott,  rendkivüli  s  idege- 
nekből szerkesztett  Ítélőszékek  eleibe  állíttatott,  s  ezeknek  kénye, 
nem  pedig  a  honi  törvények  szerint  Ítéltetett  el  a  legsúlyosabb  bün- 
tetésekre, mint  fej-  és  jószágvesztésre. 

A  törvénytelen  adók.  melyeket  gyakran  tábornagyok,  királyi 
biztosok,  a  haditanács,  sőt  egyes  várak  kapitányai  Önkényesen  ve- 
tettek az  országra,  ugy  szinte  ezen  adók  rettentő  behajtása,  mert 
nemes  urak  börtönbe  vettettek  a  nemtelenek  pedig  kegyetlenül  ve- 
rettek, és  annyira  zaklattattak,  hogy  fizetni  módjok  nem  lévén, 
gyermekeiket  adták  el  a  törököknek,  mások  kétségbeesve  öngyil- 
kosságra vetemedtek. 

Mind  a  mellett,  hogy  a  természet  sóval  gazdagon  áldá  meg  az 
országot,  ez  mégis  oly  drágán  áruitatott,  hogy  azt  legtöbben  nélkü- 
lözni kénytelenek  voltak.  És  a  többi,  —  ki  tudná  mindazokat 
elősorolni. 

III.  Károly  követte  Józsefet.  —  Károly  alatt  életíi  ntosságu 
volt  a  Pozsonyban  1723-ban  tartott  országgyűlés  és  ezáltal  elfoga- 
dott leányág  örökösödése  is  : 

Mig  eddig  hazánk  közjogának  ezen  legfontosabb  része  csak 
törvénykönyveink  és  történetünk  lapjain  állott  irva,  azt  hazánk 
nagy  fia  Deák  Ferencz  egy  egészszé  állította  össze  és  mint  egy 
érczalakba  öntötte,  és  azon  csak  rontanék,  ha  hozzája  szólani  vagy 
tenni  akarnék  valamit,  mint  rontanék,  ha  Raphael  remek  müvén  va- 
lamit változtatni,  hozzá  tenni  vagy  kihagyni  akarnék  belőle. 

Azért  itt  befejezni  akarom  ecsetelését  azon  lefolyt  szomorú 
századoknak,  melyekben  nemzetünk  nagynak  mutatta  magát  a  tű- 
résben, szenvedésben.  A  multakból  megtanulhattuk,  hogy  mikép 
éreznek  fenn  Bécsben  irányunkban  a  német  kormányférfiak,  de 
megtanulhatták  ök  is,  hogy  hiába  gördítik  az  elnyomatás  sysiphus 
kövét,  mely  végre  csak  a  görditöket  fogja  visszaesésében  eltiporni, 
de  a  nemzetet  nem. 

Mint  Aeneas  az  égő  lángokban    álló  Trója   városából  isteneit 

és  atyját  megmenté,  ugy  nemzetünk  is,  bármily  nagy  volt  a  veszély, 
mely  feje  fölött  összecsapott,  ha  mást  nem,  alkotmányát  és  hitét 
annak  isméti  feltámadásához  megmenteni  tudta  annak  hullámaiból. 

Az  eddig  elősoroltak  docírinájából,  ugy  hazánk  későbbi  törté- 
neteiből azt  is  látjuk,  hogy  a  dynasticus  érdekek  leginkább  védve, 
biztosítva  vannak  ott,  hol  a  népek  jogérzete  kifejlődött,  szilárdult. 

A  constitutíonalis  népek  nem  némi  gyermeki  pietásból,  (Gut- 
mtithigkeít !)  ragaszkodnak  fejedelmeikhez,  hanem  azért,  mert  a 
a  királyi  eszme  és  az  iránti  tisztelet  összeolvadt  alkotmányuk  egész 
lényével  és  ez  iránti  tiszteletükkel. 

És  ez  volt  oka,  hogy  a  királyi  trón  seholsem  nyugodott  biz- 
tosabb alapokon  mint  nálunk,  tudniillik  a  törvényesség  és  nemze- 
tünknek ez  iránti  hódolatának  alapján. 

És  innen  magyarázható,  hogy  a  nemzet  eltűrt,  szenvedett 
mindent  és  fejedelmei  iránt  még  akkor  sem  használta  föl  II.  Endre 
1222-ke  óta  fennálló  baílájának  a  jogosult  fegyverragadásról  szóló 
záradékát,  midőn  ezek  ellenséges  indulatú  német  tanácsosai  a  nem- 
zetet önvédelemre  szorították,  ezen  bulla  nélkül  is  a  „jus  inculpatae 
tuíelae"  jogával,  sőt  kötelességével  élni  kényszeritették,  hanem 
mindég  csak  sérelmeinek  orvoslását,  az  idegenek  eltávolítását  kérte, 
és  a  király  eszméjét  annyira  szentnek  és  oly  mély  tiszteletben  tar- 
totta, kogy  inkább  tűrt,  mintsem  azt  megsértené. 

Innen,  valamint  a  magyar  nemzet  nagylelkűségéből  magyaráz- 
hatni, hogy  ez  a  magyar  király  és  miután  királyunk  az  ausztriai 
császárral  egy  személy,  ennek  is  trónját  és  ezzel  összefüggésben  az 
ausztriai  birodalmat  is  épen  a  németek  ellen  kétszer  védte  meg  és 
kétszer  tartotta  fenn,  mint  történt  Mária  Terézia  és  I.  Ferencz  alatt. 

Igen  jól  tudjuk,  hogy  Mária  Terézia  mindjárt  trónralépte  után 
Károly  Albrecht  bajor  fejedelem  és  II.  Fridrik  porosz  király  által 
oly  szorongatott  állapotba  hozatott,  hogy  maga  elösmerte  egy  leve- 
lében, miszerint  nagy  birodalmában  nem  talál  helyet,  hol  közelgő 
szülését  bevárja.  És  mit  tett  a  hatalmas  miniszteri  tanács  a  fejede- 
lemnö  ily  kétségbeesett  helyzetében  ?  tán  bátorságot,  eröt  öntött  az 
egész  világtól  elhagyatott  fejedelemasszonyba?  Nem!  Azt  tanácsolta 
neki,  hogy  a  birodalomnak  egy  része  áldoztassék  fel  az  ellenségnek. 


425 

Ily  eszméktől  vezérelt  tanácsosoktól  és  azok  utódaitól,  kik  ily 
könnyen  tudnak  lemondani  hazájuk,  vagy  mit  is  mondok,  birodal- 
muk integritásáról,  nem  csoda,  ha  más  országok  integritását  nem 
tudják  kellőleg  méltányolni,  becsülni. 

A  fejedelemnö  férfiasabbnak  mutatkozott  veszélyes  helyzeté- 
ben, mint  a  tanácsosok,  kiknek  tanácsát  megvetette,  és  a  magya- 
rokhoz fordult  segélyért. 

A  segélyt  igérö  országgyűlés  története  ismeretes  és  elfelejt- 
hetlen  betűkkel  van  fölfegyezve  a  történet  lapjaira,  csak  Bécs  kor- 
mányférfiai  látszanak  róla  tökéletesen  megfeledkezetteknek ;  vala- 
mint ezelőtt  12  évvel  megfeledkeztek  arról,  hogy  a  véletlen  ugy 
akarta,  hogy  ezen  örökké  nevezetes  országgyűlésen  gr.  Batthyány 
Lajos  legyen  az  első,  ki  elkiáltotta  a  birodalmat  megmentő :  moria- 
mur-t.  Maga  Montesquieu  elismeri  ezen  országgyűlésnek  eredmé- 
nyét, horderejét,  midőn  azt  mondja:  „Láttuk,  hogy  az  ausztriai  ház 
szünet  nélkül  a  magyar  nemesség  elnyomásán  munkált.  Nem  tudá, 
mily  becsű  lesz  az  egykor  reá  nézve.  Pénzt  keresett  ezen  nemzetnél, 
melylyel  ez  nem  birt  és  nem  látta  a  hősöket,  kik  léteztek  közötte. 
Midőn  annyi  király  osztozott  már  birodalmaiban,  a  tartomány  alkat- 
részei élet  és  mozdulat  nélkül  ugy  szólva  romba  dőltek,  elevenség 
csak  azon  nemességben  volt,  mely  e  méltatlanságon  felháborodott, 
mindent  elfelejtett  és  harczolt,  és  dicsőségének  vélte,  hogy  elessék 
és  megbocsásson." 

Mi  lett  volna  az  ausztriai  birodalomból,  a  császári  trónból,  ha 
a  magyarok  a  német  tanácsosok  politikáját  követve,  a  kűlesemé- 
nyek  mikénti  fejlődéséhez  intézték  volna  fellépésüket,  eljárásukat  ? 

A  magyar  nemzet  politikája  soha  sem  hasonlított  a  német  ta- 
nácsosoknak a  köszvényes  emberhez  hasonló  politikájához,  mely  a 
külső  benyomásoknak  a  legnagyobb  mértékben  kitéve  van.  A  ma- 
gyar nemzet  a  fejedelemnö  szorongatott  helyzetét  nem  használta  fel 
concessiók  megadására,  de  még  arra  sem,  hogy  régi  sérelmeinek  or- 
voslását kérte,  sürgette  vagy  ezek  orvoslásához  kötötte  volna  az 
adandó  segélyt.  Segítséget  nyújtott,  midőn  segítségre  volt  szükség. 
A  magyar  nemzet  tehát,  a  Habsburg  Lothringiai  ház  alapitó- 
jának kétszeresen  tekintheti  magát,  1-ször  a  leányág  örökösödé- 

sének  elfogadásával  és  1723-ban  törvénybe  igtatásával,  és  2-szor 
annak  életbeléptetésével  és  kifelé  karddali  foganatosításával.  Károly 
alatt  tollal  fogalmazták  és  írták  be  azt  törvénykönyveikbe,  Mária 
Terézia  alatt  pedig  az  európai  diplomatia  és  fejedelmek  egymás 
közti  kötéseibe,  és  az  uralkodók  évkönyveibe  véres  kardjukkal 
metszették  be  azt  a  lelkes  honfiak. 

Ha  Magyarország  el  nem  fogadja  és  keresztül  nem  viszi  a 
nöág  trónörökösödési  jogának  elösmertetését,  ugy  az  első  esetben 
semmi  becse,  a  másikban  pedig  semmi  jövője  sem  lett  volna. 

I.  Ferencz  alatt  szintén  beállott  azon  eset^  hogy  a  magyar 
nemzetnek  kellett  a  birodalmat  és  az  ausztriai  császári  trónt  a  Na- 
póleonnal szövetkezett  német  fejedelmek  és  azoknak  fegyvert  fogott 
népei  ellen  megmenteni,  nevezetesen  1805  ik  évben  Bajor,  Baden, 
Würtemberg  ugy  szinte  a  rajnai  szövetség  ellen. 

Csak  egy  szövetségese  volt  az  ausztriai  dynastiának,  mely 
hozzá  hü  volt  mindig,  melynek  hűségéről  a  legnagyobb  szükségben, 
—  midőn  a  barátot  a  hütelen  szövetségestől  leginkább  megkülön- 
böztetni lehet,  —  meggyőződhetett,  és  ez  Magyarország  volt. 

Ezt  nem  tántoriták  el  sem  II.  Fridrik  csábitó  kísérletei,  sem 
I.  Napóleonnak  1809-ki  Pünkösd  hava  15-én  Schönbrunnban  kelt 
lelkes,  szivhez  szóló,  a  multak  reminiscentiáját  oly  hatalmasan  fel- 
rázó proclamatiója. 

Nem  akarom  előidézni  szavait  ezen  felszólításnak,  melyből 
kilátszik,  hogy  a  külföldön,  —  bár  mennyire  is  igyekeznek  fenn 
Bécsben  elferdíteni  viszonyunkat  az  ausztriai  tartományokhoz,  — 
jobban  ismerik  ezt,  mintsem  a  roszakarat  kívánná.  Harczra  kelt 
nemzetünk,  mert  alkotmányunk,  melynek  egyik  föeszméje  mindig  a 
királyság  eszméje  volt,  megtámadtatott,  és  a  magyar  nemzet  nem 
engedi  megsérteni,  megtámadtatni  alkotmányát,  bár  honnan  is  jöj- 
jön a  megtámadás. 

És  mi  eredménye  lőn  e  kétszeri  önzéstelen  feláldozásnak  ?  az, 
mi  mindig :  háládatlanság. 

Mária  Terézia  korát  követte  II.  József  kora,  és  Napóleonnak 
bukását  a  reactiónak  legnagyobb  mérvbeni  uralma  hazánkban. 

Midőn  az  óriás  leveretett  lábairól,  azt  vélték  a  hatalmasságok, 

hog3'  a  szent  szövetség  által  a  békét,  a  szolgaság  békéjét  megörö- 
kitették  Európában,  és  hogy  a  népek  segítségére  többé  szükségük 
nem  leend. 

És  ez  volt  oka,  hogy  a  bécsi  kormány,  melynek,  valamint  az 
európai  reactiónak  is  lelke  és  feje  Metternich  volt,  elkezdett  ismét 
régi  modorában  eljárni.  Magyarországot  a  rendek  hozzájárulása 
nélkül  akarván  kormányozni. 

Országgyűlés,  mely  1792 — 1811-ig  csak  azért  tartatott  min- 
dig, hogy  embert  és  pénzt  szavazzon  meg,  többé  össze  nem  hivatott, 
és  midőn  1820-ban  Olaszország  állapota  gondot  okozott  a  kor- 
mánynak, és  ennek  ismét  katonára  s  pénzre  volt  szüksége,  areactio 
oly  biztos  lábakon  érezte  magát,  hogy  országgyűlés  közbenjötte 
nélkül  kezdett  az  országban  ujonczozni  és  adót  szedetni,  mely  4 
millió  váltó  forintról  4  milló  pengö  forintra  emeltetett. 

Németh  János  causarum  Regalium  director,  midőn  Ferencz 
császárt  és  királyt  arra  figyelmezteté,  hogy  azon  esetre,  ha  a  német 
tanácsosoknak  engedve,  Magyarországban  nem  alkotmányos  utón 
jár  el,  megszentségteleníti  az  alkotmányt  és  esküjét,  azt  nyerte  a 
császártól  feleletül :  „Nem  tudja,  hogy  császár  és  király  vagyok  és 
fejét  vétethetem."  „Tudom,  hogy  hatalmában  áll,  —  viszonzá  Né- 
meth, —  de  hazám  szabadsága  és  királyom  becsülete  drágább, 
mint  életem." 

Hasonló  ellenzések  történvén  a  honfiak  részéről,  azonnal  fel- 
függesztetett  a  megyei  igazgatás  és  császári  biztosok  küldettek  ki, 
katonák  kíséretében,  a  fejedelem  akaratját  végrehajtani. 

Erre  a  kormány  és  megyei  igazgatások  nyilvános  küzdésbe 
ereszkednek.  A  megyei  tisztviselők  lakházaikban  letartóztatnak. 
Egyik  közülök  Kürty,  két  hétig  ostromoltatik  házában.  Az  elége- 
detlenség kitör  az  ország  egyik  végétől  a  másikig. 

A  katonaság  megérkezésére  és  azon  világos  kijelentésre,  hogy 
meghagyásuk  van  a  gyűlést  szétverni,  ha  önkényt  el  nem  távozná- 
nak, a  gyűlések  szétoszoltak,  jegyzökönyveikbe  igtatván  óvásuka* 
az  erőszak  ellen. 

Bars  megye  Rákóczy  hires  emlékiratának  ezimét:  „Recruduere 
nova  gentis  vulnera"  adta  jegyzökönyvébe  igtatott  óvásának. 

Az  erőszakoskodások  folytak  az  országban,  minden  gát,  min- 
den akadály  nélkül,  és  dúltak  mint  partjain  tulcsapó  szilaj  folyam 
fékezhetlen  árjai. 

-  Csak  jogon  és  igazságon  alapuló  kormányzat  számolhat  állan- 
dóságra, erőszak,  önkény  csak  rövid  ideig  tartó  győzelmeket,  csak 
keserű  gyümölcsöket  szokott  szülni.  És  ugy  ezen  erőszakos  eljárás 
is  csak  compromittálta  a  kormányt  a  nélkül,  hogy  kivánt  eredményre 
vezetett  volna,  mert  1825-ik  évben  kénytelen  volt  az  országgyűlést 
ismét  összehini. 

Ezen  országgyűlés  megnyitó  beszédében  hiába  vallotta  be 
Ferencz  király  tévedéseit,  mondván :  miszerint  „oly  dolgok  történ- 
tek, melyeknek  nem  kelletett  volna  történniök  és  melyek  nem  fog- 
nak többé  történni,*  —  mindez  nem  akadályozta  a  rendeket  a  ki- 
rályhoz intézett  felírásban  felszólamlani,  miszerint  az  1790-iki  tör- 
vények ellenére  az  alkotmány  erőszakosan  megsértetett,  a  megye- 
házakat elfoglalák,  a  levéltárakat  erőszakkal  feltörték,  a  megye 
pecsétjeit  elvevék  és  a  többi,  —  kérvén  egyszersmind,  ne  hallgassa 
meg  0  Felsége  ezentúl  a  rósz  tanácsosokat  és  támaszkodjék  az  or- 
szág törvényeire. 

Ugyanazon  panaszok,  ugyanazon  kérvények,  ugyanazon  jog- 
sértések, erőszakoskodások  századok  óta,  nem  tudja  az  ember :  ha 
visszatekint  ezek  végnélkül!  sorozatára,  mit  csodáljon  inkább  :  a 
nemzet  türelmét  a  kitartásban,  és  uj  meg  uj  kérvények  szerkeszté- 
sében, vagy  a  bécsi  roszlelkű  miniszterek,  tanácsosok  konokságát, 
állhatatosságát,  következetességét  a  nemzet  jogainak  megsértésé- 
ben, törvényes  kérelmeinek  megtagadásában,  és  alkotmányunk  alá- 
ásására,  felforgatására  fordított  fáradhatlan,  de  hála  az  ég  urának, 
eredmény  nélküli  törekvéseiben. 

Ezen  kormányférfiak  emléke,  valamint  a  jelenlevőké  is  tán 
kedvezőbb  színben  állana  az  utóvilág  előtt,  ha  ennyi  erő  nemesebb, 
üdvösebb  és  több  sikert  igérö  czélokra  fordíttatott  volna. 

Nem  kért  soha  nemzetünk  uj  jogokat,  nem  akart  más  tarto- 
mányok rovására  terjeszkedni,  csak  igazságot  sürgettek  örökké 
kérvényei,  midőn  ősei  alkotmányának  épségben  tartását  kérte,  kö- 
vetelte. És  csak  azon  varázserőnek  tulajdonitható,  melylyel  az  igaz, 

jogos  ügy  csatolja  magához  az  embereket,  hogy  már  rég  kétségbe 
nem  estünk  a  felett,  hogy  van  igazság  a  földön. 

A  lefolyt  viharos  századok  aggodalmait,  a  kétségbeesés  per- 
czeit, az  erőszak  kicsapongásait,  az  igazság  megfertöztetését,  alkot- 
mányunknak eröszakkali  felfüggesztését,  a  törvénytelen  adónak  a 
legtörvénytelenebb  utoni,  azaz  a  katonaság  általi  behajtását  láttuk, 
tul  éltük  a  lefolyt  vészteljes  utolsó  évtized  alatt  és  látjuk  mind- 
nyájan, kik  még  élünk. 

Meg  nem  foghatja  az  ember,  hogy  mikép  lehetséges  a  fájda- 
lom, szenvedés  ily  nagy  tengerét  ily  szűk  határba  szorítani. 

Hogy  még  itt  vagyunk,  élünk,  nem  a  múlt  rendszer,  hanem  a 
véletlenség  érdeme. 

De  nem  akarok  a  múltra  tekinteni,  midőn  még  a  jelen  is  oly 
szomorú,  hogy  a  múlt  hü  képét  szemlélhetjük  benne. 

Nem  akarok  pedig  viszszatekinteni  azért,  mert  nem  akarnám 
megérinteni  a  húrt,  mely,  mihelyes  a  szivben  megpendül,  szemeink- 
ből a  könyek  árját  fakasztja,  és  sajgó  sebeink  némileg  lecsillapodott 
fájdalmát  uj  életre  ébreszti,  nem  akarom  előhozni,  mit  szenvedtünk, 
tűrtünk,  mert  messze  van  az  tőlünk,  ki  panaszainkat  meghallgatná, 
vigaszt  nyújtana  és  egy  reménysugárral  vidítaná  fel  hazánk  jövője 
fölött  elszomorodott  leikünket ! 

A  tiz  év  alatt  beteljesedett  másodszor  az,  mit  Kollonics  I.  Leo- 
pold  korában  mondott  és  elért :  „faciam  Hungáriám  captivam,  po- 
stea  mendicam,  deinde  catholicam.*  Leigáztak,  koldussá,  és  a  con- 
cordatum  által  katholikussá  tettek. 

De  ez  még  nem  elég,  hogy  fájdalmunkat  tetézze  a  sors  és  kül- 
sőleg is  mutattassa  velünk  a  világnak  a  gyászt,  melybe  szivünk 
burkolva  van,  két  jelesebb  polgárunkat  ragadott  el  tőlünk. 

Kivált  midőn  az  utolsónak  üres  helyét  nézem  és  azt  várom, 
togy  jöjjön  körünkbe  és  engedje,  hogy  lelkesedése  tüzénél  meg- 
gyújthassuk hazafiságunk,  kitartásunk  fáklyáját,  elszomorodom, 
midőn  látom,  hogy  a  kidűlt  csernek  csak  koronája  maradt  meg 
köztünk. 

Mirabeau  azt  monda  halálos  ágyán  a  mellette  állónak :  „tartsd 
jól  e  főt,  mert  bajosan  fogsz  ennél  hatalmasabbat  életedben  tartani, 

szeretném  örökségül  hagyni"  5  mi  részünkről  szerencséseknek  érez- 
zük magunkat,  hogy  nagy  halottunk  a  nemzet  halottja  szellemét 
hagyta  örökségül  e  háznak  és  e  hazának. 

Ezen  lefolyt  tiz  év  szenvedéseit  pedig  leginkább  azért  nem 
akarom  megpendíteni,  mert  hidegvérüen  akarnék  hozzá  szólani  a 
szőnyegen  levő  határozat  vagy  felirat  kérdéséhez,  és  azért  mint  a 
protestáns  eltakarja  képét,  midőn  Isten  házába  megy,  hogy  a  világi 
dolgokról  megfelejtkezzék,  ugy  eltakarom  én  is  arczomat,  hogy  a 
legközelebbi  mnlt  véres  eseményeit  ne  lássák  lelki  szemeim,  mert 
zivatarrá  fejleszthetnék  keblem  nyugodt  hangulatát. 

Azon  komolyság,  melylyel  a  szőnyegen  levő  kérdések  tárgyai- 
tatnak,  azon  melegség,  melylyel  ezen  tárgyalások  folytattatnak, 
azon  feszültség,  melylyel  nem  csak  küldőink,  hanem  a  külföld  is 
ezen  kérdések  vitatásának  kezdetét  várták  és  eredményét  lesik, 
legnagyobb  jele  azon  fontosságnak,  melylyel  ezek  bírnak. 

Erezzük  ezt  mindnyájan,  és  mert  meg  vagyunk  győződve 
mindnyájan  első  lépésünk  horderejéröl,  törekszik  mindenki,  ugy  én 
is,  mennyire  csekély  erőmből  kitelik^  adandó  véleményemet  okada- 
tolni  és  azért  veniam  petimus,  damusque  vicissim. 

Tudjuk,  hogy  országgyűlésünk  nem  valami  Postulaten-Land- 
tag,  melynek  naplója  nem  más,  mint  complimentirbuch,  nem  adres- 
seket_,  hódoló  nyilatkozatokat  megszavazó  testület,  melynek  leg- 
nagyobb dicsősége  hódolhatni  és  széjjeloszolhatni,  és  mert  ezt  jól 
tudjuk,  meg  vagyunk  egyszersmind  győződve  arról,  hogy  határoza- 
taink nem  fognak  csupán  naplóink  hasábjain  maradni,  hogy  azok 
nem  csak  e  hon  határain  belül  fognak  figyelmet  gerjeszteni,  hanem 
a  mivelt  világ,  a  szabadságért  sóvárgó  nemzetek  szemei  függeszt- 
vék  reájuk  ;  —  azért  tudjuk  azt  is,  hogy  határozataink  alig  hozat- 
tak, és  már  Clio  örömmel  jegyzi  fel  azokat  az  emberiség  történeté- 
nek nagy  könyvébe. 

Örömmel  —  mondom  —  mert  a  magyar  nemzet  története 
folytonos  küzdés  az  emberi  jogok  kivívásának  szent  ügyében,  foly- 
tonos harcz  a  zsarnokság,  —  örökké  való  óvás,  az  önkény  ellen.  És 
azért  ha  Danton  mondhatta  magáról  és  joggal :  „bes  zéleni  fo- 
gok mintha  a  történetet    érczbe  vésném!"   mennyivel 

inkább  mondhatná  ezt  e  gyűlés  batárűzatairólj  melyek  mint  egyes 
emlékei  fognak  fenmaradni  nemzetünk  szabadságra  törÖ  lelkének, 
és  békesség  után  vágyó  törekvéseinek. 

Igen,  kiengesztelödés,  béke  az,  mit  keresünk.  Ezek  érzelmei- 
vel gyűltünk  össze  ide  mindnyájan.  Mert  ha  van  nép,  mely  meg- 
híínhödte  már  öse  inek  bűneit,  mely  annyi  sanyargatás,  üldözés  után, 
az  állandó  nyugalom,  rend,  törvényesség  révpartjába  kívánkozik, 
az  a  mi  népünk  ! 

És  azért  mi  természetesebb  a  békénél,  melyet  óhajtunk,  az 
engesztelödésnél,  melyet  keresünk,  a  baráti  kéznél,  melyet  meg- 
szorítani jobbunkat  nyitva  tartjuk,  noha  ezt  nem  látjuk,  nem  találjuk. 

Egy  láthat] an  kéz  csak  az,  melynek  nyomaival  mindenütt  ta- 
lálkozunk, és  mely  alkotmányunk,  hazánk  falaira  a  vészteljes  Mene, 
Thekle,  szavakat  irja.  — 

Mi  olajággal  jöttünk  kezünkben  és  karddal  találkozunk,  mi 
fegyvertelen  jöttünk  ide  fel  és  gyülekeztünk  össze  a  múzsák  ezen 
templomában,  melynek  udvara  megtelik  az  előtte  csaknem  naponta 
hurczolt  ágyuk  zörejétől ! 

Igen !  mi  kibékülni  készek  vagyunk,  de  nem  nemzeti  becsüle- 
tünk rovására,  nem  törvényeink,  alkotmányunk  romjain,  nem  szét- 
tört koronánk  darabjain,  nem  széttépett  határaink  maradékain,  ki- 
békülni készek  vagyunk  nem  mint  leigázott,  hanem  mint  szabad 
nemzet,  mint  szerződő  fél  a  másik  szerződő  féllel,  nem  mint  egy 
országrész,  hanem  mint  egész  ország. 

És  épen  azért  fáj  lelkemnek,  midőn  széttekintek  e  padokon, 
és  nélkülözni  kénytelen  vagyok  azokat,  kik  véreink,  kik  testvéreink^ 
kik  századokon  át  velünk  osztották  hazánk  sorsát  jó  és  balszeren- 
csében, és  kikkel,  midőn  együtt  voltunk  kénytelenek  közös  alkot- 
mányunk közös  bástyáinak  lerombolását  szemlélni,  együtt  kíván- 
nánk azokat  fölépíteni  ismét ! 

Testvéreink  távollétét  azért  sajnálom  leginkább,  mert  nélkü- 
lök  magunkat  kiegészítve  nem  tekinthetjük,  és  addig  sem  fölira- 
tokba, a  törvényhozás  ezen  első  teendőibe,  sem  a  törvényhozásba 
magába,  sem  a  koronázásba,  adó  és  katona  megszavazásába  jogosan 
és  alkotmányunk  szelleméhez  híven  be  nem  bocsátkozhatunk. 

Azok  pedig,  kik  ennek  daczára  azt  állítják,  hogy  igen,  lehet  a 
tényleges  hatalomhoz  fölírni  —  eltekintve  attól,  hogy  ha  ezt  lehet- 
ségesnek állítják,  akkor  a  logíca  szoros  következtetési  elvei  szerint 
e  testület  törvényhozási,  koronázási  képességét  sem  vonhatják  két- 
ségbe —  sem  a  dynasticus  nézeteknek,  sem  a  constitutíonalis  el- 
veknek nem  uagy  szolgálatot  tesznek. 

Mert  mint  provocálunk  Mátyás  és  mások  korára  —  noha  nem 
nagy  analógiával  —  hogy  a  felküldendö  fölírat  lehetőségét  történe- 
tünk praxisából  is  kimutassuk,  ugy  igen  könnyen  történhetnék  meg 
a  legközelebbi  jövőben,  hogy  a  kormánynak  eszébe  jutna  egy  uj,  és 
ha  neki  tetszik,  ennél  még  egy  csonkább,  tökéletlenebb  parlamentet 
összehini,  mely  a  mostani  országgyűlésünkre  hivatkozva  fölirat  fel- 
küldésére jogosítottnak  érezvén  magát,  hódoló  köszönetet  nyilatkozó 
felírást  küldhetné  fel. 

Itt  azon  kérdés  elvét  látom  fölállítva,  készíthet-e  a  ki  nem 
egészitett  országgyűlés  feliratokat,  vagy  sem  ?  és  ha  mi  az  elvet 
fölállítjuk,  hogy  a  ki  nem  egészitett  országgyűlés  főuratokat  szer- 
keszthet, felküldhet,  fegyvert  szolgáltatunk  elleneink  kezébe,  a  nél- 
kül, hogy  ügyünknek  segítenénk. 

De  e^en  elv  felállítása  az  uralkodó  háznak  sem  tenne  nagy 
szolgálatokat,  mert  a  tényleges  hatalommalí  alkudozhatás  elvének 
elfogadásával  a  dynasticus  érdekek  leginkább  veszélyeztetnek. 

Ha  ezen  elv  érvényesnek  fogadtatik  el,  akkor  nem  vehetik 
sem  a  pármai,  modenai  berezegek,  sem  a  pápa,  sem  a  nápolyi  király, 
sem  maga  Ausztria  rósz  néven,  hogy  az  olaszok  a  tényleges  ura- 
lomra került  fejedelemmel  magokat  érintkezésbe  teszik,  ahhoz 
föliratokat  küldenek. 

Mit  szólott  volna  Ferencz  király,  midőn  Napóleon  Bécsben  a 
Caesarok  trónján  ült  és  onnan  a  magyarokhoz  a  fentebb  idézett 
proclamatíót  küldötte,  ha  a  magyarok  hozzá  mint  tényleges  hata- 
lomhoz fölírtak  volna.  (Tetszés.) 

Nem  a  tényleges,  hanem  a  törvényes  hatalomhoz  írhat  egy 
nemzet  képviselő  testülete  a  nélkül,  hogy,  vagy  a  fejedelem,  vagy 
a  nemzet  jogai  csorbulást  szenvedjenek,  az  ausztriai  császárral  csak 


433 

a  magyar  király  vagy  ennek  kormánya  léphet  érintkezésbe,  de  nem 
a  nemzet  maga. 

Status  és  kormányférfiaknak  nem  lehet  egy  elv,  egy  vívmány 
pereznyi  eredményét,  hasznát,  ha  nem  annak  kihatását  a  jövőre  kell 
tekintetbe  venni,  mert  különben  mit  ma  nyereménynek,  ugyanazt 
holnap  veszteségnek  tekinthetnek,  egy  pereznyi  öröm,  győzelem 
hosszas  keserveket  szülhet. 

Én  részemről  mint  egyszerű  napszámos,  az  előttem  nyilt  egye- 
nes utón  haladok  addig,  mig  lehet,  mig  a  sorompóhoz  érek,  ide  érve 
pedig  megállok,  mig  azt  megnyitják  előttem;  de  keresztülugrani 
nem  fogom,  és  azért  az  igen  egyszerű,  és  a  mostani  körülmények 
közt  nézetem  szerint  legpracticusabb,  legártatlanabb  és  legkevésbé 
mei'ész:  ibant  qua  poterant,  qua  non  poterant,  non  ibant,  politikát 
követem.  (Derültség.  Tetszés.) 

Én  részemről  azt  hiszem,  hogy  ugy  Bécsben  valamint  a  kül- 
földön, csak  akkor  ütközhetnének  meg  eljárásunkon,  ha  az  ország- 
gyűlés kiegészítve  hivatott  volna  össze,  ha  alkotmányunk  vissza- 
állíttatott volna,  ha  az  ország  az  1790-ki  törvények  értelmében  a 
ti'ónörökös  által  kormányoztatnék,  ha  a  számtalan  törvénytelen  adók 
a  legtörvénytelenebb  utón  katonai  erőszakkal  be  nem  hajtatnának, 
ha  a  cs.  k.  policla  feloszlattatott  volna,  ha  a  financzok  utonállókhoz 
hasonló  megtámadásaitól  hazánk  ma  megkíméltetve  volna;  de  mig 
ez  mind  nem  történik,  mig  az  országban  a  legnagyobb  önkény,  fék- 
telenség uralkodik,  mig  jelen  országgyűlésünk,  törvényes  ország- 
gyűléseinknek még  nem  is  árnyéka,  akkor  azon  sem  Bécsben,  sem 
külföldön  megütközni  nem  fognak,  meg  nem  ütközhetnek,  hogy  azon 
szűk  kört,  —  melyet  a  bécsi  kormányférfiak  bajonetteikkel  szá- 
raunkra  kijeleltek,  keresztül  nem  ugorjuk,  és  többet  nem  teszünk 
mint  e  szűk  körben  tenni  lehet.  És  minden  esetre  sokkal  nagyobb 
mérsékeltség  kívántatik  hozzá,  megmaradni  e  szűk  körben,  mint 
keresztül  ugorni  rajta. 

Causa  causae  est  causa  causati,  ha  felírást  nem  szerkeszthe- 
tünk, ennek  felelőssége  terheli  a  bécsi  kormányt,  mely  ezt  már  előre 
lehetlenné  tette  és  nem  ez  országgyűlést,  mely  mostani  alakjában 
képtelen  azt  létesíteni.  (Helyes  !) 


1861-ki  országgyűlés.  11. 

Maga  az  inditvány  elismeri,  hogy  Ferdinánd  király  a  magyar 
koronáról  törvényesen  le  nem  mondott,  hogy  lemondása  hiányos, 
tehát  hogy  Ferdinánd  mindaddig,  mig  a  hiányok  pótoltatni  nem 
fognak :  még  mindig  törvényes  királynak  tekintendő ;  mikép  lehet- 
séges tehát,  hogy  a  magyar  király  emellözésével  a  tényleges  hata- 
lomhoz forduljunk  ? 

Ez  volna  a  legnagyobb  forradalom,  melyet  alkotmányunk  el- 
veink terén  keresztül  vinnénk !  ez  volna  ismétlése  Mátyás  és  Rudolf 
korának,  midőn  a  nemzet  Mátyás  körül  sereglett  akkor,  midőn  a 
törvényes  király  Rudolf  még  Prágában  volt,  mit  azonban  a  nemzet 
akkor  az  1222-ik  évi  bullának  csak  I.  Leopold  alatt  eltörölt  zára- 
déka mellett  törvényesen  cselekedett,  azt  ma  törvényesen  cseleked- 
nie nem  lehet. 

És  igy  a  törvény  és  alkotmányunk  szelleméhez  sokkal  köze- 
lebb jár  a  határozat,  söt  ennek,  valamint  a  körülményeknek  töké- 
letes kifolyása. 

A  határozatot  csak  akkor  lehetne  az  országban,  Bécsben, 
vagy  a  külföldön  kárhoztatni,  ha  ez  által  a  sanctio  pragmatica  elle- 
nére az  uralkodó  ház  Magyarország  trónjához!  joga  kétségbe  vonat- 
nék, és  a  törvényes  trónörökös  trónralépte  akadályoztatnék.  De  ez 
nem  áll,  és  igy  az  sem,  hogy  mi  Ferencz  Józseffel  szóba  sem  aka- 
runk állani,  söt  ellenkezőleg,  hogy  a  trónörökösödés  jogát  elismer- 
jük, leginkább  bebizonyitjuk  az  által,  hogy  törvényes  királyunkhoz 
ragaszkodunk,  mig  ez  törvényesen  trónjáról  le  nem  mondott,  hogy 
alkotmányunkhoz,  melynek  legnevezetesebb  momentumai  az  örökö- 
södésről szóló  czikkek  sorozata,  egész  erővel  csatlakozunk  és  hogy 
a  királyaágnak  előbb  szabadválasztás,  később  kölcsönös  szerződések 
alapján  nyugvó  szent  eszméjét  meg  ne  sértsük,  inkább  hallgatunk, 
mint  Memnon  szobra,  mig  a  törvényesség  napja  reánk  sütni  nem  fog. 

És  e  miatt  gondolom,  hogy  az  őszinte  monarchicus  érzelműek 
csak  köszönetet  szavazandanak,  mert  hol  a  királyság  eszméje  nem 
Bzeut,  ott  a  királyok  ügye  sem  biztos  többé. 

Pártolom  tehát  a  határozatot,  mert  mérsékeltebb  a  feliratnál, 
mert  monarchicusabb. 

Mérsékeltebb,  mert  nagyobb  merészség  kivántatik  akkor,  mi- 

dön  elismerjük,  hogy  utolsó  királyunk  törvényesen  le  nem  mondott, 
ennek  mellőzésével  a  tényleges  hatalomhoz  fordulni,  mint  a  tör- 
vényszabta utón  szorosan  megmaradni  és  őseink  traditionalis  hité- 
liez,  kik  még  a  formalitásokhoz  is,  mint  történt  II.  Ferdinánd  korá- 
ban, testtel,  lélekkel  ragaszkodtak,  hiven  eljárni. 

Monarchicusabb  pedig  a  határozat  azért,  mert  egy  eszmét, 
egy  elvet  fejez  ki,  a  nemzetnek  szigorú  ragaszkodását  koronás  feje- 
delméhez mindaddigj  mig  ennek  csak  legkisebb  árnyéka  is  van  fen 
régi  fényéből,  egykori  dicsőségéből. 

Én  nem  látok  oly  opportunitást,  melynek  nagyon  is  lyukas  pa- 
lástjával az  ellenkező  eljárást  részemről  palástolni  tudnám. 

Ha  azért,  mert  törvényeinkhez,  alkotmányunkhoz,  és  ebben 
benfoglalt  törvényes  királyság  eszméjéhez  egész  erőnkkel  ragasz- 
kodunk, szét  találnának  küldeni  a  helyett,  hogy  a  bajon  a  maga 
rendén  segítenének,  a. felírás  útjába  általunk  gördített  akadályokat 
elhárítanák,  és  aztán  tennék  próbára  felírást,  vagy  mint  e  házban 
mondatott,  szólni  vagy  nem  szólni  akarásunkat,  akkor  legalább  egy 
uj  példáját  fognák  adni  a  bécsi  kormányférfiak  a  történetben  párat- 
lan eljárásuknak,  hogy  szétküldtek  egy  országgyűlést,  mely  a  leg- 
békésebb szellemmel  jött  fel;  mely  monarchicusabb  érzelmű  volt, 
mint  ők,  melynek  tagjai,  miután  inkább  ragaszkodnak  a  törvényes 
királyság  eszméjéhez  mint  ok,  jobban  is  tisztelik  királyukat  mint  ok. 

De  magokra  fogják  e  vállalni  a  felelősség  terhét,  ha  a  fürdő- 
vel a  gyereket  is  kiöntik,  ha  akkor,  midőn  ők  azt  vélik,  hogy  csak 
gyomlálnak,  az  egészséges  buzakalászt  gyökerestől  kitépik?  ha 
erőszakos  eljárásukkal  a  nemzet  keblében  a  királyságnak  százado- 
kon át  megszilárdult  eszméjét  megingatják,  megsemmisítik? 

Nemzetünk  megmentette  nélkülök,  sőt  ellenök  egynehányszor 
a  dynastíát  és  az  ausztriai  birodalmat,  sőt  bebizonyította  több  izben 
ragaszkodását  és  pedig  akkor,  mikor  a  bécsi  tanácsosok  oda  hagy- 
ták már  mint  patkányok  a  sülyedezö  hajót,  Ausztria  roncsolt  és 
megtört  álladalmát.  De  ha  jönni  fog  még  egyszer  oly  hatalmas  geui- 
alis  hódító  mint  Napóleon  volt,  ki  Schönbrunnban  egy  porczellán 
medenczét  haragosan  a  földhöz  dobván  és  annak  ezer  darabjaira 
mutatván,  mondta :  szét  fogom  törni  az  ausztriai  monarchiát,  mint 

ezen  medenczét  itt ;  —  meg  fogják-e  akkor  menteni  nélkülünk  azon 
képzelt  egységes  birodalmat,  mely  mentől  erőszakosabban  kívánta- 
tik felállittatni,  annál  könnyebben  fog  az  elaö  rázkódtatásnál  össze- 
omlani?  ezen  legyen  szabad  kételkednem. 

Tőlünk  csak  nem  fogják  kivánni,  hogy  védjük  az  egységes 
birodalmat,  és  ennek  tanácsosait,  mert  csak  nem  tehetik  fel  rólunk, 
hogy  a  műhelynek,  —  melyben  szolgaságunk  lánczai,  nemzeti  önál- 
lásunkat  megsemmisitö  fegyverek  kovácsoltattak,  védelmére  száll- 
junk. Mit  védhetett  többé  Karthágó  népe,  midőn  városa  porban  fe- 
küdt és  romjai  polgári  létét  eltemették  ? 

Semmi  sem  boszulja  oly  hamar  meg  magát,  mint  az  igazság- 
talanság; ne  feledkezzenek  meg  erről  a  kormányférfiak  és  ugy  ne 
járjanak  mint  Sámson,  kit  az  általa  vakságában  megrendített  épület 
romjai  eltemettek,  —  Egy  másik  okot  pedig,  miért  nem  pártolhatom 
a  felírást,  a  következendőkben  akarom  kifejteni,  —  mennyiben  ala- 
pos a  t.  ház  birálatára  bizom,  ez  azonban  már  megpendittetett  és 
kis  morgással  fogadtatott,  de  mint  Camill  Desmoulins,  midőn  egy 
íapja  hatóságilag  elégettetett,  azt  felelte :  elégetni  még  nem  tesz 
annyit  mint  felelni,  ugy  a  morgást  sem  tekinthetvén  feleletnek,  bá- 
torkodom a  t.  ház  türelmét,  melyet  annyi  ideig  igénybe  veszek^  még 
rövid  időre  egész  tisztelettel  kikérni. 

Az  nyilvános  titok,  hogy  a  német  statusférfiak  Magyarországot 
mint  egy  provinciát  szeretik  tekinteni,  és  azért  kívánják  is,  hogy  a 
Reichsrathba  is  menjünk.  Tudjuk  továbbá,  hogy  az  országgyűlések 
az  egész  birodalomban,  ugy  a  magyar  királyságban  is  majdnem  egy 
időben  hivattak  össze. 

A  mi  országgyűlésünkön  szólott  az  ausztriai  császár  az  ország- 
bíró által,  a  többieken  hihetőleg  a  Landes-Chefek  által.  Midőn  a  bi- 
rodalmi gyűlés  megnyittatott,  az  ausztriai  császár  szólott  directe 
ehhez,  de  indirecte  a  mi  országgyűlésünkhöz  is,  mert  kifejezte  re- 
ményét, hogy  a  mi  országgyűlésünk  is,  mint  a  többiek  tették,  fog 
követeket  a  Reichsrathba  küldeni,  és  igy  még  mindig  várják  a  fele- 
letet tőlünk. 

Mi  fog  tehát  történni,  lia  az  ausztriai  császárnak  fölírunk  és 
felelünk,  részint  az  országgyűlésünkön,  részint,    mint  ök  veendik,  a 

Reichsrathban,  mondottakra  és  ezen  feliratunk  egyszerre  a  C3.  k. 
ház  elnöke  által  mintegy  birodalmiügy  a  bécsi  ház  asztalára  letéte- 
tik és  mint  olyan  tárgyalás  alá  vétetik  ?  akkor  már  eo  ipso  benn 
vagyank  a  Reichsrathban,  megvan  ezzel  a  kapocs,  melyet  ök  oly  rég 
kerestek  és  mind  eddig  nem  találtak. 

A  többi  tartományok  felírtak  az  ausztriai  császárhoz,  mi  felirunk 
szinte  hozzá,  tehát :  quae  sünt  aequalia  uni  tertio,  sünt  aequalia  inter  se. 

Rég  keresik  ök  Achilles  sarkát  alkotmányunkon  és  félek,  hogy 
a  föliratban  feltalálandják. 

A  föliratnak  örülni  fognak  Bécsben,  az  óvásokkal  pedig  ezen 
előttük  puszta,  régi,  elavult  formalitásokkal  mitsem  fognak  gon- 
dolni. 

A  Reichsrathról  levén  szó,  lehetetlen  meg  nem  emlékeznem 
dr.  Mühlfeld  úr  inditványáról,  ki  csupa  testvéri  szeretetből  azt  in- 
ditványozá,  hogyha  jó  szándokból  felmenni  nem  akarunk,  tehát  más 
valami  módját  gondolják  ki  az  önkénytes  megjelenésnek. 

A  milyen  önkénytes  volt  p.  o.  az  1854  Anleihe,  éa  mily  ön- 
kénytesen  ment  az  1859-ki  önkénytes,  kit  a  kocsi  lajtorjához  kötve 
vittek. 

Tehát  azt  indítványozd,  hogy  erőszakkal  szorítsanak  a  megje- 
lenésre. 

Nekem  nincs  szerencsém  dr.  Mühlfeld  urat  ismerni,  hanem  bi- 
zonyosan nem  lesz  juris,  hanem  medicináé  doctor,  (Derültség!)  — 
mert  mint  jurista  így  nem  szólhatott. 

Köztünk  és  az  ausztriai  tartományok  közt  nem  létezik  semmi 
frigy,  semmi  kötés  eddig,  mint  Mühlfeld  ur  is  igen  jól  fogja  tudni, 
melynek  megszegése  után  a  másik  szerzödöfélnek  joga  lehetne  ad 
implementum  contractus  ellenfelét  szóval,  vagy  erővel  szorítani. 

Ha  nincs,  tehát  csak  ezután  kellene  köttetni. 

De  mily  törvényes,  alapos,  mily  kötelező  erővel  bíró  lesz  azon 
kötés,  melyre  eröszakoltatunk  ?  arra,  hogy  erővel  bírjon,  hogy  ér- 
vényes legyen,  szükséges,  hogy  a  szerződés  önkéntesen  a  két  szer- 
ződő fél  szabad  beleegyezésével,  közös  akaratával  jött  legyen  létre. 

Fél  dolog  ugyan  megvan,  a  bécsi  német  kormányférfiak  akar- 
ják, ki  tehet  róla,  hogy  nemzetünk  nem  akarja. 

Ha  pedig  már  önkéntesen  nem  megyünk,  hanem  erőhatalom- 
mal visznek  oda,  ugyan  milyen  constitutionalis  országgyűlés  volna 
az,  melynek  tagjai  nagyobb  része  le  volna  lánczolva  padjához,  mint 
a  gályarab,  mert  különben  megszöknék  onnan  ? 

De  akkor  minek  is  választásokat  tartani,  minek  a  formalitá- 
sokat tekinteni,  ha  a  lényeg  megvettetik,  akkor  legokosabb  82  tag 
helyett,  kik  Magyarországra  a  jövő  Reichsrathi  tagok  ujonczozása 
esetére  kivettettek,  82  cseh,  német  katonát  berendelni  az  ülésekbe, 
mert  ha  ezek  már  Ítélhettek  egyszer  a  sanctio  pragmatica  felett,  és 
igy  Magyarország  legfontosabb  kérdéseiről,  miért  ne  határozhatná- 
nak újra  Magyarország  sorsában  ? 

Csodálkozni  lehet,  hogy  Mühlfeld  ur  népképviselőnek  mondja 
magát,  és  mégis  népképviselők  ellen  szólt  igy,  kik  népeik  bizodal- 
mát elárulni  nem  akarják,  nem  képesek.  Ez  nem  a  szeretet,  nem  a 
testvériség  szava,  ez  Kain  szava  Ábelhez  és  ha  Mühlfeld  ur  indít- 
ványa tán  elfogadtatnék,  és  erőszak  szülne  és  pecsételne  meg  a 
frigynek  nevezendő  meghódoltatást,  az  ontott  vér  éghez  kiáltana 
mint  Ábel  vére,  mely  ezen,  a  szó  teljes  értélmébeni  k  ö  t  é  s  re  nem 
sok  üdvöt  hozna. 

A  Reichsrathbani  menetel  ellen  az  ellenszegülés  nyilt,  átalá- 
nos.  A  megyék  határozatilag  kimondák,  ugy  az  én  megyém  is  —  Te- 
mesmegye.  Csodálatos  csak  az,  hogy  az  ausztriai  kormányférfiak,  — 
kik  mind  a  mellett,  hogy  ellenségei  a  suífrage  universellnek,  ezt  ná- 
lunk egyszer  felállítván,  a  nemzetnek  általunk  nyilatkozó  suft'rage 
universeljét  tekintetbe  nem  akarják  venni. 

Ha  ez  jogos,  helyes,  elfogadható,  akkor  annak  kell  lenni  min- 
den körülmények  között. 

De  csak  az  a  baj,  hogy  ezt  akkor  használják,  midőn  Magyar- 
ország integritása  ellen  használni  reménylik,  megvetik,  elnyomják, 
hs  mellette  szól. 

Ki  fogja  azt  tagadni,  hogy  Krassó,  Temes,  Torontál,  Bács, 
(Halljuk  !)  oly  kiegészítő  részei  Magyarországnak,  ugy  egy  test  en- 
nek testével,  hogy  azokat  ugyan  erőszakosan  elszakítani  lehet,  de 
megkérdeni  egyes  lakóitól  —  kiket  épen  utón,  útfélen  találtak, 
liogy  akarnak-e  Magyarországhoz  tartozni  vagy  sem,  és  aztán  azok 

nyilatkozatára  határozatot  hozni  akarni,  megfoghatatlan,  törvényte- 
len, alaptalan.  És  ez  nálunk  oda  lenn  mégis  történt. 

Finrae  mióta  sürgeti,  hogy  a  hová  eddig  tartozott  törvényesen, 
ezután  is  oda,  t.  i.  Magyarországhoz  akar  tartozni,  mióta  sürgeti 
visszacsatoltatását,  és  mig  fennevezett  megyéinkben  megkérdezte- 
tett a  lakosság  része,  melyet  megkérdeni  épen  akartak,  melyet  azon- 
ban megkérdeni  semmi  joguk,  semmi  alapjuk  nem  volt,  hogy  akar- 
nak-e Magyarországhoz  tartozni  vagy  sem,  Fiume  egyhangú  nyilat- 
kozatát megvetik,  roszalják,  és  hogy  továbbá  hasonló  értelmében 
ne  nyilatkozhassék,  elfojtani  akarták,  habár  siker  nélkül  torkában 
a  szót  —  a  Belagerungszustand  által.  (Helyes  !  ügy  van  !) 

így  van  az  országgyűléssel  is.  Ha  a  Reichsrath  mellet  szólana, 
alapos,  helyes,  elfogadható  volna  nyilatkozata,  de  miután  ellene 
szólt,  helytelen,  alaptalan  és  tekintetbe  sem  veendő.  Ez  az  osztrák 
kormányférfiak  józan,  természetes,  egészséges  logicája ! 

Ez  benünket  ugyan  nem  lep  meg.  Mert  a  bécsi  kormányférfi- 
ak körülnyirbálni  törekedtek  mindig  hazánk  határait,  különböző 
ürügyek  alatt,  és  elidegenítették  országunk  egyes  részeit,    megyéit. 

így  a  töröktől  visszafoglalt  kerületeket,  részeket,  eladták,  el- 
zálogosították, mint  a  Kiskunságot,  mert  német  seregek  is  segittíték 
azok  visszafoglalását. 

Eltekintve  attól,  hogy  minden  magyar  király  esküvel  kötelezte 
magát  arra,  hogy  az  országrészeket  visszafoglalandja,  mit  szólnának 
szonszédjaink,  ha  követelnök  mi  is  mind  azon  részeket,  melyek  már 
veszve  voltak,  és  Mária  Terézia  alatt  a  mi  erőnkkel  foglaltattak 
vissza,  vagy  ha  kárpótlást  kérnénk  azon  sok  hazánkfiainak  tisztán 
az  ausztriai  tartományok  érdekében  elöntött  vérükért.  Persze  ez 
roppant  absurdum,  őrültség  volna. 

De  náluk  nem  az,  tehát  mint  Somssich  Pál  monda,  gonosz- 
ság. —  Csak  egyszer  történt,  hogy  Magyarország  jogának  érvényes- 
ség szereztetett,  és  ez  volt  midőn  Mária  Terézia  Galliciát  kívánta, 
követelte  azért,  mert  Magyarország  koronájához  tartozott,  mely  ala- 
pon adatott  is  meg  néki,  és  akkor  is  nem  Magyarországhoz,  mely- 
nek neve  alatt  vindicáltatott,  hanem  Ausztriához  csatoltatotí. 

El  lehet  tehát  erről  is  mondani,  mit  Hegel  mondott :  csak  egy 

van,  a  ki  értett,  és  az  is  félre  értett,  csak  egyszer  szereztetett 
érvény  Magyarország  jogának  és  akkor  sem  szereztetett. 

Noha  becsületére  legyen  mondva  nemzetünknek,  hogy  Len- 
gyelország feldaraboltatását  soha  sem  pártolta,  soha  sem  helyeselte 
és  az  az  akkori  jogérvényesítését  soha  magáénak  nem  mondta,  mert 
nemzetünk  soha  sem  nézte  örömmel  egy  alkotmányos,  önálló  nép  bu- 
kását, hanem  fájdalommal,  —  soha  sem  szólott  egy  constitutionalis 
nép  elnyomása  mellett,  mint  most  -Bécsben  tesznek,  és  ha  nem  is 
vu!t  szabad  kezét  nyújtani  a  szabadságért  küzdő  népnek,  bizonyo- 
san arra  nem  emelte  fel,  hogy  azt  elnyomni  és  szabadságától  meg- 
fusztani  segitse. 

És  azért  az  egész  világ,  a  történet  előtt  felemelt  fejjel  felki- 
álthatok:  dobjon  követ  azon  nemzet  reánk,  melyet  megtámadtunk 
valaha,  midÖn  alkotmányos  jogai  mellett  harczolt. 

Hogy  hazánk  népei  osztják  a  szabadságért  küzdő  nemzetek 
lelkesedését,  aggodalmait,  és  ha  tettleg  nem  is  lehetett,  legalább 
szóval  mindig  készek  voltak  fenntartani  az  ezek  ellen  intézett  csa- 
pásokat, tanúsítja  1832-ik  évi  országgyűlésünk  is;  mely  erélyesen, 
habár  siker  nélkül  szólalt  fel  a  lengyelek  ügyében,  ekkor  mondta 
Kölcsey:  „Hasztalan  a  mi  sikoltásunk,  siker  nélkül  elhang- 
zott és  hatalmas  kezek  verek  az  egész  világ  láttára  bilincsbe  azon 
nemzetet,  mely  velünk  együtt  a  kereszténység  védfalának  méltán 
neveztetik,  mely  nélkül  Bécsnek  tornyai  romban  feküdnének,  és  pa- 
lotáit épen  ugy  hiában  keresné  a  vándor,  mint  Budán  Mátyás  ter- 
meit." 

Uraim!  én  a  nemzetiségi  kérdéseket  nem  mint  egy,  de  osaü 
is  egy  képviselő  társunk  elég  hibásan  megjegyezte,  a  reactio,  ha- 
nem a  mostani  korszellem  szüleményének  tartom.  (Halljuk  !)  Hogy 
a  reactio  felhasználta  eddig,  ez  tény,  hogy  most  is  fel  akarná  hasz- 
nálni, ez  is  tény,  de  hogy  minden  fondorkodások  meg  fognak  hiú- 
sulni a  nemzetek  józan  és  érett  felfogásán,  ez  is  tény.  (Helyes  !) 

A  reactio  elámítván  a  nemzeteket,  felhasználta  a  nemzetiségi 
kérdéseket,  hogy  később  elnyomja,  mint  meg  is  történt,  mi  pedig 
meg  fogjuk  oldani,  mert  meg  kell  oldanunk.  (Helyes !) 

A   népek    könnyen   megértik  egymást,  mert  egy  nyelvet  be- 

ázélnek,  a  testvériség  nyelvét,  egy  czél  felé  törekednek  a  közös  jó- 
lét, szabadság  czélja  felé,  csak  a  magát  közbevető  roszakarat  az, 
mely  a  békét,  az  egyetértést  megzavarni  törekedik. 

A  jövő  a  szabad  nemzeteké,  tehát  a  szabadság;  a  nemzetiség- 
től el  nem  választható.  A  kettő  mint  ikrek  jöttek  a  világra,  egy 
bölcsőben  ringattattak,  és  ha  a  balsors  ugy  kívánná,  egy  sirba  is  fog- 
uak  záratni.  Mert  mint  mondatik,  hogy  ha  az  ikrek  közül  egyik 
meghal,  a  másik  bújában  ritkán  éli  túl !  ugy  látom  én  a  két  kérdést, 
a  szabadság  és  a  nemzetiség  kérdését  egymáshoz  kötve. 

A  ki  a  szabadság  jövőjét  biztosítani  akarja,  kell,  hogy  kivánja 
a  nemzetiségek  jövőjének  ia  biztosítását. 

Én  Magyarországot  akarom  szabaddá  tenni  a  benlakó  nemze- 
nemzetek  által,  és  ezeket  Magyarországban  szabadokká,  azért  kí- 
vánom, hogy  a  nemzetiségek  kérdése  kielégítő  és  mennyire  az  or- 
szág integritásával  megfér,  a  legszélesebb  alapon  megoldassék. 

Kívánom  ezt,  mint  Magyarország  alkotmányos  polgára,  kivá 
nom  mint  román,  és  áldom  Istenemet,  hogy  nemzetemet  egy  szabad, 
alkotmányos  hon  védpaizsa  alá'helyezé,  hol  a  hazaszeretet,  hol  a  sza- 
badság és  nemzetiségi  érzelmek,  hol  a  szabad  szó  nem  bün,  hol  tör- 
vények is  nem  pátensek,  Hofkriegsrath  rescriptek,  kegyes  leiratok 
biztosítják  és  fogják  biztosítani  a  benlakó  népek  nemzetiségi  és  pol- 
gári jogaikat. 

Nem  Bécs,  hanem  Buda  felé  nézünk  mi,  kik  a  népek  valódi 
törvényes  és  nem  prívilegiált  octroyált  szabadságát  szivünkből 
őszintén  kívánjuk,  mert  tudjuk,  hogy  a  népek  szabadságának,  alkot- 
mányosságának napja  mindig  Bécsnél  szállott  alá,  és  ha  feltámadt, 
mindig  Budának  hegyei  ormain  támadt  fel.  (Tetszés !)  Nem  Bécs 
felé  nézünk,  mert  mint  nem  láttam  jó  katholikus  embert  Mekkába, 
sem  jó  mohamedánust  Rómába  zarándokolni,  ugy  nem  láttam  még 
szabadság  után  szomjuhozót,  hogy  az  Bécsben  kereste  volna  fel  a 
szabadság  forrását,  melyből  szomját  enyhítse.  (Köztetszés.  Taps.  Él- 
jenzés!) 

Akár  fölirat,  akár  határozat  legyen,  a  részletes  vitatkozások 
alkalmával  megmondandom  nézeteimet  a  nemzetiségi  kérdések  mi- 
ként formulázása  és  az  illető  okiratban  mikénti  fölvétele  ir  ánt,  mely 

alkalommal  bele  szeretném  tétetni  azt  is,  hogy  az  országgyűlés  gon- 
doskodni fog  a  görög  n.  e.,  kivált  román  ajkú  polgáraink  egyházai- 
ról, ennek  román  püspökökkeli  ellátásáról,  ennek  papjairól,  tanító- 
iról, iskoláiról ;  kik  és  illetőleg  melyek  századok  óta  várják  sorsuk 
javulását. 

Ezt  annál  örömestebb,  annál  szivesebben  teendem,  mert  ezen 
kötelességem  teljesítését  igen  könnyíti  azon  rokonszenv,  azon  lel- 
kesedés, melylyel  a  nemzeti  kérdések  megoldásának  megpenditése 
e  házban  fogadtatik,  és  azon  több  ízben  nyilvánult  átalános  meg- 
győződés :  hogy  ezeket  a  kor  igényeihez  és  az  illető  nemzetek  jogos 
és  méltányos  postulatumaihoz  képest  megoldani  kell,  megoldani 
Szükséges,  ez  bátoritand  azon  kötelességem  parancsolta  lépésre. 

Azon  nemes,  loyalis  testvéri  eljárás,  melyet  ez  országgyűlés 
Horvátország  irányában  elkövetni  kész,  záloga  annak,  hogy  ez  or- 
szággyűlés megértvén  a  kor  szellemét,  ezzel  egyenlő  lépést  haladni 
akar.  És  ha  nem  volna  meg  bennem  a  teljes  bizalom  a  nemzetiségi 
kérdések  jogos  méltányos  kielégítő  megoldása  iránt,  Horvátország 
irányában  a  fölírati  és  határozati  javaslatban  tanúsított,  ezen  lo- 
yalis nyilatkozata  a  képviselő  háznak  egyedül  volna  már  képes  azt 
bennem  felébreszteni,  megszilárdítani. 

A  részletes  tárgyalásnál  kívánni  fogom,  hogy  az  úrbéri  ma- 
radványok :  mint  szőlődézsma,  korcsmáltatásí  jog  és  a  többi  eltö- 
röltessenek. 

Hogy  finánczok,  dohánymonopol,  Verzehrungssteuer,  Stempli 
a  sok  Bach-adta  Zuschlag  eltöröltessék,  különben  megemlíteni  nem 
leend  szükség,  mert  népünk  ugy  is  igen  jól  tudja  a  nélkül  is,  hogy 
ezeket  a  magyar  alkotmány  nem  tűri,  és  nem  ismeri,  és  hogy  ezek 
csak  azon  áldásdus,  a  németek  által  terjesztett  civilisatío  boszantó 
maradványai. 

Mi  a  polgári  jogoknak  valláskülönbség  nélkül  az  ország  min- 
den lakóira  terjesztését  illeti,  ki  akarom  mondani,  hogy  nem  kívá- 
nom azt,  hogy  midőn  országunk  bármely  lakosa  ki  fog  menni  e  haza 
határán  túl,  csak  akkor  lehessen  tőle  megtudni,  hogy  szabad  pol- 
gára ezen,  a  szabadságért  lángoló  honnak,  ha  vallása  előbb  megkér- 
deztetett;   hanem    azt  akarom,  hogy  mindenki  büszkeséggel  mond* 

hassa  el  magát  e  haza  polgárának,  oly  büszkeséggel,  mint  mondták 
egykor:  romanus  sum  civis ;  (Helyeslés!)  akarom,  hogy  minden  pol- 
gár, mihelyest  Magyarország  polgára,  ennek  szabad  polgára  legyen, 
(Helyes  I)  azért  akarom,  hogy  a  polgári  jogok  egyenlően  min- 
denkire valláskülönbség  nélkül  terjesztessenek  ki,  annál  is  in- 
kább, mert  már  rég  megérkezett  az  idö,  melyben  az  Istent  nem 
csak  egy  helyen,  egy  templomban  lehet  imádni. 

Mit  szóljak  még  az  adónak  mostani  erőszakos,  lázasztó  behaj- 
tásáról ?  Ez  példátlan  eset  a  mostani  civilizált  Európában.  A  bé- 
csiek alkotmányosságról  beszélnek  és  az  önkény  legdurvább  fegy- 
vereit használják,  bécsi  miniszterek  alkotmányos  jogokat  emleget- 
nek, és  tetteik  ezeknek  megvetését,  megszentségtelenitését  árulják 
el.  Ezzel  akarja  a  bécsi,  alkotmányosnak  csúfolt  minisztérium  mü- 
vét megkezdeni  országunkban,  ebbÖl  ismerjünk  reá  az  alkotmányos, 
szabadon  gondolkozó  minisztériumra,  ezzel  akarnak  uj  teremtmé- 
nyük iránt  bizalmat,  rokonszenvet  gerjeszteni  a  népekben. 

Sajnos,  hogy  ezen  bécsi  német  tanácsosok  azok  közé  tartoz- 
nak, kik  semmit  sem  felejtettek,  és  semmit  sem  tanultak. 

Caraffától,  Koptól  semmit  sem  tanult  Haynau  és  társai,  Lob- 
kovicztól  és  Ampringentől  semmit  sem  tanult  Bach,  Bachtól  Schmer- 
ling.  (Derültség.) 

Ha  egy  szomszéd  államban  történnének  a  19-ik  századot  ily 
compromittáló  eljárások,  egy  alkotmányos  miniszternek  meg  kellene 
botránkozni  fölötte,  nem  pedig  aláirni,  meghagyni  az  ily  hallatlan 
executiókat. 

És  a  bécsi  Reichsrath  hiszi,  hogy  a  miniszter,  ki  egyik  ország- 
ban ily  erőszakos  utón  jár  el,  a  másikban  alkotmányos  utón  fog  ha- 
ladni, nagyon  kétlem,  mert  a  lehetetlent  nem  tudom  elhinni.  Csak  a 
törvényes  adó  behajtást  lehet  szorgalmazni,  é"  '"  nem  ily  brutá- 
lis, nem  ily  világos  hadjárat  utján.  ^,?qo' 

Nálunk  törvényes  adók  azok,  melyeket  az  országgyűlés  meg- 
szavazott, más  adókat  nem  ismerünk. 

És  igy  minden  más  név  alatt  erőszakkal  történt  behajtások, 
nem  más  mint  sarcz.  (Helyes  !) 

Igen  sajnálnám,  ha  Schmerling  bécsi  alkotmányos  miniszteri- 

urna  az  alkotmányosság  symboluma  volna  Európában,  mert  képvi- 
selője is  volna  egyszersmind  azon  elvnek,  melyet  felállított,  hogy 
népektől  békés  időben  katonai  erővel  sarczot  lehetne  behajtatni, 
és  mondhatom,  hogy  az  egészen  uj,  egészen  rendkivüli  eszmetan 
volna,  melynek  lehetségét  tettleg  megfejtette,  hogy  mikép  fogja  el- 
vileg megmagyarázni,  roppant  kíváncsi  vagyok. 

Sok  csodákat  láttunk  már  ezen  minisztérium  által  tétetni,  de 
mindamellett  nem  annyira  csudatévő  :  mint :  csudálatos  alkotmányos 
minisztérium. 

Mi  ünnepélyes  óvást  teszünk  ezen  erőszakos  behajtások  ellen 
és  hogy  nem  sokára  meg  fognak  szűnni,  két  okból  hisszük : 

1-ör.  mert  már  nem  igen  sok  van,  mit  venni  tőlünk. 

2-or,  mert  tán  szenvedéseink  napjainak  végét  megengedi  már 
valahára  érnünk  a  mi  jó  áldott,  igazságos  Istenünk, 

Nem  szomoritó-e,  ha  az  ember  meggondolja,  hogy  utolsó  fillé- 
reink erőszakkal  elvétetnek  és  azokról  senki  se  számol  nekünk, 

A  szegény  embernek  elhajtják  marháját,  a  szegény  gyereke- 
ket tápláló  teheneket  eladják,  dobszó  mellett  addig,  mig  atyjuk 
Olaszországban  katonáskodik. 

Ágyneműjét,  párnáját  elárverezik  a  szegény  népnek,  mig 
Bruck  és  Einatten  milliókban  prédálják  el  a  szegények  szájából  el- 
vont utolsó  falatot.  (Igaz !) 

Mielőtt  befejezném  ezen  igénytelen  előadásomat,  mely  a  t.  kép- 
viselőháznak türedelmét  igen  is  nagy  próbára  tette,  lehetetlen  ki 
nem  fejeznem  örömemet,  hogy  ha  van  is  köztünk  vélemény-különb- 
ség, szakadás  nincs.  És  ha  egyes  kérdésben  különbözik  is,  egyben 
—  abban  t.  i.,  hogy  közös  hazánk  nagyságát,  függetl  enségét  lel- 
künk mélyéből  ^^''^dnyájan  kívánjuk,  —  egyetértünk.  —  Egy  ol- 
tárnál áldozunkrij/Zfdnyájan:  e  hon  közös  oltáránál,  egynek  tömjé- 
nezünk és  egyedül  ennek  :  az  igazságnak  ;  egy  előtt  hajlunk  meg 
mindnyájan  ;  a  jog  előtt,  egy  révpartból  indulunk  ki,  és  miután  be- 
hajóztuk a  szeretet  tengerén  édes  hazánk  földjét,  ugyanazon  révbe 
térünk  vissza,  —  mindnyájan  azon  révben  találkozunk  :  hazánk  al- 
kotmányos révében. 

Egy  hajóban  evezünk  mindnyájan  :  sz.  István  hajójában,  kö- 
zös lobogónk  :  1848.  (Éljen  !) 

És  meg  vagyok  győződve,  hogy  legyen  a  veszély  bár  mily 
nagy,  egy  rész  sem  fogja  hajójából  kincseinek  legdrágábbikát  be- 
dobni a  tengerbe,  mely  elnyelvén,  többé  vissza  nem  adja  azt,  csak- 
hogy partra,  ha  nem  is  alkotmányos  hazájának  partjára  szállhas- 
son ki. 

És  bármelyik  részé  is  legyen  a  többség,  meg  vagyok  győződ- 
ve, hogy  valamint  a  fölirat  nem  fogná  hosszura  nyújtani  az  ország- 
gyűlés Ariadné  fonalát,  határozatunk  sem  fogná  azt  ketté  vágni. 

Oly  gyenge,  határozatlan  kormány,  melynek  nem  elvek  irá- 
nyozzák politikájának  iránytűjét,  —  nem  jogaink  iránti  tiszteletből, 
hanem  —  mint  századok  óta  teszi,  —  a  körülményekből  fugja  me- 
ríteni eljárása,  teendői  szabályait. 

Ha  erősnek  érzi  magát,  talál  ürügyet,  okot  ugy  se  keres  a 
hatalmas  a  fegyvertelen,  békés  nép  elnyomására,  mint  a  farkas,  a 
bárányt  felemészteni  akarván,  talált,  midőn  azt  mondta  „quare 
fecisti  mihi  turbulentam  ?" 

Azért  tehát  jó  lett  volna  meg  nem  említeni,  hogy  azon  esetre, 
ha  a  határozat  keresztülmenend,  az  ezt  megszavazókra  esend  az 
országgyűlés  netalán  i  eloszlatásának  felelőssége. 

A  mi  egyetlen  alapunk  az  igazság,  fegyverünk  a  jog,  mig  a 
kormánynak  legélesebb  argumentuma:  a  kard;  leghegyesebb  capa- 
citálási  eszköze:  a  szurony,  leghangosabb  okai:  az  ágyuk,  de  mind 
a  mellett  bárcsak  ne  fe  ledkeznék  meg  a  kormány  arról,  hogy  nincs 
szerencsétlenebb  politika  annál,  mely  miután  minden  egyéb  segéd- 
eszközökből kifogyott,  a  capacitatio  ezen  neméhez  folyamodni  kény- 
telen, mert  mint  Talleyrand  monda  :  A  szuronyokra  lehet  ugyan 
támaszkodni,  de  reájok  ülni  nem . 

És  midőn  szavazatomat  a  határozat  mellé  adom,  azt  mondja 
az  én  jó,  legjobb  barátom  „a  lelkiismeret,  hogy  nyugodt  lehetek,  de 
hogy  ezen  részen  meddig  maradandók  meg,  nem  tudom,  mert  La 
megengedné  valahára  a  Mind  enbató,  hogy  e  testvérváros  a  haza 
harangjainak  örömzugását,  királyunk  megkoronáztatását  és  alkot- 
mányunk visszaállítását  fennma  radására  szükséges  minden  garan 

tiáival  hirdetnék,  magam  lennék  az  első,  ki  a  feliratot  pártolnám, 
és  ki  felkiáltanék ;  uram  mentsd  fel  szolgádat,  mert  látták  szemeim 
liazánk  feltámadásának  napját !  (Éljenzés,  Taps.) 

Erre  Jámbor  Pál: 

Tisztelt  képviselők  !  Egy  fölirati  javaslat  van  szőnyegen. 

Mielőtt  a  javaslathoz  szólnék,  czélszerünek  látom  a  franczia 
népnek  ügyünk  iránti  érzületét  jellemezni.  Minap  Tef  ényi  barátom, 
egy  hires  franczia  idézetet  hozott  fel,  „perdons  plutots  les  colonies, 
mais  sauvons  le  principe,"  erre  egy  másik  képviselő  jónak  látta  a 
franczia  politikát  elemezni. 

A  franczia,  mond  többi  közt,  jó  katona,  jó  barát,  bon  vivant, 
de  Isten  mentsen  meg  minket  politikájától ;  mert  általa  elveszett  az 
elv,  elveszett  a  gyarmat,  de  elveszett  a  szabadság  is. 

Erre  két  észrevételt  akarok  tenni: 

1-ször.  Az  elv  nem  veszett  el,  él  az  ma  is  mélyen  a  franczia 
nép  szivében ;  él  egész  Európában ;  és  ha  nem  csalódom,  él  közöt- 
tünk is. 

2-or.  Igaz,  hogy  a  szabadság  elveszett,  —  de  miért?  egyedül 
a  franczia  nép  hibája  által?  nem,  itt  valljuk  meg,  egy  kis  szerepet 
játszott  a  coalitio  is. 

Vannak  azonban  a  franczia  népnek  nem  csak  hibái,  de  fényes 
tulajdonai  is.  Első  helyen  áll  e  szép  tulajdonok  közt,  ama  vállalkozó 
szellem,  mely  azt  teszi,  hogy  ha  valamely  eszmét  felkarol,  azt  addig 
simogatja,  melengeti^  hordozza  szivében  és  agyában,  mig  végre  egy 
napon  ez  eszmét  megtestesíti. 

így  hozta  el  az  obelisket  Egyptomból ;  igy  hozta  el  a  négy 
brouzlovat  Velenczéből ;  ekkép  hozta  el  Napóleon  hamvait  sz.  Illona 
szigetéből.  És  uraim,  ily  eszmét  karolt  ma  fel  a  nemzetiségek  kér- 
désébe.i. 

De  van  a  francziának  egy  második  szép  tulajdona  is,  s  ez  az, 
hogy  a  szabadságot  szereti  quandméme,  hogy  azt  szereti  nemcsak 
önmagáért,  de  minden  népek  számára.  így  küzdött  X\'I.  Lajos  alatt 
Amerika  szabadságáért;  igy  ontotta  vérét  Görögország  függetlensé- 
géért ;  igy  dobta  át  minap  hadait  tul  az  Alpeseken,  hogy  egy  elnyo- 
mott nemzetiséget  felszabadítson. 

Váljon  mit  érez  Magyarország  iránt?  —  Lamartine  1848  ban, 
midőn  a  magyar  küldöttség  megjelent  előtte,  igy  szólt :  Magyaror- 
szág annyi  barátra  számithat,  mennyi  polgára  van  Francziaország- 
nak." 

E  nyilatkozat  igen  szépen  hangzott  Lamartine  ajkairól,  de 
akkor  csak  a  költő  egyéni  érzelmeit  fejezte  ki. 

Ma  máskép  áll  a  dolog. 

Mig  1848-ban  csak  hős  nevünket  ismerte  a  világ,  ma  ismeri 
ügyünk  állását  is;  tudja,  hogy  ügyünk  igazságos;  azt  is  tudja,  hogy 
bástya  vagyunk  keleten,  a  nyugati  polgárisodás  bástyája,  és  én  nem 
késem  kimondani,  hogy  a  franczia  nemzet  legélénkebb  részvétet  ta- 
núsít nemzeti  ügyünk  iránt. 

Váljon  mikép  támadt  e  részvét  ?  Mig  más  nemzetek  dicsőségét 
történetírók  terjesztik,  a  mi  történetíróink  a  száműzöttek  voltak. 
(Helyes  !)  Mennyi  toll,  —  mennyi  ajk  fáradt  magyar  dicsőség  ter- 
jesztésében !  Nincs  szöglet  Európában,  Amerikában,  Ausztráliában, 
hol  ily  történetíró  meg  ne  fordult  volna.  Még  a  sírhalmok  is  a  kül- 
földön a  magyar  honszeretetről  beszélnek.  így  szakadt  meg  az  ősz 
Kemény  szíve  honvágyban ;  így  aludt  el  az  öreg  Beöthí  idegen  föld 
párnája  alatt :  II  dórt  cassé  par  la  misére,  sous  le  fardeau  étran- 
gére! 

S  valóban  !  szükség  volt  a  külföldön  ily  apostolokra,  mert 
minden  könyv,  minden  földrajz,  minden  történeti  munka,  mely  az 
előtt  Magyarhoniéi  beszélt,  részese  volt  egy  bűnös  árulásnak. 

Többi  közt  csak  egy  esetet  említek. 

Egy  történeti  munka  akadt  kezeim  közé,  mely  azt  állítja,  hogy 
Windíschgratz  magyar  hős  volt,  (Derültség)  és  hogy  a  magyar  aris- 
tokratia  elnyomó. 

Ily  vastag  tévedést  látván,  nem  tudta  az  ember,  bámuljon  — 
e  vagy  boszankodjék  ?  vádolni  Wíndíschgraczet  magyar  leventeség- 
gel  !  Vádolni  a  magyar  arístocratíát  elnyomással  ?  Amaz  aristo- 
kratiát,  mely  Batthyányiakat,  Teleki-eket,  Széchenyi-eket  számit 
keblében,  kik  ép  ugy  áldoztak  a  hazáért  vagyont  és  vért,  mintaCon- 
dék  ;  mint  a  Montmorencyak. 

Természetes,   hogy  az  ily  tévedések  laegigazitásában  kicsiny 

s  nagy  fáradott,  mely  búzgóságnak  csakugyan  sikerült  a  külföldön 
a  magyar  ügyekre  fényt  deríteni,  és  ma,  hála  az  égnek !  tudja  a  vi- 
lág, kik  voltak  a  magyar  hősök,  kik  voltak  az  elnyomók,  és  csaku- 
gyan annyi  barátja  van  magyarhonnak,  mennyi  szabadságszerető 
polgár  van  Francziaországban. 

De  t.  képviselők  !  gyakran  hallom  mondani,  hogy  a  külföld 
rokonszenvére  ne  igen  támaszkodjunk.  —  Ez  hibás  vélemény,  hibás 
azért,  mert  azt  a  kis  szabadságot  is_,  melyet  jelen  időben  élvezünk, 
nagy  részben  a  külföld  nyomásának  köszönhetjük.  Azért  nyújtsuk 
ki  bátran  jobbunkat  a  szuronyokon  keresztül  annál  inkább,  mert  jö- 
hetnek oly  idők,  hol  a  népek  jogait  nem  vontcsövű  ágyuk,  hanem 
congresssusok  fogják  eldönteni,  hol  barátokra  lesz  szükségünk. 
(Helyes  !). 

Legyen  szabad  most  az  osztrák  rendszert  elemeznem,  a  sza- 
badság szempontjából.  (Halljuk!) 

Különös  csapás  az  ránk,  hogy  mig  majd  minden  ország  bir 
szabadelvű  államférfiakkal,  egyedül  a  magyar  van  meglátogatva  oly 
kormány  nyal,    mely  féli  a  szabadságot. 

Mi  a  szabadság  ? 

A  szabadság  az,  a  mi  a  nap  az  égen,  ha  nincs  oda  fenn  nap, 
nincs  alant  szépség,  nincs  világosság,  annyira,  hogy  néha  a  tárgya- 
kat, néha  az  emberi  arczot  sem  lehet  jól  megkülönböztetnünk.  Sőt 
minden,  mi  nagy  a  világon,  lételét,  nagyságát,  a  szabadságnak  kö- 
szönheti. Mért  lett  nagy  Anglia?  —  Mert  szabad  alkotmánynyal 
bir.  Mért  nagy  a  tenger,  mert  szabadon  mozognak  benne  a  hullá- 
mok. Vegyétek,  ki  a  hullámokat  a  tengerből,  s  elvettétek  nagyságát, 
elvettétek  a  tenger  nevét. 

Nézzük  már  most,  hogy  kezelte  az  osztrák  kormány  a  szabad- 
ságot V 

Szabad  volt-e  a  sajtó?  Megmondotta  minap  Csengeri. 

Szabad  volt  e  az  egyház ?  Ott  a  concordatum  ;  (Ugy  van!) 
ott  a  megstempUzett  keresztelő  levelek;  olt  a  templom  pén- 
zére vetett  adó;  (Ugy  van!)  —  végre  ott  a  házasság,  mely 
katonák    számára    az    obsitlioz    van    kötve,    azon    obsithoz,    mely 

néha  három    év  múlva  érkezik  meg;    néha  akkor,    midőn  a  szerető 
pár  koszoni  és  családi  név  nélkül    a  sirba  elrothadt. 

I^y  kezelte  a  szabadságot  az  osztrák  kormány  az  egyházban  ! 

De  talán  szabad  volt  az  iskola?  —  Ott  vannak  a  német  köny- 
vek. 

Szabad  volt  az  egyén? 

Ott  vannak  a  börtönök,  hol  szenved  ma  is  Táncsics,  kinek  sze- 
meire az,  orvosok  nyilatkozata  szerint  a  világtalanság  örök  éje  bo- 
rúi, ha  rögtön  szabadságot  nem  nyer. 

Szabad  volt  a  ház  szentélye  ?     *>L  Jm  iod  .&slüxss»se 

Otl  vannak  a  feltört  szekrények,  hanem  elvitték  a  család  tit- 
kát, nyugalmát,  néha  becsületét.  .-  .o      ;>-!Jm>ho 

De  mi  volt  tehát  szabad?   i*  9«   íöl   ^óá    ,«-nít  •jío  <{dn 

Szabad  volt  a  kém,  poroszló,  egyszóval  mind  az,  mi  a  szabad- 
ságnak ellensége.  (Ugy  van !) 

Ha  kedvei  érzenék  magamban  a  bécsi  államférfiaknak  taná- 
csot adni,  akkor  azt  mondanám :  muszkák  helyett  hozzák  be  a  sza- 
bad eszméket ;  dohánymonopolium  helyett  a  sajtószabadságot;  pri- 
másság  helyett  iparkodjanak  eltörölni  a  concordatuiüot;  végre  ama 
sok  millió  árán,  mit  titkos  rendörségre  fordítanak,  ápolják  az  ipa- 
ros és  munkás  osztályt  ugy,  mint  Napóleon,  akkor  nem  fognak  tar-  ^ 
tományokat  veszteni,  hanem  ujakat  nyerni-  (Helyes  !)  ->-f-ií? 

Ennyit  az  osztrák  rendszerről.  Mi  a  javaslatot  illeti,  én  Deák 
Ferencz  indítványa  lényegét  Tisza  Kálmán  módositásaival  nem  csak 
elfogadom,  de  köszönetet  is  szavazok  ?ma  mély  buvárlatokért,  mik 
által  világosan  kimutatá  Európa  előtt,  hogy  Magyarhon  és  Ausztria 
között  nincsen  egyéb  personaluniónál. 

Ez  már  fele  diadalmunknak.  Átmegyek  most  a  föliratra. 

Én  a  föliratot  99  okból  nem  pártolom.  (Derültség.) 

Uraim  !  tisztelem  én  a  fejedelmi  rangot,  tisztelem  a  fejedelme- 
ket is,  de  csak  annyiban,  mennyibeo  a  népek  jogait,  az  ország  tör- 
vényeit tiszteletben  tartják.  (Helyes !)  A.  tényleg  uralkodó  fejedelem 
nem  ismeri  el  a  magyar  törvényeket,  tehát  a  magyar  törvények  nem 
ismerhetik  el  öt.  Ez  nemcsak  jogi,  hanem  logicai  következtetés  is.  ; 
(Helyesl)  í»m  ^^•v^ulJ;a  uo:í£  ,:•.     ..  . 

1861-ki  országgyűlés  II.  29 

Továbbá  a  trónbeszédben  kimondatott,  hogy  a  birodalmi  egy- 
ség bármi  áron  fenntartatik.  Mi,  bármi  áron,  magyarok  akarunk 
maradni,  lord  Ruasel  szavaival  válaszolva:  „mit  mondtak  volna 
őseink,  úgymond,  haaNormandok  akarták  volna  bekeblezni  Angliát? 

Mondatik  továbbá:  minek  jöttünk  össze  tehát? 

Azért,  mert  ha  van  nekem  egy  ösi  váram,  mit  tőlem  fegyver- 
rel elvesznek,  s  ha  azt  mondják  :  lm  egy  kamarát  visszaadok,  ha 
hallgatsz ;  nekem  van  jogom  e  kamarát  rögtön  elfoglalnom,  hogy 
onnan  apródonként  az  egész  várat  birtokxtmba  kerítsem.  —  E  ka- 
mara az  országgyűlés,  hol  mi  jogosan  tanácskozunk.  Ez  ösi  vár  a  mi 
hazánk. 

Azután  mondják,  hogy  a  megyék  is  fölírtak.  Ez  éppen  a  legel- 
döntöbb  ok'  arra,  hogy  föl  ne  irjunk.  Mert  tudomásom  szerint,  a 
megyei  fölirások  nem  sok  sikert  arattak.  A  sikert  egyedül  azon  me- 
gyék aratta.^,  melyek  fölirni  megszűntek^  mint  Pestmegye,  mint 
Hevesmegye. 

Megemlítik  a  közvéleményt  is.  Én  tisztelem  a  közvéleményt, 
de  ha  a  magyar  jellemben  nem  csalatkozom,  az  ott  van,  hol  a  nem- 
zeti büszkeség  áll. 

A  mi  az  opportunitást  illeti,  legyen  szabad  erre  megjegyez- 
nem, hogy  ha  csakugyan  a  fölirat  lágyítaná  meg  a  fejedelmi  szivet, 
akkor  az  alkotmány  nem  alkotmány,  hanem  kegyelem  lenne.  Ne- 
künk pedig  alkotmány  kell. 

Végül  a  fölirat  azért  sem  ajánlatos,  mert  ha  oly  könnyen  el- 
néznök  a  törvénytelen  trónlemondásokal,  akkor  ki  biztosít  minket, 
hogy  ily  törvénytelen  lemondások  minden  évtizedben  be  nem  kö- 
vetkeznek ? 

„Qui  pardonne  aisément  invite  kV  oflfenser"  (Ki  könnyen  meg- 
bocsát, uj  bántalomra  hi)  mond  Corneille. 

Uraim !  ne  feledjük  el,  hogy  hátunk  mögött  egy  nemzet  áll, 
nemzet,  mely  tud  szenvedni,  áldozni,  tűrni,  de  mondjuk  ki  a  szót, 
mely  nem  szeret  hajolni  ott,  hol  a  másik  fél  föltett  kalappal  áll,  lá- 
bát a  corpus  jnrisra,  a  mi  bibliánkra  téve  ;  pedig  meg  van  irva  a 
magyar  királyról :  „primus  interparea."  Ne  feledjükael  zt  sem,  hogy 
hátunk   mögött  Európa  áll,  azon  Európa,  mely  koszorúkkal  takarta 

€l   szenvedéseinket,  s  nekem   ugy  tetszik,  hogy  a  fölirat  által  a  ko- 
szorúból a  legszebb  levél  hull  ki. 

Azt  a  népet,  mely  nem  tud  hajolni,  csak  a  törvény  előtt,  tiszteli 
még  az  ellenség  is.  Azért  ne  tegyünk  soha  oly  lépést,  mit  más  sza- 
bad nemzet  nem  tenne. 

Mondatik,  hogy  a  határozat  nemjutna  a  kormány  tudomására? 
Például :    ha  határoznánk   p.  o.  200,000    katonát,  s  600  millió  köl- 
csönt a  kormány  számára,  váljon   megtudná-e  ?  (Tetszés,  Derültség). 
Még  egy  szót ! 

Múltkor  a  bécsi  journalisták  hűségünkért  Schyllokhoz  hason- 
lítottak, ezeknek  azt  felelem :  ha  mi  Schyllokhoz  hasonlítunk,  akkor 
ok  Saturnnsboz  hasonlítanak,  ki  saját  gyermekeit  eszi  meg,  hogy 
saját  életét  fenntartsa. 

Csengeri  Imre  képviselő  társunk  beszédét  egy  híres  franczia 
idézettel  fejezte  be  ;  legyen  szabad  nekem  ez  idézetet  mit  ö  a  föl- 
iratra használt,  a  határozatra  alkalmaznom,  hová  csakugyan  jobban 
illik. 

„A  gárda  meghal,  de  meg  nem  adja  magát."  (Zajos  tetszés, 
éljenzés). 

Én  a  határozatot  pártolom.  (Éljenzés.) 
Erre  :Besze  János: 

Mélyen  tisztelt  képviselők !  Kedves  testvérek  !  Itt  van  az  an- 
nyi sok  leszedett  virág  és  bokréta,  melyek  mind  a  fájdalom  és  bánat 
virágai ;  mig  ezek  egy  koszorúba  nem  fonatnak,  engedtessék  meg 
nekem  is,  a  magyar  Sión  tövében  nőtt  két  rozmaringszállal  járulni 
azokhoz  .•  hiszen  rozmaring  az,  melylyel  a  nép  keserveiben  a  kopor- 
sókat, örömében  pedig  a  menyasszonyok  homlokát  szokta  diszitení. 
Hadd  tegyek  tisztelt  ház  !  egy  rozmariogszálat  a  neuizet  keservei- 
nek fájdalmas  sírjára,  és  a  jogtalanul  kivégzett  martyraink  kopor- 
sójára; mert  én  nem  vetek  a  szenvedésekre  fátyolt,  hanem  rozma- 
ringot hintek  oda,  és  fölhívom  a  hon  leányait,  hogy  hintsék  be 
mindaddig  a  fapiacz  térségét  fris  virágokkal,  és  az  aradi  rettenetes 
helyet  könyeikkelfrisitett  lombokkal,  mig  a  nemzet  hálája  ott  minden 
elesett  nagyjának  hálaoszlopot  nem  állit  föl;  (Helyes  ! )  mertamelj- 

nemzet  hálátlan  tud  lenni,  amely  nemzet  könnyelműen  feledi  a  szen- 
vedéseket :  az  oly  nemzetnek  jövője  nem  lehet.  (Helyeslés.) 

A  másik  rozmaringszálat  fenntartom,  és  majd  ha  a  kétfejű 
sasnak  hamvaiból  egy  magyar  fiatal  Phönix  emelkedik  föl,  annak 
szájába  adom,  hogy  vőfély  gyanánt  vigye  el  Bécsbe,  s  üljük  meg, 
ha  tetszik,  az  aranylakodalmat,  —  de  csak  ugy,  ha  lehet.  (Derült- 
ség). Fölirat,  vagy  határozat,  az  ugy  hiszem  tisztelt  ház  mindegy^ 
miután  az,  a  minek  jöni  kell,  ugy  is  jőni  fog. 

Hogy  azt,  mi  be  fog  következni,  a  magyar  lelkes  nép  előre 
tudja,  s  arra  készen  legyen,  nekünk  világosan  kell  szólanunk,  ugy, 
hogy  ő  is  megértse,  mikép  áll  a  világ  12  év  óta,  külföldön,  és  hogy 
állunk  mi  itthon,  hol  a  körülményeket  mindenki  tudja ;  és  hogy  a 
népet  a  jövőre  előkészíthessük,  méltóztassanak  türelmükkel  rövid 
időre  engem  is  szerencséltetni.  Hisz  annyit  tűrt  e  haza,  hogy  ne 
tűrnének  kedves  testvéreim  most,  midőn  itt  egyebet  nem  tehet  az 
ember,  mint  hogy  imádkozzék  ! 

A  magyar  nemzetet  oly  gazdátlan  pásztor  embernek  képze- 
lem, ki  látván  a  tornyosuló  föllegeket,  a  czikázó  villámokat  és  hall- 
ván a  mennygdörgést,  kifordítja  bundáját,  és  bunkós  botjára  tá- 
maszkodva várja  a  jobb  időt ;  a  magyar  nemzetnek,  —  mely  most  a 
fejedelmi  jogokat  birja,  mig  másra  át  nem  ruházza,  —  bundája, 
szent  István  palástja  ;  kalapja  szent  Issván  koronája  és  reátámasz- 
kodik igazi  jó  botjára,  az  184S-ki  törvényekre,  oda  se  néz  a  föl- 
legekre, (Derültség.)  melyek  elvonultával  lerázza  bundájáról  a 
nedvességet,  s  fölnéz  a  szivárványra,  tudja,  hogy  zivatar  után 
frisebben  diszlik  a  haza  zöld  vetése,  és  neki  indul  szebb  jövőjé- 
nek ;  mert  érzi,  hogy  a  magyar  nemzet  többé  le  nem  tiporható, 
le  nem  győzhető,  mert  felkarolta  ügyét  Európa,  fölemelte  öntu- 
data s  ez  az,  mit  én  a  magyarnak  örömére  meg  akarok  mutatni. 
(^Halljuk !) 

Uraim !  a  históriát  évezredek  óta  két  szellem  lengi  át :  a 
i^onosz  a  jó  ellen  küzd  mindig,  s  ez  teszi  a  históriát. 

Soha  sem  lehetett  ezt  jobban  látni  működni  és  diadalmas- 
kodni, mint  az  utolsó  12  évben;  és  miért?  mert  az  emberiség- 
nek esze  mintegy  gyupontban  összejött,  nevezzük  bár  ezt  a  sza- 
bad kömivesek   ösmüködése   eredményének,   nevezzük  cosmopoli- 

ticus  tendentiákkal  gazdag  ügyek  összeműködésének :  én  azt, 
mint  Esztergám  képviselője,  méltán  isteni  gondviselésnek,  provi- 
dentiának  nevezem.  A  gondviselés  tisztelt  ház,  a  nemzetek  fölött 
láthatlan  kezekkel  működik  s  ráismerünk,  hogy  nem  fátum,  nem 
véletlen,  nem  függ  egyesek  parancsától,  vagy  életétől,  legyenek 
bár  azok  oly  hatalmasak,  mint  III.  Napóleon.  A  gondviselést, 
melyet  Isten  vezérel  titkos  kézzel,  s  melyet  a  gonoszság  meg  nem 
ronthat:  ki  nem  játszhat  semmi  fortély. 

Midőn  a  világosi  napok  után  a  muszka  már  nemcsak  a  len- 
gyel, hanem  a  tetszhalott  magyar  nemzetnek  is  koporsójára  lépett, 
borzasztó  óriássá  lön,  s  eljöttnek  hitte  azon  perczet,  midőn  nagy 
Péter  czár  testamentomának  végrehajtásához  már  kezdenie  lehetett. 

Ekkor  az  orosz  körülnézett  a  terrénumon,  és  elment  Olmützbe, 
a  hol  Ö  Felsége  az  osztrák  császár,  muszka  katonai  egyenruhában, 
az  orosz  czár  előtt  defiliroztatta  seregét,  s  felmutatta  armádiáját, 
hogy  lássa  „wie  viel  steht  zur  Disposition."  (Derültség,  Halljuk !) 
—  Elment  azután  a  czár  onnét  Poroszországba  és  ott  to.isztirozott  a 
tisztikarral,  azt  hivén,  hogy  elérkezett  az  idő,  a  régi  „heilige  AUi- 
anz"-nak,  mit  czéljaira  nélkülözhetlen  frigynek  megújítására. 

Már  Gaetában  egyezkedtek,  hogy  ismét,  mint  a  régi  századok- 
ban, Antonelli  hatalomrajutásával  hirdessen  Róma  oly  tanokat,  me- 
lyek következtében  mint  hitték,  a  népeket  boldogítva,  kényelmesen 
„con  amore"  lehessen  a  népeken  uralkodni. 

Szándékának  kivitelére,  hogy  t.  i.  Konstantinápolyba  fog  egy 
kis  UebuDgsmarschot  tenni,  már  meg  volt  nyerve  a  félvilág,  és  meg 
voltak  győződve,  hogy  igy  az  emberek  is  boldogabbak  lehetnek ;  hi- 
szen e  czélból  a  pápa  0  Szentsége  Placetumot  és  Concordatumot  ka- 
pott, és  1600  év  után,  az  elveszett  szabadság  kárpótlásául,  uj  dog- 
mával ajándékozta  meg  az  emderiséget.  (Tetszés.) 

De  a  gondviselés  közbeharsogó  Ítélete  ezt  nem  engedte,  és 
fölébresztette  a  mivelt  világ  eszét,  egyesitette  a  szellemi  elemeket, 
és  tanácskoztak  a  törvényes  szabadság  és  alkotmányosság  után  só- 
várgó szabad  polgárok  nem  választott,  de  elismert  képviselői,  kik 
belátták,  hogy  veszély  fenyegeti  a  világot,  ha  Francziaország  An- 
golországgal rögtön  ki  nem  békül.  Mert,  mint  a  história  tanitja,  az 
európai  fejedelmek  századok  óta  mindig  azt  tűzték  ki  feladatul  ma- 

guknak^  miszerint  pénzzel  és  diplomatiával  oda  működjenek,  hogy 
a  Franczia-  és  Angolország  közt  századokon  keresztül  létező  viszály 
fenntartassék,  jól  tudván,  hogymig  e  két  szabad  nemzet  egymással 
liarczban  áll,  csak  addig  lehet  idehaza  kényök  kedvök  szerint  ural- 
kodni. Mind  ezt  a  história  tanúsítja,  mert  mint  tudjuk  régi  ös  idők- 
től fogva,  midőn  Sándor  pápa  ült  a  szent  széken  s  Amerika  felta- 
lálása után  csak  ugy  képzetszerinti  meridionalissal  osztván  föl  a  vi- 
lágot, egészen  a  kétszínű  rózsák  harczáig  ;  —  az  orleansi  szűz  kor- 
szakán keresztül,  egészen  Abukirig  és  Trafalgárig  vagyis  Nelson 
idejéig  Franczia-  és  Angolország  között  mindig  viszály  létezett,  és 
vér  folyt;  patekként  onták  verőket  e  lelkes  nemzetek,  s  ez  gátolta 
nagyrészt  az  emberiség  elöhaladását,  mert  küzdött  és  győzedelmes- 
kedett a  gonosz  a  jó  szellem  fölött.  (Tetszés). 

Midőn  Angol-  és  Francziaország  józan  férfiai  ezt  átlátták, 
megszülemlett  azon  boldogító  eszme,  a  krístálypalota  felállítása,  és 
midőn  ez  történt,  ekkor  fölépült  a  nemzeti  boldogság  és  szabadság 
első  kápolnája. 

Összeismerkedett  ugyanis  a  franczia  az  angollal,  elkezdődtek 
a  lordmajor  visítte-jei  oda  és  vissza,  és  megköttetett  a  frigy,  és  ké- 
szült a  civilisatio  ereje  nagy  Péter  czár  testamentomának  végrehaj- 
tását meggátolni.  (Tetszés.) 

De  hogy  czélt  érhessenek  és  az  európai  nagy  munka  ne  egyes 
ember  szeszélyétől  függjön,  a  terv  már  rég  előkészített  volt,  azt  on- 
nan is  magyarázom,  hogy  Kossuth  Lajost  (Zajos  éljenzés)  a  polgá- 
risult  nemzetek  fölkarolták,  és  midőn  internálva  volt,  hajókat  kül- 
döttek felszabadítására,  s  oly  fogadtatást  készítettek  neki,  minőben 
ember  e  világon  soha,  még  Franklin  sem  részesült.  (Zajos  tetszés.) 
Ls  miért  ?  azért,  mert  a  providentia  az  eszközökről  szokott  hama- 
rább gondolkodni  mint  működni. 

Brockhaiis  Conversations-Lexíconjának  1852-iki  Beilage-jában 
Kossuthról  már  ezeket  olvassuk  :  „Kossuth  ezennel  Anglia  kezében 
maga  egy  hatalommá  vált,"  —  „wurde  selbst  zu  einer  Macht  seí- 
ner  Zeit  stb. 

De  a  providentiának,  mint  egy  napsystema  focusának,  minden 
nemzetségből  kellett  planétájának  lennie,  mert  az  összes  emberiség 

jogainak  kivívása  és  diadala  volt  a  feladat.  Nem  v- It  még  Német- 
ország képviselve,  s  a  providentiának  sikerült  Spandauból  ellopatni 
s  a  profoszszal  „Sack  und  Pack"  megszöktetni  (Derültség),  Kinkéit^ 
a  nemes  németet,  csakhogy  a  német  elem  is  képviselve  legyen,  a 
világ  sorsát  intéző  láthatatlan  hatalom  kezében.  Mint  a  nap  körül  a 
planéták,  egyesültek  minden  nemzet  képviselői,  és  egy  programmot 
dolgoztak  ki,  melynek  feladata  a  nemzetiségek  és  alkotmányos  sza- 
badság minden  jogainak  Europaszerte  életbeléptetése.  A  hogy  azt 
Miklós  czár  észrevette,  hogy  a  francziák  és  angolok  barátkoznak: 
hire  futott  annak,  hogy  a  franczia  fegyverkezik,  fegyverkezik  Ang- 
lia, hogy  a  franczia  betör  Angolországba,  kicsinálták  a  plánumot, 
meghatározták  a  terminust,  hogy  ekkor  és  ekkor  tör  be.  De  bizony 
nem  tört  az  be,  hanem  készült,  hogy  adott  időben  mindenben  egyet- 
értve, megronthassa  az  elsötétítő  hatalom  erejét;  ezt  látta  Miklós 
czár,  s  nehogy  későn  legyen,  rögtön  átküldötte  Mencsikoífot  a  Pru- 
thon  és  meglepte  egész  Európát.  Itt  jő  uraim,  egy  figyeleosre  méltó 
pont.  Ha  Ausztria  ekkor  Muszkaországgal  rögtön  egyetértett  és 
Mencsikoffal  egyesitette  volna  hadait,  Konstantinápoly  azonnal  el- 
esik, mert  a  franczia  és  angol  hajók  igen  késedelmesen  futhattak 
be  seregeikkel  a  török  kikötő  öblökbe ;  a  török  tudva  az  európai 
civilisllt  népek  fegyvereit  közeledni,  hőssé  vált,  csodásan  emelke- 
dett Kalafat,  hősies  csaták  nyerettek  Csetate-  és  Almánál,  és  fel- 
tárta a  muszka  óriást  egymaga  elég  ideig  arra,  hogy  a  civilisatio 
látható  fejének  vezérlete  alatt  oda  érkezhessenek  a  polgárisodás  se- 
regei. De  Ausztria  nem  egyesült,  mert  Napóleon  a  trónbeazédben 
ezeket  mondta :  (emlékezhetnek  arra  a  kik  újságot  olvastak)  „ha 
Ausztriának  zászlói  egyesülendenek  az  angol  és  franczia  zászlók- 
kal a  keleti  kirdésben,  ugy  Olaszországban  nem  kívánatosak  a  for- 
radalmak ;"  a  üi  diplomatice  szólva  annyit  tesz,  hegy  ha  nem  egye- 
sülnek, forradaonat  csinálunk.  (Derültség.)  De  hogy  Napóleon  ne 
csak  pusztán  fenyegessen,  azt  mondja  a  magyar  planétának,  hogy 
csináljon  Magyar-  és  Erdélyországban  egy  kis  mozgalmat,  hogy  a 
trónbeszédnek  legysk  egy  kis  alapja,  és  ez  meg  is  történt,  mert 
újonnan  népesedtek  ^  várfogbázak,  mozgott  a  nép  Erdélyben  az  er- 
dőkben —    és    zsiboigott    nálunk    is.  —  És  látván  Ausztria,  hogy 

Napóleon  fenyeget,  a  magyar  meg  készül,  s  lába  alatt  bizony  ingo- 
ványos a  föld,  fegyverkezett  ugyan  ugy,  mint  még  soha  sem,  status - 
adósságokat  csinált,  készült,  készült,  akart,  de  nem  mert,  s  igy  ad- 
tak Ausztriának  sakkot,  minek  következése  az,  hogy  Sebastopolnál 
mattá  lett.  (Derültség.)  Igen  uraim,  el  kellett  esni  Sebastopolnak, 
mert  a  franczia  sasok  szárnyainak  csattogása,  és  az  angol  párduczok 
bömbölése  alatt,  a  szard  és  minden  szabad  légiók  fegyvere  zenéjé- 
ben halomra  kellett  dőlnie,  mert  az  ész  mindenható  tüze  támadt  fe^ 
ellene,  és  a  zsoldos  szablyák  ezrein  győzött  a  kor  szelleme.  (Tef 
szés). 

Itt  kezdődik  egy  uj  korszak,  a  párisi  békekötés  napjai  köze- 
ledvén, Walewszky  elnöklete  alatt  tanácskozáshoz  ültek  ;  azt  kiki 
tudja,  hogy  Walewsky  a  lengyel  forradalom  idejében  minő  össze- 
köttetésben   volt    Orloffal  épen  olyanban,  mint  Cavour  Ausztriával. 

Mindkettő  üldözött,  s  az  egyik  közölök  száműzött  volt,  mégis 
-összeültek  vele,  mert  béke  kellett,  tanácskoztak  s  meghozták  a  pá- 
risi békét.  Itt  csak  egy  szóval  említtetett  meg  Olaszország  ügye, 
s  ime  alig  négy  év  után,  az  olasz  egység  szinte  lettdologgá  vált. 
Istennek  hála  érette !  (Éljen !)  Ekkor  szinte  kétségbe  esett  a  ma- 
gyar ember,  mert  azt  látta,  hogy  Moldáviának,  Valachiának  alkot- 
mányt adtak,  melyeknek  alig  — •  vagy  sohasem  volt,  s  Magyaror- 
szágról még  nem  is  szólnak.  Most  látjuk,  hogy  ezt  igen  okosan  tet 
ték,  hogy  először  azoknak  adtak,  a  kiknek  nem  volt,  hogy  Jankuk 
és  Jellachich-ok  ne  táraadjanak  akkor,  midőn  a  sor  reánkjö!  most 
legalább  testvéreink,  barátink,  jó  szomszédaink,  majd  segítenek  is, 
ha  szükség  lenne  reá  !  Parisban  tehát  a  rokonszenv  és  testvériség 
közt  pjegülték  a  frigyet  és  kiköttetett  a  párisi  békében^,  hogy  a  fe- 
jedelmek pacificálják  a  népeket.  Ekkor  Ausztria  is  uj  .-ntézményeket 
hozott,  visszaadta  a  jószágokat  sub  littera  a.  etb.  —  a  passust  meg- 
szüntette ;  Anglia  azonban  semmit  sem  követelt,  egyedül  két  szót 
kívánt  beigtatni  a  párisi  békekötésbe,  és  e  két  izó  boldogságunk, 
üdvünk,  mentségünk^  mindenünk;  ezen  szó:  a  ,8  zabád  Duna." 
Uraim,  a  szabad  Dunaviz  nemzetünket  nagygy'á  keresztelő  szent  vi- 
zünk. Mert  a  ki  Michel  Chevalier  protection  s;stemáját  ismeri,  lát- 
hatja, hogy  Angliának  ősi  alkotmányos  szabadtágunk  iránti  hajlama 

mellett,  nemes  érdekén  kivül,  kereskedelmi  érdekeinek  Í3  fölötte 
fontos,  s  mondhatom  e  háborúért  egyetlen  jutalma.  Francziaorazág- 
gal  összebarátkozott,  hogy  szabad  kereskedést  élvezhessen,  hogy 
Európának  minden  vizein  szabad  vitorlái  és  zászlói  díszesitsék  a 
partokat.  Ekkor  kezdődik  Magyarország  szép  jövője^  Anglia  gyárt- 
mányait szabadon,  vám  nélkül  behozhatja  és  itt  búzát,  gabnát,  zsirt 
és  egyebet  vesz,  miben  a  magyar  a  concurrentiát  Európa  minden 
nemzetével  kiállhatja  ;  mert  azt  a  magyar  ember  az  anyatermészettől 
első  kézből  veszi,  mint  producens,  és  Anglia,  ha  mostani  pénzérték 
szerint  másfélszer  fizeti  is  gabnáinkat,  mégis  tetemesen  nyer  és  In- 
dia roppant  népségét  ellátni  képesebb- 
Ezek  uraim,  mind  oly  széles  tárgyak,  melyekből  rövid  vona- 
lokban szólni  nem  lehet,  és  csak  azért  emiitettem  föl,  hogy  lássuk  : 
mennyire  érdekében  fekszik  Angliának  a  szabad  Duna.  És  innen 
magyarázható  meg  Angliának  sympathiájával  karöltve  járó  keres- 
kedelmi érdeke  j  mert  az  szabad  kereskedő  nemzet  levén,  kénytelen 
oda  működni,  hogy  a  szabad  Duna  által  Magyarország  is  erősödjék 
és  emelkedjék.  Hanem  uraim,  a  többi  ausztriai  provincziák,  melyek- 
ben posztógyártmányok  és  kartonkészitményekből  élnek,  mint  Máh- 
ren  és  Tirolban,  vagy  Brünnben  a  concurrentiát  angol  és  franczia 
gyártmányokkal  nem  fogják  kiállani ;  ezt  átlátta  Ausztria  és  azért 
gátolta  hatalmasan  a  párisi  békét,  jóllehet  hirdették,  hogy  az  euró- 
pai deputatio  a  Dunatorkolatoknál  működik  ;  és  minthogy  erélyesen 
akarta  azt  gátolni,  felbátorította  a  „secundo  genitus"  Parmát,  Mo- 
denát és  Nápolyt,  itt  volt  Nápolyban  160,000  katona^  és  még  egy- 
szer megpróbálta  szerencséjét ;  fölvette  martialis  köpenyét  és  sok 
statuskölcsöneit,  félmilliónál  több  katonaságot  állított.  Anglia  fel- 
szólította Ausztriát  két  év  előtt  marcziusban,  hogyjőjjön  az  európai 
congressusba,  de  ő  átlátta,  hogy  az  angol  által  elébe  terjesztett 
négypontu  föltételek  reá  nézve  épen  teljesithetlenek  :  még  egyszer 
mindent  koczkáztatott,  mert  még  alkalma  volt  annyi  katonaságot, 
annyi  bankót  összehalmozni,  a  mennyire  szüksége  volt.  Megkezde- 
tett a  hadjárat;  hogy  végződött  Olaszországra  nézve,  nem  szüksé- 
ges elmondani,  csak  azt  említem  föl,  hogy  megverettek  bár  az  ausz- 
triaiak Olaszországban,  de  bátran  harczoltak,  s  büszkén  mondotta 

Benedek :  „magyar  vagyok  én  is,  s  a  ki  magyar,  az  el  nem  hagyja 
vezérét;''  belevágott  a  centrumba,  s  itt  a  történetírók  méltán  azt 
mondják,  hogy  azon  vitézség  babérkoszorúit,  melyeket  az  osztrák 
sereg,  különösen  a  magyar,  ingathatlan  vitézséggel  kivívott,  a  fran- 
cziák  ügyes  tábornokai  vitték  el  az  osztrákok  elÖl.  (Derültség).  És 
uraim,  ekkor  jött  az  úgynevezett  Viereck,  azaz  :  négy  vár.  A  négy- 
szög ellen  kellett  folytatni  a  harezot,  s  ekkor  fölötte  nagy  tényező 
volt  az  idö,  melynek  neve  :  —  canicula.  A  franczia  Ármádia  szem- 
bajban szenvedett;  még  Róma  ott  állott  egész  hatalmában;  még  a 
parlamentek  által  detronisálva  nem  voltak  az  olasz  kis  fejedelmek  ; 
mindezek  oldala  és  háta  mögött  valának,  —  a  nagy  hatalmas  Ná- 
polylyal  együtt,  —  a  civilisatio  seregei  és  Napolen  a  győztes  békét 
kötött  a  legyőzött  osztrákkal.  És  miért  kötött  békét?  Ne  felejtsék 
uraim,  hogy  a  Palais  Royalban  és  Tuileriákban  gyakorlott  politika 
nemcsak  azon  alapszik,  hogy  a  berezeg  a  szabad  kőmivesek  fömes- 
tere,  hanem  hogy  egyszersmind  a  civilizált  szabadelvű  népeknek 
látható  feje  és  protectora  is.  Béke  kellett,  mert  ha  a  franczia  ármá- 
dia valahogy  az  első  rohammal  megveretik,  sikerült  volna  többek- 
nek egy  Uebungsmarsch-sal  Parisba  bemenni;  —  s  ez  az  emberiség 
ügyét  egy  félszázaddal  hátralökte  volna.  Napóleon  tehát  békét  kö- 
tött, és  a  békekötésnek  főpontjai  voltak  :  hogy  minden  nemzetiség- 
gel béküljenek  ki,  és  ha  a  parlamentekkel  meg  nem  egyezhetnek, 
döntsék  meg  azt,  a  mi  régibb,  a  mi  elavult,  a  mi  rósz ;  mert  a  legi- 
timitás ős  bibliája  iszonyatos  nagy  kapcsokkal  be  van  csukva,  be- 
csukták akkor,  midőn  az  uropai  önkényuralom  ártányának  két  agya- 
rát kitörték  ;  az  egyiket  Sebastopolnál,  a  másikat  Olaszországban 
(Helyes !  Derültség). 

Azt  mondja  Olaszországra  nézve  Napóleon,  hogy  „Itália  fara 
da  se"  és  mit  tett?  Tudjuk  azt,  hogy  megjelent  Lagueroniere  bro- 
chure-je  és  e  két  agyar  kitörése  az  európai  közszellemben  oly  hatást 
gyakorolt,  hogy  Lagueroniere  brochur-je  megjelenése  miatt,  ha  ez 
egy  esztendővel  előbb  történik,  az  egész  keresztény  világ  keresztes 
hadjáratot  hirdetett  volna,  most  pedig  azon  brochure  átment  az  élet- 
be, és  tudjuk  hogy  van  Róma ! 

A  parlamentek  az  olasz  országocskákban  elbántak  a  kis  feje- 

delmekkel,  az  unita  Itália  zászlói  magasan  emelkedtek,  és  eleseit 
az  utolsó  zsarnoki  fészek:  a  gaetai  utolsó  önkény-hörcsököt  a  civl- 
lisatio  bombáinak  tüzes  zápora  kiöntötte  innen.  (Derültség). 

Látván  Ausztria,  hogy  mint  a  régi  roskadozó  galambducz, 
mely  az  ötét  tartogatott  főbb  czölöpöktöl  meg  van  fosztva,  megál- 
lása kétes,  nehogy  vögkép  eldűljön,  miután  az  európai  közvélemény 
súlya  is  reánehezedett,  mely  ha  fegyveresen  be  sem  avatkozik^  mé- 
gis dönt :  —  velünk  kibékülni  akar^,  és  megtette  az  első  lépést.  En- 
gedjenek itt  egy  kissé  visszatérnem  s  elmondani  mit  feledék. 

Magát  Napóleont  az  isteni  gondviselés  császárrá  csak  azért 
tette^  hogy  Francziaországnak  szétmállani  kezdett^  öt  részből  álló 
parlamentjét  vas  kezébe  vegye  mindaddig,  mig  a  franczia  szuro- 
nyok segítségével  a  világ  szabadsága  vissza  nem  állíttatik.  És  ö 
hü  kezelője  volt  e  programmnak,  csak  egyszer  látszott  ingadozni, 
de  egy  szomorú  eset  után  azonnal  ismét  kitűzött  pályájára  vissza- 
lépett. Ennyi  elég  a  külviszonyokról. 

Ezt  én  a  népnek  igy  szoktam  megmagyarázni.  Ne  felejtsétek 
testvérek,  felkarol  bennünket  az  egész  civilizált,  okos,  mivelt  em- 
beriség, a  harczok,  melyeket  Európa  visz,  mind  a  mi  érdekünkben 
vívatnak,  lehet,  hogy  még  egy  kis  ideig  tartanak  azok,  még  a  ma- 
gyaroknak is  juthat  belőle  egy  kis  rész,  de  a  siker  biztos;  nemze- 
tünk ügye  fel  fog  virulni  és  eljö  azon  boldog  idő,  melyet  imádkoz- 
va kérünk  ekkép  :  jöjjön  el  a  te  országod  ! 

így  levén  a  dolog,  s  Ausztria  ezt  látván,  azt  raondta  :  Benne 
vagyok  az  örvényben  és  ugyancsak  ragad  is;  de  hát  olt  van  még 
Magyarország,  hisz  ez  országot  oly  jó  népek  lakják,  hogy  egyszer 
szép-nagyanyám  kis  gyermekét  felmutatva,  mindjárt  „moriamur"t 
kiáltottak  és  megmentették  a  birodalmat.  (Derültség.)  Az  igaz,  hogy 
e  nemzet  nagyon  erkölcsös,  de  a  zsarnokszablyát  nem  tűri  annyira, 
hogy  midőn  már  nagyon  is  megsarkantyúzta  gazdája,  Debreczenbe 
le  is  vetette.  (Derültség.)  Ezt  a  teli  vért,  miután  idegen  pány  vakkal 
lefogták,  mindenekelőtt  leszedve  patkóját,  hogy  egy  szeg  se  marad- 
jon benne,  nehogy  rúgása  veszedelmes  legyen;  befogták  mángolóba, 
száraz  malomba,  kínozták.  (Derüliség.)  Hanem  mégis  jó  vér.  Most, 
hogy  szorul  a  gazdának  dolga,  egy  kis  zöld  legelőre  bocsátja,  gon- 

dolván,   megnyergelem,  majd  ismét  jó  hasznát  vészem.  (Derültség.) 

Elnök:  A  karzati  közönséget  figyelmeztetem,  hogy  a  szólót 
semminemű  tetszés  nyilatkozatokkal  ne  zavarja. 

Besze  János:  (folytatja  beszédét)  Rátették  az  első  sző- 
nyeget, „October  20-ka"  van  rástemplizve ;  zabolyát  is  hoztak  va- 
lami februári  dátumról;  akkor  már  gondolkodott.  S  azután  az  zöl- 
delÖ  alkotmányos  legelőre  bocsátották  és  ott  legel.  Hadd  legeljen, 
mig  legel. 

Mi  szakácskodunk,  főzünk;  lássuk  mit  csinálunk,  hogy  hiába 
össze  ne  jöttünk  légyen. 

Higyjék  meg  testvéreim,  fölirás  vagy  határozat,  ez  oly  házi 
kérdés,  domesticum  —  az  európai  nagy  politikus  tervekhez  képest 
oly  csekély  jelentőségű  különbség,  hogy  ily  sokat  vele  időzni  nem 
érdemes.  A  nagy  európai  gépezetnek  nekünk  is  egy  czélirányosan 
működő  kerekét  kell  képeznünk. 

Mindaddig,  mig  —  az  európai  programmhoz  képest,  mely 
egyedül  biztosithatja  a  világ  nyugalmát  —  ily  csekélységet  főzünk 
itt  egy  forró  tűznél,  a  honszeretetnek  keblünket  egyformán  mele- 
gítő lángjánál :  mi  megoszlunk.  Az  egyik  ezen  jegyző  ur  kuktasága 
alatt,  a  másik  a  másiké  alatt  főz  (Derültség) ;  hanem  mindkettő  egy 
konyhán  szakácskodik  ;  egy  feloszthatlan  tűz  lelkesít  bennünket 
Az  egyik  rész  raegborsolta,  a  másik  megpaprikázta  főzelékét. 

Már  most  ki  számára  főzünk  ?  Nem  azért  jöttünk  ide,  hogy 
csak  magunknak  tálaljunk.  Nagy  vendéget  várunk.  Azért  jöttünk 
össze,  hogy  megüljük  az  aranylakodalmat.  Az  én  utolsó  rozmaring- 
szálam még  mindig  kezemben  van. 

A  magyar  ember  igy  gondolkodik,  —  kész  az  étel,  s  csak 
az  a  különbség  köztünk,  hogy  egy  rész  azt  mondja,  híjjuk  meg  a 
vendéget,  ki  számára  készítjük  eledeleinket  ;a  másik  meg  azt  mond- 
ja, hogy  úgyis  tudja  rendelt  vendégünk,  hogy  főzünk  hát  jöjön ;  hí- 
vatlan még  szivesebben  fogadja  a  magyar  vendégét,  hozza  Isten 
őtet !  (Vidámság)  A  magyar  vendégszerető  ember;  közös  házi  örö- 
me szokott  lenni,  ha  váratlan  vendég  érkezik,  „Isten  áldása"  az 
neki,  várjunk  tehát  és  ne  hijjunk. 

Uraim !  ez  a  fölirás  vagy  határozat  rövid  veleje. 

Itt  van,  elmondtam  a  nagy  világ  politikáját,  melybe  magun- 
kat be  kell  illesztenünk  s  együtt  haladnunk;  —  a  világgépezet  nagy 
politikájában  a  mi  kis  magyar  kerekünk  tényező  lehet,  ha  ügyesen 
beleillesztjük;  hely  van  rá  hagyva.  Fölirás  vagy  határozat?  ez  kis- 
szerű kérdés;  tegyük  ezt  vagy  amazt,  csak  végezzünk,  mert  drága 
az  idő !  Alkotmányos  jogainál  fogva  most  már  a  magyarnak  is  meg- 
engedtetik fejedelmével  vagy  kibékülni  vagy  még  jobban  összebo- 
nyolódni. Ujabb  időkben  másutt,  hol  a  nép  fejedelmével  ki  nem 
egyezhetett,  a  nép  trónt  változtatott  és  pedig  szavazás  utján ;  de 
mi  ezt  tenni  nem  akarjuk,  mi  csak  törvényeinkre  támaszkodva 
egyezkedni  és  várni  akarunk.  Ha  Garibaldik  támadnak  egyrészről; 
azt  a  nagy  eszmék  vissza  nem  tartható  szelleme  eszközli,  mert  a 
polgárisodás  csak  alkotmányos  életben  gyarapszik,  ezt  elérni  csak 
ott  kelnek  fegyverre  már,  —  a  civilizált  alkotmányos  nemzetek, 
hol  az  gátoltatik.  A  fejedelmek  maguk  megérettnek  tartják  a  népe- 
ket arra,  hogy  saját  armádiákat  is  teremthessenek,  ha  ös,  alkotmá- 
nyos jogaikról  leszoríttatnak.  Mindott,  hol  törvényes,  alkotmá- 
nyos jogaikat  kivívni  akarják;  szellemi  pártolásra  találnak  a 
népek,  s  ha  kénytelenek  fegyverre  kelni,  armádiáikat  elismerik.  In- 
nen van,  az,  hogy  Garibaldinak  megengedték  fényes  nappal  ágyukat 
elvitetni  Turinból,  Genuából  és  máshonnan.  Innen  van  az,  hogy  az 
angol  flotillája  ott  áll  Szicziliában  a  kikötő  helyen,  és  midőn  Gari- 
baldi kiköt,  az  angolok  azt  mondják,  hogy  egy  pár  tisztjük  a  par- 
ton van  hogy  addig  jaj  annak,  a  ki  lő,  mig  be  nem  vehetik  őket; 
és  az  angol  hajók  árnyékában  Garibaldi  kiköt  szépen  s  meghódít  egy, 
százhatvan  ezernyi  fegyveres  emberrel  rendelkező  hatalmat.  Innen 
van,  uraim;  hogy  ö  teremthet  armádiákat  és  minisztereket,  és  ezt 
mind  elismerik  az  európai  civilisiált  fejedelmek.  Innen  van,  hogy 
szabadon  készülnek  külföldön  a  népeknek  ármádiái  és  működnek 
mindannyiszor,  valahányszor  egy  nemzetnek  ősi  alkotmányát  meg- 
rendíteni, vagy  annál  inkább  eltörölni  akarják  a  kormányok. 

Itt  a  kérdés  már  most  törjünk-e  vagy  sem? 

Én  azt  mondom  ne  törjünk,  lássuk  megülhetjük-e  az  arany- 
lakodalmat 1?  Igaz  ugyan,  hogy  300  évig  nem  a  legjobb  házasság- 
ban éltünk,  és  11  évig  elváltunk  egymástól,  ágytól  és  asztaltól. 
(Derültség). 

Megüljük-e  hát  az  aranylakodalmat?  Üljük  meg!  s  mégis 
fogjuk  ülni,  mert  egy  sincs  köztünk,  ki  csak  egy  szóval  is  máskép 
akar  egyezkedni,  mint  az  1848  ki  törvények  ingathatlansága.  meg- 
sérthetlensége  alapján.  De  hogy  is  lehetne  az  Istenért  máskép  ? ! 
Ó  maga  egyik  küldöm,  ki  igen  nagy,  hatalmas,  érdemes  és  méltán 
szeretve  tisztelt  ember  Magyarországban,  a  bibornok  prímás  —  mi- 
kép  később  megirandja  a  történet  —  igen  sokszor  kopogtatott  oda 
fönn  csak  azért,  hogy  itt  együtt  lehessünk,  de  utoljára  győzött.  (Za- 
jos éljeuzés.)Mertmég  arra  is  kopogtatni  kellett,  hogy  csak  össze  is 
jöhessünk.  Uraim !  0  az,  Magyarország  prímása,  ki  kimondotta, 
hogy  az  1848-ki  törvényeket  körömszakadtáig  fogja  védni.  (Zajos 
éljenzés).  És  hiszem,  ha  a  válság  perczei  eljönek,  melyek  igen  közel 
vannak,  ö  a  fejedelem  és  haza  híve,  a  kiegyezkedés  bajnoka,  föbaj- 
noka  lesz  az  1848-ki  törvényeinknek  is.  (Éljenzés).  Mert  mit  ájta- 
tos ajka  mondott,  annak  hitelt  adni  mindenki  köteles. 

Attól  tehát  nem  félek,  hogy  az  1848-ki  törvényektől  csak 
egyikünk  is  eltántorodnék.  Azért  a  mint  a  magyar  mondani  szokta 
csak  sikamlós,  de  nem  fontos  kérdés  az,  hogy  föliráse  vagy  hatá- 
rozat ? 

Bizony  Isten,  testvéreim,  oly  csekély  különbség  van  köztünk, 
hogy  kár  a  meghasonlásnak  egy  kis  barázdácskáját  is  vonni  enged- 
ni jó  egyetértésünk  földére,  ily  időben,  midőn  közel  van  megváltá- 
snak nagy  napja,  hol  minden  férfinak  egymás  mellett  kell  állani. 
Mert  a  barázdába  konkolyt  lehet  elhinteni,  és  ezen  konkoly  sár- 
kányfogakat szokott  teremni.  Kicsinynek  látszott  annak  idejében 
Kálvinnak  és  Luthernek  formában  történt  meghasonlásuk,  és  én 
Istenem,  ha  ők  akkor  megegyeznek,  hol  van  most  a  világ!? 

Ki  tudja  a  közeljövőt?!  De  bizonyára,  ha  ki  nem  egyezünk, 
reánk  nehezedik  az  idő  keze.  Ha  szétmegyünk,  azt  mondja  majd  a 
nép,  azért  mentünk  szét,  mert  sem  Ausztria  uralkodó  háza,  sem  a 
császár  0  Felsége  meg  nem  érthetett,  mert  föl  nem  világosította 
senki.  Ha  meggondoljuk  továbbá,  hogy  Ö  Felségének  a  küldiploma- 
tiában  nincs  sok  barátja,  ki  fölvilágosítaná;  a  Reichsrathról  nem 
tudni,  lesz  e  ezt  tenni  hajlama ;  miniszterei  pedig  mindig  árnyékban 
tartják,  csak  azért  —  mint  százszor  tették  —  hogy  magukat  boldo- 

gitsák  és  hirnévre  kapjanak :  jó  lett  volna  fölirni  és  nekünk  ö  Fel- 
ségét fölvilágosítani.  Ha  meggondolja  az  uralkodó  ház^  hogy  a  ma- 
gyar kész  kibékülni  és  nyiltan  megmondani,  hogy  Európában  más- 
kép szerepet  nem  viselhet  csak  mint  magyar  király ;  és  csak  ugy 
bírhatja  majd  az  ausztriai  birodalom  részeit,  mint  Dánia  birja 
Schlesviget  és  Holsteint,  mely  kiegészítő  része  a  „Deutscher  Bund"- 
nak,  és  hogy  Ausztriának  másképen  semmi  jövője,  s  csak  mint  ma- 
gyar király  léphet  föl  és  vetheti  kardját  a  politika  mérlegébe ;  én  hi- 
szem, hogy  akár  fölírunk,  akár  határozunk,  átfogja  látni  saját  erdekét, 
és  meg  fog  őrizni  a  kétes  jövőtől  magával  együtt  bennünket,  rálép  az 
alkotmány  1848-ki  szentesitett  paizsára,  mert  csak  azon  fölemel- 
kedve éri  el  szent  István  koronáját  s  fog  ismét  hatalmas  s  legyöz- 
h  étlen  lenni,  s  így  fog  mint  a  világ  sorsában  döntő,  elismertetni. 

Ismerjük  jól  a  népet,  mely  eddig  annyit  szenvedett,  ha  haza 
n;együnk  és  a  zaklatás  elkezdődik,  azt  mondják  nekünk :  Nem  volt 
köztetek  egyéb  különbség,  mint  hogy  fölirjatok-e,  vagy  ne  írjatok  : 
különben  mindnyájan  egyetértettetek ;  miért  nem  irtatok  föl  ?  lega- 
lább nem  nyomna  most  ennyire  a  baj  súlya !  Ha  mindezeket  meg- 
gondolom, hajlandónak  érzem  magamat  fölirni.  De  ha  ellenben 
eszembe  jut  a  történet,  és  látom  ott  Németalföldet  és  Margitot,  mi- 
dőn azok  jőnek  kérni  alázatosan,  és  ez  letekintvén  ablakaiból,  azt 
mondja:  Kérnek,  koldulnak  a  Guizek!  innen  a  Guizek  pártja?!  És 
a  már  engedni  hajlandó,  egyszerre  ismét  megkeményedett,  megta- 
gadott mindent  s  folyt  a  vérpatak,  megkezdődött  a  harcz  és  e  harcz 
teremtette  Albát,  és  a  többi  hasonló  embermészárlókat,  kiktől  Isten 
mentse  meg  az  emberiséget.  Fáj  lelkem  s  félek,  hogy  a  fejedelem 
továbbá  is  a  teljhatalom  álmában  ringattatik,  a  fölirás  miniszterei 
kezébe  jutna  s  lejőne  nesze  semmi,  fogd  meg  jól;  azért  mig  a  feje- 
delmet az  Europaszerte  hirszárnyára  kelendő  határozat  szelleme 
föl  nem  világosítja,  s  az  1848-ki  tért  eleve  nem  biztosítja,  fölirni 
nem  lehet. 

Elhatározta  a  magyar  sorsát  a  providentia,  meg  is  védi  azt ! 
A  nagy  gépben  mi  csak  egy  kerék  vagyunk,  de  mint  kerék  csak 
ugy   illesztethetünk  jól  bele,   ha  annak  egyetlen  foga   sem   görbül 

meg.  Meg  vagyok  győződve,    hogy  meggörbülne  ha  fölírnánk,  tehát 
jobb  lesz  határozni.    -'^^^''í" 

Történjék  bármi  Uraim!  Jöjön  Ö  Felsége  a  császár  a  béke 
olajágával,  én  átnynjtom  a  rozmaringot,  s  megkoszorúzom  vele 
homlokát^  s  megüljük  az  aranylakodalmat ;  ha  pedig  —  mit  Isten 
ne  adjon  —  karddal  jő,  rátámaszkodom  az  1848-ki  botra,  kifordí- 
tom bundámat,  szemembe  húzom  kalapomat  s  nyugodtan  —  há- 
borgatva bár  —  de  mégis  békével  várom  a  jövendőt !  (Zajos  él- 
jenzés.)''* ^"^V'^ 

i  Erre  Th  alabér  Lajos: 
"■■'  Tisztelt  képviselők  !  Ugy  hiszem  —  se  házban  már  említe- 
tett is,  —  miszerint  a  szőnyegen  lévő  javaslat,  czimeztessen  bár 
majdan  felírás  vagy  határozatnak,  oly  okmánynak  kell  lennie,  mely 
a  nemzet  ügyét  —  múlt  és  jelen  állását,  mint  a  tényleges  hatalom, 
ugy  az  egész  Európa  előtt  constatirozza.  Ez  oknál  fogva  óhajtot- 
tam volna,  hogy  még  három  nevezetes  tárgy  —  mely  néhány  szó- 
nok által  csak  futólagosan  érintetett,  a  ház  által  kellően,  de  sőt 
szigorúan  megvitattassék  s  azon  okmányba  befoglaltattassék,  ezen 
tárgyak :  (Halljuk !)  a-ijö")   ifira&^fici  rassiö    icnübn&linl    .. 

1-ör  azon  politika,  melyet  a  boldogtalan  ausztriai  kormány 
kelet  irányában  követett,  s  mely  körüli  botlását  az  1856-kí  párisi 
congressus  megpecsételte |,,jpi  i-íí,,ví(iO  k 

2-or  a  törvény  és  törvénykezés  a  közel  múltban ; 

3-or  a  népnevelés  körüli  eljárása,  a  tanrendszer,  s  annak  kö- 
vetkezményei. —  Ez  utóbbit  különösen  óhajtottam  volna  tüzetesen 
tárgyalni,  mert  kiderült  volna,  miszerint  a  hatalom  nem  csak  a  kö- 
nyörtelen sújtott  haza  ifjabb  nemzedékének,  de  egyszersmind  az 
átalános  civilisátíónak  is  gyilkosa  volt.  — 

Én  e  tárgyak  egyikét  óhajtottam  taglalni,  s  bonczkés  alá 
venni ;  de  miután  mindegyik  fölötte  hosszú  időt  igényelne  s  a  tisz- 
telt képviselőknek  béketürelmét  lankadni  látom,  azokat  mellőzve, 
időkímélés  tekintetéből  röviden :  —  a  nép  felség  eszméjét,  továbbá, 
ama  tanúságot,  mit  a  tényleges  hatalom  a  közel  múltból  meríthet, 
ugy  azt,  mi  felett  a  nemzet  meggyőződhetett,  fogom  érinteni,  végre 
pedig,  a  javaslat  fölötti  nézeteimet  fogom  elmondani.       oíaeelli   Xc^ 

Midőn  a  szőnyegen  lévő  javaslat  mellett  szót  emeltiuk,  ngy 
hiszem  a  haza  sorsa  fölött  tanácskozunk,  hazánk  sorsa  fölött,  melyé- 
nek oly  igen  sok  a  megtagadott,  jogos  és  igazságos  igénye  s  ép 
azért  méltán  oly  sokat  vár  s  reményi  tőlünk. 

Midőn  ama  közvárakozáenak  —  ha  nem  is  eredményt  szerez- 
hető, de  kötelességemet  teljesítendő,  —  felszólalok,  kettős  érzés 
fogja  el  keblemet,  fájdalom  és  örömmel  vegyült  érzés  az,  —  fájda- 
lommal mert  a  közel  múlt  12  évnek  összes  kinai  s  szenvedései  keb- 
lemben akartalan  megújulnak,  örömmel  mert  a  12  évi  politikai 
tetszhalál  után  a  jog  és  igazság  teljes  érzetében,  nyiltan  és  tartóz- 
kodás nélkül,  jog  és  igazságot  nem  kérve,  de  követve  szólalhatok 
el.  (Helyes  !) 

Tudom,  hogy  országgyűlésnek  nehezebb  feladata  nem  volt  e 
honban,  jóllehet  maholnap  ezredéves  ünnepe  következik  a  honalko- 
tásnak ;  mert  igaz,  hogy  a  közel  múlt  néhány  évtizedet  megelőzött 
140  év  alatt  háromszor  intézett  a  bécsi  hatalom  halálos  csapást  a 
nemzet  ellen,  háromszor  igyekezett  a  nemzet  alkotmányát  eltiporni, 
s  háromszor  igyekezett  rút  hálátlansággal  az  alkotmány  szeretetét 
s  a  törvények  tiszteletét  a  nemzet  kebeléből  kiirtani,  azon  nemzet 
kebeléből,  mely  öt  a  végveszélytől  annyiszor  kimentette. 

De  a  legnagyobb  csapás  a  nemzet  ellen  1848-ban  intéztetett, 
melynek  szomorú  és  kétségbeejtő  következményeit  több  előttem 
szólók  eléggé  ecsetelvén,  azokat  nem  ismétlem ;  de  nincs  is  szándo- 
kotű,  a  múlt  keserű  emlékeit  felidézni,  s  nem  akarom  a  most  is  vérző 
sebeket  illetni,  mert  hisz  a  nemzet  mély  fájdalmában  tűrni  és  hall- 
gatni rég  megtanult.  (Igaz  I) 

Azonban  bár  mennyire  igyekezzem  is  a  tisztelt  ház  figyelmét 
lehetőleg  csekélyebb  mértékben  venni  igénybe,  lehetetlen,  hogy  azon 
óriás  szellemharczra,  mely  a  nemzeteknek  küzdelmet  és  fájdalmat 
okoz  egy  futó  pillanatot  ne  vessek,  lehetetlen  annyival  inkább, 
mert  a  végzet  által  oly  könyörtelen  sújtott  nemzetnek  jelen  fájdal- 
mai is,  —  annak  következményei.  Visszatekintvén  ugyanis  a  múlt 
század  két  utolsó  tizedének  történelméig,  látni  fogjuk,  hogy  a  nem- 
zetek politikai  láthatárán  két  eszme  tűnt  fel,  e  két  eszme  :  a  nép- 
fölség  8  az  isten  kegyelmébőli  jog:  —  amannak  jelszava  igazság, 
1861-hi  országgyűlés.  11.  30 

nép^zabadeág,  emezé  hatalom  és  szolgaság;  amaz  fegyverével  a  né- 
pek és  nemzetek  szabadságát  irja,  emez  a  fennálló  hatalmat  mint 
isten  kegyelméből  származott  jogot  bitorolja. 

E  két  eszme  mint  egymásnak  természetes  ellene,  felváltva 
változó  szerencsével  küzdött  egymás  ellen,  mint  a  nemzetek  törté- 
netében véi'es  betűkkel  van  feljegyezve  s  ha  saját  történelmünket 
tekintjük,  fogunk  mi  is  egy  gyász  keretű  lapra  találni,  mely  tanú- 
sítja, hogy  mig  amannak  diadala  szabadságot,  emezé  12  évi  rabsá- 
got hozott.  De  e  két  eszmének  harcza  nem  szűnt  meg,  oh  nem  I  — 
a  fejlődő  viszonyok  csak  megakaszták,  s  a  harcz  mind  addig  fog 
tartani,  mig  az  isten  kegyelmének  ezimzett  jog  birtokosa  be  nem 
ismerendi,  hogy  a  nép  nem  ő  érte  van,  —  vagy  mig  a  népfölség  az 
örök  igazság,  az  isten  kegyelmének  ezimzett  jogon,  utóvégre  is  dia- 
dalt nyerend,  (Ugy  van  1} 

Ezt  uraim  szabad  reménylenünk,  mert  a  közszellem,  mely  né- 
peket nagyra  emel,  —  s  az  uj  kor  viszonyai,  melyek  a  népelemek 
jogkörét  kitágiták,  hogy  társadalmi  átalakulás  következzék,  —  nem 
engedik,  hogy  népek,  melyek  életrevalóságukat  bebizonyiták,  vég- 
telen az  önkény  által  üldöztessenek,  nem  engedik,  hogy  polgármil- 
liók ármány,  gonoszság  és  erőszak  által  legszentebb  emberi  jogaik- 
tól megfosztva,    politikai  semmiség  iszapjában  veszszenek  el.  — 

Érze;a  én  is  a  terhet  uraim,  mely  ónsúlylyal  vállaimra  nehe- 
zedett, felfogom  azt,  s  helyzetűnk  nehézségeit  teljes  valójában,  de 
elviselhetővé  teszi  azt,  s  kellő  erőt  ad  ahhoz  azon  tudat,  hogy  a  ki- 
mondhatatlan fájdalmak  —  erkölcsi  és  anyagi  erőnk  szétforgácso- 
lására,  de  süt  nemzeti  létünk  megsemmisítésére,  ördögi  ármányko- 
dással egymást  követett  súlyos  csapások  után,  „ megfogyva  bár,  de 
törve  nem",  a  közös  czél  elérése  a  haza  függetlensége,  és  önállósá- 
gának visszaszerzése,  az  1848-ik  alkotmánynak,  mely  ezer  és  ezer 
hü  polgárnak  kiontott  vérében  nyerte  a  szent  keresztségét,  védfíl- 
mében  oszthatlan  egységben,  és  vállvetve  állunk,  (ügy  van  I)  Ámde 
nem  fojthatom  el  a  fölötti  fájdalmimat  is  kijelenteni,  miszerint  oly 
sok  keserű  csalódás,  és  csalattatás  után  is,  czélhoz  vezető  eszköz  és 
útra  nézve  e  házban  véleménykülönbség  van,  kivált  akkor,  a  midőn 
a  siker  föiött  az  ellenvélemény  is  kétkedik. 

Hogy  azouban  hosszas  ne  legyek,  miután  a  multak  emléke 
mindnyájunk  keblébe  bevésve  van,  egyedül  azon  tanufágot  említem 
még  föl  pár  szóval,  mit  a  közel  múltból  a  tényleges  hatalom,  —  és 
mi  vonhatunk.  (Halljuk  !)  Ugyanis  :  a  hatalom  megtanulhatja,  hogy 
mind  az,  mi  erőszakolva  van,  állandó  nem  lehet,  megtanulhatja  azt, 
hogy  a  bizalom  az,  mit  erőszakolni  nem  lehet,  s  hogy  könnyebb  egy 
félvilágot  romjaiból  felépíteni^  mint  a  bizalmat,  ha  az  keblünkből 
kiirtatott,  —  de  megtanulhatja  végre  azt,  ha  egy  ország,  egy  nem- 
zet, erkölcsi  és  anyagi  erővel  védi  alkotmányos  és  nemzeti  érdekeit 
a  bérencz  zsoldosok  százezreivel  az  utolsó  emberig  kiölheti  ugyan 
de  meghódítani  nem  lehet.  (Helyes  !j  A  nemzet  pedig  meggyőződhe- 
tik arról,  hogy  addig,  míg  törvényeit  tiszteli,  keblét  hazafiúi  tüz  és 
szeretet  melegíti,  s  ön  magát  el  nem  hagyja  ;  az  Isten  sem  hagyja 
el  s  el  nem  veszhet.  (Ugy  van  1)  Ez  utóbbi  lévén  tiszta  meggyőződé- 
sem, hogy  igazságos  ügyünknek  sikert,  a  törvények  tisztelete  s  a 
legszigorúbb  törvényes  eljárás  melleit  reménylek,  ennélfogva  a  vá- 
ratlan fejlődő  s  perczeuként  változásnak  alárendelt  politika  terére 
lépni,  s  ily  politikai  véleményeket  követni  nem  akarok  —  nem  fo- 
gok akkor,  a  midőn  a  védő  törvényes  ösvényt  követhetem  —  tör- 
vényt és  igazságot  követhetek ;  kijelentem  ennélfogva,  hogy  az  ál- 
talam mélyen  tisztelt  indítványozó  ur,  a  haza  bölcsének  javaslatát 
Tisza  Kálmán  képviselő  módosításával  határozatul  kimondani  kívá- 
nom. Ebből  önkényt  következik,  hogy  a  most  előadottak  nyomán  a 
felírást  nem  pártolhatom,  nem  azért,  mivel  már  küldőim  előtt  beval- 
lottam, de  a  tisztelt  ellenvéleményü  szónoklatok  még  inkább  meg- 
győztek, hogy  mást,  mint  határozatot  hozni  nem  lehet  s  nem  sza- 
bad. —  Okaim  ezek.  (Halljuk  I) 

Mert  csonka,  ki  nem  egészített  országgyűlés  az  illetők  jogsé- 
relme nélkül  feliratot  nem  intézhet,  — 

Mert  ha  mindjárt  kiegészítve  volnánk  is,  fel  nem  írhatnánk 
azért,  mivel  fölírni  csak  a  törvényes  örökös  s  törvényes  téren  álló 
fejedelemnek  lehet  s  nem  olyannak,  ki  csak  trónkövetelő  s  a  hódító 
jogával  él. 

Mert  abnormis  helj'zetben  vagyunk,  s  hiányoznak  azon  köze- 
gek,   melyek   által  érintkezni  lehetne,  —  mert  igen  tartok,  hogy  a 

fölirás  akaratlanul  is  azon  ösvényre  vezethet,  melynek  következ- 
ményeitől talán  mindannyian  tartunk,  mig  ellenben  a  határozat  leg- 
feljebb negativ  állásunkra  vezet  vissza,  honnan  a  megváltás  óráját 
bejárhatjuk ;  —  és  végre  főkép  azért,  mert  a  fölirás  által  az  ural- 
kodónak trónöröklési  jogát  előre  verifieálnánk  s  fölségi  jogát,  mely- 
re oly  annyira  szüksége  van,  elismernénk,  —  mit  nekünk,  mint  a 
nemzet  képviselőinek  e  házban  s  jelen  körülmények  között  tenni 
nem  szabad,  s  ekkor  felettünk  a  felségi  jogot  gyakorolhatván  többé 
nem  mint  hóditóval,  hanem  mint  felséggel  állanánk  szemben. 

Ezek  ellenében  a  hivatolt  Mátyás,  Károly,  Lipót  és  Ferencz 
korszakában  követett  eljárás  irányul  azért  nem  szolgálhat,  mivel 
akkor  az  igénylő  fejedelmek  a  bűn  bevallása  mellett  nem  csak  a 
törvényeket  állították  vissza,  de  annak  magok  is  hódoltak,  mi  most 
csak  nem  is  szándékoltatik.  Mig  tehát  törvényeink  vissza  nem  he- 
lyeztetnek, sem    én,  sem  e  baloldal  ugy  hiszem  meghajolni  nem  fog. 

Mondatott  az  is,  hogy  határozni  nem  lehet,  mert  azzal  kit 
sem  kötelezhetünk ;  —  erre  csak  azt  vagyok  bátor  felelni,  ha  a 
pragmatica  sanctio  áll,  annak  állani  kell  nem  csak  egy,  hanem  mind- 
két részről,  —  és  ha  az  kétoldalú  szerződés,  oly  szerződés,  mely 
mig  egy  részben  mindenik  félnek  jogokat  ád,  más  részben  mind- 
egyikre kötelességet  róv  —  mint  azt  a  tisztelt  inditványzó  ur  meg- 
mutatta —  az  esetben  igen  is  van  jogunk,  mint  a  nemzet  képvise- 
lőinek az  ellenfél  irányában  határozni,  ugy  mint  néki  az  abban  fog- 
lalt joga  szerint  követelni.  Igaz,  hogy  jelenleg  nincs  eszköz  ke- 
zünkben, melylyel  végrehajtanánk,  de  a  kötelezés  erkölcsiség  meg- 
marad, 8  végrehajtja  az  uj  5-ik  nagyhatalom. 

A  felelősség  terhét  illetőleg  pedig  azt  jegyzem  meg,  hogy  fe- 
lelősség még  az  osztrák  törvények  szerint  is,  melyeknek  számtalan 
§§-ait  átlapozni  elég  alkalmam  volt,  csak  a  jogmegtagadóra  vagy 
pedig  arra,  ki  kötelességét  teljesíteni  elmulasztotta,  vagy  bűnt  kö- 
vetett el  —  háromolhat,  de  soha  a  jogkövetelőre.  Már  pedig  jogot 
ki  t.Tírad  meg?  —  kötelességet  ki  nem  teljesít?  s  a  bűnt  ki  követte 
el?  Arra  Terényi  Lajos  tisztelt  barátom  engemet  előzőleg  meg- 
felelt. 

Most  még  csak  egy  kérdést  bátorkodom  tenni,  ha  vájjon  jogos 

igényeink  teljesittetnek-e,  vagy  hogy  a  kibékiilésliez  lebet-e  re- 
mény ?  Én  megvallom  nem  hiszem,  mert  kibékülés  s  kiegyezés  csak 
oly  felek  közt  képzelhető,  hol  kölcsönösen  mindegyik  a  kibékülésre 
hajlammal  és  tiszta  szándékkal  bir.  S  kérdem,  van-e  az  ellenrész- 
röl  az?  —  ismét  nem  hiszem,  mert  a  tények  az  ellenkezőt  ország-  s 
világ  szerte  hirdetik. 

De  hogy  nekünk  van  hajlamunk  ugy  hiszem  fényesen  tanú- 
sítottuk azzal,  hogy  az  erkölcsileg  és  anyagilag  tönkre  vert  kor- 
mány által,  october  20-án  nyújtott  alkotmány  foszlányait  felvettük, 
de  főkép,  hogy  a  márczius  4-ki  alkotmány  után  is  az  1848.  és  nem 
mást,  igen  uraim  !   184S-at,  és  nem   mást,  irtunk  zászlónkra. 

Volna  ugyan  észrevételem  a  javaslat  homlokán  és  végén  ol- 
vasható szavakra,  de  azok  iránt  majdan  a  részletes  tanácskozásnál 
teeudem  meg  észrevételeimet.  Áttérek  ezek  után  néhány  tisztelt  kép- 
viselő némely  állításainak  czáfolatára,  —  nehogy  azokat  mi,  a  ha- 
tározat pártolói,  elfogadni  vagy  helyeselni  látszassunk. 

Mit  a  napokban  egy  tisztelt  képviselő  a  franczia  gyarmat  s 
convent  elvesztéséről  mondott,  különösen  hogy  a  francziának  a  sza- 
badsága csak  elv  és  czégér  volt,  arra  Jámbor  Pál  képviselő  bará- 
tom e  padon  nagy  részben  megfelelt_,  s  én  majdnem  kényszeritvs 
vagyok  azokra  bővebben  nyilatkozni,  de  a  körülmények  és  viszo- 
nyok e  perczben  intve  korlátolnak,  s  azért  engedje  meg,  hogy  egy 
adósról  mondott  példájára  én  is  hasonlóan  egy  példával  felelhessek. 

Igaz,  ha  egy  adósát  Ígérete  teljesítésére  felhívja,  akár  Írás- 
ban, akár  szóval,  nem  következik,  hogy  hozzá  folyamodott,  de  ha 
nékem  egy  adósom,  kivel  már  sokszor  jót  tettem,  ki  irántam  köte- 
lezettséggel tartozik,  —  igéretét,  vagy  kötelezettségét  nem  teljesiti, 
és  én  neki  nem  irok,  nem  következik  az,  hogy  ö  kötelezettségét  tel- 
jesíteni nem  tartozik,  vagy  hogy  én  azt  néki  elengedtem.  — 

Mocsáry  Lajos  képviselő  ur  azt  moudá,  hogy  az  initiátivát  a 
kormány  megtette  azáltal,  hogy  bennünket  összehívott,  tehát  illő, 
hogy  felírjunk;  erre  megjegyzem,  hogy  szerintem  az  initiátivát  a 
kormány  october  20-án  tette  meg,  s  mi  azután  van,  következetes 
eljárással  a  baráti  jobbot  elfogadni  hajlandók  lévén,  —  a  másod 
lépést   meg    is    tettük.  —   Ha  azonban  a  tisztelt  ur  initiativául  as 

országgyűlés  megnyitását  veszi,  —  nagyon  sajnálom,  de  mi  azon 
kedvezményezést  nem  folytathatjuk,  miután  azon  boldogtalan  ha- 
talom az  adónak  katonai  eröveli  behajtása  —  s  a  lázító  reactiona- 
rius  tisztviselők,  —  financzok  —  s  a  bukott  rendszer  többi  marad- 
ványainak katonai  hatóság  alá  vetésével,  a  második,  de  söt  a  har- 
madik lépést  is  maga  megtette,  következve  mi  a  másodikat  nem  te- 
hetjük. Zichy  Antal  képviselő  ur  beszédének  egy  részét  a  mint  mél- 
tánylom,  ugy  más  részét  nem  helyeselhetem,  miután  arra  csakis 
1848  előtti  számot  kellene  irni. 

Benczúr  Miklós  képviselő  ur  azon  állitására,  hogy  a  nemzetnek 
csak  két  teendője  van,  t.  i.  a  kibékülés,  vagy  fegyver  —  bátor  va- 
gyok megjegyezni  azt,  —  mikép  miután  tudjuk  uraim,  hogy  fegy- 
verünk nincsen,  —  állításából  az  a  logicai  következtetés^  hogy  ki 
kell  békülni,  vagy  egyezni  minden  áron.  Már  én  ezt  egyenesen  ta- 
gadom, mert  van  még  egy,  a  mit  tehetünk  s  én  csak  becsülettel  a 
nemzet  méltóságához  illően  akarok  kibékülni,  nem  pedig  minden 
áron. 

Ürményi  József  képviselő  ur  az  1848-ik  évi  december  31-ki 
küldöttség  megemlítésével  keblem  fájó  húrját  érinté  meg,  mert  azon 
küldöttség  következményében  az  aradi  és  october  6-ki  vérnapokra 
emlékeztet^  s  itt  uraim  hajoljunk  meg  a  haza  martirja  gróf  Batthyá- 
nyi Lajos  dicsőült  szellemének  és  emlékének.  —  E  tények  maguk- 
ban elég  indokot  szolgáltatnak  arra,  —  ha  különben  is  nem  volná- 
nak, —  hogy  a  felírást  ne  pártoljam. 

És  most  viszonzásul !  Uraim  a  nemzet  a  közel  mnltban  politi- 
cai  érettségének,  s  legtisztább  hazafiúi  szeretetének  dicső  példáját 
adván,  miután  közös  óhaj,  közös  szeretet,  és  közös  gyűlölet  képezi 
galváni  ütegét  érzeményeiuknek,  azért  kell,  hogy  tetteink  és  cse- 
lekvényeink is  egygyé  legyenek,  s  igy  irjuk  mindnyájan  már  az 
irat  homlokára:  szabott  ár,  vagyis  határozat.  (Helyeslés;  zaj.) 

Erre  :  Fráter  Pál, 

A  politikai  életben,  —  megvallom  —  most  jövök  legelőször 
zavarba.  (Halljuk!)  Nem  azért,  mintha  véleményem  lelkiismeretes 
és  határozott  nem  volna,  —  hanem  azért,  mert  nem  tudom,  miként 
szóljak  a  szőnyegen  levő  tárgy  felett,    midőn  a  fölírást  pártolók,  itt 

hagyva  már  a  mai  napon  a  tért  teljesen  visszavonultak.  Ez  által 
ngy  én,  mint  többek  erkölcsileg  vagyunk  szorítva,  hogy  a  terjedel- 
mes beszédekkel  hagyjunk  fel,  és  tegyük  el  azokat  örök  emlékül 
irományaink  közé. 

A  tárgyalás  mindazáltal  mai  napon  folytattatván,  én  is,  mint 
egyike  a  feljegyzett  szónokoknak,  —  lehető  röviden,  talán  kellő 
öszhang  nélkül,  legalább  pontonként  szólok  némely  tárgyhoz. 
(Halljuk  !) 

A  most  legközelebb  itt  hallottak  után  nemzetem  szenvedései 
fölötti  fájdalmamat  is  szivembe  zárom  ;  —  de  ki  nem  törülöm  soha, 

—  s  ép  azért  e  komoly  pillanatban  nem  tartom  illőnek  humorral 
szólani,  sértené  az  értelmem  és  szivem  egyaránt. 

Volt  mondva  elég  a  bécsi  kormánynak  is,  hogy  okuljon,  ha 
ugyan  status  férfiai  észsszel  és  szivvel,  —  vagy  ha  csak  az  elsővel 
is    birnak,    melylyel  egyedül  kell,  szerintük  birni  a  status  férfinak, 

—  vagy  ha  másként  látják  jónak  működni  ellenünk,  mérget  és  bo- 
szut  szíva  e  beszédekből,  hogy  azzal  urokra  hassanak. 

Csak  néhány  szót  akarok  az  october  20-ki  diploma  után  kine- 
vezett, —  szerintem  sem  törvényes  —  magyar  kormányról  is  szó- 
lani, s  ezt  is  csupán  azért,  hogy  alapul  szolgáljanak  további  követ- 
keztetéseimnek. 

Ezen  uraknak  tudni  kellett,  hogy  veszélyes  tért  foglaltak  el, 
melyet  a  nemzet  öngyilkosság  nélkül  soha  sem  fogadhat  el.  Igaz  : 
engedték,  hogy  a  megyék  és  városok  az  1848.  tért  elfoglalják,  — 
hagyták  magukat  felül  és  alul  gyanusittatni,  mig  végre  a  törvény- 
hatóságok erejével  oda  segiték  a  nemzetet,  hogy  az  1848  i  válasz- 
tási törvények  alapján,  —  bár  ok  azt  nem  törvénynek,  hanem  ren- 
deletnek vették,  —  a  Budára  meghívott  országgyűlésre  képviselőit 
elválassza,  és  miután  az  itt  nyilvánult  e  részbeni  törvénytelenség  el- 
len határozott  ellenszegülést  tapasztaltak,  kieszközlék  azt  is,    hogy 

—  az  1848-1  törvények  alapján,  melyhez  fűződik  az  egész  nemzet 
és  e  ház  osztatlan  véleménye  —  az  országgyűlés  ide  Pestre  átté- 
tetett. 

S  most  itt  vagyunk,  csonkán,  kormány  nélkül. 

A  törvényhatóságok    az   october  20- i  diploma  után  —  mélyen 

megdöbbentek  ugyan,  de  habozniok  nem  lehetett,  —  bár  vélemény- 
különbség volt  elég.  — 

Nemes  akarattal,  habozás  nélkül  foglalták  el  az  1848-iki 
egyedül  törvényes  tért,  tudván,  hogy  anyagi  erö  ellen  csak  a  tör- 
vény a  védelem,  s  csak  a  nemzet  egységes  erkölcsi  ereje  az  ellen- 
súly. — 

Mi  most  —  mint  mondatik  —  a  formában  térünk  el  egymás- 
tól. Szerintem  lényeg  is  az,  —  mert  ki  az  1848-ki  népképviselet 
alapján  álló  képviselőház  eljárására  az  1847.  előtti  időkből  akar 
példákat   keresni,    az  már  eltért  formában  az  1848-i  törvényektől; 

—  mert  felelős  minisztérium  nélkül  nincs  és  nem  lehet  teendője  — 
s  mert  a  forma  is  egyik  fökelléke  és  biztositéka  az  alkotmányos 
életnek,  mit  ha  meg  nem  tart,  ingataggá  teszi  könnyen  magát  a  tör- 
vényt is.  (Helyeslés.) 

És    itt    fekszik  ezen  kormánynak  —  melyhez  fölírni  akarunk, 

—  legfőbb  hibája  ;  mert  ha  van  felelős  minisztériumunk,  és  mi  in- 
terpellálhatjuk törvényeink  visszaállítása  végett,  —  ha  csak  ugy 
is,  mint  ez  a  javallott  fölirásban  előadva  vau,  —  és  reá  a  birodalmi 
reális  unió  és  birodalmi  tanács  a  válasz,  akkor  tudom  Európa  előtt 
közösen  kiáltjuk  fel :  „határozat." 

De  felelős  minisztérium  nem  levén,  ki  eszétől,  ki  szivétől,  ki 
mind  a  kettőtől  kért  tanácsot,  törvényt  keresett  és  gyakorlatot, 
egyik  a  régmultakban,  másik  egyedül  csak  az  1848-ki  törvények- 
ben lalálá  és  találhatá  a  kiindulási  pontot.  Én  legalább  ebben  talá- 
lom, 3  arról  legutolsó  lépendek  le.  (Helyes  !  Éljen  !) 

Ennélfogva  nem  szavazhatok  a  föliratra,  hanem  határozatot 
kivánok,  ugy  és  akként,  mint  azt  Tisza  Kálmán  képviselő  társam 
előadá. 

Nem  akarhatom  egyébiránt  a  fölírást  az  opportunitás  szem- 
pontjából sem,  mert  összevonva  nézzük  mit  akar  a  fölirás  V 

A  filirás  összes  törvényeiaket  és  jogainkat  nem  kéri,  de  kö- 
veteli, azt  mint  ultimátumát  állítja  fel,  a  haza  jogaiból  sem  áldoz 
semmit,  hanem  azt  tartja,  hogy  ildomosb  ahhoz  fölírni,  kinek  jóvol- 
tából itt   vagyunk,  és  ezzel  —  akaratlanul  is  —  bizalmat  tesz  kilá- 


473 

tásba ;  nem  akar  szakítani,  és  ha  a   szakadásnak  még  is  be  kell  kö- 
vetkeznie, akarja,  hogy  az  Bécsben  történjék. 

A  határozat  is  elengedhetlenül  s  szintén  összes  jogainkat  védi, 
megtartja  az  1848-ki  alkotmánynak  még  formáját  is,  nem  mondja, 
hogy  föl  nem  ir,  söt  azt,  ha  a  követelt  törvények  visezaállittatnak, 
—  nyiltan  kilátásba  teszi ;  de  óvatos  akar  lenni,  és  ép  azért  té- 
nyeket keres,  —  megdöntött  hitéhez  alapot  akar,  melyben  annak 
utolsó  szála  megfakadhasson,  s  ezt  eszközölheti  törvényeink  teljes 
helyreállításával  az,  ki  hitünket  keblünkből  kitépte,  ha  ugyan  utó- 
gondolat  nélkül,  határozott  szándoka  azt  cultiválni.  Óvatos  akar 
lenni,  s  akarja,  hogy  a  megújítandó  törvényes  állapot  saját  jó  aka- 
ratjából s  meggyőződéséből  származzék,  mert  csak  ez  lehet  biztos 
kapocs  a  jövőhöz. 

És  igy  uraim  !  a  „határozat"  sem  szakítás,  ép  ugy  nem,  mint 
a  „fölirás,"  mert  ez  is  a  törve  nyéket  követelvén,  szakitni  mindig 
az  fog,  ki  a  törvényes  térre  nem  akar  lépni;  tehát  a  szakítás  ez 
esetben  is,  mint  a  fölirásnál  mindig  csak  Bécsben  történhetik.  (Ugy 
van!) 

Még  egy  pár  szót  a  szakításról ! 

Nagy  horderejű  ennek  alkalmazása  reánk,  kik  szintén  a  tör- 
vényt .védjük,  főkép  ugy,  mint  némely  szónok  azt  alkalmazta,  — 
de  erre  kiterjeszkedni  ez  úttal  nem  akarok;  mert  a  törvényhatósá- 
gok által  oly  nemesen  elfoglalt  tért,  az  egyetértést,  fenntartani  szent 
kötelességemnek  tartom,  s  mert  meglehet :  a  védelemre  sokáig  le- 
end  szükségünk. 

Ne  hangoztassuk  azért  az  egyetért  és  hatalmas  szavát  ezentúl 
hiába,  mert  annak  értelme  a  hazán  kivüliés  a  távoli  megyékben  ért- 
hetlenné  kezd  lenni. 

Lépjünk  le  ezen  térről  uraim  és  szavazzunk !  Róvja  le  min- 
denki tartozását  lelkiismeretes  meggyőződésének  szavazatával,  az 
után  egyesüljünk  ismét  hazánk  védelmére.  (Helyes !)  Nem  tagadhat- 
ják a  fölírást  védők,  hogy  helyzetükben  van  valami  nyomasztó, 
mert  azon  higgadt,  őszinte  fölírást  ugy  motiválják  szónoklataikban, 
mintha  tartanának  attól,  hogy  félreértetnek  alólról,  —  mintha  en- 
gedni lenne  szándokuk,  vagy  elbíznák  magukat  felfelé,  mintha 
egyezni    akarnának,    s  eltérnek  az  indítványozó  higgadt  kiindulási 

pontjától  cl  annyira,  hogy  beszédeikből  —  ba  legkevesebbet  mon- 
dok, —  határozatot  kellene  kivonni.  Fontoljuk  meg,  hogy  szakadás 
esetében  két  vélemény  keletkezhetnék  a  hazában,  mely  káros  lenne 
mindaddig,  mig  a  haza  megmentve  nincs. 

Ha  egyszer  ez  megmentve  van,  akkor  az  alkotmányos  élet  ter- 
mészeténél fogva  osztályozza  magát  a  vélemény,  s  vezesse,  ki  hű- 
ségben és  értelemben  érdemesb,  a  hazát  nagyra  és  dicsőre.  —  (He- 
lyes !  Éljen !) 

Erre  .-Ráday  Gedeon  gróf : 

A  lehetőségig  röviden  kivánok  nyilatkozni,  mert  indiscretiónak 
tartanám  részemről,  ha  a  tisztelt  ház  türelmével,  —  hosszura  halad- 
ván a  tárgyalás,  visszaélnék.  Szólok  azért,  mert  küldőim  ohajtását- 
vélem  teljesíteni,  s  egyszersmind  azáltal  a  tisztelt  háznak  s  kül- 
dőimnek számolok  be,  hogy  miért  nem  szavazok  a  fölirás  mellett. 

Meg  vagyok  győződve,  hogy  valamint  én,  ugy  mindenki  oszto- 
zott azon  érzésben,  mely  kevés  örömet,  de  annál  több  keserűséget 
gerjesztett  keblünkben  akkor,  midőn  12  évi  hosszú  hallgatás,  tűrés 
és  szenvedés  után,  a  múlt  év  vége  felé  először  léptünk  illető  me- 
gyéink termeibe,  körülnézve  magunkat,  hiját  látva  sok  barátaink-' 
rokonaink-,  társainknak,  kik  részint  a  csatamezőn  hullottak  el,  küzd- 
ve jog  és  törvényért,  részint  jog  és  törvény  ellenére  bakók  által 
gyilkoltattak  meg  istentelenül,  részint  a  muszka  hatalom  becsődi- 
tése  által  leigázott  s  feldúlt  hazánkból  — hazájokból  —  hogy  puszta 
életöket  menthessék  meg,  idegen  földre  voltak  kénytelenek  mene- 
külni, magukkal  vive  a  honvágy  sorvasztó  fájdalmát ;  de  hiját  lát- 
tuk többeknek  még,  kik  a  honban  maradtak,  kiket  az  atyáskodó,  de 
a  mostohánál  mostohábban  atyáskodó  osztrák  kormány  12  év  alatt 
lelki,  testi  s  anyagi  bajokkal  annyira  megrontott,  hogy  ott  meg 
nem  jelenhettek,  mint  megannyi  holt  és  élő  tanúi  annak,  mily  igaz- 
ságtalanul, kegyetlenül  bántak  ez  országgal,  melynek  az  osztrák 
ház  minden  államai  közt  köszönhet  legtöbbet,  mert  nem  egyszer  lé- 
telét tartá  meg,  —  épen  azok,  kik  azon  ürügy  alatt,  hogy  a  dyna- 
stiának  csak  ők  a  hivei,  körülhálózták  az  akkor  mf'g  kiskorú  osztrák 
császárt,  ön  piszkos  hasznukat  keresve  csak,  vagy  régi  irigységüknek 
engedve  tért,  s  meg  nem  gondolva,  hogy  az  igazságtalanság  végtére 

Í3  kell,  hogy  megbukjék  az  igazság  és  törvényesség  előtt,  gyakran 
egyesek  ügyében  is,  annyival  inkább  egy  becsületes  nemzet  irányá- 
ban, mely  törvényeihez  hiven  ragaszkodik,  s  magát  el  nem  hagyja. 
Nemzetek  életét  nem  évtizedek,  nem  évszázad  után  kell  számítani. 
(Tetszés.) 

Keblünkbe  fojtottuk  égetü  fájdalmunkat,  majdnem  némán  fog- 
laltuk el  a  tért,  mit  az  october  20-ki  pátens  után  a  szuronyok  nem 
zártak  el,  elfoglaltuk,  nehogy  a  reactio  anarchiát  idézhessen  elö ;  el- 
foglaltuk azért,  hogy  a  kétlábú  pióczáklól,  sáskáktól  kitisztítsuk 
megyénket.  Csupán  törvényeinkhez  ragaszkodtunk;  nem  kívántunk 
mást,  nem  követeltünk  egyebet,  mint  elrablott  törvényeink  vissza- 
adását, kerültük  a  forradalom  árnyékát  is  épen  ugy;  mint  1848-ban, 
1849-ki  martius  4-én  nem  mi  szaggattuk  s  téptük  szélyel  a  kötést. 
Az  áldozatokért,  a  patakokban  kiomlott  vérért,  a  milliók  nyomorai- 
ért Isten  és  ember  elÖtt  nem  mi  vagyunk  a  felelősek,  (Helyes.) 

Tizenkét  évi  folytonos  zsara okság,  14,  —  az  osztrák  házból 
származott  királyi  eskü  szentségével  megerősített,  de  maguk  épségé- 
ben soha  meg  nem  tartott  törvényeinknek  az  utolsó  12  év  alatt 
minden  tekintet  és  tartózkodás  nélküK  lábbal  tiprása,  ha  lehetett 
volna  is  még  a  nemzetben  legkisebb  bizalom  a  tettleges  kormány 
iránt,  azt  megsemmisítette.  Nem  maradt  egyebünk,  mint  szent  hi- 
tünk igazságos  ügyünkben,  azon  lelket  emelő  tapasztalás,  hogy 
ha  voltak  is  pártok  azelőtt  az  országban,  megszűntek  azok,  s  az- 
akkor  úgynevezett  conservativ  párt  férfiai  épen  ugy,  mint  a  liberá- 
lisnak hívottak,  egyformán  szeretik,  imádják  az  árva  hazát,  (Ugy 
van  !) 

Az  1848-ki  törvények,  mik  még  most  is  élő  s  megkoronázott 
királyunk,  V,  Ferdinánd  által  szentesittettek,  az  érdekegységet  leg- 
nagyobb részben  biztosították.  Lehullottak  a  sorompók,  a  nép  mil- 
liói az  alkotmány  sánezaiba  bevétetve,  velünk  egy  sziv  egy  lélek 
lett,  8  ki  kételkedhetik  azon  uraim,  hogy  ha  12  évig  nem  a  nyers- 
erö  működik,  nem  a  bécsi  civilisatorok  és  doctorok  ármánykodnak 
az  országban,  eddig  a  jogegyenlőség  minden  határainkon  belül  la- 
kókat faj  és  hitkülönbség  nélkül  egyformán  boldogít  ? 

És  ezt  uraim  törvény  által  is  kimondani,  mihelyt  lehet,  legelső 


476 

kötelességünk.  Érezni  kell  ezt  Magyarország  minden  lakójának,  s 
igy  ha  anyagilag  gyengébbek  vagyunk  is,  mint  valánk  évtized  előtt, 
erkölcsileg  erosebbek  vagyunk.  Anyagi  erőnktől  meglehet,  de  csak 
meglehet,  megfoszthat  egy  időre  a  szurony :  erkölcsi  eröaket  földi 
hatalom  nem  veheti  el. 

Kiadatott  végre  az  october  20-ki  pátens ;  miért  adatott  ki 
mint  fogadta  azt  a  nemzet?  mások  által  jobban,  mint  én  azt  tehet- 
ném elmondatott.  Kevés ;  nagyon  kevés  az  annyi  szenvedés  után? 
de  talán  mégis  egy  reménysugár,  hogy  osztrák  császár  0  Felsége 
vagy  kiismerte  lelkiismeretlen  tanácsadóit,  vagy  tanácsadói  által- 
látták, hogy  egy  nemzet  ellen,  mely  törvényeihez  hü,  és  magát  el 
nem  hagyja,  hiába  minden  ármány,  minden  küzdelem. 

Ki  merné  tagadni  uraim,  hogy  az  osztrák  állam  12  év  óta, 
évről  évre  óriásilag  sülyedt  tekintélyében  a  külföldön,  sülyedt  er- 
kölcsileg és  anyagilag  határain  belül  is :  erkölcsileg,  mert  szánandó 
a  fejedelem  veszedelem  közepett,  és  gyönge,  ha  százezrek  szuro- 
nyainál erösebb  paizsa  nincs,  a  milliók  szeretete.  (Igaz !)  de  anya- 
gilag is,  mert  még  egy  évtized  sem  kellett,  hogy  adóssága  három- 
ezer milliónál  többre  szapojodott,  mint  azt  képviselőtársunk  Lónyay 
Menyhért  remek  előadásában  számokkal  bebizonyította.  Valóban 
ez  volt  a  világon  legdrágább  restaurationalis  kísérlet,  mi  valaha 
történt,  s  a  roppant  vesztegetés  daczára  a  kormányon  ülő  docto- 
rok,  ezen  országok  civilisatorai,  boldogítói,  megbuktak  minden  kor- 
teseikkel  egyetemben. 

Az  october  20-ki  pátens  után  tehát  remélhették  némelyek,  föl- 
téve, hogy  a  pátens  bona  fide  adatott  ki,  hogy  az  ország  szomorú 
állapota  enyhülni  fog,  8  számbavéve  a  körülményeket,  még  a  békés 
utoni  kiegyezkedéare  is  lehetett  némi  kilátás.  A  békességet  fegyver- 
szünet szokta  megelőzni.  Az  országgyűlés  april  2-kára  tüzetett  ki, 
azt  kellett  tehát  hinni  ,  hogy  ha  valódi  szándéka  van  a  tettleges 
hatalomnak  elhagyni  a  12  év  alatt  követett,  de  magára  is  veszedel- 
mesnek bebizonyult  törvény  és  igazság  elleni  eljárást,  óvakodni  fog 
minden  erőszakoskodástól,  a  fegyverszünet  lovagias  fogalma  szerint, 
—  de  fájdalom,  itt  is  bebizonyult,  mi  egykor  egy  más  országban 
történtekről   oly  jellemzően  mondatott,  mert  Bécsben  is  12  év  alatt 

nem  feledtek  semmit,  s  nem  tanultak  semmit.  Még  azt  sem  tanulták 
meg  azok  a  Bécsben  kormányzó  pulya  kis  Talleyrandocskák,  mit 
nagymesterök,  kinek  ök  kontár  tanítványai,  mondott,  hogy  a  szuro- 
nyokra  támaszkodni  lehet,  de  ülni  nem.  (Helyes  !) 

Annak  megmutatására,  hogy  october  20-ka  óta  a  törvény- 
telenségek egymásra  halmoztattak,  csak  néhány  eljárást  említek. 
Nem  sokára  az  octoberi  pátens  kiadása  után,  leérkezett  a  főispáni 
utasítás,  mely  sokkal  alkotmánytalanabb  volt,  mint  az  elhírhedt 
administrátori  rendszabály,  mi  azonban  —  tisztelettel  legyen  meg- 
említve —  a  mostani  főispánok  által  tekintetbe  nem  vétetett. 

Ezt  követte  a  január  16-ki  diploma,  mely  az  october  20- ki 
pátens,  talán  jóra  magyarázható  részét  alkotmány  ellenességében 
megsemmisítette.  A  február  26-kí  diploma,  országunkat  ezredéves 
alkotmányunk  daczára  Ausztriába  törekedett  beolvasztani. 

Továbbá  Fiúménak,  —  mert  Magyarországhoz  törvényeink, 
de  rokonszenvénél  fogva  is  ragaszkodik,  —  egy  kis  utczai  zavargást 
használván  föl  ürügyül,  ostromállapotbai  helyeztetése,  Asbóthnak 
törvényhatóság  mellőzésével  történt  elfogatása  s  külföldre  való 
hurczoltatása ,  —  a  Pesten  történt  többszöri  provocatiók,  —  mik 
csak  derék  ifjainknak,  a  haza  reményeinek  józan,  de  Siilárd  maga- 
tartása által  hiusittattak  meg.  Egerben  a  nőkön  elkövetett  szem- 
telen, gyáva  és  nyomorult  eljárás  —  a  Bánságban  történt  lettres  de 
cachet-val  vetekedő  elfogatások  s  cseh  várakba  való  internálások, 
—  s  hogy  még  mind  ez  elég  ne  legyen,  s  csordultig  teljék  meg  a 
pohár,  május  1  én  Bécsben  mondott  trónbeszéd^,  —  melyet  minden 
magyar  megütközéssel  és  méltó  indignatíóval  fogadott^  —  s  mind- 
ezeknek koronájául,  —  mintha  gúnyt  akarnának  velünk  űzni,  — 
az  országgyűlés  alatt  a  törvénytelen  adónak  szuronyok  által,  a  leg- 
barbárabb  eljárást  is  fölümuló  erőszakos  behajtása,  —  mind  meg- 
annyi tanúbizonyság  arra,  hogy  kibékülési  jóakarat  nem  létezett  és 
nem  létezik,  (Ugy  van !)  és  az  octoberi  kísérlett  egy  gyönge  horog 
volt  csak,  mely  prédát  a  zavarosban  nem  foghatván,  most  már  mint 
haszontalan  elvettetik. 

A  multakat,    mik    személyünket    illették,  csak  elfelejthetjük 


478 

de  340  évi  tapasztalást,   tetézve  a  12  évi  zsarnokság    által,  megta- 
gadni, ignorálni  nem  lehet. 

Pest  belvárosi  képviselő,  az  általam  mindig  tisztelt  nagy 
hazafi  Deák  Ferencz  remek  előadásának  első  részét,  hogy  mi  legyen 
első  felszólalásunk  tartalma  pártolom,  Tisza  Kálmán  hozzáadásai- 
val ,  de  a  második  és  harmadik  kérdést,  hogy  kihez  és  mi  formában 
szóljunk,  ugy  mint  azt  a  tisztelt  inditványozó  kivánja,  nem  pár- 
tolhatom. 

Maga  a  tisztelt  inditványozó,  de  ezen  kivül  minden  előttem 
szóló,  nem  vonták  kétségbe,  hogy  oly  állapotban^  mint  jelenleg, 
hazánk  soha  sem  volt.  A  remek  beszéd  elején  az  mondatik.  „Voltak 
alkotmányos  életünkben  esetek,  melyben  fontos  közjogi  kérdésekre 
nézve  fejedelem  és  nemzet  egyet  nem  értettek,  de  akkor  fejedelem 
és  nemzet  ugyanegy  alapon  állottak,  —  most  alkotmányunk  lényege, 
alaptörvényeink  érvénye  vonatik  kétségbe,"  ez  megczáfolhatlanul 
mutatja  a  nagy  különbséget  a  múlt  idő  és  jelen  közt,  s  meggyőző- 
désem szerint  azon  példák,  mik  több  fölirást  pártolóktól  előhozat- 
tak, 11.  Mátyás,  III,  Károly,  II.  Leopold  és  I.  Ferencz  korából,  jelen 
állapotunkkal  épen  nem  analógok.  —  Nem  voltunk  mi  akkor  alkot- 
mányunktól megfosztva,  az  ország  integritása  kétségbe  nem  vona- 
tott, s  igy  az  emiitett  levelek  és  fölirások  törvényes  trónörökösök- 
höz intéztettek,  oly  trónörökösökhöz,  kik  soha  törvényeinket,  mint 
trónörökösök  meg  nem  szegték,  de  meg  sem  is  szeghették,  ha  azt 
bár  későbben,  mint  megkoronázott  királyok,  teljes  épségben  nem 
tartották  is  meg.  —  Mint  trónörökösök,  hogy  mutassák  meg,  misze- 
rint törvényeinket  tisztelik,  a  törvény  engedte  hat  hónapi  időt  sem 
várva  be,  a  nemzettel  kiegyezve  koronáztaták  meg  magukat.  Nem 
ellenkezőt  tapasztaltunk-e  12  év  alatt  majdnem  mindennap? 

Egy  tisztelt  szónoktól  sem  hallottam,  hogy  a  fölirás  jó  ered- 
ményéhez még  csak  reményünk  is  volna ;  midőn  én  mindamellett 
tisztelem  azon  meggyőződésüket,  hogy  Ők  a  fölirással  törvényeink- 
ből semmit  sem  engednek,  kérem  és  követelem,  hogy  ők  is  vegyék 
illő  tekintetbe  a  mi  meggyőződésünket,  kik  eredményt  a  tapaszta- 
lások után  épen    nem    várunk,  s  féltékenyen    ragaszkodunk    törve- 

nyeiübhez,    de    ragaszkodnak    kegyelettel    alkotmányunk  és  törvé- 
nyeink szelleméhez  is. 

A  legnyomósabb  érvül  a  folirás  mellett  az  hozatott  föl,  hogy 
ha  törésre  kerül,  lássa  a  külföld,   hogy  azt  nem  mi  idéztük  elÖ.  — 

Uraim !  épen  a  fölirást  pártoló  érdemes  szónokok  megdönt-* 
hetlenül  mutatták  meg  tartalomdús  előadásaikban  a  12  évi  zsarnok- 
ságot, a  folytonos  törvénytelenségeket,  s  azt,  hogy  Ausztria  többi 
államainak  valódi  érdeke  is  azt  hozza  magával,  hogy  Magyarország 
alkotmánya  tökéletes  épségben  visszaállittassék.  Beszédeiket  a  kül- 
föld olvasva,  —  mert  már  azt  senki  sem  fogja  tagadni,  hogy  a  ma- 
gyar ügyek  Európát  ue  érdekelnék,  —  tudni  fogja,  kire  vesse 
a  követ. 

Mi  pedig  Uraim  !  ug}-  mint  a  sanyarú  12  év  alatt  higyjünk  és 
bízzunk  szent  ügyünk  igazságában.  Nemzetet,  melynek  tagjai  közt 
különbség  lehet  véleményben,  de  mint  itt  e  teremben  is  bebizonyult, 
a  haza  imádásában  nem;  (ügy  vau!  Helyes!)  egy  nemzetet,  mely 
magát  nem  hagyja  el,  nem  hagyhatja  el  Istene.  Szenvedjünk  egy  év- 
tizedig ha  kell,  s  vigasztaljuk  magunkat  nagy  költöuk  szavaival  és 
ne  csüggedjünk  mert  : 

„Az  nem  lehet,  hogy  annyi  szív 

Hiában  onta  vért, 
S  keservben  annyi  hü  kebel 
Szakadt  meg  a  honért." 

Pártolom  a  határozatot.  (Éljen!) 

Keglevich  Béla  jegyző  felszólítja  a  következő  szólókat  : 

Szabói  gnácz:  (Felkiáltások  :  nincs  jelen  !) 

Budai  Lő rincz:  (Budai  Lörincz  szólni  akar,  minden  ol- 
dalról hangzik :  Álljon  el !  —  Szavazzunk  !) 


J  Hxingaiy,  Orszagguules 

